\NormalFont\ShortTitle{OMORANDIA}

{\MTB EGETABU KIO

\par }{\MT OMORANDIA

\par }{\IMT Ogochaakera

\par }{\IP Egetabu kia omorandia nigo kere nobosemia korwa ase omonto oyomo oyio orengerereti mono igoro y’obogima bwa Mwanyabaanto, akarora buna bore obweng’e mono, bore n’emenchando n’obororo. Ere agateeba “Onsi mbosa”. Ase okorengereria kwaye akarora ng’a Mwanyabaanto takonyara komanya emeroberio ya Nyasae ekiagera Nyasae nere okoroberia emeroberio yonsi ense engima. Ase ig’Omonene nigo agototeebia tokore emeremo ne chinguru mono ase amatuko ayio tore moyo.

\par }{\IP Omoriki bw’egetabu eke kio’morandia nigo arenge oyomo bw’abaanto abwo barenge abang’aini ase chingaki chiria chia kare chingaki chi’abagiriki aria moocha ya gati. Nigo arenge omonto orenge korengereria mono naende otarenge goisaneka. Nigo arenge kona koiranera iranera ibirengererio biaye boigo nobosemia bonde ase chingaki chiaye. Nonya kagokwana igoro ya Sulemani omwana o Daudi omorwoti o’Yerusalemu 1:1,2, boigo nigo agokwana igoro yemeremo yaye n’obonda bwaye ase chingaki chiaye chia magega.

\par }{\IP Ebirengererio ebinge bi’omorandia oyo nigo bikororekana ebiogochanda mono boigo n’ebiobororo obonge. Korende ase ayio onsi ere nabwate okomanya kwaye gw’ekeene, nigo agotosemia iga ase omoerio bw’egetabu eke “Omoerio bw’amang’ana onsi noyo. Omoiroke Nyasae na obwate amachiiko aye; ekiagera ayio naro abanto bonsi bagwenerete bakore” 12:13.

\par }{\IOT Okobagwa kw’egetabu eke:

\par }{\IO Obogima mbobwate engencho?
{\IOR{1:1—2:26}}

\par }{\IO Gokwana igoro y’obogima
{\IOR{3:1—11:8}}

\par }{\IO Obosemia bw’ogokorera
{\IOR{11:9—12:8}}

\par }{\IO Ogokorera
{\IOR{12:9-14}}



\par }\ChapOne{Ⅰ}{\SH Obogima nigo bore bosa
\par }
{\PP \VerseOne{Ⅰ}Aya naro amang’ana ’omorandia mosinto o Daudi, omorwoti o Yerusalemu.


\par }{\PP \VS{Ⅱ}Omorandia nigo agoteeba: Mbosa na bosa kegima, mbosa, bosa. Amang’ana onsi mbosa.

\VS{Ⅲ}Mbitoki ki Mwanyabaanto akonyora ase okwerosia gokora emeremo emekong’u aiga inse y’erioba?

\VS{Ⅳ}Ekegori ekemo nigo kegoeta, na ekende giacha, korende ense nigo egendererete kobao goika kare na kare.

\VS{Ⅴ}Erioba nigo rigosoka naende riarimera, erio riaayerera gochia aase rigosoka korwa.

\VS{Ⅵ}Embeo nigo ekogusa gochia Irianyi, naende yaonchoka yagusa gochia sugusu; nigo ekona‐goetanana yagenderera kogusa, naende yagenderera goetanana naende yairana.

\VS{Ⅶ}Chindooche chionsi nigo chikogenda ase enyancha, korende tiyana goichora. Amache ayio nigo akoirana gochia ase chindooche echio chiachakerete, naende agenderera kogenda.

\VS{Ⅷ}Amang’ana onsi agokorwa nigo akorenta omooroso otanyare gokwaneka. Amaiso tari goisaneka naya akorora, na amato tari goisaneka naya akoigwa.

\VS{Ⅸ}Aya arengeo kare, naro agochia kobao naende. Aya akoregete kare, naro agochia gokoreka naende. Ande tari are amayia inse y’erioba.

\VS{Ⅹ}Inee! Ing’ana rinde ndireo rigokwanwa ng’a neriyia? Yaya. Kera ring’ana nao riarenge korwa kare, intwe konya totarabao.

\VS{Ⅺ}Amang’ana aetire takoinyorwa, gose ayagochi‐gocha takoinyorwa nabwo bakorwa magega.


\par }{\SH Aya omorandia eorokereirie
\par }
{\PP \VS{Ⅻ}Inche omorandia nigo narenge omorwoti igoro ase Abaisraeli, agwo Yerusalemu.

\VS{ⅩⅢ}Nkerua nenkoro yane korigia na komanya ase obong’aini amang’ana onsi agokoreka inse y’erioba.

\par }{\PP Nigo ere emeremo etari y’omogooko Nyasae aeire Mwanyabaanto bechande ase okoyekora.

\VS{ⅩⅣ}Narigereirie kera egento kegokorwa inse y’erioba, narorire ng’a bionsi nigo bire bosa; nigo enga buna okominyokia embeo.

\VS{ⅩⅤ}Egento giachiire bogeka tigekorongeigwa, na ekiaremire tigekobareka.


\par }{\PP \VS{ⅩⅥ}\XREF{}{{\XO Ⅰ:ⅩⅥ }{\XO{1:16:
}}{\XT{1 Abar 4:29-31}}}Nkerengereria inche omonyene erio ngateeba, “Nenyoreire obong’aini obonge kobua abwo bonsi bantang’anerete kogamba agwo Yerusalemu. Enkoro yane yanyorire obong’aini obonge na okomanya okonge.”

\VS{ⅩⅦ}Naende nkerua nenkoro yane komanya goatanana gati y’echisemi, n’oboriri, obong’aini na obobarimo, korende nigo nanyorete ng’a ayio onsi akominyokerwa konyorwa nigo are buna embeo bosa.

\VS{ⅩⅧ}Ekiagera ase obong’aini obonge bore, nao omoichano omonge ore, na omonto okomenta chisemi, nigo akomenta obororo.




\par }\Chap{Ⅱ}{\PP \VerseOne{Ⅰ}Ngakwana nenkoro yane, ngateba, “Bono ninteeme ndore naki omogooko ore, imbe nkwegokia omonyene.” Korende nonya nayio onsi nigo arenge bosa.

\VS{Ⅱ}Nkanyora ng’a amaseko nigo are obobarimo, na omogooko tori gokora gento kende ekiya.

\VS{Ⅲ}Ekero ebirengererio biane biarenge koraagwa nobong’aini, nkagania kogokia omobere one nekenyugwa ki’edivai, nkarigia kobwatia oboriri obwo, erinde ndore ayare amaya agwenerete Mwanyabaanto bakore inse y’erioba, ase amatuko ayio amake bagendererete koba moyo.


\par }{\PP \VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{1 Abar 10:23-27; 2 Amg 9:22-27}}}Ngakora emeremo emenene; nkeagachera chinyomba na gwesimekera emesabibu ase emegondo.

\VS{Ⅴ}Nkeroiseria emegondo na emegondo ende y’amatunda, erio ngasimeka emete y’amatunda ao ao.

\VS{Ⅵ}Nkeroiseria amatibo ase nare korusia amaache nasiarera emete egokina ase rinani.

\VS{Ⅶ}\XREF{}{{\XO Ⅱ:Ⅶ }{\XO{2:7:
}}{\XT{1 Abar 4:23}}}Nkagora abasomba, abasacha na abakungu; abwo bakanyiborera abasomba bande ase enka yane; nigo nabwate amaicho amange e chiombe, ne chimbori, ne ching’ondi, nkabua abwo bonsi bantang’anerete kogamba agwo Yerusalemu.

\VS{Ⅷ}\XREF{}{{\XO Ⅱ:Ⅷ }{\XO{2:8:
}}{\XT{1 Abar 10:10,14-22}}}Boigo ngasangereria chifeta ne chitaabu, amo ne chimonga chi’abarwoti na echie chingongo chi’oborwoti bwane; ngatwara abateeri, abasacha na abakungu, naende ngatwara abakungu abange Mwanyabaanto bagosanera\FTNT{*}{{\FR Ⅱ:Ⅷ }{\FR{2:8
}}{\FK{bagosanera:
}}{\FT{okogania kwo’gotwara egento getari ekiao}}}.


\par }{\PP \VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{1 Amg 29:25}}}Ase ayio nkaba omonto bw’amasikani amanene, nkabua abwo bantang’anerete kogamba agwo Yerusalemu; boigo obong’aini bwane bogantigarera.

\VS{Ⅹ}Egento kende gionsi narenge korora na gokegania tinare gwetanga gokenyora, gose tinarinete enkoro yane omogooko onde bwensi, ekiagera enkoro yane nigo yagokerete aya onsi nechanderete, na omogooko oyio noro orenge eng’eria yane y’emeremo yonsi nechanderete.

\VS{Ⅺ}Magega y’ayio nkarengereria igoro y’emeremo eyio nakorete namaboko aane, na buna nayiechanderete. Naama! Ayio onsi nigo arenge bosa, na aya naminyokerete konyora nigo are buna embeo bosa, gose bitoki binde tibiri konyorekana inse y’erioba.


\par }{\PP \VS{Ⅻ}Nkaonchora ebirengererio biane korigereria obong’aini na obobarimo, na oboriri. Omonto oyio okobekwa oborwoti ribaga ri’oyio orengeo, ninki arakore? Tagokora kende otatiga keria oyio omotang’ani akorete.


\par }{\PP \VS{ⅩⅢ}Erio nkamanya ng’a obong’aini nigo bobuete oboriri, buna oborabu bobuete omosunte.

\VS{ⅩⅣ}Omonto omong’aini nigo abwate amaiso ase omotwe oye, korende omonto omoriri nigo agotaara ase omosunte; nonya naboigo, nkarora ng’a bonsi nigo bakonyorwa negento ekemo.

\VS{ⅩⅤ}Erio nkebooria, “Ande, amang’ana akomonyoora omoriri naro aranyore nainche, nase ki rende inche nabeire nobong’aini obonge?” Ase ayio ngeteebia ng’a aya boigo mbosa.

\VS{ⅩⅥ}Buna ere ase omonto omong’aini, naboigo ere nase omoriri, onde takogenderera koinyorwa; bonsi nigo barabe bebirwe kegima ase amatuko agochi‐gocha. Inee! Omonto omong’aini tagokwa buna oria omoriri agokwa?

\VS{ⅩⅦ}Ase ayio nkagecha obogima, ekiagera emeremo egokorwa inse y’erioba, nigo ekorenta obororo ase ’nde. Ayio onsi mbosa, na aya akominyokerwa konyorwa nigo are buna embeo bosa.


\par }{\PP \VS{ⅩⅧ}Nkagecha emeremo yonsi, eyio nabeete ngwechandera inse y’erioba, ekiagera goika ntigere omonto orambwatie ebinto ebio nakorire.

\VS{ⅩⅨ}Ning’o omanyete gose omonto oyio nigo arabe omong’aini, gose nigo arabe omoriri? Korende oyio goika aire ebinto ebio bionsi nechandeire inde nobong’aini kobinyora inse y’erioba. Ayio boigo mbosa.

\VS{ⅩⅩ}Ase ayio ngachaka goichana na gokwa omoyo ase engencho y’emeremo yonsi nechanderete inse y’erioba.

\VS{ⅩⅪ}Omonto nigo agokora emeremo emekong’u nobong’aini bwaye, ne chisemi, na okomanya kwaye, konyora ebinto, korende magega yaye atigera omonto omoao otabiechanderete okwegokia nabirobio. Ayio boigo mbosa, naende mbobe mono.

\VS{ⅩⅫ}Ngento ki omonto aranyore ekero akorire emeremo emekong’u na kwerosia mono inse y’erioba?

\VS{ⅩⅩⅢ}\XREF{}{{\XO Ⅱ:ⅩⅩⅢ }{\XO{2:23:
}}{\XT{Ayubu 5:7; 14:1}}}Nigo akoba nobokong’u ase amatuko aye onsi are moyo, na emeremo yaye emekong’u nigo ere ey’omoichano; nonya nase obotuko obogima ebirengererio biaye tibiri gotimoka. Ayio boigo mbosa.


\par }{\PP \VS{ⅩⅩⅣ}\XREF{}{{\XO Ⅱ:ⅩⅩⅣ }{\XO{2:24:
}}{\XT{Omor 3:13; 5:18; 9:7; Isaya 56:12; Luk 12:19; 1 Abakr 15:32}}}Egento ekiya omonto aranyare gokora nokoria na konywa, na kogokera ebinto ebio echandeire kobinyora. Nkamanya ng’a nonya nayio nigo akorwa ase okoboko kwa Nyasae.

\VS{ⅩⅩⅤ}Ning’o oranyare koria, gose konyora omogooko, onye tari amo n’Omonene?

\VS{ⅩⅩⅥ}\XREF{}{{\XO Ⅱ:ⅩⅩⅥ }{\XO{2:26:
}}{\XT{Ayubu 32:8; Emeb 2:6}}}Nyasae nigo akoa omonto oyo okomogokia obong’aini, naende omoa okomanya, na omogooko, korende nigo akoa omonyabibe emeremo y’ogosangereria ebinto na kobigacha, korende omonto oria abie oria ogogetie Nyasae. Ayio boigo mbosa, na aya akominyokerwa konyorwa nigo are buna embeo bosa.




\par }\Chap{Ⅲ}{\SH Engaki ya kera egento
\par }
{\PP \VerseOne{Ⅰ}Kera egento nkere nekero kiaye, na aiga inse y’erioba kera ekegokorekana nkere nengaki yaye.


\par }{\Q \VS{Ⅱ}Nere engaki y’okoiborwa, na ey’ogokwa;

\par }{\Q engaki y’ogosimeka, na ey’ogosimora ekio giasimegetwe;


\par }{\Q \VS{Ⅲ}engaki y’ogoita, na ey’okogwenia;

\par }{\Q engaki y’ogotagora, na ey’okoagacha;


\par }{\Q \VS{Ⅳ}engaki y’okorera, na ey’ogoseka;

\par }{\Q engaki y’okobokia amagombo, na ey’ogotenga;


\par }{\Q \VS{Ⅴ}engaki y’ogosiarera amagena, na ey’okoyasangereria;

\par }{\Q engaki y’okoboania, na ey’ogotaboania;


\par }{\Q \VS{Ⅵ}engaki y’okorigia, na ey’ogosiria;

\par }{\Q engaki y’okogaacha, na ey’ogotuguta;


\par }{\Q \VS{Ⅶ}engaki y’ogotandora, na ey’okobareera;

\par }{\Q engaki y’ogokira, na ey’ogokwana;


\par }{\Q \VS{Ⅷ}engaki y’ogwanchana, na ey’okogechana;

\par }{\Q engaki y’esegi, na ey’omorembe.


\par }{\PP \VS{Ⅸ}Inee! Mbitoki ki omonto akonyora ase emeremo yonsi agwechandera?

\VS{Ⅹ}Narorire obokong’u obwo Nyasae aeire Mwanyabaanto bechande naborobwo.

\VS{Ⅺ}Okorire kera egento kiabeire egeseera ase engaki yaye, naende obekire ime ase chinkoro chia Mwanyabaanto engaki etabe nomoerio. Korende nonya naboigo tibakonyara komanya aya Nyasae akorete korwa omochakano goika omoerio.

\VS{Ⅻ}Namanyire ng’a gento kende tikeri kere ekiya kerabagwenere otatiga babe nomogooko, naende bakore ayare amaya ekero bare moyo.

\VS{ⅩⅢ}Omonto kararie na konywa, naende egokie ase ebio echandeire, ekio nekeegwa kia Nyasae.


\par }{\PP \VS{ⅩⅣ}Namanyire ng’a gento kende gionsi Nyasae agokora nigo gekogenderera kobao kare na kare; gento kende tigekomentwa ase ekio, gose kende tigekorusigwa korwa ase ekio. Nyasae nere okorire igo, erinde Mwanyabaanto bamoiroke.

\VS{ⅩⅤ}Amang’ana areo bono, nao arenge korwa kare; na ayio agochia koba, boigo nao arenge korwa kare. Nyasae nigo agokora egento keria keria kiaba naende.


\par }{\SH Oboronge tibori ase ense
\par }
{\PP \VS{ⅩⅥ}Naende nkarora aiga inse y’erioba ng’a aase ekeene na oboronge bigwenerete koba, nao obobe bore.

\VS{ⅩⅦ}Erio ngateeba ase enkoro yane ime ng’a Nyasae nanachere abanyaboronge ekiina, na abanyabibe boigo, ekiagera obeekire engaki ase kera ring’ana, na ase kera emeremo.

\VS{ⅩⅧ}Naende ngateeba ase enkoro yane ime ng’a Nyasae nigo agoteema Mwanyabaanto kobaenekia ng’a barabwo nigo banga buna ching’iti.

\VS{ⅩⅨ}Amang’ana akonyora ching’iti naro ayio akobanyora Mwanyabaanto; buna ching’iti chigokwa, naboigo na Mwanyabaanto bagokwa. Omoika noyomo ore ase ching’iti na ase Mwanyabaanto; Mwanyabaanto tabueti ching’iti kende. Amang’ana onsi mbosa.

\VS{ⅩⅩ}Mwanyabaanto nigo bakogenda aase ching’iti chikogenda; Mwanyabaanto nigo baruete ase amaroba, ne ching’iti naboigo; nigo bakoirana ase amaroba, naboigo na chirochio.

\VS{ⅩⅪ}Ning’o omanyete gose omoika o Mwanyabaanto niigoro ogochia, na oyo bwe ching’iti ogenda inse y’ense?

\VS{ⅩⅫ}Ase ayio nkarora ng’a gento kende tikeri kere ekiya, otatiga omonto agokere emeremo yaye; ekio nakio egetari kiaye. Ning’o orachie komoirania ache korora na komanya ayakoregete magega yaye?




\par }\Chap{Ⅳ}{\PP \VerseOne{Ⅰ}Naende nkarigereria nkarora ogokora okobe kware gokorwa inse y’erioba. Nkarora abwo bagokorerwa bobe bakorera, na monto onde tarengeo okobaremia, ekiagera abwo barenge kobakorera bobe nigo barenge nokobua, na onde tarengeo okobaremia.

\VS{Ⅱ}Nkarora ng’a nigo ere buya ase abakuure kobua ase abare moyo.

\VS{Ⅲ}Korende ase oyo otaraiborwa, oyio otararora ogokora okobe kore aiga inse y’erioba, nigo ere buya asare kobua ase abwo bonsi bare moyo na abakuure.


\par }{\PP \VS{Ⅳ}Erio nkarora emeremo eye emekong’u egokorwa, na omokia bwonsi bw’ogwechanda ase ogokora emeremo, ayio nigo agokorwa, ekiagera omonto akoba ne ribero\FTNT{*}{{\FR Ⅳ:Ⅳ }{\FR{4:4
}}{\FK{Ribero:
}}{\FT{koba nokogania gokora egento goetania oyonde gose ogotwara okogania ase ebinto bitari ebiao}}} ng’a abue oyonde. Ayio boigo mbosa, nigo are buna okominyokia embeo.

\VS{Ⅴ}Omoriri nigo agwetumata, na bweria omobere oye orea.

\VS{Ⅵ}Mbuya koba negento geichire oroe oromo na koba nomorembe, kobua koba n’ebinto biichire chindoe ibere na koba nogwechanda na kominyokera konyora ebire buna embeo bosa.


\par }{\PP \VS{Ⅶ}Naende nkarora obosa kegima bore inse y’erioba:

\VS{Ⅷ}Nare omonto otabwate omwana gose omwabo; ere nigo agendererete gwechanda gokora emeremo emekong’u, na amaiso aye tari goisaneka ne chinibo; omonto oyio tana kweboria, “Ning’o ngochandekera gokorera na kwerina omogooko bwonsi?” Aya naro mbosa, na ogwechanda gotari nomogooko.


\par }{\PP \VS{Ⅸ}Nigo ere buya koba babere kobua oyomo, ekiagera mbanyore eng’eria engiya ase emeremo yabo bagokora.

\VS{Ⅹ}Oyomo karagwe, oyonde namogororokie; korende obobe nobwaye oria ore bweka ekero aragwe, na onde tari oramogororokie.

\VS{Ⅺ}Abanto babere kobararaare amo mbaigwe riberera korende naki oyomo arakore aigwe riberera kare bweka?

\VS{Ⅻ}Omonto aise korwania oyomo ore bweka, namobue, korende onye bare babere, takobabua. Engori esisire nemegoye etato teri kobutoka bwango.


\par }{\PP \VS{ⅩⅢ}Omwana omosae omotaka ore nobong’aini niigo’are omuya kobua omorwoti omogotu ore omoriri, otari gwancha gosemigwa;

\VS{ⅩⅣ}neba ng’a omosae oria nigo aruete echela akabeekwa oborwoti, gose nigo aiboretwe ore omotaka ase obogambi bw’omorwoti oria.

\VS{ⅩⅤ}Nkarora abanto bonsi abamenyete inse y’erioba bakobwatia omosae oria ogochia kobeekwa oborwoti ribaga ri’oria orengeo.

\VS{ⅩⅥ}Abanto abwo arenge koraa tibare kobareka. Nonya naboigo abwo barachiche magega y’abwo tibakomogokera. Ekeene, aya naro mbosa, na aya akominyokerwa konyorwa nigo are buna embeo bosa.




\par }\Chap{Ⅴ}{\PP \VerseOne{Ⅰ}Orende amagoro ao ekero ogosoa ase enyomba ya Nyasae; mbuya kogenda aroro ase ogotegerera kobua korua ebing’wanso ebio abariri bakorua, ekiagera abwo tibamanyeti ng’a nigo bagokora ebibe.

\VS{Ⅱ}Tobaisa koba omwango ase ogokwana amang’ana, gose enkoro yao teba enyango gokwana ase obosio bwa Nyasae, ekiagera ere nigo are igoro, naye nigo ore inse aa ase ense; ase ayio tiga amang’ana ogokwana abe amake.

\VS{Ⅲ}Chindoto nigo chigocha korwa ase ogwechanda okonge, ne chinkwana chinyinge nigo chikorenta amang’ana ’oboriri.

\VS{Ⅳ}\XREF{}{{\XO Ⅴ:Ⅳ }{\XO{5:4:
}}{\XT{Zab 66:13,14}}}Ekero kwarire eira ase Nyasae, tobaisa goteebana koyeikerania, ekiagera ere tari kogokigwa nabaanto abariri. Ikerania eira kwariete.

\VS{Ⅴ}Mbuya toria eira kobua koria eira na toyeikerania.

\VS{Ⅵ}Tobaisa gotiga amang’ana ’omonwa oo agere okore ebibe, gose tobaisa goteebia omosomba o Nyasae ng’a oko nokomocha gwakora. Nase ki oragere Nyasae agechigwe nogokwana kwao, na asarie emeremo y’amaboko ao?

\VS{Ⅶ}Ekero amang’ana atari nengencho amentekanire, ne chindoto chiamentekanire, obobe nigo bokoba obonge; korende aye omoiroke Nyasae.


\par }{\SH Obogima nigo bore bosa
\par }
{\PP \VS{Ⅷ}Tobaisa goichana ekero orarore agwo ase obogambi abataka bagokorerwa bobe, na ekeene na oboronge biarusigweo ase enchera y’obotindi, omonene oyio okogamba nigo arigereirie noria ore omonene komobua, naende mbare abwo bare abanene kobua abwo bare nokobua.


\par }{\PP \VS{Ⅸ}Mbuya ase ense ere nomorwoti okogamba buya na korigereria ng’a abanto nkorema bare emegondo yabo.


\par }{\PP \VS{Ⅹ}Omonto bwanchete chitaabu, tagoisaneka nachirochio; gose oyobwanchete obotenenku, tagoisaneka nebitoki biaye. Ayio boigo mbosa.

\VS{Ⅺ}Ekero obotenenku bokomentekana, boigo nabwo bakoboria nigo bakomentekana; bono mbuya ki oria omonyene akonyora, otatiga akoborora namaiso rioka?

\VS{Ⅻ}Chitoro chi’omokori emeremo nigo chire chingiya mono, neba ng’a nigo abwate egento egeke akoria, gose ebinge; korende obotenenku bw’omonto omonda tibokomotiga araare chitoro.


\par }{\PP \VS{ⅩⅢ}Obobe mono narorire inse y’erioba nabwo obo: chinibo chinyinge chikogachwa nigo chiranyare gosiria omonto ochigachete.

\VS{ⅩⅣ}Chinibo echio nigo chigosira ase egesio ekebe, na ekero omonto oyio aiboire omwana omomura nigo akonyorekana ore bosa, tabwati kende akomoa.

\VS{ⅩⅤ}\XREF{}{{\XO Ⅴ:ⅩⅤ }{\XO{5:15:
}}{\XT{Ayubu 1:21; Zab 49:17; 1 Tim 6:7}}}Buna aiboretwe ore getirianda korwa ase enda ya ng’ina, naboigo aragende ore getirianda buna achete, gose takoira kende ase ebio echandeire mono kobinyora.

\VS{ⅩⅥ}Obo boigo nobobe bw’obororo; onye okorua ase ense ogenda buna achete, mbitoki ki abwate ase ogwechanda gokora emeremo emekong’u y’okominyokia aya are buna embeo bosa?

\VS{ⅩⅦ}Ase obogima bwaye bwonsi nigo abeire okoria endagera ore ase omosunte, obeire ogwechanda ore nobororo na okogechigwa.


\par }{\PP \VS{ⅩⅧ}Naama! Aya narorire are amaya na agwenerete nokoria na konywa na koba nomogooko ase ebinto ebio bionsi omonto echandeire aiga inse y’erioba, ase engaki y’amatuko amake Nyasae amoeire; ekio nakio egetari kiaye.

\VS{ⅩⅨ}Onye Nyasae oeire omonto obotenenku ne chinibo, naende omoeire okobua gw’okwegokia ase ebinto ebio na kobikorera ase obuya bwaye, boigo koba nomogooko ase emeremo yaye, ayio onsi nigo are ebiegwa bia Nyasae.

\VS{ⅩⅩ}Omonto oyio takogenderera koinyora amatuko aetire ay’obogima bwaye, ekiagera Nyasae nigo akomoa omogooko ase enkoro yaye.




\par }\Chap{Ⅵ}{\PP \VerseOne{Ⅰ}Mbore obobe narorie aiga inse y’erioba boritoerete Mwanyabaanto:

\VS{Ⅱ}Nyasae oeire omonto obotenenku, ne chinibo, na ogosikwa, na omonto oyio taremeiri gento kende ase ebio bionsi aganetie, korende Nyasae tamoeti okobua gw’okwegokia ase ebinto ebio; omonto omoao nigo akobiira bwegokia nabirobio. Ayio naro mbosa, naende nogwechanda okobe.

\VS{Ⅲ}Onye omonto oiboire abana rigana erimo, na abe moyo ase engaki y’emiaka emenge, ee, nonya amatuko ’obogima bwaye abeire amange, korende tegogetie ase ebinto ebiya bi’obogima obwo, na tatindekwa ase amasikani, nigo ngoteeba ng’a omwana okwerete enda ya ng’ina nigo are buya kobua omonto oyio.

\VS{Ⅳ}Omwana oyio okwete nigo achete egento bosa, naende nigo akogenda gochia ase omosunte, na omosunte oyio otuba erieta riaye.

\VS{Ⅴ}Omwana oria taroche erioba, gose tamanyete gento kende, korende nonya naboigo nigo akonyora omotimoko kobua omonto oria,

\VS{Ⅵ}nonya omonto oria ogochia komenya emiaka chilifu ibere, korende tanyora omogooko ase obogima bwaye. Inee! Abwo bonsi babere tibakogenda aase amo?


\par }{\PP \VS{Ⅶ}Emeremo yonsi omonto akwerosia gokora nokonyora egento akoria, korende nonya naboigo tari koigota.

\VS{Ⅷ}Mbuya ki omonto omong’aini abwate kobua oyore omoriri? Gose ninki omonto omotaka akonyora, oria omanyete buna akwerenda ase abare moyo?

\VS{Ⅸ}Eki amaiso aroche nigo kere buya kobua eki okogania ng’a okenyore. Ayio boigo mbosa, na okominyokia aya are buna embeo bosa.


\par }{\PP \VS{Ⅹ}Gento kende gionsi kereo nigo kiarogetwe erieta korwa kare, naende nigo yamanyekanete eki omonto are gocha koba. Mwanyabaanto takonyara koamererania noria ore ne chinguru komobua.

\VS{Ⅺ}Ogokwana okonge nigo gokorenta amang’ana amange are bosa. Inee! Ayio mbuya ki akorenta ase Mwanyabaanto?

\VS{Ⅻ}Ning’o omanyete egento kere ekiya ase omonto, ekero amenyete amatuko amake ase obogima bore bosa, agoeta buna omorengari? Ning’o oranyare goteebia omonto amang’ana arabe korwa magega yaye aiga inse y’erioba?




\par }\Chap{Ⅶ}{\SH Ebirengererio igoro y’obogima
\par }
{\PP \VerseOne{Ⅰ}\XREF{}{{\XO Ⅶ:Ⅰ }{\XO{7:1:
}}{\XT{Emeb 22:1}}}Erieta rigiya nigo ribuete amaguta amaya akweakwa, ne rituko ri’ogokwa nigo rire rigiya kobua eri’okoiborwa.


\par }{\PP \VS{Ⅱ}Mbuya kogenda ase enyomba y’ebirero kobua kogenda ase enyomba y’omoyega bw’okwegokia, ekiagera oyio noro omoerio o kera omonto, na abare moyo mbabeeke amang’ana aya ase chinkoro chiabo.


\par }{\PP \VS{Ⅲ}Omoichano nigo ore omuya kobua amaseko, ekiagera omoichano okororekana ase obosio nigo ogokora enkoro yaba nomogooko.


\par }{\PP \VS{Ⅳ}Chinkoro chi’abaanto abang’aini nigo chikoba ase enyomba y’ebirero, korende chinkoro chi’abariri nigo chire ase enyomba y’okwegokia.


\par }{\PP \VS{Ⅴ}Mbuya omonto gotegerera ogotogonyerwa kw’omonto omong’aini kobua gotegerera ogoteera kw’abariri.


\par }{\PP \VS{Ⅵ}Ogoseka kw’abariri nigo konga amagwa akoyia atoreka inse y’enyongo ere riko. Ayio boigo mbosa.


\par }{\PP \VS{Ⅶ}Ekeene, emoko nigo ekoonchora omonto omong’aini oba omoriri, ne riaaki nigo rigosaria ebirengererio.


\par }{\PP \VS{Ⅷ}Omoerio bw’egento nigo ore omuya kobua omochakano oye; na omonto omoremereria nigo are omuya kobua omonto omoenenu.


\par }{\PP \VS{Ⅸ}\XREF{}{{\XO Ⅶ:Ⅸ }{\XO{7:9:
}}{\XT{Yakb 1:19}}}Tobaisa koba omwango ase okogechigwa, ekiagera okogechigwa nigo komenyete ase chinkoro chi’abariri.


\par }{\PP \VS{Ⅹ}Tobaisa goteeba, “Nase ki amatuko a kare arenge amaya kobua aya bono?” Okoboria okwo tikori okw’obong’aini.


\par }{\PP \VS{Ⅺ}Obong’aini nigo bore obuya buna omwando\FTNT{*}{{\FR Ⅶ:Ⅺ }{\FR{7:11
}}{\FK{Omwando:
}}{\FT{Egento omonto akoegwa buna engeria}}}, na nigo bogokonya abwo baroche erioba.

\VS{Ⅻ}Obong’aini nigo bogotokonya buna chitaabu chigotokonya, korende obuya bw’omonyasemi mboria ng’a obong’aini nigo bokorenda obogima bw’oyio ong’ainiire.


\par }{\PP \VS{ⅩⅢ}Rengereria emeremo ya Nyasae! Ning’o oranyare korongeyia egento Omonene akorire borogochi?

\VS{ⅩⅣ}Ekero amatuko ao are amaya kabe nomogooko, na ekero are amabe rengereria ng’a Nyasae nere okorire ayio onsi abere, erinde omonto tabaisa komanya erirache komobwatia korwa magega yaye.


\par }{\PP \VS{ⅩⅤ}Ase obogima obo bwane obore bosa narorire kera egento; narorire omonto omonyaboronge ogosira ore ase oboronge bwaye, na omonyabibe okogenderera koba moyo amatuko amange ore ase ebibe biaye.

\VS{ⅩⅥ}Tobaisa koba omooronge goetania, gose koba omong’aini goetania. Nase ki ogwesiria aye omonyene?

\VS{ⅩⅦ}Tobaisa koba omobe goetania, gose tobaisa koba omoriri. Nase ki oganetie gokwa engaki yao etaraika?

\VS{ⅩⅧ}Nigo ere buya ng’a obwate ring’ana eri erimo, na totiga neria kabere, ekiagera omonto omoirogete Nyasae namanye eki agokora ase kera ring’ana.


\par }{\PP \VS{ⅩⅨ}Obong’aini nigo bogokora abare abang’aini koba ne chinguru chibuete echi’abagaambi ikomi bare ase omochie oyomo.


\par }{\PP \VS{ⅩⅩ}Ekeene, omonto tari aiga ase ense ore omooronge ogokora amaya otari gokora ebibe.


\par }{\PP \VS{ⅩⅪ}Tobaisa gotegerera amang’ana onsi abanto bagokwana, nigo orabaise koigwa omosomba oo ogokoragereria.

\VS{ⅩⅫ}Aye omonyene nomanyete ase enkoro yao ng’a ase chingaki chinyinge kwabeire gokoragereria abanto bande.


\par }{\PP \VS{ⅩⅩⅢ}Aya onsi ngateema koyaenekia ase enchera y’obong’aini, ngateeba, “Goika imbe nobong’aini.” Korende obong’aini obwo bokabeera aare korwa ase ’nde.

\VS{ⅩⅩⅣ}Amang’ana aria nigo akare aare mono, naende akare aatambe gochia inse, aatambe mono, ning’o oranyare koyatuka?

\VS{ⅩⅩⅤ}Erio ngachaka korengereria imanye, na gotuka, na korigia obong’aini, na komanya buna ebinto bionsi bire; naende nkagania komanya obobe bw’oboriri, na oboriri obore obobarimo.


\par }{\PP \VS{ⅩⅩⅥ}Erio nkanyora egento ekeroro kebuete amakweri. Egento ekio nakio omokungu enkoro yaye yarenge omotego, naende amaboko aye are chingataare. Omonto ogogetie Nyasae tari kobwatwa nomokuungu oyio, korende omonyabibe ere nigo akobwatwa.

\VS{ⅩⅩⅦ}Omorandia nigo agoteeba iga: Naama! Amang’ana ayio nkayamanya, ekero nabeekeranetie ring’ana erimo ase erinde koyamanya onsi.

\VS{ⅩⅩⅧ}Aya nabeire nkona‐koyairanerera korigia komanya buna are, korende tindayamanya. Ase abanto elifu eyemo nkanyora omosacha oyomo, korende ase abwo bonsi tinanyorete omokungu nonya noyomo.

\VS{ⅩⅩⅨ}Naama! Egento gioka narigirie nanyorire neke: Nyasae nigo atongete Mwanyabaanto bare abaikeranu, korende barabwo batukire chinchera chinyinge chi’okobaisanekia.




\par }\Chap{Ⅷ}{\PP \VerseOne{Ⅰ}Ning’o onga buna omonto omong’aini? Ning’o omanyete engencho y’amang’ana? Obong’aini nigo bogokora obosio bw’omonto bwagirigenta, nigo bokoonchora obokong’u bw’okororekana kwaye.


\par }{\SH Igwera Omorwoti
\par }
{\PP \VS{Ⅱ}Inche nigo nkogosemia: Oigwere amang’ana omorwoti achiikire, ekiagera nkwarierete Nyasae eira.

\VS{Ⅲ}Toayerera gotiga obokoreri ase obosio bwaye, na tobwatana nogokora okobe, ekiagera ere nigo agokora onsi ayanchete.

\VS{Ⅳ}Ring’ana ri’omorwoti nigo rire nokobua. Ning’o oranyare komobooria, “Aye ngento ki eke ogokora?”

\VS{Ⅴ}Omonto okoigwera amachiiko takonyorwa namabe, na enkoro y’omonto omong’aini nigo ekomanya engaki na enchera y’okonacha boronge.

\VS{Ⅵ}Kera ring’ana ndibwate engaki yaye na enchera yaye y’okonacha boronge, na emechando y’omonto nigo ekomoritoera.

\VS{Ⅶ}Omonto tamanyeti ayagochia koba, na ning’o oranyare komoteebia buna amang’ana arabe?

\VS{Ⅷ}Monto onde tari obwate okobua igoro y’embeo, gose igoro ye rituko ri’ogokwa kwaye; ogotooreka tikori ase esegi, gose obobe tibogotooria abwo bakobokora.


\par }{\SH Ababe na abaronge
\par }
{\PP \VS{Ⅸ}Ayio onsi nigo nayaroche ekero nabegete ebirengererio biane kwegera aya onsi agokorwa aiga inse y’erioba, ekero omonto oyomo akogambera omonto onde na komokorera bobe ase okomochanda.

\VS{Ⅹ}Nkarora abakori amabe batindekirwe batimogete, na ekero abanto bairanete korwa ase achenu nigo bare kobatogia agwo ase omochie. Ayio boigo mbosa.


\par }{\PP \VS{Ⅺ}Ase engencho obobe botari konacherwa ekiina bwango, chikoro chia Mwanyabaanto nigo chikwerua gokora ayare amabe.

\VS{Ⅻ}Omonyabibe nakora ebibe ara rigana, naende agenderere koba moyo ase engaki entambe; nonya naboigo, nimanyete ng’a nigo erabe buya ase abwo bamoirogete Nyasae, ekiagera bamoirogete.

\VS{ⅩⅢ}Korende abakori amabe tibakonyora amaya ayio, gose obogima bwabo tibokoba obotambe. Nigo banga buna omorengari ogoeta, ekiagera tibamoirogete Nyasae.

\VS{ⅩⅣ}Nare amang’ana abosa kegima agokorekana aiga ase ense; mbareo abanto abanyaboronge bakonyorwa negesusuro ki’ogokora kw’abanyabibe, na boigo abanyabibe banyora obuya bw’ogokora kw’abanyaboronge. Ase ayio ngateeba, “Ayio boigo mbosa.”


\par }{\PP \VS{ⅩⅤ}Ngatogia omogooko, na nkarora ng’a Mwanyabaanto tabwati gento kende kere ekiya aiga inse y’erioba, otatiga arie na konywa, na kwegokia barabwo abanyene. Ayio naro aranyare kobeera asare ekero agendererete gokora emeremo emekong’u ase obogima obo are moyo, obo Nyasae amoeire aiga inse y’erioba.


\par }{\PP \VS{ⅩⅥ}Ekero nabeegete ebirengererio biane komanya obong’aini na korora emeremo emekong’u abanto bagokora aiga ase ense, batari korara chitoro omobaso gose obotuko.

\VS{ⅩⅦ}Erio nkarora ng’a omonto takonyara komanya emeremo ende yonsi ya Nyasae egokorekana aiga inse y’erioba. Omonto naisa gwechanda mono ase okorigia koyemanya, takonyara koyemanya. Nonya omonto omong’aini ogoteeba ng’a namanyete, takonyara koyemanya.




\par }\Chap{Ⅸ}{\PP \VerseOne{Ⅰ}Nkarengereria igoro y’amang’ana aya onsi, ngateema komanya buna abanyene oboronge na abare nobong’aini bare ase okoboko kwa Nyasae, amo nogokora kwabo, gokorabe okw’obwanchani gose ogw’okogecha. Monto onde tamanyeti amang’ana are bosio.

\VS{Ⅱ}Egento nekemo gekobanyora bonsi, omonyene oboronge na omonyabibe, oyore omuya na ochenegete na oyo otachenegeti, oyo okorua ebing’wanso na oyo otari kobirua. Buna ekoba ase omonto omuya, naboigo ekoba nase omonyabibe; buna ekoba ase oria okoria eira y’ogotiana, naboigo ekoba nase oria otari koria eira y’ogotiana.

\VS{Ⅲ}Obo nabwo obobe ase aya onsi agokorekana aiga inse y’erioba, ng’a egento nekemo gekobanyora bonsi; chinkoro chia Mwanyabaanto nigo chiichire obobe na obobarimo ekero bare moyo, na magega y’ayio nigo bakogeenda ase abakuure.

\VS{Ⅳ}Korende omonto ore ase egati y’abare moyo nare nogosemeria, na esese ere moyo nigo ekonyora amaya kobua endo ekwete.

\VS{Ⅴ}Ee, abare moyo mbamanyete ng’a mbakwe, korende abakuure tibamanyeti gento kende, na tibagenderereti konyora eng’eria; tibakoinyorwa nonya ndinde.

\VS{Ⅵ}Obwanchani bwabo, na okogecha, ne ribero, bionsi ebio nigo biasirete amo nabarabwo. Tibabwati nonya ng’ake egetari kende ase ayio agokorwa aiga inse y’erioba.


\par }{\PP \VS{Ⅶ}Aye bono genda, orie endagera yao nomogooko, na onywe edivai yao kore nomosasoko ase enkoro yao, ekiagera Nyasae bwanchire emeremo yao.

\VS{Ⅷ}Tiga chianga chiao chibe chindabu botambe, na amaguta okweakwa tamocha ase omotwe oo.

\VS{Ⅸ}Ase amatuko onsi ay’obogima obo bore bosa, obo Nyasae akoeire omenye aiga inse y’erioba, omenye nomogooko amo nomokuungu oo bwanchete. Okomenya nomogooko, nakio egetari kiao ase obogima obo, ekero ogendererete gwechanda ase emeremo emekong’u inse y’erioba.

\VS{Ⅹ}Gento kende gionsi okoboko kwao koranyare gokora, gekore ne chinguru chiao chionsi; ekiagera agwo aase abakuure ase oragende, meremo ende tekaiyo, gose okorengereria, gose chisemi, gose obong’aini.


\par }{\PP \VS{Ⅺ}Nkarora aiga inse y’erioba ng’a tari abwo bakominyoka bwango bakobua, gose ababwate chinguru tari barabwo bakobua esegi, gose abare nobong’aini tari barabwo bakonyora endagera, gose abare nokomanya tari barabwo babwate chinibo, gose abanyasemi tari barabwo bakonyora ogwancherwa; korende kera omonto nigo akonyorwa nengaki yaye na egesio kiaye.

\VS{Ⅻ}Ekiagera Mwanyabaanto onde tamanyeti engaki ya mabe. Buna koreng’ana chinswe chikobwatwa ase ekeonga ase egesio ekebe, ne chinyoni ase obosugunia, naboigo na Mwanyabaanto bakonyorwa nengaki embe, babwatwa mobosokano.


\par }{\SH Ebirengererio bi’obong’aini na ebi’oboriri
\par }
{\PP \VS{ⅩⅢ}Nainde amang’ana aya naro naroche igoro y’obong’aini aiga inse y’erioba, naro akarorekana ase ’nde ng’a namanene;

\VS{ⅩⅣ}Norenge omochie omoke omenyire nabaanto abake; omorwoti orenge omonene mono agacha koyorwania esegi; akayonaaria, akaagacha chiburi\FTNT{*}{{\FR Ⅸ:ⅩⅣ }{\FR{9:14
}}{\FK{Chiburi:
}}{\FT{chinyasi chietaneine omochie echio chikoyokenga korwa ase ababe}}} chinene chi’ogwekengera ase okoyorwania.

\VS{ⅩⅤ}Korende ase omochie oyio akanyorekana aroro omonto omotaka orenge omong’aini, na ase obong’aini bwaye agatooria omochie oria. Nonya naboigo, monto onde tari oinyorete omotaka oria.

\VS{ⅩⅥ}Erio ngateeba, “Obong’aini nigo bore obuya mbobuete chinguru, nonya obong’aini bw’omonto oria omotaka bwachayetwe, na amang’ana aye tarenge koigwerwa.”

\VS{ⅩⅦ}Nigo ere buya gotegerera amang’ana omonto omong’aini agokwana ase obotoereru kobua gotegerera amang’ana ’omogambi ogoaka eriogi ase egati y’abanto abariri.

\VS{ⅩⅧ}Obong’aini nigo bore obuya kobua ebirwanero bi’esegi; korende omonyabibe oyomo nigo agosaria amaya amange.




\par }\Chap{Ⅹ}{\PP \VerseOne{Ⅰ}Chingi chikwete nigo chikogundia amaguta akweakwa atioka bobe; naboigo na oboriri obosinini bokobua obong’aini na amasikani.


\par }{\PP \VS{Ⅱ}Enkoro y’omonto omong’aini nigo ekomoraa gochia borio\FTNT{*}{{\FR Ⅹ:Ⅱ }{\FR{10:2
}}{\FK{Borio:
}}{\FT{Ensemo yokoboko gwokorio}}}, korende ey’omoriri nigo ekomoraa gochia bomosi\FTNT{†}{{\FR Ⅹ:Ⅱ }{\FR{10:2
}}{\FK{Bomosi:
}}{\FT{Ensemo yokoboko gwokobee}}}.

\VS{Ⅲ}Nonya nekero omonto omoriri agotaara inchera nigo akoborwa okomanya, na igo omanyia kera omonto ng’a ere nomoriri.


\par }{\PP \VS{Ⅳ}Omogambi karabe nendamwamu asore, tobaisa gotiga emeremo yao, ekiagera oboremereria nigo boragere ebibe ebinene biaberwe.


\par }{\PP \VS{Ⅴ}Aiga inse y’erioba narorire obobe, na obobe obo nigo bokorentwa nabagaambi:

\VS{Ⅵ}Omoriri nigo akoegwa amasikani amanene, ekero abanto abanda bagendererete goikaransa aase a inse.

\VS{Ⅶ}Narorire abasomba bariinete chibarasi, na abagaambi bagotaara namagoro buna abasomba.


\par }{\PP \VS{Ⅷ}\XREF{}{{\XO Ⅹ:Ⅷ }{\XO{10:8:
}}{\XT{Zab 7:15; Emeb 26:27}}}Omonto ogokunya engoro, nere oragwe imeo, na oyo okobochora enyasi, eng’iti engenda inse nemorome.

\VS{Ⅸ}Oyo ogwatia amagena nigo araakwe naro, na oyo ogwatia emete, ande nanyore obokong’u asero.

\VS{Ⅹ}Onye omonto tagotieria ekioma ekero giatuire, rirorio goika abeeke chinguru chinyinge ase ogokora emeremo nakerokio, korende obong’aini nigo bogokonya omonto abue.

\VS{Ⅺ}Omoebia\FTNT{‡}{{\FR Ⅹ:Ⅺ }{\FR{10:11
}}{\FK{Omoebia:
}}{\FT{Omonto ogochegia ching’iti ching’enda inse}}} ching’iti ching’enda inse aise gotiga eng’iti emorome ritang’ani atarayeebia, rirorio omoebia oyio nigo arabe bosa.

\VS{Ⅻ}Amang’ana akorua ase omonto omong’aini nigo akogera bwanchwa, korende aya akorua ase ebikoba bi’omoriri nigo akomosiria.

\VS{ⅩⅢ}Oyio omoriri nigo agochaka gokwana amang’ana ’oboriri, naende oyakoora nobobarimo obobe.

\VS{ⅩⅣ}Omoriri nigo are omonyamang’ana mange. Monto onde tamanyeti aya agochia koba. Ning’o oranyare komoteebia ekegochia koba korwa magega yaye.


\par }{\PP \VS{ⅩⅤ}Emeremo y’omoriri nigo ekomoorosia, goika osinywa komanya enchera ekogenda ase omochie.


\par }{\PP \VS{ⅩⅥ}Obobe nobwao, aye ense, ekero omorwoti oo are omwana, na abagaambi bao bakobeera ase emeyega y’okwegokia ase chingaki chia mambia.

\VS{ⅩⅦ}Nosesenirie aye ense, ekero omorwoti oo are omonto omosike na omosibore; na abarai bao bakoragera ase engaki egwenerete, ase okonyora chinguru, korende tari ase ogotinda.


\par }{\PP \VS{ⅩⅧ}Ekero omonto are omworo ekerama ki’enyomba yaye nigo gekogwa, na ase engencho y’obworo obwo embura nigo egotwa imeo.


\par }{\PP \VS{ⅩⅨ}Emeyega ye chindagera nigo ekorenta omogooko, na edivai nigo egokora omonto bweigwa buya, na ase chitaabu nonyare kogora ebinto bionsi.


\par }{\PP \VS{ⅩⅩ}Tobaisa koragereria omorwoti nonya nase ebirengererio biao, gose tobaisa koragereria omonto omonda ekero ore ase akanyomba kao g’okorara. Oise gokora bo, enyoni nebaise koira amang’ana ao, gose egetongwa kere ne chimbaaba ngetebe amang’ana ayio.




\par }\Chap{Ⅺ}{\SH Aya omonto omong’aini agokora
\par }
{\PP \VerseOne{Ⅰ}Eteria endagera yao igoro ye chinyancha, na magega y’amatuko amange nekoiranere.

\VS{Ⅱ}Atanana ebi obwate oe abanto batano na babere, gose batano na batato, ekiagera tomanyeti amabe agochia konyora ense.


\par }{\PP \VS{Ⅲ}Amare gaichoire nembura, nigo embura eyio egotwa igoro ase ense, na omote koragwe ororie ensemo ya Irianyi gose eya sugusu, nigo oragenderere kobeera inse agwo ase ogwete.

\VS{Ⅳ}Omonto okona‐korigereria komanya igoro y’embeo tagosimeka, na oyo okona‐korigereria amare buna are takogesa.

\VS{Ⅴ}Buna otamanyeti ase embeo ekogusa gochia, gose buna amauga ’omwana ore ase enda ya ng’ina agokina, naboigo tokonyara komanya emeremo ya Nyasae oyio ogokora amang’ana onsi.

\VS{Ⅵ}Busura embusuro yao mambia, nonya mogoroba totiga koyebusura, ekiagera tomanyeti eye erame, neye gose neria, gose nchionsi amo chirame buya.


\par }{\PP \VS{Ⅶ}Omobaso nigo ore omwansu, na amaiso nigo akogokigwa korora erioba.

\VS{Ⅷ}Omonto karagenderere koba moyo ase engaki y’emiaka emenge, tiga agokere engaki eyio yonsi, korende goika ainyore ng’a amatuko ’omosunte nabe amange mono. Onsi aya agochi‐gocha nigo are bosa.


\par }{\SH Ogosemigwa kw’abasae
\par }
{\PP \VS{Ⅸ}Aye omosae, gokera engaki y’obosae bwao, tiga enkoro yao ekorentere omogooko ase amatuko ’obosae bwao; bwatia chinchera chi’okogania gw’enkoro yao, na aya amaiso ao akorora. Korende oinyore ng’a ase ayio onsi Nyasae nakorangerie ase ekiina.


\par }{\PP \VS{Ⅹ}Ase ayio tiga aya akogochanda arue ase enkoro yao, na aya akorenta obororo ase omobere oo arue boigo, ekiagera obosae na obuya bw’obogima nigo bore bosa.




\par }\Chap{Ⅻ}{\PP \VerseOne{Ⅰ}Moinyore Omotongi oo ekero ore omosae, ekero amatuko amabe ataracha, na emiaka eyio emebe etaraika ang’e ekero oratebe, “Tindi nomogooko koba moyo ase engaki buna eye!”

\VS{Ⅱ}Omoinyore ekero erioba, na omobaso, na omotienyi, ne ching’enang’eni, bitarabekwa omosunte, gose amare atarairanerana embura koyature.

\VS{Ⅲ}Engaki eyio abarendi b’enyomba mbaiguswe, na abasacha bare ne chinguru bekumbe, na abagosia batige gosia ekiagera bare abake ase omobaro, na abwo batengerete korwa ase ebibao, batubwe norotutu tibarora buya.

\VS{Ⅳ}Ebisieri birochie ase chinchera mbisiekwe, na amariogi ay’ogosia nakee; amariogi e chinyoni natabobore omonto korwa ase chitoro, na amariogi ’abaiseke bagotera nakee.

\VS{Ⅴ}Abanto nigo barabe nobwoba ase ebitiiro, na okogoswa kobe ase chinchera. Emelozi\FTNT{*}{{\FR Ⅻ:Ⅴ }{\FR{12:5
}}{\FK{Emelozi:
}}{\FT{Emete egosicha}}} nesiche, na ebisase bibe bikwagura ng’ora ng’ora, na okogania gwonsi ngosire.

\par }{\PP Eyio nengaki Mwanyabaanto aragende ase obomenyo bwaye bwa kare na kare; abakona‐korera mbabe bakomochiera ekero ase ekero.

\VS{Ⅵ}Engori eroisirie korwa ase efeta nebutorwe, na egetaabo keroisirie korwa ase etaabu ngiatwe, na enyongo yatwe agwo ase ensoko y’amaache, na ekebara‐bara nkebunwe agwo ase egesima ki’amaache.

\VS{Ⅶ}Erio orotu ndoirane, ase riroba buna rwarenge, na omoika oirane gochia ase Nyasae oria oyoruete.


\par }{\PP \VS{Ⅷ}Ase ayio omorandia nigo agoteeba. Aya mbosa, bosa; onsi mbosa kegima.


\par }{\SH Okobeekwa amo kw’amang’ana
\par }
{\PP \VS{Ⅸ}Ekiagera omorandia oria arenge omong’aini, akagenderera kworokereria abanto chisemi na korua ogosemia okuya. Agasangereria na gotuka, naende akaroisia emereng’anio emenge.

\VS{Ⅹ}Akarigia konyora amang’ana arenge kogokia, akarika amang’ana ’ekeene ase oboronge.

\VS{Ⅺ}Amang’ana abanto abang’aini bagokwana nigo anga buna chimbambo\FTNT{†}{{\FR Ⅻ:Ⅺ }{\FR{12:11
}}{\FK{Chimbambo:
}}{\FT{Ebitugi ebisinini bitieririe bigotongwa ase riboba chiombe chiasibwa aroro}}} chinyoge, na aya basangereirie anga buna emesumari eakeire bokong’u. Ayio onsi nebiegwa korwa ase Omorisia oyomo.


\par }{\PP \VS{Ⅻ}Aye omwana one, kobua ase aya onsi, igwera ogokuurerwa oko. Okorika ebitabu ebinge tikori nomoerio; ogosoma okonge nigo gokorosia omobere.


\par }{\PP \VS{ⅩⅢ}Amang’ana onsi aigurwe, Omoerio bw’amang’ana onsi noyo: Omoiroke Nyasae na obwate amachiiko aye, ekiagera ayio naro abanto bonsi bagwenerete bakore.

\VS{ⅩⅣ}Nyasae narente kera ogokora ase ekiina ekero aranachere obobisi bwonsi ekiina, karabe amaya gose amabe.

\par }