\NormalFont\ShortTitle{EGETABU KI’EMEBEYANO}

{\MTB EGETABU

\par }{\MT KI’EMEBEYANO

\par }{\IMT Ogochaakera

\par }{\IP Egetabu ki’Emebayeno n’ekemo ki’ebitabu bw’okobwatana ogokoro ekio kegokwana mono igoro y’obong’aini (ebitabu binde bigokwanera igoro y’obong’aini nabo Ayubu, Omorandia, n’ebinde.)

\par }{\IP Egetabu eke nigo kebwate emebayeno ao ao eyio eganga yaye enene n’okworokereria abanto igoro y’obogima obuya.

\par }{\IP Buna ekororekana, emebayeno emenge nigo yarigetwe n’abaroisia amatera b’echingaki ao ao n’eyende nigo yarigetwe kobwatekana n’okomenya n’ogosasiima kw’Abaisraeli. Emebayeno ende nigo emanyekanete buna ney’Omorwoti Sulemani oyio omanyekaine koba omonto obwate obong’aini mono.

\par }{\IP Emebayeno eye ara aange nigo egotwegeria buna ninki engencho y’okoba n’obong’aini buna Abaisraeli bakare baroche na komanya gose kw’orokererigwa na baria barenge abang’aini.

\par }{\IP Obong’aini obonene goetania bwonsi mboria bw’ogotwara oboamate obuya na Nyasae. Okobwata na korenda amachiiko aye nario ring’ana rioka ri’engencho ribwenerete ase abanto bonsi. Koborwa obong’aini n’egento getabwenereti, boigo komenya n’oboriri n’ebibe na omochakano bw’ogosira. Obong’aini ase Abaisraeli nigo bwabegetwe chinguru ase kera omonto beene, ring’ana erio ekero ritaiyo gati y’abanto, oborendi bwa Nyasae ase abanto baye nigo bogosira.

\par }{\IP Koba n’obong’aini tari ingana igeni ase abanto. Obong’aini nigo bokoegerigwa nonya nase abana abake goetera ase ebitandawili n’emereng’anio eyio ekonyorekana ase ebisaku ao ao ime y’ense.

\par }{\IP Amang’ana are ase egetabu eke nigo abagire ase chinchera ao ao.

\par }{\IP Ase egesieri 1-9 nigo tokworokigwa amang’ana y’okoigorera igoro y’obong’aini. Ase ensemo eye, nigo tokworokigwa ase obogare emeremo y’obong’aini. Aiga obong’aini nigo bogokwanerwa koreng’anigwa buna “omokungu” oyio okorangeria abanto bonsi bamenye n’echisemi n’obongaini obuya. 10-29 Ase ebisieri ebi nigo tokorora emebayeno emenge ebekire amo eyio emanyekanete buna ney’Omorwoti Sulemani (10:1—22:16; 25:1—29:27), amo n’eyende ekorwa ase abang’aini bande 22:17—24:34.

\par }{\IP Ase egesieri 30-31 nigo tokorora chinsemo inye ao ao, chinsemo ibere nigo chigotworokia amang’ana igoro y’ebirengererio boigo n’obosemia bw’abaanto abang’aini abwo kero kende bakageire buna tibarenge Abayahudi (30:11-14) na (31:1-9).

\par }{\IOT Okobagwa kw’egetabu eke

\par }{\IO Obong’aini bogotogigwa
{\IOR{1:1—9:18}}

\par }{\IO Emebayeno ya Sulemani
{\IOR{10:1—29:27}}

\par }{\IO Amang’ana y’Aguri
{\IOR{30:1-33}}

\par }{\IO Amang’ana ao ao
{\IOR{31:1-31}}



\par }\ChapOne{Ⅰ}{\SH Engencho Enene Y’emebayeno
\par }
{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{1 Abar 4:32}}}Eye nero emebayeno ya Sulemani mosinto o Daudi, omorwoti bw’Abaisraeli.


\par }{\PP \VS{Ⅱ}Emebayeno eyio eragere abanto bamanye obong’aini na amorokererio y’okorongeyia, naende bamanye amang’ana are nengeencho.

\VS{Ⅲ}Korwa ase ero abanto mbanyore amorokererio akorenta obong’aini, na oboronge, na ekeene, na ogokora kw’oboronge.

\VS{Ⅳ}Emebayeno eyio nigo erae abatamanyeti amaange bamanye chiseemi, naende nigo erorokererie ekegori egeke getware obomanyi na emeroberio emiya.

\VS{Ⅴ}Ase okoigwa emebayeno eyio omonto omong’aini nigo akong’ainia goetania, na oyore nobomanyi bwenyorera ogosemigwa okuya.

\VS{Ⅵ}Korwa ase emebayeno eyio abanto ’mbanyaare kweorokereria emebayeno na eki egoteeba; boigo ’mbamanye amang’ana y’abanto abang’aini na emebayeno yabo.


\par }{\SH Ogoseemia Ekiare Egeke
\par }
{\PP \VS{Ⅶ}\XREF{}{{\XO Ⅰ:Ⅶ }{\XO{1:7:
}}{\XT{Ayubu 28:28; Zab 111:10; Emeb 9:10}}}Okomoiroka Omonene, n’oro omochakano bwe chiseemi. Abariri nigo bagochaaya obong’aini na amorokererio.


\par }{\PP \VS{Ⅷ}Omwana one, igwera amorokererio a iso, na tobaisa gotiga aria nyoko akogochika.

\VS{Ⅸ}Ayio nigo arabe buna egetinti gechabeire ase omotwe oo, na buna chisonoi chingiya chire ase rigoti ria’o.


\par }{\PP \VS{Ⅹ}Omwana one, abanyabibe kobarakoebererie ng’a mobwatane nabarabwo, tobaisa gwancha.

\VS{Ⅺ}Baise kogoteebia, “Inchuo ogeende amo naintwe; toboere abanto tobaite, toumokere onde bwensi otari na komocha.

\VS{Ⅻ}Inchuo tobamere kobare moyo, buna aase abakuure akomera, bageende abagima ase embeera.

\VS{ⅩⅢ}Erio tonyore chinibo chionsi chie rigori rinene, toichorie chinyomba chiaito nebisakorwa ebio.

\VS{ⅩⅣ}Inchuo obwatane amo naintwe; tobe n’ekegaancha ekemo.”


\par }{\PP \VS{ⅩⅤ}Omwana one, tobaisa gotaara amo nabarabwo. Otange okogoro kwao tikobaisa gotacha ase bagoeta,

\VS{ⅩⅥ}ekiagera amagoro abo nigo akominyoka gochia ase ogokora amabe, na nigo bare abaango ase ogoitera amanyinga.

\VS{ⅩⅦ}Nigo ere bosa gotegera chinyoni ebisugunia ekero chibiroche.

\VS{ⅩⅧ}Abanto abwo nigo bakoboera goitera amanyinga abo abanyene, na koumokera obogima bwabo abanyene.

\VS{ⅩⅨ}Naboigo omoerio bwe chiinchera chiabo ore, baria baganetie konyora chinibo ase ribero. Chinibo chiria nigo chigosiria obogima bw’abwo bagochinyora.


\par }{\SH Obong’aini Nkorangeria Bore
\par }
{\PP \VS{ⅩⅩ}\XREF{}{{\XO Ⅰ:ⅩⅩ }{\XO{1:20:
}}{\XT{Emeb 8:1-3}}}Obong’aini nigo bogoaka eriogi rinene ase chiinchera, boigo nase chichiiro.

\VS{ⅩⅪ}Nigo bogoaka eriogi rinene ase emesangererekano emenene y’abanto, naende ase ebiita bi’emechie, bwateeba.


\par }{\PP \VS{ⅩⅫ}“Ngoika ririri inwe abamotamanyeti amaange moranche ogotamanya kwaino? Ngoika ririri abachecheria baregokie nogochecheria kwabo, na abariri bageche chiseemi?

\VS{ⅩⅩⅢ}Moise koonchoka moigwe ogokuurera kw’ane, rirorio nimbaiterere omoika one, ’mbamanyie amang’ana ane.

\VS{ⅩⅩⅣ}Nabeire ’nkobarangeria, korende mwangire konyigwera; nabeire ’nkorambora okoboko kw’ane, korende monto onde tari okorigereirie.

\VS{ⅩⅩⅤ}Mwachaayire ogoseemia kw’ane gwonsi, gose onde tari oigwerete ogokuurera kw’ane.

\VS{ⅩⅩⅥ}Ase ayio inche nimbasekerere ekero emechando erabachere. Nimbachecherie ekero obwoba borabaachere;

\VS{ⅩⅩⅦ}ee, ekero obwoba borabaachere buna ekembugu‐mbugu, na emechando buna ekerambauti, boigo ekero obokong’u na omoichano birabaachere.

\VS{ⅩⅩⅧ}Erio barabwo ’mbandangerie, korende tinkobaigwa; ’mbandigie, korende tibakonyora inche.

\VS{ⅩⅩⅨ}Barabwo nigo bageechete chiseemi tibancheti komoiroka Omonene.

\VS{ⅩⅩⅩ}Tibancheti koigwera ring’ana riane ri’okobaseemia nonya nerimo; nigo bachaayete ogokuurera kw’ane gwonsi.

\VS{ⅩⅩⅪ}Ase ayio ’mbarie okwama kw’ogokora kwabo, baisaneke n’emeroberio yabo abanyene

\VS{ⅩⅩⅫ}Okoirana magega kw’abwo batamanyeti amaange ’nkobaite, na ogoisaneka kw’abariri ’nkobasirie barabwo abanyene.

\VS{ⅩⅩⅩⅢ}Korende monto onde bwensi oranyigwere namenye ase omorembe, ere nabe n’obotoereru na takoiroka bobe bonde.”




\par }\Chap{Ⅱ}{\SH Eng’eria Y’obong’aini
\par }
{\PP \VerseOne{Ⅰ}Omwana one, ancha amang’ana ane, ogache amachiiko ane ase enkoro yao,

\VS{Ⅱ}erinde oigwe obong’aini, naende orue enkoro yao ebe nokomanya.

\VS{Ⅲ}Obe gokorangeria korigia chiseemi, naende osorore onyore okomanya.

\VS{Ⅳ}Origie obong’aini buna okorigia chifeta, oboriga‐rigie buna okoriga‐rigia chinibo chibisire.

\VS{Ⅴ}Oise gokora bo, rirorio nomanye komoiroka Omonene, naende nigo oranyaare komomanya Nyasae.

\VS{Ⅵ}Omonene nere okoa abanto obong’aini; chiseemi na okomanya nigo bikorwa ase omonwa oye.

\VS{Ⅶ}Abare ne chinkoro chindonge Omonene nigo abagacherete obong’aini oboikeranu. Ere nigo are enguba ase abanto abwo bagotaara ase oboronge.

\VS{Ⅷ}Nigo arendete chiinchera chi’abagokora ekeene, naende orenda chiinchera chi’abamoirogete.


\par }{\PP \VS{Ⅸ}Koranyigwere, rirorio nomanye ayaare boronge na ekeene, na ayagwenerete: ee, nomanye chiinchera chionsi chire chingiya,

\VS{Ⅹ}na obong’aini ’mbosoe ase enkoro yao, ne chiseemi nigo chiragokie omoyo oo.

\VS{Ⅺ}Emeroberio y’ebirengererio ebiya nekorende, na okomanya okuya ’ngokorende boigo.

\VS{Ⅻ}Obong’aini ’mbokorusie korwa ase chiinchera chi’obobe na korwa ase abanto bagokwana amang’ana y’obosiru.

\VS{ⅩⅢ}Abanto abwo nigo bagotiga chiinchera chi’oboronge, babwatia chiinchera chi’omosunte.

\VS{ⅩⅣ}Nigo bakogookera ase ogokora amabe, naende bagookera chingencho chi’oborubanu\FTNT{*}{{\FR Ⅱ:ⅩⅣ }{\FR{2:14
}}{\FK{Oborubanu:
}}{\FT{engencho yaye nobokorekanu}}}.

\VS{ⅩⅤ}Chinchera chiabo nigo chire chinkorekanu, nigo bagotaara ase chiinchera chire borogochi.


\par }{\PP \VS{ⅩⅥ}Obong’aini obwo ’mbogokonye kwebachera omokungu onde bwensi omotayayi, oyio ogokwana amang’ana ogweansia korwa ase omonwa oye,

\VS{ⅩⅦ}oyio otigire omwanchi bw’oboke bwaye, naende bwebire okobwatana kw’ogotianania kwa Nyasae oye.

\VS{ⅩⅧ}Ere amo nab’enyomba yaye nigo bagotirimboka gochia ase amakweri, ne chiinchera chiaye nigo chikobaraa gochia aase abakuure.

\VS{ⅩⅨ}Monto onde bwensi ogochiera omokungu oyio tari koirana naende, takoiranera chiinchera chi’obogima.

\VS{ⅩⅩ}Ase ayio, obwatie enchera y’abanto abaya, na otaare ase oboeto bw’abanyaboronge.

\VS{ⅩⅪ}Ekiagera abare ne chinkoro chindonge ’mbamenye ase ense, na abaikeranu ’mbageenderere komenya aroro.

\VS{ⅩⅫ}Korende abakori amabe ’mbaitwe barue ase ense, na abasaria ’mbasirigwe kegima.




\par }\Chap{Ⅲ}{\SH Ogoseemia ekiaare egeke
\par }
{\PP \VerseOne{Ⅰ}Omwana one, tobaisa kweba amorokererio ane, korende tiga enkoro yao ebwate amachiiko ane.

\VS{Ⅱ}Ayio nagere omenye amatuko amaange, na emiaka emenge, naende ogeendererete koba nomorembe.

\VS{Ⅲ}Totiga obuya na ekeene birue ase ore; obisibe ase rigoti ria’o, na obiriike ase enkoro yao.

\VS{Ⅳ}\XREF{}{{\XO Ⅲ:Ⅳ }{\XO{3:4:
}}{\XT{Luk 2:52}}}Igo nario oranyore ogwancherwa na okomanya okuya ase obosio bwa Nyasae, na ase Mwanyabaanto.


\par }{\PP \VS{Ⅴ}Osemerie Omonene n’enkoro yao yonsi; tobaisa gosemeria okomanya kwao.

\VS{Ⅵ}Orengererie Omonene, omoorokie ase chiinchera chiao chionsi, nere narongeyie oboeto bwao.

\VS{Ⅶ}\XREF{}{{\XO Ⅲ:Ⅶ }{\XO{3:7:
}}{\XT{Abar 12:16}}}Tobaisa gwekora omong’aini ase okorora kwao omonyene; omoiroke Omonene na bweatanane korwa ase amabe.

\VS{Ⅷ}Korakore igo, ayio nagwenie omobere oo abeeke emeseto y’amauga ao chinguru.

\VS{Ⅸ}Osike Omonene ne chinibo chiao chionsi na ogotongora kwao gwonsi kw’endagera.

\VS{Ⅹ}Erio ebiage biao mbiichore n’endagera enyinge na ebimitero biao biichore n’edivai engiya.


\par }{\PP \VS{Ⅺ}\XREF{}{{\XO Ⅲ:Ⅺ }{\XO{3:11:
}}{\XT{Ayubu 5:17}}}\XREF{}{{\XO Ⅲ:Ⅺ }{\XO{3:11:
}}{\XT{Abaibr 12:5,6}}}Omwana one, tobaisa kwanga gose gochaaya okorongeyia kw’Omonene.

\VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Okom 3:19}}}Omonto onde bwensi Omonene anchete nigo akomorongeyia, buna ise omwana akorongeyia omwana oria agokirie nere.

\VS{ⅩⅢ}Nare n’omogooko omonto oyio onyorire obong’aini naende ore n’okomanya.

\VS{ⅩⅣ}Obong’aini nigo bobwate ebitoki ebinge kobua ebie chifeta na ebie chitaabu.

\VS{ⅩⅤ}Nigo bore n’engeencho enene kobua amagena akomeka‐meka ye rigori rinene, gose tokoboreng’ania na kende gionsi oganetie.

\VS{ⅩⅥ}Obong’aini nigo bobwate obogima bw’amatuko amaange ase okoboko kwaye gw’okorio, na ase okoboko kwaye gw’okobee nigo bobwate obonda obonge amo n’ogosikwa.

\VS{ⅩⅦ}Chinchera chiaye nigo chire echi’omogooko, na oboeto bwaye bwonsi nigo bore obw’omorembe.

\VS{ⅩⅧ}Nigo bore omote bw’obogima ase abwo babobwatererete; na kera omonto ogendererete kobobwata bokong’u nasesenirie.


\par }{\Q \VS{ⅩⅨ}Omonene nigo abeegete oboroso bw’ense n’obong’aini bwaye,

\par }{\Q na agakong’ia igoro nokomanya kwaye.


\par }{\Q \VS{ⅩⅩ}Ase obong’aini bwaye chindiba nigo chikobochoria,

\par }{\Q na amare atonyia riime.


\par }{\PP \VS{ⅩⅪ}Omwana one, bwata bokong’u obong’aini obuya na okomanya; tobaisa gotiga ebio birue ase obosio bwao.

\VS{ⅩⅫ}Igo ebio mbibe obogima ase omoyo oo, na ogwechabera okuya ase rigoti ria’o.

\VS{ⅩⅩⅢ}Erio notaare ase enchera yao kore n’oborendi obuya, gose tokogoochwa okogoro kwao.

\VS{ⅩⅩⅣ}Ekero ogochia korara, toba n’obwoba, koraire nonyore chitoro chingiya.

\VS{ⅩⅩⅤ}Tobaisa kwoboa okogosa kogocha mobosokano, gose ogosirigwa kw’abanyabibe kogocha buna omoubera.

\VS{ⅩⅩⅥ}Omonene nabe ogosemeria kwao, ere narende okogoro kwao tikobaisa kobwatwa ase omotego.


\par }{\PP \VS{ⅩⅩⅦ}Tobaisa korina abaremerwa amaya ayabagwenerete konyora, onye ayio are ase okobua kwao kobakoonya.

\VS{ⅩⅩⅧ}Ekero obwate egento ase engaki eyio kware koa omonto omino, tobaisa komoteebia, “Genda ochiche ankio, nario ndagekoe.”

\VS{ⅩⅩⅨ}Tobaisa gokora emeroberio gokorera omonto omino bobe; oyio omenyete amo naye, ogosemeretie ng’a anyore oborendi obuya.

\VS{ⅩⅩⅩ}Tobaisa koamererania na monto onde engencho ende etaiyo, onye taragokorera bobe bonde.

\VS{ⅩⅩⅪ}Tobaisa gosanera amang’ana yomonto otari gokora ay’oboronge, gose tobaisa kwega chiinchera chiaye,

\VS{ⅩⅩⅫ}ekiagera abanto abasareku nigo bare okogechia ase Omonene, korende obobisi bwaye nigo bore ase abwo bare ne chinkoro chindonge.

\VS{ⅩⅩⅩⅢ}Okoragereria kw’Omonene nigo kore ase chinyomba chi’abakori amabe, korende nigo agosesenia chinka chi’abanyene oboronge.

\VS{ⅩⅩⅩⅣ}\XREF{}{{\XO Ⅲ:ⅩⅩⅩⅣ }{\XO{3:34:
}}{\XT{Yakb 4:6; 1 Petr 5:5}}}Omonene nigo agochecheria abwo bagochecheria, korende abaitongo nigo akobaa obuya na amaabera.

\VS{ⅩⅩⅩⅤ}Abanto abang’aini ’mbanyore omwando bw’obonene, korende abariri ’mbabogorie obosooku.




\par }\Chap{Ⅳ}{\SH Ayakonyorekana korwa ase Obong’aini
\par }
{\PP \VerseOne{Ⅰ}Inwe abana bane, igwa amorokererio ane inche iso; tegerera mono, erinde monyaare koba n’okomanya.

\VS{Ⅱ}Inche nigo ’nkobaa amorokererio amaya; timotiga aya nabachiikeire.

\VS{Ⅲ}Nigo narenge omwana, narenge na tata; nigo narenge omwororo nanchire na baba, ekiagera nigo narenge omomoima.

\VS{Ⅳ}Tata akanyorokereria, aganteebia, “Tiga amang’ana ane abeere ase enkoro yao ime; orende amachiiko ane, erio nario or’abe moyo.”

\VS{Ⅴ}Enyorere obong’aini na okomanya, tobaisa kobieba! Tibwanga koigwera amang’ana ’ngokwana korwa ase omonwa one.

\VS{Ⅵ}Tobaisa gotiga obong’aini, ekiagera borobwo ’mbokorende. Obwanche, na borobwo ’mbogere ogeenderere koba buya.

\VS{Ⅶ}Obong’aini nigo bore obw’engeencho enene. Ase ayio, enyorere obong’aini, na kende gionsi okorigia, rigia obe n’okomanya.

\VS{Ⅷ}Obobare koba n’engeencho enene, na borobwo ’mbogokinie; koraboboanie nigo borakorentere ogosikwa.

\VS{Ⅸ}Mbobeke ase omotwe oo ekiore gechabeire, naende bokoe eguutwa y’obonene.


\par }{\PP \VS{Ⅹ}Aye omwana one, igwa amang’ana ane, oyaanche, igo nario emiaka y’obogima bwao er’abe emenge.

\VS{Ⅺ}Inche nakworokereirie enchera y’obong’aini; nakoraaire ase oboeto bore oboronge.

\VS{Ⅻ}Ekero oraabe kogotaara, togotererigwa, na ekero oraabe gokominyoka, tokogoochwa.

\VS{ⅩⅢ}Bwata amorokererio bokong’u, toyatiga arue ase ore; yarende, ekiagera n’aro obogima bwao.

\VS{ⅩⅣ}Tobaisa kobwatia enchera y’abakori amabe, gose tobwatia chiinchera chi’abaanto ababe.

\VS{ⅩⅤ}Bweatanane korwa ase enchera eyio, toyebwatia, korende ogobere oetere ensemo, ogeende bosio.

\VS{ⅩⅥ}Abanto abwo tibari korara goika barore ng’a bakorire amabe. Onye tibarakorera omonto amabe, tibari korara chitoro.

\VS{ⅩⅦ}Endagera yabo bakoria n’ogokora amabe, na edivai yabo bakonywa n’obotindi.


\par }{\PP \VS{ⅩⅧ}Korende enchera y’abanyene oboronge nigo enga buna amasase a mambia; ayio akogeenderera koraba goetania goika bwakia se.

\VS{ⅩⅨ}Enchera y’abakori amabe nigo enga buna omosunte ekerima; tibari komanya ebinto bikobagocha.


\par }{\PP \VS{ⅩⅩ}Omwana one, tegerera oigwe amang’ana ane! Igwera amang’ana ’nkogoteebia.

\VS{ⅩⅪ}Amang’ana ayio tabaisa korua ase amaiso ao. Yagache ime ase enkoro yao.

\VS{ⅩⅫ}Ayio nigo are obogima ase oyio oyanyorire, naende nigo akogwenia omobere oye bwonsi.

\VS{ⅩⅩⅢ}Renda enkoro yao kobua ande onsi orendete, ekiagera nao chinsoko chi’obogima chikorua.

\VS{ⅩⅩⅣ}Tuguta chinkwana chi’obokorekanu korwa ase omonwa oo, na amang’ana y’obong’ainereria korwa ase ebikoba biao.

\VS{ⅩⅩⅤ}Tiga amaiso ao arigererie gochia bosio, na ebioge bi’amaiso ao biramokigwe boronge.

\VS{ⅩⅩⅥ}\XREF{}{{\XO Ⅳ:ⅩⅩⅥ }{\XO{4:26:
}}{\XT{Abaibr 12:13}}}Rongeyia oboeto bw’amagoro ao, ne chiinchera chiao chionsi chibe chindonge.

\VS{ⅩⅩⅦ}Togobera gochia aande, ensemo y’okorio gose ey’okobee. Rusia okogoro kwao korwa ase ebibe.




\par }\Chap{Ⅴ}{\SH Ogokuurerwa gw’okwanga obonyaka
\par }
{\PP \VerseOne{Ⅰ}Omwana one, tegerera oigwe obong’aini bwane! Igwera okomanya kw’ane!

\VS{Ⅱ}Erio nario oramanye korenda ebirengererio biao, na ebikoba biao birende chiseemi.

\VS{Ⅲ}Ebikoba bi’omokuungu omonyaka nigo bigotonyia ayaare amansu buna obooke, na omonwa oye nigo ore omoterere kobua amaguta akweakwa.

\VS{Ⅳ}Korende omoerio bw’omokuungu oyio nigo ore omoororo buna ekemeri ekeroro, na omwoge buna omoyio o birende otieririe chinsemo chionsi ibere.

\VS{Ⅴ}Amagoro aye nigo akoraa gochia ase amakweri, na ogotacha kwaye kwaraa gochia aase abakuure.

\VS{Ⅵ}Ere tari gotaara enchera ekogeenda ase obogima; orogendo rw’aye nigo rokona‐koonchaonchoka, ere tamanyeti ayio.


\par }{\PP \VS{Ⅶ}Ase ayio, inwe abana bane, ’ntegerere; timobaisa gotiga amang’ana ane.


\par }{\PP \VS{Ⅷ}Erende obeere aare korwa ase omokungu oyio; tobaisa goika ang’e negesieri ki’enyomba yaye.

\VS{Ⅸ}Oise gokora bo, nigo orae abanto abaao amasikani ao, na emiaka yao ebaise konachwa n’abanto batari n’amaabera.

\VS{Ⅹ}Naende abanto abaao nigo baraire chinibo chiao chionsi, na bionsi ebi gwakoreire emeremo biirwe nabaanto abwo.

\VS{Ⅺ}Omoerio oye norere, obokie amagombo ekero chinyama chi’omobere oo chiaerire,

\VS{Ⅻ}’noteebe, “Inaki nakorete ’nkageecha ogokuurerwa, na enkoro y’ane egachaaya okorongeigwa!

\VS{ⅩⅢ}Tinaigwerete amorokererio yaborokia bane, gose tinategererete koigwera abarenge konyorokereria.

\VS{ⅩⅣ}Nigo nabeete ang’e gosira ase obosooku kegima bosio bw’omogaanda ondigereretie.”


\par }{\PP \VS{ⅩⅤ}Kanywe amaache okobucha korwa ase egesima kiao, na aya agosoka korwa ase ensoko yao.

\VS{ⅩⅥ}Inee! Chinsooko chiao ’nchigwenerete gwesiarera gochia aare, ne chindooche chiao chi’amaache ase chiinchera?

\VS{ⅩⅦ}Tiga chinsoko echio chibe echiao aye bweka na tari echi’abaanto abaao.

\VS{ⅩⅧ}Tiga ensoko yao esesenigwe, naye ogookere omokungu bw’oboke bwao,

\VS{ⅩⅨ}oyore buna ensune eyanchire na buna engabi ensiani. Tiga obosiani bwaye bokong’use, na ogokigwe nere chingaki chionsi. Obwanchani bwaye tiga bokogokie kogeenderera.

\VS{ⅩⅩ}Omwana one, nase ki okogokigwa nomokuungu omonyaka? Nase ki okoboania omokungu bw’omonto omoao?

\VS{ⅩⅪ}Chinchera chi’omonto nigo chirorekanete maiso marore ase Omonene, n’Omonene nigo arigereretie ogokora kwaye gwonsi.

\VS{ⅩⅫ}Ebibe bi’omokori amabe nigo bikomobwata omonyene; nasibwe ne chingori chire ebibe biaye.

\VS{ⅩⅩⅢ}Omonto oyio nigo arakwe, ekiagera angete ogokuurerwa, na ase engencho y’oboriri bwaye obonene ’nasire.




\par }\Chap{Ⅵ}{\SH Ogokuurerwa konde
\par }
{\PP \VerseOne{Ⅰ}Omwana one, ande kweruure koba intenenera ase omonto omino, na kwarire eira ase omonto omoao na kobwatana nere amaboko.

\VS{Ⅱ}Bono amang’ana gwakwanete korwa ase omonwa oo akobwatire buna omotego.

\VS{Ⅲ}Ase ayio omwana one, bono nigo ore inse y’okobua kw’omonto oyio, na onye korigetie gwetooria korwa ase are okore iga: Kabe omoitongo, ogende ase are omosorore, erinde agosibore korwa ase eira eyio.

\VS{Ⅳ}Tobaisa korara gose gosundoka;

\VS{Ⅴ}minyoka buna engabi egotama erue ase omotwari, na buna enyoni egotama erue ase omotegi.


\par }{\PP \VS{Ⅵ}Aye ore omworo, geenda ase amage, origererie orore buna agokora emeremo n’omokia onyore obong’aini.

\VS{Ⅶ}Aro tabwati omogambi, gose omoteneneri, gose omoraai,

\VS{Ⅷ}korende nigo agosangereria chindagera chiabo chingaki chi’egura gura, achigacha goika ekero ki’eguru‐gura.

\VS{Ⅸ}Aye omworo, ’ngoika ririri oragenderere korara? Ndiriri orabooke korwa ase chitoro chiao?

\VS{Ⅹ}\XREF{}{{\XO Ⅵ:Ⅹ }{\XO{6:10:
}}{\XT{Emeb 24:33,34}}}Okoraara ake, okwegondia ake; okoringania amaboko gotimoka,

\VS{Ⅺ}obotaka ’mbogoochere buna omouri agoocha, na oboremerwa booche buna omonto obwate ebirwanero agocha.


\par }{\PP \VS{Ⅻ}Omonto otagwenereti kende ore omokori amabe nigo agoeta‐eta, ogokwana oborimo korwa ase omonwa oye.

\VS{ⅩⅢ}Nigo agosumera ebioge bi’amaiso aye, naende nigo agosumera amagoro, na okworokia ebimanyererio n’amaboko aye.

\VS{ⅩⅣ}Ogoitania abanto nigo goichire ase enkoro yaye, botambe nigo akoroberia korenta amabe; nigo agosimeka chimbusuro chi’ogotaigwana.

\VS{ⅩⅤ}Ase engencho eyio emechando nemoochere mobosokano; nigo arasirigwe mobasokano atanyaare gotoorigwa.


\par }{\PP \VS{ⅩⅥ}Mbire ebinto bitano nakemo Omonene ageechete, ee, mbire bitan’abibere bire okogeecha ase are, nabio ebi:


\par }{\Q \VS{ⅩⅦ}Okorigereria kw’oboenenu, na oromeme rogokwana oborimo,

\par }{\Q amaboko agoitera amanyinga atari na komocha;


\par }{\Q \VS{ⅩⅧ}enkoro ekoroberia amabe, na amagoro akominyoka gochia gokora amabe;


\par }{\Q \VS{ⅩⅨ}kirori bw’oborimo, ogokwana oborimo,

\par }{\Q na omonto ogosimeka chimbusuro chi’ogoitania ase egati y’abanto abamo.


\par }{\SH Ogokuurerwa gw’okwanga obonyaka
\par }
{\PP \VS{ⅩⅩ}Omwana one, igwera aya inche iso ’nkogochika, na totiga amorokererio a nyoko.

\VS{ⅩⅪ}Yasibe, ageenderere kobeera ase enkoro yao botambe, naende oyasibe ase rigoti ria’o.

\VS{ⅩⅫ}Ekero or’abe kogotaara, aro nakoraae; ekero or’abe koraire, ’nakorende, na ekero or’abe gokoboka, ayio nakwane naye.

\VS{ⅩⅩⅢ}Amachiiko nigo are etaya, na amorokererio nigo are oborabu; ogokuurera gw’okorongeigwa nigo kore enchera y’obogima.

\VS{ⅩⅩⅣ}Nigo korakorende korwa ase omokungu omonyaka, na korwa ase amang’ana y’oromeme rw’aye oroterere rokoebereria.

\VS{ⅩⅩⅤ}Tobaisa komogania ase enkoro yao ime ase engencho y’ekieni kiaye ekiya; amaiso aye tabaisa gokong’usa.

\VS{ⅩⅩⅥ}Ase engencho y’omokuungu omotayayi omonto nigo akoremerwa oborwa nonya negesamunye ki’omogati, na omokungu bw’omonto omoao nigo akorigia obogima bw’omonto obosaria.


\par }{\PP \VS{ⅩⅩⅦ}Inee! Omonto nabogorie omorero ayobeeke ase egekuba kiaye, ne chianga chiaye tichiyia?

\VS{ⅩⅩⅧ}Gose nataare ase rieera ri’omorero, na amagoro aye tayia?

\VS{ⅩⅩⅨ}Naboigo er’abe ase omonto ogotomana n’omokungu bw’omonto onde; onde bwensi okoba nomokuungu oyio goika aegwe egesusuro.

\VS{ⅩⅩⅩ}Abanto tibari gochaaya omoibi onye ore koiba endagera ekiagera are n’enchara.

\VS{ⅩⅩⅪ}Nonya naboigo omoibi oria kanyorirwe, goika airanie ara gatano na kabere; nigo araakane ebinto bionsi abwate nyomba mwaye.

\VS{ⅩⅩⅫ}Omonto ogotomana nomokuungu onde bwensi, oyio tabwati chiseemi; oyo ogokora ayio nigo agwesaria ere omonyene.

\VS{ⅩⅩⅩⅢ}Omonto oyio nigo arabe n’amaakwa naende asirie amasikani onsi. Obosooku bwaye tibogotinyigwa boere.

\VS{ⅩⅩⅩⅣ}Risemi nigo rigokora omosacha oba nekeririanda, na takoba n’amaabera ekero akorusia egesiomba.

\VS{ⅩⅩⅩⅤ}Ere tagwancha embooria ende yonsi, naegwa ebiegwa ebinge takobiancha.




\par }\Chap{Ⅶ}{\PP \VerseOne{Ⅰ}Omwana one, renda amang’ana ane, na obeke amachiiko ane abeere ime yao.

\VS{Ⅱ}Bwata amachiiko ane, erinde obe moyo; orende amorokererio ane buna orendete endorero y’eriiso ria’o.

\VS{Ⅲ}Oyasibe ase ebiara bi’amaboko ao, na oyariike oyabeeke ase enkoro ya’o.

\VS{Ⅳ}Teebia obong’aini, “Aye naye mosubati ominto”, na obomanyi oboroke omosani oo momanyaine,

\VS{Ⅴ}erinde bikorende korwa ase omokungu omonyaka ogokwana amang’ana y’okoebereria.


\par }{\SH Omokungu Omonyaka
\par }
{\PP \VS{Ⅵ}Nigo narigereretie isiko goetera ase ekebao ki’enyomba ya’ne na ebichanga bi’aroro.

\VS{Ⅶ}Ase egati y’abanto batamanyeti amaange, ’nkarora omomura ore ase egati y’abamura bande otabwati chiseemi.

\VS{Ⅷ}Oyio nigo arenge goeta ase enchera yarenge ang’e nekoona agwo ase omokungu oria omonyaka amenyete agechoba‐chobania gochia ase enyomba yaye

\VS{Ⅸ}mogoroba kobokomura‐mura, ekero ki’omosuunte bw’obotuko.

\VS{Ⅹ}Rora, omokungu agacha akaumerana n’omomura oria. Omokungu oria nigo abeegete chianga chi’obotayayi orenge omong’ainereria ase enkoro yaye.

\VS{Ⅺ}Nigo arenge omonyariogi otari kogoma nyomba mwaye.

\VS{Ⅻ}Nigo agosioma‐siomia aande onsi ase chiinchera na ase chichiiro, na ase kera amatabekania oba oganyete.

\VS{ⅩⅢ}Erio omokungu oria akaboania omomura oria na komonyunyunta, akomorigereria n’amaiso, atari nobosooku, akomoteebia,

\VS{ⅩⅣ}“Nariete eira korua ebing’wanso bi’omorembe; rituko ria reero nayeikeranirie.

\VS{ⅩⅤ}Ayio naro agera naacha gokorotota, nigo nakorigirie n’omokia ng’a ’nkorore, na bono nakonyorire.

\VS{ⅩⅥ}Naarire oborere bwane nebirarero ebiya, na ebitambaa bimatonto bikorwa Misiri.

\VS{ⅩⅦ}Naboumoreire manemane, na amaguta y’omogaka, na ay’omodalasini botioke buya.

\VS{ⅩⅧ}Inchuo togokanie ase obotuko bwonsi goika mambia; inchwo twegokie n’obwanchani.

\VS{ⅩⅨ}Omosacha one taiyo, ochiire orogendo orotambe.

\VS{ⅩⅩ}Nigo aira chitaabu chichire omobuko na nigo arairane omotienyi oikire gochia gati,”

\VS{ⅩⅪ}Omokungu oria akaebereria omomura oria namang’ana amansu ao ao, na ase amang’ana y’ebikoba ebiterere akamobua.

\VS{ⅩⅫ}Ase obwango obwo omomura oria agatunyana omokungu oria buna eng’ombe ekoirwa konyenywa, gose buna omosibwa obwatirwe ogochia kobekwa chingataare.

\VS{ⅩⅩⅢ}Ee, akamotunyana goika ensara ekamobeta egaika riini ime. Nigo abeete buna enyoni ekoayerera gochia ase ebisugunia na tamanyete ng’a ayio nobogima bwaye agosiria.


\par }{\PP \VS{ⅩⅩⅣ}Inwe abana bane, ’ntegerera morengererie mono amang’ana ’nkobateebia.

\VS{ⅩⅩⅤ}Chinkoro chiaino tichibaisa koonchorwa na kobwatia chingencho chi’omokuungu buna oyio; gose orogendo rw’aye tirobaisa gosiria obogima bwaino.

\VS{ⅩⅩⅥ}Omokungu oyio oiyeirie abanto abange, ee, oitire omogaanda omonene.

\VS{ⅩⅩⅦ}Enyomba yaye nero enchera ekogeenda aase abakuure; ee, enchera eyio nigo egosoa ase chiero chi’amakweri.




\par }\Chap{Ⅷ}{\SH Obong’aini Bogotogigwa
\par }
{\Q \VerseOne{Ⅰ}\XREF{}{{\XO Ⅷ:Ⅰ }{\XO{8:1:
}}{\XT{Emeb 1:20,21}}}Inee! Obong’aini tibori korangeria? Okomanya tikori goaka eriogi rinene?


\par }{\Q \VS{Ⅱ}Obong’aini nigo bogotenena aase aimokererete igoro, ang’e n’enchera engendi,

\par }{\Q nigo bokobeera ase amatabekania ye chiinchera.


\par }{\Q \VS{Ⅲ}Mbarabare ase ebiita bosio bw’omochie ase ebisoero bi’ebiita

\par }{\Q nigo bogokwana neriogi rinene, bwateeba;


\par }{\Q \VS{Ⅳ}“Inwe abanto, ninwe ’nkorangeria;

\par }{\Q eriogi riane nigo rigochera Mwanyabaanto.


\par }{\Q \VS{Ⅴ}Inwe abamotamanyeti amaange, egera obong’aini;

\par }{\Q na inwe abariri, egera okomanya.


\par }{\Q \VS{Ⅵ}Tegerera moigwe, ekiagera nigo ’ndakwane amang’ana amaya mono;

\par }{\Q amang’ana akorwa ase omonwa one nay’oboronge.


\par }{\Q \VS{Ⅶ}Amang’ana ’ngokwana nay’ekeene;

\par }{\Q amang’ana y’obobe nigo are okogechia ase ebikoba biane.


\par }{\Q \VS{Ⅷ}Amang’ana ane onsi ’ngokwana nigo are ay’oboronge,

\par }{\Q ande tari are ay’oborimo, gose ay’obokorekanu.


\par }{\Q \VS{Ⅸ}Nigo akoigweka buya ase omonto oyio okoyamanya,

\par }{\Q naende namaronge ase abwo banyorire chiseemi.


\par }{\Q \VS{Ⅹ}Ancha amorokererio ane kobua efeta,

\par }{\Q ne chiseemi kobua etaabu echenire.


\par }{\BB \par }
{\Q \VS{Ⅺ}“Obong’aini nigo bore obuya kobua amagena akomeka‐meka aye rigori rinene,

\par }{\Q tibokoreng’anigwa n’ebinto bionsi bire ebiya biganeirie.


\par }{\Q \VS{Ⅻ}Inche obong’aini nakorire okomanya kwabeire obomenyo bwane,

\par }{\Q nigo inde ne chiseemi, naende nimanyete kogamba buya.


\par }{\Q \VS{ⅩⅢ}Okomoiroka Omonene nokogecha obobe;

\par }{\Q nigo ’ngechete oboenenu, na obwerori, norogendo orobe,

\par }{\Q boigo namang’ana y’obong’ainereria.


\par }{\Q \VS{ⅩⅣ}Inche nigo ’nkorua ogoseemia na obong’aini bw’ekeene;

\par }{\Q nigo inde nokomanya na okobua.


\par }{\Q \VS{ⅩⅤ}Ase obokonyi bwane abarwoti nigo bakogaamba,

\par }{\Q na abagaambi nigo bakobeeka amachiiko y’ekeene.


\par }{\Q \VS{ⅩⅥ}Ase obokonyi bwane abagaambi nigo bakorwa oboronge,

\par }{\Q boigo nabanene na abanachi ebiina bonsi.


\par }{\Q \VS{ⅩⅦ}Nigo nyanchete abwo banyanchete;

\par }{\Q na abwo bakondigia n’omokia ’mbanyore.


\par }{\Q \VS{ⅩⅧ}Ninche ’nkorua obonda, na esiko,

\par }{\Q boigo obotenenku na oboronge bitari koera.


\par }{\Q \VS{ⅩⅨ}Okwama nkorua nigo kore okuya kobua etaabu, ee, kobua etaabu engiya,

\par }{\Q na ebitoki ’nkorua ’mbibuete efeta enchore.


\par }{\Q \VS{ⅩⅩ}Nigo ’nkobwatia enchera y’oboronge,

\par }{\Q naba ’ngotaara ase oboeto bw’ekeene.


\par }{\Q \VS{ⅩⅪ}Nigo ’nkoa abwo banyanchete obotenenku na goichoria chikungo chiabo.


\par }{\Q \VS{ⅩⅫ}\XREF{}{{\XO Ⅷ:ⅩⅫ }{\XO{8:22:
}}{\XT{Okom 3:14}}}Omonene nigo arenge nainche korwa omochakano bwe chiinchera chiaye,

\par }{\Q agwo kare konya ataratonga kende gionsi;


\par }{\Q \VS{ⅩⅩⅢ}nao narenge korwa agwo kare na kare,

\par }{\Q nonya nense konya etarabao.


\par }{\Q \VS{ⅩⅩⅣ}Inche nigo naiboretwe chindiba chitarabao,

\par }{\Q nonya ne chinsoko chi’amaache.


\par }{\Q \VS{ⅩⅩⅤ}Nigo naiboretwe oboroso bw’ebitunwa botarabekwa,

\par }{\Q na ebigoro bitarabao,


\par }{\Q \VS{ⅩⅩⅥ}ekero ataratonga ense ne riroba riaye,

\par }{\Q nonya norotu.


\par }{\Q \VS{ⅩⅩⅦ}Ekero atongete igoro chionsi nao narenge,

\par }{\Q boigo nekero abeekerete amaache chimbebe.


\par }{\Q \VS{ⅩⅩⅧ}Ekero abeegete igoro ekabao,

\par }{\Q na ekero abeegete chinsoko chigosokia amaache korwa ase chindiba ne chinguru,


\par }{\Q \VS{ⅩⅩⅨ}na ekero abeekerete chinyancha chimbebe,

\par }{\Q amaache tabaisa goetania ogochika kwaye;

\par }{\Q na ekero abeegete amaroso y’ense nao narenge.


\par }{\Q \VS{ⅩⅩⅩ}Inche nigo narenge amo nere buna oyomanyete emeremo eyio buya.

\par }{\Q Kera rituko nigo arenge kogokigwa nainche,

\par }{\Q na inche ’nkaba inde nomogooko ase obosio bwaye botambe.


\par }{\Q \VS{ⅩⅩⅪ}Nigo nagokerete ense yaye emenyire nabaanto,

\par }{\Q na nkaba nsasokerete Mwanyabaanto.


\par }{\BB \par }
{\Q \VS{ⅩⅩⅫ}“Na bono, inwe abana bane, ’ntegerere moigwe,

\par }{\Q mbare n’omogooko abwo barendete chiinchera chiane,


\par }{\Q \VS{ⅩⅩⅩⅢ}Igwera amorokererio!

\par }{\Q Ancha obong’aini, timobwanga!


\par }{\Q \VS{ⅩⅩⅩⅣ}Nasesenirie omonto oyio okonyigwera;

\par }{\Q oyio okorenda ase ebiita biane kera rituko,

\par }{\Q oganyete ase ebisieri biane.


\par }{\Q \VS{ⅩⅩⅩⅤ}Omonto onyorire inche, oyio onyorire obogima;

\par }{\Q naende nancherwe n’Omonene.


\par }{\Q \VS{ⅩⅩⅩⅥ}Korende oyio otari nainche nigo akwenachera ekiina ere omonyene.

\par }{\Q Bonsi abangechete nigo banchete amakweri.”




\par }\Chap{Ⅸ}{\SH Obong’aini Na Oboriri
\par }
{\PP \VerseOne{Ⅰ}Obong’aini nigo bweagacherete enyomba. Nigo bwebaacherete chisiiro isano na ibere.

\VS{Ⅱ}Bwanyenyire ching’iti chiaye; bwochoganirie edivai yaye, bwariganirie emesa yaye.

\VS{Ⅲ}Bwatomire abasomba baye abaiseke gochia aase aimokererete igoro mono yomochie korangeria abanto, bogoteeba:

\VS{Ⅳ}“Oyo otamanyeti amaange, tiga ache aa!” Na ase oyore omoriri bwateeba:

\VS{Ⅴ}“Inchuo orie endagera y’ane, na onywe edivai nochoganirie!

\VS{Ⅵ}Tiga oboriri bwao, erinde obe moyo! Obwatie enchera y’okonyora okomanya!”


\par }{\PP \VS{Ⅶ}Omonto ogokuurera omonyacheche, nigo akwenyorera obororo; na oyogotogonyera omonto omokori amabe nigo akwenyorera ogochaaywa.

\VS{Ⅷ}Tobaisa gokuurera omonto omochaayi; oyio nigo arakogeche. Kuurera omonto omong’aini, oyio nigo aragwanche.

\VS{Ⅸ}Orokereria omonto omong’aini, oyio nigo arageenderere koba omong’aini goetania. Orokereria omonto omooronge, oyio namente koba ne chiseemi.


\par }{\PP \VS{Ⅹ}\XREF{}{{\XO Ⅸ:Ⅹ }{\XO{9:10:
}}{\XT{Ayubu 28:28; Zab 111:10; Emeb 1:7}}}Okomoiroka Omonene, oyio n’oro omochakano bw’obong’aini, na okomomanya Oyore Omochenu nabwo obomanyi.

\VS{Ⅺ}Ase ogokonywa kw’ane amatuko ao nabe amaange, na emiaka y’obogima bwao nementwe.

\VS{Ⅻ}Korabe nobong’aini, borobwo ’mbooboseemia; korende korabe omochaayi, obochaayi obwo ’mbokoiranere.


\par }{\PP \VS{ⅩⅢ}Omokungu omoriri nigo are omonyariogi. Ere nigo are bosa, na tamanyeti ring’ana rinde.

\VS{ⅩⅣ}Nigo agoikaransera ekerogo ase egesieri ki’enyomba yaye, agwo aase aimokererete igoro ase omochie,

\VS{ⅩⅤ}aba okorangeria abaeti bare ase orogendo rwabo,

\VS{ⅩⅥ}oteeba, “Onde bwensi otamanyeti amaange, tiga ache aa!” Na ase oyore omoriri oteeba,

\VS{ⅩⅦ}“Amaache aibire nigo are amansu, na omogati okorierwa aase abobisi nigo ogwansa.”

\VS{ⅩⅧ}Korende oyio ogosoa aroro tamanyeti ng’a amakweri nareo, naende ng’a abageni b’omokuungu oyio nigo bare agwo aase abakuure.




\par }\Chap{Ⅹ}{\SH Emebayeno ya Sulemani
\par }
{\PP \VerseOne{Ⅰ}Eye nemebayeno ya Sulemani.

\par }{\PP Omwana omomura omong’aini nigo akogokia ise, korende oyore omoriri nigo akorentera ng’ina omoichano.


\par }{\PP \VS{Ⅱ}Chinibo chi’ogokora okobe tichiri gokonya kende, korende oboronge nigo bogotooria korwa ase amakweri.


\par }{\PP \VS{Ⅲ}Omonene tari gotiga omonyene oboronge abe nenchara; korende nigo akwanga okogania kw’abakori amabe.


\par }{\PP \VS{Ⅳ}Omonto ogokora emeremo n’amaboko amoro nigo akoba omotaka, korende amaboko are nomokia nigo akorenta obotenenku.


\par }{\PP \VS{Ⅴ}Omwana omomura ogosangereria chindagera engaki ye rigesa nigo are omong’aini, korende oyo okorara engaki eyio nigo akorenta obosooku.


\par }{\PP \VS{Ⅵ}Ogosesenigwa nigo gokobera ase omotwe bw’omonyene oboronge, korende obochege nigo boichire ase emenwa y’abakori amabe.


\par }{\PP \VS{Ⅶ}Okoinyorwa kw’omonyene oboronge nigo gokorenta ogosesenigwa, korende erieta ri’omokori amabe nigo riragunde.


\par }{\PP \VS{Ⅷ}Omonto ore omong’aini ase enkoro yaye nigo anchete amachiiko, korende oyogokwana amang’ana atagwenereti nigo arasirigwe.


\par }{\PP \VS{Ⅸ}Omonto okobwatia chiinchera chi’oboronge nigo araarendwe buya, korende oyo okobwatia chiinchera chimbe nigo aramanyekane.


\par }{\PP \VS{Ⅹ}Omonto ogosumera amaiso ase okogenka nigo akorenta emechando, na oyogokwana amang’ana atagwenereti nigo arasirigwe.


\par }{\PP \VS{Ⅺ}Omonwa bw’omonyene oboronge nigo onga buna ensoko y’obogima, korende obochege nigo boichire ase emenwa y’abakori amabe.


\par }{\PP \VS{Ⅻ}\XREF{}{{\XO Ⅹ:Ⅻ }{\XO{10:12:
}}{\XT{Yakb 5:20; 1 Petr 4:8}}}Obogechani nigo bokorenta eriomana, korende obwanchani nigo bogotuba ebibe bionsi.


\par }{\PP \VS{ⅩⅢ}Obong’aini nigo bokonyorekana ase omonwa bw’omonto omomanyi, korende oyo otari n’okomanya nigo agwenerete aakwe enyimbo ase omogongo oye.


\par }{\PP \VS{ⅩⅣ}Abanto abang’aini nigo bakogaacha chiseemi, korende omonwa bw’omonto omoriri nigo okorenta ogosirigwa ang’e.


\par }{\PP \VS{ⅩⅤ}Obotenenku bw’omonto omonda nigo bore ase are buna omochie ogiteire chindwaki, korende obotaka nabwo ogosirigwa kw’abataka.


\par }{\PP \VS{ⅩⅥ}Okonyora kw’omonyene oboronge nigo gokomoraa gochia ase obogima, korende ebitoki bi’omokori amabe nigo bikomoraa gochia ase ebibe.


\par }{\PP \VS{ⅩⅦ}Omonto okoigwera okorongeigwa nigo akorobera ase enchera y’obogima, korende oyo okwanga korongeigwa nigo agosoa ase obosiru.


\par }{\PP \VS{ⅩⅧ}Omonto obisete okogecha ime yaye nigo agokwana oborimo korwa ase omonwa oye, na oyo ogotaaria obogenki nigo are omoriri.


\par }{\PP \VS{ⅩⅨ}Omonto ogokwana amang’ana amaange tari komocha korenta ogosaria, korende oyo orendete omonwa oye nigo are omong’aini.


\par }{\PP \VS{ⅩⅩ}Oromeme rw’omonyene oboronge nigo ronga buna efeta echenire korende ebirengererio bi’omokori amabe tibiri na igori rinde.


\par }{\PP \VS{ⅩⅪ}Ebikoba bi’omonyene oboronge nigo bikorenta amaya ase abanto abange, korende oboriri nigo bogoita.


\par }{\PP \VS{ⅩⅫ}Ogosesenigwa kw’Omonene nakwo gokorenta obotenenku, na ere tari kobeeka obororo ase ogosesenigwa okwo.


\par }{\PP \VS{ⅩⅩⅢ}Omonto omoriri nigo agokora ebibe buna egosori, korende omonto ore nokomanya nigo agokora ayare ay’obong’aini.


\par }{\PP \VS{ⅩⅩⅣ}Aria omokori amabe airogete naro akomochera, korende omonyene oboronge ’naikeranerigwe amagania aye.


\par }{\PP \VS{ⅩⅩⅤ}Ekero omwaga ekembugu‐mbugu ogoeta, omokori amabe nigo agosirigwa, korende omonyene oboronge nigo agotenena bokong’u kare na kare.


\par }{\PP \VS{ⅩⅩⅥ}Buna obokang’iti bokoba ase amaino na erioki rikoba ase amaiso, naboigo omonto omworo akoba ase abwo bakomotoma abakorere emeremo.


\par }{\PP \VS{ⅩⅩⅦ}Okomoiroka Omonene nigo gokomenta obomenyo ase obogima, korende emiaka y’omokori amabe nigo ekweng’eigwa.


\par }{\PP \VS{ⅩⅩⅧ}Ogosemeria kw’abanyene oboronge nigo kogoikeranigwa ase omogooko, korende okw’abakori amabe nokwabosa.


\par }{\PP \VS{ⅩⅩⅨ}Enchera y’Omonene nigo ere egekengero egekong’u ase abanyene oboronge, korende nigo ere obosiru ase abanyabibe.


\par }{\PP \VS{ⅩⅩⅩ}Omonyene oboronge takonyegerigwa, korende omokori amabe takogeenderera komenya ase ense.


\par }{\PP \VS{ⅩⅩⅪ}Omonwa bw’omonyene oboronge nigo ogokwana ay’obong’aini, korende oromeme rokong’ainereria ’ndonachwe.


\par }{\PP \VS{ⅩⅩⅫ}Ebikoba bi’omonyene oboronge nigo bimanyete ayagwenerete, korende omonwa bw’omokori amabe nigo ogokwana ay’atagwenereti.




\par }\Chap{Ⅺ}{\PP \VerseOne{Ⅰ}Egepimo\FTNT{*}{{\FR Ⅺ:Ⅰ }{\FR{11:1
}}{\FK{Egepimo:
}}{\FT{nkerokio naende gekorokwa “Ekerengero”}}} ki’oborito ki’oborianania nigo kere okogechia ase Omonene, korende egi’ekeene nigo gekomogokia.


\par }{\PP \VS{Ⅱ}Ekero oboenenu bwachire, nobosooku nario bogocha, korende obong’aini nigo bokonyorekana ase abanto abaitongo.


\par }{\PP \VS{Ⅲ}Obwegenwa bw’abanyene oboronge nigo bokobaraa, korende obokorekanu bw’abatari abegenwa nigo bokobasiria.


\par }{\PP \VS{Ⅳ}Chinibo tichiri gokonya kende ase rituko ri’endamwamu, korende oboronge nigo boratoorie korwa ase amakweri.


\par }{\PP \VS{Ⅴ}Oboronge bw’omonto omoikeranu nigo borarongeyie chiinchera chiaye, korende omokori amabe, obobe bwaye ’mbomoiyerie.


\par }{\PP \VS{Ⅵ}Oboronge bw’abaanto bare ne chinkoro chindonge mbobatoorie, korende abasaria nigo barabwatwe n’okogania kwabo okobe.


\par }{\PP \VS{Ⅶ}Ekero omokori amabe agokwa, ogosemeria kwaye nigo kogokwa amo nere, ee, aya abwo batamoirogeti Nyasae basemeretie nigo agosira.


\par }{\PP \VS{Ⅷ}Omonyene oboronge nigo akorusigwa ase emechando, erio omokori amabe osoa ase emechando ribaga riaye.


\par }{\PP \VS{Ⅸ}Oyo otamoirogeti Nyasae nigo agosiria abanto bande n’amang’ana agokwana korwa ase omonwa oye, korende goetera ase obong’aini abanyene oboronge ’mbatoorigwe.


\par }{\PP \VS{Ⅹ}Ekero abanyene oboronge bageendererete koba buya, abanto b’omochie nigo bakogoka, na ekero abakori amabe bagosira nigo bagoaka amariogi y’omochengo.


\par }{\PP \VS{Ⅺ}Goetera ase ogosesenia kw’abanyene oboronge omochie nigo okoimokererigwa igoro, korende goetera ase chinkwana chi’abakori amabe nigo okoiyerigwa.


\par }{\PP \VS{Ⅻ}Omonto ogochaaya omonto onde, oyio nigo aborire obong’aini, korende omonto omong’aini nigo agokira‐kiri.


\par }{\PP \VS{ⅩⅢ}Omonto okona‐goeta‐etia obogenki nigo akoorokia obobisi, korende oyobwate omoika bw’obwegenwa tari koorokia obobisi.


\par }{\PP \VS{ⅩⅣ}Ase ogoseemia okuya gotari, egesaku nigo gekogwa, korende ase abasemia abange abaya bare, oborendi obuya ’mboreo.


\par }{\PP \VS{ⅩⅤ}Omonto okwerua koba intenenera ase omonto omoao nigo agwesoyia ase emechando, korende oyo okwanga koba intenenera nigo erendete buya.


\par }{\PP \VS{ⅩⅥ}Omokungu omwesiki nigo akogeenderera gosikwa botambe. Abanto abatindi nabwo bakobogoria chinibo ase chinguru.


\par }{\PP \VS{ⅩⅦ}Omonto ore n’amaabera nigo akwerentera amaya, korende omonto omotindi nigo agwechaanda ere omonyene.


\par }{\PP \VS{ⅩⅧ}Omokori amabe nigo akwenyorera eng’eria y’oborianania, korende oyo ogosimeka oboronge nigo akwenyorera eng’eria y’ekeene.


\par }{\PP \VS{ⅩⅨ}Omonto ore omwegenwa, ase oboronge bwaye nabe moyo, korende oyo okorigia obobe na kobobwatia nakwe.


\par }{\PP \VS{ⅩⅩ}Abanto abakorekanu ase chinkoro chiabo nigo bare okogechia ase Omonene, korende abare n’orogendo ororonge nigo bakomogokia.


\par }{\PP \VS{ⅩⅪ}Ekeene, Omonto omobe goika anyore egesusuro, korende oroiboro rw’abanyene oboronge ’ndotoorigwe.


\par }{\PP \VS{ⅩⅫ}Omokungu omonyakieni otari nechiseemi nigo anga buna ebonyi y’etaabu ere ase chimioro chi’embeche.


\par }{\PP \VS{ⅩⅩⅢ}Okogania kw’abanyene oboronge nigo gokorenta amaya, korende okw’abakori amabe nigo gokobarentera egesusuro.


\par }{\PP \VS{ⅩⅩⅣ}Ere omonto okorua ebinto ebinge, nigo akomenteranigwa ebinge goetania, na nere oria omogooko otari korua, nigo akogeenderera kona‐koremerwa.


\par }{\PP \VS{ⅩⅩⅤ}Omonto okorua n’omoyo bw’ogwancha natenenkigwe; nere oyokorua amaache agokendia erang’o, nere boigo ’naegwe amaache agokendia erang’o yaye.


\par }{\PP \VS{ⅩⅩⅥ}Omonto oria okwegimeria endagera ase obong’iti, nigo akoragererigwa nabaanto, korende ogosesenigwa nigo kore igoro ase omotwe bw’oria okoyeoonia.


\par }{\PP \VS{ⅩⅩⅦ}Omonto ogokora omokia korigia ayare amaya, oyio nigo akonyora ayare amaya, korende oyokorigia ay’obobe, obobe nigo bokomonyoora.


\par }{\PP \VS{ⅩⅩⅧ}Omonto osemeretie chinibo chiaye nigo aragwe, korende abanyene oboronge ’mbareerete buna amato amarere y’emete.


\par }{\PP \VS{ⅩⅩⅨ}Omonto okorenta emechando ase enyomba yaye nigo aranyore ayare buna embeo bosa; oyore omoriri nigo arabe omosomba bw’omonto omong’aini.


\par }{\PP \VS{ⅩⅩⅩ}Okwama kw’omonyaboronge nigo kore omote bw’obogima, nere oyokong’usa emioyo y’abanto n’omonto omong’aini.


\par }{\PP \VS{ⅩⅩⅪ}\XREF{}{{\XO Ⅺ:ⅩⅩⅪ }{\XO{11:31:
}}{\XT{1 Petr 4:18}}}Onye omonyene oboronge okonyora eng’eria yaye aiga ase ense, Inee, omokori amabe na omonyabibe, abwo tibakoegwa eng’eria yabo goetania?




\par }\Chap{Ⅻ}{\PP \VerseOne{Ⅰ}Onde bwensi bwanchete amorokererio yokomoorongeyia, oyio nigo anchete chiseemi, korende oyo ogechete ogokuurerwa n’omoriri.


\par }{\PP \VS{Ⅱ}Omonene nigo akomonyoorera monto omuya ogwancherwa, korende omonachera ekiina oyogokora emeroberio y’obobe.


\par }{\PP \VS{Ⅲ}Ogotamoiroka Nyasae tigokoagaacha omonto na komokong’ia, korende omori bw’omonyaboronge tokonyegerigwa.


\par }{\PP \VS{Ⅳ}Omokungu omuya nigo are eguutwa y’omosaacha oye, korende omokungu okorenta obosooku nigo are buna oboguundo ase amauga y’omosaacha oye.


\par }{\PP \VS{Ⅴ}Ebirengererio bi’omonyene oboronge nigo bire ebi’ekeene, korende ogoseemia kw’abakori amabe nigo kore okw’obong’ainereria.


\par }{\PP \VS{Ⅵ}Amang’ana yabakori amabe nigo akoboera na goitera amanyinga, korende aria abanyene oboronge bagokwana nigo agotooria abanto.


\par }{\PP \VS{Ⅶ}Abakori amabe nigo bakoiyerigwa basira kegima, korende enyomba y’omonyene oboronge ’nemenye na gotenena.


\par }{\PP \VS{Ⅷ}Omonto nigo agotogigwa buna obong’aini bwaye bore, korende oyore nebirengererio ebikorekanu nigo agochaaywa.


\par }{\PP \VS{Ⅸ}Omonto omoitongo ogwekorera emeremo yaye omonyene nigo are omuya kobua omonto ogwekora koba omonene, korende tabwati endagera.


\par }{\PP \VS{Ⅹ}Omonyene oboronge nigo agochaandekera nonya n’obogima bwe chitugo chiaye, korende oboseera bw’enkoro y’omokori amabe nigo bore ase ogotogonya.


\par }{\PP \VS{Ⅺ}Omonto ogokora emeremo ase omogondo oye ’natware ebinge akoria, korende oyo ogotunyana amang’ana atagwenereti, ere ’mbosa.


\par }{\PP \VS{Ⅻ}Omokori amabe nigo akogania ebionga bi’abaanto ababe, korende omori bw’omonyene oboronge nigo ogoseboka bwama.


\par }{\PP \VS{ⅩⅢ}Omonto omobe nigo agotegwa n’ogosaria gokorwa ase ebikoba biaye, korende omonyene oboronge natooreke korwa ase emechando.


\par }{\PP \VS{ⅩⅣ}Okwama kw’amang’ana y’omonto agokwana nigo gokomorentera amaya akomoisanekia, na emeremo y’amaboko ’omonto nigo ekomoiranera.


\par }{\PP \VS{ⅩⅤ}Enchera y’omonto omoriri nigo ekororekana ase amaiso aye ng’a nendonge, korende omonto omong’aini nigo akoigwera ogoseemigwa.


\par }{\PP \VS{ⅩⅥ}Okobeea kw’omonto omoriri nigo gokomanyekana rimo rioka, korende omonto omong’aini nigo akoombia otuba obobe.


\par }{\PP \VS{ⅩⅦ}Omonto bwanchete gokwana ekeene nigo akoorokia oboronge, korende kirori bw’oborimo nigo agokwana obong’ainereria.


\par }{\PP \VS{ⅩⅧ}Amang’ana omonto otari korengereria agokwana, nigo anga buna omoro ogokeba, korende oromeme rw’omonto omong’aini nigo rokorenta amang’ana akogwenia.


\par }{\PP \VS{ⅩⅨ}Ebikoba bigokwana ekeene ’mbigeenderere kobao botambe, korende oromeme rogokwana oborimo nigo rokobao ase engaki enke yoka.


\par }{\PP \VS{ⅩⅩ}Obong’ainereria nigo bore ase chinkoro chi’abwo bakoroberia amabe, korende abwo bakoroberia ay’omorembe nigo bakogera omogooko oba.


\par }{\PP \VS{ⅩⅪ}Amabe takobanyora abanyene oboronge, korende abakori amabe ’mbanyorwe n’amabe amaange.


\par }{\PP \VS{ⅩⅫ}Ebikoba bigokwana oborimo nigo bire okogechia ase Omonene, korende abare abegenwa ase ogokora kwabo nigo bakomogokia.


\par }{\PP \VS{ⅩⅩⅢ}Omonto omong’aini nigo akobisa ay’amanyete, korende abariri nigo bakoraria oboriri korwa ase chinkoro chiabo.


\par }{\PP \VS{ⅩⅩⅣ}Okoboko kw’omonto omonyamokia ’nkogambe, korende oyore omworo nabetererigwe akore emeremo y’obosomba.


\par }{\PP \VS{ⅩⅩⅤ}Ogoichana kore ase enkoro y’omonto nigo gokomoiyeria, korende ring’ana rigiya nigo rikomorentera omogooko.


\par }{\PP \VS{ⅩⅩⅥ}Omonyene oboronge nigo are omoraai omuya bw’omogisangio oye, korende chiinchera chi’abakori amabe nigo chikobatang’ana chiabasiria.


\par }{\PP \VS{ⅩⅩⅦ}Omonto omworo tari koiyeka nonya n’eki arusirie ase orotwari rw’aye, korende omonyamokia nigo akoyerioseria enibo yaye rigori rekerengo ekenene.


\par }{\PP \VS{ⅩⅩⅧ}Ase enchera y’oboronge obogima ’mboreo, na amakweri tari gotooka ase boeto obwo.




\par }\Chap{ⅩⅢ}{\PP \VerseOne{Ⅰ}Omwana omong’aini nigo akoigwera amorokererio a ise, korende oyore omochaayi tari gwancha ogokuurerwa.


\par }{\PP \VS{Ⅱ}Okwama kw’amang’ana omonto agokwana nigo gokomorentera amaya, korende okogania kw’abatari abegenwa nigo gokorigia obotindi.


\par }{\PP \VS{Ⅲ}Omonto orendete omonwa oye, oyio nigo arendete obogima bwaye, korende oyogokwana amang’ana ateriteti, goika asoe ase obosiru.


\par }{\PP \VS{Ⅳ}Omonto omworo nigo agosanera ebinto, korende takonyora kende, ere o’yore omonyamokia nigo akonyora amagania aye onsi.


\par }{\PP \VS{Ⅴ}Omonyene oboronge nigo ageechete oborimo, korende omokori amabe nigo agokora echaayo n’obosooku.


\par }{\PP \VS{Ⅵ}Oboronge nigo bokorenda omonto omosike, korende ebibe nigo bikomosiria omokori amabe.


\par }{\PP \VS{Ⅶ}Omonto nare ogwekora ng’a n’omonda are, korende nigo are omotaka, na oyonde bwekora ng’a nomotaka are, korende nigo are omonda mono.


\par }{\PP \VS{Ⅷ}Chinibo nachio chikobooria obogima bw’omonto omonda, korende omonto omotaka tari n’onde okomogosa.


\par }{\PP \VS{Ⅸ}Oborabu bw’abanyene oboronge nigo bokomoreka n’omogooko, korende etaya y’abakori amabe nigo enga ekebeya gekorima.


\par }{\PP \VS{Ⅹ}Oboenenu nigo bokorenta okoamererania, korende baria bakoigwera ogoseemigwa nigo bakoba n’obong’aini.


\par }{\PP \VS{Ⅺ}Enibo enyorire ase obwango ase enchera y’obobe nigo egosira, korende ey’ekonyorekana ase okoyekorera emeremo ’nementekane.


\par }{\PP \VS{Ⅻ}Egesemeirie kogiatebanire nigo gekogera enkoro yarwara, korende ogosemeria kogwaikeraniigwe nigo kore omote bw’obogima.


\par }{\PP \VS{ⅩⅢ}Omonto ogochaaya Ring’ana nigo arasirigwe narirorio, korende oyokoiroka ogochika nanyore eng’eria y’obuya.


\par }{\PP \VS{ⅩⅣ}Amorokererio y’omonto omong’aini nigo are ensoko y’obogima, ekiagera nigo agokoonya omonto tabwatwa n’omotego bw’amakweri.


\par }{\PP \VS{ⅩⅤ}Okomanya okuya nigo gokorenta ogwancherwa, korende enchera y’abatari abegenwa nigo ekoraa gochia ase obosiru.


\par }{\PP \VS{ⅩⅥ}Omonto omong’aini nigo agokora emeremo yaye ne chiseemi, korende omonto omoriri nigo akoraria oboriri bwaye.


\par }{\PP \VS{ⅩⅦ}Omotomwa otari omwegenwa nigo akogwa ase emechando, korende oyore omwegenwa nigo akogwenia.


\par }{\PP \VS{ⅩⅧ}Omonto okwanga koigwera amorokererio akomoorongeyia, obotaka na obosooku nigo biramonyore, korende oyokoigwera ogokuurerwa nanyore amasikani.


\par }{\PP \VS{ⅩⅨ}Okogania gwaikeranigwe nigo kore ogwansu ase omoyo, korende okoonchoka gotiga amabe, okwo nigo kore okogechigwa ase abariri.


\par }{\PP \VS{ⅩⅩ}Omonto ogotaara n’abanto abang’aini nigo arabe omong’aini, korende oyo ogosanga nabariri nanyorwe n’amabe.


\par }{\PP \VS{ⅩⅪ}Amang’ana amabe nigo agotunyana abanyene ebibe, korende abanyene oboronge ’nabaegwe amaya.


\par }{\PP \VS{ⅩⅫ}Omonto omuya nigo agotiga omwando ase abana baye, na ase abachokoro baye, korende obotenenku bw’abanyene ebibe nigo bogacheire abanyene oboronge.


\par }{\PP \VS{ⅩⅩⅢ}Oboremo oboyia bw’omonto omotaka nigo bokwama endagera enyinge, korende ase engencho y’obobe, enyinge yasiara‐siarerwa yasira.


\par }{\PP \VS{ⅩⅩⅣ}Omonto okorina omwana oye ekeranya nigo amogechete, korende oy’omwanchete tari goteebana komoorongeyia.


\par }{\PP \VS{ⅩⅩⅤ}Omonyene oboronge nigo abwate endagera ekomoisanekia, korende enda y’omokori amabe nigo egotigara n’okogania.




\par }\Chap{ⅩⅣ}{\PP \VerseOne{Ⅰ}Omokungu omong’aini nigo akoagaacha mwaye, korende oyore omoriri nigo agotagora mwaye na maboko aye omonyene.


\par }{\PP \VS{Ⅱ}Omonto omoirogete Omonene nigo akobwatia enchera y’oboronge, korende oyo omochaayete nigo are omokorekanu ase chiinchera chiaye.


\par }{\PP \VS{Ⅲ}Aya omoriri agokwana nigo are enyimbo y’oboenenu, korende aya abang’aini bagokwana nigo akobarenda.


\par }{\PP \VS{Ⅳ}Ase chiombe chi’okorema chitari, ebiage nigo bikoba bosa, korende ase okong’usa gwe chintang’ana, endagera enyinge nigo ekonyorekana.


\par }{\PP \VS{Ⅴ}Kirori ore omwegenwa tari gokwana oborimo, korende oy’otari omwegenwa nigo akoroka oborimo bwoka.


\par }{\PP \VS{Ⅵ}Omonto ore omochecheria narigia obong’aini takobonyora, korende chiseemi nigo chikonyorekana bwango ase omonto ore omong’aini.


\par }{\PP \VS{Ⅶ}Karue ase omonto omoriri, ekiagera tokonyora obong’aini ase aria agokwana.


\par }{\PP \VS{Ⅷ}Obong’aini bw’omonto ore n’okomanya nigo bokomokonya omanya buna chiinchera chiaye chire, korende obosooku bw’abaanto abariri nigo bokobang’aina.


\par }{\PP \VS{Ⅸ}Abanto abariri nigo bagokora echeche n’ebibe, korende abanyene oboronge nigo bagwancherana barabwo ase barabwo.


\par }{\PP \VS{Ⅹ}Enkoro enyene nigo emanyete obororo bwaye, na omonto omoao takonyaara gosanga ase omogooko bw’enkoro eyio.


\par }{\PP \VS{Ⅺ}Enyomba y’omokori amabe ’nesirigwe, korende ekegutu ki’omonyene oboronge ’nkegeenderere gosesenigwa.


\par }{\PP \VS{Ⅻ}\XREF{}{{\XO ⅩⅣ:Ⅻ }{\XO{14:12:
}}{\XT{Emeb 16:25}}}Enchera nere ekororekana ase omonto ng’a nendonge, korende omoerio bw’enchera eyio namakweri.


\par }{\PP \VS{ⅩⅢ}Nonya omonto ogoseka, enkoro yaye nabo eranyaare koba nomoichano, na omoerio bw’omogooko oyio nobororo.


\par }{\PP \VS{ⅩⅣ}Omonto ogure korwa ase okwegena kwaye, nabo araisaneke nechiinchera chiaye omonyene, na omonto omuya nigo agoisanekigwa n’omoyo oye.


\par }{\PP \VS{ⅩⅤ}Omonto otamanyeti amaange nigo akwegena kera ring’ana, korende omong’aini nigo agoitona aase agochia.


\par }{\PP \VS{ⅩⅥ}Omonto omong’aini nigo akwoboa na kwerenda korwa ase amabe, korende omoriri nigo akoba omoremu ase ogokora amabe.


\par }{\PP \VS{ⅩⅦ}Omonto okogechigwa bwango nigo agokora ay’oboriri, na omonto okoroberia ay’obobe nigo akogechwa.


\par }{\PP \VS{ⅩⅧ}Abatamanyeti amaange, oboriri nigo bokoba omwando obo, korende abare nokomanya nigo bakoegwa chiseemi chiaba eguutwa yabo.


\par }{\PP \VS{ⅩⅨ}Abanto ababe goika bekumbe ase amasio y’abanto abaya, na abakori amabe bekumbe ase ebiita bi’abanyene oboronge.


\par }{\PP \VS{ⅩⅩ}Omonto omotaka nigo agechire nonya nase abanto bamwabo, korende omonda nigo abwate abasani abange.


\par }{\PP \VS{ⅩⅪ}Omonto ogochaaya omonto onde nigo agokora ebibe, korende oyokororera abachaandegete amaabera ’nasesenigwe.


\par }{\PP \VS{ⅩⅫ}Inee! Abwo bakoroberia ayare amabe tibari gosira? Na abwo bakoroberia amaya, Inee, tibari konyora amaabera na ekeene?


\par }{\PP \VS{ⅩⅩⅢ}Emeremo ende yonsi egokorwa nigo ekorenta ebitoki, korende amang’ana amasa agokwanwa nigo gokorenta obotaka.


\par }{\PP \VS{ⅩⅩⅣ}Eguutwa y’abanto abang’aini n’obonda bwabo, korende oboriri bwoka nabwo okonyora kwa abanto abariri.


\par }{\PP \VS{ⅩⅩⅤ}Kirori ogokwana ekeene nigo agotooria obogima, korende oy’ogokwana oborimo nigo akorwa abande.


\par }{\PP \VS{ⅩⅩⅥ}Oyo okomoiroka Omonene nigo are n’ogosemeria gw’okorendwa bokong’u, na abana baye ’mbanyore aase bagotamera.


\par }{\PP \VS{ⅩⅩⅦ}Okomoiroka Omonene nakwo ensoko y’obogima eragere omonto eatanane korwa ase emetego y’amakweri.


\par }{\PP \VS{ⅩⅩⅧ}Obonge bw’abaanto nabwo bore esiko y’omorwoti, korende ase abanto bare abake omogambi obo nigo agosirigwa.


\par }{\PP \VS{ⅩⅩⅨ}Omonto otari kogechigwa bwango nigo abwate okomanya okonene, korende oyo okoberoroka bwango nigo agokinia oboriri bwaye.


\par }{\PP \VS{ⅩⅩⅩ}Enkoro y’omogooko nigo ere obogima bw’omobere, korende ogosanera nigo kore oboguundo bw’amauga.


\par }{\PP \VS{ⅩⅩⅪ}Omonto ogokorera omotaka bobe nigo agochaaya Omotongi bw’omotaka oyio, korende oyore omwororo ase oria oremeire nigo asigete Omotongi oye.


\par }{\PP \VS{ⅩⅩⅫ}Omokori amabe nigo agotugutwa riarua ase engencho y’ogokora kwaye okobe, korende omonyene oboronge nigo agokwa ore n’ogosemeria.


\par }{\PP \VS{ⅩⅩⅩⅢ}Obong’aini nigo bomenyete ase enkoro y’omonto ore n’okomanya, korende ase enkoro y’omoriri tibomanyekaneti nonya ’ng’ake.


\par }{\PP \VS{ⅩⅩⅩⅣ}Oboronge nigo bogokinia egesaku, korende ebibe nobosooku ase abanto bande bonsi.


\par }{\PP \VS{ⅩⅩⅩⅤ}Omosomba ogokora emeremo n’obong’aini nigo agwancherwa n’omorwoti, korende endamwamu y’omorwoti nigo ekoba igoro ase oria okomorentera obosooku.




\par }\Chap{ⅩⅤ}{\PP \VerseOne{Ⅰ}Okoiraneria kw’obwororo nigo kogokendia endamwamu, korende amang’ana y’obotindi nigo agoseegeta endamwamu.


\par }{\PP \VS{Ⅱ}Oromeme rw’omonto omong’aini nigo rogokwana chiseemi chingiya, korende emenwa y’abariri nigo ekoumora oboriri.


\par }{\PP \VS{Ⅲ}Amaiso a Omonene nigo arigereretie kera ase, nigo arooche ababe amo n’abaya.


\par }{\PP \VS{Ⅳ}Oromeme rokoiraneria n’obokanyeku nigo rokogwenia, korende orokorubania nigo rogotandora enkoro.


\par }{\PP \VS{Ⅴ}Omoriri nigo agochaaya amorokererio a ise y’okomorongeyia, korende oyokoigwera ogokuurerwa nigo akong’ainia.


\par }{\PP \VS{Ⅵ}Enyomba y’omonyene oboronge nigo ere n’obonge bw’obonda, korende ebitoki bi’abakori amabe nigo bire n’obonge bw’emechando.


\par }{\PP \VS{Ⅶ}Ebikoba bi’abang’aini nigo bikoraria chiseemi, korende chinkoro chi’abariri tichigokora boigo.


\par }{\PP \VS{Ⅷ}Ekeng’wanso ki’abakori amabe nigo kere okogechia ase Omonene, korende ogosaba kw’abare ne chinkoro chindonge nigo gokomogokia.


\par }{\PP \VS{Ⅸ}Enchera y’omokori amabe nigo ere okogechia ase Omonene, korende nigo anchete oy’okobwatia oboronge.


\par }{\PP \VS{Ⅹ}Egesusuro ekenene ’nkemonyore oyotigire enchera y’oboronge, nere oy’ogechete ogokuurerwa goika akwe.


\par }{\PP \VS{Ⅺ}Onye aase abakuure ne’chioora chi’obosiru bire maiso marore ase Omonene, inee! Tamanyeti chinkoro chia Mwanyabaanto mono kobua?


\par }{\PP \VS{Ⅻ}Omonyacheche tancheti omonto okomokuurera, ere tagwancha kogeenda ase abang’aini.


\par }{\PP \VS{ⅩⅢ}Enkoro ere n’omosasoko nigo ekorenta omogooko ase obosio, korende onye enkoro ere n’omoichano, omoyo nigo okoba nobororo.


\par }{\PP \VS{ⅩⅣ}Enkoro y’omonto ore nokomanya nigo ekorigia chiseemi, korende emenwa y’abariri nigo ekwerageria oboriri.


\par }{\PP \VS{ⅩⅤ}Amatuko onsi ay’omonto ochaandegete nigo are amabe, korende oyore n’enkoro y’omosasoko nigo akogeenderera koba n’omoyega o botambe.


\par }{\PP \VS{ⅩⅥ}Mbuya koba n’ebinto ebike amo n’okomoiroka Omonene, kobua koba ne chinibo chinyinge amo nemechando.


\par }{\PP \VS{ⅩⅦ}Mbuya koria chinyeni more nobwanchani, kobua koria chinyama chi’echiombe chinoru na mogechaine.


\par }{\PP \VS{ⅩⅧ}Omonto ore n’enkoro ekoberoroka bwango nigo agoseegeta eriomana, korende oyore omwororo nigo agokanya eriomana.


\par }{\PP \VS{ⅩⅨ}Enchera y’omonto omworo nigo eribete buna orobago rw’amagwa, korende ey’abanyene oboronge nigo ere endonge naende engare.


\par }{\PP \VS{ⅩⅩ}Omwana omong’aini nigo akogokia ise, korende oyore omoriri nigo agochaaya ng’ina.


\par }{\PP \VS{ⅩⅪ}Oboriri nigo bore omogooko ase omonto otabwati obomanyi, korende omonto omong’aini nigo akobwatia chiinchera chi’oboronge.


\par }{\PP \VS{ⅩⅫ}Ase ogosemania gotari, emeroberio nigo egosareka, korende ase abaseemia abange abaya bare nigo egokiinigwa.


\par }{\PP \VS{ⅩⅩⅢ}Omonto nigo akogookera okoiraneria okuya gokorua ase omonwa oye, ne ring’ana rigokwanwa ase engaki egwenerete, nigo rire rigiya mono.


\par }{\PP \VS{ⅩⅩⅣ}Enchera y’omonto omong’aini nigo egotiira gochia ase obogima, erinde omonto oyio tabaisa kogeenda inse agwo aase abakuure.


\par }{\PP \VS{ⅩⅩⅤ}Omonene nigo agotagora enyomba y’omonto omoenenu, korende arenda chimbebe chi’omotakaanwa.


\par }{\PP \VS{ⅩⅩⅥ}Ebirengererio ebibe nigo bire okogechia ase Omonene, korende amang’ana amaya nigo akomogokia.


\par }{\PP \VS{ⅩⅩⅦ}Omonto ore ne ribero ase okorigia ebitoki ase enchera etari endonge nigo akorenta emechando ase enyomba yaye, korende oyo ogechete riaaki nabe moyo.


\par }{\PP \VS{ⅩⅩⅧ}Enkoro y’omonyene oboronge nigo ekorengereria aya ekoiraneria, korende emenwa y’abakori amabe nigo egoitororoka ayare amabe.


\par }{\PP \VS{ⅩⅩⅨ}Omonene nigo are aare korwa ase abakori amabe, korende nigo agotegerera ogosaba kw’abanyene oboronge.


\par }{\PP \VS{ⅩⅩⅩ}Okorigereria kore nomosasoko nigo gokogokia enkoro, na amang’ana amaya nigo akogokia amauga.


\par }{\PP \VS{ⅩⅩⅪ}Omonto ogotegerera na koigwera ogokuurerwa gokorenta obogima ’namenye amo n’abanto abang’aini.


\par }{\PP \VS{ⅩⅩⅫ}Omonto okwanga ogokuurera, oyio nigo agochaaya obogima bwaye omonyene, korende oyokoigwera ogokuurerwa nigo akoba n’okomanya.


\par }{\PP \VS{ⅩⅩⅩⅢ}Okomoiroka Omonene, nakwo amorokererio akorenta obong’aini, na oboitongo nigo bogotang’anera esiko.




\par }\Chap{ⅩⅥ}{\PP \VerseOne{Ⅰ}Mwanyabaanto nigo agokora emeroberio ase enkoro yaye, korende aya oromeme rokoiraneria nigo akorwa ase Omonene.


\par }{\PP \VS{Ⅱ}Chinchera chionsi chi’omonto nigo chikororekana ase are omonyene ng’a neching’ikeranu, korende Omonene nigo akorenga omoika o Mwanyabaanto.


\par }{\PP \VS{Ⅲ}Motweke Omonene emeremo yao, na emeroberio yao nesesenigwe.


\par }{\PP \VS{Ⅳ}Omonene okoreire kera egento engencho yaye, nonya nabakori amabe babeo ase engencho ye rituko ri’emechando.


\par }{\PP \VS{Ⅴ}Kera omonto ore omoenenu nigo are kogechia ase Omonene; omonto oyio goika aegwe egesusuro.


\par }{\PP \VS{Ⅵ}Ase amaabera, na obwegenwa, embooria yaakanirwe ase engencho y’ebibe, na ase okomoiroka Omonene, omonto nigo agweatanana korwa ase amabe.


\par }{\PP \VS{Ⅶ}Ekero chiinchera chi’omonto chiamogokirie Omonene Nyasae nigo agokora nonya nababisa b’omonto oyio babwatana nere.


\par }{\PP \VS{Ⅷ}Mbuya koba n’ebinto ebike ase oboronge kobua koba ne chinibo chinyinge chikonyorwa ase oborianania.


\par }{\PP \VS{Ⅸ}Ase enkoro yaye ime omonto nigo akoroberia chiinchera chiaye, korende Omonene nere okoraa amabarato aye.


\par }{\PP \VS{Ⅹ}Chinkwana chinchenu ’nchigwenerete koba ase ebikoba bi’omorwoti, na omonwa oye tomocha ekero akonacha ebiina.


\par }{\PP \VS{Ⅺ}Ekerengero\FTNT{*}{{\FR ⅩⅥ:Ⅺ }{\FR{16:11
}}{\FK{Ekerengero:
}}{\FT{Ekerengero engencho yaye n’egepimo korwa aase erieta ogopima gose okorenga obonge bwaye n’ebipimo}}} ki’oborito gi’ekeene nigo gekorwa ase Omonene, na ebirengero bionsi bire ase chisaro nigo bire ogokora kwaye.


\par }{\PP \VS{Ⅻ}Ekero abarwoti bagokora amabe nigo bakorenta okogechia, ekiagera goetera ase oboronge ekerogo ki’obogambi nigo kegokong’igwa.


\par }{\PP \VS{ⅩⅢ}Amang’ana amaronge agokwanwa nigo akogokia omorwoti, nere nigo abanchete abwo bagokwana oboronge.


\par }{\PP \VS{ⅩⅣ}Endamwamu y’omorwoti nigo enga buna abatomwa bakorenta amakweri, korende omonto omong’aini nigo akoyekanya.


\par }{\PP \VS{ⅩⅤ}Omosasoko ore ase obosio bw’omorwoti nigo ore obogima, na ogwancherwa kwaye nigo konga buna amare agotwa embura y’okwamia endagera.


\par }{\PP \VS{ⅩⅥ}Konyora obong’aini, ayio namaya kobua konyora etaabu, na okoba nobomanyi nigo kogwenerete kobua koba nefeta.


\par }{\PP \VS{ⅩⅦ}Ogweatanana korwa ase amabe, eyio nero enchera enene y’abanyene oboronge; na omonto orendete enchera yaye, nigo arendete obogima bwaye.


\par }{\PP \VS{ⅩⅧ}Oboenenu nigo bogotang’anera obosiru, na omoika bw’obomwenu nigo ogotang’anera okogwa.


\par }{\PP \VS{ⅩⅨ}Nigo ere buya koba n’omoyo bw’oboitongo na komenya amo nabataka kobua koria ebisakorwa amo nabaenenu.


\par }{\PP \VS{ⅩⅩ}Omonto okoigwera Ring’ana nanyore amaya, na oyo okomosemeri’Omonene nasesenirie.


\par }{\PP \VS{ⅩⅪ}Omonto ore omong’aini ase enkoro yaye narokwe omomanyi, ne chinkwana chingiya nigo chikomenta chiseemi.


\par }{\PP \VS{ⅩⅫ}Obong’aini nigo bore ensoko y’obogima ase omong’aini, korende oboriri nigo bore egesusuro ase abariri.


\par }{\PP \VS{ⅩⅩⅢ}Enkoro y’omonto omong’aini nigo ekworokereria omonwa oye oboseemia, naende yamenta ogotegererwa kw’ebikoba biaye.


\par }{\PP \VS{ⅩⅩⅣ}Amang’ana y’okogokia nigo anga obooke bokorwa ase richoe, nigo are amansu ase omoyo naende nigo akogwenia omobere.


\par }{\PP \VS{ⅩⅩⅤ}\XREF{}{{\XO ⅩⅥ:ⅩⅩⅤ }{\XO{16:25:
}}{\XT{Emeb 14:12}}}Enchera nere ekororekana ase omonto ng’a nengiya, korende omoerio bw’enchera eyio namakweri.


\par }{\PP \VS{ⅩⅩⅥ}Okogania kw’omonto nigo gokomobetereria gokora emeremo, ekiagera naganetie goisanekia enchara yaye omonyene.


\par }{\PP \VS{ⅩⅩⅦ}Omonto otaisaini nigo akona‐gotukoria amabe, ne chinkwana chiaye nigo chinga omorero okorura.


\par }{\PP \VS{ⅩⅩⅧ}Omonto omonyaborimo nigo akona‐gotaara‐taaria amang’ana akorenta eriomana, na omogenki nigo akorenta obobisa ase abanto banchaine.


\par }{\PP \VS{ⅩⅩⅨ}Omonto omotindi nigo akoebereria omonto onde omoraa gochia ase enchera embe.


\par }{\PP \VS{ⅩⅩⅩ}Omonto ogosumera ebioge bi’amaiso aye nigo akoroberia amabe, na oyo ogotakuna omonwa oye nigo agoikerania amabe.


\par }{\PP \VS{ⅩⅩⅪ}Chimbuche chire ase omotwe neguutwa y’obonene, eyio nigo ekonyorwa n’abanyaboronge.


\par }{\PP \VS{ⅩⅩⅫ}Omonto otari omwango ase okogechigwa nigo abuete omorwani egeata, na oyomanyete kogambera enkoro yaye nigo abuete oyo okobua omochie na koyoira.


\par }{\PP \VS{ⅩⅩⅩⅢ}Obomera nigo bokorutwa ase esaro ime, korende Omonene nere ogochora oyo bokogwera.




\par }\Chap{ⅩⅦ}{\PP \VerseOne{Ⅰ}Nigo ere buya konyora ritoronge eriomo ri’obokima na koba n’obotoereru kobua kobeera ase enyomba eichire endagera y’omoyega ere neriomana.


\par }{\PP \VS{Ⅱ}Omosomba omong’aini nagambere omwana bw’omonene oye, oyio ogokora amang’ana ’obosooku, naende naatananerwe omwando amo nabana b’omonene oye.


\par }{\PP \VS{Ⅲ}Efeta nigo egoteemerwa ase enyongo ekoyenyititora, na etaabu yateemerwa ase omorero ekebemberi, korende Omonene nere okorenga chinkoro.


\par }{\PP \VS{Ⅳ}Omokori amabe nigo agotegerera oigwera amang’ana y’obokorekanu, na omonyaborimo nigo akoigwera chinkwana chi’ogosiria.


\par }{\PP \VS{Ⅴ}Omonto ogochecheria omotaka nigo agochaaya Omotongi bw’omotaka oye, na oyokogookera emechando yanyorire abande, takomocha konyora egesusuro.


\par }{\PP \VS{Ⅵ}Abachokoro nigo bare eguutwa ye chisokoro chiabo, na obonene bw’abana nigo bore ase abaibori babo.


\par }{\PP \VS{Ⅶ}Inaki omoriri tagosemerigwa koba n’amang’ana amaya, boigo n’omogaambi tagwenereti nonya ’ng’ake chinkwana chi’oborimo.


\par }{\PP \VS{Ⅷ}Riaaki nigo ringa buna rigena ri’ebisio ase amaiso y’omonto oria okoriegwa. Ere nigo akorengereria ng’a kende gionsi ararikorere nigo keramorentere ebisio.


\par }{\PP \VS{Ⅸ}Omonto okorigia obwanchani nigo akwabera aya akomocherwa, korende oria okona‐koinyora nigo agosaria obasani.


\par }{\PP \VS{Ⅹ}Kobua omonto omoriri otari kweorokereria korwa ase ogoakwa ebiranya rigana erimo, omonto omong’aini nigo akweorokereria korwa ase ogotogonyerwa okomo.


\par }{\PP \VS{Ⅺ}Omosaria okona-korigia gokora amabe oka, ere ’natomerwe omonto omotindi amoe egesusuro.


\par }{\PP \VS{Ⅻ}Mbuya omonto aumerane n’obontindi bw’edubu enkuungu yaurirwe chimanwa chiaye, kobua koumerana n’omonto omoriri ase oboriri bwaye.


\par }{\PP \VS{ⅩⅢ}Omonto ogoakana amabe ase amaya, obobe tibokorua ase enyomba yaye.


\par }{\PP \VS{ⅩⅣ}Ogochaaka eriomana nigo konga buna amaache aigoreirwe, ase ayio tiga amang’ana y’eriomana atarabucha.


\par }{\PP \VS{ⅩⅤ}Omonto ogwanchereria omokori amabe ng’a nomonyaboronge, nere oria okonachera omonyakeene ekiina, abwo bonsi nigo bare okogechia ase Omonene.


\par }{\PP \VS{ⅩⅥ}Inee! Chibesa omonto omoriri abwate ase okoboko kwaye agochia kogora obong’aini nechia ki, na ere tari n’enkoro y’okomanya?


\par }{\PP \VS{ⅩⅦ}Omosani nigo akoba nobwanchani ase chingaki chionsi, na oyomino nigo aiboire agokoonye ase engaki y’emechando.


\par }{\PP \VS{ⅩⅧ}Omonto oremeire chiseemi nigo akobwatana amaboko na kwerua koba intenenera ase omonto onde.


\par }{\PP \VS{ⅩⅨ}Omonto bwanchete eriomana nigo anchete ogosaria, na oyokweimokereria igoro nigo akwerigeria ogosirigwa.


\par }{\PP \VS{ⅩⅩ}Omonto ore omokorekanu ase enkoro yaye tari goseseneka, na oyobwate oromeme rw’ogotantania nigo akonyorwa n’emechando.


\par }{\PP \VS{ⅩⅪ}Oyo oiboire omwana omoriri nigo akoba n’omoichano, na ise omwana oyio tari koba n’omogooko.


\par }{\PP \VS{ⅩⅫ}Enkoro ere n’omogooko nigo ekogwenia buna eriogo, korende omoichano ore ase enkoro nigo okwomia emeseto y’amauga.


\par }{\PP \VS{ⅩⅩⅢ}Omokori amabe nigo akoegwa riaaki bobisi, erinde asarie chiinchera chi’ekina.


\par }{\PP \VS{ⅩⅩⅣ}Botambe omonto omong’aini nigo akorora ay’obong’aini amoetanaine, korende omonto omoriri nigo akomaga-maga gochia ase chinsinyo chi’ense.


\par }{\PP \VS{ⅩⅩⅤ}Omwana omomura omoriri nigo agoichania ise, naende nigo akorenta obororo ase ng’ina oy’omoiborete.


\par }{\PP \VS{ⅩⅩⅥ}Tari buya komoa egesusuro omonto omooronge, boigo tari buya kwaguria abanto abasike ase engencho y’oboronge bwabo.


\par }{\PP \VS{ⅩⅩⅦ}Omonto omong’aini nigo akwerita ase amang’ana agokwana, na omonto omong’aini nigo abwate omoika bw’oboremereria.

\VS{ⅩⅩⅧ}Nonya nomonto omoriri, ekero agokira, nigo akobarwa ng’a nomong’aini are. Ekero akomumeka omonwa oye nigo akorokwa omong’aini.




\par }\Chap{ⅩⅧ}{\PP \VerseOne{Ⅰ}Omonto bweanchete omonyene, nigo akweganeria ayaye oka; nigo akwanga otindia nonya nase onsi ayare amaya.


\par }{\PP \VS{Ⅱ}Omoriri tari kogokigwa nay’obong’aini, korende nigo anchete gokwana ayare ase enkoro yaye omonyene.


\par }{\PP \VS{Ⅲ}Ekero ogokora amabe kogocha, ogochaaywa nigo kogocha nakorokwo, na ogochaaywa okwo nigo kogocha n’obosooku.


\par }{\PP \VS{Ⅳ}Amang’ana akorua ase omonwa bw’omonto nigo anga buna amaache ye chindiba. Ensoko y’obong’aini nigo enga buna amaache y’orooche akominyoka.


\par }{\PP \VS{Ⅴ}Tari buya gwanchereria omokori amabe na gosaria ekiina ki’omonto omooronge.


\par }{\PP \VS{Ⅵ}Chinkwana chi’omoriri nigo chikorenta eriomana, na omonwa oye nigo okorangeria ogoakwa.


\par }{\PP \VS{Ⅶ}Omonwa bw’omoriri nigo okomorentera ogosareka, ne chinkwana chiaye nigo chikoba omoeto ase are.


\par }{\PP \VS{Ⅷ}Amang’ana y’omogenki nigo are buna endagera enyansu; naro nigo agotirimboka gochia ase enkoro ime.


\par }{\PP \VS{Ⅸ}Omonto ogokora emeremo yaye nobworo nigo are oyomwabo omosaria.


\par }{\PP \VS{Ⅹ}Erieta ri’Omonene nigo rire orwaki orokong’u; omonyene oboronge nigo akorotamera oba orendire buya.


\par }{\PP \VS{Ⅺ}Obotenenku bw’omonto omonda nigo bonga buna omochie omokong’u, naende nigo bonga orwaki orotambe gochia igoro rokomorenda.


\par }{\PP \VS{Ⅻ}Oboenenu bw’enkoro y’omonto nigo bogotang’anera ogosarigwa, na oboitongo nigo bogotang’anera ogosikwa.


\par }{\PP \VS{ⅩⅢ}Omonto okoiraneria ring’ana atarariigwa buya, obwo noboriri ase are, na nigo akonyora obosooku.


\par }{\PP \VS{ⅩⅣ}Omoika bw’oboremu nigo okogera omonto oremereria ogochaandeka, korende ning’o orayoremererie omoika ore n’omoichano?


\par }{\PP \VS{ⅩⅤ}Enkoro y’omonto omong’aini nigo ekonyora chiseemi, na ogoto kwaye nigo kogochirigia.


\par }{\PP \VS{ⅩⅥ}Ebiegwa bi’omonto nigo bikomoigorera enchera na komobeeka amo n’abanto abanene.


\par }{\PP \VS{ⅩⅦ}Omonto gekwaneire ritang’ani nigo akororekana ng’a noboronge agokwana, korende omonto omoao gachire, nigo akoorokia amang’ana ayio buna are.


\par }{\PP \VS{ⅩⅧ}Obomera nabwo bogokoora okoamererania na gwatanana abanene abwo bakoamererania.


\par }{\PP \VS{ⅩⅨ}Nigo ere aakong’u koirania ase obosani omonto omocheirwe, kobua koirania omochie omokong’u, na eriomana nigo ringa buna emekorogoto y’ebiita bi’orwaki orokong’u.


\par }{\PP \VS{ⅩⅩ}Omonto nigo agoisanekia enda yaye n’ogokwana kw’omonwa oye, okwama kw’omonwa oye kwamoigotia.


\par }{\PP \VS{ⅩⅪ}Amakweri na obogima nigo bire ase chinguru chi’oromeme, na abwo banchete korokorera emeremo ’mbanyore okwama kwaye.


\par }{\PP \VS{ⅩⅫ}Omonto onyorire omokungu omuya, oyio onyorire ekeegwa ekiya na ogwancherwa korwa ase Omonene.


\par }{\PP \VS{ⅩⅩⅢ}Ekero omonto omotaka agokwana nigo agosorora, korende omonda nigo akoiraneria ase obotindi.


\par }{\PP \VS{ⅩⅩⅣ}Omonto obwate abasani abange nigo akwerentera emechando, korende n’are omosani bw’ekeene baigwanaine kobua oyomwabo.




\par }\Chap{ⅩⅨ}{\PP \VerseOne{Ⅰ}Omonto omotaka ore omwegenwa nigo are omuya kobua oyore omong’ainereria ase chinkwana chiaye naende omoriri.


\par }{\PP \VS{Ⅱ}Tari buya omonto aborwe okomanya ase omoyo oye, na oy’okegeenda bwango, nigo agosira.


\par }{\PP \VS{Ⅲ}Ase oboriri bw’omonto nigo agwesiria ase chiinchera chiaye omonyene, erio enkoro y’omonto oyio yamomochia Omonene.


\par }{\PP \VS{Ⅳ}Omonto omonda nigo akonyora abasani abange, korende omotaka nigo akwangwa nomosani oye.


\par }{\PP \VS{Ⅴ}Kirori bw’oborimo takomocha konyora egesusuro, na omonto ogokwana oborimo takomocha konyora egesusuro kiaye.


\par }{\PP \VS{Ⅵ}Abanto abange nigo bakorigia ogwanchwa na abanene, na abange nigo bakoba abasani b’omonto okorua ebiegwa n’omoyo omorabu.


\par }{\PP \VS{Ⅶ}Omonto omotaka nigo akogechwa nabaanto bamwabo bonsi, gose tikori ogokumia ng’a abasani baye bamotigire. Nigo egenete amang’ana abo, ko aba bosa ase are.


\par }{\PP \VS{Ⅷ}Omonto okonyora obong’aini, oyio nere obwanchire obogima bwaye, na oyo okorenda obomanyi bwaye nanyore amaya.


\par }{\PP \VS{Ⅸ}Kirori bw’oborimo takomocha konyora egesusuro, na oyo ogokwana oborimo goika asire.


\par }{\PP \VS{Ⅹ}Tari buya omonto omoriri amenye ase obogima bw’okwegokia; onye ere bo, tari buya nonya ng’ake ng’a omosomba agaambere abagaambi.


\par }{\PP \VS{Ⅺ}Obong’aini bw’omonto nigo bokogera oremereria okogechigwa, na okoombia okomocha nigo kore obonene bwaye.


\par }{\PP \VS{Ⅻ}Ekero omorwoti abeire nekeririanda nigo anga buna endo ekoruma, korende ogwancherwa kwaye nigo konga buna riime rire ase obonyansi.


\par }{\PP \VS{ⅩⅢ}Omwana omomura omoriri nigo akorentera ise amabe, na omokungu okona‐kwomana nigo anga buna amatoima y’embura akona‐gotonya.


\par }{\PP \VS{ⅩⅣ}Chinyomba ne chinibo nigo chire omwando abana bakonyora korwa ase abaise korende omokungu omong’aini nigo are ekeegwa korwa ase Omonene.


\par }{\PP \VS{ⅩⅤ}Obworo nigo bokorentera omonto chitoro chindito, na omonto buna oyio goika abe nenchara.


\par }{\PP \VS{ⅩⅥ}Omonto orendete amachiiko, oyio nigo arendete obogima bwaye, korende oyo otari korenda chiinchera chiaye nigo arakwe.


\par }{\PP \VS{ⅩⅦ}Omonto okororera omotaka amaabera, oyio nigo akorua singo ase Omonene, n’Omonene ’namoakane ase ogokora okwo kwaye.


\par }{\PP \VS{ⅩⅧ}Orokereria omwana oo omomura ase okomorongeyia ekero ogosemeria koreo, gose tobaisa komoganeria amakweri.


\par }{\PP \VS{ⅩⅨ}Omonto ore n’ekeririanda, ekeene goika anyore egesusuro; oise komotanga kagokora bobe nigo okomoseegeta.


\par }{\PP \VS{ⅩⅩ}Igwera ogosemigwa naende bwanche okworokererigwa, igo nario oranyore obong’aini boragokoonye ase chingaki chire bosio.


\par }{\PP \VS{ⅩⅪ}Emeroberio emenge nere ase enkoro y’omonto, korende nonya naboigo emeroberio y’Omonene nero eraikerane.


\par }{\PP \VS{ⅩⅫ}Okogania kw’omonto nigo gokworokia obuya bwaye, na omonto omotaka nigo are omuya mono kobua omonyaborimo.


\par }{\PP \VS{ⅩⅩⅢ}Okomoiroka Omonene nigo gokorenta obogima, na omonto ore nokoiroka okwo nigo agoisaneka, gose amabe takomonyoora.


\par }{\PP \VS{ⅩⅩⅣ}Omonto omworo nigo akobeeka okoboko kwaye ase esani y’endagera, gose tagokoimokia gocha ase omonwa oye.


\par }{\PP \VS{ⅩⅩⅤ}Aka omonto omonyacheche, na abanto batamanyeti amaange mbeorokererie korwa ase ayio; togonyera omonto ore n’okomanya, ere nigo aranyore chiseemi.


\par }{\PP \VS{ⅩⅩⅥ}Omwana ore omotindi ase ise na ogoseria ng’ina, nigo akorenta obosooku na ogochaaya.


\par }{\PP \VS{ⅩⅩⅦ}Omwana one, onye tokoigwera amorokererio nigo orasire korwa ase amang’ana akorenta chiseemi.


\par }{\PP \VS{ⅩⅩⅧ}Kirori omobe nigo agochecheria oboronge, na omonwa bw’omokori amabe nigo ogworerete ebibe.


\par }{\PP \VS{ⅩⅩⅨ}Ekiina ki’abanyacheche nigo kenachire, na abariri ’mbang’wanigwe ebiranya ase emegongo yabo.




\par }\Chap{ⅩⅩ}{\PP \VerseOne{Ⅰ}Edivai nigo ekorenta echeche, ekenyugwa egetindi nigo gekorenta eriomana; na onde bwensi otari gokianga nigo akoborwa obong’aini.


\par }{\PP \VS{Ⅱ}Okogosa kw’omorwoti nigo konga buna okoruma kw’endo, na oyo okomogechia oba n’endamwamu, oyio nigo akogera obogima bwaye bosirigwe.


\par }{\PP \VS{Ⅲ}Nigo are amasikani ase omonto ogwetanga korwa ase eriomana, korende kera omonto ore omoriri nigo akona‐kwomana.


\par }{\PP \VS{Ⅳ}Omonto omworo tari korema omogondo ase engaki egwenerete, na ekero rigesa riaikire, ere gakogeenda korata, takonyora gento.


\par }{\PP \VS{Ⅴ}Emeroberio ere ase enkoro y’omonto nigo enga buna amaache are ase endiba, korende omonto ore nokomanya nigo akoyabuucha korwa aroro.


\par }{\PP \VS{Ⅵ}Abanto abange nigo bakweraria ng’a nabaya bare, korende ning’o oranyaare konyora omonto omwegenwa bori?


\par }{\PP \VS{Ⅶ}Omonto omonyene oboronge obwatetie chiinchera chindonge, abana baye ’mbasesenigwe korwa magega yaye.


\par }{\PP \VS{Ⅷ}Omorwoti ogoikaransa ase ekerogo kiaye gi’ekegaambero nigo agoserebania amabe onsi namaiso aye.


\par }{\PP \VS{Ⅸ}Ning’o oranyaare goteeba, “Nasibekire ase enkoro y’ane; nachenekire korwa ase ebibe biane”?


\par }{\PP \VS{Ⅹ}Ebirengero\FTNT{*}{{\FR ⅩⅩ:Ⅹ }{\FR{20:10
}}{\FK{Ebirengero:
}}{\FT{nabio ebipiimo}}} bi’oborito, na ebi’obonge, bire ara kabere, nigo bire okogechia ase Omonene.


\par }{\PP \VS{Ⅺ}Nonya nomwana nigo amanyekanete ase ogokora kwaye, gose orogendo rw’aye nigo rorabe ororonge na orw’ekeene.


\par }{\PP \VS{Ⅻ}Ogoto gokoigwa, na eriiso rikorora, bionsi bibere ’Omonene obikorete.


\par }{\PP \VS{ⅩⅢ}Tobaisa gwancha chitoro, obaise koba omotaka; ramokia amaiso ao, naye ’nonyore endagera enyinge.


\par }{\PP \VS{ⅩⅣ}Omogori egento nigo agoteeba: “Eke tigeisaini gento”, na ekero akeirire bwetogia.


\par }{\PP \VS{ⅩⅤ}Etaabu nereo, na amagena amaange ye rigori rinene, korende ebikoba bigokwana ay’obong’aini nigo binga buna amagena ye rigori rinene akomeka‐meka.


\par }{\PP \VS{ⅩⅥ}Bogoria eanga y’omonto bwerure koba intenenera ase omonto onde, ira biria abwate, ekiagera bwerure ase engencho y’omonto otamanyekaneti.


\par }{\PP \VS{ⅩⅦ}Endagera ekonyorwa ase enchera y’obong’ainereria, nigo ekoba enyansu ase omonto, korende magega yaye omonwa bw’omonto oyio nigo ogoichorwa n’omokenye.


\par }{\PP \VS{ⅩⅧ}Emeroberio nigo egoikeranigwa goetera ase ogoseemia okuya na gokorwana esegi, yerwane n’obosemia obuya.


\par }{\PP \VS{ⅩⅨ}Omonto okona‐goeta‐etia obogenki nigo akoorokia obobisi, ase ayio tobaisa kobwatana n’omonto otari kweriita ase amang’ana aye.


\par }{\PP \VS{ⅩⅩ}Omonto oraragererie ise, gose ng’ina, oyio etaya yaye nerimigwe ekero ki’omosuunte ekerima.


\par }{\PP \VS{ⅩⅪ}Oise gosanera konyora omwando bwango korwa omochakano, omoerio oye tori gosesenigwa.


\par }{\PP \VS{ⅩⅫ}Tobaisa goteeba, “Goika ng’akane amabe nakoreirwe.” Oganye Omonene, nere oragokoonye.


\par }{\PP \VS{ⅩⅩⅢ}Ebirengo\FTNT{†}{{\FR ⅩⅩ:ⅩⅩⅢ }{\FR{20:23
}}{\FT{rigereria 20:10}}} bi’oborito bire ara kabere nigo bire okogechia ase Omonene, na ekerengero kioboriania nigo kere ekebe.


\par }{\PP \VS{ⅩⅩⅣ}Omonene nere okoraa chiinchera chi’omonto, ase ayio ’naki omonto aranyare komanya chiinchera chiaye?


\par }{\PP \VS{ⅩⅩⅤ}Nigo ekoba omoeto ase omonto karabe omwango ase ogwatanana egento kebe egechenu, na magega yaye oba okorengereria aya arierete eira.


\par }{\PP \VS{ⅩⅩⅥ}Omorwoti ore omong’aini nigo akomanya abakori amabe obaatanana, erio obatacha n’amagoro ye chigaari.


\par }{\PP \VS{ⅩⅩⅦ}Omoika ore ase omonto, n’oro etaya y’Omonene; nigo ekomoreka na komanya amang’ana onsi are ime y’enkoro y’omonto.


\par }{\PP \VS{ⅩⅩⅧ}Obuya na obwegenwa, nabio bikorenda omorwoti, na ekerogo kiaye ki’obogaambi nigo kegokong’igwa namaabera.


\par }{\PP \VS{ⅩⅩⅨ}Chinguru nachio chire obonene bw’abamura, korende chimbuche nigo chire obwari bw’abaanto abagotu.


\par }{\PP \VS{ⅩⅩⅩ}Obororo bw’ogoakwa nenyimbo nigo bogosibia ebibe, boigo ogoakwa kw’ebiranya nigo kogosoa ase enkoro ime kwayesibia.




\par }\Chap{ⅩⅪ}{\PP \VerseOne{Ⅰ}Enkoro y’omorwoti nigo enga buna orooche rore ase okoboko kw’Omonene; n’Omonene nigo akomoraa gochia aande onsi buna aganetie.


\par }{\PP \VS{Ⅱ}Kera enchera y’omonto nigo ekororekana ng’a neya boronge ase are, korende Omonene nigo akorenga chinkoro.


\par }{\PP \VS{Ⅲ}Ogokora oboronge na ekeene, ayio naro Omonene agwancha kobua ebing’wanso.


\par }{\PP \VS{Ⅳ}Amaiso are noboenenu, na enkoro y’obomwenu, ebio nigo bire etaya y’abakori amabe, bikobaraa bakora ebibe.


\par }{\PP \VS{Ⅴ}Emeroberio y’omonto omong’aini nigo ekomorentera ebitoki ebinge, korende omonto okoayerera nigo akogeenderera koremerwa.


\par }{\PP \VS{Ⅵ}Chinibo chikonyorwa ase oromeme rw’obong’ainereria, nigo chikoera buna omooki, nigo chire n’obosongo buna emetego ya amakweri.


\par }{\PP \VS{Ⅶ}Obourereria bw’abakori amabe ’mbobasirie barueo, ekiagera bangire gokora ayare ay’oboronge.


\par }{\PP \VS{Ⅷ}Enchera y’omomochi nigo ere enkorekanu, korende ogokora kw’oyore n’enkoro endonge nigo kore okoronge.


\par }{\PP \VS{Ⅸ}Mbuya komenya ase ekenunchi kia irongo, kobua komenya amo ase enyomba n’omokuungu omonyariomana.


\par }{\PP \VS{Ⅹ}Omoyo bw’omokori amabe nigo okogania gokora ebibe, na omonto oyio tari kororera omonto onde amaabera.


\par }{\PP \VS{Ⅺ}Ekero omonto omonyacheche akonyora egesusuro, oria otamanyeti amaange nigo akoba omong’aini; na ekero omonto omong’aini akworokererigwa nigo akonyora chiseemi.


\par }{\PP \VS{Ⅻ}Nyasae omonyene oboronge nigo akorigereria enyomba y’omokori amabe; ere nigo akoiyeria abakori amabe inse basire.


\par }{\PP \VS{ⅩⅢ}Omonto oria ogosieka amato aye ng’a taigwa ekerero ki’omotaka, nere ekero ararere takoiguugwa.


\par }{\PP \VS{ⅩⅣ}Ekeegwa gekoruegwa bobisi nigo kegokendia endamwamu, ne riaaki ribisire ase eanga ime nigo rigokendia ekeririanda.


\par }{\PP \VS{ⅩⅤ}Ekero ekeene giakorirwe, ayio nigo akoba omogooko bw’abanyene oboronge, korende ase abakori amabe nomoichano.


\par }{\PP \VS{ⅩⅥ}Omonto ogotiga enchera y’obomanyi, oyio nabeere ase omosangererekano bw’abaanto bakwete.


\par }{\PP \VS{ⅩⅦ}Omonto bwanchete emegoko goika abe omotaka; na oyobwanchete kwegokia nedivai na amaguta takoba omonda.


\par }{\PP \VS{ⅩⅧ}Omokori amabe nigo agosoa ase emechando y’omonyene oboronge, oba embooria yaye, na oyo otari omwegenwa oba embooria y’oyore n’enkoro endonge.


\par }{\PP \VS{ⅩⅨ}Mbuya komenya ase ense y’erooro, kobua komenya n’omokuungu omonyariomana, naende omonyandamwamu.


\par }{\PP \VS{ⅩⅩ}Omonto omong’aini nigo akorenda chinibo chi’engeencho enene amo namaguta ase enka yaye, korende omoriri nigo agochiria bobe chiaera.


\par }{\PP \VS{ⅩⅪ}Omonto okorigia oboronge na obwororo, oyio ’nanyore obogima, na amasikani, na oboronge.


\par }{\PP \VS{ⅩⅫ}Omonto omong’aini nigo akoumokera omochie ore nabarwani esegi chituoni oyobua, erio otagora chindwaki chiria abanto abwo basemeretie.


\par }{\PP \VS{ⅩⅩⅢ}Omonto orendete omonwa oye, na oromeme rw’aye, oyio nigo etangerete emechando.


\par }{\PP \VS{ⅩⅩⅣ}Omonto ore omoenenu na omwerori, na ogokora kwaye kore okw’obomwenu, nigo akorokwa “Omochecheria”.


\par }{\PP \VS{ⅩⅩⅤ}Okogania kw’omonto omworo nigo gokomoita okwa, ekiagera nigo akwanga gokora emeremo namaboko aye.


\par }{\PP \VS{ⅩⅩⅥ}Omonto omong’iti nigo akweganeria kera egento botambe, korende omonyene oboronge nigo akorua na tari kong’itia.


\par }{\PP \VS{ⅩⅩⅦ}Ekeng’wanso ki’omokori amabe nigo kere okogechia, Inee, tari bobe mono goetania ekero agokerua nebirengererio ebibe?


\par }{\PP \VS{ⅩⅩⅧ}Kirori bw’oborimo nasire, korende omotegereri omuya nageenderere gokwana.


\par }{\PP \VS{ⅩⅩⅨ}Omokori amabe nigo agokong’ia obosio bwaye, korende oyore nenkoro endonge nigo akorenda orogendo rw’aye.


\par }{\PP \VS{ⅩⅩⅩ}Obong’aini tibori, gose okomanya, gose ogoseemia, biranyaare koamererania n’Omonene.


\par }{\PP \VS{ⅩⅩⅪ}Chibarasi nigo chikobekwa ang’e kogeenda korwana esegi, korende obobui nigo bokorua ase Omonene.




\par }\Chap{ⅩⅫ}{\PP \VerseOne{Ⅰ}Erieta rigiya nigo rigwenerete gochorwa kobua chinibo chinyinge, na ogwakwaneka okuya nigo kobuete efeta na etaabu.


\par }{\PP \VS{Ⅱ}Omonda na omotaka nigo bamenyete ase obogima obomo; Omonene nere omotongi o bonsi.


\par }{\PP \VS{Ⅲ}Omonto omong’aini nigo akororera emechando korwa aare, bwebisa, korende oy’otamanyeti amaange nigo akogeenderera gochia bosio, oumerana nero, erio ochaandeka.


\par }{\PP \VS{Ⅳ}Abare abaitongo bamoirogete Omonene nigo bakonyora obotenenku, na ogosikwa, na obogima.


\par }{\PP \VS{Ⅴ}Amagwa na emeeto nigo bitegire ase chiinchera chi’abaanto abakorekanu, korende oyo orendete omoyo oye goika eatanane korwa ase bire.


\par }{\PP \VS{Ⅵ}Orokereria omwana abwatie enchera egwenerete, na ekero abeire omogotu takoyetiga.


\par }{\PP \VS{Ⅶ}Omonto omonda nigo akogambera omotaka; na omonto ogosaba aegwe singo nigo akoba omosomba bw’oria omoa singo.


\par }{\PP \VS{Ⅷ}Oy’ogosimeka obobe, nagese ogosareka, na enyimbo y’endamwamu yaye nigo erasire bosa.


\par }{\PP \VS{Ⅸ}Omonto obwate eriiso ri’amaabera nasesenigwe, ekiagera bwatananeire omotaka endagera.


\par }{\PP \VS{Ⅹ}Seria omonyacheche, na eriomana ndiere, ee, eriomana na ogochaaya ’mbisire.


\par }{\PP \VS{Ⅺ}Omonto bwanchete enkoro echenegete, na ebikoba biaye bigokwana ayare ay’obuya, omorwoti nabe omosani oye.


\par }{\PP \VS{Ⅻ}Amaiso a Omonene nigo arigereretie na korenda oyore nokomanya, korende nigo akoonchorana na gosaria amang’ana ya abatari abegenwa.


\par }{\PP \VS{ⅩⅢ}Omonto omworo nigo agoteeba, “Endo nere isiko! Nigo ndabaise gochia goiterwa ase chiinchera.”


\par }{\PP \VS{ⅩⅣ}Omonwa bw’omokuungu omotayayi nigo ore eirima entambe, na omonto onde bwensi Omonene agechiigwe nere goika agwe ase eirima eyio.


\par }{\PP \VS{ⅩⅤ}Oboriri nigo bosiberanirie ime ase enkoro y’omwana, korende ekeranya gekorongeyia amamocho nigo gekoborusiao.


\par }{\PP \VS{ⅩⅥ}Ere oyo ogokorera abataka bobe ase ogwetenenkia ere omonyene, gose okorua ebiegwa ase abanda, goika aremerwe.


\par }{\SH Amang’ana emerongo etato ay’obong’aini
\par }
{\PP \VS{ⅩⅦ}Tega ogoto kwao oigwe amang’ana abanto abang’aini bagokwana, na obeke amorokererio ane ime ase enkoro yao.

\VS{ⅩⅧ}Nigo erabe buya korayarende ime yao, erinde abe ang’e ase ebikoba biao koyakwana.

\VS{ⅩⅨ}Rituko ria reero nakoyamanyirie, ee, nakoyamanyirie, erinde omosemerie Omonene.

\VS{ⅩⅩ}Inee! Tinkoriikereti amang’ana amanene ay’ogoseemia na ay’amorokererio?

\VS{ⅩⅪ}Ayio nakworokererie ayare ay’oboronge na ay’ekeene, erinde okwane ay’oboronge na ekeene ase abwo bagotomete.


\par }{\QA 1.

\par }{\PP \VS{ⅩⅫ}Tobaisa koura omotaka ekiaye, ekiagera are omotaka, gose agwo ase egeita tobaisa komokorera bobe omonto ochaandegete.

\VS{ⅩⅩⅢ}Omonene narwanerere abataka, na abwo bakobaurereria nabasirie.


\par }{\QA 2.

\par }{\PP \VS{ⅩⅩⅣ}Tobaisa gokora obosani n’omonto ore omwango ase okobeea gose tobaisa kogeenda amo n’omonto ore nekeririanda.

\VS{ⅩⅩⅤ}Oise kobwatana noyio, nigo orenarie chiinchera chiaye, erio obwatwe ase omotego.


\par }{\QA 3.

\par }{\PP \VS{ⅩⅩⅥ}Tobaisa koba oyomo bw’abaanto abwo bakobwatana amaboko, gose bakwerua koba intenenera ase chisira chi’abaanto bande.

\VS{ⅩⅩⅦ}Nobaise kourwa oborere bwao okoraarera, ekiagera tobwati gento ogoakana.


\par }{\QA 4.

\par }{\PP \VS{ⅩⅩⅧ}Tobaisa gotuumana orobebe orokoro orwo chisokoro chiao chiabeegete.


\par }{\QA 5.

\par }{\PP \VS{ⅩⅩⅨ}Oise korora omonto omanyete emeremo yaye buya, oyio natenene ase amasio y’abarwoti, tagokorera abanto bande emeremo.




\par }\PoetryChap{ⅩⅩⅢ}{\QA 6.

\par }{\PP \VerseOne{Ⅰ}Ekero ogoikaransa koria endagera amo nomogaambi, orengererie mono ng’a ning’o ore ase obosio bwao.

\VS{Ⅱ}Onye kore n’enchara, obeke omoyio ase ring’orong’oche ria’o.

\VS{Ⅲ}Tobaisa gosanera chindagera chiaye chinyansu, ekiagera nigo chire echi’obong’ainereria.


\par }{\QA 7.

\par }{\PP \VS{Ⅳ}Tobaisa gwechaanda mono ng’a obe omonda; tobaisa gosemeria obong’aini bwao omonyene.

\VS{Ⅴ}Tobirigereria ebio, obonda nigo bogochoma chimbaaba, bwairuruka buna ekeongo ekoiruruka yarimera igoro.


\par }{\QA 8.

\par }{\PP \VS{Ⅵ}Tobaisa koria endagera y’omonto ogokomogorera, gose tobaisa gosanera chindagera chiaye chinyansu.

\VS{Ⅶ}Buna omonto akorengereria ime ase enkoro yaye, naboigo are. Nigo akogotiotereria, “Karie na kanywe!”, Korende enkoro yaye tegwancheti.

\VS{Ⅷ}Ayio nigo aragere oroke endagera eria kwaria, naende amang’ana ao amaya asire bosa.


\par }{\QA 9.

\par }{\PP \VS{Ⅸ}Tobaisa gokwana amang’ana ao ase omonto omoriri aigwete, ekiagera nigo arachaaye obong’aini bw’amang’ana ao.


\par }{\QA 10.

\par }{\PP \VS{Ⅹ}Tobaisa gotumana orobebe orokoro, gose totumana osoe ase emegondo ye chintakana,

\VS{Ⅺ}ekiagera Omobooria obo nigo are ne chinguru, ere nachirwanerere akorwanie aye.


\par }{\QA 11.

\par }{\PP \VS{Ⅻ}Karue enkoro y’ao oigwe amorokererio, na amato ao aigwe amang’ana ye chiseemi.


\par }{\QA 12.

\par }{\PP \VS{ⅩⅢ}Tobaisa gotiga korongeyia omwana oo; koramoake ekeranya, tagochia gokwa.

\VS{ⅩⅣ}Ee, koramoake ekeranya nigo oratoorie obogima bwaye korwa aase abakuure.


\par }{\QA 13.

\par }{\PP \VS{ⅩⅤ}Omwana one, onye enkoro yao ekoba n’obong’aini, rirorio enkoro y’ane nigo eragooke.

\VS{ⅩⅥ}Ekero ebikoba biao birakwane amang’ana amaronge, nigo ndabe nomogooko ime y’ane.


\par }{\QA 14.

\par }{\PP \VS{ⅩⅦ}Enkoro y’ao tebaisa gosanera amang’ana yabanyene ebibe, korende aye ogeenderere komoiroka Omonene kera rituko.

\VS{ⅩⅧ}Ekeene, eng’eria nekare bosio, na ogosemeria kwao tikogosira bosa.


\par }{\QA 15.

\par }{\PP \VS{ⅩⅨ}Aye omwana one, igwa na obe n’obong’aini, naende orende enkoro y’ao ebwatie enchera endonge.

\VS{ⅩⅩ}Tobaisa koba ase egati y’abagotinda nedivai, gose ase egati y’abakoria chinyama bobe,

\VS{ⅩⅪ}ekiagera abagotinda, na abaria bobe, ’mbabe abataka; na obogondereria bwe chitoro nigo boraboyie omonto amachanchabe.


\par }{\QA 16.

\par }{\PP \VS{ⅩⅫ}Igwera iso okoiborete, na tobaisa komochaya nyoko ekero agotire.


\par }{\PP \VS{ⅩⅩⅢ}Gora ekeene, na tobaisa gokeoonia; boigo gora obong’aini, na amorokererio, na obomanyi.


\par }{\PP \VS{ⅩⅩⅣ}Ise bw’omonto ore omonyene oboronge nigo akoba nomogooko omonene. Ere oyoiboire omwana omomura omong’aini nagookigwe nere.


\par }{\PP \VS{ⅩⅩⅤ}Bagookie iso na nyoko, tiga oria okoiborete akogookere.


\par }{\QA 17.

\par }{\PP \VS{ⅩⅩⅥ}Omwana one, ing’a enkoro yao, na amaiso ao tiga agookere chiinchera chiane.

\VS{ⅩⅩⅦ}Omokungu omotayayi nigo anga engoro entambe gochia inse, na omokungu bw’omonto onde nigo anga egesiima ekegote.

\VS{ⅩⅩⅧ}Ee, omokungu oyio nigo akoboera buna omouri, nigo akomentekania abasaria ase egati ya Mwanyabaanto.


\par }{\QA 18.

\par }{\PP \VS{ⅩⅩⅨ}Ning’o oyio ore nobobe? Ning’o oyio oichanete? Ning’o oyio okorwana na kwereera? Ning’o oyio oakirwe chingoma chitagwenerete aakwe? Ning’o oyio obariiretie amaiso?

\VS{ⅩⅩⅩ}Nabaanto abwo bakona-konywa edivai ase chingaki chintambe, na abwo bakona‐korigia konywa edivai yochoganirie n’eyende.

\VS{ⅩⅩⅪ}Tobaisa korigereria edivai koyabariirire, ekero ekobera ase egekombe na koirana inse ng’ora ng’ora.

\VS{ⅩⅩⅫ}Omoerio nigo ekoroma buna eng’iti na korasa buna enchoka.

\VS{ⅩⅩⅩⅢ}Amaiso ao nigo ararore amang’ana amageni, na ebirengererio biao ’mbibe ebikorekanu.

\VS{ⅩⅩⅩⅣ}Nigo or’abe buna omonto oraire ase egati‐gati y’enyancha, gose buna omonto ore ase omote omotambe igoro okoirwa esiororia.

\VS{ⅩⅩⅩⅤ}Aye nigo orateebe, “Nigo bang’agete bororo, korende tinyigweti bobe; nigo bang’wanetie bokong’u, korende tinyigweti kende. Indi ’ngocha koboka ingeende korigia eyende?.”




\par }\PoetryChap{ⅩⅩⅣ}{\QA 19.

\par }{\PP \VerseOne{Ⅰ}Aye tobaisa gosanera amang’ana yabakori amabe, gose togania koba amo nabarabwo,

\VS{Ⅱ}ekiagera ebirengererio biabo nigo bikoroberia ay’ogosiria, na ebikoba biabo nigo bigokwama ayakorenta emechando.


\par }{\QA 20.

\par }{\PP \VS{Ⅲ}Enyomba nigo ekoagachwa nobong’aini na yakong’igwa goetera ase okomanya.

\VS{Ⅳ}Ase chiseemi chire, chiero chi’enyomba eyio nigo chigoichorigwa n’ebinto ao ao bi’engeencho enene, na ebi’okogokia.


\par }{\QA 21.

\par }{\PP \VS{Ⅴ}Omonto omong’aini nigo are ne chinguru, na oyore n’okomanya nigo akoorokia okobua okonene.

\VS{Ⅵ}Ase ogoseemia kw’obong’aini kore, nonyaare korwana esegi, na ase abasemia abange abaya bare, obobui nigo bokonyorekanao.


\par }{\QA 22.

\par }{\PP \VS{Ⅶ}Obong’aini nigo bore egento kere aare korwa ase omonto omoriri; ere tari komaanora omonwa oye agwo ase egeita.


\par }{\QA 23.

\par }{\PP \VS{Ⅷ}Ere oyokoroberia gokora amabe narokwe omonto okorenta emechando.

\VS{Ⅸ}Ebirengererio bi’oboriri n’ebibe, na omonyacheche nigo are okogechia ase abanto.


\par }{\QA 24.

\par }{\PP \VS{Ⅹ}Korarose na gotang’ang’a ase engaki y’obokong’u rirorio aye nigo ore omoreu otari na nguru.


\par }{\QA 25.

\par }{\PP \VS{Ⅺ}Tooria abwo bakoirwa gochia gokwa; irania abwo bakoirwa gochia goitwa.

\VS{Ⅻ}Oise goteeba, “Intwe titwamanyete amang’ana aya”, Inee, oyio okorenga chinkoro tamanyeti ayio? Oyio origereretie omoyo oo nigo amanyete ayio, na nigo araakane kera omonto buna ogokora kwaye kore.


\par }{\QA 26.

\par }{\PP \VS{ⅩⅢ}Aye omwana one, karie obooke, ekiagera nobuya; obooke bogotonya korwa ase eriana nigo bore obwansu ase ore.

\VS{ⅩⅣ}Manya ng’a obong’aini buna obwo ’mboganeirie ase omoyo oo, korabonyore, rirorio ’nonyore amaya ase amatuko agochi‐goocha, na ogosemeria kwao tikogosira bosa.


\par }{\QA 27.

\par }{\PP \VS{ⅩⅤ}Aye omokori amabe, tobaisa koboera omonyene oboronge ase amenyete, tosaria aase aye agotimokera.

\VS{ⅩⅥ}Omonyene oboronge nigo akogwa ara gatano na kabere, naende oboka, korende abakori amabe nigo bagosira ekero banyorire emechando.


\par }{\QA 28.

\par }{\PP \VS{ⅩⅦ}Tobaisa kogooka ekero omobisa oo agure, na enkoro yao tebaisa gosasoka ekero agochirwe.

\VS{ⅩⅧ}Omonene nigo ararore okogooka okwo agechigwe, erio aonchore endamwamu yaye erue ase omobisa oo.


\par }{\QA 29.

\par }{\PP \VS{ⅩⅨ}Aye togechigwa ase engencho y’abagokora amabe, gose tobaisa gosanera amang’ana y’abakori amabe.

\VS{ⅩⅩ}Abagokora amabe tibakonyora amaya ase amatuko agochi‐gocha; etaya y’abakori amabe nerimigwe.


\par }{\QA 30.

\par }{\PP \VS{ⅩⅪ}Aye omwana one, omoiroke Omonene, oiroke na omorwoti, tobaisa gosang’anana nabasaria.

\VS{ⅩⅫ}Abwo nigo baranyore emechando ya mobosokano, na ning’o oranyaare komanya ogosirigwa kwabo?


\par }{\SH Amang’ana ande y’obong’aini
\par }
{\PP \VS{ⅩⅩⅢ}Amang’ana aya boigo nay’abang’aini.

\par }{\PP Tari buya gwanchereria abanto ekero ebiina bikonachwa.

\VS{ⅩⅩⅣ}Oyo ogoteebia omonto omomochi ng’a: “Aye tori omonyaboronge”, oyio abanto ’mbamoragererie, na abanto b’ebisaku nigo baramogeche.

\VS{ⅩⅩⅤ}Korende abwo bakoa omomochi egesusuro ’mbanyore amaya amo nogosesenigwa okuya.


\par }{\PP \VS{ⅩⅩⅥ}Omonto okoiraneria amairanerio amaronge nigo anga okonyunyuntwa kw’ebikoba.


\par }{\PP \VS{ⅩⅩⅦ}Roisia emeremo yao isiko onsi, naende kora emeremo y’ao ya mogondo eere, na magega y’ayio oagache enyomba y’ao.


\par }{\PP \VS{ⅩⅩⅧ}Tobaisa koba kirori bosa igo mamincha y’omonto onde, na tobaisa kong’ainereria nebikoba biao.

\VS{ⅩⅩⅨ}Tobaisa goteeba, “Goika nainche imokorere buna ankorera; goika imoakane buna ogokora kwaye kore.”


\par }{\PP \VS{ⅩⅩⅩ}Ngaeta ase omogondo bw’omonto omworo, na ase omogondo bw’emesabibu bw’omonto otari nobong’aini.

\VS{ⅩⅩⅪ}Nkarora omogondo oyio omerire amagwa, na amasa ayotubire, na amagena aagacheire chindwaki chiaye konya atagokire.

\VS{ⅩⅩⅫ}Nkayorigereria na korengereria mono igoro y’omogondo oyio, nkanyora amorokererio aya:

\VS{ⅩⅩⅩⅢ}\XREF{}{{\XO ⅩⅩⅣ:ⅩⅩⅩⅢ }{\XO{24:33:
}}{\XT{Emeb 6:10,11}}}Okorara ake, na ogosundoka ake, na okoringania amaboko ake,

\VS{ⅩⅩⅩⅣ}goika obotaka bogochere buna omouri, na oboremerwa kogochere buna omorwani esegi.




\par }\Chap{ⅩⅩⅤ}{\SH Emebayeno ende ya Sulemani
\par }
{\PP \VerseOne{Ⅰ}Eye nero emebayeno ya Sulemani, eyio abanto ba Hezekia omorwoti bw’Abayuda, basangereretie.


\par }{\PP \VS{Ⅱ}Nigo bore obonene bwa Nyasae kobisa amang’ana; korende na obonene bw’abarwoti gokora obotuki ase amang’ana ayio.


\par }{\PP \VS{Ⅲ}Buna koreng’ana igoro ere aare mono etatukwe emanywe, na ayare ase ense inse boigo, ne chinkoro chi’abarwoti tichigotukwa chimanywe.


\par }{\PP \VS{Ⅳ}Rusia amabiria korwa ase efeta, na omoturi ’nanyore efeta akoroiseria egekorero ekiya.

\VS{Ⅴ}Rusia abakori amabe korwa ase obosio bw’omorwoti, erio ekerogo kiaye ki’obonene nigo kerageenderere gokong’igwa n’oboronge.


\par }{\PP \VS{Ⅵ}\XREF{}{{\XO ⅩⅩⅤ:Ⅵ }{\XO{25:6:
}}{\XT{Luk 14:8-10}}}Tobaisa gwetang’anania ase obosio bw’omorwoti, gose tobaisa kwebeeka aase abanene bare.

\VS{Ⅶ}Nigo er’abe buya mono ekero orateebigwe, “Inchuo gocha aa”, kobua goseerigwa gochia goikaransa magega korwa ase ribaga ri’abaanto abasike.


\par }{\PP \VS{Ⅷ}Toba omwango kogeenda ase ekegambero. Inee! Inki orakore ase omoerio, ekero omonto oyio gwasoerete arakobue n’obe n’obosooku?


\par }{\PP \VS{Ⅸ}Onye aye omonyene kobwate amang’ana n’omonto onde, kwana nere, korende tobaisa koorokia obobisi bw’omonto omoao.

\VS{Ⅹ}Oise koboorokia, na omonto onde aise koigwa ayio, nigo aragosookie, na erieta ria’o risareke kogeenderera botambe.


\par }{\PP \VS{Ⅺ}Ring’ana rigokwanwa ase enchera egwenerete nigo ringa buna amatunda amororo amaya mono abekire ase egekabu keroisirie korwa ase efeta.


\par }{\PP \VS{Ⅻ}Omonto omong’aini ogokuurera oyokoigwera nigo are buna ebonyi ne chisonoi biroseirie chitaabu.


\par }{\PP \VS{ⅩⅢ}Omotomwa ore omwegenwa nigo are ase abwo bakomotoma buna amaache amakendu ase engaki ye rigesa, ekiagera nigo akogera emioyo yabo yaba emeyia.


\par }{\PP \VS{ⅩⅣ}Omonto ogwetogia ng’a nare nomoyo omorabu, ko tari korua ebiegwa, nigo anga amare na omwaga bitari korenta embura.


\par }{\PP \VS{ⅩⅤ}Oboremereria nigo bokwororobia omogambi, na oromeme rw’obwororo nigo rokobuna riuga.


\par }{\PP \VS{ⅩⅥ}Onye kwanyorire obooke, karie ekerengo kegoisaine; oise kogeetania nigo oraboroke.

\VS{ⅩⅦ}Amagoro ao tanara kona‐kogeenda ase enyomba y’omosani oo, nigo arabaise korosa naye, erinde akogeche.


\par }{\PP \VS{ⅩⅧ}Omonto okoba kirori bw’oborimo ase omonto onde nigo anga buna enungu y’eseegi, gose omoro, gose ensara enyonge.


\par }{\PP \VS{ⅩⅨ}Ogosemeria omonto otari omwegenwa ase engaki y’emechando, nigo enga buna erino ribunegete gose okogoro goteng’eretie.


\par }{\PP \VS{ⅩⅩ}Omonto ogoteera amatera y’omogooko ase omonto obwate enkoro ere nobororo nigo anga buna okorusia eanga ase engaki y’obokendu gose kobeeka egento ekeroro ase riote.


\par }{\PP \VS{ⅩⅪ}\XREF{}{{\XO ⅩⅩⅤ:ⅩⅪ }{\XO{25:21:
}}{\XT{Abar 12:20}}}Onye omobisa oo ore nenchara, moe endagera arie; onye ore nerang’o, moe amaache anywe.

\VS{ⅩⅫ}Igo nobeke omorero bw’amakara ase omotwe oye, n’Omonene nakoe eng’eria yao.


\par }{\PP \VS{ⅩⅩⅢ}Omwaga okogusa korwa sugusu nigo okorenta embura, naboigo nomonto omogenki akorenta okobeeana.


\par }{\PP \VS{ⅩⅩⅣ}Mbuya komenya ase ekenunchi kia irongo igoro, kobua komenya ase enyomba amo n’omokungu omonyariomana.


\par }{\PP \VS{ⅩⅩⅤ}Amang’ana amaya akorentwa korwa ase ense y’aare nigo anga buna amaache amakendu ase omonto ore n’erang’o.


\par }{\PP \VS{ⅩⅩⅥ}Omonyene oboronge okorua ribaga ase omokori amabe nigo anga buna orooche rore netintira na buna ensoko yasarekire.


\par }{\PP \VS{ⅩⅩⅦ}Tari buya koria obooke obonge, na abwo bakwerigeria obonene, obonene bwabo nigo borabe bosa.


\par }{\PP \VS{ⅩⅩⅧ}Omonto otamanyeti kwegambera omonyene nigo anga buna omochie chindwaki chiaye chiatagoirwe.




\par }\Chap{ⅩⅩⅥ}{\PP \VerseOne{Ⅰ}Buna koreng’ana obokendu bogocha ase engaki y’egurugura, gose embura egotwa ase engaki ye rigesa, naboigo ere bobe omonto omoriri konyora amasikani.


\par }{\PP \VS{Ⅱ}Buna enchiro ekona‐koong’anya, na buna egesingororo gekoiruruka, naboigo na okoragereria gotari nengeencho gotaikere oria oragererigwe.


\par }{\PP \VS{Ⅲ}Ekeranya nigo kere ase ogoaka ebarasi, na ekeokio ase okoraa etigere, naboigo n’enyimbo ere ase ogoaka omogongo bw’omonto omoriri.


\par }{\PP \VS{Ⅳ}Tobaisa koiraneria omonto omoriri buna oboriri bwaye bore, nigo orabaise koba omoriri buna are.


\par }{\PP \VS{Ⅴ}Moiranerie omonto omoriri buna oboriri bwaye bore, tabaisa gwekaga ng’a nomong’aini are.


\par }{\PP \VS{Ⅵ}Omonto ogotoma amang’ana ase okoboko kw’omonto omoriri, oyio nigo akobutora amaboko aye omonyene bwerentera emechando.


\par }{\PP \VS{Ⅶ}Omoreng’anio ogokwanwa n’omonwa bw’omoriri nigo onga buna omonto egesegora, okogoro kwaye gotari gokora emeremo.


\par }{\PP \VS{Ⅷ}Omonto okoa omoriri amasikani, nigo anga buna oyokoruta omobuko ore n’ebinto bi’erigori rinene ase etui y’amagena.


\par }{\PP \VS{Ⅸ}Omoreng’anio okorwa ase omonwa bw’omonto omoriri nigo onga buna rigwa rikobeta okoboko kw’omonto otindire amarwa.


\par }{\PP \VS{Ⅹ}Omonto omanyete emeremo nigo agwekorera emeremo emiya, korende oyore omoriri nigo akoriika onde bwensi ogoeta, na emeremo yasareka.


\par }{\PP \VS{Ⅺ}\XREF{}{{\XO ⅩⅩⅥ:Ⅺ }{\XO{26:11:
}}{\XT{2 Petr 2:22}}}Omonto omoriri okoiranerera gokora oboriri bwaye nigo anga esese ekoiranera amaroki aye enyene.


\par }{\PP \VS{Ⅻ}Oise korora omonto ogwekora omong’aini, ogosemeria ’nkore ase omonto omoriri kobua ase oyio.


\par }{\PP \VS{ⅩⅢ}Omonto omworo nigo agoteeba, “Endo nere isiko, ee, endo nere ase chiinchera chi’omochie.”


\par }{\PP \VS{ⅩⅣ}Omonto omworo nigo akonakweoncha‐onchora buna egesieri gekona‐koonchorwa ase chimbata gesibeire.


\par }{\PP \VS{ⅩⅤ}Omonto omworo nigo akobeeka okoboko kwaye ase esani y’endagera, orosa gokobogoria gocha ase omonwa oye.


\par }{\PP \VS{ⅩⅥ}Omonto omworo nigo akwerora ng’a n’omong’aini are abuete abanto batano na babere barakwane amang’ana are n’engeencho.


\par }{\PP \VS{ⅩⅦ}Omonto orenge goeta na gwesoyia ase eriomana ritarenge eriaye nigo anga buna oyo okobwata amato y’esese.


\par }{\PP \VS{ⅩⅧ-ⅩⅨ}Omonto okong’aina omonto onde, na magega yaye omoteebia, “Negosori yoka nare kogokorera,” oyio nigo anga buna ebarimo ekoruta ebigenga bi’omorero, ne chinsara, chia amakweri.


\par }{\PP \VS{ⅩⅩ}Ase chinko chitari, omorero nigo okorima, naboigo nase omogenki atari, eriomana nigo rigosira.


\par }{\PP \VS{ⅩⅪ}Omonyariomana ogoseegeta amariomana nigo anga buna amakara akogeenderera koyia, gose chinko chikogera omorero ogeenderera gwoka.


\par }{\PP \VS{ⅩⅫ}Amang’ana omonto omoitania nigo are buna endagera enyansu egotirimboka gochia ase enda inse.


\par }{\PP \VS{ⅩⅩⅢ}Omonto obwate amang’ana amansu ase ebikoba biaye, korende ore nobobe ase enkoro yaye, nigo anga buna egekorero ki’amaroba giatekire keoomire nefeta.


\par }{\PP \VS{ⅩⅩⅣ}Omonto omogechi nigo akobisa ase ebikoba biaye, obong’ainereria bore ase enkoro yaye.

\VS{ⅩⅩⅤ}Ekero agokwana amang’ana are amansu, tobaisa komwegena, ekiagera nabwate ay’okogechia atano na abere, ase enkoro yaye ime.

\VS{ⅩⅩⅥ}Naisa gotuba okogecha kwaye nobong’ainereria, obokayayu bwaye goika bomanyekane n’omosangererekano bwonsi.


\par }{\PP \VS{ⅩⅩⅦ}Omonto okorema eirima, nere omonyene oragwe imeo; na omonto ogoturunkania rigena, nere omonyene rirairanere rimogwere.


\par }{\PP \VS{ⅩⅩⅧ}Omonto ore noromeme rogokwana oborimo, nigo akogecha abanto abwo amang’ana aye achaandire bobe, na omonwa ogokwana amang’ana ay’okweansia nigo okorenta ogosirigwa.




\par }\Chap{ⅩⅩⅦ}{\PP \VerseOne{Ⅰ}\XREF{}{{\XO ⅩⅩⅦ:Ⅰ }{\XO{27:1:
}}{\XT{Yakb 4:13-16}}}Tobaisa gwetogeria rituko ri’ankio, ekiagera tomanyeti aya rituko erio rikorenta.


\par }{\PP \VS{Ⅱ}Aye omonyene tobaisa gwetogia, korende tiga omonto onde agotogie; tiga omonto omoao agotogie, korende tari ebikoba biao omonyene.


\par }{\PP \VS{Ⅲ}Rigena neririto na omokenye nomorito, korende okogechigwa kw’omonto omoriri nigo kore okorito kobua ebinto ebio bibere.


\par }{\PP \VS{Ⅳ}Endamwamu nentindi, na ekeririanda nigo kegosiria, korende ning’o oranyaare koremereria ribero?


\par }{\PP \VS{Ⅴ}Ogotogonyera kwa maiso marore nigo kore okuya kobua obwanchani bobisegete.


\par }{\PP \VS{Ⅵ}Ogoakwa gokorwa ase omosani nigo kore okw’obwegenwa, korende okonyunyunta kw’omobisa nigo kore okw’obong’ainereria.


\par }{\PP \VS{Ⅶ}Omonto oigotete nigo agochaaya nonya nobooke, korende oyore n’enchara nonya n’endagera ere endoro nigo ekomwansera.


\par }{\PP \VS{Ⅷ}Omonto ogotama korwa bwoye nigo anga buna enyoni ekong’anya korwa ase egeswa kiaye.


\par }{\PP \VS{Ⅸ}Amaguta akweakwa na amanukato nigo bikogokia enkoro, naboigo bore obwororo bw’omosani oyo okorua ogoseemia okuya.


\par }{\PP \VS{Ⅹ}Tobaisa kweba omosani oo, na omosani o iso; rituko kwanyorire emechando togeenda ase enka y’oyomino. Mbuya kogeenda bw’omogisangio ase engaki eyio, kobua korigia oyomino omenyete aare.


\par }{\PP \VS{Ⅺ}Omwana one, kabe n’obong’aini na ogokie enkoro y’ane, erio nario ’ndanyore ring’ana ’nkoiraneria omonto ogonchaaya.


\par }{\PP \VS{Ⅻ}Omonto omong’aini nigo akororera emechando aare bwebisa, korende oyotamanyeti amaange nigo akogeenderera gochia bosio oumerana nero, erio ochaandeka.


\par }{\PP \VS{ⅩⅢ}Ira eanga y’omonto oyo bwerure koba intenenera ase omonto omoao, ira ebi abwate, ekiagera bwerure ase engencho y’omonto otamanyekaneti.


\par }{\PP \VS{ⅩⅣ}Omonto okobooka mambia chuni oaka eriogi gosesenia omogisangio oye, oyio nabarerwe okoragererigwa.


\par }{\PP \VS{ⅩⅤ}Omokungu omonyariomana nigo anga buna amatoima y’embura akona‐gotoonya.


\par }{\PP \VS{ⅩⅥ}Omonto ogotanga omokungu buna oyio, okwo nigo konga ogotangwa kw’omwaga gose okobwata amaguta n’okoboko gw’okorio.


\par }{\PP \VS{ⅩⅦ}Ekioma nigo kegotieria ekioma kende, naboigo n’omonto otieria omonto onde.


\par }{\PP \VS{ⅩⅧ}Omonto okorenda omoko narie okwama kw’omoko oyio, na oyio okorenda omonene oye, oyio nanyore ogosikwa.


\par }{\PP \VS{ⅩⅨ}Ekero okorigereria ase amaache ime nigo okorora obosio bwao, naboigo nebirengererio bi’enkoro y’omonto bikororekana ase omonto onde.


\par }{\PP \VS{ⅩⅩ}Buna aase abakuure na embeera bitari goisaneka, naboigo n’amaiso a Mwanyabaanto atari goisaneka.


\par }{\PP \VS{ⅩⅪ}Buna koreng’ana efeta egoteemerwa ase egetaabo gekonyititora, na etaabu ase omorero ekebemberi, naboigo omonto agoteemwa na komanyekana ase ogosikwa kwaye.


\par }{\PP \VS{ⅩⅫ}Omonto omoriri n’omobekerania ase ekonu ime, omoswageranie amo nobori, oboriri bwaye tibogosira.


\par }{\PP \VS{ⅩⅩⅢ}Manya buya chingencho chi’eching’ondi ne chimbori chiao, na orende riicho ria’o buya.

\VS{ⅩⅩⅣ}Obonda tibori kogeenderera kobao botambe, na eguutwa y’obogambi teri kogeenderera kobao ekiaare ase ekiaare.

\VS{ⅩⅩⅤ}Ekero obonyansi obokoro bwasirire, na oboyia nigo bokomera, na ebimeri bi’ebitunwa biasangererigwa,

\VS{ⅩⅩⅥ}ching’ondi nigo chikonachwa amarionya akoroisigwa chianga, ne chimbori chiaoonigwa ase okogora omogondo.

\VS{ⅩⅩⅦ}Erio nonyore amabeere ye chimbori agoisaine aye na abanto b’enka yao, boigo nase abasomba bao abaiseke.




\par }\Chap{ⅩⅩⅧ}{\PP \VerseOne{Ⅰ}Abakori amabe nigo bagotama nonya onde tari kobabwatia, korende abanyaboronge nigo bare abaremu buna chindo chinsae.


\par }{\PP \VS{Ⅱ}Ekero ense yasaririe nigo ekoba n’abagaambi abange, korende eye ebwate abanto bare nobong’aini na okomanya, obogambi nigo bokogeenderera gotenena bokong’u.


\par }{\PP \VS{Ⅲ}Omonto omotaka ore n’okobua ogokorera abataka bande bobe ase okobaurereria, nigo anga buna embura enyinge egosaria chindagera.


\par }{\PP \VS{Ⅳ}Abanto batigire amachiiko nigo bagotogia abakori amabe, korende abarendete amachiiko nigo bakoamererania nabwo.


\par }{\PP \VS{Ⅴ}Abakori amabe tibamanyeti ayare amaronge, korende abwo bakomorigia Omonene nigo bayamanyete onsi.


\par }{\PP \VS{Ⅵ}Omonto omotaka okobwatia oboronge nigo are omuya kobua omonda ore omokorekanu.


\par }{\PP \VS{Ⅶ}Omwana orendete amachiiko nigo are omong’aini, korende oyore omogisangio bwa baria bobe nigo akorenta obosooku ase ise.


\par }{\PP \VS{Ⅷ}Omonto okomenta chinibo chiaye ase enchera etari ey’ekeene ase okogania ebitoki, oyio nigo agochisangereria chibe echi’omonto okororera abataka amaabera.


\par }{\PP \VS{Ⅸ}Omonto okoonchora ogoto kwaye taigwera amachiiko, nonya n’ogosaba kwaye nigo kore okogechia.


\par }{\PP \VS{Ⅹ}Omonto ogosiria abare ne chinkoro chindonge, na kobaraa ase enchera ende, oyio nagwe ase eirima eria aremire ere omonyene, korende abwo batari na komocha ’mbanyore omwando omuya.


\par }{\PP \VS{Ⅺ}Omonto omonda nigo akwerengereria ng’a nomong’aini are, korende omonto omotaka ore n’okomanya nigo aramotuke amomanye.


\par }{\PP \VS{Ⅻ}Ekero abanyene oboronge babuire, okoiririata okonge nigo gokobao, korende ekero abakori amabe bakobua, abanto nigo bakwebisa.


\par }{\PP \VS{ⅩⅢ}Omonto okobisa ebibe biaye tagosesenigwa, korende oyo okobiorokia na kobitiga narorerwe amaabera.


\par }{\PP \VS{ⅩⅣ}Nasesenirie omonto omoirogete Omonene botambe, korende oyo okong’etie enkoro yaye nanyore emechando eramosirie.


\par }{\PP \VS{ⅩⅤ}Omogambi omokaayayu okogambera abanto abataka nigo anga buna endo ekoruma, gose edubu yagechiigwe.


\par }{\PP \VS{ⅩⅥ}Omogambi otari n’obong’aini nigo are omochaandi omotindi, korende oria ogechete okonyora ebitooki bitari bi’oboronge, nigo akogeenderera kogamba ase amatuko amaange.


\par }{\PP \VS{ⅩⅦ}Onye omonto oritoereirwe n’okomocha kw’ogoitera amanyinga y’omonto onde, tiga abe okona‐gotama goika akwe, na onde tagokoonya omonto oyio.


\par }{\PP \VS{ⅩⅧ}Omonto otari na komocha ase chiinchera chiaye natoorigwe; korende oyore omokorekanu ase chiinchera chiaye nasire ase eyemo y’echio.


\par }{\PP \VS{ⅩⅨ}Omonto ogokora emeremo ase omogondo oye ’nanyore endagera enyinge, korende oyokobwatia emeroberio etagwenereti nigo arabe omotaka omoraboku.


\par }{\PP \VS{ⅩⅩ}Omonto ore n’enkoro endonge ’nanyore ogosesenigwa okonge, korende oyo okoayerera ase okoba omonda takomocha konyora egesusuro.


\par }{\PP \VS{ⅩⅪ}Ase engencho y’agasamunye k’omogati omonto nigo agwesaria ase ogwanchereria. Korende, tari buya gokora ogwanchereria nonya ’ng’ake.


\par }{\PP \VS{ⅩⅫ}Omonto omwegimeria nigo akoayerera koba omonda, gose tari korengereria ng’a obotaka ’mbomonyooore.


\par }{\PP \VS{ⅩⅩⅢ}Omonto ogotogonyera oyo oiranire magega ase okomoorongeyia ’nanyoore ogwancherwa kobua oria okomong’aina namang’ana amansu.


\par }{\PP \VS{ⅩⅩⅣ}Omonto okoura ise gose ng’ina enibo yabo, erio oteeba, “Ebi tibiri ebibe,” oyio nigo are omogisangio bw’oyogosiria.


\par }{\PP \VS{ⅩⅩⅤ}Omonto ore n’endamwamu nigo agoseegeta eriomana, korende oyosemeretie Omonene ’natenenkigwe.


\par }{\PP \VS{ⅩⅩⅥ}Oyobwesemeretie ere omonyene, oyio nomoriri, korende oyo okobwatia obong’aini natoorigwe.


\par }{\PP \VS{ⅩⅩⅦ}Omonto ogokoonya abataka takoremerwa, korende oyo ogotuba amaiso aye ng’a tarora abataka ’nanyore okoragererigwa okonge.


\par }{\PP \VS{ⅩⅩⅧ}Ekero abakori amabe bakogamba, abanto nigo bakwebisa, korende ekero basiriigwe, abanyaboronge nigo bakomentekana.




\par }\Chap{ⅩⅩⅨ}{\PP \VerseOne{Ⅰ}Omonto okona gokurerwa botambe ase okorongeigwa, korende okong’ia ebigoti, oyio nasirigwe mobosokano, tagokonywa.


\par }{\PP \VS{Ⅱ}Ekero abanyene oboronge bakogaamba, abanto nigo bakoba n’omogooko, korende ekero abakori amabe bakogaamba, abanto nigo bagochaandeka na kweumia.


\par }{\PP \VS{Ⅲ}Oyo bwanchete obong’aini nigo akomogokia ise, korende oyogotaara amo nabakungu abatayayi nigo agosiria chinibo chiaye.


\par }{\PP \VS{Ⅳ}Omorwoti ogokora ay’oboronge nigo akogera ense yaye yageenderera gotenena bokong’u, korende oyo okorigia amaaki nigo akoyeiyeria.


\par }{\PP \VS{Ⅴ}Omonto okong’aina omonto onde namang’ana amansu, oyio nigo agwetegera omotego ase amagoro aye.


\par }{\PP \VS{Ⅵ}Omonto omonyabibe nigo agotegwa nobosareku bwaye, korende omonyene oboronge nigo agoteera n’omogooko na gochenga.


\par }{\PP \VS{Ⅶ}Omonyene oboronge nigo agwechaandera oboronge bw’abataka, korende omokori amabe tamanyeti kende.


\par }{\PP \VS{Ⅷ}Abanyacheche nigo bakoburukania omochie, korende abanto abang’aini nigo bagokendia ekeririanda.


\par }{\PP \VS{Ⅸ}Ekero omonto omong’aini akoamererania nomoriri, oria omoriri nigo akogechigwa na goseka, tari gokira-kiri.


\par }{\PP \VS{Ⅹ}Abanto bare nerang’o y’ogoitera amanyinga nigo bakogecha oyo otari na komocha, korende abare ne chinkoro chindonge nigo bakomorenda.


\par }{\PP \VS{Ⅺ}Omonto omoriri nigo agosokia endamwamu yaye yonsi, korende oyore omong’aini nigo akoyetanga otoerera.


\par }{\PP \VS{Ⅻ}Omogambi aise gwancha amang’ana y’oborimo, abasomba baye bonsi nigo barabe abakori amabe.


\par }{\PP \VS{ⅩⅢ}Omotaka na omochaandi nigo bamenyete amo; Omonene nere okobaa bonsi babere oborabu bw’amaiso.


\par }{\PP \VS{ⅩⅣ}Omorwoti okogambera abataka ase oboronge, obogambi bwaye ’mbogeenderere gotenena bokong’u.


\par }{\PP \VS{ⅩⅤ}Ekeranya na ogotogonyera ase okorongeyia nigo bikorenta obong’aini, korende omwana ogotigwa okora buna anchete, nigo akorentera ng’ina obosooku.


\par }{\PP \VS{ⅩⅥ}Ekero abakori amabe bakomentekana, ogosaria nigo gokomentekana, korende abanyene oboronge ’mbarore okogwa kw’abwo.


\par }{\PP \VS{ⅩⅦ}Rongeyia omwana oo omomura, ere nakorentere ogotimoka, nigo araarente omosasoko omonge ase enkoro yao.


\par }{\PP \VS{ⅩⅧ}Ase okomaanorerwa kw’amang’ana gotari, abanto tibari gwetanga gokora amabe, korende nasesenirie oyo obwatete amachiiko.


\par }{\PP \VS{ⅩⅨ}Amang’ana oka amasa takorongeyia omosomba, ekiagera n’aba oyamanyete, takoyaigwera.


\par }{\PP \VS{ⅩⅩ}Oise korora omonto ore omwango ase ogokwana, ogosemeria ’nkore ase omonto omoriri kobua ase oyio.


\par }{\PP \VS{ⅩⅪ}Omonto ogotuga omosomba oye na omoa ebinto bionsi aganetie korwa obwana bwaye, omosomba oyio nabo araire omwando oye.


\par }{\PP \VS{ⅩⅫ}Omonto obwate endamwamu nigo agoseegeta eriomana, na oyo okogechigwa nigo akorenta ogosaria okonge.


\par }{\PP \VS{ⅩⅩⅢ}Oboenenu bw’omonto nigo bokomokeeyia, korende oyore n’Omoika bw’oboitongo nigo akonyoora ogosikwa okonene.


\par }{\PP \VS{ⅩⅩⅣ}Omonto ore omogisangio bw’omoibi nigo ageechete obogima bwaye obonyene; nigo akoigwa ogotianerwa gw’okoragereria, korende okira takoorokia gento.


\par }{\PP \VS{ⅩⅩⅤ}Okobairoka Mwanyabaanto nigo gokoba omotego, korende omonto omosemeretie Omonene nigo arendire buya.


\par }{\PP \VS{ⅩⅩⅥ}Abanto abange nigo bakorigia ogwancherwa gokorwa ase omogambi, korende kera omonto nigo akonyora oboronge korwa ase Omonene.


\par }{\PP \VS{ⅩⅩⅦ}Omonto otari omooronge nigo are okogechia ase oyore omooronge, na oyore n’enkoro endonge nigo are okogechia ase omokori amabe.




\par }\Chap{ⅩⅩⅩ}{\SH Amang’ana y’Aguri, mosinto o Yake o Masa
\par }
{\PP \VerseOne{Ⅰ}Aya naro amang’ana y’Aguri, mosinto o Yake o Masa.

\par }{\Q Omonto oyio agateebia Itieli na Ukali:


\par }{\Q \VS{Ⅱ}Ekeene, inche nigo inde omoriri otagwenereti korokwa omonto,

\par }{\Q gose timbwati obomanyi bwa Mwanyabaanto.


\par }{\Q \VS{Ⅲ}Inche tineorokereretie obong’aini,

\par }{\Q erinde imomanye oyore Omochenu.


\par }{\Q \VS{Ⅳ}Ning’o oriinete gochia igoro na goika gocha aa inse?

\par }{\Q Ning’o osangereirie omwaga ase enkundi yaye?

\par }{\Q Ning’o obwatire amaache na koyaboa ase eanga yaye?

\par }{\Q Ning’o okong’etie chinsinyo chionsi chi’ense?

\par }{\Q Inaki oyio akorokwa, na omwana oye naki akorokwa?

\par }{\Q Nteebia onye koyamanyete!


\par }{\PP \VS{Ⅴ}Kera ring’ana ria Nyasae nigo rienekirie ng’a neri’ekeene. Ere nenguba ase abwo bakomotamera, barendwe.

\VS{Ⅵ}Tobaisa komenta kende ase amang’ana aye, nigo arabaise kogotogonyera, naye obe omonyaborimo.


\par }{\SH Emebayeno ende
\par }
{\PP \VS{Ⅶ}Amang’ana abere naro nagosabire, toyandina ntarakwa.

\VS{Ⅷ}Orusie korwa ase ’nde ayare abosa na oborimo. Tobaisa kong’a obotaka gose obotenenku, korende ong’e endagera engwenerete.

\VS{Ⅸ}Oise konyigotia mono, nigo ’ndakwange ’nteebe, “Omonene nere ng’o?” Gose inse koba omotaka nigo ’ndabaisa koiba na ’ndetere erieta ria Nyasae one obosooku.


\par }{\PP \VS{Ⅹ}Tobaisa kogenka omosomba ase omonene oye, nigo arakoragererie, erinde obe nokomocha.


\par }{\PP \VS{Ⅺ}Ekegori ’nkere gekoragereria abaise na tikeri gosesenia abaang’ina.


\par }{\PP \VS{Ⅻ}Abanto ’mbare bakwerora ng’a nabaikeranu bare, korende tibachenegeti korwa ase obobe bwabo.


\par }{\PP \VS{ⅩⅢ}Abanto ’mbare bagwekaga ng’a nabaya bare na korigereria namaiso aichire nobomwenu.


\par }{\PP \VS{ⅩⅣ}Abanto ’mbare babwate amaino anga emioro, ne chintakunero chi’amaino abo nigo chinga emeyio; barabwo nigo bakoria na gosiria abataka bare ase ense; nigo bakoura abaremeire bare ase abanto.


\par }{\PP \VS{ⅩⅤ}Rikorominyo ’ndibwate abaiseke babere; barabwo nigo bakorangeria, “Toe, toe!”

\par }{\PP Mbire ebinto bitato bitari goisaneka; ee, mbire bine bitari goteeba ng’a biaisanekire, nabio ebi;


\par }{\Q \VS{ⅩⅥ}aase abakuure, na enda engomba,

\par }{\Q ne riroba rirang’ete amaache, na omorero.

\par }{\Q Ebio tibiana goteeba, “Twaisanekire.”


\par }{\PP \VS{ⅩⅦ}Eriso ri’omonto ogochecheria ise na gochaaya ng’ina ndirusigwe nebigonkoru bie rigoko na ririegwe namage ye chinsoti.


\par }{\PP \VS{ⅩⅧ}Ebinto mbire bitato bire bi’ogokumia ase ’nde; ee, mbire bine ebio ’ntamanyeti, nabio ebi:


\par }{\Q \VS{ⅩⅨ}enchera y’ekeongo igoro,

\par }{\Q na ey’eng’iti igoro ase egetare,

\par }{\Q na ey’emeeri igoro ase amaache y’enyancha,

\par }{\Q na enchera omosacha akobua omoiseke.


\par }{\PP \VS{ⅩⅩ}Eyio nenchera y’omokuungu omotomani: Nigo akoria na otinyia omonwa oye, erio oteeba, “Inche tindakora bonyaka bonde.”


\par }{\PP \VS{ⅩⅪ}Nare amang’ana atato akonyegeria ense, ee, nare ane etanyaare koyaremereria, naro aya:


\par }{\Q \VS{ⅩⅫ}Ekero omosomba akoba omorwoti,

\par }{\Q na omonto omoriri akoigota endagera,


\par }{\Q \VS{ⅩⅩⅢ}na ekero omoiseke otanchiri akonyuomwa,

\par }{\Q na omoiseke omosomba akoira ribaga ri’omokuungu oria agokorera emeremo.


\par }{\PP \VS{ⅩⅩⅣ}Mbire ebinto bine ebisinini mono ase ense, korende bire n’obong’aini obonge, nabio ebi:


\par }{\Q \VS{ⅩⅩⅤ}Amage nigo are ebitongwa bitari ne chinguru,

\par }{\Q korende nigo akogaacha endagera yabo agocha koria engaki y’egurugura.


\par }{\Q \VS{ⅩⅩⅥ}Ebisengi tibibwati chinguru,

\par }{\Q korende nigo bikoroisia ase bikomenya ase ebitare ime.


\par }{\Q \VS{ⅩⅩⅦ}Chingige tichibwati omorwoti,

\par }{\Q korende nigo chikogeendera amo emegaanda ase emegaanda.


\par }{\Q \VS{ⅩⅩⅧ}Ensagara nabo erabogorigwe nokoboko kw’omonto,

\par }{\Q korende nabo ekomenya ase chinyomba chi’abarwoti.


\par }{\PP \VS{ⅩⅩⅨ}Mbire ebinto bitato bikogokia ase ogotaara kwabo, ee, mbire bine bire nogotaara okuya, nabio ebi.


\par }{\PP \VS{ⅩⅩⅩ}Endo ere ne chinguru chinyinge kobua ching’iti chinde, na teri kwoboigwa na ng’iti ende,


\par }{\Q \VS{ⅩⅩⅪ}na etuoni egwesigoria, na egoree,

\par }{\Q na omorwoti okoraa abarwani baye b’esegi.


\par }{\MM \VS{ⅩⅩⅫ}Onye kwabeire omoriri na kweimokereirie igoro, gose onye kwabeire gokorengereria amabe, beeka okoboko kwao ase omonwa oo, oyotube.

\VS{ⅩⅩⅩⅢ}Amabeere agotundwa nigo akorua amaguta, na okomintontoria emioro, amanyinga nigo akoruerao. Naboigo ogoseegeta na koba nendamwamu, ayio nigo akorenta okorwana.




\par }\Chap{ⅩⅩⅪ}{\SH Ogosemeria kw’omorwoti
\par }
{\PP \VerseOne{Ⅰ}Amang’ana aya naro Lemweli omorwoti orokereretigwe na ng’ina.


\par }{\PP \VS{Ⅱ}Inaki aye omwana o’ne? Inaki aye omwana bw’enda y’ane? Ninki ndagoteebie, aye omwana bw’eira y’ane nariete?

\VS{Ⅲ}Tobaisa gochwara chinguru chiao ase abakungu, gose chiinchera chiao ase bare, ekiagera nigo bagosiria abarwoti.

\VS{Ⅳ}Aye Lemweli, okonywa edivai tikogwenereti abarwoti, gose abagaambi tibaabaisa kogania ebinyugwa bigotindia.

\VS{Ⅴ}Baise konywa, nigo barebe amachiiko, na baonchorane oboronge bwa abachaandegete bonsi.

\VS{Ⅵ}Moe ekenyugwa kegotindia oyo ogochia gosira, na edivai ase oyio oichanete ase omoyo oye.

\VS{Ⅶ}Tiga banywe, erinde beebe tibaabaisa kona‐koinyora emechando yabo n’obotaka bwabo.


\par }{\PP \VS{Ⅷ}Maanora omonwa oo, okwanere rimama, orwanerere oboronge bw’abwo batigirwe bachaandegete.

\VS{Ⅸ}Maanora omonwa oo, ogambe ebiina bi’ekeene, orwanerere oboronge bw’abataka na obaremeire.


\par }{\SH Omokungu omuya
\par }
{\PP \VS{Ⅹ}Ning’o oranyaare konyora omokungu omuya? Omokungu omuya nigo are n’engeencho enene kobua amagena ye rigori rinene.


\par }{\PP \VS{Ⅺ}Enkoro y’omosaacha oye nigo emwegenete, gose omosacha oyio takoremerwa konyora ebitoki.


\par }{\PP \VS{Ⅻ}Ase obogima bwaye bwonsi omokungu oyio nigo agokorera omosacha oye amaya, gose tari korenta amabe ase are.


\par }{\PP \VS{ⅩⅢ}Omokungu oyio nigo akorigia amarionya e ching’ondi ne chiusi chi’egatani, okora emeremo namaboko aye ore n’omoyo omuya.


\par }{\PP \VS{ⅩⅣ}Nigo anga chimeeri chi’abaonchoreria; nigo akorenta endagera korwa ase ense y’aare.


\par }{\PP \VS{ⅩⅤ}Nigo akoboka kobore botuko, oroiseria abanto b’enyomba yaye endagera, na oa abasomba baye abaiseke eyebatungetie.


\par }{\PP \VS{ⅩⅥ}Nigo akorigia omogondo oyogora, na korwa ase ebitoki bi’emeremo y’amaboko aye nigo agosimeka emesabibu.


\par }{\PP \VS{ⅩⅦ}Nigo akweboyia chinguru buna orokini, okora emeremo emekong’u n’amaboko aye.


\par }{\PP \VS{ⅩⅧ}Nigo akorora ng’a emeremo yaye nigo ekorenta ebitoki, na etaaya yaye teri korima nyomba mwaye botuko.


\par }{\PP \VS{ⅩⅨ}Nigo abwate egekorero akoroiseria chiusi namaboko aye na egete agochiranderera nebiara biaye.


\par }{\PP \VS{ⅩⅩ}Nigo akorambora okoboko kwaye okonya abataka, ee, nabaremeire nigo akobaramborera amaboko aye.


\par }{\PP \VS{ⅩⅪ}Ere tari kwoboa chingaki chi’obokendu, ekiagera abanto bonsi b’enyomba yaye nigo babwate chianga chie riberera chiroisirie korwa ase chiusi chimonyinga.


\par }{\PP \VS{ⅩⅫ}Omokungu oyio nigo akweroiseria ebirarero; chianga chiaye nigo chiroisirie korwa ase egatani engiya ne chiusi chimbariri.


\par }{\PP \VS{ⅩⅩⅢ}Omosacha bw’omokuungu oyio nigo amanyekanete ase ebiita bi’omochie, agwo ase agoikaransa ogaamba ebiina amo nabagaaka b’ense eyio.


\par }{\PP \VS{ⅩⅩⅣ}Omokungu oyio nigo akoroisia chianga chi’egatani engiya, ochioonia; naende nigo akoroisia chinkini, ochiooneria abaonchoreria bande.


\par }{\PP \VS{ⅩⅩⅤ}Nigo akweboyia chinguru na amasikani, na igo nabe nomogooko ase chingaki chigochi‐gocha.


\par }{\PP \VS{ⅩⅩⅥ}Amorokererio akorua ase omonwa oye nigo are ay’obong’aini n’obuya, amo n’obwororo nigo bore ase oromeme rw’aye.


\par }{\PP \VS{ⅩⅩⅦ}Nigo akoroberia buya amang’ana y’enyomba yaye, gose tari koria endagera atari gokorera emeremo.


\par }{\PP \VS{ⅩⅩⅧ}Abana baye nigo bakoboka bamoroka “Oyosesenirie”, naboigo n’omosaacha oye nigo akomotogia, oteeba.


\par }{\PP \VS{ⅩⅩⅨ}“Abakungu abange bakorire ayare amaya mono, korende aye kwababuire bonsi.”


\par }{\PP \VS{ⅩⅩⅩ}Obonyakieni nigo bokong’ainereria, na ekieni ekiya nigo kere bosa, korende omokungu omoirogete Omonene, oyio nere oranyaare gotogigwa.


\par }{\PP \VS{ⅩⅩⅪ}Kae omokungu oyio okwama kw’emeremo y’amaboko aye, na tiga atogigwe agwo ase ebiita ase ogokora kwaye gwonsi.

\par }