\NormalFont\ShortTitle{2 ABATESALONIKI}

{\MTB RIRUUBE RIA KABERE RIA PAULO OMOTOMWA ASE

\par }{\MT ABATESALONIKI

\par }{\IMT Ogochaakera

\par }{\IP Omochando igoro yokoirana gwa Kristo eriakabere nigo ogendererete korenta obotutukanu ase ekanisa ya’batesaloniki, erio Paulo omotomwa akabariikera riruube riaye riakabere kobamanyia buna rituko riokoirana kwo’monene tiriraika. Ase riruube riaye nigo akobamanyia buna magega Omonene atarairana obobe mboike ekerengo inse yoborai bw’oria omobe (2:3) oria okoamererania na Kristo.

\par }{\IP Omotomwa Paulo nigo akobeka abatesaloniki chinguru na kobatebia batenene bokong’u ase okwegena ime yemechando, na goetania onsi bagenderere gokora emeremo yabo ya kera rituko erio benyorere endagera.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-2}}

\par }{\IO Ogotogia na okoorokia obuya
{\IOR{1:3-12}}

\par }{\IO Ogotebereria igoro y’ogocha gwa Kristo
{\IOR{2:1-17}}

\par }{\IO Ogokuurerwa gw’okoba norogendo rogwenerete Abakristo
{\IOR{3:1-15}}

\par }{\IO Ogokoorera
{\IOR{3:16-18}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ogok 17:1}}}Korwa ase Paulo amo na Silivano na Timotheo gochia ase abanto b’ekanisa y’Atesaloniki, abamore ase Nyasae Tata oito n’Omonene oito Yeso Kristo:


\par }{\PP \VS{Ⅱ}Obuya bobe ase more na omorembe bikorwa ase Nyasae Tata oito, na ase Omonene Yeso Kristo.


\par }{\SH Ekiina ase ekero ki’ogocha gwa Kristo
\par }
{\PP \VS{Ⅲ}Abaminto, netogwenerete komoakera Nyasae ng’a mbuya mono botambe ase engencho yaino, buna ere boronge, ekiagera okwegena kwaino gwakiinire mono, na obwanchani bwa kera oyomo oino ase oyonde nigo bogendererete komentekana.

\VS{Ⅳ}Ase ayio, na intwe abanyene nigo togwetogia ase engencho yaino ase chikanisa chia Nyasae, ase engencho y’oboremereria bwaino, na okwegena more nakwo ase ogochandwa kwaino gwonsi, na emechando eye moremereretie.


\par }{\PP \VS{Ⅴ}Eke nakio ekiorokererio, ng’a ekiina kia Nyasae mboronge kere. Erio mobarwe koba abamwagweneire oborwoti bwa Nyasae, ekiagera ase engencho y’obwo mwachandirwe.

\VS{Ⅵ}Naki Nyasae ororire boronge kobaakana emechando baria bakobachanda inwe,

\VS{Ⅶ}na kobaa inwe abamwachandirwe ogotimokigwa amo naintwe. Aya nigo arakoreke ekero Omonene Yeso agocha koorokigwa korwa igoro amo nabamalaika n’okobua kwaye ase ekebemberi ki’omorero,

\VS{Ⅷ}na kobaakana egesiomba abwo batamomanyeti Nyasae, na bataigwereti enchiri y’Omonene oito Yeso.

\VS{Ⅸ}\XREF{}{{\XO Ⅰ:Ⅸ }{\XO{1:9:
}}{\XT{Isaya 2:10}}}Barabwo nabanyore egesusuro ki’ogosareka, naende nabaatananwe korwa ase obosio bw’Omonene kare na kare, na korwa ase obonene bw’okobua kwaye,

\VS{Ⅹ}ekero arache ase rituko riria, erinde atogigwe ase egati y’abachenu baye, na gokumigwa ase egati ya bonsi abamwegenire, ekiagera mwegenire oborori bwaito obo twabarenteire.

\VS{Ⅺ}Ase ayio, nigo tokobasabera botambe, erio Nyasae oito ababare ng’a mwagweneire okorangeria kwaye. Ere aikeranie kera okogania kw’obuya, na kera emeremo y’okwegena, ase okobua kwaye,

\VS{Ⅻ}erinde erieta ri’Omonene oito Yeso ritogigwe ime yaino, na inwe ime yaye, koreng’ana nobuya bwa Nyasae oito, na Omonene Yeso Kristo.




\par }\Chap{Ⅱ}{\SH Omosaria bw’amachiiko
\par }
{\PP \VerseOne{Ⅰ}Bono baminto, ase amang’ana y’ogocha kw’Omonene oito Yeso Kristo, na ogosangererekana gwaito ase obosio bwaye, twababoririe,

\VS{Ⅱ}timotengechigwa bwango na gotiga ebirengererio biaino, gose timoichanigwa na moika onde, gose namang’ana, gose ne riruube rigokagwa ng’a nkorwa ase tore riarure, erigoteeba ng’a rituko ri’Omonene riaikire kobao.

\VS{Ⅲ}Monto onde tabang’aina ase enchera ende yonsi, ekiagera rituko riria tirigocha ogwatananekana na ogotaigwera gotaracha, na omosaria bw’amachiiko, omwana bw’obosiru, aorokigwe.

\VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{Dan 11:36; Ezek 28:2}}}Ere nomoengereria, omweimokereria igoro omonyene, igoro ya kera egekorokwa Nyasae, na ekegosasimwa. Naende nigo agoikaransa ase Hekalu ya Nyasae, okweraria omonyene ng’a nere Nyasae.

\VS{Ⅴ}Inee! Timware koinyora ng’a ekero narenge amo nainwe inabateebeetie ayio?

\VS{Ⅵ}Na bono, erimotangete morimanyete, erio ekero engaki yaye eraike anyare koorokigwa.

\VS{Ⅶ}Naki obobisi boria bw’ogosaria amachiiko bwachaakire gokora emeremo bono, na oria ore kobotanga bono goika arusigweo.

\VS{Ⅷ}\XREF{}{{\XO Ⅱ:Ⅷ }{\XO{2:8:
}}{\XT{Isaya 11:4}}}Erio agwo omosaria oria bw’amachiiko aorokigwe, n’Omonene Yeso namoite n’Omoika bw’omonwa oye, na komosiria ase amasase ’okoorokigwa kwaye.

\VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{Mat 24:24}}}Ogocha kw’omosaria oria nigo kore ogokora gwa Saitani, naende nkobe nokobua gwonsi, na ebikone, na amakumia y’oborimo,

\VS{Ⅹ}na ase obong’ainereria bwonsi bw’ogotaba boronge ase abwo bagosira, ekiagera bangete konyora ekeene, na kogiancha erinde banyare gotoorigwa.

\VS{Ⅺ}Ase ayio, Nyasae nabatomere obotantanu bw’echinguru, abakore begene ayare ay’oborimo,

\VS{Ⅻ}erinde bagambigwe bonsi abwo bateegenete ekeene, korende baare kwegokia ase ayatari ay’oboronge.


\par }{\SH Mwachorirwe ase okonyora ogotooreka
\par }
{\PP \VS{ⅩⅢ}Korende baminto, netogwenerete koiraneria Nyasae ng’a mbuya mono botambe ase engencho yaino, inwe abamwanchire n’Omonene, ekiagera Nyasae abachorete korwa omochakano, erinde monyore ogotooreka ase ogochenwa kogokorwa n’Omoika, na kwegena ekeene.

\VS{ⅩⅣ}Ase aya naro abarangereretie inwe goetera ase enchiri eye twabaranderetie, erinde monyore obonene bw’Omonene oito Yeso Kristo.

\VS{ⅩⅤ}Ase igo baminto, tenena bokong’u, na mobwate chingencho echio twaborokereretie, onye nase amang’ana y’emenwa yaito, gose nase riruube riaito.


\par }{\PP \VS{ⅩⅥ}Bono Omonene oito Yeso Kristo omonyene, na Nyasae Tata oito, oyotwanchete na otoete okoremia gwa kare na kare, na ogosemeria okuya ase obuya bwaye,

\VS{ⅩⅦ}aremie chinkoro chiaino, na abakong’ie mokore ayare boronge ase kera ogokora okuya, na amang’ana amaya.




\par }\Chap{Ⅲ}{\SH Motosabere
\par }
{\PP \VerseOne{Ⅰ}Omoerio, baminto, tosabere erinde ring’ana ri’Omonene rirande na gotogigwa buna riakorire ase egati yaino,

\VS{Ⅱ}ng’a totoorigwe korwa ase abanto batari abaronge, na abare ababe, ekiagera tai bonsi bare nokwegena.

\VS{Ⅲ}Korende Omonene nomwegenwa, nere orababeeke chinguru na kobarenda korwa ase oria omobe.

\VS{Ⅳ}Ase Omonene ntore nogosemeria igoro yaino, ng’a ngokora more ayatwabachiigete, naende mogenderere koyakora.

\VS{Ⅴ}Omonene atang’ane chinkoro chiaino, erinde momanye obwanchani bwa Nyasae, na oboremereria bwa Kristo.


\par }{\SH Ogokuurera kw’ogokora emeremo
\par }
{\PP \VS{Ⅵ}Bono baminto, twabachikiire ase erieta ri’Omonene Yeso Kristo, mweatanane korwa ase oyomino oyore omworo, oyotabwateti chingencho echio mweorokereretie korwa ase tore.

\VS{Ⅶ}Naki inwe abanyene momanyete buna ebagwenerete motwege; titwabeete aboro ekero twarenge amo nainwe,

\VS{Ⅷ}gose titwariete endagera ya monto onde bwensi bosa, totaakaneti, korende nase obokong’u amo nogwechanda togakora emeremo obotuko na omobaso, erinde titoraarereria monto onde oino.

\VS{Ⅸ}Tari ng’a eyio tiyatotungetie, korende igo twekorete abanyene koba ekiorokererio ekiya ase more, erinde motwege.

\VS{Ⅹ}Ekiagera nonya nekero keria twarenge amo nainwe ntwabachiigete ring’ana eri, ng’a onye omonto tarigeti gokora emeremo, taegwa endagera.

\VS{Ⅺ}Naki twaigure ng’a mbare abanto ase more bare aboro, batari gokora emeremo, korende nigo bakona‐gotuka amang’ana y’abaanto bande.

\VS{Ⅻ}Nabo abanto banga buna abwo twabachikiire na kobasorora ase Omonene Yeso Kristo, ng’a bakore emeremo ase obotoereru, na koria endagera yabo abanyene.

\VS{ⅩⅢ}Korende baminto, timorosa gokora amaya.


\par }{\PP \VS{ⅩⅣ}Onye monto onde bwensi okwanga koigwera ring’ana eri tokwanete ase riruube eri, erusananie korwa ase omonto oyio, na timosanga nere; tiga arore obosooku.

\VS{ⅩⅤ}Timomobara buna omobisa, korende momokuurere buna oyomino.


\par }{\SH Amang’ana omoerio
\par }
{\PP \VS{ⅩⅥ}Bono Omonene bw’omorembe omonyene abae omorembe ase chingaki chionsi, na ase chinchera chionsi. Omonene abe amo nainwe mwensi.


\par }{\PP \VS{ⅩⅦ}Oko nogokwania kwane inche Paulo ase okoboko kwane omonyene. Eke nakio ekemanyerio ase kera riruube riane; naboigo nkoriika.

\VS{ⅩⅧ}Obuya bw’Omonene oito Yeso Kristo bobe amo nainwe mwensi.

\par }