\NormalFont\ShortTitle{AYUBU}

{\MTB EGETABU KIA

\par }{\MT AYUBU

\par }{\IMT Ogochaakera

\par }{\IP Egetabu Ki’ayubu n’omogano bw’omonto omuya oyio onyorete emechando-agasiria abana baye bonsi boigo n’enibo yaye n’omoerio akanyora oborwaire. Ase chinsemo isato chi’echingero chi’ogotebererania omoriki nigo akorokia buna abasani b’Ayubu boigo n’Ayubu omonyene bairaneretie ase emechando eye. Ase omoerio Nyasae omonyene oyio ogokora kwaye emeremo amo na mwanyabaanto okio kore ensemo enene ase okoiranerania oko, akaorokera Ayubu.

\par }{\IP Abasani b’Ayubu nigo bagokwanera igoro y’emechando yaye ase amang’ana a kare y’ekemoika. Ase engencho Nyasae botambe akorwa ekeegwa ase amaya na korwa egesusuro ase amabe, ogochandeka kwa Ayubu nigo gokorokia buna ere okorire ebibe. Korende kobwatekana n’Ayubu aya nigo are amang’ana amake mono; tageneiri gesusuro buna eke ekiagera ere nigo are omonto omuya na omonyaboronge. Tamanyeti eki gekogera Nyasae agwanchera amabe anga buna aya ase omonto buna ere, na nigo agotenena buya na koboria Nyasae amaborio. Ayubu ere tasiretie ogosemeria kwaye ase Nyasae, korende nigo aganyete engaki agocha gochenwa ase obosio bwa Nyasae na koiranerigwa obonene bwaye buna omonto omuya.

\par }{\IP Nyasae tari koiraneria amaborio y’Ayubu, korende nigo akoiraneria igoro y’okwegena kw’Ayubu kw’ogokumia ase okororekana kwaye boigo n’obong’aini. Ayubu ase ogwekanya akamanya buna Nyasae n’omong’aini nainde noyobwogokumia, erio ageitia na gwechanda ase ogokwana amang’ana y’obororo ase Nyasae.

\par }{\IP Ase ogokorera omogano oyo nigo ogotworokia buna Ayubu airanetigwe koba buna arenge agwo kare, na buna anyorete ebinto ebinge goetania ebwo abwate. Nyasae agatogonyera abasani b’Ayubu ase ogotamanya igoro y’emechando y’Ayubu. Ayubu bweka nere omanyete buna Nyasae nigo are oyobwogokumia goetania buna abanto bamokagerete.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1—2:13}}

\par }{\IO Ayubu na abasani baye
{\IOR{3:1—31:40}}

\par }{\IOB a. Ayubu okwemurungania
{\IOR{3:1-26}}

\par }{\IOB b. Chinkwana chi’eritang’ani
{\IOR{4:1—14:22}}

\par }{\IOB c. Chinkwana chia kabere
{\IOR{15:1—21:34}}

\par }{\IOB d. Chinkwana chia gatato
{\IOR{22:1—27:23}}

\par }{\IOB e. Obong’aini bogotogigwa
{\IOR{28:1-28}}

\par }{\IOB f. Ogokwana kw’omoerio kwa Ayubu
{\IOR{29:1—31:40}}

\par }{\IO Chinkwana chia Elihu
{\IOR{32:1—37:24}}

\par }{\IO Omonene okoiraneria Ayubu
{\IOR{38:1—42:6}}

\par }{\IO Ogokoorera
{\IOR{42:7-17}}



\par }\ChapOne{Ⅰ}{\SH Saitani ogotema Ayubu
\par }
{\PP \VerseOne{Ⅰ}Ase ense ya Usi narengeo omonto ore korokwa Ayubu. Omonto oyio nigo arenge omwegenwa, na nigo abwate enkoro endonge; nigo amoirogete Nyasae, agetanga korwa ase ogokora amabe.

\VS{Ⅱ}Ere nabwate abana abamura batano na babere, na abaiseke batato.

\VS{Ⅲ}Naende nabwate ching’ondi chilifu isano na ibere (7,000), ne chingamia chilifu isato (3,000), ne chiombe elifu eyemo (1,000), ne chitigere chiaberi amagana atano (500); naende nabwate abasomba abange mono. Ase ayio omonto oyio nigo arenge omonda mono kobua abanto bonsi bamenyete ase ense ya Moocha.


\par }{\PP \VS{Ⅳ}Abamura ba Ayubu nigo banarete gokora emeyega ase chibisi, kera oyomo ase rituko riaye ase enyomba yaye. Nigo barenge korangeria abaiseke bamwabo baria batato bacha koragera na konywa amo nabarabwo kera engaki.

\VS{Ⅴ}Nyuma ya kera omoyega koerire, mambia chuni Ayubu nigo arenge korangeria abana baye nakobaruera ekeng’wanso ase kera oyomo ase okobachena. Nigo arenge gokora igo, ekiagera arenge korengereria, oteeba, “Ande nebe ng’a onde bw’abana baane okorire ebibe, oramire Nyasae ase enkoro yaye ime.” Naboigo Ayubu arenge gokora botambe.

\VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{Omoch 6:2}}}Bono ekaba ng’a rituko erimo ekero abamura ba Nyasae bachete kweorokia ase obosio bw’Omonene, Saitani\FTNT{*}{{\FR Ⅰ:Ⅵ }{\FR{1:6
}}{\FK{Saitani:
}}{\FT{engencho yaye omosoeri.}}} nere agacha agwo ase baare.

\VS{Ⅶ}Erio Omonene akaboria Saitani, “Naye ng’ai okorwa?”

\par }{\PP Saitani akamoiraneria, “Nigo nkorwa ase etaaro yane, nkona‐goetanana ase ense yonsi, naende nabo nkonagotiira na gotirimboka aroro.”


\par }{\PP \VS{Ⅷ}Agw’Omonene akabooria Saitani, “Ayubu, omosomba one, kwarorire buna are? Monto onde tari ase ense onga buna ere; nigo are omwegenwa, na obwate enkoro endonge; ere nigo anyirogete inche Nyasae, naende nigo etangete korwa ase ogokora amabe.”


\par }{\PP \VS{Ⅸ}\XREF{}{{\XO Ⅰ:Ⅸ }{\XO{1:9:
}}{\XT{Okom 12:10}}}Erio Saitani akairaneria, agateebia Omonene, “Inee! Ayubu nigo agosigete aye Nyasae ngencho etaiyo?

\VS{Ⅹ}Aye nigo omorendete na komokengera ase chinsemo chionsi, ere amo nabaanto b’enyomba yaye yonsi, na gento kende gionsi abwate. Ee, nigo osesenetie emeremo yaye yonsi agokora, naende gwakorire enibo yaye yamentekanire mono ase ense.

\VS{Ⅺ}Bono aye rambora okoboko kwao, okune ebinto bionsi abwate obisirie, ekeene, ere goika akoragererie agwo ase obosio bwao.”


\par }{\PP \VS{Ⅻ}Agwo Omonene agateebia Saitani, igo mbuya, “Rora, ebinto bionsi Ayubu abwate bono nigo bire inse y’okobua kwao, korende ere omonyene tobaisa komokuna.” Erio Saitani akarua agwo ase obosio bw’Omonene, akagenda.


\par }{\SH Abana b’Ayubu bagosirigwa amo nenibo yaye
\par }
{\PP \VS{ⅩⅢ}Rituko erimo ekero abana b’Ayubu, abamura na abaiseke, babwate omoyega bw’okoria na konywa edivai ase enyomba ya momura omwabo omonene,

\VS{ⅩⅣ}omonto obwate amang’ana akaminyoka gochia ase Ayubu, akamoteebia, “Chiombe nigo chiarenge korema, ne chitigere nigo chiarenge korisia ang’e ase chiombe chiria.

\VS{ⅩⅤ}Abanto ba Seba bacha mobasokano, baira chitugo chionsi, naende baita abasomba nemioro; ninche bweka natigara inde moyo, natama gocha kogoteebia.”


\par }{\PP \VS{ⅩⅥ}Ekero oyio agendererete gokwana, omonto onde agacha, agateeba, “Omorero o Nyasae nigo ogwa korwa igoro, osamba ching’ondi chiayia chiaera, naende boigo osamba abasomba bayia baera; ninche bweka natigara, natama gocha kogoteebia.”


\par }{\PP \VS{ⅩⅦ}Na ekero noyio agendererete gokwana, omonto onde agacha, agateebia Ayubu, “Abakalidayo nigo bachicha bare ebiombe bitato, baumokera chingamia, bachiira, naende baita abasomba bande nemioro; ninche bweka natigara inde moyo, natama gocha kogoteebia.”


\par }{\PP \VS{ⅩⅧ}Ekero noyio agendererete gokwana, omonto onde agacha, agateebia Ayubu, “Abana bao, abamura na abaiseke, nigo babwate omoyega bw’okoria na konywa edivai ase enyomba ya momura omwabo omonene;

\VS{ⅩⅨ}bono omwaga bw’echinguru ocha korwa ase erooro, onyegeria chikoona inye chi’enyomba eria, erinde yagwera abana abwo abasae, bakuure bonsi; ninche bweka natigara inde moyo, natama gocha kogoteebia.”


\par }{\PP \VS{ⅩⅩ}Erio Ayubu akaimoka, agatandora eanga yaye, agakigita\FTNT{†}{{\FR Ⅰ:ⅩⅩ }{\FR{1:20
}}{\FK{Agakigita:
}}{\FT{engencho yaye nokogongira etukia yo’motwe.}}} etukia yaye, erio agatung’ama inse, agasasiima,

\VS{ⅩⅪ}agateeba, “Nigo narwete ase enda ya baba inde getirianda, naende nigo ndairane korwa ase ense inde getirianda. Omonene nere oruete, naende oirire. Erieta riaye ritogigwe.”


\par }{\PP \VS{ⅩⅫ}Ase amang’ana ayio onsi Ayubu takorete ebibe, gose tabeekerete Nyasae obobe.




\par }\Chap{Ⅱ}{\SH Saitani ogotema Ayubu naende
\par }
{\PP \VerseOne{Ⅰ}Naende ekaba ng’a rituko erimo, ekero abamura ba Nyasae bachete kweorokia ase obosio bw’Omonene, Saitani nere agacha agwo ase barenge kweorokia ase obosio bw’Omonene.

\VS{Ⅱ}Erio Omonene akaboria Saitani, “Naye ng’ai okorwa?”

\par }{\PP Saitani akamoiraneria, “Nigo nkorwa ase etaaro yane, nkona‐goetanana ase ense yonsi, naende nabo nkonagotiira na gotirimboka aroro.”


\par }{\PP \VS{Ⅲ}Agwo Omonene akaboria Saitani, “Ayubu, omosomba one, kwarorire buna are? Monto onde tari ase ense onga buna ere; nigo are omwegenwa na obwate enkoro endonge; ere nigo anyirogete inche Nyasae, naende nigo etangete korwa ase ogokora amabe. Nonya kwang’ebereretie komochanda ngencho ende etaiyo, ere nigo agendererete koba omwegenwa.”


\par }{\PP \VS{Ⅳ}Erio Saitani akairaneri’Omonene, akamoteebia, “Risankwa ase risankwa; omonto nigo ararue gento kende gionsi abwate ase ogotooria obogima bwaye.

\VS{Ⅴ}Bono aye rambora okoboko kwao, okune amauga ’omobere oye, amo ne chinyama, omokore bobe, ekeene, ere nigo arakoragereria agwo ase obosio bwao.”


\par }{\PP \VS{Ⅵ}Naende Omonene agateebia Saitani ayio namaya, “Rora, Ayubu nigo are inse y’okobua kwao, korende omotige abe moyo.”


\par }{\PP \VS{Ⅶ}Erio Saitani akarua agwo ase Omonene, akageenda, akarentera Ayubu amagumba, gochakera chimbaratero goikera ase omotwe igoro.

\VS{Ⅷ}Ayubu akaba ogoikaransa ase ribu, akaimokia orogio, akana‐kweageria amaote aye.

\VS{Ⅸ}Erio mokaye akamobooria, “Inee, nonya ngoika bono nigo ogendererete koba omwegenwa ase Omonene? Ragereria Nyasae, erio okwe!”


\par }{\PP \VS{Ⅹ}Korende Ayubu akairaneria mokaye, akamoteebia, “Aye nigo ogokwana buna omokungu onde bwensi omoriri agokwana. Onye tokonyora amaya korwa ase Nyasae, Inee, titokonyora amabe naro korwa asare?”

\par }{\PP Ase amang’ana ayio onsi Ayubu takorete ebibe ase ogokwana kwaye.


\par }{\SH Abasani b’Ayubu bagocha
\par }
{\PP \VS{Ⅺ}Ayubu nabwate abasani batato: Elifasi korwa Temani, na Bilidadi korwa Sua, na Sofari korwa Naama. Ekero barabwo baigwete igoro y’emechando eria Ayubu anyorete, bagachikana ng’a kera oyomo arue bwoye, baumerane amo, bagende komwechandera na komoremia.

\VS{Ⅻ}Bagachia komoorora korwa aare, tibanyara komomanya gose nere. Bagachaaka goaka amariogi bakorera; bagatandora chianga chiabo, bagesiarera ebuse gochia igoro na ase emetwe yabo.

\VS{ⅩⅢ}Abanto abwo bagaikaransa inse agwo amo nere ase engaki y’amatuko atano na abere, omobaso na obotuko; agwo onde tabeete ogokwana ing’ana rinde rionsi ase Ayubu, ekiagera baroche ng’a emechando yaye nigo yarenge emenene mono.




\par }\Chap{Ⅲ}{\SH Ayubu okwemurunganeria Nyasae
\par }
{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Yer 20:14-18}}}Nyuma y’amang’ana ayio onsi Ayubu agachaaka gokwana, akaragereria rituko riria aiboretwe.


\par }{\PP \VS{Ⅱ}Ayubu agateeba,


\par }{\Q \VS{Ⅲ}Rituko riria naiboretwe, tiga risire riebwe kegima,

\par }{\Q boigo obotuko boria amang’ana aya akwanetwe:

\par }{\Q Omwana omoisia otongirwe enda ime.


\par }{\Q \VS{Ⅳ}Tiga rituko riria ribe omosunte;

\par }{\Q Nyasae ore igoro tabaisa koriechandera,

\par }{\Q gose omobaso tobaisa koribarera.


\par }{\Q \VS{Ⅴ}Tiga omosunte na ekiriri ekemwamu biritube.

\par }{\Q Tiga amare aritube,

\par }{\Q na kende gionsi egekorenta obomwamu ase rituko kerioboyie.


\par }{\Q \VS{Ⅵ}Omosunte ekerima otube obotuko boria,

\par }{\Q tibobaisa kobarwa amo namatuko ande ay’omwaka,

\par }{\Q gose kobarwa amo namatuko ande ay’emetienyi.


\par }{\Q \VS{Ⅶ}Ee, obotuko boria tiga bogombae;

\par }{\Q eriogi ri’omogooko tiribaisa koigugwa ase borobwo.


\par }{\Q \VS{Ⅷ}Boragererigwe nabwo bamanyete koragereria amatuko,

\par }{\Q abwo baganyete korenta Leviatani eng’iti enene y’okwoboyia.


\par }{\Q \VS{Ⅸ}Ching’enang’eni chiaye chia ituko ria mambia chibe omosunte;

\par }{\Q obotuko tiga bochie koganya ng’a bokie, korende tibokia rinde,

\par }{\Q gose tibobaisa korora ogokiamoka kwa mambia,


\par }{\Q \VS{Ⅹ}ekiagera borobwo tibwatangete baba tanyibora,

\par }{\Q gose tibwatangete emechando korwa ase amaiso aane.


\par }{\Q \VS{Ⅺ}Ninki kiagerete tinakwera inda ya baba?

\par }{\Q Ninki kiagerete tinakwa ekero keria nasogete korwao?


\par }{\Q \VS{Ⅻ}Ninki kiagerete baba akaang’agata?

\par }{\Q Ninki kiagerete akangonkia amabeere aye?


\par }{\Q \VS{ⅩⅢ}Onye nakwete, anga nindaire ntoererete,

\par }{\Q anga nindaire chitoro ntimogete,


\par }{\Q \VS{ⅩⅣ}buna abarwoti b’ense amo nabasemia babo bakaraire,

\par }{\Q abwo beagacherete amaagacho ’obosareku.


\par }{\Q \VS{ⅩⅤ}Inche anga nigo inde buna abanene batenengete ne chitaabu,

\par }{\Q baichoretie chinyomba chiabo ne chifeta.


\par }{\Q \VS{ⅩⅥ}Nigo nanga nabeete buna enda erekeire egatindekwa,

\par }{\Q na buna abana bataroche omobaso.


\par }{\Q \VS{ⅩⅦ}Aroro agwo abakori amabe tibari gochanda abande,

\par }{\Q boigo abarosire kobaikire aroro, nigo bagotimoka.


\par }{\Q \VS{ⅩⅧ}Ekero abasibwa baikire aroro, nigo bakoba bagotimoka amo,

\par }{\Q tibari koigwa amariogi y’abarendi babo bakobabetereria nobotindi.


\par }{\Q \VS{ⅩⅨ}Abanto batasikiri na abasikire nigo bareng’anetie aroro;

\par }{\Q omosomba nigo are omosibore korwa ase oyorenge omonene oye.


\par }{\Q \VS{ⅩⅩ}“Nase ki oyochandegete akoegwa korora omobaso?

\par }{\Q Nase ki oria obwate obororo ase enkoro akoegwa obogima?


\par }{\Q \VS{ⅩⅪ}\XREF{}{{\XO Ⅲ:ⅩⅪ }{\XO{3:21:
}}{\XT{Okom 9:6}}}Abwo baganyete amakweri, korende tibari koyanyora;

\par }{\Q nigo bakoyarigia kobua korigia chinibo chibisire.


\par }{\Q \VS{ⅩⅫ}Abanto abwo bakogoka mono na gochenga,

\par }{\Q ee, nabo bakogoka kobabeire ang’e kogenda ase chimbeera na gotubererwa.


\par }{\Q \VS{ⅩⅩⅢ}Nase ki omobaso oorokire ase omonto chinchera chiaye chibisire,

\par }{\Q oyio Nyasae agiteire chinsemo chionsi?


\par }{\Q \VS{ⅩⅩⅣ}Obororo bw’emechando yane bwabeire buna endagera nkoria,

\par }{\Q na ebirero biane nigo bigoiteka buna amaache.


\par }{\Q \VS{ⅩⅩⅤ}Naki ring’ana riria inyoboete rianchicheire,

\par }{\Q na riria rikoondokia rianyorire.


\par }{\Q \VS{ⅩⅩⅥ}Inche timbwati omorembe gose botoereru bonde;

\par }{\Q timbwati ogotimoka, korende emechando nigo egendererete konagocha.”




\par }{\MS Chinkwana chi’eritang’ani ase egati y’Ayubu na abasani baye

\par }\Chap{Ⅳ}{\MR (4:1—14:22)

\par }{\SH Ogokwana kw’Eritang’ani
\par }
{\SP Elifasi

\par }{\PP \VerseOne{Ⅰ}Bono Elifasi Omotemani akairaneria, akabora:


\par }{\Q \VS{Ⅱ}Inee! Omonto arateema gokwana naye, nogechigwe nere?

\par }{\Q Nonya naboigo, monto ki oranyare gokira‐kiri takwana?


\par }{\Q \VS{Ⅲ}Rora, aye kworokereirie abanto abange,

\par }{\Q na amaboko atabwate chinguru kwayakong’irie.


\par }{\Q \VS{Ⅳ}Amang’ana ao abeire akoremia oyo konya osinyirwe kogenderera,

\par }{\Q na aye gwakong’irie amaru aye arenge koiguswa.


\par }{\Q \VS{Ⅴ}Bono naye emechando yacheire, na tori noboremu bonde bwonsi,

\par }{\Q yagokunire na aye kwegosire.


\par }{\Q \VS{Ⅵ}Aye buna omoirogete Nyasae, tori noboremu?

\par }{\Q Naende buna chinchera chiao chire chindonge, tori nogosemeria?


\par }{\Q \VS{Ⅶ}Bono rengereria, indi yabeete ng’a omonto omoikeranu nasiretigwe?

\par }{\Q Naende indi yabeete ng’a abanto abaronge mbatugutetwe?


\par }{\Q \VS{Ⅷ}Aya naroche naya: Baria bakorema obosareku,

\par }{\Q na baria bagosimeka emechando, nabagese ayio ayio.


\par }{\Q \VS{Ⅸ}Nyasae nigo akobaeyanera basira,

\par }{\Q na ase okogusa kw’endamwamu yaye baerigwa.


\par }{\Q \VS{Ⅹ}Nonya bakoruma buna endo ere entindi, bakirigwe,

\par }{\Q na amaino e chindo chinsae nigo akobunwa.


\par }{\Q \VS{Ⅺ}Endo engotu nekwe ase okoborwa chinyama ekoria.

\par }{\Q Ne chimanwa chi’endo eaberi nigo chigosererebekana.


\par }{\Q \VS{Ⅻ}Ring’ana ndire rianchicherete bobisi,

\par }{\Q nigo nariigwete rikomonyerera.


\par }{\Q \VS{ⅩⅢ}\XREF{}{{\XO Ⅳ:ⅩⅢ }{\XO{4:13:
}}{\XT{Ayubu 33:15}}}Ekero abanto bararire chitoro chindito

\par }{\Q na inche narenge nebirengererio na korora amaroro,


\par }{\Q \VS{ⅩⅣ}obwoba bokambwata amo nokoiguswa,

\par }{\Q na amauga onsi ay’omobere one agachaaka gotengechigwa.


\par }{\Q \VS{ⅩⅤ}Embeo egaeta ase obosio bwane,

\par }{\Q na amarionya ’omobere one agatenena.


\par }{\Q \VS{ⅩⅥ}Omogwekano bw’egento gete ogatenena ase obosio bwane,

\par }{\Q korende tinanyarete komanya ng’a ngento ki gose nkieni ki;

\par }{\Q erio nkaigwa eriogi eriororo rigoteeba:


\par }{\Q \VS{ⅩⅦ}Inee! Mwanyabaanto nanyare koba omooronge kobua Nyasae?

\par }{\Q Nanyare koba oyochenegete kobua Omotongi oye?


\par }{\Q \VS{ⅩⅧ}Rora, Nyasae tari gosemeria nonya nabasomba baye;

\par }{\Q ere nigo akobabeekeera abamalaika baye obobe.


\par }{\Q \VS{ⅩⅨ}Onye naboigo, naki rende arasemerie abwo bamenyete ase chinyomba chi’amaroba,

\par }{\Q abwo amaroso abo abekire ase riroba?

\par }{\Q Barabwo nigo bagoakwa na komionogorwa buna ebigwankwa.


\par }{\Q \VS{ⅩⅩ}Abanto nabo baranyare koba moyo ase engaki ya mambia,

\par }{\Q korende omogoroba otaraika, kwanyora baitirwe,

\par }{\Q basirire goika kare na kare,

\par }{\Q na onde tari okobechandera.


\par }{\Q \VS{ⅩⅪ}Bionsi ebi’abaanto abwo basemeretie nigo bigosira kegima.

\par }{\Q Nigo bagokwa bataraikera komanya obong’aini bonde bwonsi.




\par }\PoetryChap{Ⅴ}{\Q \VerseOne{Ⅰ}Bono rangeria! Inee! Onde nareo oragoitabere?

\par }{\Q Ase abwo abachenu, ning’o oraonchokere?


\par }{\Q \VS{Ⅱ}Ekeene, ogwechanda nigo kogoita omoriri,

\par }{\Q na emoko nigo egoita oyo otari omong’aini.


\par }{\Q \VS{Ⅲ}Nabeire nkorora omonto omoriri okogenderera bokong’u,

\par }{\Q korende mobosokano nkaragereria enka yaye.


\par }{\Q \VS{Ⅳ}Abana baye tibakonyora ogokonywa,

\par }{\Q nigo bakomionogorerwa geita,

\par }{\Q gose monto onde tari okobatooria.


\par }{\Q \VS{Ⅴ}Abanto bare nenchara nabwo bakoria endagera eye omonto oria akogesa,

\par }{\Q abwo nigo bakoyerusia nonya egiteire namagwa;

\par }{\Q abasaneri nigo bagosanera obotenenku bwaye.


\par }{\Q \VS{Ⅵ}Obobe tibori korwa ase riroba,

\par }{\Q gose emechando teri komera korwa inse ase riroba,


\par }{\Q \VS{Ⅶ}korende Mwanyabaanto nigo akoiborwa ase okonyora emechando,

\par }{\Q buna chinsase chi’omorero chigotaroka gochia igoro.


\par }{\BB \par }
{\Q \VS{Ⅷ}Yare koba ng’a ninche nanga nigo narigia Nyasae,

\par }{\Q nere bweka nare goteebia amang’ana aane.


\par }{\Q \VS{Ⅸ}Nyasae nigo agokora amang’ana amanene atari komanyekana buna are,

\par }{\Q boigo namakumia atanyare kobareka.


\par }{\Q \VS{Ⅹ}Nigo akorua embura yatwa igoro ase ense,

\par }{\Q na emegondo yanyora amaache.


\par }{\Q \VS{Ⅺ}Ere nigo akoimokereria abanto abaitongo igoro,

\par }{\Q na abwo bachandegete bakorera, nigo akobabeka ase oborendi obuya.


\par }{\Q \VS{Ⅻ}\XREF{}{{\XO Ⅴ:Ⅻ }{\XO{5:12:
}}{\XT{1 Abakr 3:19}}}Nyasae nigo agosaria emeroberio y’abang’ainereria,

\par }{\Q erinde emeremo bagokora namaboko abo tegoikerana buna baganetie.


\par }{\Q \VS{ⅩⅢ}Ere nigo akobwata abare nobong’aini ase obong’ainereria bwabo,

\par }{\Q emeroberio yabo y’ogotega nigo egosirigwa bwango.


\par }{\Q \VS{ⅩⅣ}Abanto abwo nigo bakobwatwa nomosunte mobaso gati,

\par }{\Q bataba‐taba mobaso gati buna nobotuko bore.


\par }{\Q \VS{ⅩⅤ}Korende Nyasae nigo agotooria abataka korwa ase emenwa egoita,

\par }{\Q na abaremeire korwa ase abwo bare ne chinguru.


\par }{\Q \VS{ⅩⅥ}Ase ayio abaremerwa mbabe nogosemeria,

\par }{\Q korende abakori amabe nigo barakirigwe‐kiri.


\par }{\BB \par }
{\Q \VS{ⅩⅦ}\XREF{}{{\XO Ⅴ:ⅩⅦ }{\XO{5:17:
}}{\XT{Emeb 3:11,12; Abaibr 12:5,6}}}Nasesenirie omonto oyio Nyasae akoa egesusuro ase okomoorongeyia;

\par }{\Q ase ayio tobaisa gochaaya ogoaka, gw’okorongeyia kw’oyore Omonguru.


\par }{\Q \VS{ⅩⅧ}\XREF{}{{\XO Ⅴ:ⅩⅧ }{\XO{5:18:
}}{\XT{Hos 6:1}}}Ere nigo akorenta amaote, naende oyaboa;

\par }{\Q ere nigo agoaka chingoma, naende okoboko kwaye kwagwenia.


\par }{\Q \VS{ⅩⅨ}Ere nagotoorie korwa ase emechando etano nomo,

\par }{\Q ee, nonya nkorwa ase etano na ebere, na amabe tagokonyora.


\par }{\Q \VS{ⅩⅩ}Ekero ki’enchara nagotoorie korwa ase amakweri,

\par }{\Q na ekero gi’esegi korwa ase abwo bagoita nemioro.


\par }{\Q \VS{ⅩⅪ}Ekero abanto bakogokwana bobe nobiswe,

\par }{\Q na ekero amabe agoita arache, toyoboa.


\par }{\Q \VS{ⅩⅫ}Ekero ogosiria na enchara birache, aye nobe gokobisekerera,

\par }{\Q gose tokwoboa ching’iti chintindi chire ase ense.


\par }{\Q \VS{ⅩⅩⅢ}Nonya namagena are mogondo, nobwatane naro,

\par }{\Q ne ching’iti chi’orosana nobe nomorembe nachirochio.


\par }{\Q \VS{ⅩⅩⅣ}Erio nonyare korora ng’a obomenyo bwao mborendire buya,

\par }{\Q na ekero orabe gokorata ase ameri e chitugo chiao,

\par }{\Q nonyore ng’a ende tesireti korwao.


\par }{\Q \VS{ⅩⅩⅤ}Norore buna abana bao babeire abange,

\par }{\Q na ororeria rwao ndobuche robe oronge buna obonyansi bore ase ense.


\par }{\Q \VS{ⅩⅩⅥ}Nogende ase embeera kore nobogotu obuya,

\par }{\Q buna emesaima y’endagera ekorentwa ekero engaki yabo yaikire.


\par }{\Q \VS{ⅩⅩⅦ}“Naama! Twabeire togokora obotuki ase amang’ana ayio;

\par }{\Q naro nay’ekeene.

\par }{\Q Ase ayio bono igwa amang’ana ayio,

\par }{\Q oyagache ase omoyo oo.”




\par }\Chap{Ⅵ}{\SP Ayubu

\par }{\PP \VerseOne{Ⅰ}Erio Ayubu akairaneria, agateeba:


\par }{\Q \VS{Ⅱ}Onye ndiria obororo bwane bwarenge korengwa,

\par }{\Q na emechando yane yonsi ebeekwe ase ekerengo erengwe!


\par }{\Q \VS{Ⅲ}Ebio nigo biare ebirito kobua omokenye ore ase enyancha;

\par }{\Q ase ayio nabeire omwango ase ogokwana ayio.


\par }{\Q \VS{Ⅳ}Nyasae Omonguru ombetire chinsara chiaye,

\par }{\Q na omoika one ong’usire obosongo bwabo;

\par }{\Q okogosa kwa Nyasae kwarobeire kondwania.


\par }{\Q \VS{Ⅴ}Inee! Etigere y’orosana nkwana ere, ekero egotakuna obonyansi?

\par }{\Q Gose eng’ombe nkwana ere, ekero egendererete korisia?


\par }{\Q \VS{Ⅵ}Onye endagera tebekiri omonyoo okoyiansia, neriegwe?

\par }{\Q Inee! Omochununu bwe rigena ri’engoko nobwate obwansu?


\par }{\Q \VS{Ⅶ}Chindagera echio omoyo one ochiangire,

\par }{\Q chiabeire chindagera chikongechia.


\par }{\BB \par }
{\Q \VS{Ⅷ}Naki nanga yaba buya onye nanyora aya nkobooria,

\par }{\Q onye Nyasae nanchera aya nganetie!


\par }{\Q \VS{Ⅸ}Nigo nganetie Nyasae anche ang’ake ansegenye,

\par }{\Q arambore okoboko kwaye ang’ite nkwe!


\par }{\Q \VS{Ⅹ}Ayio nigo are kogera ndemigwe;

\par }{\Q nigo narenge kogoka ntari koigwa obororo bw’okoromwa oko okonene.

\par }{\Q Ekiagera tinkaneti amang’ana a Nyasae ore Omochenu.


\par }{\Q \VS{Ⅺ}Chinguru chiane inki chiisaine imbe nokoganya kore nogosemeria?

\par }{\Q Na omoerio one naki ogochia koba, ngenderere koremereria?


\par }{\Q \VS{Ⅻ}Inee! Chinguru chiane nigo chire chinkong’u buna echi’amagena?

\par }{\Q Gose omobere one nigo ore omokong’u buna etai?


\par }{\Q \VS{ⅩⅢ}Ekeene gokonywa konde gwonsi tikori ime yane,

\par }{\Q amagenderero nabwate naurirwe.


\par }{\BB \par }
{\Q \VS{ⅩⅣ}Oyotakororera omosani oye amaabera oyio, rirorio otigire koiroka Omobui.


\par }{\Q \VS{ⅩⅤ}Abaminto bakorire obong’ainereria babeire buna chintuboka chi’amaache,

\par }{\Q na buna chiooro chi’emegoko chigoeta chiaera.


\par }{\Q \VS{ⅩⅥ}Barabwo nigo banga buna chindooche chiamerire amaache ’obokendu abwataine,

\par }{\Q na amagena ’embura are imeo.


\par }{\Q \VS{ⅩⅦ}Ekero ki’omobaso chiasunkera chiakea;

\par }{\Q na omorakera ogocha chiasira kegima korwa aase abo.


\par }{\Q \VS{ⅩⅧ}Abagendi babwate chitugo chiabo nigo bakogobera korigia amaache,

\par }{\Q tibakoyanyora; ase igo bakwera ase erooro.


\par }{\Q \VS{ⅩⅨ}Abagendi ba Tema nigo bakoriga‐rigia amaache,

\par }{\Q naboigo abaonchoreria ba Seba basemeria koyanyora.


\par }{\Q \VS{ⅩⅩ}Abwo nigo bagoichana, ekiagera tibanyorete eki basemeretie;

\par }{\Q ekero bachete aase agwo, bakanyora ng’a nigo bang’ainetwe.


\par }{\Q \VS{ⅩⅪ}Nabogio nainwe mwabeire ase ’nde buna chintuboka chiria;

\par }{\Q mwarorire emechando yane, mwakumirie na kwoboa.


\par }{\Q \VS{ⅩⅫ}Inee! Inche nateebirie onde ng’a andetere ekeegwa?

\par }{\Q Gose naboririe onde ng’a arue embooria korwa ase chinibo chiaye?


\par }{\Q \VS{ⅩⅩⅢ}Gose nateebirie onde ng’a antoorie korwa ase okoboko kw’omobisa one?

\par }{\Q Gose nateebirie onde ng’a amboorie korwa ase amaboko ’abachandi baane?


\par }{\BB \par }
{\Q \VS{ⅩⅩⅣ}Inyorokererie, na inche ninkire‐kiri

\par }{\Q imanyie amamocho nakorire.


\par }{\Q \VS{ⅩⅩⅤ}Naki amang’ana ’ekeene agwansa!

\par }{\Q Korende amang’ana ayio aino ay’obong’ainereria, inki agokonya?


\par }{\Q \VS{ⅩⅩⅥ}Inee! Nigo mokorengereria ng’a amang’ana ’omonto bwerusirie moyo nigo anga buna omwaga?


\par }{\Q \VS{ⅩⅩⅦ}Onye naboigo, rirorio monyare goaka obomera igoro ye chintakana,

\par }{\Q monyare gokorera abasani baino amagori amake ase okobaoonia.


\par }{\Q \VS{ⅩⅩⅧ}Bono, komoranche mondigererie;

\par }{\Q ninde nobomaene kegima, tingokwana oborimo ase more.


\par }{\Q \VS{ⅩⅩⅨ}Nabasoroire, irana, timobaisa gokora ing’ana rinde riibe.

\par }{\Q Bono irana naende, ekiagera ring’ana riane neri’oboronge.


\par }{\Q \VS{ⅩⅩⅩ}Inee! Amang’ana aane ngokwana nay’oborimo?

\par }{\Q Inee! Tinkonyara gokwana inyatanane ayare amabe?




\par }\PoetryChap{Ⅶ}{\Q \VerseOne{Ⅰ}“Ekero omonto are ase ense,

\par }{\Q nigo abwate obogima buna obw’oyokorwana esegi.

\par }{\Q Amatuko y’obogima bwaye nigo anga buna ay’omorikwa emeremo.


\par }{\Q \VS{Ⅱ}Buna koreng’ana omosomba akogania anyore aase agokenderera,

\par }{\Q na buna koreng’ana omonto orikire emeremo akogania aegwe eng’eria yaye,


\par }{\Q \VS{Ⅲ}naboigo nainche ngendererete koba nobobe omotienyi ase omotienyi,

\par }{\Q na obotuko ase obotuko nigo inde ase emechando.


\par }{\Q \VS{Ⅳ}Ekero nararire nigo nkobooria: Indi bogocha gokia mboke?

\par }{\Q Obotuko bwatambeire mono.

\par }{\Q Agwo naba nkona‐kweonchaonchora bokia goika mambia.


\par }{\Q \VS{Ⅴ}Amakonde ne riko biatubire omobere one;

\par }{\Q omobere one nigo okona‐gosaboka amasabo,

\par }{\Q erio otandoka, na obogundo bwaruao.


\par }{\Q \VS{Ⅵ}Amatuko ’obogima bwane nigo agoeta bwango kobua egekorero gi’okoroisia egetambaa,

\par }{\Q nigo akoera ntabwati gosemeria konde.


\par }{\BB \par }
{\Q \VS{Ⅶ}“Manya ng’a obogima bwane nigo bore buna embeo bosa;

\par }{\Q amaiso aane takorora amaya naende.


\par }{\Q \VS{Ⅷ}Omonto ondoche bono takondora naende nonya ng’ake,

\par }{\Q bono aye nondoche, korende bwango nimbe tindio.


\par }{\Q \VS{Ⅸ}Buna koreng’ana riire rigokubakubana riasira,

\par }{\Q naboigo noyokogenda aase abakuure atakoirana korwao.


\par }{\Q \VS{Ⅹ}Oyio takoirana gocha mwaye,

\par }{\Q na aase aye taakomonyoora naende.


\par }{\Q \VS{Ⅺ}Ase ayio, tinkonyara gokira tinkwana,

\par }{\Q nimbe ngokwana emechando y’omoyo one

\par }{\Q na kwemurungania nobororo ase omoyo one.


\par }{\BB \par }
{\Q \VS{Ⅻ}“Nase ki obegete oborendi igoro yane?

\par }{\Q Inche nenyancha inde, gose neng’iti enene mono ya nyancha?


\par }{\Q \VS{ⅩⅢ}Ekero nkorengereria ng’a oborere bwane mbonyare kondemia,

\par }{\Q na ebirengererio biane mbinyare gonkeaneria obororo bwane,


\par }{\Q \VS{ⅩⅣ}erio aye nigo okongosa ase ogontomera chindoto

\par }{\Q na kong’a obwoba goetera ase amaroro.


\par }{\Q \VS{ⅩⅤ}Ase igo nachorire ng’a ng’entwe inkwe,

\par }{\Q ekiagera amakweri namaya kobua obororo bore ase omobere one.


\par }{\Q \VS{ⅩⅥ}Nagechire obogima bwane; tinganeti kogenderera koba moyo.

\par }{\Q Takondosia namange; amatuko aane nigo are buna embeo bosa.


\par }{\BB \par }
{\Q \VS{ⅩⅦ}\XREF{}{{\XO Ⅶ:ⅩⅦ }{\XO{7:17:
}}{\XT{Zab 8:4; 144:3}}}“Inee! Omonto ninki aisaine,

\par }{\Q goika okomokora koba oyo bw’engencho enene,

\par }{\Q naende oba komorengereretie mono?


\par }{\Q \VS{ⅩⅧ}Nigo okomorigereria kera emambia,

\par }{\Q naende nigo okomorenga kera engaki.


\par }{\Q \VS{ⅩⅨ}Inee! Nengaki eng’ana naki ogochia koba gokona‐kondigereria?

\par }{\Q Naki otagontiga, erinde inyore obosibore imere amate?


\par }{\Q \VS{ⅩⅩ}Aye omorigereria bw’abaanto, onye ngokora ebibe, ninki nagokoreire?

\par }{\Q Nase ki gwankorire nabeire ekerenga kiao?

\par }{\Q Nase ki nabeire buna egurube endito asore?


\par }{\Q \VS{ⅩⅪ}Nase ki otakonyabera ogosaria kwane,

\par }{\Q erinde otige ebibe biane kegima?

\par }{\Q Bono inche nkogenda inde korara ime ye riroba;

\par }{\Q aye nigo orabe gokondigia, korende tokonyora aande.”




\par }\Chap{Ⅷ}{\SP Bilidadi

\par }{\PP \VerseOne{Ⅰ}Erio Bilidadi Omosua akairaneria, akabora:


\par }{\Q \VS{Ⅱ}“Ngoika ririri orabe kogokwana amang’ana aya,

\par }{\Q na amang’ana ’omonwa oo abe buna omwaga omonene?


\par }{\Q \VS{Ⅲ}Inee! Nyasae nanyare koonchorana ekeene?

\par }{\Q Gose Omonguru naonchorane ayare ay’oboronge?


\par }{\Q \VS{Ⅳ}Onye abana bao bakorete ebibe asare,

\par }{\Q ere obaeire egesusuro ase engencho y’okomocha kwabo.


\par }{\Q \VS{Ⅴ}Korende aye korarigie Nyasae

\par }{\Q na gosaba ase oboitongo ase ere Omonyanguru,


\par }{\Q \VS{Ⅵ}korabe oyochenegete na ore nenkoro endonge,

\par }{\Q ekeene, rirorio ere nagochandekere,

\par }{\Q nakoroiserie obomenyo, na oboronge bogenderere kobao.


\par }{\Q \VS{Ⅶ}Eki kwabwate ritang’ani kerorekane kere egeke,

\par }{\Q koreng’anigwa neki oramenterwe magega.


\par }{\BB \par }
{\Q \VS{Ⅷ}“Korende boria omanye ay’ebigori bia kare,

\par }{\Q bweigwere aya chisokoro chiao chianyorete.


\par }{\Q \VS{Ⅸ}Intwe nigo tonga buna abaiborwa igoro totamanyeti kende,

\par }{\Q naki amatuko aito tomenyete ase ense nigo anga buna omorengari ogosira.


\par }{\Q \VS{Ⅹ}Inee! Amang’ana ’obong’aini chisokoro chiria chiakwanete,

\par }{\Q takonyara gokworokereria, erinde bwegere?


\par }{\BB \par }
{\Q \VS{Ⅺ}“Inee! Amauncho nanyare komera ase entente etari?

\par }{\Q Gose ebitonto nabimere ase amaache atari?


\par }{\Q \VS{Ⅻ}Ekero bigendererete gosicha, engaki y’okobitema etaraika,

\par }{\Q nigo birasusane bitige ebimeri binde.


\par }{\Q \VS{ⅩⅢ}Naboigo nabaanto bonsi abebire Nyasae bakoba,

\par }{\Q ogosemeria kw’omonto otamoirogeti Nyasae nagosire.


\par }{\Q \VS{ⅩⅣ}Aya asemeretie nasirigwe kegima,

\par }{\Q na aya egenete nigo are buna enyomba y’oronyambobe.


\par }{\Q \VS{ⅩⅤ}Ere nigo agwesiirera ase enyomba yaye,

\par }{\Q korende tekogenderera gotenena,

\par }{\Q nigo ayesemeretie, korende tekogenderera kobao.


\par }{\BB \par }
{\Q \VS{ⅩⅥ}“Nabo akoreereta buna ekemeri kere ase omobaso,

\par }{\Q ekio gekoranda ase omogondo bwonsi;


\par }{\Q \VS{ⅩⅦ}emeri yaye nigo egwesiserania ase etui y’amagena;

\par }{\Q buna eyekwemigereria ase egati y’amagena y’egetare.


\par }{\Q \VS{ⅩⅧ}Geise gosirigwa korwa aase aye,

\par }{\Q aase aria nigo aragekanie ng’a tana gokerora.


\par }{\Q \VS{ⅩⅨ}Ee, oyio noro omogooko ere abwate ase obogima bwaye,

\par }{\Q naende abande mbache babe ase ribaga riaye.


\par }{\BB \par }
{\Q \VS{ⅩⅩ}“Rora, Nyasae takonyara kwanga na gotiga omonto omoikeranu;

\par }{\Q gose tagokonya abakori amabe.


\par }{\Q \VS{ⅩⅪ}Ekeene, nagoichorie namaseko,

\par }{\Q na omonwa oo otere nomochengo.


\par }{\Q \VS{ⅩⅫ}Abanto abakogechete mbarenterwe obosooku,

\par }{\Q na obomenyo bw’abakori amabe tibokogenderera kobao.”




\par }\Chap{Ⅸ}{\SP Ayubu

\par }{\PP \VerseOne{Ⅰ}\XREF{}{{\XO Ⅸ:Ⅰ }{\XO{9:1:
}}{\XT{Ayubu 4:17}}}Erio Ayubu akairaneria, akabora:


\par }{\Q \VS{Ⅱ}Ekeene, namanyire ng’a ayio nabo are,

\par }{\Q korende naki omonto aranyare koba omonyaboronge ase obosio bwa Nyasae?


\par }{\Q \VS{Ⅲ}Omonene karaamereranie nomonto amang’ana elifu eyemo,

\par }{\Q omonto takonyara komoiraneria nonya nerimo.


\par }{\Q \VS{Ⅳ}Omonene nigo are nobong’aini ase enkoro yaye, na omonyene chinguru,

\par }{\Q monto ki oratoorigwe onye takomoigwera?


\par }{\Q \VS{Ⅴ}Ekero Omonene akoba nendamwamu nigo akoonchorana ebitunwa,

\par }{\Q obitigeria korwa aase abo, na abanto tibari komanya ayio.


\par }{\Q \VS{Ⅵ}Nigo agotengechia ense yarwa aase aye,

\par }{\Q erio chintenenero chiaye chianyegerigwa.


\par }{\Q \VS{Ⅶ}Nigo agochika erioba tirigosoka;

\par }{\Q ne ching’enang’eni ochibeeka ekemanyererio.


\par }{\Q \VS{Ⅷ}Nere bweka oramborete igoro chionsi, agachiaara,

\par }{\Q nere ogotaara igoro ase emerindo y’enyancha.


\par }{\Q \VS{Ⅸ}\XREF{}{{\XO Ⅸ:Ⅸ }{\XO{9:9:
}}{\XT{Ayubu 38:31; Amos 5:8}}}Nyasae nere otongete ching’enang’eni chia igoro Edubu.

\par }{\Q Orioni,

\par }{\Q boigo neching’enang’eni chiinde chikorokwa Abaiseke batano na babere bamwabo,

\par }{\Q boigo na Amakundia a Irianyi.


\par }{\Q \VS{Ⅹ}Nigo agokora amang’ana amanene aetanetie obomanyi bwonsi,

\par }{\Q na amakumia amange atari kobareka.


\par }{\BB \par }
{\Q \VS{Ⅺ}Rora! Ere nigo akong’ika ang’e oeta, tinkomoorora;

\par }{\Q nigo akong’etania, tinkomomanyereria.


\par }{\Q \VS{Ⅻ}Ere nigo akoira eki aganetie.

\par }{\Q Ning’o oranyare komotanga?

\par }{\Q Ning’o oranyare komobooria ng’a ninki ekio agokora?


\par }{\Q \VS{ⅩⅢ}Nyasae tari gotigeria endamwamu yaye,

\par }{\Q abanto abagokonya Rahabu,\FTNT{*}{{\FR Ⅸ:ⅩⅢ }{\FR{9:13
}}{\FK{Rahabu:
}}{\FT{eng’iti enene y’enyancha etenenerete chinguru chi’obotantanu na obobe}}}

\par }{\Q nigo bagotung’ama inse asare baumama.


\par }{\Q \VS{ⅩⅣ}Naki rende ndakore imanye gochora amang’ana agwenerete,

\par }{\Q erinde inyare koiraneria Omonene.


\par }{\Q \VS{ⅩⅤ}Nonya inche nare koba tindi nokomocha, tinarenge komoiraneria;

\par }{\Q nigo narenge gosaba amaabera korwa ase omonsoeri.


\par }{\Q \VS{ⅩⅥ}Onye narenge komorangeria, na ere ang’itabere,

\par }{\Q rirorio tinarenge kwegena ng’a nategererete eriogi riane.


\par }{\Q \VS{ⅩⅦ}Ere ong’akire nomwaga ore nomoubera,

\par }{\Q na omentire amaote aane ngencho ende etaiyo.


\par }{\Q \VS{ⅩⅧ}Tang’eti ribaga nkoeyanera,

\par }{\Q korende omenteire obororo obonge mono.


\par }{\Q \VS{ⅩⅨ}Onye namang’ana e chinguru, rora ere nigo are ne chinguru.

\par }{\Q Onye igoro y’oboronge, monto ki oranyare koamererania nere?


\par }{\Q \VS{ⅩⅩ}Nonya nare koba omonyaboronge,

\par }{\Q amang’ana ngokwana nigo are kongambia;

\par }{\Q nonya nare koba ng’a tindi na komocha,

\par }{\Q aya nigo are kombera kirori ng’a nomokori amabe inde.


\par }{\Q \VS{ⅩⅪ}Inche tindi na komocha.

\par }{\Q Tinyemanyeti;

\par }{\Q tinkobara obogima bwane ng’a negento.


\par }{\Q \VS{ⅩⅫ}Mang’ana taiyo. Ase ayio nigo ngoteeba:

\par }{\Q Ere nigo agosiria omonyaboronge na omokori amabe amo.


\par }{\Q \VS{ⅩⅩⅢ}Ekero ebiku bikorenta amakweri a mobosokano,

\par }{\Q na abanto batari na komocha banyorwe namaakwa,

\par }{\Q ere nigo akobachecheria.


\par }{\Q \VS{ⅩⅩⅣ}Ense nigo ebeekire inse y’amaboko ’abakori amabe,

\par }{\Q Nyasae otubire amasio ’abagaambi ebiina.

\par }{\Q Onye tari ere, ning’o rende okorire ayio?


\par }{\BB \par }
{\Q \VS{ⅩⅩⅤ}Amatuko aane nigo agoeta bwango kobua omominyoki okominyoka;

\par }{\Q nigo akoera bwango, tari korora maya ande.


\par }{\Q \VS{ⅩⅩⅥ}Ee, nigo agoeta bwango buna obwato obonyerere bw’ebirigisa,

\par }{\Q buna ensoti egotaboria ebiekoria biaye.


\par }{\Q \VS{ⅩⅩⅦ}Inse goteeba ng’a nyebe ogwechanda kwane,

\par }{\Q na ntige omoichano one inyeremie,


\par }{\Q \VS{ⅩⅩⅧ}nigo ndabe nobwoba igoro y’emechando yane yonsi,

\par }{\Q ekiagera nimanyete ng’a aye goika ombare ng’a nomomochi inde.


\par }{\Q \VS{ⅩⅩⅨ}Inche goika mbarwe ng’a nomokori amabe inde.

\par }{\Q Nase ki rende ngwechanda nemeremo ere bosa?


\par }{\Q \VS{ⅩⅩⅩ}Ninsa gwesibia namaache arabete buna amagena ’embura,

\par }{\Q na goisaba nesabuni,


\par }{\Q \VS{ⅩⅩⅪ}nigo orantugute ime ase engoro,

\par }{\Q ne chianga chiane chigechigwe ase engencho yane.


\par }{\Q \VS{ⅩⅩⅫ}Nyasae tari omonto buna inche, erinde imoiranerie,

\par }{\Q na ngende nere ase ekegambero.


\par }{\Q \VS{ⅩⅩⅩⅢ}Monto onde tari orabe omogayani oito,

\par }{\Q oyio oratogambie inche nere.


\par }{\Q \VS{ⅩⅩⅩⅣ}Tiga ere arusie enyimbo yaye korwa ase ’nde;

\par }{\Q okogosa kwaye tikobaisa kong’ondokia.


\par }{\Q \VS{ⅩⅩⅩⅤ}Erio inyare gokwana ntari nobwoba ase engencho yaye,

\par }{\Q nimanyete ng’a tindi nokomocha.




\par }\PoetryChap{Ⅹ}{\Q \VerseOne{Ⅰ}“Omoyo one ogechire obogima bwane;

\par }{\Q nimbe nobosibore gokwana na kwemurungania,

\par }{\Q ninkwane nobororo bore ase omoyo one.


\par }{\Q \VS{Ⅱ}Ninkwane, nteebie Nyasae: Tobaisa kongambia;

\par }{\Q imanyie egekogera aye okondwania iga.


\par }{\Q \VS{Ⅲ}Inee! Nigo ogokirie ase ogonchanda

\par }{\Q na gochaaya emeremo y’amaboko ao,

\par }{\Q na gwanchera ogosemania kw’abakori amabe?


\par }{\Q \VS{Ⅳ}Inee! Amaiso ao naya Mwanyabaanto are?

\par }{\Q Gose nigo okorora buna Mwanyabaanto akorora?


\par }{\Q \VS{Ⅴ}Inee! Amatuko ao nabo ang’ana buna aya Mwanyabaanto,

\par }{\Q gose emiaka yao buna ey’omonto,


\par }{\Q \VS{Ⅵ}goika okona‐gotuka okomocha kwane

\par }{\Q na korigia ebibe biane?


\par }{\Q \VS{Ⅶ}Nonya nabo nomanyete ng’a inche tindi nokomocha,

\par }{\Q na onde tari orantoorie korwa ase okoboko kwao?


\par }{\BB \par }
{\Q \VS{Ⅷ}“Amaboko ao naro ambombete, akandoisia;

\par }{\Q na bono kwang’onchokeire na gonsiria.


\par }{\Q \VS{Ⅸ}Inyora ng’a naye kwambombete buna esike.

\par }{\Q Inee! Nigo okong’irania imbe orotu naende?


\par }{\Q \VS{Ⅹ}Inee! Tari aye kwang’umorete buna amabeere,

\par }{\Q na okambomba buna ekerimu kiabwatanire?


\par }{\Q \VS{Ⅺ}Aye okaboyia omobere one risankwa okayobekera chinyama,

\par }{\Q okayobwatania namauga na emekia.


\par }{\Q \VS{Ⅻ}Aye kwang’eire obogima na konyorokia obwanchani bwao botari koera;

\par }{\Q na oborendi bwao nigo borendete omoika one.


\par }{\Q \VS{ⅩⅢ}Nonya nabo nigo obisete amang’ana ayio ase enkoro yao,

\par }{\Q nimanyete ng’a oko nakwo kwarenge okogania kwao.


\par }{\Q \VS{ⅩⅣ}Inse gokora ebibe, aye nigo ondigereretie,

\par }{\Q na totiga kong’a egesusuro ase engencho y’ebibe biane.


\par }{\Q \VS{ⅩⅤ}Obobe nobwane onye inde omokori amabe;

\par }{\Q na onye inde omonyaboronge tinkonyara gwetogia;

\par }{\Q nigo ing’ichire nobosooku,

\par }{\Q ase ayio aye origererie emechando yane.


\par }{\Q \VS{ⅩⅥ}Kondaimokererie omotwe one igoro,

\par }{\Q aye nigo okondigia buna endo egotwara orotwari,

\par }{\Q erinde ogenderere koorokia amakumia ao igoro yane.


\par }{\Q \VS{ⅩⅦ}Aye nigo okomenta oborori bwao igoro yane,

\par }{\Q na kwamentera ekeririanda igoro yane.

\par }{\Q Nigo okona‐kondetera ababisa bakondwania.


\par }{\BB \par }
{\Q \VS{ⅩⅧ}“Nase ki kwandusetie ase enda ya baba?

\par }{\Q Naki anga yare koba buya onye nakwete ekero monto onde atarandora,


\par }{\Q \VS{ⅩⅨ}imbe buna tinarengeo,

\par }{\Q anga nigo narusetigwe ase enda ya baba ntindekwe.


\par }{\Q \VS{ⅩⅩ}Inee! Amatuko y’obogima bwane tari amake?

\par }{\Q Intige, imbe n’obotoereru ase engaki eye enke,


\par }{\Q \VS{ⅩⅪ}ekero ntaragenda aase ntanyare koirana korwao rinde,

\par }{\Q ense eria y’omosunte ekerima na ey’ekiriri ki’amakweri,


\par }{\Q \VS{ⅩⅫ}ense emwamu ti buna omosunte ekerima;

\par }{\Q naende ey’ekiriri ki’amakweri na obotantanu,

\par }{\Q agwo oborabu bwaye bore obomwamu ti buna obw’obotuko gati.”




\par }\Chap{Ⅺ}{\SP Sofari

\par }{\PP \VerseOne{Ⅰ}Erio Sofari Omonaama agakwana, akabora:


\par }{\Q \VS{Ⅱ}“Inee! Amang’ana aya amange natigwe tairanerigwa?

\par }{\Q Na omonto obwate amang’ana amange buna iga nabarerwe oboronge?


\par }{\Q \VS{Ⅲ}Inee! Amang’ana ao atari nengencho nagere abanto bakire‐kiri?

\par }{\Q Na ekero ogokwana amang’ana ay’ogochecheria, monto onde takogosookia?


\par }{\Q \VS{Ⅳ}Aye nigo ogoteeba ng’a amang’ana ogokwana nay’ekeene,

\par }{\Q naende ng’a nigo ochenegete ase amaiso a Nyasae.


\par }{\Q \VS{Ⅴ}Korende onye ndiria Nyasae are gokwana

\par }{\Q na akoorokie buna ore,


\par }{\Q \VS{Ⅵ}erinde akomaanorere orore obobisi bw’obong’aini!

\par }{\Q Ere nigo abwate obomanyi botari korengeka.

\par }{\Q Ase ayio manya ng’a nigo akoeire egesusuro egeke,

\par }{\Q tari buna okomocha kwao kogwenerete.


\par }{\BB \par }
{\Q \VS{Ⅶ}“Inee! Nonyare komanya ebinto bia Nyasae bibisekanete?

\par }{\Q Nonyare komanya oboikeranu bw’Omonguru?


\par }{\Q \VS{Ⅷ}Onye bore obonene gochia igoro, inki oranyare gokora?

\par }{\Q Onye bore obotambe inse gochia aase abakuure, inki oranyare komanya?


\par }{\Q \VS{Ⅸ}Obotambe bwaye nigo boetanetie obw’ense,

\par }{\Q na obogare bwaye mboetanetie obw’enyancha.


\par }{\Q \VS{Ⅹ}Karaete asibe abanto,

\par }{\Q gose kobagambia, ning’o oramotange?


\par }{\Q \VS{Ⅺ}Ere nigo amanyete abanto batagwenereti.

\par }{\Q Ekero akorora amabe agokorwa,

\par }{\Q Inee, takorengereria igoro y’ayio?


\par }{\Q \VS{Ⅻ}Onye omoriri okonyara koba omong’aini,

\par }{\Q rirorio emori y’etigere y’orosana nenyare koiborwa ebe omonto.


\par }{\BB \par }
{\Q \VS{ⅩⅢ}“Oise kwebeeka ang’e ase enkoro yao gokora amaronge,

\par }{\Q na orambore amaboko ao gochia ase Nyasae;


\par }{\Q \VS{ⅩⅣ}onye kogotuguta ebibe bire ase amaboko ao,

\par }{\Q na togotiga obobe bomenye ase eema yao,


\par }{\Q \VS{ⅩⅤ}amaene, rirorio norigererie otari na komocha,

\par }{\Q naende norendwe buya tokoba nobwoba.


\par }{\Q \VS{ⅩⅥ}Nigo orebe emechando yao,

\par }{\Q buna amaache aetire, takoinyorwa naende.


\par }{\Q \VS{ⅩⅦ}Na obogima bwao nigo borarabe se kobua erioba ria mobaso gati;

\par }{\Q omosunte oye nigo oraonchoke obe buna ekero bogokia mambia.


\par }{\Q \VS{ⅩⅧ}Aye nomenye kore noboremu, ekiagera ogosemeria nkoreo;

\par }{\Q norendwe na gotimoka ase obotoereru.


\par }{\Q \VS{ⅩⅨ}Ekero okorara, monto onde tagokwoboyia;

\par }{\Q abanto abange mbache asore bagosorore ng’a banyore ogwancherwa.


\par }{\Q \VS{ⅩⅩ}Korende abakori amabe mbabe bakouna‐una\FTNT{*}{{\FR Ⅺ:ⅩⅩ }{\FR{11:20
}}{\FK{bakouna‐una:
}}{\FT{korigia egento otari n’obomanyi ase kere}}} ase omosunte, tibakorora omobaso.

\par }{\Q Tibagotooreka nonya ng’ake;

\par }{\Q ogosemeria kwabo ngosire pi.”




\par }\Chap{Ⅻ}{\SP Ayubu

\par }{\PP \VerseOne{Ⅰ}Erio Ayubu akairaneria, akabora:


\par }{\Q \VS{Ⅱ}Ekeene, inwe ninwe abanto bori,

\par }{\Q ekero morakwe, obong’aini nigo borasire.


\par }{\Q \VS{Ⅲ}Korende nainche nabo inde nokomanya buna inwe,

\par }{\Q gose timombueti.

\par }{\Q Ning’o otamanyeti amang’ana buna ayio?


\par }{\Q \VS{Ⅳ}Abasani baane nigo bagonchecheria, inche oyo narenge korangeria Nyasae,

\par }{\Q na ere akaba okong’iraneria,

\par }{\Q inche omonyaboronge ntari na komocha,

\par }{\Q bono nigo ngochecherigwa.


\par }{\Q \VS{Ⅴ}Omonto otari na mechando ende, nigo agochaaya emechando,

\par }{\Q nigo are ang’e gotindachera inse abwo batererigwe.


\par }{\Q \VS{Ⅵ}Chinka chi’abauri nigo chigendererete koba nomorembe,

\par }{\Q na abwo bagechete Nyasae nigo barendire buya,

\par }{\Q na enyasae yabo nigo ere ase amaboko abo.


\par }{\BB \par }
{\Q \VS{Ⅶ}Bono boria ching’iti, nchikworokererie;

\par }{\Q boria chinyoni chia igoro chigoteebie amang’ana;


\par }{\Q \VS{Ⅷ}gose kwana ne riroba, ndikworokererie,

\par }{\Q ne chinswe chia nyancha, nchikoraarerie.


\par }{\Q \VS{Ⅸ}Ning’o otamanyeti amang’ana aya onsi

\par }{\Q ng’a okoboko kw’Omonene nakwo gwakorire aya?


\par }{\Q \VS{Ⅹ}Obogima bwa kera egetongwa kere moyo

\par }{\Q na omoika o Mwanyabaanto, nigo bire ase okoboko kwaye.


\par }{\Q \VS{Ⅺ}Inee! Amang’ana ogoto gokoigwa, tikori koyateema

\par }{\Q buna oromeme rokomena rwaigwa endagera?


\par }{\BB \par }
{\Q \VS{Ⅻ}Obong’aini nigo bore ase abanto abanene,

\par }{\Q na okomenya emiaka emenge nakwo okomanya.


\par }{\Q \VS{ⅩⅢ}Korende Nyasae nigo are nobong’aini na okobua,

\par }{\Q boigo nare nogosemia na obomanyi.


\par }{\Q \VS{ⅩⅣ}Ere aise gotagora, onde tari oraagache naende;

\par }{\Q aise gosiekera omonto, onde tari oramoigorere.


\par }{\Q \VS{ⅩⅤ}Aise gotanga amaache, ense igo erome pa,

\par }{\Q na ekero akoyarenta nigo akoonchorana ense.


\par }{\BB \par }
{\Q \VS{ⅩⅥ}Chinguru na obong’aini nigo bikorwa asare.

\par }{\Q Abwo bakong’aineka na abakong’ainereria nigo bare ase okoboko kwaye.


\par }{\Q \VS{ⅩⅦ}Omonene nigo akoombogania abare abasemia obatiga getirianda,

\par }{\Q nigo agokora abagaambi ebiina baba abariri.


\par }{\Q \VS{ⅩⅧ}Nigo agosibora chinkini chi’abarwoti,

\par }{\Q erio obaboyia ebibarachi.


\par }{\Q \VS{ⅩⅨ}Ere nigo akoombogania abakuani,

\par }{\Q obatiga getirianda,

\par }{\Q na oonchorana abanto bare nokobua.


\par }{\Q \VS{ⅩⅩ}Abanto abwo basemeirie nigo akobaura amang’ana bagokwana,

\par }{\Q na oura abanto abagotu ogosemia.


\par }{\Q \VS{ⅩⅪ}Omonene nigo akorentera abagaambi ogochaywa,

\par }{\Q na abanto bare nokobua nigo akobaura chinguru.


\par }{\Q \VS{ⅩⅫ}Ere nigo akoorokia obobisi ase omosunte,

\par }{\Q erio okora obobisi boria bore ase omosunte bwaba oborabu.


\par }{\Q \VS{ⅩⅩⅢ}Nigo agokinia ebisaku, naende obisiria;

\par }{\Q nigo akobikora biabucha, naende obing’anyia.


\par }{\Q \VS{ⅩⅩⅣ}Ere nigo akorusia obong’aini ase abatang’ani b’abaanto bare ase ense,

\par }{\Q erio obatiga bakoombogana erooro bosa.


\par }{\Q \VS{ⅩⅩⅤ}Abanto abwo nigo bagotaba‐taba ase omosunte borabu botaiyo,

\par }{\Q na ogera baong’anya buna omonto otindire.




\par }\PoetryChap{ⅩⅢ}{\Q \VerseOne{Ⅰ}Naama! Amang’ana aya onsi nayarorire neriso riane,

\par }{\Q nayaigure nogoto kwane, nayamanyire.


\par }{\Q \VS{Ⅱ}Aya momanyete, nainche ninyamanyete;

\par }{\Q inwe timombueti kende.


\par }{\Q \VS{Ⅲ}Korende nigo nganetie nkwane n’Omonguru;

\par }{\Q mbeke amang’ana aane ase Nyasae,

\par }{\Q erinde ng’amereranie nere,


\par }{\Q \VS{Ⅳ}Korende inwe nabatongi oborimo,

\par }{\Q inwe mwensi nabarwaria bare bosa, motari kogwenia.


\par }{\Q \VS{Ⅴ}Onye ndiria mware gokira‐kiri!

\par }{\Q Okwo nanga nigo kwaba obong’aini bwaino.


\par }{\BB \par }
{\Q \VS{Ⅵ}Bono tegerera moigwe amang’ana ngwekwanera,

\par }{\Q naende tegerera moigwe ogosorora gokorwa ase omonwa one.


\par }{\Q \VS{Ⅶ}Inee! Inwe nigo mokorwanerera Nyasae ase ogokwana oborimo?

\par }{\Q Naende mokomorwanerera ase obong’ainereria?


\par }{\Q \VS{Ⅷ}Inee! Inwe nigo more nogwanchereria asare?

\par }{\Q Nigo moganetie korwanerera Nyasae ase ekegambero?


\par }{\Q \VS{Ⅸ}Inee! Amang’ana nabe amaya ase more Omonene karabarenge abamanye buna more?

\par }{\Q Gose mokagete ng’a nigo moramong’aine buna abanto bakong’ainana?


\par }{\Q \VS{Ⅹ}Ekeene ere nabatogonyere Onye mogokora ogwanchereria bobisi.


\par }{\Q \VS{Ⅺ}Inee! Obonene bwaye tibokobaboyia,

\par }{\Q na okogosa kwaye kobaondokie?


\par }{\Q \VS{Ⅻ}Emereng’anio y’obong’aini bwaino nigo ere bosa buna ribu,

\par }{\Q ne chiburi chiaino nigo chigiteire esike.


\par }{\Q \VS{ⅩⅢ}Inwe kira‐kiri, montige nkwane,

\par }{\Q na kende gionsi kegochia konyora, tiga kenyore.


\par }{\BB \par }
{\Q \VS{ⅩⅣ}Nase ki ndabeeke enyama y’omobere one ase amaino aane?

\par }{\Q Ting’egerereti obogima bwane.


\par }{\Q \VS{ⅩⅤ}Omonene naisa kong’ita, ningenderere komosemeria,

\par }{\Q nonya nabo goika ndete amang’ana aane ase obosio bwaye.


\par }{\Q \VS{ⅩⅥ}Ayio nabe ogotooreka kwane

\par }{\Q ng’a omonto otamoirogeti Nyasae tagocha ase obosio bwaye.


\par }{\Q \VS{ⅩⅦ}Tegerera onyigwe,

\par }{\Q tiga ogotebereria kwane gosoe ase amato aino.


\par }{\Q \VS{ⅩⅧ}Rora, naroisirie amang’ana aane,

\par }{\Q namanyire ng’a nimbarerwe oboronge.


\par }{\BB \par }
{\Q \VS{ⅩⅨ}Ning’o oreo ogochia koamererania nainche?

\par }{\Q Onye oreo, rirorio inche nigo ndakire‐kiri inkwe.


\par }{\Q \VS{ⅩⅩ}Bono nigo ngokoboria onkorere ebinto bibere,

\par }{\Q nario ntebise korwa ase obosio bwao:


\par }{\Q \VS{ⅩⅪ}Rusia okoboko kwao korwa ase ’nde,

\par }{\Q na okogosa kwao tikogenderera konyoboyia.


\par }{\BB \par }
{\Q \VS{ⅩⅫ}Erio aye ondangerie, na inche ng’itabe, gose ing’a ribaga nkwane, naye ong’iranerie.


\par }{\Q \VS{ⅩⅩⅢ}Amamocho aane, na ebibe biane, mbirenga bire?

\par }{\Q Imanyie ogosaria kwane, na ebibe biane.


\par }{\BB \par }
{\Q \VS{ⅩⅩⅣ}Nase ki okobisa obosio bwao na

\par }{\Q kombara ng’a nomobisa oo inde?


\par }{\Q \VS{ⅩⅩⅤ}Inee! Nigo orasegenyie\FTNT{*}{{\FR ⅩⅢ:ⅩⅩⅤ }{\FR{13:25
}}{\FK{Orasegenyie:
}}{\FT{engencho yaye n’ogosaria
}}} rito eriomo rikona‐koirwa nembeo?

\par }{\Q Gose aye nigo ogochia gotunya omoiriro korwa magega?


\par }{\BB \par }
{\Q \VS{ⅩⅩⅥ}Ekiagera gwanchikeire amang’ana ’obororo,

\par }{\Q naende kwang’akanire amabe ’obosae bwane.


\par }{\Q \VS{ⅩⅩⅦ}\XREF{}{{\XO ⅩⅢ:ⅩⅩⅦ }{\XO{13:27:
}}{\XT{Ayubu 33:11}}}Aye gwasoirie amagoro aane ase rikorogoto,

\par }{\Q nigo origereretie orogendo rwane rwonsi;

\par }{\Q aye kwabeekire orobebe ase chimbaratero chiane chigotacha.


\par }{\Q \VS{ⅩⅩⅧ}Omonto nigo agosira oruao buna egento ekegundo,

\par }{\Q na buna eanga yarirwe nebigwankwa.




\par }\PoetryChap{ⅩⅣ}{\Q \VerseOne{Ⅰ}“Mwanyabaanto okoiborwa nomokuungu,

\par }{\Q amatuko aye namake;

\par }{\Q ayio aichire nemechando.


\par }{\Q \VS{Ⅱ}Ere nigo akororekana buna egesicha giasichire na giasira bwango,

\par }{\Q nigo agoeta bwango buna omorengari, tari kogenderera kobao.


\par }{\Q \VS{Ⅲ}Inee! Aye nigo okorigereria omonto buna oyio?

\par }{\Q Nigo okondeta ase obosio bwao na kongambia ekiina?


\par }{\Q \VS{Ⅳ}Ning’o oranyare korenta egento gechenegete korwa ase egetachenegeti?

\par }{\Q Onde taiyo, nonya noyomo.


\par }{\Q \VS{Ⅴ}Omonto nigo abareire amatuko aye,

\par }{\Q na omobaro bw’emetienyi yaye naye kwayochikire,

\par }{\Q naende kwamobeekeire chimbebe atanyare goetania.


\par }{\Q \VS{Ⅵ}Tiga komorigereria, motige anyore obotoereru,

\par }{\Q erinde agokere amatuko aye buna omonto orikire emeremo.


\par }{\BB \par }
{\Q \VS{Ⅶ}“Ogosemeria nkoreo ase omote,

\par }{\Q ekero ogechirwe noseboke naende,

\par }{\Q na emeseboko eyio tegosira.


\par }{\Q \VS{Ⅷ}Emeri y’omote oyio neisa kogota ime ase riroba,

\par }{\Q na egetugi kiaye nkegote gesire ime ase riroba,


\par }{\Q \VS{Ⅸ}nonya naboigo, ekero embura eratwe,

\par }{\Q nigo keraseboke na gosokia ebisabo buna ekemeri ekeyia.


\par }{\Q \VS{Ⅹ}Korende omonto nigo agokwa, bwarerigwa riroba inse;

\par }{\Q omonto nigo agotiga koeyana, ng’ai agochia?


\par }{\BB \par }
{\Q \VS{Ⅺ}“Buna koreng’ana amaache e chinyancha agosira pi,

\par }{\Q naboigo naye chindooche agokama chioma pa,


\par }{\Q \VS{Ⅻ}naboigo na Mwanyabaanto kararire, tagotenena naende;

\par }{\Q tagoturwa goika ekero igoro na ense bitabeo;

\par }{\Q tagotaboborwa korwa ase chitoro chiaye.


\par }{\BB \par }
{\Q \VS{ⅩⅢ}“Naki anga yaba buya, onye nkwambisa agwo aase abakuure;

\par }{\Q onye kwandenda aase are bobisi, goika endamwamu yao ebe yaetire,

\par }{\Q onye gwanchikera engaki na kong’inyora!


\par }{\Q \VS{ⅩⅣ}Inee! Omonto gakuure, nairane koba moyo naende?

\par }{\Q Inche ase amatuko aane onsi inchikeire, nimbe nganyete,

\par }{\Q goika ogosiborwa kwane goche.


\par }{\Q \VS{ⅩⅤ}Aye korandangerie, na inche ningoitabere,

\par }{\Q ekiagera noganie emeremo y’amaboko ao.


\par }{\Q \VS{ⅩⅥ}Bono aye nigo okobara amatambokero aane,

\par }{\Q gose tori korigereria ebibe biane.


\par }{\Q \VS{ⅩⅦ}Ogosaria kwane kware komumekerigwa egunia ime,

\par }{\Q aye nigo kware gotuba ebibe biane.


\par }{\BB \par }
{\Q \VS{ⅩⅧ}“Buna egetunwa gekogwa na giasamunyokana,

\par }{\Q na egetare giasukigwa korwa aase aye;


\par }{\Q \VS{ⅩⅨ}buna amaache agwata amagena asamunyokana,

\par }{\Q ne chiooro chiaira amaroba aera,

\par }{\Q naboigo aye ogosiria ogosemeria kwa Mwanyabaanto.


\par }{\Q \VS{ⅩⅩ}Aye nigo ogendererete kobua omonto,

\par }{\Q na ere nigo agoeta osira,

\par }{\Q nigo okoonchora ekieni kiaye kwamosiria.


\par }{\Q \VS{ⅩⅪ}Abana baye nigo bakoegwa ogosikwa,

\par }{\Q korende ere tari komanya ayio;

\par }{\Q nigo bakourwa ogosikwa kwabo na gokoigwa,

\par }{\Q korende ere tari komanya ayio.


\par }{\Q \VS{ⅩⅫ}Ere nigo akoigwa obororo ase omobere oye,

\par }{\Q na oba okona‐kwereera omonyene.”




\par }{\MS Chinkwana chia kabere ase egati y’Ayubu na abasani baye

\par }\Chap{ⅩⅤ}{\MR (15:1—21:34)

\par }{\SP Elifasi

\par }{\PP \VerseOne{Ⅰ}Erio Elifasi Omotemani akairaneria, akabora:


\par }{\Q \VS{Ⅱ}“Inee! Omonto omong’aini nagwenerete airanerie amang’ana are buna omwaga okogusa,

\par }{\Q na goichoria enda yaye nomwaga okogusa korwa moocha?


\par }{\Q \VS{Ⅲ}Inee! Nemogwenerete koamererania ne chinkwana chitari nengencho,

\par }{\Q gose amang’ana atari korenta buya bonde?


\par }{\Q \VS{Ⅳ}Aye nigo ogosiria okomoiroka Nyasae,

\par }{\Q naende gwatanga ogosaba ase obosio bwaye.


\par }{\Q \VS{Ⅴ}Ebibe biao biorokereirie omonwa oo amang’ana ogokwana,

\par }{\Q aye gwachorire gokwana amang’ana y’obong’ainereria.


\par }{\Q \VS{Ⅵ}Tari inche ngokonachera ekiina, korende amang’ana aya ogokwana,

\par }{\Q ee, aya ogokwana nomonwa oo akobereire kirori.


\par }{\BB \par }
{\Q \VS{Ⅶ}“Inee! Naye ore omonto bw’eritang’ani koiborwa?

\par }{\Q Gose naye gwatongetwe ritang’ani ebitunwa bitarabao?


\par }{\Q \VS{Ⅷ}Inee! Kwana koigwa emeroberio y’obobisi bwa Nyasae?

\par }{\Q Aye nigo kwenyoreire obong’aini aye bweka?


\par }{\Q \VS{Ⅸ}Inee! Aye ninki omanyete intwe totamanyeti?

\par }{\Q Mbong’aini ki omanyete intwe totamanyeti?


\par }{\Q \VS{Ⅹ}Abanto bamerire chimbuche amo nabakoorire emiaka emenge nao bare aa amo naintwe,

\par }{\Q barabwo mbabuete iso ase emiaka.


\par }{\BB \par }
{\Q \VS{Ⅺ}“Inee! Okoremia koria Nyasae akoeire tikogoisaini?

\par }{\Q Gose ring’ana ri’oboitongo agokwana naye nigo rire bosa asore?


\par }{\Q \VS{Ⅻ}Nase ki enkoro yao ere morero,

\par }{\Q na amaiso ao akomogora,


\par }{\Q \VS{ⅩⅢ}goika omoyo oo obeire mamincha ya Nyasae,

\par }{\Q na bono aye ngosokia ore amang’ana aya korwa ase omonwa oo?


\par }{\Q \VS{ⅩⅣ}\XREF{}{{\XO ⅩⅤ:ⅩⅣ }{\XO{15:14:
}}{\XT{Ayubu 25:4-6}}}Inee! Mwanyabaanto ninki are goika anyare koba oyochenegete?

\par }{\Q Gose ere oyio oiboire nomokuungu ng’a anyare koba omonyaboronge?


\par }{\Q \VS{ⅩⅤ}Rora, Nyasae tari gosemeria nonya nabachenu baye,

\par }{\Q na igoro chionsi tichichenegeti ase obosio bwaye.


\par }{\Q \VS{ⅩⅥ}Onye nabo, naki rende ase omonto oyio ogokora ay’okogechia na gosaria,

\par }{\Q oyio okonywa ebibe buna amaache?


\par }{\BB \par }
{\Q \VS{ⅩⅦ}“Integerera oigwe, na inche nkworokie;

\par }{\Q amang’ana narorire ninyararie.


\par }{\Q \VS{ⅩⅧ}Ayio abanto abang’aini bateebeetigwe ne chisokoro chiabo,

\par }{\Q nabarabwo tibayabisete.


\par }{\Q \VS{ⅩⅨ}Barabwo bakaegwa ense eria,

\par }{\Q na abanto b’ense engeni tibaetete aroro.


\par }{\BB \par }
{\Q \VS{ⅩⅩ}“Omokori amabe nigo akogenderera gochandeka nobororo ase amatuko aye onsi,

\par }{\Q na omochandi boigo ase emiaka ere achikeretwe.


\par }{\Q \VS{ⅩⅪ}Amariogi ay’okwoboyia nigo agosoa ase amato aye;

\par }{\Q na ekero are n’obotoereru, oyo ogosiria nigo akomocheera.


\par }{\Q \VS{ⅩⅫ}Ere tari koba nogosemeria ng’a gose narue ase omosunte naende,

\par }{\Q ekiagera omoro nigo omoganetie.


\par }{\Q \VS{ⅩⅩⅢ}Omonto oyio nigo akoba okoombogana korigia endagera, oboria:

\par }{\Q Ng’ai ere?

\par }{\Q Nigo amanyete ng’a rituko ri’omosunte riamoikeire ang’e.


\par }{\Q \VS{ⅩⅩⅣ}Emechando na obwoba nigo bikomoondokia.

\par }{\Q Ebio nigo bikomorwania na komobua,

\par }{\Q ne chinguru buna echi’omorwoti bwebekire ang’e korwana esegi.


\par }{\BB \par }
{\Q \VS{ⅩⅩⅤ}“Ere oramboire okoboko kwaye mamincha ya Nyasae,

\par }{\Q naende oba nomokia gokora ay’oboenenu ase obosio bw’Omonguru.


\par }{\Q \VS{ⅩⅩⅥ}Oyio nigo akobogoria ching’aya chiaye chikumbire,

\par }{\Q ominyoka ore nebigoti ebikong’u ochia korwania Omonene.


\par }{\Q \VS{ⅩⅩⅦ}Nigo atubire obosio bwaye namaguta ’obonoru,

\par }{\Q naende onorire ase ebibono biaye.


\par }{\BB \par }
{\Q \VS{ⅩⅩⅧ}“Oyio obeire omenyete ase emechie yasaretigwe

\par }{\Q agwo ase chinyomba chitamenyiri nonde,

\par }{\Q echio konya chiarurwe ase ogosarigwa chibe amatombe.


\par }{\Q \VS{ⅩⅩⅨ}Omonto oyio takoba omonda,

\par }{\Q obotenenku bwaye tibokogenderera kobao,

\par }{\Q gose tibokobucha ase ense.


\par }{\Q \VS{ⅩⅩⅩ}Tagotooreka korwa ase omosunte;

\par }{\Q omorero mbwomie emeseboka egoseboka,

\par }{\Q ere omonyene nasire ase omoika bw’Omonene.


\par }{\Q \VS{ⅩⅩⅪ}Tabaisa kweng’aina ase ogosemeria amang’ana abosa,

\par }{\Q ekiagera obosa obwo nabwo borabe eng’eria yaye.


\par }{\Q \VS{ⅩⅩⅫ}Naakanwe obosa obwo ritang’ani engaki yaye etaraika,

\par }{\Q na nigo arabe buna orosagia rwaye rotarasicha.


\par }{\Q \VS{ⅩⅩⅩⅢ}Oyio nigo arabe buna omosabibu okoarora amasabibu ataratoba,

\par }{\Q na buna omozeituni okoarora ebisicha biaye.


\par }{\Q \VS{ⅩⅩⅩⅣ}Ebiombe bi’abatamoirogete Nyasae nigo biragombae,

\par }{\Q na omorero nosambe emechie y’abanchete amaaki.


\par }{\Q \VS{ⅩⅩⅩⅤ}Abanto abwo nigo bakoroberia amabe, barenta ogosaria;

\par }{\Q okwama kwabo bakorenta nokw’obong’ainereria.”




\par }\Chap{ⅩⅥ}{\SP Ayubu

\par }{\PP \VerseOne{Ⅰ}Erio Ayubu akairaneria, akabora:


\par }{\Q \VS{Ⅱ}Inche naigure amang’ana amange buna ayio,

\par }{\Q inwe mwensi nigo more abaremia mogonchanda.


\par }{\Q \VS{Ⅲ}Inee! Amang’ana ayio anga buna omwaga okogusa aerire?

\par }{\Q Gose nkere egekogoseegeta oiranerie ayande?


\par }{\Q \VS{Ⅳ}Onye ndiria obogima bwaino bware koba ribaga ri’obwane,

\par }{\Q nanga nigo nakwana buna inwe;

\par }{\Q nigo nare gokwana amang’ana amange mamincha yaino

\par }{\Q na gosingisia omotwe one.


\par }{\Q \VS{Ⅴ}Amang’ana nare ngokwana korwa ase omonwa one, nigo are kobabeeka chinguru;

\par }{\Q ee, amabeebe ay’ebikoba igoro nigo are kobaremia.


\par }{\Q \VS{Ⅵ}Ninsa koba ngokwana, obororo bwane tibogokea;

\par }{\Q na ninsa koremereria nkire,

\par }{\Q emechando yane tegokea nonya ng’ake.


\par }{\Q \VS{Ⅶ}Ekeene, Nyasae okoorire chinguru chiane,

\par }{\Q na osiririe abanto bonsi b’enka yane.


\par }{\Q \VS{Ⅷ}Ere okorire omobere one obeire nemenia,

\par }{\Q na eyio yambereire kirori;

\par }{\Q oboreu bwane bwaorokeire ase obosio bwane kombera kirori.


\par }{\BB \par }
{\Q \VS{Ⅸ}Omonene obeire nendamwamu ase ’nde,

\par }{\Q ontandoranire, naende ongechire;

\par }{\Q oromananirie amaino aye ase ’nde;

\par }{\Q omochandi one omogoreirie inche amaiso bobe.


\par }{\Q \VS{Ⅹ}Abanto nigo banyansameretie emenwa yabo,

\par }{\Q bang’akire chindoe ase chinsea. Bakondama;

\par }{\Q nigo bagosangererekana amo ng’a bankore bobe.


\par }{\Q \VS{Ⅺ}Nyasae ondure ase abanto batamoirogeti,

\par }{\Q ombekire ase amaboko abakori amabe.


\par }{\Q \VS{Ⅻ}Inche nigo narenge inde n’obotoereru, korende ere agansenyenta,

\par }{\Q ee, Nyasae akambwata ebigoti, akambutorana ebing’ese,

\par }{\Q bono onkorire nabeire ekerenga kiaye gekoraswa.


\par }{\Q \VS{ⅩⅢ}Abaruti emegwe baye bang’etananire aande onsi,

\par }{\Q ombetire chinyigo chiane, tandorereti amaabera;

\par }{\Q oumoire amaache endorwe yane igoro ase riroba.


\par }{\Q \VS{ⅩⅣ}Ong’akire amaakwa igoro ase amaakwa ande;

\par }{\Q nigo akondindokera buna omorwani esegi ore ne chinguru.


\par }{\BB \par }
{\Q \VS{ⅩⅤ}Bono natubire omobere one negunia,

\par }{\Q ne chinguru chiane nachitugutire ime ase orotu.


\par }{\Q \VS{ⅩⅥ}Amaiso aane abariirire ase obosio bwane,

\par }{\Q na ekiriri kiarorekanire ase obosio bwane,


\par }{\Q \VS{ⅩⅦ}nonya tindakora bobe bonde namaboko aane,

\par }{\Q na ogosaba kwane kore ogoikeranu.


\par }{\BB \par }
{\Q \VS{ⅩⅧ}Aye riroba, tobaisa gotuba amanyinga aane,

\par }{\Q na ekerero kiane tikenyora ase kegotimokera.


\par }{\Q \VS{ⅩⅨ}\XREF{}{{\XO ⅩⅥ:ⅩⅨ }{\XO{16:19:
}}{\XT{Ayubu 19:25}}}Rora, Kirori one igoro are nonya mbono,

\par }{\Q ee, Oyokondwanerera igoro are.


\par }{\Q \VS{ⅩⅩ}Nonya nabasani baane nigo bagonsekerera,

\par }{\Q inche nigo nkoiyeria amariga ndigereretie Nyasae.


\par }{\Q \VS{ⅩⅪ}Kirori one nansororere ase Nyasae,

\par }{\Q buna omonto agosororera omonto onde.


\par }{\Q \VS{ⅩⅫ}Emiaka emeke netigarete,

\par }{\Q inche mbwatie enchera ekogenda aase ntanyare koirana korwao naende.




\par }\PoetryChap{ⅩⅦ}{\Q \VerseOne{Ⅰ}“Omoika ong’ereire, amatuko aane aikeire omoerio;

\par }{\Q oboina mbonganyete.


\par }{\Q \VS{Ⅱ}Ekeene, abachecheria bang’etananire, na amaiso aane nigo agendererete korora okogechia kwabo.


\par }{\Q \VS{Ⅲ}Aye omonyene obe ntenenera ase ’nde, imbe asore.

\par }{\Q Inee! Ning’o rende oranyare kwerua abe ntenenera ase ’nde?


\par }{\Q \VS{Ⅳ}Aye gwasiekire ebirengererio biabo tibiba nokomanya,

\par }{\Q ase ayio tokobaimokereria igoro na kobaa okobua.


\par }{\Q \VS{Ⅴ}Omonto ogosigaana abasani ase okwenyorera chinibo chiabo,

\par }{\Q amaiso abana babo nigo araukore.


\par }{\Q \VS{Ⅵ}Omonene onkorire nabeire ring’ana abanto bakorabaara,

\par }{\Q nabeire oyo abanto bagochaaya ase ogotwa amate.


\par }{\Q \VS{Ⅶ}Emechando yagerire amaiso aane abeire orotutu,

\par }{\Q na ebiimo biane bionsi biabeire buna omorengari bosa.


\par }{\Q \VS{Ⅷ}Abanto abaronge bakumirie amang’ana aya,

\par }{\Q ee, omonto otari na komocha oimokire gokorera bobe oria otamoirogeti Nyasae.


\par }{\Q \VS{Ⅸ}Korende omonyene oboronge nabwaterere enchera yaye,

\par }{\Q na oyio obwate amaboko achenegete nagenderere koba ne chinguru.


\par }{\Q \VS{Ⅹ}Korende inwe mwensi, moirane gocha;

\par }{\Q tinkonyara konyora nonya nomonto oyomo ase egati yaino ore omong’aini.


\par }{\Q \VS{Ⅺ}Amatuko aane aetire, emeroberio yane yasarekire,

\par }{\Q nonya nokogania gw’enkoro yane.


\par }{\Q \VS{Ⅻ}Abanto abwo baonchoire obotuko bwabeire omobaso;

\par }{\Q nigo bagoteeba ng’a omobaso nigo ore ang’e,

\par }{\Q korende omosunte noreo.


\par }{\Q \VS{ⅩⅢ}Nonya inde nogosemeria, aase abakuure nao obomenyo bwane,

\par }{\Q nindambore oborere bwane ase omosunte ime.


\par }{\Q \VS{ⅩⅣ}Ninteebie oboina: Naye tata

\par }{\Q Ninteebie amakonde: Ninwe baba na abaiseke baminto.


\par }{\Q \VS{ⅩⅤ}Inee! Ng’ai rende ogosemeria kwane kore?

\par }{\Q Ning’o oranyare gokorora?


\par }{\Q \VS{ⅩⅥ}Ogosemeria okwo nigo koragende gochia aase abakuure.

\par }{\Q Nintirimboke amo nakorokwo gochia gotimoka ase riroba ime.”




\par }\Chap{ⅩⅧ}{\SP Bilidadi

\par }{\PP \VerseOne{Ⅰ}Bilidadi Omosua akairaneria, akabora:


\par }{\Q \VS{Ⅱ}“Inee! Ngoika ririri ogochia korigia amang’ana agokwanwa?

\par }{\Q Yarengererie, magega yaye naintwe tokwane.


\par }{\Q \VS{Ⅲ}Nase ki tokobarwa koba buna ching’iti?

\par }{\Q Nase ki tokobarwa koba abanto batamanyeti gento kende?


\par }{\Q \VS{Ⅳ}Inee! Aye nigo ogwetandora ase engencho y’endamwamu yao,

\par }{\Q ense nigo egochia gotigwa bosa ase engencho yao?

\par }{\Q Gose egetare ngetigerigwe korwa aase aye?


\par }{\BB \par }
{\Q \VS{Ⅴ}\XREF{}{{\XO ⅩⅧ:Ⅴ }{\XO{18:5:
}}{\XT{Ayubu 21:17}}}“Amaene, omobaso bw’omokori amabe norime,

\par }{\Q gose amasase aye takobara.


\par }{\Q \VS{Ⅵ}Oborabu bore ase obomenyo bwaye

\par }{\Q nigo borabe omosunte,

\par }{\Q na etaya yaye ere asare nerimigwe.


\par }{\Q \VS{Ⅶ}Amatambokero aye are ne chinguru nakeeigwe,

\par }{\Q na emeroberio yaye emoiyerie inse.


\par }{\Q \VS{Ⅷ}Amagoro aye nabwatwe nomotego,

\par }{\Q abe ogotaara ase egati ye chiirima.


\par }{\Q \VS{Ⅸ}Omotego nomobwate ase egetingiro

\par }{\Q na omoeto nomobwate omong’userere bokong’u.


\par }{\Q \VS{Ⅹ}Engori y’ogotegerwa nebiswe ase riroba ase agotacha,

\par }{\Q na omotego otegwe ase enchera agoeta.


\par }{\Q \VS{Ⅺ}Nabe okogoswa na kwoboigwa korwa ase chinsemo chionsi,

\par }{\Q nkomoseria atame namagoro.


\par }{\Q \VS{Ⅻ}Enchara nemorie goika chinguru chiaye chiere,

\par }{\Q na emechando nemobeere ang’e komoiyeria.


\par }{\Q \VS{ⅩⅢ}Oborwaire mbokoore risankwa ri’omobere oye,

\par }{\Q oborwaire obotang’ani bw’amakweri mbogundie ebiimo biaye.


\par }{\Q \VS{ⅩⅣ}Nataboranwe ne chinguru korwa ase obomenyo konya asemeretie,

\par }{\Q erio airwe ase omorwoti bw’okwoboyia okonge.


\par }{\Q \VS{ⅩⅤ}Enka yaye nebe bosa abanto abaao mbabe bakomenya aroro;

\par }{\Q amagena omorero nasiarerwe ase enka yaye.


\par }{\Q \VS{ⅩⅥ}Emeri yaye ’nyome inse ye riroba,

\par }{\Q ne chinsagia chiaye nachisusane.


\par }{\Q \VS{ⅩⅦ}Oyio takoinyorwa ase ense nonya ng’ake,

\par }{\Q gose nonya nerieta riaye tirikogenderera koinyorwa agwo ase enchera.


\par }{\Q \VS{ⅩⅧ}Ere narusigwe korwa ase oborabu arutwe gochia ase omosunte;

\par }{\Q naende aserigwe korwa ase ense.


\par }{\Q \VS{ⅩⅨ}Takoba nomwana gose abanto b’ororeria rwaye ase egati y’abanto bamwabo,

\par }{\Q gose monto onde oye tagotigara ore moyo agwo ase amenyete.


\par }{\Q \VS{ⅩⅩ}Abanto bamenyete bosongo mbakumie igoro ye rituko ri’ogosirigwa kwaye,

\par }{\Q na abamenyete moocha mbaondokigwe namang’ana ayio.


\par }{\Q \VS{ⅩⅪ}Ekeene, obomenyo bw’abatamoirogeti Nyasae nabo bore igo,

\par }{\Q na aase ay’abataganeti komomanya Nyasae nabo are igo.”




\par }\Chap{ⅩⅨ}{\SP Ayubu

\par }{\PP \VerseOne{Ⅰ}Erio Ayubu akairaneria, akabora:


\par }{\Q \VS{Ⅱ}“Inee! Ngoika ririri morabe mokogechia omoyo one

\par }{\Q na mogonsenyenta namang’ana aino?


\par }{\Q \VS{Ⅲ}Mwabeire mogonchecheria ara ikomi.

\par }{\Q Inee! Timori korora obosooku gonkorera bobe iga?


\par }{\Q \VS{Ⅳ}Ee, nonya ekeene nakorire okomocha,

\par }{\Q okomocha okwo nokwane inche omonyene.


\par }{\Q \VS{Ⅴ}Inwe onye mogwetogia ng’a nabaya more kombua

\par }{\Q na kong’enekeria igo kobwatekana nogochaywa kwane,


\par }{\Q \VS{Ⅵ}rirorio momanye ng’a Nyasae orentire amabe aya ase ’nde,

\par }{\Q na ontegire noboreba bwaye.


\par }{\Q \VS{Ⅶ}Rora, nigo nkorera mono ngoteeba: Nakoreirwe bobe,

\par }{\Q korende tindi koiranerigwa;

\par }{\Q nigo nkorangeria neriogi rinene ng’a nkonywe,

\par }{\Q korende ekeene, oboronge tibori gokorwa.


\par }{\Q \VS{Ⅷ}Nyasae oagachire orwaki aase ngoeta,

\par }{\Q obeekire omosunte ase ebinchera ngoeta.


\par }{\Q \VS{Ⅸ}Ong’urire obonene bwane.

\par }{\Q Orusirie egutwa korwa ase omotwe one.


\par }{\Q \VS{Ⅹ}Korwa ase chinsemo chionsi ong’iyeirie,

\par }{\Q bono inche nasirigwe;

\par }{\Q osimoire ogosemeria kwane buna omote ogosimorwa.


\par }{\Q \VS{Ⅺ}Obeire nekeririanda ekenene ase ’nde,

\par }{\Q na ombarire ng’a nomobisa oye inde.


\par }{\Q \VS{Ⅻ}Ebiombe bi’abarwani baye b’esegi nigo bigocha bire amo,

\par }{\Q biabekire eburi ase ngoetera;

\par }{\Q biatoorire biang’etananire ase chinsemo chionsi chi’Obomenyo bwane.


\par }{\BB \par }
{\Q \VS{ⅩⅢ}“Nyasae ogerire abaminto bantigire, bambeereire aare,

\par }{\Q na abanto twamanyaine bantigire, babeire buna tibamanyeti.


\par }{\Q \VS{ⅩⅣ}Abanto baminto bantigire, na abasani twanchaine mono banyebire.


\par }{\Q \VS{ⅩⅤ}Abageni bamenyete mwane banyebire;

\par }{\Q na abasomba baane abaiseke bambarire buna omoeti;

\par }{\Q nabeire omomenyi ase amaiso abo.


\par }{\Q \VS{ⅩⅥ}Ekero nkorangeria omosomba one, ere tari kong’itabera,

\par }{\Q otatiga ekero namosoroire, nario rioka agocha.


\par }{\Q \VS{ⅩⅦ}Omoika okorwa ase omonwa one nigo ogotiokera omokungu one bobe;

\par }{\Q nigo inde okogechia ase abamura baminto torwete enda eyemo.


\par }{\Q \VS{ⅩⅧ}Nonya n’abana abake banchayire;

\par }{\Q ekero ngotenena nigo bagonkwana bobe.


\par }{\Q \VS{ⅩⅨ}Abasani abagisangio banyinyerire na kogechigwa nainche;

\par }{\Q nabwo nanchete bang’onchokeire na gonkora bobe.


\par }{\Q \VS{ⅩⅩ}Amauga ’omobere one atongononire ase risankwa ne chinyama,

\par }{\Q natigeirwe egesabo getubete amaino gioka.


\par }{\Q \VS{ⅩⅪ}Inwe abasani baane, ndorera amabeebe, ndorera amabeebe,

\par }{\Q ekiagera okoboko kwa Nyasae kwang’akire!


\par }{\Q \VS{ⅩⅫ}Nase ki nainwe mogonchanda buna Nyasae anchandire?

\par }{\Q Inee! Timoisanegeti ase ogonchanda omobere one?


\par }{\BB \par }
{\Q \VS{ⅩⅩⅢ}“Naki yare koba buya onye amang’ana aane narikwa bono!

\par }{\Q Yare koba buya arikwe ase egetabu,


\par }{\Q \VS{ⅩⅩⅣ}ee, arikwe nekaramu eroisirie korwa ase risasi, ekioma egekong’u,

\par }{\Q amang’erwe ase egetare abeo kare na kare.


\par }{\BB \par }
{\Q \VS{ⅩⅩⅤ}“Korende nimanyete ng’a Omobooria one moyo are,

\par }{\Q omoerio nigo aratenene igoro ye riroba.


\par }{\Q \VS{ⅩⅩⅥ}Nyuma risankwa ri’omobere one korirabe riasarekire,

\par }{\Q erio nindore Nyasae ’nde ase omobere one.


\par }{\Q \VS{ⅩⅩⅦ}Nimwerorere inche omonyene;

\par }{\Q amaiso aane namorigererie, ayane, tari ay’omonto omoao.

\par }{\BB \par }
{\Q “Nimoganetie mono ase enkoro yane ime.


\par }{\Q \VS{ⅩⅩⅧ}Moise goteeba: Nase nchera ki tokomochanda?

\par }{\Q Nigo mokorengereria ng’a ninche nagerire amabe onsi anyorire?


\par }{\Q \VS{ⅩⅩⅨ}Inwe iroka ogoitwa n’omoro,

\par }{\Q ekiagera oyore nekeririanda nigo akoegwa egesusuro ki’ogoitwa nemioro;

\par }{\Q erio monyare komanya ng’a okogambigwa nkoreo.”




\par }\Chap{ⅩⅩ}{\SP Sofari

\par }{\PP \VerseOne{Ⅰ}Erio Sofari Omonaama akairaneria, akabora:


\par }{\Q \VS{Ⅱ}“Bono ebirengererio bire ime yane bianchandire,

\par }{\Q ase ayio biagerire imbe omwango koiraneria.


\par }{\Q \VS{Ⅲ}Naigure ogokuurerwa gw’okonyomania ng’a inche nomomochi,

\par }{\Q korende omoika bw’okomanya ore ime yane ogerire ing’iranerie.


\par }{\Q \VS{Ⅳ}Inee! Aye tikwana komanya ng’a korwa kare, ekero Mwanyabaanto babeegetwe ase ense,


\par }{\Q \VS{Ⅴ}omochengo bw’abakori amabe noyo bw’engaki enke,

\par }{\Q na omogooko bw’abatamoirogeti Nyasae nomweng’e?


\par }{\Q \VS{Ⅵ}Ere naisa koba nobonene boigete igoro,

\par }{\Q na omotwe oye oike ase amare,


\par }{\Q \VS{Ⅶ}goika asire kare na kare,

\par }{\Q buna obonyira bwaye bogosira.

\par }{\Q Abwo bamorooche mbaborie; Omonto oria, ng’ai are?


\par }{\Q \VS{Ⅷ}Nigo arasire buna chindoto, takonyorekana,

\par }{\Q ee, nigo aragikerigwe buna amaroro a botuko.


\par }{\Q \VS{Ⅸ}Eriso riarenge komoorora, tirikomoorora naende,

\par }{\Q gose aase aye takomorigereria naende.


\par }{\Q \VS{Ⅹ}Abana baye mbabe bagosaberera korwa ase abataka,

\par }{\Q na amaboko aye nairanie obotenenku bwaye bwonsi.


\par }{\Q \VS{Ⅺ}Amauga aye nigo aichire ne chinguru chi’oboke bwaye,

\par }{\Q korende chinguru echio nigo chiraraare nere ase riroba.


\par }{\BB \par }
{\Q \VS{Ⅻ}“Nonya obobe bore obwansu ase

\par }{\Q omonwa oye ime,

\par }{\Q nabobise inse y’oromeme rwaye,


\par }{\Q \VS{ⅩⅢ}nonya obwatererete obobe obwo

\par }{\Q bokong’u, takobotiga,

\par }{\Q korende nabogache ase omonwa oye ime,


\par }{\Q \VS{ⅩⅣ}endagera eyio nigo erarore se ase enda yaye,

\par }{\Q ebe buna obosongo bw’eng’iti engenda inse ime yaye.


\par }{\Q \VS{ⅩⅤ}Ere nigo akomera chinibo, naende ochiroka;

\par }{\Q Nyasae nigo agochiseria korwao.


\par }{\Q \VS{ⅩⅥ}Omonto oyio nanyunyunte obosongo bw’eng’iti nomonwa,

\par }{\Q na obosongo bokorwa ase oromeme rw’eng’iti eria mbomoite.


\par }{\Q \VS{ⅩⅦ}Ere takwegokia ase okorora chindooche,

\par }{\Q chinsoko chiichire namooke na amabeere.


\par }{\Q \VS{ⅩⅧ}Ebinto akoreire emeremo emekong’u nabiiranie, takobimera,

\par }{\Q gose takonyara kwegokeria ebitoki biria anyorire.


\par }{\Q \VS{ⅩⅨ}Ekiagera obeire ogokorera abataka bobe na kobatiga bare bosa,

\par }{\Q naende obeire okoira ne chinguru enyomba ende yonsi ere ataagachete.


\par }{\Q \VS{ⅩⅩ}Ekeene, ribero ri’omonto oyio riagerire taba n’obotoereru,

\par }{\Q takonyara kogaacha gento kende gekomogokia.


\par }{\Q \VS{ⅩⅪ}Ekero arageire tari gotigaria kende,

\par }{\Q ase ayio obotenenku bwaye tibokogenderera.


\par }{\Q \VS{ⅩⅫ}Nebe ekero agendererete gotenenka mono nachandwe,

\par }{\Q na obokong’u obonge mbomochere.


\par }{\Q \VS{ⅩⅩⅢ}Nebe ng’a ekero aisire koigota,

\par }{\Q Nyasae namotomere ekeririanda gi’okogechigwa kwaye;

\par }{\Q egesusuro ekio nigo keramochere ekero agendererete koragera.


\par }{\Q \VS{ⅩⅩⅣ}Nabe ogotama korwa ase ekerwanero gi’ekioma,

\par }{\Q abetwe nensara y’etai.


\par }{\Q \VS{ⅩⅩⅤ}Ensara eyio eng’uswe korwa ase omobere oye,

\par }{\Q ee, ensonga ekomesa nesokere ase endorwe yaye,

\par }{\Q erio ekeondoko ki’amakweri nakemosoe.


\par }{\Q \VS{ⅩⅩⅥ}Omosunte ekerima nigo ogacheire chinibo chiaye;

\par }{\Q omorero otautiri nonde nomosirie,

\par }{\Q na ebitigarete ase obomenyo bwaye mbisambwe biere.


\par }{\Q \VS{ⅩⅩⅦ}Igoro neorokie ebibe biaye maiso marore,

\par }{\Q na ense nemoimokere komorwania.


\par }{\Q \VS{ⅩⅩⅧ}Ebinto asangereretie ase enyomba yaye mbiirwe;

\par }{\Q bionsi nigo birairwe ase rituko ri’endamwamu ya Nyasae.


\par }{\BB \par }
{\Q \VS{ⅩⅩⅨ}“Eke nakio egetari ki’omokori amabe gekorwa ase Nyasae,

\par }{\Q naende oyio noro omwando oye Nyasae amochikerete.”




\par }\Chap{ⅩⅪ}{\SP Ayubu

\par }{\PP \VerseOne{Ⅰ}Bono Ayubu akairaneria, akabora:


\par }{\Q \VS{Ⅱ}Tegerera mono moigwe amang’ana aane,

\par }{\Q ayio naro arabe okoremia kwaino ase ’nde.


\par }{\Q \VS{Ⅲ}Remereria, erinde nkwane;

\par }{\Q na ngokoora gokwana, mogenderere gonchecheria.


\par }{\BB \par }
{\Q \VS{Ⅳ}Inee! Inche Mwanyabaanto nkwemurunganeria?

\par }{\Q Nase ki rende ndaremererie tinyemurungania?


\par }{\Q \VS{Ⅴ}Indigererie na moichanigwe;

\par }{\Q erio motube emenwa yaino namaboko, mokire.


\par }{\Q \VS{Ⅵ}Ekero nkoinyora amang’ana aya, obwoba nigo bogonsoa,

\par }{\Q na omobere one oiguswa.


\par }{\BB \par }
{\Q \VS{Ⅶ}Nase ki abakori amabe bakogenderera koba moyo

\par }{\Q na kwegotera bare ne chinguru na okobua?


\par }{\Q \VS{Ⅷ}Abana babo nigo bakoba nokogenderera okuya amo nabarabwo,

\par }{\Q na ororeria rwabo boigo.


\par }{\Q \VS{Ⅸ}Chinka chiabo nigo chire buya, bwoba tiboiyo,

\par }{\Q gose Nyasae tari kobaa egesusuro.


\par }{\Q \VS{Ⅹ}Chiombe chiabo nigo chikonyora amarieme buya,

\par }{\Q naende chiabiara chitari korekera.


\par }{\Q \VS{Ⅺ}Abana babo nigo bagotomwa isiko banga buna amaicho,

\par }{\Q nigo bakoba bagotenga.


\par }{\Q \VS{Ⅻ}Nigo bagotera bakobugia chinchigiri na amakano,

\par }{\Q naende bagokera amariogi ’ebiroria.


\par }{\Q \VS{ⅩⅢ}Nigo bakogenderera kwegokia nobotenenku bwabo;

\par }{\Q bakwa bagenda aase abakuure bare nomorembe.


\par }{\BB \par }
{\Q \VS{ⅩⅣ}Barobwo nigo bagoteebia Nyasae: totige intwe!

\par }{\Q Titoganeti komanya chinchera chiao.


\par }{\Q \VS{ⅩⅤ}Oria Omobui ninki are goika tomokorere?

\par }{\Q Mbitoki ki toranyore ase okomosaba?


\par }{\Q \VS{ⅩⅥ}Rora, ogosesenigwa kwabo tikori ase amaboko abo;

\par }{\Q ogosemia kw’abakori amabe nigo kore aare nainche.


\par }{\BB \par }
{\Q \VS{ⅩⅦ}“Inee! Ng’ara karenga chitaaya chi’abakori amabe chikorimigwa?

\par }{\Q Ng’ara karenga emechando ekobacheera?

\par }{\Q Inee! Ara karenga Nyasae akobaa emechando ase engencho y’endamwamu yaye?


\par }{\Q \VS{ⅩⅧ}Gose barabwo nkoirurukigwa bare buna chimboba,

\par }{\Q na buna omoiriro okoirurukigwa nomwaga?


\par }{\BB \par }
{\Q \VS{ⅩⅨ}“Inwe nigo mogoteeba ng’a Nyasae nigo akogachera abana ebibe bi’abaise.

\par }{\Q Tiga Omonene aakane abanto abanyene ebibe biabo,

\par }{\Q erio nario baranyare kobimanya.


\par }{\Q \VS{ⅩⅩ}Tiga barore ogosirigwa kwabo namaiso abo,

\par }{\Q naende banyoosigwe endamwamu y’Omonguru.


\par }{\Q \VS{ⅩⅪ}Ekero emetienyi yabo yaerire na bakuure,

\par }{\Q Inee, mbabe bagwechandera chinka chiabo?


\par }{\Q \VS{ⅩⅫ}Onde nare oranyare kworokereria Nyasae obong’aini,

\par }{\Q ere oria okogambia abwo bare igoro mono?


\par }{\BB \par }
{\Q \VS{ⅩⅩⅢ}“Omonto oyomo nigo agokwa ore nobotenenku obonge,

\par }{\Q ore n’obotoereru bwonsi na orendire buya,


\par }{\Q \VS{ⅩⅩⅣ}ebirandi biaye biichire namabeere,

\par }{\Q na amauga ’omobere oye aichire nemeseto.


\par }{\Q \VS{ⅩⅩⅤ}Omonto onde igo agokwa ore nobororo bw’omoyo oye,

\par }{\Q atana konyora amaya nonya ng’ake.


\par }{\Q \VS{ⅩⅩⅥ}Abwo bonsi nigo bakobeekwa ase riroba bareng’anetie,

\par }{\Q bagunda, na amakonde abatuba.


\par }{\BB \par }
{\Q \VS{ⅩⅩⅦ}“Rora, nimanyete ebirengererio biaino,

\par }{\Q na emeroberio yaino y’ogonkora bobe.


\par }{\Q \VS{ⅩⅩⅧ}Inwe nigo mokoboria: Ng’ai enyomba y’omochandi oria ere?

\par }{\Q Naende: Ng’ai obomenyo bw’abakori amabe bore?


\par }{\BB \par }
{\Q \VS{ⅩⅩⅨ}“Inee! Inwe timori koboria abaeti chinchera,

\par }{\Q naende mwanchera oborori bwabo,


\par }{\Q \VS{ⅩⅩⅩ}ng’a omokori amabe nigo akorendwa ekero emechando yachire,

\par }{\Q naende atoorigwe ase rituko ri’endamwamu?


\par }{\Q \VS{ⅩⅩⅪ}Ning’o oranyare koorokeria omokori amabe chinchera chiaye?

\par }{\Q Ning’o oramoakane amabe ayio akorire?


\par }{\Q \VS{ⅩⅩⅫ}Ekero arabeekwe ase oboina,

\par }{\Q oboina boria nigo boraarendwe.


\par }{\Q \VS{ⅩⅩⅩⅢ}Amaroba erigoko nabe amansu asare;

\par }{\Q abanto bonsi mbamotunyane korwa magega,

\par }{\Q na omobaro bw’abamotang’anerete tori kobareka.


\par }{\BB \par }
{\Q \VS{ⅩⅩⅩⅣ}“Nase ki rende mokondemia namang’ana abosa?

\par }{\Q Ayatigaire ase amairanerio aino nigo are oborimo bwoka.”




\par }{\MS Chinkwana chia gatato ase egati y’Ayubu na abasani baye

\par }\Chap{ⅩⅫ}{\MR (22:1—27:23)

\par }{\SP Elifasi

\par }{\PP \VerseOne{Ⅰ}\XREF{}{{\XO ⅩⅫ:Ⅰ }{\XO{22:1:
}}{\XT{Ayubu 35:6-8}}}Erio Elifasi Omotemani akairaneria, akabora:


\par }{\Q \VS{Ⅱ}“Inee! Nenyarekane ng’a omonto abe nengencho ase Nyasae?

\par }{\Q Ekeene, omonto oria ore nobong’aini nigo akwegwenera ere bweka omonyene.


\par }{\Q \VS{Ⅲ}Inee! Omogoko onde nore ase Omonguru ng’a nomonyaboronge ore?

\par }{\Q Gose inki aranyore onye aye kogokora chinchera chiao chibe ching’ikeranu?


\par }{\Q \VS{Ⅳ}Inee! Nigo okagete ng’a nekiagera omoirogete,

\par }{\Q nakio gekogera agokoa egesusuro na gokorenta ase ekiina?


\par }{\Q \VS{Ⅴ}Inee! Amabe gwakorire tari amanene?

\par }{\Q Ekeene, ebibe biao tibiri nomoerio.


\par }{\Q \VS{Ⅵ}Aye kwairire bosa ebinto abamino baruete bibe ntenenera,

\par }{\Q naende kwabachaboire chianga, kwabatigire gesobono.


\par }{\Q \VS{Ⅶ}Oyo konya orosire tomoeti amaache anywe,

\par }{\Q na oyo orenge nenchara okamorina endagera.


\par }{\Q \VS{Ⅷ}Omonto obwate okobua nigo akoira ense yaba eyaye,

\par }{\Q na oyio oeirwe ogosikwa nere okoyemenya.


\par }{\Q \VS{Ⅸ}Aye kwabeire kogoseria ababoraka bare namaboko amasa

\par }{\Q na kobuna amaboko e chintakana.


\par }{\Q \VS{Ⅹ}Ase ayio emeeto yagoetananire,

\par }{\Q na obwoba bwa mobosokano nkogochanda bore.


\par }{\Q \VS{Ⅺ}Oborabu bwao bwabekirwe omosunte, goika tori korora,

\par }{\Q na amaache amange agotubire.


\par }{\BB \par }
{\Q \VS{Ⅻ}“Inee! Nyasae tari aaria igoro mono?

\par }{\Q Rigereria ching’enang’eni chia igoro buna chire aare mono!


\par }{\Q \VS{ⅩⅢ}Ase engencho eyio aye nigo ogoteeba: Inki Nyasae amanyete?

\par }{\Q Nanyare konacha ekiina goetera ase omosunte ekerima?


\par }{\Q \VS{ⅩⅣ}Amare amarito nigo amotubete, takonyara korora,

\par }{\Q naende nigo agotaara ase obokumbe bwa igoro.


\par }{\BB \par }
{\Q \VS{ⅩⅤ}“Inee! Nenchera enkoro ogochia kobwatia,

\par }{\Q eria abakori amabe babwatetie?


\par }{\Q \VS{ⅩⅥ}Abwo nigo bataboretigwe engaki yabo konya etaraika;

\par }{\Q na oboroso bwabo bokairwa buna omogooko okoira.


\par }{\Q \VS{ⅩⅦ}Barabwo nigo bateebeetie Nyasae:

\par }{\Q Karue ase tore!

\par }{\Q Naende bakaboora: Inee! Ngento ki Omobui oyio aratokorere?


\par }{\Q \VS{ⅩⅧ}Nonya naboigo Nyasae konya oichoirie chinyomba chiabo n’ebinto ebiya.

\par }{\Q Ogosemia kw’abakori amabe tiga kobe aare nainche.


\par }{\Q \VS{ⅩⅨ}Ekero abanyaboronge bakorora ayio, nigo bakogoka;

\par }{\Q ee, abwo batari na komocha nigo bagosekerera abakori amabe na kobachecheria,


\par }{\Q \VS{ⅩⅩ}bateba: Amaene, ababisa baito basirigwe kegima,

\par }{\Q na ebinto biabo biatigarete biasambirwe nomorero.


\par }{\BB \par }
{\Q \VS{ⅩⅪ}“Obwatane na Nyasae, nario orabe nomorembe;

\par }{\Q korakore igo, nonyore amaya.


\par }{\Q \VS{ⅩⅫ}Ancha amorokererio akorwa ase omonwa oye;

\par }{\Q gacha amang’ana aye ime ase enkoro yao.


\par }{\Q \VS{ⅩⅩⅢ}Korairanere Omobui, noiranerigwe amaya ao;

\par }{\Q korende oserie obobe korwa ase obomenyo bwao.


\par }{\Q \VS{ⅩⅩⅣ}Otugute chitaabu chiao ime ase amaroba,

\par }{\Q ne chitaabu chikorwa Ofiri ochibeke ase egati y’amagena ’ebirooche,


\par }{\Q \VS{ⅩⅩⅤ}erinde Omobui bweka abe etaabu yao,

\par }{\Q na efeta yao ere nengencho enene.


\par }{\Q \VS{ⅩⅩⅥ}Rirorio nobe gokwegokia ase Omobui oria,

\par }{\Q onyare korigereria Nyasae.


\par }{\Q \VS{ⅩⅩⅦ}Na ekero orabe gokomosaba, nakoigwe;

\par }{\Q naye nonyare goakana chiira chiao chi’ogotiana.


\par }{\Q \VS{ⅩⅩⅧ}Erio ekero orabe gokoroberia gokora gento kende gionsi, ekio nkebe bo,

\par }{\Q na oborabu mbomoreke chinchera chiao.


\par }{\Q \VS{ⅩⅩⅨ}Nyasae nigo agokeyia abaenenu,

\par }{\Q korende abare abaitongo obatooria.


\par }{\Q \VS{ⅩⅩⅩ}Ere nigo agotooria omonto ore nokomocha,

\par }{\Q omonto buna oyio nigo aratoorigwe goetera ase amaboko ao achenegete.”




\par }\Chap{ⅩⅩⅢ}{\SP Ayubu

\par }{\PP \VerseOne{Ⅰ}Ayubu akairaneria, akabora,


\par }{\Q \VS{Ⅱ}Nonya ngoika reero okwemurungania kwane nigo kore okororo se;

\par }{\Q ogoakwa kwane nigo kore okorito kobua okweng’ereria kwane.


\par }{\Q \VS{Ⅲ}Onye ndiria nare komanya aase ndamonyore,

\par }{\Q rirorio nigo nare kogenda goika ase obomenyo bwaye bore.


\par }{\Q \VS{Ⅳ}Nigo narenge komoteebia amang’ana aane,

\par }{\Q ing’ichorie omonwa one namang’ana nkoamererania nere.


\par }{\Q \VS{Ⅴ}Igo nigo nare komanya eki akong’iraneria,

\par }{\Q na komanya ayarenge gonteebia.


\par }{\Q \VS{Ⅵ}Inee! Nyasae nkoamererania arenge nainche ase okobua kwaye kore okonene?

\par }{\Q Yaya, nigo arenge gontegerera.


\par }{\Q \VS{Ⅶ}Agwo omonto omonyaboronge nigo are konyara koamererania nere,

\par }{\Q rirorio nigo nare gotigwa kegima noyokongambia.


\par }{\BB \par }
{\Q \VS{Ⅷ}Rora, nabeire nkogenda gochia bosio, korende ere taiyo;

\par }{\Q naende nabeire nkoirana gochia magega, korende tindi komoorora.


\par }{\Q \VS{Ⅸ}Nigo nkomorigeria ensemo y’okobee, korende ere nigo akwebisa;

\par }{\Q naonchoka gochia ase ensemo y’okorio, korende tindi komoorora.


\par }{\Q \VS{Ⅹ}Korende ere namanyete chinchera chiane ngoetera.

\par }{\Q Ekero arakoore gonteema, nimbioke buna etaabu ekobioka korwa riko.


\par }{\Q \VS{Ⅺ}Inche natachire bokong’u ase amabarato aye,

\par }{\Q nabeire ndendete chinchera chiaye,

\par }{\Q gose tindi koonchoka nchitige.


\par }{\Q \VS{Ⅻ}Tinana gotiga kobwata amachiiko akwanete;

\par }{\Q nimbwatetie amang’ana ere akwanete,

\par }{\Q gose tari aya naroberetie inche omonyene.


\par }{\BB \par }
{\Q \VS{ⅩⅢ}Korende ere tari koonchoka, ning’o oranyare komoonchorana?

\par }{\Q Egento aganirie gokora, nigo akogekora.


\par }{\Q \VS{ⅩⅣ}Aya achiikire igoro yane, goika ayaikeranie,

\par }{\Q na amange buna ayio nigo agachire ase ebirengererio biaye.


\par }{\Q \VS{ⅩⅤ}Ase ayio nabeire nobwoba koba ase obosio bwaye,

\par }{\Q na ekero nkoyarengereria nigo nkomwoboa.


\par }{\Q \VS{ⅩⅥ}Nyasae ogoyirie omoyo one,

\par }{\Q ee, Omobui ongosire,


\par }{\Q \VS{ⅩⅦ}ere tantigete ase omosunte nsire,

\par }{\Q nonya noria ekerima otubete obosio bwane.




\par }\PoetryChap{ⅩⅩⅣ}{\Q \VerseOne{Ⅰ}Nase ki Omonguru atabegeti chingaki chi’ekina?

\par }{\Q Naende nase ki baria bamwanchete batararora rituko riria riaye?


\par }{\BB \par }
{\Q \VS{Ⅱ}Abanto nigo bagotigeria chimbebe,

\par }{\Q baira amaicho e chitugo nechinguru, bachia koyarisia aba ayabo.


\par }{\Q \VS{Ⅲ}Barobwo nigo bakoira chitigere chie chintakana,

\par }{\Q baira chiombe chi’ababoraka koba intenenera.


\par }{\Q \VS{Ⅳ}Nigo bagotwoma abaremeire korwa inchera,

\par }{\Q bagera abataka bonsi b’ense eyio bachia kwebisa amo.


\par }{\BB \par }
{\Q \VS{Ⅴ}Rora, abataka abwo babeire buna chitigere chi’orosana chire ase erooro;

\par }{\Q nigo bagokora emeremo emekong’u ase okonyora ebi bakoria.

\par }{\Q Ase ekerubo ekiomo nao bakorigeria abana babo endagera.


\par }{\Q \VS{Ⅵ}Nigo bakogesera omonto onde chindagera chi’echitugo chiaye,

\par }{\Q naende basangereria amasabibu agotigwa ase omogondo bw’omokori amabe.


\par }{\Q \VS{Ⅶ}Nigo bakorara gesobono ase obotuko bwonsi, batabwati eki bakwebisia,

\par }{\Q gose tibabwati eki bakobeeka ekero ki’embeo.


\par }{\Q \VS{Ⅷ}Emebere yabo nigo enyiete nembura egotwa ase ebitunwa,

\par }{\Q erio bamigererania ase chingako chi’ebitare koigama aroro.


\par }{\BB \par }
{\Q \VS{Ⅸ}Abande nigo bagotaboria chintakana korwa ase chimbeere chi’abang’ina,

\par }{\Q na baira abana ebing’werere b’abataka babe intenenera.


\par }{\Q \VS{Ⅹ}Abataka baria bakona‐koong’anya bare getirianda,

\par }{\Q nigo bakobogoria emesaima bare nenchara.


\par }{\Q \VS{Ⅺ}Nigo bakomita amaguta ’amazeituni,

\par }{\Q boigo edivai korende nonya naboigo nigo bare nerang’o.


\par }{\Q \VS{Ⅻ}Abanto bachandegete ase omochie nigo bakweumia,

\par }{\Q abanto baakire chingoma nigo bakorera,

\par }{\Q nonya naboigo Nyasae tari gotegerera ogosaba kwabo.


\par }{\BB \par }
{\Q \VS{ⅩⅢ}Abanto bande bangire oborabu,

\par }{\Q nonya ne chinchera chi’oborabu tibachimanyeti,

\par }{\Q gose tibari kobwatia chinchera chi’oborabu obwo.


\par }{\Q \VS{ⅩⅣ}Omoiti nigo akoboka mambia chuni ng’a

\par }{\Q aite abataka na abachandegete,

\par }{\Q na ase obotuko emeremo yaye neyoboibi.


\par }{\Q \VS{ⅩⅤ}Eriso ri’omotomani nigo rikoganya kobwairire,

\par }{\Q ere oteeba: Onde tari ondoche,

\par }{\Q erio otuba obosio bwaye bwekona.


\par }{\Q \VS{ⅩⅥ}Omosunte gosoire, abaibi nigo bakobochora chinyomba basoa ime.

\par }{\Q Barabwo mobaso nigo bagwesiekerera bebisa;

\par }{\Q tibamanyeti oborabu.


\par }{\Q \VS{ⅩⅦ}Omosunte ekerima nigo onga buna emambia ase bare;

\par }{\Q barabwo nigo bare abasani b’okwoboyia kw’omosunte.


\par }{\BB \par }
{\Q \VS{ⅩⅧ}Inwe nigo mogoteeba:

\par }{\Q Omokori amabe nigo akoirwa bwango ne chiooro,

\par }{\Q na egetari kiaye ase ense eye nigo keragereirie,

\par }{\Q ere takonyara koirana ase emegondo yaye y’emesabibu.


\par }{\Q \VS{ⅩⅨ}Buna koreng’ana egurugura ne riberera bigokoora amaache ’amagena ’embura,

\par }{\Q naboigo nabaanto bakorire ebibe barairwe gochia aase abakuure.


\par }{\Q \VS{ⅩⅩ}Chinda chi’abaiborete nchibange pi;

\par }{\Q amakonde nabarie baere, tibakoinyorwa nonya ng’ake;

\par }{\Q igo oyogokora amabe nabunwe buna omote.


\par }{\Q \VS{ⅩⅪ}Omokori amabe nigo akoibera omokungu omogomba;

\par }{\Q gose tari gokorera omoboraka amaya.


\par }{\Q \VS{ⅩⅫ}Nonya naboigo Nyasae ase okobua kwaye nigo akoa omokori amabe chinguru;

\par }{\Q ekero erusirie moyo, nigo agotenena naende.


\par }{\Q \VS{ⅩⅩⅢ}Nabo Nyasae akomorenda buya na komokonya,

\par }{\Q na nigo akoba origereretie mono chinchera chiaye.


\par }{\Q \VS{ⅩⅩⅣ}Ase engaki enke nabo abakori amabe bagokinigwa, erio bwango basirigwa;

\par }{\Q nigo bakogwa inse, bakwa buna abande,

\par }{\Q babutorwa buna ebigara bikobutorwa ekero bikogeswa.


\par }{\Q \VS{ⅩⅩⅤ}Onye amang’ana ayio tari bo,

\par }{\Q ning’o oranyare kong’enekia ng’a nomorimo inde,

\par }{\Q naende aorokie ng’a amang’ana nakwanire nigo are bosa.




\par }\Chap{ⅩⅩⅤ}{\SP Bilidadi

\par }{\PP \VerseOne{Ⅰ}Bilidadi Omosua akairaneria, akabora:


\par }{\Q \VS{Ⅱ}“Obonene na okoirokia nigo bire ase Nyasae,

\par }{\Q nigo agokora omorembe aaria igoro mono.


\par }{\Q \VS{Ⅲ}Inee! Ning’o oranyare kobara emeganda yaye?

\par }{\Q Ning’o omobaso oye otari kobarera?


\par }{\Q \VS{Ⅳ}Naki rende omonto aranyare koba omonyaboronge ase obosio bwa Nyasae?

\par }{\Q Naki omonto oiboire nomokuungu aranyare koba oyochenegete?


\par }{\Q \VS{Ⅴ}Rora, nonya nomotienyi tori noborabu asare,

\par }{\Q gose ching’enang’eni tichiikeraneti ase amaiso aye.


\par }{\Q \VS{Ⅵ}Onye nabo, naki rende ase omonto oyio onga buna rikonde;

\par }{\Q na Mwanyabaanto oyio onga buna enyongore.”




\par }\Chap{ⅩⅩⅥ}{\SP Ayubu

\par }{\PP \VerseOne{Ⅰ}Erio Ayubu akairaneria, akabora:


\par }{\Q \VS{Ⅱ}“Naki ere buya aye gwakonyire omonto otari nokobua!

\par }{\Q Ee, aye gwatooririe omonto omoreu otari ne chinguru.


\par }{\Q \VS{Ⅲ}Naki ere buya gwasemirie omonto otari nobong’aini,

\par }{\Q na gwakwanire amang’ana aichire ne chisemi chingiya!


\par }{\Q \VS{Ⅳ}Nase chinguru chia ng’o gwakwanire amang’ana buna aya?

\par }{\Q Na ngoetera ase omoika o ng’o kwayakwanire?


\par }{\BB \par }
{\Q \VS{Ⅴ}“Emeika y’abanto bakwete nigo ekoiguswa;

\par }{\Q boigo namaache na ebimenyete imeo.


\par }{\Q \VS{Ⅵ}Aase abakuure nigo aasie ase obosio bwa Nyasae;

\par }{\Q ee, aase agwo ogosiria tabwati kemumeko.


\par }{\Q \VS{Ⅶ}Nyasae nigo aramborete ensemo ya sugusu aase arenge bosa,

\par }{\Q nigo asungete ense aase bosa etabwateti aande.


\par }{\Q \VS{Ⅷ}Ere nigo aochoganetie amaache amo, akayaboerania amare amanetu ime;

\par }{\Q na amare ayio tari gotandoka.


\par }{\Q \VS{Ⅸ}Nigo atubete ekerogo kiaye ki’obonene,

\par }{\Q akagetuba namare aye.


\par }{\Q \VS{Ⅹ}Ong’ororirie ekeringerera kere orobebe rw’amaache

\par }{\Q ase ogwatanana oborabu korwa ase omosunte.


\par }{\Q \VS{Ⅺ}Chisiiro chia igoro nigo chigotengecha,

\par }{\Q chiakumia ase ogotogonyera kwaye.


\par }{\Q \VS{Ⅻ}Ere ase okobua kwaye nigo agoturubania enyancha,

\par }{\Q na ase chisemi chiaye akanachana Rahabu,\FTNT{*}{{\FR ⅩⅩⅥ:Ⅻ }{\FR{26:12
}}{\FK{Rahabu:
}}{\FT{rora 9:13}}} eng’iti enene y’enyancha.


\par }{\Q \VS{ⅩⅢ}Nyasae nigo akoeyana, na omoika oye omechiera igoro,

\par }{\Q ere nigo aitete nokoboko kwaye engiti eria yare gotama.


\par }{\Q \VS{ⅩⅣ}Naama! Echi nechinsinyo chie chinchera chiaye,

\par }{\Q aya tokoigugwa nokomonyerera ogosinini.

\par }{\Q Korende ning’o oranyare komanya okobua kwaye konga buna enkoba egoaka.”




\par }\Chap{ⅩⅩⅦ}{\SP Ayubu

\par }{\PP \VerseOne{Ⅰ}Ayubu akagenderera gokwana emerabaaro yaye akabora:


\par }{\Q \VS{Ⅱ}Ekeene, buna Nyasae are moyo, oyo ong’urire ebiantungetie,

\par }{\Q na buna Omonguru aeire omoyo one obororo,


\par }{\Q \VS{Ⅲ}naende omoika bw’obomoyo ogendererete koba ime yane,

\par }{\Q na omoika o Nyasae ore ase chimioro chiane,


\par }{\Q \VS{Ⅳ}omonwa one togokwana aya atari a boronge,

\par }{\Q gose oromeme rwane ay’obong’ainereria.


\par }{\Q \VS{Ⅴ}Abe aare korwa ase ’nde kobabara ng’a nabanyaboronge more;

\par }{\Q goika ogokwa kwane ningenderere goteeba ng’a tindi nokomocha.


\par }{\Q \VS{Ⅵ}Nimbwaterere bokong’u oboronge bwane, tinkobotiga,

\par }{\Q enkoro yane tekongambia ase amatuko ande inde moyo.


\par }{\BB \par }
{\Q \VS{Ⅶ}Tiga omobisa one abarwe buna omokori amabe,

\par }{\Q na oyore mamincha yane buna oyotari omonyaboronge.


\par }{\Q \VS{Ⅷ}Ngosemeria ki omonto otamoirogeti Nyasae abwate, ekero arakwe,

\par }{\Q ekero Nyasae aramoure obogima bwaye?.


\par }{\Q \VS{Ⅸ}Inee, ekero emechando eramochere Nyasae,

\par }{\Q namoigwe gose?


\par }{\Q \VS{Ⅹ}Omonto oyio nagokigwe ase Omobui?

\par }{\Q Nabe okorangeria Nyasae ase chingaki chionsi?


\par }{\Q \VS{Ⅺ}Nimborokererie igoro y’okobua kwa Nyasae;

\par }{\Q amang’ana onsi igoro y’Omonguru tinkoyabisa.


\par }{\Q \VS{Ⅻ}Rora, inwe mwensi mweroreire ayio;

\par }{\Q bono, nase ki rende mogokwana amang’ana abosa?


\par }{\BB \par }
{\Q \VS{ⅩⅢ}Ekio nakio egetari Nyasae akoa omokori amabe,

\par }{\Q na omwando Omobui akoa abwo bagochanda abanto.


\par }{\Q \VS{ⅩⅣ}Abana b’omokori amabe nabaisa komentekana,

\par }{\Q nigo bareo ase ogocha goitwa n’omoro,

\par }{\Q abanto b’ororeria rwaye tibakonyora endagera eisaine.


\par }{\Q \VS{ⅩⅤ}Abatigari baye nigo oborwaire borabaite,

\par }{\Q na abakungu baratigwe bare ababoraka, tibakonyara kobareera.


\par }{\Q \VS{ⅩⅥ}Omonto oyio naisa gosangereria chifeta chinyinge buna orotu\FTNT{*}{{\FR ⅩⅩⅦ:ⅩⅥ }{\FR{27:16
}}{\FK{orotu:
}}{\FT{engencho yaye ebuse}}}

\par }{\Q naende atumbe chianga chibe chinyinge mono;


\par }{\Q \VS{ⅩⅦ}nonya ochitumbire igo, nomonto omooronge orachibeeke,

\par }{\Q na abatari na komocha baatanane chifeta chiaye.


\par }{\Q \VS{ⅩⅧ}Enyomba omonto oyio araagache nigo erabe buna ey’oronyambobe,

\par }{\Q na buna ekegutu omorendi akoagacha.


\par }{\Q \VS{ⅩⅨ}Omonto oyio nigo akogenda korara ore omonda,

\par }{\Q korende takoba bo rinde;

\par }{\Q ekero akoramokia amaiso kabokire anyore obotenenku bwaye bwasirire.


\par }{\Q \VS{ⅩⅩ}Obwoba obonene bonga buna eooro nigo bokomocheera;

\par }{\Q erio ekembugu‐mbugu kiamocheera botuko kiamoira.


\par }{\Q \VS{ⅩⅪ}Omwaga okorwa moocha nigo okomoirurukia;

\par }{\Q omorusia aase aye, omosiria kegima.


\par }{\Q \VS{ⅩⅫ}Nyasae nigo akomoruta emegwe atari namaabera,

\par }{\Q nere otama bokong’u korua ase okoboko kwaye.


\par }{\Q \VS{ⅩⅩⅢ}Abanto nigo bagoaka chinkobi igoro yaye,

\par }{\Q bamoseria neriogi ri’okomwogerera, orua aase aye.




\par }\Chap{ⅩⅩⅧ}{\SH Ogotogia obong’aini
\par }
{\Q \VerseOne{Ⅰ}“Ekeene, ribwago ase chifeta chigokunywa korwa ndire,

\par }{\Q na aase abanto bagosiberia chitaabu nare.


\par }{\Q \VS{Ⅱ}Ebioma nigo bigokunywa korwa riroba inse,

\par }{\Q ne chitaai nigo chikonyorwa ase amagena ’ebitare anyititorwa.


\par }{\Q \VS{Ⅲ}Abanto nigo bagotongia chitaaya ime aaria, basiria omosunte;

\par }{\Q erio baba bakoriga‐rigia amagena ase ebinunchi bire ase omosunte ekerima.


\par }{\Q \VS{Ⅳ}Abanto nigo bagokunya chingoro chintambe gochia inse.

\par }{\Q Abwo nigo bakoba bebirwe nabaanto bagotaara igoro ye riroba,

\par }{\Q nigo bagotirimbokigwa basung’unaine bairwa aare korwa ase abanto.


\par }{\Q \VS{Ⅴ}Ase riroba igoro nao endagera ekwama

\par }{\Q ime y’ense inse aroro aonchoranwa aba buna omorero ogosamba oonchorana.


\par }{\Q \VS{Ⅵ}Aroro agwo nao are amagena e rigori rinene akorokwa safiro,

\par }{\Q amo namagena e chitaabu.


\par }{\Q \VS{Ⅶ}Enchera ekogenda aase agwo enyoni ende yonsi egotwara orotwari teyemanyeti,

\par }{\Q gose ekebaki tikiana koyerora.


\par }{\Q \VS{Ⅷ}Eng’iti y’orosana eng’enenu tiyana koyetacha,

\par }{\Q gose endo tiyana goetera aroro.


\par }{\BB \par }
{\Q \VS{Ⅸ}“Mwanyabaanto nigo agokunya egetare ekiomo pa,

\par }{\Q erio osensema ebitunwa korwa inse obionchorana.


\par }{\Q \VS{Ⅹ}Nigo akorema emetaro ime ase ebitare,

\par }{\Q na amaiso aye arora kera egento kie rigori rinene.


\par }{\Q \VS{Ⅺ}Nigo akogita chindooche, otanga amaache tagoeta,

\par }{\Q erio egento kebisekanete ime, okerenta aase aarabu.


\par }{\Q \VS{Ⅻ}Korende ng’ai obong’aini boranyorekane?

\par }{\Q Na ng’ai okomanya komenyete?


\par }{\BB \par }
{\Q \VS{ⅩⅢ}“Mwanyabaanto tamanyeti rigori ri’obong’aini;

\par }{\Q borobwo tibori konyorekana ase ense emenyire nabare moyo.


\par }{\Q \VS{ⅩⅣ}Chindiba nigo chigokana chiateeba: Tibori ase ’nde aa,

\par }{\Q na enyancha nigo egoteeba: Tibori aiga ase ’nde.


\par }{\Q \VS{ⅩⅤ}Tibokogorwa chitaabu,

\par }{\Q gose chifeta tichikorengwa koba rigori riaye.


\par }{\Q \VS{ⅩⅥ}Tibokoreng’anigwa ne chitaabu chikorwa Ofiri,

\par }{\Q gose namagena e rigori rinene akorokwa oiniki na safiro.


\par }{\Q \VS{ⅩⅦ}Chitaabu na ebirore ebiya tibikoreng’anigwa naborobwo,

\par }{\Q gose tibokoonchorerigwa n’ebinto bi’ogwechabera,

\par }{\Q biroisirie korwa ase chitaabu chichenire.


\par }{\Q \VS{ⅩⅧ}Amakorongote na ebirore bichenire tibigwatorwa.

\par }{\Q Rigori ri’obong’aini nigo rire rinene kobua eri’amagena erigori rinene akomeka‐meka.


\par }{\Q \VS{ⅩⅨ}Topasio, rigena rie rigori rinene rikorwa Ethiopia, tirikoboreng’anigwa,

\par }{\Q gose tibokoreng’anigwa netaabu echenire.


\par }{\BB \par }
{\Q \VS{ⅩⅩ}“Bono rende, obong’aini ng’ai bokorwa?

\par }{\Q Na ng’ai okomanya komenyete?


\par }{\Q \VS{ⅩⅪ}Nigo bobisire korwa ase amaiso ’ebitongwa bionsi bire moyo;

\par }{\Q ee, nigo botubire chinyoni tichiborora.


\par }{\Q \VS{ⅩⅫ}Aase ay’obosareku na amakweri nigo bigoteeba:

\par }{\Q Intwe twaigure chinkuma chiaye.


\par }{\BB \par }
{\Q \VS{ⅩⅩⅢ}“Nyasae bweka namanyete enchera y’obong’aini,

\par }{\Q namanyete aase aye.


\par }{\Q \VS{ⅩⅩⅣ}Ere nigo arigereretie goika chinsinyo chionsi chi’ense,

\par }{\Q aroche kera egento kere inse y’erioba.


\par }{\Q \VS{ⅩⅩⅤ}Ekero Nyasae arengete chinguru chi’omwaga,

\par }{\Q na akarenga obonge bw’amaache,


\par }{\Q \VS{ⅩⅩⅥ}ekero abegete ogochika ase embura,

\par }{\Q na akaroisia enchera y’okomesa gw’enkoba,


\par }{\Q \VS{ⅩⅩⅦ}nario aroche obong’aini naende akaboraria;

\par }{\Q akaboikerania na koboenekia ase abanto.


\par }{\BB \par }
{\Q \VS{ⅩⅩⅧ}\XREF{}{{\XO ⅩⅩⅧ:ⅩⅩⅧ }{\XO{28:28:
}}{\XT{Zab 111:10; Emeb 1:7; 9:10}}}“Erio Nyasae agateebia Mwanyabaanto:

\par }{\Q Naama! Okomoiroka Omonene, okwo nakwo obong’aini;

\par }{\Q na ogweatanana korwa ase ebibe, okwo nakwo okomanya.”




\par }\Chap{ⅩⅩⅨ}{\SH Ogokwana kw’omoerio kw’Ayubu ase ekiina kiaye
\par }
{\PP \VerseOne{Ⅰ}Erio Ayubu agachaaka gokwana naende.


\par }{\SP Ayubu

\par }{\Q \VS{Ⅱ}Onye ndiria obogima bwane bware koba buna bwarenge ase amatuko a kare,

\par }{\Q amatuko aria Nyasae andendete!


\par }{\Q \VS{Ⅲ}Engaki eria etaya yaye yarenge komorekera omotwe one,

\par }{\Q na ase oborabu bwaye nkaba ngotaara ase omosunte.


\par }{\Q \VS{Ⅳ}Ase amatuko aria nakinete inde ne chinguru,

\par }{\Q na obosani bwa Nyasae bwagendererete kobeera ase obomenyo bwane.


\par }{\Q \VS{Ⅴ}Engaki eria Omonguru nigo arenge amo nainche,

\par }{\Q na abana baane nigo bang’etanaine;


\par }{\Q \VS{Ⅵ}nigo narenge gwesibia amagoro aane namabeere,

\par }{\Q emezeituni ekamera ase egetare,

\par }{\Q nkanyora chindooche chi’amaguta ’amazeituni.


\par }{\Q \VS{Ⅶ}Ekero narenge kogenda ase egeita ki’omochie,

\par }{\Q goikaransa ase ekerogo kiane agwo ase ekeraario,


\par }{\Q \VS{Ⅷ}abasae abaare kondora nigo barenge kogobera,

\par }{\Q na abanto abagotu batenena konyorokia amasikani.


\par }{\Q \VS{Ⅸ}Abagaambi b’abaanto nigo baare gokira tibagokwana,

\par }{\Q batuba emenwa yabo namaboko.


\par }{\Q \VS{Ⅹ}Amariogi ’abagaambi nigo arenge gokea,

\par }{\Q chimeme chiabo chiabwatana namang’ang’ura abo.


\par }{\BB \par }
{\Q \VS{Ⅺ}Ekero abanto barenge konyigwa, nigo barenge kondoka oyosesenirie,

\par }{\Q ekero baare kondora, baba birori ase ’nde,


\par }{\Q \VS{Ⅻ}ekiagera nigo nabeete ngotooria abataka abwo barenge korera,

\par }{\Q ne chintakana chitabwate onde ogochikonya.


\par }{\Q \VS{ⅩⅢ}Ogosesenigwa kw’omonto konya obeire ang’e gosira nigo gwanchicherete,

\par }{\Q nkagera ababoraka bagateera nechinkoro chire nomogooko.


\par }{\Q \VS{ⅩⅣ}Nigo neboyetie oboronge, naborobwo bogantuba;

\par }{\Q ekeene kiane nigo kiarenge buna omwambaro na ekegogwa.


\par }{\Q \VS{ⅩⅤ}Ninche narenge eriso ase emeuko,

\par }{\Q na okogoro ase ebirema.


\par }{\Q \VS{ⅩⅥ}Ninche narenge ise bw’abataka:

\par }{\Q na omonto ochandegete ntamanyete, nigo namwechanderete.


\par }{\Q \VS{ⅩⅦ}Nigo nabunete chinsea chi’abatari abanyaboronge,

\par }{\Q ngatooria korwa ase emenwa yabo abwo konya babwatirwe.


\par }{\BB \par }
{\Q \VS{ⅩⅧ}Erio nkaba nkorengereria ng’a amatuko aane nigo arabe amange buna omokenye,

\par }{\Q erio ngokwa imbe ase egeswa kiane.


\par }{\Q \VS{ⅩⅨ}Nigo narenge buna omote emeri yaye ekoranda yaika ase chindooche;

\par }{\Q chinsagia chiane chikagenderera gotoora riime ase obotuko bwonsi;


\par }{\Q \VS{ⅩⅩ}obonene bwane nigo bwarenge kona‐koba oboyia ase ’nde,

\par }{\Q na obota bwane bokona‐konyora chinguru chinyia ase amaboko aane.


\par }{\Q \VS{ⅩⅪ}Ekero narenge korua ogosemia,

\par }{\Q abanto nigo barenge gontegerera, bakira‐kiri.


\par }{\Q \VS{ⅩⅫ}Ekero nakoorire gokwana, monto onde tarenge komenta ing’ana rinde,

\par }{\Q ekiagera amang’ana aane nigo arenge kobagwera buna amatoima ’embura.


\par }{\Q \VS{ⅩⅩⅢ}Nigo barenge koba baganyete buna embura ekoganywa;

\par }{\Q bakaba bagwasamia emenwa yabo buna embura y’okwamia endagera egwasamerwa.


\par }{\Q \VS{ⅩⅩⅣ}Ekero konya berusirie moyo nigo narenge kobasekera;

\par }{\Q obwasioku bw’obosio bwane tibabosieereretie.


\par }{\Q \VS{ⅩⅩⅤ}Inche nigo nachorete enchera bagwenerete kobwatia,

\par }{\Q naende nkabeera egati yabo buna omogambi;

\par }{\Q nigo namenyete ase bare buna omorwoti akomenya nabarwani baye b’esegi,

\par }{\Q naende buna omonto okoremia baria bakorera.




\par }\PoetryChap{ⅩⅩⅩ}{\Q \VerseOne{Ⅰ}Korende bono abanto bare abake ase ’nde, nigo bagonsekerera,

\par }{\Q abwo abaise babo batagwenereti kende,

\par }{\Q anga ntababegete nonya nase egati ye chisese chikorenda amaicho aane.


\par }{\Q \VS{Ⅱ}Abanto abwo chinguru chiabo chiaerire ase obogotu,

\par }{\Q ngokonywa ki ndanyore korwa ase amaboko abo?


\par }{\Q \VS{Ⅲ}Ase engencho y’okoremerwa na enchara babeire ebigonkobe,

\par }{\Q nigo bakona‐kogokona namaino abo riroba eriomo pa,

\par }{\Q erio riasaregete.


\par }{\Q \VS{Ⅳ}Nigo bakona‐gosangereria ebimeri bie chinsana,

\par }{\Q na baremora emeri y’emete enga buna ebisanka.


\par }{\Q \VS{Ⅴ}Abwo nigo bagoserigwa korwa ase egati y’abanto,

\par }{\Q baakerwa amariogi korwa magega na kwogererwa buna abaibi.


\par }{\Q \VS{Ⅵ}Ase igo bagenda komenya ase amakuruma are ase amagoko,

\par }{\Q na ase chingoro inse y’ense, na ase ebitare.


\par }{\Q \VS{Ⅶ}Ime ase ebitutu nigo bakwogererana,

\par }{\Q inse y’amase akorura nao bagosangererekana amo.


\par }{\Q \VS{Ⅷ}Barabwo nabana b’abaanto abariri na ab’abakayayu;

\par }{\Q nigo baseretigwe nemecharichi barue ase ense.


\par }{\Q \VS{Ⅸ}Na bono inche nabeire engero egoterwa ase bare,

\par }{\Q ee, nabeire ase bare ring’ana rikorabaarwa.


\par }{\Q \VS{Ⅹ}Barabwo nigo bangechete, bantamire;

\par }{\Q tibetangeti gontwera amate obosio bwane.


\par }{\Q \VS{Ⅺ}Nyasae ong’urire chinguru, naende onkorire koba omoitongo,

\par }{\Q na abanto abwo babeire abaremu ase ogonkorera bobe.


\par }{\Q \VS{Ⅻ}Ekeombe ki’abanto abasaria nigo bagontubokera korwa ensemo yane ya borio,

\par }{\Q erio baminyokia gonseria;

\par }{\Q nigo bagokora emeroberio emenge y’ogonsiria.


\par }{\Q \VS{ⅩⅢ}Basaririe enchera yane ngoetera;

\par }{\Q abwo batabwate ogosemia konde abanyene,

\par }{\Q nigo bagokonya abande ase ogonsiria.


\par }{\Q \VS{ⅩⅣ}Nigo bagoeta aase omogwa omogare banchichera ne chinguru,

\par }{\Q erio bang’umokera goetera ase omogwa oyio baabagoire.


\par }{\Q \VS{ⅩⅤ}Obwoba obonene bwanchicheire;

\par }{\Q ogosikwa kwane gwasirigwe buna omwaga ogosiria,

\par }{\Q na obotenenku bwane bwasirire pi buna amare agosira.


\par }{\Q \VS{ⅩⅥ}Na bono omoyo one oberire ime yane;

\par }{\Q amatuko ’emechando ambwatereire bokong’u.


\par }{\Q \VS{ⅩⅦ}Amauga omobere one nigo akonyatia botuko bokia,

\par }{\Q na obororo bokondia tibori gokenda.


\par }{\Q \VS{ⅩⅧ}Oborwaire bwane bwabeire ne chinguru bwaonchoire risankwa ri’omobere one,

\par }{\Q bono nigo ring’usererete buna rigoti ri’eanga yane.


\par }{\Q \VS{ⅩⅨ}Nyasae ontugutire ase etintira ime,

\par }{\Q nabeire buna orotu ne ribu.


\par }{\BB \par }
{\Q \VS{ⅩⅩ}Nigo nkorera asore, korende aye tori kong’iraneria;

\par }{\Q nigo nteneine asore, korende aye nigo onsonchete rioka.


\par }{\Q \VS{ⅩⅪ}Aye kwabeire omotindi ase ’nde;

\par }{\Q nigo okondwania nokoboko kwao kore ne chinguru.


\par }{\Q \VS{ⅩⅫ}Aye nigo onyimokereretie igoro kwambekire ase omwaga

\par }{\Q na kondiinia igoro yaye.

\par }{\Q Aye nigo okona‐konduchania gochia aaria na aaria,

\par }{\Q naba bosa ase omwaga omotindi.


\par }{\Q \VS{ⅩⅩⅢ}Ee, namanyire ng’a nong’ire aase abakuure,

\par }{\Q ase enyomba eria echikeire abare moyo bonsi.


\par }{\Q \VS{ⅩⅩⅣ}Inee! Omonto karagwe takorambora okoboko kwaye,

\par }{\Q na ase emechando yaye arere akonywe?


\par }{\Q \VS{ⅩⅩⅤ}Inee! Tinarerete ase engencho y’abwo barenge ase emechando?

\par }{\Q Omoyo one tochandekerete abataka?


\par }{\Q \VS{ⅩⅩⅥ}Korende ekero nasemeretie konyora amaya, amabe agacha,

\par }{\Q na ekero nabeete nsemeretie konyora oborabu, omosunte ogaacha.


\par }{\Q \VS{ⅩⅩⅦ}Enkoro yane nigo ere nemechando mono, teri n’obotoereru,

\par }{\Q amatuko ’emechando anchicheire.


\par }{\Q \VS{ⅩⅩⅧ}Nigo nkona‐koong’anya inde nemechando ntarochi omobaso;

\par }{\Q nigo ngotenena ase omosangererekano, narera ng’a nkonywe.


\par }{\Q \VS{ⅩⅩⅨ}Inche nabeire oyomwabo chisese chi’orosana,

\par }{\Q na omogisangio bwe chisagero.


\par }{\Q \VS{ⅩⅩⅩ}Risankwa riane riaonchokire riamwamire ti,

\par }{\Q na nigo rikona‐kobutoka,

\par }{\Q na amauga aane nigo akoyia buna omorero.


\par }{\Q \VS{ⅩⅩⅪ}Obokano bwane bw’ebirigisa nigo bokominwa bwaba obw’ebirero,

\par }{\Q na ekeroria kiane kiaonchoirwe kobugigwa ase abanto bakorera.




\par }\PoetryChap{ⅩⅩⅪ}{\Q \VerseOne{Ⅰ}Inche nakorire okobwatana kw’ogotianania namaiso aane

\par }{\Q ng’a tinkorigereria omoiseke omwekungi ase okomogania.


\par }{\Q \VS{Ⅱ}Naki rende egetari kiane gekorwa ase Nyasae o igoro kerabe?

\par }{\Q Na omwando one okorwa ase Omobui ore igoro, naki orabe?


\par }{\Q \VS{Ⅲ}Inee! Emechando teri konyora abatari abanyaboronge,

\par }{\Q na ogosirigwa gwachera abagokora ebibe?


\par }{\Q \VS{Ⅳ}Inee! Nyasae tarochi chinchera chiane chionsi

\par }{\Q na kobara amatambokero aane onsi?


\par }{\BB \par }
{\Q \VS{Ⅴ}Inee! Nabeire ngotaara ase chinchera chi’obong’ainereria,

\par }{\Q gose amagoro aane naminyokeire ay’oborimo?


\par }{\Q \VS{Ⅵ}Tiga ndengwe ase ekerengo ekeronge,

\par }{\Q na Nyasae amanye oboikeranu bwane.


\par }{\Q \VS{Ⅶ}Onye nagobeire korwa ase enchera,

\par }{\Q na enkoro yane yabeire ekobwatia okogania kw’amaiso aane,

\par }{\Q na onye komocha konde kwabwatereire amaboko aane,


\par }{\Q \VS{Ⅷ}rirorio inche nsimeke endagera, na omonto omoao ayeire,

\par }{\Q na kende gionsi kiane keramere gesimorwe.


\par }{\BB \par }
{\Q \VS{Ⅸ}Onye omoyo one obeire okoebererigwa na gwancha omokungu omoao,

\par }{\Q na igo nabeire nkoboera omonto onde ase egesieri kiaye imosirie,


\par }{\Q \VS{Ⅹ}rirorio tiga omokungu one abe ogoseera omonto omoao obosie,

\par }{\Q naende abasacha bande babe bakoba nere.


\par }{\Q \VS{Ⅺ}Okwo nigo kware koba ogosaria okobe mono goetania,

\par }{\Q na kware koegwa egesusuro nabagaambi ebiina bonsi.


\par }{\Q \VS{Ⅻ}Boigo nigo kware koba omorero ogosamba gochia aase ay’ogosiria

\par }{\Q na koria ebinto biane bionsi kobikoora.


\par }{\BB \par }
{\Q \VS{ⅩⅢ}Inse kwanga koroisia amang’ana omosomba one, omosacha gose omokungu,

\par }{\Q ekero baremurunganie igoro yane,


\par }{\Q \VS{ⅩⅣ}ninki ndakore ekero Nyasae aranyimokere?

\par }{\Q Ninki ndamoiranerie ekero arabe okorua egesusuro ki’ebibe biane?


\par }{\Q \VS{ⅩⅤ}Inee! Oyio ontongete ase enda ya baba, tari ere otongete oyio boigo?

\par }{\Q Tari ere oyomo otobombete ase enda ime?


\par }{\BB \par }
{\Q \VS{ⅩⅥ}Inche tinarinete omotaka egento aganetie,

\par }{\Q gose tinatigete omoboraka kwerusia moyo;


\par }{\Q \VS{ⅩⅦ}tinarenge koria endagera yane inche bweka,

\par }{\Q nigo naete nentakana nero, ekayeria.


\par }{\Q \VS{ⅩⅧ}Oyio inche nabeete ise korwa obosae bwaye,

\par }{\Q na korwa okoiborwa kwaye nkaba nkomorera na komoraa.


\par }{\BB \par }
{\Q \VS{ⅩⅨ}Inee! Monto onde nare ochandegete ase okoborwa chianga,

\par }{\Q gose omotaka otabwati ekiebisio, ntakonyete?


\par }{\Q \VS{ⅩⅩ}Barabwo nigo bansesenetie,

\par }{\Q ekiagera nabaete chingobo chi’amarionya e ching’ondi chikorwa ase amaicho aane.


\par }{\Q \VS{ⅩⅪ}Onye nakorerete entakana bobe

\par }{\Q ekiagera namanyete ng’a ekegambero agwo ase egeita ngenkonye,


\par }{\Q \VS{ⅩⅫ}rirorio tiga amareko aane ongoke agwe inse,

\par }{\Q ne chinengo chi’amaboko aane chisomoke.


\par }{\Q \VS{ⅩⅩⅢ}Nigo nare gocha kwoboigwa nemechando korwa ase Nyasae;

\par }{\Q na tinare konyara gotenena bosio bw’obonene bwaye.


\par }{\BB \par }
{\Q \VS{ⅩⅩⅣ}Tinasemeretie etaabu,

\par }{\Q nonya netaabu echenire;


\par }{\Q \VS{ⅩⅩⅤ}tinagokerete gose gochengera obotenenku bwane obonge,

\par }{\Q gose ebinto nenyorerete namaboko aane.


\par }{\Q \VS{ⅩⅩⅥ}Tinarigereretie erioba ekero riabarete,

\par }{\Q gose omotienyi ekero omesete,


\par }{\Q \VS{ⅩⅩⅦ}goika enkoro yane ekaebererigwa bobisi ase okobisasiima,

\par }{\Q gose tinanyunyuntete okoboko kwane ase okobisika.


\par }{\Q \VS{ⅩⅩⅧ}Onye nakorete ayio nigo nare koegwa egesusuro nabagaambi ebiina,

\par }{\Q ekiagera ayio nokomokana Nyasae ore igoro.


\par }{\BB \par }
{\Q \VS{ⅩⅩⅨ}Inee! Nagokerete ogosirigwa kw’omobisa one?

\par }{\Q Gose netogetie ekero amabe amocherete?


\par }{\Q \VS{ⅩⅩⅩ}Yaya, tinatigete omonwa one okore ebibe

\par }{\Q ase okomoragereria na komoganeria amakweri.


\par }{\Q \VS{ⅩⅩⅪ}Abanto bonsi bamenyete aa bwone babeire birori ng’a

\par }{\Q kera omonto obeire oisanegete nendagera nkomoa.


\par }{\Q \VS{ⅩⅩⅫ}Nigo narenge koigorera abaeti ebisieri biane basoa;

\par }{\Q gose motaari onde tabeete okorara isiko botuko.


\par }{\Q \VS{ⅩⅩⅩⅢ}Tinatubete ogosaria kwane buna engencho ya Mwanyabaanto ere,

\par }{\Q gose ebibe biane ase egekuba kiane ime.


\par }{\Q \VS{ⅩⅩⅩⅣ}Tinairogete omoganda omonene bw’abaanto,

\par }{\Q gose kwoboa abaamate abwo barenge gonchaya,

\par }{\Q erinde imbe nkirete na kobeera nyomba ime.


\par }{\Q \VS{ⅩⅩⅩⅤ}“Naki yare koba buya onye nanyora omonto okonyigwa.

\par }{\Q Inche nakoorire amang’ana aane!

\par }{\Q Oria Omonguru nang’iranerie!

\par }{\Q Ninganetie ndore amang’ana omobisa one andikerete ase okonyomania.


\par }{\Q \VS{ⅩⅩⅩⅥ}Ekeene, nigo nare koyabogoria igoro ase amareko aane;

\par }{\Q nanga nigo nayesiberania abe buna egutwa ase ’nde.


\par }{\Q \VS{ⅩⅩⅩⅦ}Nanga namoteebia igoro y’orogendo rwane rwonsi;

\par }{\Q nigo nare komochiera inde buna omogambi.


\par }{\BB \par }
{\Q \VS{ⅩⅩⅩⅧ}“Inee! Oboremo bwane bwanakondeera?

\par }{\Q Gose emeng’ororia ye chintinde yana‐korererana?


\par }{\Q \VS{ⅩⅩⅩⅨ}Onye nabeire nkoria okwama kwaye ntari goakana

\par }{\Q na kogera abanyene bakwe,


\par }{\Q \VS{ⅩⅬ}rirorio tiga amagwa amereo ribaga ri’engano,

\par }{\Q na amabanchore ribaga ri’esairi.”

\par }{\Q Amang’ana ’Ayubu aereire aa.




\par }\Chap{ⅩⅩⅫ}{\SH Ogokwana kw’Elihu
\par }
{\D 32:1—37:24.
\par }
{\PP \VerseOne{Ⅰ}Bono ekiagera Ayubu arenge omonyaboronge ase amaiso aye ere omonyene, abanto baria batato bagatiga komoiraneria.

\VS{Ⅱ}Erio Elihu akaba nendamwamu ase Ayubu, ekiagera ekorete omonyakeene kobua Nyasae. Elihu oyio nigo arenge mosinto o Barakeli Omobusi, na oyo bw’eamate ya Ramu.

\VS{Ⅲ}Boigo akaba nendamwamu ase abasani baria batato b’Ayubu, ekiagera batanyorete amang’ana bakoiraneria, nonya bateebeete ng’a Ayubu nomomochi.

\VS{Ⅳ}Elihu akaba okoganya baria batato barakwana n’Ayubu, ekiagera ere arenge omoke ase emiaka.

\VS{Ⅴ}Na ekero aroche ng’a baria batato tibabwate ing’ana baare koiraneria, akaba nendamwamu.


\par }{\SP Elihu

\par }{\PP \VS{Ⅵ}Elihu mosinto o Barakeli Omobusi, agateeba:

\par }{\Q Inche nigo inde omoke ase emiaka, korende inwe nabakoro more;

\par }{\Q ayio naro agerete nkaba nobwoba, ngakira‐kiri,

\par }{\Q na tinakwana ay’ebirengererio biane ase more.


\par }{\Q \VS{Ⅶ}Korende ngateeba: Tiga abanto b’amatuko amange bakwane,

\par }{\Q abanyamiaka menge borokererie obong’aini.


\par }{\Q \VS{Ⅷ}Korende omoika nore ime ase Mwanyabaanto,

\par }{\Q omoika oyio bw’Omonguru noro okobaa okomanya.


\par }{\Q \VS{Ⅸ}Bono tari ng’a nabaanto b’emiaka emenge bare abang’aini,

\par }{\Q gose tari ng’a nabagotu bamanyete ayare boronge.


\par }{\Q \VS{Ⅹ}Nigo nkoboria, montegerere,

\par }{\Q erinde nkwane ayare ase ebirengererio biane.


\par }{\BB \par }
{\Q \VS{Ⅺ}Naama! Nigo nategererete mono ekero mwarenge gokwana;

\par }{\Q nkaba ndemereretie koigwa chinkwana chiaino chi’obong’aini,

\par }{\Q ekero mwarenge koriga‐rigia ng’a mang’ana ki mwagwenerete gokwana.


\par }{\Q \VS{Ⅻ}Ee, nigo nabategererete mono,

\par }{\Q korende onde tarenge ase more obuete Ayubu,

\par }{\Q gose onde tanyarete koiraneria amang’ana aye.


\par }{\Q \VS{ⅩⅢ}Inwe erende mono, timobaisa goteeba:

\par }{\Q Intwe twanyorire obong’aini.

\par }{\Q Nyasae nere orabue Ayubu na amoiyerie, tari Mwanyabaanto.


\par }{\Q \VS{ⅩⅣ}Ayubu takwanete nainche amang’ana ande ay’okweegerera,

\par }{\Q na inche tinkomoiraneria buna inwe.


\par }{\BB \par }
{\Q \VS{ⅩⅤ}Bono batang’ang’ire, tibakonyara kong’iraneria nonya ng’ake;

\par }{\Q tibabwati ring’ana bagokwana.


\par }{\Q \VS{ⅩⅥ}Inee! Nainche nigo nkogenderera koganya, ekiagera tibari gokwana,

\par }{\Q na ekiagera bateneine agwo batari koiraneria?


\par }{\Q \VS{ⅩⅦ}Inche ngokwana inde ayane,

\par }{\Q erinde ng’orokie ayare ase ebirengererio biane.


\par }{\Q \VS{ⅩⅧ}Inche nimbwate amang’ana amange nganetie gokwana,

\par }{\Q ekiagera omoika ore ime yane onsukirie.


\par }{\Q \VS{ⅩⅨ}Rora, enda yane nigo enga buna edivai ekunekire mono,

\par }{\Q buna ebirandi biroisirie korwa ase amasankwa amayia bire ang’e kworeka.


\par }{\Q \VS{ⅩⅩ}Goika nkwane, erio nario ndanyore obotoereru;

\par }{\Q goika imaanore omonwa nkwane, ing’iranerie.


\par }{\Q \VS{ⅩⅪ}Inche tinkonyara gwanchereria monto onde bwensi, gose gokwana

\par }{\Q amang’ana ay’okweansia.’


\par }{\Q \VS{ⅩⅫ}Inche timanyeti gokwana amang’ana ’okweansia,

\par }{\Q inse gokora bo, Omotongi one nigo aransirie bwango.




\par }\PoetryChap{ⅩⅩⅩⅢ}{\Q \VerseOne{Ⅰ}Aye Ayubu, bono inyigwe,

\par }{\Q ntegerera ase onsi aya ngokwana.


\par }{\Q \VS{Ⅱ}Rora, bono namumoire omonwa one,

\par }{\Q na oromeme rwane rwachakire gokwana.


\par }{\Q \VS{Ⅲ}Amang’ana aane nigo akoorokia oboronge bore ime ase enkoro yane,

\par }{\Q na ase omonwa one nigo ngokwana aya imanyete.


\par }{\Q \VS{Ⅳ}Omoika o Nyasae noro ontongete,

\par }{\Q na omoika bw’obomoyo bw’Omonguru noro okong’a obogima.


\par }{\BB \par }
{\Q \VS{Ⅴ}Bono ing’iranerie onye gokonyara;

\par }{\Q beka amang’ana ao ang’e, otenene bokong’u!


\par }{\Q \VS{Ⅵ}Rora, inche nigo inde buna aye ase obosio bwa Nyasae;

\par }{\Q inche boigo nigo natongetwe korwa ase riroba.


\par }{\Q \VS{Ⅶ}Rora, inche tindi kende ogwenerete konyoboa;

\par }{\Q gose tindi gochia koba buna egurube endito asore.


\par }{\Q \VS{Ⅷ}“Ekeene, gwakwanire ase ntegererete,

\par }{\Q na inche naigure amang’ana ao.


\par }{\Q \VS{Ⅸ}Aye nigo ogoteeba iga: Inche nigo nchenegete,

\par }{\Q tindi nogosaria konde, na bibe tibiri ime yane.


\par }{\Q \VS{Ⅹ}Naama! Nyasae onyorire amasoero ase ’nde,

\par }{\Q na ombarire ng’a nomobisa oye inde.


\par }{\Q \VS{Ⅺ}\XREF{}{{\XO ⅩⅩⅩⅢ:Ⅺ }{\XO{33:11:
}}{\XT{Ayubu 13:27}}}Osoirie amagoro aane ase rikorogoto,

\par }{\Q na nigo akoba ondigereretie ase oboeto bwane bwonsi.


\par }{\BB \par }
{\Q \VS{Ⅻ}“Naama! Nigo ngokoiraneria ng’a ase amang’ana aya tokwaneti ekeene;

\par }{\Q Nyasae nigo are omonene goetania Mwanyabaanto.


\par }{\Q \VS{ⅩⅢ}Nase ki okoamererania nere

\par }{\Q kogoteeba ng’a ere takoiraneria amang’ana aya nonya nerimo?


\par }{\Q \VS{ⅩⅣ}Ekeene, Nyasae nigo agokwana ase enchera eyemo, gose ibere;

\par }{\Q nonya nabo monto onde tari okomotegerera.


\par }{\Q \VS{ⅩⅤ}\XREF{}{{\XO ⅩⅩⅩⅢ:ⅩⅤ }{\XO{33:15:
}}{\XT{Ayubu 4:13}}}Nigo agokwana ase chindoto na amaroro a botuko,

\par }{\Q na ekero abanto bararire chitoro chindito,

\par }{\Q na ekero basundokire ase amarere abo.


\par }{\Q \VS{ⅩⅥ}Erio agwo otinora amato abanto,

\par }{\Q na obarentera ogokuurera gw’okoondokia


\par }{\Q \VS{ⅩⅦ}ng’a anyare koonchora omonto atige ogokora kwaye okobe,

\par }{\Q na atange oboenenu bw’omonto.


\par }{\Q \VS{ⅩⅧ}Nigo agotanga omonto tagenda ase oboina,

\par }{\Q naende orenda obogima bwaye tibosirigwa n’omoro.


\par }{\Q \VS{ⅩⅨ}Omonto nigo akonyora egesusuro gi’okomoorongeyia,

\par }{\Q ekero are nobororo ase oborere bwaye,

\par }{\Q na amauga aye agendererete komwatia.


\par }{\Q \VS{ⅩⅩ}Omoyo oye ogecha endagera,

\par }{\Q nonya endagera ere engiya mono.


\par }{\Q \VS{ⅩⅪ}Chinyama chi’omobere oye nigo chikoera, tichikororekana,

\par }{\Q na amauga aye atongonona.


\par }{\Q \VS{ⅩⅫ}Ere omonyene nigo agosuka gochia ang’e noboina,

\par }{\Q na obogima bwaye gochia ase abagosiria obogima.


\par }{\BB \par }
{\Q \VS{ⅩⅩⅢ}“Onye omomalaika nkoba arenge asare,

\par }{\Q oyomo bwa baria chilifu bagokora okobwatania asare,

\par }{\Q erinde amworokie ayare ay’oboronge,


\par }{\Q \VS{ⅩⅩⅣ}erio amororere amaabera, ateebe:

\par }{\Q Tooria omonto oyo tabaisa gotirimboka gochia ase oboina,

\par }{\Q ekiagera inche namonyoreire embooria.


\par }{\Q \VS{ⅩⅩⅤ}Omobere oye oiranigwe obe buna oyo bw’obosae bwaye,

\par }{\Q naende aonchorwe abe buna ekero arenge ne chinguru.


\par }{\Q \VS{ⅩⅩⅥ}Ekero arabe ogosaba Nyasae, nere namororere amaabera;

\par }{\Q omonto oyio nachiche ase obosio bwaye ore nomogooko,

\par }{\Q na Nyasae nairanie oboronge bw’omonto oyio.


\par }{\Q \VS{ⅩⅩⅦ}Omonto oyio natere ase amasio ’abaanto, ateebe:

\par }{\Q Nigo nakorete ebibe, nkaonchorana aya arenge amaronge,

\par }{\Q gose tinanyorete egesusuro buna nagwenerete.


\par }{\Q \VS{ⅩⅩⅧ}Ere obooririe omoyo one togenda ase oboina,

\par }{\Q bono obogima bwane mborore oborabu.


\par }{\Q \VS{ⅩⅩⅨ}Rora, Nyasae nigo agokora amang’ana ayio onsi ase omonto

\par }{\Q ara kabere, gose ara gatato,


\par }{\Q \VS{ⅩⅩⅩ}erinde amoiranie korwa ase oboina,

\par }{\Q ng’a oyio anyare komorekerwa noborabu bw’obogima.


\par }{\BB \par }
{\Q \VS{ⅩⅩⅪ}“Aye Ayubu, ntegerera,

\par }{\Q okire‐kiri, inche nkwane.


\par }{\Q \VS{ⅩⅩⅫ}Onye kobwate ing’ana rinde okong’iraneria, kwana,

\par }{\Q ekiagera nigo nganetie gokoa oboronge bwao.


\par }{\Q \VS{ⅩⅩⅩⅢ}Onye tobwati kende, kira‐kiri ontegerere,

\par }{\Q na inche ninkworokererie obong’aini.”




\par }\Chap{ⅩⅩⅩⅣ}{\PP \VerseOne{Ⅰ}Erio Elihu akagenderera gokwana, akabora:


\par }{\Q \VS{Ⅱ}“Inwe abanto abang’aini, igwa amang’ana aane!

\par }{\Q Inwe abamanyi chisemi, ntegerera!


\par }{\Q \VS{Ⅲ}Amang’ana amato akoigwa, nigo akoyateema,

\par }{\Q buna oromeme rokomena endagera.


\par }{\Q \VS{Ⅳ}Tochore ayare amaronge;

\par }{\Q intwe amo toteeme komanya ayare amaronge.


\par }{\Q \VS{Ⅴ}Ayubu nigo agoteeba: Inche nomonyene oboronge,

\par }{\Q korende Nyasae ong’urire oboronge bwane.


\par }{\Q \VS{Ⅵ}Nonya inde omonyene oboronge, nabarirwe ng’a nomonyaborimo inde;

\par }{\Q amaote aane takonyara kogwena,

\par }{\Q nonya gosaria konde tikori ime ase ’nde.


\par }{\BB \par }
{\Q \VS{Ⅶ}“Inee! Monto ki onga buna Ayubu,

\par }{\Q oyio okonywa ogochaywa, ogokomera buna amaache?


\par }{\Q \VS{Ⅷ}Ere oyio ogosanga nabanyabibe

\par }{\Q na gotaara nabakori amabe.


\par }{\Q \VS{Ⅸ}Naende ere oteebire ng’a

\par }{\Q kobwatana na Nyasae, ayio tari komokonya gento kende.


\par }{\BB \par }
{\Q \VS{Ⅹ}“Ase ayio, inwe abanto abamore nokomanya, inyigwa!

\par }{\Q Nyasae tabaisa gokagerwa ng’a nakore amabe.

\par }{\Q Inee! Ere Omonguru nakore ebibe?


\par }{\Q \VS{Ⅺ}\XREF{}{{\XO ⅩⅩⅩⅣ:Ⅺ }{\XO{34:11:
}}{\XT{Zab 62:12}}}Ere nigo agoakana omonto koreng’ana buna emeremo yaye ere;

\par }{\Q nabo akoa omonto eng’eria buna orogendo rwaye rore.


\par }{\Q \VS{Ⅻ}Ekeene, Nyasae tagokora ayare amabe;

\par }{\Q ee, ere Omonguru tari gosaria ayare ay’ekeene.


\par }{\Q \VS{ⅩⅢ}Ning’o oete Nyasae okobua gw’okogambera ense?

\par }{\Q Ning’o obeegete ense yonsi koba eyaye?


\par }{\Q \VS{ⅩⅣ}Ere aise koirania omoika oye,

\par }{\Q ee, airanie gochia asare omoika bw’obogima,


\par }{\Q \VS{ⅩⅤ}Mwanyabaanto bonsi pi goika bakwe,

\par }{\Q bairane ase amaroba.


\par }{\BB \par }
{\Q \VS{ⅩⅥ}“Onye more nokomanya, igwa aya;

\par }{\Q tegerera moigwe aya ngoteeba:


\par }{\Q \VS{ⅩⅦ}Inee! Omonto ogechete ekeene nanyare kogamba?

\par }{\Q Nonachere ekiina omonyene oboronge oyore nokobua?


\par }{\Q \VS{ⅩⅧ}Nonyare goteebia omorwoti: Aye nigo ore omonto bosa,

\par }{\Q gose noteebie abanene basikire: Inwe nabakori amabe?


\par }{\Q \VS{ⅩⅨ}Nyasae tari gwanchereria abagaambi,

\par }{\Q gose tari kobara abanda ng’a mbare nengencho enene kobua abataka,

\par }{\Q ekiagera abwo bonsi nigo bare emeremo y’amaboko aye.


\par }{\Q \VS{ⅩⅩ}Abanto nigo bagokwa ara rimo;

\par }{\Q nigo bakonyegerigwa botuko gati, basira kegima,

\par }{\Q baria bare nokobua nigo bagosirigwa ko tari namaboko a Mwanyabaanto.


\par }{\Q \VS{ⅩⅪ}Nyasae nigo arigereretie chinchera chi’omonto;

\par }{\Q ere nigo aroche amatambokero aye onsi.


\par }{\Q \VS{ⅩⅫ}Aase aamwamu tari, gose omosunte ekerima,

\par }{\Q ase omokori amabe aranyare kwebisa.


\par }{\Q \VS{ⅩⅩⅢ}Nyasae taganeti engaki entambe korigereria,

\par }{\Q goika abeeke omonto ase ekiina.


\par }{\Q \VS{ⅩⅩⅣ}Ere nigo agosenyenta abare nokobua atari kona‐kouna‐unia,

\par }{\Q erio abeeke abande aase abo.


\par }{\Q \VS{ⅩⅩⅤ}Ekiagera ere namanyete emeremo yabo,

\par }{\Q nigo akobaonchorana botuko baitwa kegima.


\par }{\Q \VS{ⅩⅩⅥ}Nyasae nigo akobaita maiso marore,

\par }{\Q ase engencho y’ebibe biabo,


\par }{\Q \VS{ⅩⅩⅦ}na ekiagera baonchokire na gotiga komobwatia,

\par }{\Q gose tibari korengereria igoro ye chinchera chiaye nonya ng’ake.


\par }{\Q \VS{ⅩⅩⅧ}Abwo bagerire ekerero ki’abataka giaikire asare,

\par }{\Q nere oigure ekerero ki’abagokorerwa bobe.


\par }{\BB \par }
{\Q \VS{ⅩⅩⅨ}“Inee! Nyasae karakire‐kiri ning’o oramonachere ekiina?

\par }{\Q Karabise obosio bwaye, ning’o oranyare komorigereria,

\par }{\Q gokerabe egesaku gete gose omonto gete,


\par }{\Q \VS{ⅩⅩⅩ}ekero ararusie okogamba korwa ase abatamoirogeti

\par }{\Q na abatange tibaaba emeribo ase abanto?


\par }{\BB \par }
{\Q \VS{ⅩⅩⅪ}“Inee! Monto onde nare oteebirie Nyasae:

\par }{\Q Inche naremereirie egesusuro gi’okondongeyia,

\par }{\Q nonya tinkorereti monto onde bobe.


\par }{\Q \VS{ⅩⅩⅫ}Bono inyorokererie aya ntamanyeti,

\par }{\Q na onye nakorire ebibe, tingwancha kobikora naende.


\par }{\Q \VS{ⅩⅩⅩⅢ}Nigo okagete ng’a Nyasae nigo aragoakane buna oranche,

\par }{\Q ekiagera gwakanire ande onsi?

\par }{\Q Aye goika ochore, gose tari inche;

\par }{\Q ase ayio, kwana aya omanyete.


\par }{\BB \par }
{\Q \VS{ⅩⅩⅩⅣ}“Abanto abare nokomanya,

\par }{\Q na kera omonto omong’aini orabe okonyigwa, nigo baranteebie:


\par }{\Q \VS{ⅩⅩⅩⅤ}Ayubu nigo agokwana atari na semi;

\par }{\Q na amang’ana aye tari ay’obong’aini.


\par }{\Q \VS{ⅩⅩⅩⅥ}Nigo yagwenerete Ayubu ateemwe goika omoerio,

\par }{\Q ekiagera nigo akoiraneria buna abakori amabe bakoiraneria.


\par }{\Q \VS{ⅩⅩⅩⅦ}Ere nigo akomenta ogosaria ase ebibe biaye,

\par }{\Q naende nigo agotoakera chinkobi ase ogotochaya

\par }{\Q na gokwana amang’ana amange are mamincha ya Nyasae.”




\par }\Chap{ⅩⅩⅩⅤ}{\PP \VerseOne{Ⅰ}Elihu akagenderera gokwana, akabora:


\par }{\Q \VS{Ⅱ}Aye Ayubu, nigo okorengereria ng’a ayio nekeene?

\par }{\Q Gose nigo ogoteeba ng’a nomonyaboronge ore ase obosio bwa Nyasae?


\par }{\Q \VS{Ⅲ}Naende nigo okoboria ng’a mbuya ki oboronge bokogokorera

\par }{\Q kobua ogokora ebibe?


\par }{\Q \VS{Ⅳ}Bono ngokoiraneria nde aye amo nabasani bao abamore komo.


\par }{\BB \par }
{\Q \VS{Ⅴ}Rigereria gochia igoro, orore;

\par }{\Q rora amare buna are igoro mono kogoetania.


\par }{\Q \VS{Ⅵ}\XREF{}{{\XO ⅩⅩⅩⅤ:Ⅵ }{\XO{35:6:
}}{\XT{Ayubu 22:2,3}}}Aye noisa gokora ebibe, ninki ayio arakore ase Nyasae?

\par }{\Q Na ogosaria nagoisa komentekana mono, ninki okwo koramokorere?


\par }{\Q \VS{Ⅶ}Onye kore omonyene oboronge, ngento ki okoa Nyasae,

\par }{\Q gose ninki akonyora korwa ase okoboko kwao?


\par }{\Q \VS{Ⅷ}Amabe ao ogokora nigo akorenta emechando ase omonto onde onga buna aye,

\par }{\Q na oboronge bwao nabo boragere omonto onde anyore ayare amaya.


\par }{\BB \par }
{\Q \VS{Ⅸ}Ekiagera ogokorerwa bobe kwabuchire,

\par }{\Q abanto nigo bakorera mono ng’a bakonywe;

\par }{\Q nigo bakorangeria bakonywe korwa ase amaboko ay’abare nokobua.


\par }{\Q \VS{Ⅹ}Korende monto onde tari okobooria:

\par }{\Q Ng’ai Nyasae, oria ontongete, are,

\par }{\Q oyio okogera amatera ay’ogotogia aterwa botuko?


\par }{\Q \VS{Ⅺ}Ere nigo agotworokereria kobua ching’iti chi’ense,

\par }{\Q na otokora twaba nobong’aini kobua chinyoni.


\par }{\Q \VS{Ⅻ}Abanto nigo bakorera, korende Nyasae tari koiraneria,

\par }{\Q ase engencho y’ogokora okobe kw’oboenenu kwa’ banyabibe.


\par }{\Q \VS{ⅩⅢ}Ekeene, Nyasae tari koigwa okorera gotari ogw’ekeene,

\par }{\Q gose ere Omonguru takogwechandera.


\par }{\Q \VS{ⅩⅣ}“Nonya kogoteeba ng’a tori komoorora,

\par }{\Q ere tagokoigwa;

\par }{\Q ekiina kiao nigo kere ase obosio bwaye,

\par }{\Q bono nigo omoganyete nogosemeria.


\par }{\Q \VS{ⅩⅤ}Korende bono nigo okorengereria ng’a Nyasae tari korua egesusuro

\par }{\Q ase engencho y’endamwamu yaye,

\par }{\Q naende ng’a ere tari gwechandera ogosaria.


\par }{\Q \VS{ⅩⅥ}Ayio naro akogera aye Ayubu ogokwana amang’ana atari nengencho,

\par }{\Q nigo okomenta gokwana amang’ana atari ay’obong’aini.”




\par }\Chap{ⅩⅩⅩⅥ}{\PP \VerseOne{Ⅰ}Elihu akagenderera gokwana, akabora,


\par }{\Q \VS{Ⅱ}Indemereria ake igo, inche nkworokie amang’ana;

\par }{\Q nimbwate ring’ana ngokwana ribaga ria Nyasae.


\par }{\Q \VS{Ⅲ}Inche nindusie chisemi chiane korwa aare,

\par }{\Q ing’orokie ng’a Omotongi one nere omonyene oboronge.


\par }{\Q \VS{Ⅳ}Ekeene, amang’ana aane tari ay’oborimo;

\par }{\Q inche oyo nteneine aiga amo naye nomoikeranu inde ase okomanya.


\par }{\BB \par }
{\Q \VS{Ⅴ}Rora, Nyasae nigo are Omonguru, ere tachayeti onde;

\par }{\Q nigo are nokobua ase chinguru na obong’aini.


\par }{\Q \VS{Ⅵ}Ere tagotiga omokori amabe agenderere koba moyo,

\par }{\Q korende nigo akoa abachandire oboronge bwabo.


\par }{\Q \VS{Ⅶ}Tari gotiga korigereria abanyene oboronge,

\par }{\Q korende nigo akobabeeka amo nabarwoti ase ebirogo bi’obonene.

\par }{\Q Ee, nigo akobakinia bagenderera kobeera aroro,


\par }{\Q \VS{Ⅷ}na onye bagosibwa chingataare na baba bare ase emechando,

\par }{\Q gose kobwatwa ase emeeto y’emechando,


\par }{\Q \VS{Ⅸ}Nyasae nigo akobaorokeria ayabakorire, na ogosaria kwabo,

\par }{\Q boigo obaorokeria buna bakororekana abaenenu.


\par }{\Q \VS{Ⅹ}Nigo agotinora amato abo baigwa ogokuurerwa,

\par }{\Q na obachika baonchoke, batige gokora amabe.


\par }{\Q \VS{Ⅺ}Kobaraigwere na komokorera,

\par }{\Q rirorio mbabe bagoseseneka ase amatuko abo onsi,

\par }{\Q naende babe bakwegokia ase obogima bwabo.


\par }{\Q \VS{Ⅻ}Korende onye tibakoigwera, nigo baraitwe nemioro,

\par }{\Q erio bakwe batamanyeti kende.


\par }{\BB \par }
{\Q \VS{ⅩⅢ}Abatamoirogete Nyasae nigo bagachete endamwamu ime ase chinkoro chiabo;

\par }{\Q barabwo tibari korera barigie bakonywe, ekero Nyasae akobaa egesusuro.


\par }{\Q \VS{ⅩⅣ}Barabwo nigo bagokwa ekero bare abake,

\par }{\Q obogima bwabo nigo bogosirigwa buna obw’abanyaka.


\par }{\Q \VS{ⅩⅤ}Nyasae nigo agotooria abataka goetera ase emechando yabo,

\par }{\Q otinora amato abo goetera ase ogokorerwa bobe kwabo.


\par }{\Q \VS{ⅩⅥ}Ee, nigo akoebereretie, agakorusia korwa ase chimbanderana,

\par }{\Q agakorenta aase aagare, ase komigwa gotaiyo;

\par }{\Q boigo chindagera kwabeekeretwe emesa nigo chiarenge chinoru.


\par }{\Q \VS{ⅩⅦ}Korende bono aye nigo okonacherwa ekiina buna eki’abakori amabe,

\par }{\Q ekiina na ayare ay’ekeene mbikonyore.


\par }{\Q \VS{ⅩⅧ}Bono erende, endamwamu tebaisa gokoebereria na kogokora obe omochecheria,

\par }{\Q tobaisa gwancha obonge bw’embooria bogosirie.


\par }{\Q \VS{ⅩⅨ}Inee! Obotenenku bwao mbonyare kogotanga korwa ase emechando?

\par }{\Q Gose okobua kwao ne chinguru chiao mbinyare?


\par }{\Q \VS{ⅩⅩ}Tobaisa kogania ng’a obotuko boria boche,

\par }{\Q obwo abanto baraitwe basirigwe.


\par }{\Q \VS{ⅩⅪ}Bwerende, tobaisa koirana gokora amabe,

\par }{\Q ekiagera nigo gwanchire gokora ayio kobua konyora emechando.


\par }{\BB \par }
{\Q \VS{ⅩⅫ}Rora, Nyasae nigo agokora amanene ase okobua kwaye.

\par }{\Q Inee! Ning’o okworokereria buna ere?


\par }{\Q \VS{ⅩⅩⅢ}Ning’o ochikeire Nyasae enchera yaye?

\par }{\Q Gose ning’o oranyare komoteebia: Aye gwakorire bobe?


\par }{\Q \VS{ⅩⅩⅣ}Inyora gotogia emeremo yaye,

\par }{\Q eyio abanto babeire bagoteera na koyetogia.


\par }{\Q \VS{ⅩⅩⅤ}Abanto bonsi bayerorire,

\par }{\Q ee, Mwanyabaanto mbayerigereretie korwa aare.


\par }{\Q \VS{ⅩⅩⅥ}Rora, Nyasae nigo are omonene mono, na intwe titomomanyeti;

\par }{\Q omobaro bw’emiaka yaye temanyekaneti.


\par }{\BB \par }
{\Q \VS{ⅩⅩⅦ}Ere nigo akong’usa chintonyi chi’amaache gochia igoro,

\par }{\Q na chirochio chiatwa buna embura chiaba riime.


\par }{\Q \VS{ⅩⅩⅧ}Embura eyio nigo egotwa gocha ase ense,

\par }{\Q yatwera Mwanyabaanto ase obonge.


\par }{\Q \VS{ⅩⅩⅨ}Inee! Monto onde nanyare komanya buna amare agwesiarera,

\par }{\Q gose buna okogukura gw’enkoba gokorua ase obomenyo bwa Nyasae?


\par }{\Q \VS{ⅩⅩⅩ}Rora, nigo agosiarera okomesa kwamoetanana,

\par }{\Q naende otuba enkori y’enyancha.


\par }{\Q \VS{ⅩⅩⅪ}Ase enchera eyio nigo akonachera abanto ekiina;

\par }{\Q naende nigo akobaa chindagera ase obonge.


\par }{\Q \VS{ⅩⅩⅫ}Ere nigo amumegete amaboko aye ase okomesa,

\par }{\Q erio ochika goake ase ekerenga kere.


\par }{\Q \VS{ⅩⅩⅩⅢ}Ekerundo gi’okomesa nigo gekoraria igoro ya Nyasae,

\par }{\Q nonya ne ching’iti nigo chikomanya ng’a ekerundo ngocha kere.




\par }\PoetryChap{ⅩⅩⅩⅦ}{\Q \VerseOne{Ⅰ}“Ayio nigo akogera enkoro yane yaiguswa,

\par }{\Q yatuma gocha ase omoyo.


\par }{\Q \VS{Ⅱ}Tegerera oigwe okogukura kw’eriogi riaye,

\par }{\Q na okoruma gokorwa ase omonwa oye.


\par }{\Q \VS{Ⅲ}Nigo agotoma okoruma okwo korwa igoro gocha ase ense yonsi;

\par }{\Q okomesa kwaye gwe chinkoba nigo kogochera chinsinyo chi’ense.


\par }{\Q \VS{Ⅳ}Erio eriogi riaye rikoruma,

\par }{\Q ere nigo akogukura neriogi ri’obonene,

\par }{\Q gose tari gotanga okomesa ekero eriogi riaye ri’okogukura riaigurwe.


\par }{\Q \VS{Ⅴ}Nyasae nigo akogukura neriogi riaye ase enchera y’ogokumia mono,

\par }{\Q nigo agokora amang’ana amanene, ayio totanyare komanya.


\par }{\Q \VS{Ⅵ}Ere nigo agoteebia amagena ’embura: Kagwe igoro ase ense;

\par }{\Q na otoma omonyirira na embura enene ere ne chinguru.


\par }{\Q \VS{Ⅶ}Nyasae nigo agotanga emeremo y’amaboko a kera omonto,

\par }{\Q erinde abanto bonsi banyare komanya emeremo yaye.


\par }{\Q \VS{Ⅷ}Erio ching’iti chi’orosana chiagenda kwebisa,

\par }{\Q chiagenderera kobeera ase amakuruma abo.


\par }{\Q \VS{Ⅸ}Ekembugu‐mbugu nigo kegosoka korwa ase chiero chiaye agwo Irianyi,

\par }{\Q na omwaga ore nobokendu orua sugusu oseria amare.


\par }{\Q \VS{Ⅹ}Nyasae nigo akorua omoika bw’obokeng’entu obwatania amaache,

\par }{\Q na amaache oyarenta abwatana oma pa.


\par }{\Q \VS{Ⅺ}Nigo agoichoria amare amarito namaache,

\par }{\Q amare nigo agosiarera chinkoba chiaye.


\par }{\Q \VS{Ⅻ}Amare nigo agoetanana gochia aaria na aaria, akoraagwa nere,

\par }{\Q goikerania aya onsi ere achiikire akore ase ense.


\par }{\Q \VS{ⅩⅢ}Nyasae nigo agokora ayio aba bo,

\par }{\Q ase okorua ebisusuro bi’okorongeyia,

\par }{\Q gose ase engencho y’obwanchani bwaye.


\par }{\Q \VS{ⅩⅣ}Aye Ayubu, igwa aya;

\par }{\Q karategerera, orengererie igoro y’emeremo y’ogokumia ya Nyasae.


\par }{\Q \VS{ⅩⅤ}Inee! Nomanyete buna Nyasae agokora ochika ayio,

\par }{\Q naende buna agokora okomesa kwamoreka goetera ase amare,


\par }{\Q \VS{ⅩⅥ}Inee! Nomanyete buna areng’anetie amare,

\par }{\Q eyio ere emeremo y’ogokumia y’oria ore nobong’aini oboikeranu?


\par }{\Q \VS{ⅩⅦ}Inee! Nomanyete egekogera chianga chiao chigosamba ne riberera,

\par }{\Q ekero ense egotoererigwa nomwaga okogusa korwa Irianyi?


\par }{\Q \VS{ⅩⅧ}Inee! Nonyare korambora igoro buna ere ayeramborete,

\par }{\Q igoro eria ere enkong’u buna ekerore gi’ekioma?


\par }{\Q \VS{ⅩⅨ}Tworokererie aya togochia gokwana asare;

\par }{\Q titokonyara konyora amang’ana togochia gokwana,

\par }{\Q ekiagera tore ase omosunte.


\par }{\Q \VS{ⅩⅩ}Inee! Nyasae nigo agochia goteebigwa ng’a inche ninganetie gokwana?

\par }{\Q Onde nare oganetie ere amosirie?


\par }{\BB \par }
{\Q \VS{ⅩⅪ}“Abanto tibakonyara korigereria amasase ’erioba,

\par }{\Q kabarire igoro ekero amare abisirwe nomwaga.


\par }{\Q \VS{ⅩⅫ}Oborabu bokomeka‐meka nigo bokorwa sugusu;

\par }{\Q ee, Nyasae nigo eboetie nobonene bw’ogosikwa gw’okoondokia.


\par }{\Q \VS{ⅩⅩⅢ}Oyio Omobui, intwe titokonyara komoorora buna are;

\par }{\Q nigo abwate okobua okonene, naende nigo are omonyene ekeene,

\par }{\Q ere nigo are omonyene oboronge mono, takorega onde.


\par }{\Q \VS{ⅩⅩⅣ}Ase ayio Mwanyabaanto nigo bamoirogete;

\par }{\Q ere tari gosika oyokwerengereria ng’a nomong’aini are.”




\par }\Chap{ⅩⅩⅩⅧ}{\SH Omonene okoiraneria Ayubu
\par }
{\PP \VerseOne{Ⅰ}Omonene akairaneria Ayubu korwa ase ekembugu‐mbugu ime, akamoteebia:


\par }{\Q \VS{Ⅱ}Aye naye ng’o okorenta omosunte ase ogosemia

\par }{\Q ase ogokwana amang’ana atari ay’obong’aini?


\par }{\Q \VS{Ⅲ}Tenena okong’e buna omosacha,

\par }{\Q inche ninkoborie, naye ong’iranerie.


\par }{\Q \VS{Ⅳ}Ng’ai kwarenge ekero nabegete oboroso bw’ense?

\par }{\Q Ntebie onye aye kore omong’aini.


\par }{\Q \VS{Ⅴ}Ning’o obegete ebirengo biaye? Ntebie onye komanyete.

\par }{\Q Gose ning’o oramborete engori y’okoyerenga?


\par }{\Q \VS{Ⅵ}Ng’ai amaroso aye aterekereretwe?

\par }{\Q Gose ning’o obegete rigena riaye ri’ekoona,


\par }{\Q \VS{Ⅶ}ekero ching’enang’eni chia mambia chiaterete amo,

\par }{\Q na abana bonsi ba Nyasae baagete eriogi ri’omogooko?


\par }{\BB \par }
{\Q \VS{Ⅷ}\XREF{}{{\XO ⅩⅩⅩⅧ:Ⅷ }{\XO{38:8:
}}{\XT{Yer 5:22}}}Ning’o osiegete ebisieri bi’enyancha, ekero yarindoretie buna

\par }{\Q ndiria yarenge ime ase enda y’ense?


\par }{\Q \VS{Ⅸ}Ekero keria naroisetie amare abe chianga chiaye,

\par }{\Q na nkayeboyia omosunte ekerima,


\par }{\Q \VS{Ⅹ}naende nkabeekera enyancha chimbebe chiaye,

\par }{\Q boigo nkayebekera emekorogoto na ebisieri,


\par }{\Q \VS{Ⅺ}ngateba: Aa nao oraikere, korende togoetania,

\par }{\Q naiga nao emerindo yao eimokererete igoro eratangerwe.


\par }{\Q \VS{Ⅻ}Inee! Ase obogima bwao bwonsi kwana gochika emambia ebeo?

\par }{\Q Kwana kworokia amasase a mambia aase akomoreka,


\par }{\Q \VS{ⅩⅢ}erinde ense yonsi ekiamoke, ebwatwe ase chinsinyo chiaye,

\par }{\Q na abakori amabe banyegerigwe barueo?


\par }{\Q \VS{ⅩⅣ}Ense nigo ekoonchorwa yarorekana buna amaroba abeire inse y’ebonyi\FTNT{*}{{\FR ⅩⅩⅩⅧ:ⅩⅣ }{\FR{38:14
}}{\FK{Ebonyi:
}}{\FT{engencho yaye n’ekemanyererio}}} ere nekemanyererio,

\par }{\Q na ebinto bionsi nigo bikororekana buna chianga chire n’ebieni ao ao.


\par }{\Q \VS{ⅩⅤ}Oborabu nigo bogotangwa korwa ase abakori amabe,

\par }{\Q ne chinguru chiabo chi’okweenenia nigo chikobunwa chiasirigwa.


\par }{\BB \par }
{\Q \VS{ⅩⅥ}Inee! Kwana gosoa ime ase chinsoko chi’enyancha,

\par }{\Q gose kwana gotaara ase enkoro ye chindiba?


\par }{\Q \VS{ⅩⅦ}Kwana kworokigwa ebiita bi’amakweri,

\par }{\Q gose korora ebisieri bi’ekiriri ki’amakweri?


\par }{\Q \VS{ⅩⅧ}Kwana korengereria igoro y’obogare bw’ense?

\par }{\Q Onye komanyete ayio onsi, yararie!


\par }{\BB \par }
{\Q \VS{ⅩⅨ}Enchera ekogenda ase oborabu bore, ng’ai ere?

\par }{\Q Nomanyete ase omosunte omenyete,


\par }{\Q \VS{ⅩⅩ}erinde ogende oyoire ase ribebe riaye?

\par }{\Q Naende nomanyete ebinchera bigochia ase enyomba yaye?


\par }{\Q \VS{ⅩⅪ}Ee, aye nomanyete, ekiagera nigo kwaiboretwe kare,

\par }{\Q na emiaka yao nemenge.


\par }{\BB \par }
{\Q \VS{ⅩⅫ}Inee! Kwana gosoa ime ase ebigachero bi’obokeng’entu,

\par }{\Q gose ebigachero bi’amagena ’embura?


\par }{\Q \VS{ⅩⅩⅢ}Amagena ayio ngachete goika ase engaki y’emechando,

\par }{\Q amatuko aria arabe ay’esegi na okorwana konde.


\par }{\Q \VS{ⅩⅩⅣ}Inchera ki ekogenda aase oborabu bokoruerwa,

\par }{\Q gose ekogenda aase omwaga okorwa moocha bwesiarera ense yonsi?


\par }{\BB \par }
{\Q \VS{ⅩⅩⅤ}Ning’o oremete omotaro ase chiooro chi’embura chigoeta,

\par }{\Q gose enchera ase chinkoba chikogukura goeta,


\par }{\Q \VS{ⅩⅩⅥ}echio chikogera embura yatwa aase monto atamenyeti,

\par }{\Q ase erooro monto ataiyo?


\par }{\Q \VS{ⅩⅩⅦ}Embura eyio nigo ekoigotia ense ere bosa etamenyiri,

\par }{\Q yagera yamera obonyansi.


\par }{\Q \VS{ⅩⅩⅧ}Inee! Embura nebwate ise?

\par }{\Q Gose ning’o okoibora amatoima e riime?


\par }{\Q \VS{ⅩⅩⅨ}Nkorwa ase enda ya ng’o obokeng’entu bokorwa?

\par }{\Q Ning’o okoibora obokendu bokorwa igoro?


\par }{\Q \VS{ⅩⅩⅩ}Amache nigo akobwatana oma pa buna rigena,

\par }{\Q ne chinyancha chioma pa chiaba buna egetare.


\par }{\BB \par }
{\Q \VS{ⅩⅩⅪ}\XREF{}{{\XO ⅩⅩⅩⅧ:ⅩⅩⅪ }{\XO{38:31:
}}{\XT{Ayubu 9:9; Amos 5:8}}}Inee! Nonyare gosiberania egetuse gie ching’enang’eni gekorokwa Abaiseke batano na babere bamwabo?

\par }{\Q Gose bwororobie egetuse keria gekorokwa Orioni?


\par }{\Q \VS{ⅩⅩⅫ}Nonyare koraa ching’enang’eni chioroke ase chingaki chiabo?

\par }{\Q Gose nonyare koraa egetuse gie ching’enang’eni gekorokwa Edubu ne chimanwa chiaye?


\par }{\Q \VS{ⅩⅩⅩⅢ}Nomanyete emeroberio ya igoro echiikire?

\par }{\Q Nonyare koroberia okogamba kwabo igoro ase ense?


\par }{\BB \par }
{\Q \VS{ⅩⅩⅩⅣ}Nonyare goaka eriogi riao riike ase amare

\par }{\Q ogere embura enyinge egotwere?


\par }{\Q \VS{ⅩⅩⅩⅤ}Nonyare gotoma chinkoba chigende aase gete,

\par }{\Q erio chigoteebie: Ee, nao tore aa?


\par }{\Q \VS{ⅩⅩⅩⅥ}Ning’o okobeeka obong’aini ase enkoro ime,

\par }{\Q gose okomanya ase omoyo ime?


\par }{\Q \VS{ⅩⅩⅩⅦ}Ning’o oranyare koba nobong’aini abare amare?

\par }{\Q Gose ning’o oranyare koberereka chinyongo chi’amaache chia igoro,


\par }{\Q \VS{ⅩⅩⅩⅧ}ekero riroba riabwatanire riomire pa,

\par }{\Q na amagakara abwatanire amo.


\par }{\BB \par }
{\Q \VS{ⅩⅩⅩⅨ}Inee! Nonyare gotwarera endo ebi ekoria,

\par }{\Q gose koigotia chindo chinsae chiganetie endagera,


\par }{\Q \VS{ⅩⅬ}ekero chire ase amakuruma abo chieringanetie ase okoboera,

\par }{\Q gose gochiramaime agwo ase chiebisete?


\par }{\Q \VS{ⅩⅬⅠ}Ning’o okoa ekegonkoru endagera yaye,

\par }{\Q ekero amage aye akorera ase Nyasae

\par }{\Q na goetanana onsi korigia endagera?




\par }\PoetryChap{ⅩⅩⅩⅨ}{\Q \VerseOne{Ⅰ}“Inee! Nomanyete chingaki ekero chimbori chi’orosana chikobiara?

\par }{\Q Gose ekero chinsune chikobiara?


\par }{\Q \VS{Ⅱ}Nonyare komanya omobaro bw’emetienyi chigokoora,

\par }{\Q naende nomanyete chingaki chikobiara?


\par }{\Q \VS{Ⅲ}Nigo chigwekumba chiabiara chimanwa chiabo,

\par }{\Q na ekero chiabiarire, obororo bw’okobina bwasira.


\par }{\Q \VS{Ⅳ}Chimanwa chiabo nigo chikoba ne chinguru chiakinera ase orosana.

\par }{\Q Nigo chikogenda kegima, tichiri koirana.


\par }{\BB \par }
{\Q \VS{Ⅴ}“Ning’o otigire etigere y’orosana esiboire?

\par }{\Q Gose ning’o bwororobirie ebisibo bi’etigere ere enyango?


\par }{\Q \VS{Ⅵ}Inche nayeeire ekerubo ekiomo kebe enka yaye,

\par }{\Q na ense ere nomonyo, emenyeo.


\par }{\Q \VS{Ⅶ}Ero nigo egochaaya eriogi rire ase omochie,

\par }{\Q teri koigwa okwoga kw’omotemi onde bwensi.


\par }{\Q \VS{Ⅷ}Nigo ekona‐kogenda aaria na aaria ase ebitunwa ekorisia,

\par }{\Q yaba ekorigia kera ekemeri ekebese.


\par }{\BB \par }
{\Q \VS{Ⅸ}“Inee! Eng’era nayanche egokorere emeremo?

\par }{\Q Nenyare korara ase obweri bwao botuko?


\par }{\Q \VS{Ⅹ}Inee! Nonyare koyesiba ne chingori eete ase emeng’ororia ye chintinde?

\par }{\Q Gose ebutorane chintinde ase rikura riao?


\par }{\Q \VS{Ⅺ}Inee! Noyesemerie ekiagera ere ne chinguru chinyinge?

\par }{\Q Nonyare gotiga emeremo yao, ng’a ero ekoyekorere?


\par }{\Q \VS{Ⅻ}Inee! Nigo oyiegenete ng’a neirane

\par }{\Q na ekorentere endagera ase ekeoreri kiao?


\par }{\BB \par }
{\Q \VS{ⅩⅢ}“Esagero nigo egosamunsa chimbaaba chiaye chioga;

\par }{\Q korende, Inee, chimbaaba echio nchibwate obwanchani?


\par }{\Q \VS{ⅩⅣ}Esagero eaberi nigo egotiga amagena aye ase amaroba ime

\par }{\Q anyora riberera korwao.


\par }{\Q \VS{ⅩⅤ}Ero nigo ekoyeba, tekomanya ng’a naatwe namagoro,

\par }{\Q naende ng’a gose eng’iti y’orosana neyatache.


\par }{\Q \VS{ⅩⅥ}Nigo ere entindi mono ase ebichuchu biaye,

\par }{\Q yabikorera biaba buna mbitari ebiaye;

\par }{\Q teri gwechandera oroiboro rwaye,


\par }{\Q \VS{ⅩⅦ}ekiagera Nyasae nigo ayerinete obong’aini,

\par }{\Q gose tayeete okomanya.


\par }{\Q \VS{ⅩⅧ}Ekero ekoimokerera igoro, egwesamunsa eminyoke,

\par }{\Q nigo egosekerera ebarasi na oyo oyerinete.


\par }{\BB \par }
{\Q \VS{ⅩⅨ}“Inee! Naye okoa ebarasi chinguru?

\par }{\Q Naye oboetie ebigoti biaye namanya?


\par }{\Q \VS{ⅩⅩ}Naye oyeete chinguru egocharokera buna engige?

\par }{\Q Eriogi egochuria nigo rire ri’okoirokia.


\par }{\Q \VS{ⅩⅪ}Nigo egokura‐kura riroba ase ense omweya, yagokera chinguru chiaye.

\par }{\Q Erio yaminyoka koumerana nabare nebirwanero bi’esegi.


\par }{\Q \VS{ⅩⅫ}Ero nigo egosekerera obwoba, teri koondokigwa na kende;

\par }{\Q gose teri koonchoka etame korwa ase emioro.


\par }{\Q \VS{ⅩⅩⅢ}Chinsara nigo chikorutwa chiaba chikwoga goeta igoro yaye,

\par }{\Q na amatimo akomesa, ne chisimisi boigo.


\par }{\Q \VS{ⅩⅩⅣ}Nigo egotitiria riroba ere nobotindi na ekeririanda,

\par }{\Q gose teri gotegerera ekire, ekero egetureri gekobugigwa.


\par }{\Q \VS{ⅩⅩⅤ}Ekero egetureeri gekobugigwa, nigo ekwana eriogi riaye ri’okoega‐ega.

\par }{\Q Nigo ekoigwa omonyonko bw’esegi korwa aare,

\par }{\Q na buna abachiki b’esegi bagochika, na okwoga gw’esegi.


\par }{\BB \par }
{\Q \VS{ⅩⅩⅥ}“Inee! Nobong’aini bwao bokogera ekebaki kiairuruka igoro,

\par }{\Q naende kiarambora chimbaaba chiaye koiruruka gochia Irianyi?


\par }{\Q \VS{ⅩⅩⅦ}Inee! Naye ogochika ekeongo kiairuruka gochia igoro,

\par }{\Q kiaagacha egeswa kiaye aase a igoro mono?


\par }{\Q \VS{ⅩⅩⅧ}Ekeongo nigo gekomenya ase egetare;

\par }{\Q ase omwenya bw’egetare, aase gekonyora oborendi obuya.


\par }{\Q \VS{ⅩⅩⅨ}Korwa aaria igoro nigo kegotengera ebi kegotwara,

\par }{\Q amaiso aye nigo akobirora korwa aare.


\par }{\Q \VS{ⅩⅩⅩ}\XREF{}{{\XO ⅩⅩⅩⅨ:ⅩⅩⅩ }{\XO{39:30:
}}{\XT{Mat 24:28; Luk 17:37}}}Amage aye nigo akonywa amanyinga,

\par }{\Q na aase emebere ekwete ere, nao ekeongo kere.”




\par }\Chap{ⅩⅬ}{\PP \VerseOne{Ⅰ}Naende Omonene akagenderera gokwana, agateebia Ayubu,


\par }{\Q \VS{Ⅱ}“Inee! Omonto okona‐korigia amamocho naamereranie n’Omonguru?

\par }{\Q Aye okona‐koamererania na Nyasae, iraneria rende.”


\par }{\SP Ayubu

\par }{\Q \VS{Ⅲ}Erio Ayubu akairaneri’Omonene, agateeba:


\par }{\Q \VS{Ⅳ}“Naama! Inche ting’isaini kende,

\par }{\Q ngento ki ndanyare gokoiraneria?

\par }{\Q Natubire omonwa one nokoboko kwane.


\par }{\Q \VS{Ⅴ}Inche nakwanire rimo, tinkomenta gento;

\par }{\Q ee, nakwanire kabere, korende tinkogenderera goetania ayio.”


\par }{\SP Omonene

\par }{\PP \VS{Ⅵ}Erio korwa ase ekembugu‐mbugu ime Omonene akairaneria Ayubu, akamoteebia:


\par }{\Q \VS{Ⅶ}“Tenena okong’e buna omosacha,

\par }{\Q inche ngokoboria nde, naye ong’iranerie.


\par }{\Q \VS{Ⅷ}Inee! Nonyare kombara ng’a nomomochi inde?

\par }{\Q Norigetie kongambia inche, erinde obarerwe oboronge?


\par }{\Q \VS{Ⅸ}Aye nobwate okoboko buna okwane inche Nyasae?

\par }{\Q Nonyare kogukura neriogi riao buna inche nkogukura?


\par }{\Q \VS{Ⅹ}Aye echabere nobonene na obwari,

\par }{\Q eboyie ogosikwa na okobua.


\par }{\Q \VS{Ⅺ}Siara ekeririanda gi’okogechigwa kwao,

\par }{\Q erio origererie kera omonto ore omoenenu, omokeyie.


\par }{\Q \VS{Ⅻ}Ee, rigereria oyio ore omoenenu, omokeyie,

\par }{\Q na abakori amabe obatindachere inse agwo ase bateneine.


\par }{\Q \VS{ⅩⅢ}Abwo bonsi babise ime ase amaroba;

\par }{\Q obwateranie bokong’u amasio abo ime y’ense inse.


\par }{\Q \VS{ⅩⅣ}Igo inche ninyancherane naye,

\par }{\Q ng’a okoboko kwao gw’okorio ngokoe okobua.


\par }{\BB \par }
{\Q \VS{ⅩⅤ}“Rigereria engubo! Eyio natongete buna nagotongete aye.

\par }{\Q Nigo ekorisia obonyansi buna eng’ombe.


\par }{\Q \VS{ⅩⅥ}Rora, chinguru chiaye nigo chire ase ekeneema\FTNT{*}{{\FR ⅩⅬ:ⅩⅥ }{\FR{40:16
}}{\FK{Ekeneema:
}}{\FT{engencho yaye ase omonto akueboeria orokini
}}} kiaye,

\par }{\Q na okobua kwaye nigo kore ase chinyama chi’enda yaye.


\par }{\Q \VS{ⅩⅦ}Ekemincha kiaye nigo kere egekong’u pa buna omocharake,

\par }{\Q na emekia y’amariagati aye nigo esisekaine amo.


\par }{\Q \VS{ⅩⅧ}Amauga aye nigo are amakong’u buna emebirangwa eroisirie korwa ase etai;

\par }{\Q ee, amauga ’omobere oye nigo anga buna emeriibo y’ebioma.


\par }{\BB \par }
{\Q \VS{ⅩⅨ}“Ero negetongwa ki’ogokumia inche Nyasae natongete;

\par }{\Q inche nayetongete, nayeete amaino anga buna emioro.


\par }{\Q \VS{ⅩⅩ}Endagera ekoria nigo ekwama ase ebitunwa igoro,

\par }{\Q agwo ase ching’iti chi’orosana chikogosoreria.


\par }{\Q \VS{ⅩⅪ}Nigo ekorara ase ekiriri ki’omote okorokwa lotusi,

\par }{\Q yebisa na gokenderera ime ase ebitonto bire ase etente.


\par }{\Q \VS{ⅩⅫ}Omote oyio noro ore ekiriri kiaye;

\par }{\Q ee, emete enga buna emesobeti nigo eyeetanaine.


\par }{\Q \VS{ⅩⅩⅢ}Rora, nonya orooche rore nemerindo, ero teri kwoboa;

\par }{\Q nonya orooche rwa Yorodani rokominyoka gocha ase omonwa oye,

\par }{\Q nigo ere noboremu.


\par }{\Q \VS{ⅩⅩⅣ}Inee! Omonto nanyare koyebwata ekero ere ase riraro riaye?

\par }{\Q Gose nabochore chimioro chiaye ayesibe nengori?”




\par }\PoetryChap{ⅩⅬⅠ}{\Q \VerseOne{Ⅰ}\XREF{}{{\XO ⅩⅬⅠ:Ⅰ }{\XO{41:1:
}}{\XT{Zab 74:14; 104:26; Isaya 27:1}}}Inee! Aye nonyare kong’usa Leviatani, eng’iti enene y’okwoboyia, korwa rooche nendobio.

\par }{\Q Gose nonyare gosiba oromeme rwaye nengori?


\par }{\Q \VS{Ⅱ}Nonyare gosoyia engori ime ase chimioro chiaye,

\par }{\Q gose kobochora orosea rwaye nendobio?


\par }{\Q \VS{Ⅲ}Inee! Nenyare gokoboria amang’ana amange ase oboitongo?

\par }{\Q Gose nenyare gokwana naye amang’ana amororo?


\par }{\Q \VS{Ⅳ}Ero nekore okobwatana amo naye,

\par }{\Q ng’a ebe omosomba oo kogenderera botambe?


\par }{\Q \VS{Ⅴ}Inee! Nokore egosori nero buna orakore nenyoni?

\par }{\Q Gose oyebeke ekorere abasomba bao abaiseke egosori?


\par }{\Q \VS{Ⅵ}Inee! Abaoonia mbakorerane rigori igoro yaye,

\par }{\Q gose bayebutorane ase okoyeonerania?


\par }{\Q \VS{Ⅶ}Nonyare kobochora riiyo riaye ne ritimo rikobeta chinswe?

\par }{\Q Gose ritimo erio ndibete omotwe oye riyobochore?


\par }{\Q \VS{Ⅷ}Rambora okoboko kwao oyebwate,

\par }{\Q erio oteeme gokora esegi nero.

\par }{\Q Tokoiranera eria kabere.


\par }{\Q \VS{Ⅸ}“Ekero omonto agoteema igo, nigo ogosemeria kwaye kogosira kegima;

\par }{\Q nonya nase okoyerora rioka, omonto nigo akwerusia moyo.


\par }{\Q \VS{Ⅹ}Onde tari ore omotindi oraremererie ayechegie.

\par }{\Q Ning’o rende oranyare gotenena ase obosio bwane?


\par }{\Q \VS{Ⅺ}Ning’o ong’eire egento ritang’ani ng’a nainche imogeakane?

\par }{\Q Gento kende gionsi kere inse y’erioba nekiane.


\par }{\BB \par }
{\Q \VS{Ⅻ}“Inche tingotiga ting’orokia buna ebiimo biaye bire,

\par }{\Q naende buna okobua ne chinguru chiaye bire,

\par }{\Q na buna amauga ’omobere oye aagachegete buya.


\par }{\Q \VS{ⅩⅢ}Ning’o oranyare koyiaboria risankwa riaye?

\par }{\Q Ning’o oranyare gosoyia okoboko kwaye gati‐gati y’amaino aye?


\par }{\Q \VS{ⅩⅣ}Ning’o oraasamie omonwa oye?

\par }{\Q Amaino aye nigo are ay’okwoboyia mono.


\par }{\Q \VS{ⅩⅤ}Obonene bwaye namagonko aye anga buna chinguba, achokaine chindwaro;

\par }{\Q nigo abwataine amo, buna ayanantirie.


\par }{\Q \VS{ⅩⅥ}Rigonko erimo nigo risoaine nerinde ang’e kegima,

\par }{\Q nonya nembeo tekonyara gosoera gati yabo.


\par }{\Q \VS{ⅩⅦ}Nigo erinde ribwatanirie nerinde;

\par }{\Q naro nigo asoaine, takonyara gwatananwa.


\par }{\Q \VS{ⅩⅧ}Ekero egwasimora, chinsase nigo chigosoka chiamoreka,

\par }{\Q amaiso aye nigo anga buna amasase agosakia mambia.


\par }{\Q \VS{ⅩⅨ}Chinsase chi’omorero nigo chikorwa ase omonwa oye;

\par }{\Q ee, chinsase nigo chigotaroka korwa asere.


\par }{\Q \VS{ⅩⅩ}Erioki nigo rigosoka korwa ase chimioro chiaye,

\par }{\Q buna enyongo ekobera egosokia omwoki bw’amaache.


\par }{\Q \VS{ⅩⅪ}Omoika bw’omonwa oye nigo ogosoka buna ekebemberi ki’omorero,

\par }{\Q na omorero nigo ogosoka korwa ase omonwa oye,


\par }{\Q \VS{ⅩⅫ}Rigoti riaye nigo ribwate chinguru,

\par }{\Q na okoondokia nigo kore bosio bwaye.


\par }{\Q \VS{ⅩⅩⅢ}Emenia y’omobere oye nigo ekinyaine amo;

\par }{\Q nigo yesibete bokong’u ase omobere oye, tekonyarwa kobwatokanigwa.


\par }{\Q \VS{ⅩⅩⅣ}Enkoro yaye nenkong’u buna

\par }{\Q rigena, ee, nenkong’u buna orogena rogosia.


\par }{\Q \VS{ⅩⅩⅤ}Ekero ekoimoka gotenena, abanto chituoni nigo bakwoboa mono;

\par }{\Q ekero ekorindoka gocha nigo bagotang’ang’a.


\par }{\Q \VS{ⅩⅩⅥ}Nerutwa omoro oyegwere, tori koyekorera kende,

\par }{\Q nonya ne ritimo, gose ensara, gose esimisi.


\par }{\Q \VS{ⅩⅩⅦ}Ekioma nigo kenga risakwe asere,

\par }{\Q na etai nigo enga omote ogundire.


\par }{\Q \VS{ⅩⅩⅧ}Ensara tekoyioboyia etame;

\par }{\Q amagena ’enduruche akorutwa nigo anga buna amasakwe.


\par }{\Q \VS{ⅩⅩⅨ}Chinungu nigo chinga buna amasakwe asere;

\par }{\Q ekero amatimo akwoga gocha nigo egoseka.


\par }{\Q \VS{ⅩⅩⅩ}Ase enda yaye nigo ebwate ebigionkorio ebioge;

\par }{\Q nigo egotiga ebimanyerererio buna ebi’egari y’okoorera egokurura ase etintira.


\par }{\Q \VS{ⅩⅩⅪ}Nigo egoserokia amaache korwa ase chindiba inse,

\par }{\Q nigo egokora amaache ’enyancha aba buna amaguta aburukanirie.


\par }{\Q \VS{ⅩⅩⅫ}Enchera yaeteire nigo ekogenderera komesa,

\par }{\Q enyancha inse nigo egokagwa ng’a nechimbuche.


\par }{\Q \VS{ⅩⅩⅩⅢ}Getongwa kende tikeri igoro ase ense kenga ero,

\par }{\Q ekio giatongetwe getari kwoboa.


\par }{\Q \VS{ⅩⅩⅩⅣ}Nigo ekorigereria kera egento kere igoro mono etari gokioboa,

\par }{\Q nigo ere omorwoti bw’ebitongwa bionsi bire noboenenu.”




\par }\Chap{ⅩⅬⅡ}{\PP \VerseOne{Ⅰ}Erio Ayubu akairaneri’Omonene, akabora.


\par }{\SP Abuyu

\par }{\Q \VS{Ⅱ}“Nimanyete ng’a aye nonyare gokora ebinto bionsi,

\par }{\Q naende ng’a aya kwaganirie gokora takonyara gotangwa taba.


\par }{\Q \VS{Ⅲ}\XREF{}{{\XO ⅩⅬⅡ:Ⅲ }{\XO{42:3:
}}{\XT{Ayubu 38:2}}}Ninche ng’o mbwate ogosemia gotari nobong’aini?

\par }{\Q Ase ayio nakwanire aya ntamanyeti,

\par }{\Q amang’ana ’ogokumia ansinyire komanya.


\par }{\Q \VS{Ⅳ}\XREF{}{{\XO ⅩⅬⅡ:Ⅳ }{\XO{42:4:
}}{\XT{Ayubu 38:3}}}Koranche, ontegerere nkwane,

\par }{\Q nkoborie, naye onteebie buna are.


\par }{\Q \VS{Ⅴ}Nabeire nkoigwa igoro yao ase okoigwa namato rioka,

\par }{\Q korende bono amaiso aane akororire.


\par }{\Q \VS{Ⅵ}Ase ayio nechayire inche omonyene,

\par }{\Q naende neakire orotu ne ribu ase ogweitia na goonchoka.”


\par }{\SH Omoerio
\par }
{\PP \VS{Ⅶ}Omonene gakwanire amang’ana ayio n’Ayubu, agakwana n’Elifasi Omotemani, akamoteebia, “Nabeire nendamwamu asore na ase abasani bao baria babere, ekiagera inwe timokwaneti ayare ay’oboronge igoro yane buna Ayubu, omosomba one, akwanete.

\VS{Ⅷ}Ase igo bono ira ase Ayubu, omosomba one, chieri isano na ibere, ne chimingichi isano na ibere; mochirue chibe ekeng’wanso ki’ogosambwa ase engencho yaino inwe abanyene. Ayubu, omosomba one, nabasabere, ekiagera inche nigo ndanchere ogosaba kwaye ase engencho yaino, timbaisa kobakorera buna oboriri bwaino bore. Inwe timokwaneti igoro yane amang’ana are ay’oboronge buna Ayubu, omosomba one, akwanete.”


\par }{\PP \VS{Ⅸ}Ase igo Elifasi Omotemani, na Bilidadi Omosua, na Sofari Omonama, bakagenda bagakora buna Omonene abachigete, n’Omonene aganchera ogosaba kw’Ayubu.


\par }{\PP \VS{Ⅹ}\XREF{}{{\XO ⅩⅬⅡ:Ⅹ }{\XO{42:10:
}}{\XT{Ayubu 1:1-3}}}Erio magega Ayubu gasabeire abasani baria baye, Omonene akairaneria Ayubu amaya aye, akamoa ebinto ara kabere kobua ebi abwate ritang’ani.

\VS{Ⅺ}Erio abamura bamwabo Ayubu, na abasubati bamwabo, na abasani baye bonsi abamomanyete agwo ritang’ani, bagacha asare, bakaragera amo nere nyomba mwaye. Bakamororera amabebe na komoremia ase engencho y’amabe aria onsi Omonene amorenterete, na kera oyomo akamoa chitaabu na ebonyi eroisirie korwa ase etaabu.


\par }{\PP \VS{Ⅻ}Omonene agasesenia amatuko a magega ay’Ayubu kobua aye ritang’ani. Boigo Ayubu akanyora ching’ondi chilifu ikomi na inye, ne chingamia chilifu isano nemo, ne chiombe chilifu ibere, ne chitigere chiaberi elifu eyemo.

\VS{ⅩⅢ}Boigo akaegwa abamura batano na babere, na abaiseke batato.

\VS{ⅩⅣ}Akaroka omoiseke omotang’ani Yemima, na oyo o kabere Kesia, na oyo o gatato Kereni‐Hapuki.

\VS{ⅩⅤ}Ase ense eyio yonsi bakungu bande tibarengeo baare abanyabieni buna abaiseke b’Ayubu, na ise akabaa omwando amo nabamura bamwabo.


\par }{\PP \VS{ⅩⅥ}Na magega y’ayio Ayubu akagenderera koba moyo ase engaki y’emiaka rigana erimo, na emerongo ene, akarora abana baye, na abachokoro, na abachokororia, goika ekiaare gia kane.

\VS{ⅩⅦ}Na Ayubu agakwa kabeire omogotu mono.

\par }