\NormalFont\ShortTitle{HOSEA}

{\MTB EGETABU GIA

\par }{\MT HOSEA

\par }{\IMT Ogochaakera

\par }{\IP Hosea nigo arangeretigwe koba omosomba o Nyasae ase ense yaye, oborwoti bwa Irianyi ya Israeli, ase omwaka 750-725 nyuma Yeso ataraiborwa. Hosea nigo atanganeretwe na Amos oyio ore korandia ase ense ya sugusu ya Israeli.

\par }{\IP Hosea nigo are gokuurera abanto igoro y’ogosasiima chinyasae chi’oborimo ase chingaki chiaye boigo n’ogotaba n’okwegena ase Nyasae gati y’Abaisraeli. Amang’ana aya yogotaigwera gati y’Abaisraeli, nigo agokwanerwa buya mono goetera ase enywomo ya Hosea. Buna korengana mokaye Gomeri atigete koba omwegenwa ase ere buna omosacha oye, naboigo abanto bamotigete Nyasae. Ase engencho eyio Abaisraeli mbaegwe egesusuro. Korende omoerio Nyasae goetera ase obwanchani bwaye obonge nabairanie boigo nakoirania oboamate obuya gati yaye nabarabwo.

\par }{\IOT Okobagwa kw’egetabu eke

\par }{\IO Okonywoma gwa Hosea na eamate yaye
{\IOR{1:1—3:5}}

\par }{\IO Amang’ana are mamincha y’Abaisraeli
{\IOR{4:1—13:16}}

\par }{\IO Amang’ana ay’okoiranera Nyasae amo neira
{\IOR{14:1-9}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1: a
}}{\XT{2 Abar 15:1-7; 2 Amg 26:1-23;
}}{\XO{b
}}{\XT{2 Abar 15:32-38; 2 Amg 27:1-8;
}}{\XO{c
}}{\XT{2 Abar 16:1-20; 2 Amg 28:1-27;
}}{\XO{d
}}{\XT{2 Abar 18:1—20:21; 2 Amg 29:1—32:33;
}}{\XO{e
}}{\XT{2 Abar 14:23-29}}}Eri nario ring’ana ri’Omonene riacherete Hosea, mosinto o Beeri, ase amatuko aria Usia, na Yotamu, na Ahasi, na Hezekia, baarenge abarwoti b’Abayuda, na ekero Yeroboamu, mosinto o Yehoasi, arenge omorwoti bw’Abaisraeli.


\par }{\SH Moka Hosea na abana baye
\par }
{\PP \VS{Ⅱ}Agwo ekero Omonene achagete gokwana goetera ase Hosea, Omonene akamoteebia iga: “Genda onyuome omokungu omotayayi, onyore abana b’obotayayi, ekiagera ense eye yantigire inche Omonene ase ogokora obotayayi obonene.”


\par }{\PP \VS{Ⅲ}Ase ayio Hosea akagenda, akanyuoma Gomeri, omoiseke o Dibulaimu, na omokungu oyio akaba morito, akamoiborera omwana omoisa.

\VS{Ⅳ}\XREF{}{{\XO Ⅰ:Ⅳ }{\XO{1:4:
}}{\XT{2 Abar 10:11}}}Omonene agateebia Hosea, “Moroke Yesireeli, ekiagera engaki netigarete enke, ndarue egesusuro ase ororeeria rwa Yehu, ndusie egesiomba ki’amanyinga aria abanto bamenyete Yesireeli baiterete. Ninsirie kegima oborwoti bw’Abaisraeli.

\VS{Ⅴ}Ase rituko erio nimbune amata ’Abaisraeli agwo ase ense omweremo ya Yesireeli.”


\par }{\PP \VS{Ⅵ}Naende Gomeri akaba morito, akaibora omwana omoiseke. Erio Omonene agateebia Hosea, “Moroke Lo‐Ruhama,\FTNT{*}{{\FR Ⅰ:Ⅵ }{\FR{1:6
}}{\FK{Lo‐Ruhama:
}}{\FT{engencho yaye: tanchiri}}} ekiagera tinkonyara kogenderera koba namaabera ase Abaisraeli, gose tinkobaabera nonya ng’ake.

\VS{Ⅶ}Korende nindorere Abayuda amaabera. Inche Omonene, Nyasae obo, nimbatoorie ne chinguru chiane, gose tari ase okorwana namata, gose nemioro, gose ne chibarasi chi’esegi, gose nabariini be chibarasi.”


\par }{\PP \VS{Ⅷ}Ekero Gomeri atachire Lo‐Ruhama,\FTNT{†}{{\FR Ⅰ:Ⅷ }{\FR{1:8
}}{\FK{Lo‐Ruhama:
}}{\FT{engencho yaye, oyotaroreiri amaabera}}} akaba morito naende, akaibora omwana onde omoisia.

\VS{Ⅸ}Omonene agateebia Hosea, “Moroke Lo‐Ami,\FTNT{‡}{{\FR Ⅰ:Ⅸ }{\FR{1:9
}}{\FK{Lo‐Ami:
}}{\FT{engencho yaye: tibari abanto baane}}} ekiagera inwe timori abana baane, na inche tinkoba Nyasae oino.”


\par }{\SH Abaisraeli bakoiranerigwa amaya abo
\par }
{\PP \VS{Ⅹ}\XREF{}{{\XO Ⅰ:Ⅹ }{\XO{1:10:
}}{\XT{Abar 9:26}}}Korende nonya naboigo, Abaisraeli nigo barabuche mono, babe buna omokenye o nyancha, tibakorengeka gose kobareka. Nebe ng’a ase barenge goteebigwa: Inwe timori abana baane, bono mbateebigwe: Inwe nabana ba Omonene Nyasae ore moyo.

\VS{Ⅺ}Abayuda amo n’Abaisraeli mbasangererekane, erinde bechorere oyomo korwa ase egati yabo erio abe omotwe obo okobaraa, barue ase ense eye. Ee, rituko erio ria Yesireeli nigo rirabe rinene.




\par }\Chap{Ⅱ}{\PP \VerseOne{Ⅰ}Mobaroke abamino abamura Ami, na abamino abasubati Ruhama.


\par }{\SH Gomeri otari omwegenwa okworokia ng’a Abaisraeli tibari abegenwa
\par }
{\PP \VS{Ⅱ}Mosorore nyoko, ee, momosorore, ekiagera ere tari omokungu one, na inche tindi omosacha oye. Tiga atige obonyaka borue ase obosio bwaye, na obotomani borue ase egekuba kiaye.

\VS{Ⅲ}Atakoreti bo, nimochabore chianga chiaye, imotige getirianda abe bosa buna ase rituko riria aiboretwe. Nimokore abe buna erooro, na buna ense enyomo, nimotige akwe ase engencho y’erang’o.

\VS{Ⅳ}Tinkororera abana baye amaabera, ekiagera nigo bare abana b’omokuungu omotayayi.

\VS{Ⅴ}Ng’ina nigo arenge omotayayi, ee, oyo obaiborete nigo arenge gokora amang’ana y’obosoku. Nigo ateebete iga: niimbe ngotunyana abanchi baane, abwo bakong’a endagera nkoria, na amaache, na amarionya e ching’ondi, na egatani, na amaguta, na edivai.


\par }{\PP \VS{Ⅵ}Ase engencho eyio nintiiche enchera yaye namagwa, ning’agache orwaki roramotange ase agoetera.

\VS{Ⅶ}Nabe okobwatia abanchi baye, korende takobaikeera; nabarigie, korende takobanyora. Erio nateebe: “Bono nkoirana inde, ngende ase omosacha one bw’eritang’ani, ekiagera engaki eria narenge asare nigo narenge buya kobua bono.


\par }{\PP \VS{Ⅷ}“Omokungu oria tamanyete ng’a ninche narenge komoa endagera, na edivai, na amaguta, naende ninche narenge komoa chifeta ne chitaabu chinyinge, echio abanto beroiseretie enyasae agwo Baali.

\VS{Ⅸ}Ase ayio ning’iranie endagera yane, na edivai yane, ekero engaki eraikerane, boigo ning’ire amarionya aane e ching’ondi, na egatani, ebio namoete atube obogetirianda bwaye.

\VS{Ⅹ}Bono nimochabore chianga chiaye ase amasio ’abanchi baye, imotige ore getirianda, gose monto onde tari oranyare komotooria korwa ase okoboko kwane.

\VS{Ⅺ}Ninsirie kegima omogooko oye bwonsi, na Amatuko aye Amanene ay’Emetienyi Emeyia, ne Chisabato chiaye, na emeyega yaye echiikire.

\VS{Ⅻ}Ninsirie emesabibu yaye, na emeko yaye, ebio akwanete igoro yabo, agateeba ng’a eyio nero eng’eria yaye abanchi baye bamoete. Inche ninsirie emete eyio ebe orosana, ne ching’iti chi’orosana chiyerie.

\VS{ⅩⅢ}Ning’ee omokungu oyio egesusuro ase engencho y’amatuko ayio akorerete chinyasae chiria chia Baali emeyega, agachisambera ubani, naende agechabera ebigera bi’amato na ebinto binde bi’ogwechabera, ekero arenge gotunyana abanchi baye, korende akaanyeba.” Nabo Omonene agoteeba.


\par }{\SH Obwanchani Omonene ase abanto baye
\par }
{\PP \VS{ⅩⅣ}Ase ayio nimoebererie, imoire ase erooro, erinde nkwane nere amang’ana y’obwanchani.

\VS{ⅩⅤ}\XREF{}{{\XO Ⅱ:ⅩⅤ }{\XO{2:15:
}}{\XT{Yosh 7:24-26}}}Ekero ararue agwo nimoiranerie emegondo yaye y’emesabibu, naende ninkore Ebate y’Akori\FTNT{*}{{\FR Ⅱ:ⅩⅤ }{\FR{2:15
}}{\FK{Akori:
}}{\FT{engencho yaye: emechando}}} ebe egesieri ki’ogosemeria. Aroro agwo natere buna ekero keria arenge omoke, ekero aruete ase ense ya Misiri.

\VS{ⅩⅥ}Inche Omonene nigo ngoteeba iga: “Ase rituko erio nondoke omosacha oo, gose tokogenderera kondoka Baali yao.

\VS{ⅩⅦ}Nindusie amarieta e chinyasae Baali korwa ase omonwa bw’omokuungu oyio, tichiatorwa nonya ng’ake ase amarieta abo.”


\par }{\PP \VS{ⅩⅧ}“Ase rituko riria, ninkore okobwatana ne ching’iti chi’orosana, ne chinyoni, ne ching’iti chikwagura inse, ase engencho y’abanto baane. Ninsirie korwa ase ense eye amata, na emioro, na esegi, ntige batimoke bare n’obotoereru.


\par }{\Q \VS{ⅩⅨ}“Ninkoriere boko nkonyuome obe oyone goika kare na kare;

\par }{\Q ee, ninkoriere boko ase oboronge n’ekeene,

\par }{\Q na ase obwanchani botari koera, na ase amaabera.


\par }{\Q \VS{ⅩⅩ}Ee, ninkoriere boko ase obwegenwa,

\par }{\Q naye omanye ng’a ninche Omonene.


\par }{\Q \VS{ⅩⅪ}Inche Omonene nigo ngoteeba iga:

\par }{\Q Ase rituko erio nebe ng’a ninyigwe ogosaba kwa igoro,

\par }{\Q na igoro nchiigwe ogosaba gw’ense.


\par }{\Q \VS{ⅩⅫ}Erio ense eiranerie erue endagera, na edivai, na amaguta ’amazeituni,

\par }{\Q na ebinto ebio mbiisanekie okogania kwa Yesireeli.


\par }{\Q \VS{ⅩⅩⅢ}\XREF{}{{\XO Ⅱ:ⅩⅩⅢ }{\XO{2:23:
}}{\XT{Abar 9:25; 1 Petr 2:10}}}Nimosimeke Yesireeli ase ense eye abe oyone.

\par }{\Q Nimororere amaabera oyio otaroreretwe amaabera,\FTNT{†}{{\FR Ⅱ:ⅩⅩⅢ }{\FR{2:23
}}{\FK{amaabera:
}}{\FT{Lo: Ruhama}}}

\par }{\Q ninteebie abwo batarenge abanto baane:\FTNT{‡}{{\FR Ⅱ:ⅩⅩⅢ }{\FR{2:23
}}{\FK{amaabera:
}}{\FT{Loami}}}

\par }{\Q Bono inwe nabaanto baane,

\par }{\Q na barabwo mbateebe: Aye naye Nyasae oito.”




\par }\Chap{Ⅲ}{\SH Hosea amo n’omokuungu otarenge omwegenwa
\par }
{\PP \VerseOne{Ⅰ}Omonene aganteebia, “Genda omwanche naende omokungu oyio nonya ogokora obotomani nomwanchi oye, omwanche buna Omonene anchete Abaisraeli, nonya baonchokeire chinyasae ching’ao, naende babeire n’okogania kwa amasabibu amomo.”


\par }{\PP \VS{Ⅱ}Ase igo nkamogora chisekeli chi’echifeta ikomi na isano, na esairi ebitonga ikomi na bitano.

\VS{Ⅲ}Nkamoteebia: “Ogenderere komenya nainche amatuko amange kore omweriti ase engencho yane. Tobaisa gokora obonyaka, gose koba oyo bw’omosaacha onde omoao, na inche ningenderere kwerita ase engencho yao.”


\par }{\PP \VS{Ⅳ}Naboigo Abaisraeli baragenderere komenya ase amatuko amange batabwati omorwoti gose omogambi, batari korua ebing’wanso, gose gosasiima amagena atenenirie, gose koba negesibao ki’obokuani, gose ebinyasae bibekire ase chinyomba.

\VS{Ⅴ}Nyuma y’ayio Abaisraeli nabairane, barigie Omonene, Nyasae obo, na oyo bw’ororeria rwa Daudi, omorwoti obo; mbamoiroke Omonene, na gosemeria obuya bwaye ase amatuko y’omoerio.




\par }\Chap{Ⅳ}{\SH Omonene okobea Abaisraeli
\par }
{\PP \VerseOne{Ⅰ}Inwe Abaisraeli, igwa ring’ana ri’Omonene, ekiagera obeeigwe nabamenyete ase ense eye: “Obwegenwa gose obwanchani tibori aroro, na abanto b’ense eye tibamomanyeti Nyasae.

\VS{Ⅱ}Nigo bagotiana na gokwana oborimo; nigo bagoita na koiba, naende bakora obotomani. Nigo bagosaria amachiiko onsi, na ogoiterwa kw’amanyinga nigo gokobwatigwa nokonde.

\VS{Ⅲ}Ase engencho eyio ense nigo ekorera ase okweumia, na kera omonto omenyeteo nigo achandegete na kogoya; boigo ching’iti chi’orosana, ne chinyoni, ne chinswe ngokwa chire.


\par }{\SH Omonene okobea abakuani
\par }
{\PP \VS{Ⅳ}“Monto onde tabaisa koba omoengereria, gose monto onde tasoera onde. Nonya nabo inwe nigo mogosoera abakuani.

\VS{Ⅴ}Aye nogochwa mobaso na botuko, na omobani agochwe amo naye. Inche ninsirie nyoko.

\VS{Ⅵ}Abanto baane nigo bagosirigwa, ekiagera batari nokomanya. Ekiagera aye kwangire komanya inche, nainche ninkwange, toba Omokuani one. Ekiagera kwangire koigwera amachiiko aane inche Nyasae oo, boigo nainche ninyange abana bao.


\par }{\PP \VS{Ⅶ}“Buna abakuani bagendererete kobucha, naboigo bagendererete gokora ebibe ase ’nde. Ase ayio ning’onchore obonene bwabo bobe obosooku.

\VS{Ⅷ}Nigo bakwerageria ebibe bi’abaanto baane, nigo bakogania bakore obobe.

\VS{Ⅸ}Buna eraabe ase abanto, naboigo eraabe nase Omokuani. Nindue egesusuro ase bare bonsi ase engencho ye chinchera chiabo, nimbaakane koreng’ana nogokora kwabo.

\VS{Ⅹ}Mbaragere, korende tibakoigota; mbabe bagokora obonyaka, korende tibakomentekana, ekiagera bantigire inche Omonene, na baonchokeire chinyasae ching’ao.


\par }{\SH Omonene okwanga ogosasimwa kw’emegwekano
\par }
{\PP \VS{Ⅺ}“Obotomani, na edivai, na ekenyugwa kegotindia, nigo bikoura abanto okomanya kwabo.

\VS{Ⅻ}Abanto baane nigo bakorigia ogosemigwa korwa ase ekeengwe ki’omote, na enyimbo yabo nigo ekobaorokeria aya baganetie komanya. Omoika bw’obotomani obasiririe, barabwo batigire Nyasae obo bachiire gotayaya.

\VS{ⅩⅢ}Nigo bakoruera ebing’wanso ase ebitunwa igoro, na basambera ubani ase ebigoro, inse y’emete ekorokwa Emialuni, na inse y’emete ekorokwa emesobeti, na ebirachuoki, ekiagera agwo nao ebiriri ebiya bire.

\par }{\PP “Ase ayio, abaiseke baino nigo bagokora obonyaka, na baka bamura baino nigo bagokora obotomani.

\VS{ⅩⅣ}Ekero abaiseke baino barabe bagokora obonyaka na korua ebing’wanso, na baka bamura baino barabe bagokora obotomani, tinkobaa egesusuro, ekiagera abasacha abanyene nigo bakogenda ao bakora obonyaka nabatayayi be chie Hekalu, na abanto batari nokomanya goika basirigwe kegima.


\par }{\PP \VS{ⅩⅤ}“Inwe Abaisraeli, nonya mogokora obotomani, timobaisa gotiga Abayuda bakore ogosaria okwo. Timobaisa kogenda Giligali, gose gotiira gochia ase Beti‐Aveni,\FTNT{*}{{\FR Ⅳ:ⅩⅤ }{\FR{4:15
}}{\FK{Beti‐Aveni:
}}{\FT{engencho yaye: enyomba y’obobe}}} gose timobaisa gotiana mogoteeba: Ekeene, buna Omonene are moyo.

\VS{ⅩⅥ}Abaisraeli babeire abaenenu buna ritororo rienenu ritari kogambereka. Inee! Omonene nanyare kobarisia buna chimanwa chi’eching’ondi chikorisigwa ase egetii ekegare?

\VS{ⅩⅦ}Egesaku gi’Efraimu kiabwatanire nemegwekano kegosasiima, tiga getigweo.

\VS{ⅩⅧ}Kobanyure batindire, nigo bakwerua kegima ase obotomani botambe; abwo bare chinguba chi’abaanto nigo banchete ay’obosooku.

\VS{ⅩⅨ}Ekembugu‐mbugu nkebaabuse ne chinguru chiaye, na barabwo mbasookigwe ase engencho y’ebing’wanso biabo.




\par }\Chap{Ⅴ}{\PP \VerseOne{Ⅰ}“Inwe abakuani tegerera, igwa ring’ana eri! Inwe Abaisraeli, tegerera moigwe! Inwe abanto b’enyomba y’omorwoti, tegerera moigwe! Ekiina kianachirwe igoro yaino, ekiagera mwabeire oboreba agwo Misipa, na ekeonga getegire agwo ase Tabori igoro.

\VS{Ⅱ}Abasaria nigo bagendererete komenta obobe bwabo, korende bonsi nimbae egesusuro.

\VS{Ⅲ}Nimanyete onsi igoro y’Abaefraimu, na Abaisraeli tibakonyara kwebisa korwa ase ’nde. Inwe Abaefraimu mwaonchokeire obotayayi, ee, Abaisraeli besoirie ase ogotacheneka.


\par }{\SH Hosea ogokuurera abanto tibasasiima emegwekano
\par }
{\PP \VS{Ⅳ}“Ogokora kwabo kwabatangire tibairanera Nyasae obo. Omoika bw’obotomani nigo ore ime yabo, tibamomanyeti Omonene.

\VS{Ⅴ}Oboenenu bw’Abaisraeli nigo bobaberete kirori. Abaisraeli na Abaefraimu mbagochwe bagwe ase engencho y’ebibe biabo, na Abayuda mbagwe amo nabarabwo.

\VS{Ⅵ}Mbaire amaicho e chitugo chiabo bagende korigia Omonene, korende tibakomonyoora, ekiagera nabe bweatananirie korwa ase bare.

\VS{Ⅶ}Barabwo tibabete abegenwa ase Omonene. Nigo baiborete abana batari abaye. Ase ayio, emeyega y’Omotienyi Omoyia nebasirie amo nemeganda yabo.


\par }{\SH Esegi ase egati y’Abayuda na Abaisraeli
\par }
{\PP \VS{Ⅷ}“Bugia ebitureeri bi’esegi agwo Gibea, na mobugie ebitureeri agwo Rama! Aka eriogi ri’ogotabobora agwo Beti‐Aveni!\FTNT{*}{{\FR Ⅴ:Ⅷ }{\FR{5:8
}}{\FK{Beti‐Aveni:
}}{\FT{engencho yaye, enyomba y’obobe}}} Inwe abanto ba Benjamini, ababisa nkobabwatia bare.

\VS{Ⅸ}Abaefraimu mbasirigwe kegima ase rituko riria ri’egesusuro. Ase egati y’ebisaku bi’Abaisraeli inche nararirie, ayarache goikeranigwa ekeene.


\par }{\PP \VS{Ⅹ}“Abagaambi b’Abayuda nigo babeire buna abwo bagotumana chimbebe; ase ayio nimbaumorere ekeririanda kiane buna amaache.

\VS{Ⅺ}Abaefraimu baregirwe na gotiringerwa inse ase ekiina, ekiagera beruete ase okobwatia emeroberio ya bosa.

\VS{Ⅻ}Ase ayio nimbe buna ekeegwankwa kegosaria ase Abaefraimu, na buna obogundo ase Abayuda.


\par }{\PP \VS{ⅩⅢ}“Abaefraimu mbaroche oborwaire bwabo, n’Abayuda bakarora amagumba abo. Ase ayio Abaefraimu bakagenda ase Abaasuri, bakarangeria omorwoti Yarebu bakagania ogokoonywa korwa ase are. Korende omorwoti oyio takonyara kobagwenia korwa ase oborwaire bwaino, gose amagumba aino,

\VS{ⅩⅣ}niimbe buna endo ase Abaefraimu, na buna endo ensae ase Abayuda. Inche omonyene nimbwate eke natwarire nkeire; ee, nkeire, na onde tari oragetoorie.


\par }{\PP \VS{ⅩⅤ}“Ning’irane ngende ase obomenyo bwane, goika babe bamanyire okomocha kwabo n’egsusuro kiabo, erinde bache kondigia. Ee, ekero bare nemechando mbaayerere gocha kondigia.”




\par }\Chap{Ⅵ}{\SH Okoonchoka kw’abaanto gotari ogw’ekeene
\par }
{\PP \VerseOne{Ⅰ}Abanto nigo bagoteebania: “Inchuo, tomoiranere Omonene! Ekiagera nere ototaboranire, naende nere oratogwenie; nere otoakire chingoma, nere oratoboe chingoma chiaito.

\VS{Ⅱ}Nyuma y’amatuko abere natokore tobe abayia. Ase rituko ria gatato natotenenie, na intwe ntogenderere koba moyo ase obosio bwaye.

\VS{Ⅲ}Intwe tiga tomomanye Omonene, ee, tiga tokore omokia tomomanye. Okooroka kwaye nigo korabe ogw’ekeene buna ogosoka kw’erioba; natochere buna embura, ee, buna embura ekwamia endagera na konyiyia riroba.


\par }{\PP \VS{Ⅳ}“Inwe Abaefraimu, ngento ki ndabakorere? Inwe Abayuda, ngento ki ndabakorere? Obwanchani bwaino nigo bonga buna ritaturi, na buna riime ria mambia rigosira bwango.

\VS{Ⅴ}Ase engencho eyio nabaakire goetera ase ababani baane, nabaitire namang’ana akorwa ase omonwa one; ebiina biane nkobanachera nigo bikooroka buna omobaso.

\VS{Ⅵ}\XREF{}{{\XO Ⅵ:Ⅵ }{\XO{6:6:
}}{\XT{Mat 9:13; 12:7}}}Inche Omonene nigo nkogokigwa nobwanchani kobua kogokigwa nebing’wanso; nigo nkogokigwa ng’a imomanye inche Nyasae kobua kogokigwa nebing’wanso bi’ogosambwa.


\par }{\PP \VS{Ⅶ}“Abanto aba basaririe okobwatana kwane kw’ogotianania, buna Adamu agosaretie. Ase amang’ana ayio babeire abatari abegenwa ase ’nde.

\VS{Ⅷ}Omochie o Gileadi nigo oichire nabaanto abakori amabe, chimbaratero chiabo nigo chiichire amanyinga.

\VS{Ⅸ}Abakuani nigo banga buna ekeombe ki’abauri keboerete abanto, nigo bagoitera abanto ase enchera ekogenda Sekemu. Ee, nigo bagokora ayare amabe mono.

\VS{Ⅹ}Narorire ase Abaisraeli egento ekebe gi’okogechia; agwo nao Abaefraimu bagokorera obonyaka, ee, Abaisraeli besoirie ase ogotacheneka.


\par }{\PP \VS{Ⅺ}“Nainwe Abayuda boigo, mwarikeirwe engaki ye rigesa ri’ogokora kwaino, ekero ndasibore abooswa b’abaanto baane.




\par }\Chap{Ⅶ}{\PP \VerseOne{Ⅰ}“Ekero nganetie kogwenia Abaisraeli, ogosaria kw’Abaefraimu na ogokora okobe kw’Abasamaria nigo gokororekana maiso marore. Barabwo nigo bagokora ay’obong’ainereria; abaibi nigo bagotagora chinyomba basoa ime, na ebiombe bi’abauri nigo bikourereria isiko.

\VS{Ⅱ}Barabwo tibari korengereria ng’a inche nigo ng’inyorete ogokora kwabo gwonsi okobe. Bono ogokora okwo kwabo okobe kwabaetananire na nigo kore ase obosio bwane.


\par }{\SH Omoroberio bw’ogokora okobe
\par }
{\PP \VS{Ⅲ}“Nigo bakogokia omorwoti nogokora kwabo okobe, na kogokia abagaambi nobong’ainereria bwabo.

\VS{Ⅳ}Abanto abwo bonsi nigo bare abatomani. Nigo banga buna eriko ri’okogekera emegati riutire omorero, na omooroisia bw’emegati nigo agotiga koigereria omorero goika abe okonyire ribomba ri’obosie na ememera ebe yaribotirie.

\VS{Ⅴ}Ase rituko rinene ri’omorwoti oito abagaambi bakanywa edivai endoro goika ekabarwaria, na ere omonyene akarambora okoboko kwaye, akabwatana nabanyacheche.

\VS{Ⅵ}Chinkoro chiabo nigo chiare gwoka nokogania okobe buna eriko rigwoka omorero. Ase obotuko bwonsi, okogania okwo nigo gokorara, na mambia kobwakire kwaba kogwoka buna omorero ekebemberi.


\par }{\PP \VS{Ⅶ}“Abanto abwo bonsi nigo bagwoka buna omorero o riko, bagosiria abagaambi babo b’ebiina. Abarwoti babo bonsi bagure, na onde tari ase abwo okondangeria imokonye.


\par }{\SH Abaisraeli na abanto b’ebisaku
\par }
{\PP \VS{Ⅷ}“Abaefraimu bochoganire nabaanto b’ebisaku. Nigo banga buna omogati otaonchoiri kogekeire.

\VS{Ⅸ}Abanto b’ebisaku ebigeni bakoorire chinguru chiaye, na ere tamanyeti amang’ana ayio; chimbuche chiamerire ase omotwe oye, nere tamanyeti ayio.

\VS{Ⅹ}Oboenenu bw’Abaisraeli bwababereire kirori. Nonya naboigo, tibari komoiranera Omonene, Nyasae obo, gose komorigia.

\VS{Ⅺ}Abaefraimu nigo banga buna riruma ririri, ritari nokomanya. Nigo bagosaba ogokonywa korwa Misiri, naende bagenda Asuri.

\VS{Ⅻ}Ekero barabe bakogendao, nindambore ekeonga kiane mbabwatere imeo buna chinyoni chikobwatwa. Nimbae egesusuro ase okobarongeyia, koreng’ana buna omosangererekano obo bworokererigwe.


\par }{\PP \VS{ⅩⅢ}“Obobe nobwabo, ekiagera batamire korwa ase ’nde. Mbasirigwe, ekiagera basaririe ase ’nde bantigire. Nanga nabatooria, korende babeire bagokwana oborimo igoro yane.

\VS{ⅩⅣ}Tibari korera asende korwa ase chinkoro chiabo, korende nigo bakona‐kwerera ase amarere abo. Nigo bagosangererekana amo bachandekerete endagera na edivai, ekero bagendererete gosaria asende.

\VS{ⅩⅤ}Nonya naborokereretie na gokong’ia amaboko abo, nigo bagendererete koroberia amabe igoro yane.

\VS{ⅩⅥ}Barabwo nigo bakoonchoka, korende tari gochia ase Oyore Igoro Mono, nigo banga buna obota bootokanete. Abagaambi babo mbaitwe nemioro ase engencho y’obotindi bwe chimeme chiabo. Ring’ana erio ndigere ense ya Misiri ebasekerere na kobachaya.




\par }\Chap{Ⅷ}{\SH Omonene okonachera Abaisraeli ekiina ase engencho y’ogosasiima kwabo kw’emegwekano
\par }
{\PP \VerseOne{Ⅰ}“Beka egetureeri monwa mokebugie! Omobisa ngocha are igoro y’enyomba y’Omonene buna ekeongo, ekiagera abanto basaririe okobwatana kwane kw’ogotianania, na batigire amachiiko aane.

\VS{Ⅱ}Abaisraeli nigo bakorera ase ’nde, kera oyomo oteeba: Aye Nyasae one, intwe Abaisraeli ntokomanyete.

\VS{Ⅲ}Barabwo bangire amang’ana are amaya, ase ayio ababisa mbaababwatie.


\par }{\PP \VS{Ⅳ}“Abaisraeli bebeekeire abarwoti, batamboreti, bebeekeire abagaambi abwo ntamanyeti, na korwa ase chifeta ne chitaabu chiabo beroiseirie emegwekano bagosasiima; ayio nigo arabarentere ogosirigwa.

\VS{Ⅴ}Aye Samaria, omogwekano oria bw’emori ore ase egati yao yabeire okogechia ase ’nde. Endamwamu yane nigo egwoka igoro y’abanto abwo. Ngoika ririri baragenderere koba iga bataracheneka?

\VS{Ⅵ}Omogwekano oyio nigo oruete ase Abaisraeli. Nigo oroisetigwe nomooroisia bw’ebinto, oyio tari oro Nyasae. Omogwekano oria bw’emori ore Samaria nosenyentwe obe ebisamunye.

\VS{Ⅶ}Abanto abwo babusuire embeo, mbagese ekembugu‐mbugu. Ebimeri bigokina ase emegondo yabo tibigosomoria, ase ayio tibikwama chindagera. Biise kwama, abanto b’ebisaku ebigeni mbache bachigese.

\VS{Ⅷ}Abaisraeli bamerirwe. Bono nigo bare ase egati y’ebisaku baabarire koba buna egekorero getagwenereti kende.

\VS{Ⅸ}Bagendire Asuri, babeire buna etigere y’orosana ere ao yoka; ee, Abaefraimu benyoreire abanchi.

\VS{Ⅹ}Ee, nonya benyoreire abanto b’ebisaku ebiaao ng’a baabakonye, nimbasangererie amo bwango, mbakeyie babe inse y’ogochandwa kw’omorwoti oria bw’abagaambi.


\par }{\PP \VS{Ⅺ}“Ekiagera Abaefraimu beagacheire ebisasimero ebinge bikogera bakore ebibe, ebio biabeire ebibe ase bare.

\VS{Ⅻ}Nonya nare korika amachiiko aane ase bare ara chilifu ikomi, tibaare koyancha, korende bayabarire koba egento ekegeni ase bare.

\VS{ⅩⅢ}Nigo banchete korua ebing’wanso ase ’nde, erinde barie chinyama chi’ebing’wanso ebio, korende inche Omonene timbagokereti. Bono ning’inyore okomocha kwabo mbae egesusuro ase engencho y’ebibe biabo; barabwo bairane gochia Misiri.


\par }{\PP \VS{ⅩⅣ}“Abaisraeli bebire Omotongi obo, baagachire chinyomba chi’obonene, na Abayuda baagachire emechie emenge egiteire chindwaki, korende nindete omorero ase emechie eyio, na oro nosambe amaagacho abo bagwekengera.”




\par }\Chap{Ⅸ}{\SH Hosea okoraria egesusuro ase Abaisraeli
\par }
{\PP \VerseOne{Ⅰ}Inwe Abaisraeli, timobaisa kogoka gose gochenga buna abanto b’ebisaku bagokora, ekiagera inwe mwakorire obotomani, mwatigire Nyasae oino. Mwagokeire eng’eria y’obotomani ase kera ekeooreri gi’okoorera.

\VS{Ⅱ}Korende ebiooreri bi’okoorera na ebimitero bi’edivai tibigoisanekia abanto, na edivai enyia tekonyorekana ase bare.

\VS{Ⅲ}Barabwo tibakogenderera komenya ase ense y’Omonene; Abaefraimu mbairane gochia ase ense ya Misiri, na agwo Asuri babe bakoria endagera etachenegeti.

\VS{Ⅳ}Tibakorua okoruegwa gw’ekenyugwa gi’edivai ase Omonene, ere takogokera ebing’wanso bararue asare. Okoruegwa okwo kw’endagera bararue asare nigo korabe buna endagera y’ebirero; na omonto onde bwensi orayerie nigo arabe oyo otachenegeti, ekiagera endagera eyio erabe egoisanekia oyore nenchara rioka, tekorentwa ase enyomba y’Omonene.

\VS{Ⅴ}Ninki morakore ekero Rituko Rinene ri’omoyega o Omonene riraike?

\VS{Ⅵ}Rora, abanto abwo batamire ng’a tibaabaisa gosirigwa; ense ya Misiri nebasangererie amo, na omochie o Memifisi nobatindeke. Amasa namere aase babeegete chinibo chiabo chi’echifeta, chiria chianchire, na amagwa namere ase chinyomba chiabo ime.


\par }{\PP \VS{Ⅶ}\XREF{}{{\XO Ⅸ:Ⅶ }{\XO{9:7:
}}{\XT{Luk 21:22}}}Amatuko ’egesusuro aikire, ee, amatuko ay’ogoakanera ogokora kw’abaanto aikire. Abaisraeli mbamanye ayio. Omobani obeire omoriri, na omonto ore n’Omoika obeire ebarimo, ekiagera obobe bwaino bwabeire obonge, na okogecha kwaino kwabeire okonene.

\VS{Ⅷ}Nyasae ontomire buna omobaabi gochia ase abanto baye Abaisraeli. Korende kera ekero ngotema kogenda nigo babeire emeeto y’obotegi ase chinchera chiabo chionsi; obobisa bwabo nigo bore ime ase enyomba ya Nyasae obo.

\VS{Ⅸ}\XREF{}{{\XO Ⅸ:Ⅸ }{\XO{9:9:
}}{\XT{Abag 19:1-30}}}Besaririe kegima buna yabeete ase amatuko aria a kare agwo Gibea. Omonene nainyorete ebibe biabo, abae egesusuro.


\par }{\SH Ebibe bi’Abaisraeli na aya abanyorete
\par }
{\PP \VS{Ⅹ}\XREF{}{{\XO Ⅸ:Ⅹ }{\XO{9:10:
}}{\XT{Omob 25:1-5}}}“Inche Omonene nigo nanyorete Abaisraeli banga buna emesabibu ase erooro; nigo naroche chisokoro chiaino chinga buna okwama ogotang’ani kw’emeko. Korende bakagenda Baali‐Peori, bakerua abanyene gosasiima enyasae eria y’obosooku, bakaba okogechia buna enyasae eria banchete ere.

\VS{Ⅺ}Obonene bw’Abaefraimu mboiruruke buna enyoni bogende. Okoibora tigokoba ase bare, gose abakungu tibakoba barito, bonsi mbagombae.

\VS{Ⅻ}Baise gokinia abana, ning’ite abana abwo, onde tagotigara ore moyo nonya noyomo. Obobe nobwabo abanyene, ekero inche ndabatige.


\par }{\PP \VS{ⅩⅢ}“Nkarora Abaefraimu banga buna omogondo omuya buna Turo orenge, korende ase rituko erimo mbabe bakoira abana babo gochia goitwa.

\VS{ⅩⅣ}Aye Omonene, bae eki ogwenerete kobaa, ogombayie chinda chiabo, ne chimbeere chiabo chiome pa.


\par }{\PP \VS{ⅩⅤ}“Obobe bwabo bwonsi nigo bore Giligali, agwo nao nachakerete kobagecha. Nimbaserie barue ase enyomba yane ase engencho y’ogokora kwabo okobe. Tinkogenderera kobancha; abagaambi babo bonsi nigo bare abasaria.

\VS{ⅩⅥ}Abaefraimu baakirwe, omori obo bwomire, tibakonyara kwama okwama. Nabaisa koibora, goika ing’ite abana abwo banchete.”


\par }{\SH Ekiina kia Nyasae ase Abaisraeli
\par }
{\PP \VS{ⅩⅦ}Nyasae one nabaange, ekiagera baangete komoigwera; mbabe bakonagotayaya ase egati y’abanto b’ebisaku.




\par }\Chap{Ⅹ}{\PP \VerseOne{Ⅰ}Abaisraeli nigo banga buna omosabibu okororekana ore omuya mono okwama amasabibu. Buna koreng’ana okwama kwabo kwamentekanete, naboigo bagendererete koagacha ebisasimero ebinge; na buna bagendererete gotenenka, naboigo bagendererete gotenenia chisiiro bagosasiima.

\VS{Ⅱ}Nigo bare abang’ainereria ase chinkoro chiabo; ase ayio goika baegwe egesusuro gi’okomocha kwabo. Omonene natagore ebisasimero biabo, atagore ne chisiiro chiabo bagosasiima.


\par }{\PP \VS{Ⅲ}Erio abanto abwo mbateebe, “Titobwati omorwoti, ekiagera titomoirogeti Omonene. Inee! Toraba nomorwoti, ngento ki aratokorere?”

\VS{Ⅳ}Nigo bagokwana amang’ana atari nengencho, naende betiania ase oborimo ekero bagokora okobwatana kw’ogotianania; ase igo ekiina nigo gekobacheera buna ekemeri kere nobosongo ase emetaro ya mogondo.


\par }{\PP \VS{Ⅴ}Abanto bamenyete Samaria mbatengechigwe ase engencho y’omogwekano bw’emori bagosasiima agwo Beti‐Aveni.\FTNT{*}{{\FR Ⅹ:Ⅴ }{\FR{10:5
}}{\FK{Beti‐Aveni:
}}{\FT{engencho yaye, rora 4:15}}} Abwo bakoyosasiima mbarere, na abakuani baye mbeng’ererie, ekiagera obonene bwaye bwasirigwe.

\VS{Ⅵ}Omogwekano oyio noirwe Asuri, oegwe omorwoti Yarebu buna ekeegwa. Abaefraimu mbabe nobosooku, na Abaisraeli mbasookigwe boigo ase engencho y’emeroberio yabo abanyene.

\VS{Ⅶ}Omorwoti o Samaria nasirigwe arueo buna riuro rigosira korwa ase amaache igoro.

\VS{Ⅷ}\XREF{}{{\XO Ⅹ:Ⅷ }{\XO{10:8:
}}{\XT{Luk 23:30; Okom 6:16}}}Aase aimokererete igoro agosasimerwa agwo Aveni,\FTNT{†}{{\FR Ⅹ:Ⅷ }{\FR{10:8
}}{\FK{Aveni:
}}{\FT{Beteli}}} ase Abaisraeli bakoreire ebibe, nasirigwe. Amagwa na amageri mbimere ase ebisasimero biabo; erio abanto abwo bateebie ebitunwa: “Totube”, na ebigoro: “Togwere”.


\par }{\SH Omonene okonachera Abaisraeli ekiina.
\par }
{\PP \VS{Ⅸ}\XREF{}{{\XO Ⅹ:Ⅸ }{\XO{10:9:
}}{\XT{Abag 19:1-30}}}Inwe Abaisraeli, nigo mwagendererete gokora ebibe korwa ase amatuko aria mwarenge Gibea, na goika bono nigo mogendererete gokora bo. Inee! Esegi y’okorusia egesiomba igoro y’abakori amabe tiyababuete agwo Gibea?

\VS{Ⅹ}Ekero ndaganie, nimbae egesusuro gi’okobarongeyia, erio abanto b’ebisaku ebiaao mbasangererekane amo, baabachere amo baabae egesusuro ase engencho y’ebibe biabo bibere.


\par }{\PP \VS{Ⅺ}Abaefraimu nigo baarenge buna ritororo riorokereretigwe buya, rianchete koora, inche nigo nabegete rikorogoto ase ebigoti biabo ebiya. Bono nimbeekere Abaefraimu rikorogoto, nonya n’Abayuda goika babe bakorema, na Abayakobo goika babe bakobosa.

\VS{Ⅻ}\XREF{}{{\XO Ⅹ:Ⅻ }{\XO{10:12:
}}{\XT{Yer 4:3}}}Ebusurere oboronge, mogese ayare ay’obwanchani, eremere chimbuna chiaino, ekiagera eye nero engaki y’okomorigia Omonene, erinde ache abatwerie oboronge buna embura egotwa.

\VS{ⅩⅢ}Mwasimekire ayare amabe, mwagesire aya atari ay’oboronge, mwarire ayare okwama kw’oborimo.

\par }{\PP Nigo mwasemeretie ogokora kwaino, na obonge bw’abasikari baino chituoni.

\VS{ⅩⅣ}Ase ayio eriomana rie chiseegi ndibe ase egati y’abanto baino, ne chiburi chiaino chisarigwe, buna omorwoti Salimani asaretie Beti‐Aribeli ase rituko riria ri’esegi, abang’ina amo nabana babo banachanetwe bakaba ebing’ese.

\VS{ⅩⅤ}Naboigo na abanto ba Beteli barabakore ase engencho y’obobe bwaino obonene. Kobogokiamoka omorwoti bw’Abaisraeli naitwe akwe.




\par }\Chap{Ⅺ}{\SH Obwanchani bwa Nyasae ase abanto baye abasaria
\par }
{\Q \VerseOne{Ⅰ}\XREF{}{{\XO Ⅺ:Ⅰ }{\XO{11:1:
}}{\XT{Okong’ 4:22; Mat 2:15}}}“Ekero Israeli arenge omwana, nigo namwanchete,

\par }{\Q na korwa Misiri nkarangeria omwana one.


\par }{\Q \VS{Ⅱ}Buna bagendererete korangerigwa,

\par }{\Q nabo bagendererete kona‐kwerusanania.

\par }{\Q Nigo babete bakorua ebing’wanso ase chinyasae Baali,

\par }{\Q na bagasamba ubani ase emegwekano baarenge gosasiima.


\par }{\Q \VS{Ⅲ}Ninche norokereretie Abaefraimu gotaara,

\par }{\Q nkababogoria namaboko aane,

\par }{\Q korende abanto abwo tibamanyete ng’a nigo naganetie kobagwenia.


\par }{\Q \VS{Ⅳ}Nigo nabang’usete ne chingori chinyororo,

\par }{\Q ee, ne chingori chi’obwanchani.

\par }{\Q Nigo nororobetie rikorogoto igoro ye chinsea chiabo,

\par }{\Q ngekumba gochia inse nkabarageria.


\par }{\PP \VS{Ⅴ}“Barabwo mbairane gochia ase ense ya Misiri, na Abaasuri mbaabagambere, ekiagera bangire koirana gocha ase ’nde.

\VS{Ⅵ}Omoro nogwere emechie yabo nobotindi, nosarie emekorogoto y’ebiita biabo na gosaria kende gionsi ase engencho y’emeroberio yabo abanyene.

\VS{Ⅶ}Abanto baane nigo banchete gontiga, nonya bakorangerigwa gochia ase Oyore Igoro Mono, onde tari okomotogia, nonya noyomo.


\par }{\Q \VS{Ⅷ}\XREF{}{{\XO Ⅺ:Ⅷ }{\XO{11:8:
}}{\XT{Okoir 29:23}}}“Inwe Abaefraimu, naki ndakore mbatige?

\par }{\Q Inwe Abaisraeli, naki ndakore mbatige morue asende?

\par }{\Q Naki ndakore mbatige buna natigete Adima?

\par }{\Q Naki ndakore mbakorere buna nakorerete Seboimu?

\par }{\Q Enkoro yane nigo egwoka,

\par }{\Q na amaabera aane onsi abokire ime yane.


\par }{\Q \VS{Ⅸ}Tinkobaa egesusuro konde nendamwamu egwoka,

\par }{\Q gose tingosiria Abaefraimu naende,

\par }{\Q ekiagera inche nigo ’nde Nyasae, tindi Mwanyabaanto.

\par }{\Q Inche nigo inde Omochenu imenyete ase egati yaino,

\par }{\Q na tingocha ase more inde nekeririanda.


\par }{\PP \VS{Ⅹ}“Abanto abwo mbabwatie Omonene; ere narume buna endo, ee, narume, na abanto baye mbache korwa bosongo bakoiguswa.

\VS{Ⅺ}Mbairuruke buna chinyoni korwa Misiri, bache bakoiguswa, na buna amaruma korwa ase ense y’Asuri. Nimbabeeke bamenye ase chinka chiabo.” Nabo Omonene ateebire.


\par }{\SH Abaisraeli amo Abayuda bakogaambigwa
\par }
{\PP \VS{Ⅻ}Abaefraimu nigo bang’etananire n’amang’ana ’oborimo, na Abaisraeli boigo n’amang’ana ’obong’ainereria; n’Abayuda nigo bagendererete gosaria ase Nyasae, oria ore Omochenu na Omwegenwa.




\par }\Chap{Ⅻ}{\PP \VerseOne{Ⅰ}Abaefraimu nigo bakwerageria embeo, nigo bakobwatia embeo ya moocha omobaso bwonsi. Kera rituko nigo bakomenta gokwana oborimo, na gokora ay’obotindi. Nigo bakobwatana n’Abaasuri, babe bakoira amaguta ’amazeituni ase ense ya Misiri.


\par }{\PP \VS{Ⅱ}Omonene nabwate amang’ana akwomania Abayuda, nae abanto ba Yakobo egesusuro koreng’ana ne chinchera chiabo, nabaakane koreng’ana nogokora kwabo.

\VS{Ⅲ}\XREF{}{{\XO Ⅻ:Ⅲ }{\XO{12:3:
}}{\XT{Omoch 25:26}}}\XREF{}{{\XO Ⅻ:Ⅲ }{\XO{12:3:
}}{\XT{Omoch 32:24-26}}}Ekero Yakobo arenge ase enda ya ng’ina, nigo abwatete egetingiro kia momura omwabo, na ekero abeete omonto omonene, agakinana na Nyasae.

\VS{Ⅳ}\XREF{}{{\XO Ⅻ:Ⅳ }{\XO{12:4:
}}{\XT{Omoch 28:10-22}}}Ee, nigo akinanete nomomalaika, akamobua; akarera, akamosorora ng’a amororere amaabera. Agwo Beteli Yakobo akaumerana na Nyasae, erio agakwana naintwe.

\VS{Ⅴ}Omonene nere Nyasae bw’Emeganda. Omonene nario erieta riaye.

\VS{Ⅵ}Ase ayio, aye irana ase Nyasae oo. Obwatie obwanchani na oboronge bwaye, erio obe komosemeretie Nyasae oo botambe.


\par }{\SH Okogaambigwa kogendererete
\par }
{\PP \VS{Ⅶ}Omoonchoreria nigo abwate ebirengero bi’obong’ainereria ase amaboko aye, nigo anchete gokora oborianania.

\VS{Ⅷ}Abaefraimu nigo bagoteeba: “Amaene twabeire abanda, twenyoreire obotenenku; ase emeremo yaito yonsi monto onde tari oranyare gotosoera ng’a nigo twanyorire obonda obo ase enchera y’ebibe bi’oborianania.”

\VS{Ⅸ}\XREF{}{{\XO Ⅻ:Ⅸ }{\XO{12:9:
}}{\XT{Abal 23:42,43}}}Korende inche ninche Omonene, Nyasae oino, korwa ekero keria mwarenge Misiri, nimbabeeke momenye ase chiema naende, buna yarenge Amatuko Amanene aria achiikire.


\par }{\PP \VS{Ⅹ}“Nigo narenge gokwana nababani, nkaba nkobaorokeria amaroro amange ao ao, na goetera ase ababani nkaba ngokwana nabarabwo ase emereng’anio.

\VS{Ⅺ}Onye ebibe bire ime ya Gileadi, abanto b’aroro goika basire. Onye abanto ba Giligali bakoruera ebing’wanso bie chieri aroro ase ebisasimero biabo, birobio mbisarigwe bibe buna obonge bwa amagena ase emetaro y’emegondo.”


\par }{\PP \VS{Ⅻ}\XREF{}{{\XO Ⅻ:Ⅻ }{\XO{12:12:
}}{\XT{Omoch 29:1-20}}}Yakobo nigo atamete gochia ase ense y’Aramu, ere Israeli agakora emeremo ase okonyora omokungu, ee, akarisia ching’ondi ase okonyora omokungu.

\VS{ⅩⅢ}\XREF{}{{\XO Ⅻ:ⅩⅢ }{\XO{12:13:
}}{\XT{Okong’ 12:50,51}}}Goetera ase omobani Omonene akang’anyia Abaisraeli korwa ase ense ya Misiri, na goetera ase omobani abanto abwo bakaba barendire.

\VS{ⅩⅣ}Abaefraimu abwo bagechetie Omonene goika ere akaba nendamwamu enene mono; ase ayio Omonene obo nabeeke okomocha kw’ogoiterwa kw’amanyinga abo kobe igoro yabo; nabairanerie okogechia kwabo.




\par }\Chap{ⅩⅢ}{\SH Ekiina ki’omoerio ase Abaisraeli
\par }
{\PP \VerseOne{Ⅰ}Ekero Abaefraimu baarenge gokwana, abanto nigo baarenge koiguswa; nigo beimokereretie igoro ase egati y’Abaisraeli; korende bakarenta okomocha ase ogosasiima enyasae Baali, na ase ayio bagakwa.

\VS{Ⅱ}Nigo bagendererete gokora ebibe goetania, bakaroisia emegwekano ye chifeta bagosasiima, eyio babombete nobong’aini. Eyio yonsi nemeremo yaroisirie nabaroisia b’ebinto. Nigo bagoteeba igoro y’abwo: “Abwo bakorua abanto baba ebing’wanso, nigo bakonyunyunta emegwekano eyio ye chimori.”

\VS{Ⅲ}Ase ayio abanto abwo nabasire buna ritaturi ria mambia, gose buna riime rigosira bwango, na buna omoiriro okoirurukigwa nomwaga korwa ase ekeooreri, gose buna erioki rigoetera ase ekebao riasira.


\par }{\PP \VS{Ⅳ}“Inche ninche Omonene, Nyasae oino, korwa ekero mwarenge ase ense ya Misiri. Timwabeete momanyete enyasae ende yonsi otatiga inche; omotooria onde tari otatiga inche.

\VS{Ⅴ}\XREF{}{{\XO ⅩⅢ:Ⅴ }{\XO{13:5:
}}{\XT{Okoir 8:11-17}}}Ninche nabarendete ase erooro, ense eria enyomo pa egosamba.

\VS{Ⅵ}Korende ekero banyorete endagera eisaine, bakaria bakaigota, erio bakaenena na kweimokereria igoro; ase ayio bakanyeba.

\VS{Ⅶ}Ase engencho eyio nkaba buna endo ase bare, nkababoera ase chinchera chiabo buna engo ekoboera.

\VS{Ⅷ}Nimbaumokere buna edubu yaurirwe chimanwa chiaye, mbatandore ebikuba biabo, erinde mbaite mbarie buna endo ekoria, ee, nimbe buna eng’iti y’orosana mbatandorane.


\par }{\PP \VS{Ⅸ}“Inwe Abaisraeli mwesiririe inwe abanyene ase okoba mamincha yane, inche oyo narenge ooboseemiaka kwaino.

\VS{Ⅹ}\XREF{}{{\XO ⅩⅢ:Ⅹ }{\XO{13:10:
}}{\XT{1 Sam 8:5,6}}}Bono ng’ai omorwoti oino are, erinde abatoorie ase emechie yaino yonsi? Ng’ai abagaambi ebiina baino bare, inwe abamwateebete: Toe omorwoti na abagaambi batogambere?

\VS{Ⅺ}\XREF{}{{\XO ⅩⅢ:Ⅺ }{\XO{13:11: a
}}{\XT{1 Sam 10:17-24;
}}{\XO{b
}}{\XT{1 Sam 15:26}}}Nkabaa omorwoti inde nendamwamu, naende namorusirie inde nekeririanda.


\par }{\PP \VS{Ⅻ}“Obobe bw’Abaefraimu nigo bosibire amo, na ebibe biabo nigo birikire bigachire.

\VS{ⅩⅢ}Obororo bonga buna obw’omokuungu okobina aibore mbobachere, nigo bonga buna omwana otari nokomanya osinyirwe gosoka korwa ase enda ya ng’ina ekero engaki yaye yaikire.

\VS{ⅩⅣ}\XREF{}{{\XO ⅩⅢ:ⅩⅣ }{\XO{13:14:
}}{\XT{1 Abakr 15:55}}}Nimbaboorie korwa ase okobua gw’aase abakuure, na nimbatoorie korwa ase amakweri. Aye amakweri, amaako ao ng’ai are? Aye aase abakuure, ng’ai ogosiria kwao kore? Ogweitia gwasirire korwa ase amaiso aane?

\VS{ⅩⅤ}Abaefraimu nabaisa koibora babuche ase egati y’abamwabo, omwaga korwa moocha noche, ee, omwaga o Omonene noche korwa ase erooro. Erio ebisima biabo bi’amaache biome, ne chinsoko chiabo chikame. Omwaga oyio nosirie kegima chinibo chiabo banchete.

\VS{ⅩⅥ}Abanto ba Samaria mbaegwe egesusuro, ekiagera basaririe ase Nyasae obo, mbaitwe nemioro, na abana babo banachanwe ebing’ese. Abakungu babo bare barito mbatandorwe chinda.”




\par }\Chap{ⅩⅣ}{\SH Hosea ogosorora Abaisraeli
\par }
{\PP \VerseOne{Ⅰ}Inwe Abaisraeli, irana ase Omonene Nyasae oino, ekiagera ebibe biaino nabio biabagochire na kobaiyeria.

\VS{Ⅱ}Irana ase Omonene, momoteebie amang’ana aya: Toruserie obobe bwaito bwonsi obwo twakorire, bwanchere ayare amaya, naintwe torue asore ogotogia kw’ebikoba biaito konga buna okoruegwa kw’ebing’wanso bie chieri.

\VS{Ⅲ}Abaasuri tibakonyara gototooria; titokoriina chibarasi gose titokogenderera koroka emeremo y’amaboko aito Nyasae oito. Aye Omonene nigo okoorokia amaabera ase oyore entakana.


\par }{\SH Omonene okoriera Abaisraeli eira y’okobanyorera obogima oboyia
\par }
{\Q \VS{Ⅳ}“Ningwenie abwo batigire obwegenwa bwabo.

\par }{\Q Nimbanche nenkoro yane yonsi,

\par }{\Q ekiagera endamwamu yane yabatigire.


\par }{\Q \VS{Ⅴ}Niimbe buna riime ase Abaisraeli,

\par }{\Q na barabwo mbasiche buna ebisicha ebiya,

\par }{\Q mbakinie emeri buna emete ya Lebanoni.


\par }{\Q \VS{Ⅵ}Ebisabo biabo mbirande, na obwari bwabo nabobe buna obw’emezeituni,

\par }{\Q ne rimisu riabo ndiesiarere buna eri’emete ya Lebanoni.


\par }{\Q \VS{Ⅶ}Abwo baramenye inse ase ekiriri kiabo bairane,

\par }{\Q bagenderere koreereta buna ebimeri bia mogondo mbasiche,

\par }{\Q na obonene bwabo bobe buna obw’emesabibu ya Lebanoni.


\par }{\Q \VS{Ⅷ}Inwe Abaefraimu, naki ngokora nemegwekano yaino mogosasiima?

\par }{\Q Ninche omonyene naigure ogosaba kwaino inwe Abaefraimu, nimbairanerie,

\par }{\Q naende ninche mbarendete.

\par }{\Q Inche nigo inde buna omotarakwa omobese;

\par }{\Q na okwama kwaino nigo gokonyorekana ime yane.”


\par }{\SH Amang’ana ay’ogokoorera
\par }
{\PP \VS{Ⅸ}Oyore omong’aini, nere oramanye amang’ana aya; oyore nokomanya, nere orayarengererie. Chinchera chi’Omonene nigo chire chindonge, na abanyene oboronge nabwo baraetere aroro, korende abasaria nigo baragochwe bagwe ase chirochio.

\par }