\NormalFont\ShortTitle{SEFANIA}

{\MTB EGETABU GIA

\par }{\MT SEFANIA

\par }{\IMT Ogachaakera:

\par }{\IP Sefania nigo akorete oborandia bwaye aria Yuda gati y’emiaka 640 na 620 nyuma Yeso ataraiborwa, chingaki chi’okogamba kw’omorwoti Josia o Yuda ase omwaka 640-609 nyuma Yeso ataraiborwa.

\par }{\IP Ekieng’encho mono ase okorandia kwaye nkeria ng’a Nyasae nabae egesusuro abanto ba Yuda na Yerusalemu ase engencho bakorerete chinyasae chi’oborimo. Chingaki echio arabae egesusuro nachi chiria chigokwanerwa buna “Rituko ri’Omonene”. Nonya nebisaku biria bietanaine Yuda boigo mbiegwe egesusuro.

\par }{\IP Korende ase amatuko are bosio, abamenyi ba Yerusalemu mbamokorere Nyasae, nere Nyasae nabasesenie neende.

\par }{\IOT Okobagwa kw’egetabu eke

\par }{\IO Rituko ri’ekiina ri’Omonene
{\IOR{1:1—2:3}}

\par }{\IO Abanto baetanaine Abaisraeli bakonacherwa ekiina
{\IOR{2:4-15}}

\par }{\IO Yerusalemu okonacherwa ekiina, naende okoboorigwa
{\IOR{3:1-20}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{2 Abar 22:1—23:30; 2 Amg 34:1—35:27}}}Eri nario ring’ana ri’Omonene riachete ase Sefania, mosinto o Kusi, o Gedalia bw’Amaria, bw’Hezekia, ekero Yosia, mosinto bw’Amoni, arenge omorwoti bw’Abayuda.


\par }{\SH Rituko ri’ekiina ri’Omonene
\par }
{\PP \VS{Ⅱ}Omonene nigo agoteeba iga: “Ninsirie kegima kera egento kerwe ase ense.

\VS{Ⅲ}Ninsirie Mwanyabaanto, ne ching’iti, ne chinyoni chia igoro, ne chinswe chi’enyancha. Ninsirie nebikorenta okogocha amo nabakori amabe; ee, ninsirie Mwanyabaanto korwa ase ense.” Nabo Omonene atebiire.


\par }{\PP \VS{Ⅳ}“Nindambore okoboko kwane igoro y’Abayuda, na igoro y’abanto bonsi abamenyete Yerusalemu. Ninsirie korwa aase aiga abatigari abwo bagosasiima Baali, na amarieta ’ababani na ay’abakuani abagokorera emegwekano.

\VS{Ⅴ}Ninsirie baria bakoriina kerama igoro gosasiima erioba, na omotienyi, ne ching’enang’eni boigo ninsirie abanto baria bagonsasiima inche Omonene na batiana ase ’nde, naende batiana nase enyasae eria Milikomu.

\VS{Ⅵ}Ninsirie abairanire magega batigire kombwatia inche Omonene, na baria batari kondigia inche Omonene, gose komboria amang’ana.”


\par }{\PP \VS{Ⅶ}Tegerera okire‐kiri ase obosio Omonene! Rituko ri’Omonene nigo rire ang’e; Omonene bwariganirie ekeng’wanso, bwatananire abwo arangeirie ase ekegeni kiaye na abasesenie.

\VS{Ⅷ}Nigo agoteeba iga: “Ase rituko riria ri’ekeng’wanso kiane inche Omonene nindue egesusuro ase abagaambi, na ase abamura b’omorwoti, na ase bonsi ababegete chianga chie chinse chingeni.


\par }{\PP \VS{Ⅸ}“Boigo rituko erio nindue egesusuro ase bonsi abwo bagotamboka ase omoriibo bw’egesieri inse,\FTNT{*}{{\FR Ⅰ:Ⅸ }{\FR{1:9
}}{\FT{Rora 1 Sam 5:5}}} na ase baria baichoirie ase chinyomba chi’abanene n’ebinto bi’obourereria, na ebi’obong’ainereria.”


\par }{\PP \VS{Ⅹ}Omonene nigo agoteeba iga: “Ase rituko erio eriogi ri’okorera ndigugwe korwa ase Egeita gie Chinswe, na okweumia nkoigugwe korwa ase ensemo enyia y’omochie, na endumo enene korwa ase ebigoro.

\VS{Ⅺ}Inwe abamomenyete ase ensemo eye ekorokwa Ekonu, rera, ekiagera abaonchoreria bonsi basirigwe, na abasangereria bonsi be chitaabu basirigwe.


\par }{\PP \VS{Ⅻ}“Ase engaki eria nimbe nkorigarigia Yerusalemu ase okoyomoreka ne chitaaya; nindue egesusuro ase abanto baria bamenyete bare n’obotoereru, buna edivai ekirete ase eturubo, abwo bagweteebia ase chinkoro chiabo: Omonene takonyara gokora kende, amaya gose amabe.

\VS{ⅩⅢ}Chinibo chiabo nchisakorwe, ne chinyomba chiabo nchisarigwe chitigwe bosa. Nabaisa koagacha chinyomba, tibagochimenya, nabaisa gosimeka emesabibu, tibakonywa edivai ekorwao.”


\par }{\PP \VS{ⅩⅣ}Rituko rinene ri’Omonene ng’ang’e rire, nigo rire ang’e mono rikoayerera. Tegerera oigwe, rituko ri’Omonene ngocha rire! Abarwani esegi chituoni nigo bakorera bare nobororo.

\VS{ⅩⅤ}Rituko riria nigo rire eri’endamwamu, ne rituko ri’emechando na obororo, ne rituko ri’ogosirigwa na ogotigara bosa, ne rituko ri’omosunte na omorumbe, ne rituko ri’amare na omosunte ekerima.

\VS{ⅩⅥ}Rituko riria neri’okobugigwa kw’ebitureri na okorera gw’esegi igoro y’emechie egiteire chindwaki, na igoro y’emerobiri emetambe mono.


\par }{\PP \VS{ⅩⅦ}“Nindete emechando emenene igoro ya Mwanyabaanto goika babe bagotaba‐taba buna emeuko, ekiagera bakorire ebibe ase ’nde inche Omonene. Amanyinga abo naumorwe buna eogoto, na emebere yabo netugutwe buna esike.”


\par }{\PP \VS{ⅩⅧ}Ase rituko riria ri’endamwamu y’Omonene chifeta chiabo ne chitaabu chiabo tibikonyara kobatooria. Ense yonsi nesambwe esirigwe nomorero bwe risemi riaye. Mobosokano narente omoerio bw’okoondokia ase abanto bonsi bamenyete ase ense.




\par }\Chap{Ⅱ}{\SH Ogokuurerwa gw’okoonchoka
\par }
{\PP \VerseOne{Ⅰ}Inwe abanto b’egesaku getari korora obosooku, esangererie inwe abanyene, mweborie,

\VS{Ⅱ}ekero aya achigetwe ataraikeranigwa, ekero rituko riria rirairurwe buna omoiriro okoirurwa na endamwamu entindi y’Omonene etarabachera, ee, ekero rituko ri’endamwamu y’Omonene ritarabachera.

\VS{Ⅲ}Inwe mwensi abamore abaitongo ase ense eye, inwe abamobwatete amachiiko aye, morigie Omonene; rigia oboronge, rigia ay’obokanyeku. Ande nabo morabaise gokengerwa ase rituko riria ri’endamwamu y’Omonene.


\par }{\SH Okogambigwa kw’ebisaku bietanaine Abaisraeli
\par }
{\PP \VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{Isaya 14:29-31; Yer 47:1-7; Ezek 25:15-17; Yoel 3:4-8; Amos 1:6-8; Zak 9:5-7}}}Omochie o Gasa nong’anyigwe, na oyo bw’Asikeloni notigwe ore bosa; abanto b’Asidodi nabaserigwe, na omochie bw’Ekironi notagorwe.

\VS{Ⅴ}Obobe nobwaino inwe abanto momenyete ase enyancha mbarabare inwe egesaku ki’Abakereti! Aye Kanaani, ense y’Abafilisti, ring’ana ri’Omonene nigo rire mamincha yao. “Ningosirie goika monto onde tatigara omenyete ime yao.”

\VS{Ⅵ}Ense eyio ere mbarabare y’enyancha nebe amarisio aase abarisia barabe namakuruma abo na ameri ’amaicho abo.

\VS{Ⅶ}Ense eyio nebe egetari ki’abatigari b’Abayuda, nao barabe bakorisia chitugo chiabo na korara ase chinyomba chire agwo Asikeloni chingaki chia mogoroba. Omonene, Nyasae obo, nabainyore, abarusie ase obosibwa bwabo.


\par }{\PP \VS{Ⅷ}\XREF{}{{\XO Ⅱ:Ⅷ }{\XO{2:8: a
}}{\XT{Isaya 15:1—16:14; 25:10-12; Yer 48:1-47; Ezek 25:8-11; Amos 1:13-15;
}}{\XO{b
}}{\XT{Yer 49:1-6; Ezek 21:28-32; 25:1-7; Amos 1:13-15}}}“Naigure Abamoabu bagochecheria abanto baane na Abaamoni bakobarama na kobachecheria, naende buna bagwetogia ase ogotumana chimbebe chiabo, na gosoa ase ense yabo.”

\VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{Omoch 19:24}}}Ase ayio Omonene bw’Emeganda, Nyasae bw’Abaisraeli, nigo agoteeba iga: “Ekeene, buna inde moyo, ense ya Moabu nebe buna Sodomu, na ense y’Abaamoni nebe buna Gomora, ense ere namasa ne chingoro chire nomonyoo, aase agwo nabe agendererete gosareka botambe. Abatigari b’abaanto baane mbasakore abanto abwo, na abatooregete b’egesaku kiane mbaboose baabakore babe abasomba babo.”


\par }{\PP \VS{Ⅹ}Okwo nakwo korabe ogoakanwa kwabo ase engencho y’oboenenu bwabo, ekiagera bachecheretie na gwetogia igoro y’abanto b’Omonene bw’Emeganda.

\VS{Ⅺ}Omonene nabaondokie. Nakore chinyasae chionsi chire ase ense eyio chibe bosa. Abanto b’echinse chi’ebisaku mbamosasime, kera oyomo aase aye.


\par }{\PP \VS{Ⅻ}\XREF{}{{\XO Ⅱ:Ⅻ }{\XO{2:12:
}}{\XT{Isaya 18:1-7}}}“Nainwe Abaetiopia boigo inche Omonene nimbaite n’omoro one.”


\par }{\PP \VS{ⅩⅢ}\XREF{}{{\XO Ⅱ:ⅩⅢ }{\XO{2:13:
}}{\XT{Isaya 10:5-34; 14:24-27; Nah 1:1—3:19}}}Omonene narambore okoboko kwaye gochia sugusu asirie Abaasuri; nasirie na Ninawi obe bosa, na ayuomie obe erooro.

\VS{ⅩⅣ}Aase agwo nabe ase amaicho e chitugo akorara, ne ching’iti chi’orosana ao ao; chinsoti ne ching’iti chinke chinga buna ebirongo nchimenye ase ebisure bi’emetobwa yaye; chinyakweumia nachieumie ase chitirisa, na ogosareka goike ase emeriibo ya bisieri inse, ekiagera emecharake y’amaagacho abo nesareke.

\VS{ⅩⅤ}Oyo noro omochie oria orenge nomogooko, omenyete n’obotoereru, orenge gwetogia, oteba: “Inche ninche inde bweka, na onde tari onga buna inche.” Naki omochie oyio osarigwe otigaire bosa, obeire aase ching’iti chi’orosana chigotimokera! Kera omonto oraete ang’e noro nigo arabugie omoororia ase ogokumia na gosamunsa amaboko aye.




\par }\Chap{Ⅲ}{\SH Ebibe bia Yerusalemu na okoboorigwa kwaye
\par }
{\PP \VerseOne{Ⅰ}Obobe nobwaye omochie oria osaririe na obeire oyo otachenegeti, oyio ochandire abanto baye!

\VS{Ⅱ}Tori koigwera eriogi rinde rionsi, tori gwancha korongeigwa; tori komosemeri’Omonene, gose komoika Nyasae oye ang’e.

\VS{Ⅲ}Abagaambi bare ime yaye nigo banga buna chindo chikoronya, na abagaambi ebiina baye nigo banga buna chisese chi’orosana chikoria mogoroba, tichiri gotigaria kende goika mambia.

\VS{Ⅳ}Abaabani baye nigo bagwetogia ase amang’ana abo abanyene; nigo bare abanto abang’ainereria; abakuani baye bakorire ekere egechenu koba egetachenegeti, na basaririe amachiiko.

\VS{Ⅴ}Omonene nigo agendererete gokora ayare ay’oboronge ime y’omochie oria, tari gokora ayare amabe; emambia ase emambia nigo akoorokia oboronge bwaye bwamoreka; ere tari komocha koboorokia, korende abwo batari abanyaboronge tibari korora obosooku.


\par }{\PP \VS{Ⅵ}“Nasiririe abanto b’ebisaku; chiburi chiabo chi’ogwekengera nachitagoire. Natigire chinchera chiabo chire bosa, onde tari ogoetera aroro; emechie yabo yatagoirwe yabeire amaturi, onde tamenyeti aroro.

\VS{Ⅶ}Nigo natebeetie abanto b’omochie oyo ng’a goika banyiroke na banche amorokererio ay’okobarongeyia, erinde tinsiria aase abo bamenyete, buna nabachikerete. Korende nigo bagendererete koba ababe goetania ase ogokora kwabo gwonsi.”


\par }{\PP \VS{Ⅷ}Bono Omonene nigo agoteeba iga: “Ase ayio monganye goika rituko riria riike ekero ndaimoke koira abooswa baane, ekiagera nanachire amang’ana aane ng’a nsangererie abanto b’ebisaku, na ab’amarwoti mbabeeke amo, mbaumorere ekeririanda kiane na endamwamu yane yonsi entindi; ense yonsi esambwe nomorero bwe risemi riane.


\par }{\PP \VS{Ⅸ}“Ase engaki eyio ning’iranerie abanto enkwana y’emenwa echenegete, erinde bonsi babe bakorangeria erieta riane inche Omonene, na bagonkorera bare nomoyo oyomo.

\VS{Ⅹ}Nonya nkorwa ng’umbu ye chindooche chi’Ethiopia abanto baane abwo bagonsasiima, abwo basiareretwe, mbandetere ebing’wanso.

\VS{Ⅺ}Ase rituko erio inwe timogosookigwa ase engencho y’ogosaria gwonsi okwo mwakorete ase ’nde. Ekero ekio nindusie korwa ase egati yaino abanto baria abaenenu abeimokereria igoro, na inwe timokogenderera kweimokereria igoro mamincha y’egetunwa kiane egechenu.

\VS{Ⅻ}Nintige ase egati yaino abanto abaitongo abagwekeyia. Abwo mbabe bagotamera erieta riane inche Omonene.

\VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{Okom 14:5}}}Abatigari b’Abaisraeli tibagokora ayare amabe, gose tibagokwana oborimo; chinkwana chi’obong’ainereria tichikorua ase emenwa yabo. Mbabe bakoragera na korara, na onde tari araboboyie.”


\par }{\SH Ogoteera kw’omogooko
\par }
{\Q \VS{ⅩⅣ}Inwe abanto ba Sayoni, tera neriogi rinene!

\par }{\Q Inwe Abaisraeli, aka eriogi!

\par }{\Q Inwe abanto ba Yerusalemu, goka na gochenga ne chinkoro chiaino chionsi!


\par }{\Q \VS{ⅩⅤ}Omonene orusirie ase more ekiina eke konya mwanacheirwe,

\par }{\Q oseririe ababisa baino.

\par }{\Q Omonene, omorwoti bw’Abaisraeli, nigo are ase egati yaino,

\par }{\Q timokoiroka bobe bonde.


\par }{\Q \VS{ⅩⅥ}Ase rituko riria amang’ana aya nakwanwe ase Yerusalemu:

\par }{\Q Aye Sayoni, toiroka; totiga amaboko ao abe amoro.


\par }{\Q \VS{ⅩⅦ}Omonene, Nyasae oo, oyomenyete ase egati yao,

\par }{\Q nigo are omorwani etuoni okogotooria.

\par }{\Q Ere nigo akogokerete nomogooko omonene.

\par }{\Q Nabe okirete‐kiri ore nobwanchani bwaye;

\par }{\Q akogokere nogoteera kw’omogooko.


\par }{\Q \VS{ⅩⅧ}“Ninsangererie amo abwo baichanete,

\par }{\Q ekiagera berusananirie korwa ase omosangererekano bw’ogosasiima.

\par }{\Q Barabwo nigo bare abao,

\par }{\Q betwekire chigurube chi’ogochaywa.


\par }{\Q \VS{ⅩⅨ}Rora, ase engaki eyio ning’ee abakogochanda bonsi egesusuro.

\par }{\Q Nintoorie ebirema, na nsangererie abwo baseretigwe.

\par }{\Q Abwo mbabe bagotogigwa na komanyekana buya,

\par }{\Q agwo ase kera ense babeire bachayire.


\par }{\Q \VS{ⅩⅩ}Ase engaki eyio nimbarente inka,

\par }{\Q ee, ase engaki eyio nimbasangererie.

\par }{\Q Nimbae erieta rinene rimanyekane,

\par }{\Q mobe mogotogigwa ase egati y’abanto bonsi b’ense,

\par }{\Q ekero ndabairanerie amaya aino moyarore.”

\par }{\Q Nabo Omonene akwanire.

\par }