\NormalFont\ShortTitle{OBONG’AINI BWA SULEMANI}

{\MT OBONG’AINI BWA SULEMANI

\par }{\IMT Ogochaakera

\par }{\IP Egetabu eke nigo kiarigetwe ritang’ani ase omonwa bw’Ekegiriki n’omoriki omoyahudi otamanyekaneti. Egetabu eke nigo kebwate amang’ana y’obong’aini bwa kare y’Abayahudi boigo nigo kebwate amang’ana ande asabire korwa ase obong’aini bonga buna obwo korwa ase Abagiriki erio kwegeria buna ekeene Nyasae nigo agoakana baria bare abegenwa ase are.

\par }{\IOT Okobagwa kw’egetabu eke

\par }{\IO Obogima bwa kare na kare ase abachenu n’egesusuro ase abanyabibe 1:1—5:23

\par }{\IO Ogotogia Obong’aini 6:1—9:18

\par }{\IO Obong’aini enguba y’abanto ba Nyasae n’egesusuro ase ababisa 10:1—12:27

\par }{\IO Oboriri bw’ogosasiima emegwekano 13:1—15:13

\par }{\IO Ogosesenigwa n’egesusuro ekero abaisraeli baruete Misiri 15:14—19:22



\par }\ChapOne{Ⅰ}{\SH Obomaene bwa Nyasae igo bokoreta obogima
\par }
{\PP \VerseOne{Ⅰ}Ancha gokorera ekeene inwe abarai b’ense. Beeka ebirengererio biaino ase Omonene na momorigie n’echinkoro chiaino.

\VS{Ⅱ}Ekiagera ere nigo are ang’e nabwo batari komoteema, na nigo akweorokia ase abwo bamosemeretie.

\VS{Ⅲ}Ebirengererio ebikorekanu nigo bigwatanana abanto korwa ase Nyasae, na ekero chinguru chiaye chigotemwa, nigo chikoorokia oboriri bwaito.

\VS{Ⅳ}Obong’aini tibogosoa ase omonto omong’ainereria gose ase omonyabibe.

\VS{Ⅴ}Oyore omochenu nigo agwetanga korwa ase obongainereria. Omonto oyio nigo akwerusanania korwa ase ebirengererio bi’oboriri, na nigo akoba n’obwoba ekero ekeene getari gwanchwa.


\par }{\SH Nyasae namanyete aria togokwana
\par }
{\PP \VS{Ⅵ}Obong’aini nigo bobwate omoyo bw’amaabera, korende tibokwabera onde bwensi orabe mamincha ya Nyasae. Nyasae namanyete ebirengererio biaito na nigo akoigwa kera ring’ana togokwana.

\VS{Ⅶ}Omoika bw’Omonene nigo agoichora ense yonsi na kobeka ebinto bionsi amo, na komanya kera egento bwanyabaanto agokwana.

\VS{Ⅷ}Onde bwensi orakwane mamincha yaye takonyara kwebisa, na ekero ekiina gekonachwa ere naegwe egesusuro kegwenerete.

\VS{Ⅸ}Ebirengererio bi’abanyabibe mbiorokigwe maiso marore n’Omonene nanyore amang’ana a kera omonto, erio abae egesusuro kobwatekana nogokora kwabo.

\VS{Ⅹ}Omonene nigo aigwete kera egento na onde taiyo orebise korwa ase are.

\VS{Ⅺ}Ase igo eatanane korwa ase okwemurungania na tobaisa gosega abanto. Nyasae nigo akoigwa nonya n’okwemurungania kwa bobisi. Oy’ogokwana oborimo nigo agosiria omoyo oye ere omonyene.


\par }{\SH Nyasae tatongete amakweri
\par }
{\PP \VS{Ⅻ}Ase igo tibweretera amakweri ase engencho y’ebibe biao, gose koarigania ogosirigwa ase engencho y’ogokora kwao okobe.

\VS{ⅩⅢ}Amakweri tarentetwe na Nyasae, ekiagera Nyasae tari kogokera ogokwa kwa monto onde bwensi.

\VS{ⅩⅣ}Nyasae nigo atongete ebitongwa bionsi bigenderere koba ao, Ime yebitongwa ebi gento kende nkiarengeo kegoita, makweri tabwate kobua ase ense eye

\VS{ⅩⅤ}ekiagera ekeene kia Nyasae tikegokwa.

\VS{ⅩⅥ}Korende baria batamoirogeti Nyasae nigo bakwerangereria amakweri goetera ase ogokora kwabo boigo n’amang’ana bagokwana, nigo bagokora okobwatana n’amakweri; bono barabwo mbabe abasomba b’amakweri.




\par }\Chap{Ⅱ}{\SH Okorengereria okobe
\par }
{\PP \VerseOne{Ⅰ}Abanyabibo nigo bakorengereria na gokwana ase chinkoro chiabo iga obogima bwaito nobwenge na obw’emechando, ekero amakweri agocha nchera teiyo toretange naro monto onde taiyo oranyare korusia oyonde ase abakure.

\VS{Ⅱ}Nigo twaiboretwe ase egesio, ekero torakwe nigo erabe buna titwarenge oo riinde. Omoika oito nigo onga buna erioki rigosira, ebirengererio biato nigo bire bosa

\VS{Ⅲ}Ekero enkoro yatigire goaka emebere yaito nigo egoonchoka yaba riibu nomoyo oito nigo ogosira buna embeo.

\VS{Ⅳ}Ase ekero egeke twebwe na onde taiyo orainyore emeremo yaito, obogima bwaito mbweete buna riire gose buna ritaturi rigweta gati y’omobaso.

\VS{Ⅴ}Amagima aito nigo anga buna omorengari, na ekero torakwe titokoirana korwa aroro. Rituko ri’ogokwa gwaito nigo rirobeirie na onde taiyo oraritange.

\VS{Ⅵ}Ase igo tiga twegokie na kende gionsi ekiya kere ase ense, twegokie nebitongwa bionsi.

\VS{Ⅶ}Tiga tweigoti ase okonywa edivai y’erigori na manukato boigo twerigerie amaua.

\VS{Ⅷ}Twechabere amaua magega atarasusana.

\VS{Ⅸ}Kera oyomo asange ase omoyega na totige ebimanyererio bw’emegoko yaito kera ase, ekiagera obwo nabwo obogima.

\VS{Ⅹ}Omotaka naba omuya goika tomochande, boigo titokororera ababoraka amaabera gose gosika omogaka obwate chimbuche.

\VS{Ⅺ}Chinguru chiaito nachio ekeorekererio gw’ekeene oyotari nechinguru tabwati kende.

\VS{Ⅻ}Omonto omonyaboronge n’emechando ase tore, ere nigo akoba mamincha y’ayatogokora, nigo bagototogonyera ekero twasaririe amachiiko a Musa, ase igo tiga tobasirie.

\VS{ⅩⅢ}Omonto omuya nigo akorigia komomanya Nyasae na bweroka omwana bw’Omonene.

\VS{ⅩⅣ}Omonto onga buna oyio nigo are egetango ase tore.

\VS{ⅩⅤ}Nonya nase okomorigereria nigo are egurube ase tore ase engencho nigo amenyete enchera engao korwa ase abanto bande.

\VS{ⅩⅥ}Ere nigo agotorora buna abanto abakorekanu na kende gionsi togokora tikeri kiya. Nigo akwerora buna Nyasae niise boigo nana kwegena buna abanyaboronge nabwo boka bagokwa bare n’omogooko.

\VS{ⅩⅦ}Bono intwe tiga torore gose amang’ana aye nayekeene, tiga torore ayaramonyore ekero arakwe.

\VS{ⅩⅧ}Onye ekeene ere n’omwana o Nyasae, Nyasae namokonye nakomorusia ase chinchera chi’ababisa baye.

\VS{ⅩⅨ}Ase igo bono tiga tomoteme tiga tomobere abatindi na kobachanda torore oberemereria bwaye.

\VS{ⅩⅩ}Tiga tomonachere ekiina kiogokwa kw’obosoku ekiagera buna ateeba Nyasae namotorie.

\VS{ⅩⅪ}Nabo abariri bakorengereria iga korende nigo bakong’aineka ase obobe bwabo.

\VS{ⅩⅫ}Tibamanyeti emeroberio ya Nyasae ya bobisi barabwo tibanya gotwara okogania komenya obogima obuya botari na mamocho.

\VS{ⅩⅩⅢ}Nyasae nigo atongete Mwanyabaanto ase omogwekano oye omonyene bamenye kare na kare

\VS{ⅩⅩⅣ}Korende ase engencho yendamwamu ya Saitani, ebibe bigasoa ense na bonsi baria bare ensemo ya Saitani nigo bagokwa.




\par }\Chap{Ⅲ}{\SH Omoerio bw’abanyaboronge
\par }
{\PP \VerseOne{Ⅰ}Korende abanto abaronge nigo bare ase amaboko a Nyasae mechando ende yonsi tekobanyora.

\VS{Ⅱ}Noboririri korengereria buna abanyaboronge nigo bagokwa ogokwa kw’oboriri.

\VS{Ⅲ}Okorwao kwabo nigo kwarorekanete ase tore buna n’emechando korende ekeene abanyaboronge nigo bare n’omorembe.

\VS{Ⅳ}Nigo torakagere buna nigo banyorire egesusuro, korende nigo bare n’ogosemeria gw’ogotakwa.

\VS{Ⅴ}Nigo baetwe egesusuro ake, korende bono mbaegwe ekeegwa ekenene, ekiagera Nyasae nigo abatemete akanyora buna nabo bakomenya ase are.

\VS{Ⅵ}Akabateema buna etaabu ebekire ase omorero, na akabaarigania buna ekengwanso kw’ogosambwa.

\VS{Ⅶ}Chingaki chi’okoegwa egutwa nigo bagocha komekameka buna chinsase ase obonyansi obwomo.

\VS{Ⅷ}Mbagambie na kogambera chinse chionsi n’Omonene nabe omorwoti obo goika kare na kare.

\VS{Ⅸ}Bonsi baria bamwegenete Nyasae mbamanye ekeene kiaye; bonsi baria bare abegeeni ase are mbamenye ase are n’obwanchani, ekiagera ere nigo akobaa obuya na kobarorera amaabera abachoore baye, na nigo akobarigereria buya abwo achorire.


\par }{\SH Omoerio bw’abanyabibe
\par }
{\PP \VS{Ⅹ}Korende abanyabibe mbaegwe egesusuro kobwatekana n’ebirengererio biabo ebibe, ekiagera barabwo nigo bangete koigwera Omonene na bagachaya gokora amaya.

\VS{Ⅺ}Bonsi baria bagochaaya obosemia gose chisemi nigo bakomenya obogima obobe; tibabwati gosemeria konde, ogwechanda kwabo tigokobakonya kende boigo n’ogokora kwabo n’okwabosa.

\VS{Ⅻ}Abakungu babo nigo bare abariri na abana babo n’ababe.

\VS{ⅩⅢ}Abanto b’oroiboro rwaye mbaragererigwe.

\par }{\SH Okonyora kw’obuya
\par }
{\PP Nasesenirie omokungu omogomba oyotana gokora obotomani oyio nanyore engeria ekero Nyasae agocha kogambia chinkoro chia Mwanyabaanto.

\VS{ⅩⅣ}Boigo nasesenirie omosacha osaririe obosacha bwaye ekiagera ere nache kogoka onye tanya gosaria ogochika kw’Omonene. Ekiagera ere ebeete omwegenwa, nanyore ekeegwa ekiya mono ki’obogima bwa kare na kare gwetania konyora abana.

\VS{ⅩⅤ}Ase engencho obomaene nigo bonga omote oyio okwama amatunda y’ogokumia. Obong’aini nigo bonga obori ore moyo oyio oranyare gokinia amato amayia kera engaki.

\VS{ⅩⅥ}Abana b’abatayayi nigo barakwe bare abake boigo n’oroiboro rwabatayayi ndosirigwe kegima.

\VS{ⅩⅦ}Nabaisa komenya amatuko amange goika bagote, okogota kwabo nigo korabe okw’obosoku.

\VS{ⅩⅧ}Baise gokwa bare abasae tibakoba nagosemeria, na onde taiyo orabaremie engaki y’ekina.

\VS{ⅩⅨ}Ekiagera abanto batari koigwera nigo barakoore bobe.




\par }\Chap{Ⅳ}{\PP \VerseOne{Ⅰ}Mbuya gotwara erieta rigiya kobua abana ekiagera aye noinyorwe na Nyasae n’abanto bonsi kare na kare.

\VS{Ⅱ}Obuya bwao mboe abanto omobwekano omuya bakobwatia erio ekero orarwe oo abanto babe bagokoinyora. Kera rituko rigoeta nigo orabe gokobekerwa egutwa y’obobui.

\VS{Ⅲ}Korende oroiboro rw’abaanto abange abwo batamosigeti Nyasae tibaisani kende, abana babo tibakoba n’oboroso obuya tibakoira emeri are.

\VS{Ⅳ}Nabaisa kobeka amato, nigo arabe aye egeka egeke barabwo nigo baranyegerigwe n’embeo nagotogoka.

\VS{Ⅴ}Chinsagia chiabo nigo chirabuneke chitaraba, boigo nonya n’amatunda abo takwama ariegwe nigo arabe bosa.

\VS{Ⅵ}Abana baiboire ase oboamate botari obuya mbabe kirori ase abaibori babo rituko ri’ekiina.

\VS{Ⅶ}Korende abanyaboronge neisa koba bakuure nigo barabe n’omorembe.

\VS{Ⅷ}Obogotu tibori gosikwa ase engencho y’amatuko gose obonge bw’emiaka;

\VS{Ⅸ}korende obongaini n’obogima obuya n’ekemanyererio ki’omongaini; ebi nigo bigocha n’obogotu.

\VS{Ⅹ}Narengeo omonto omogogeti Nyasae na Nyasae akamwancha, ekero amenyete gati y’abanyabibe, Nyasae akamoira igoro.

\VS{Ⅺ}Nigo amonganyetie erio obobe tiboonchora ebirengererio biaye gose obongainereria tibosiria omoyo oye.

\VS{Ⅻ}Omonguso bw’obobe nigo ogotuuma amaya takororekana; monto takorora nonya ingana rinde igiya bosio bwaye; omorindo bw’ ogosanera nigo ogosiria ebirengererio bi’omonto otamanyeti kende.

\VS{ⅩⅢ}Ere nigo akoretwe koba omochenu ase ekero egeke, erio akamenya emiaka emenge.

\VS{ⅩⅣ}Omoyo oye nigo omogogetie Omonene erio akamwayereria akamorusia ase ense y’obobe. Abanto bakarora ring’ana eri korende tibamanya engencho yaye; tibamanya ring’ana eri erimo;

\VS{ⅩⅤ}buna Nyasae n’obuya o; omonge bw’amaabera; ere nigo akorenda baria bare abaye.

\VS{ⅩⅥ}Omonto omonyaboronge oikire gokwa nagambie abwo bare moyo batamoirogeti Nyasae. Omosae oyio obeire omochenu nabasokie abanto abagotu abwo batamoirogeti Nyasae.

\VS{ⅩⅦ}Abanyabibe mbarore omonyaboronge ogokwa korende tibakomanya emeroberio y’Omonene ase omonto oyio, boigo tibakomanya nase ki Omonene ababekire buya.

\VS{ⅩⅧ}Mbachecherie ogokwa kw’omonyaboronge, korende Omonene nabaseke. Barabwo ekero barakwe tibagotindekwa namasikani; nonya nabakuure tibakobasika.

\VS{ⅩⅨ}Omonene nabatugute inse nakobakiria kiri; nabanyegerie korwa ase oboroso bwabo erio batigare bosa nagosoka ase obororo. Monto onde taiyo arabainyore rinde.

\VS{ⅩⅩ}Abanyabibe mbagambigwe ase obobe n’obwoba ekero ebibe biabo birabarwe, ogokora kwabo okobe nkobagambie ase obosio bwabo.




\par }\Chap{Ⅴ}{\PP \VerseOne{Ⅰ}Ase rituko erio omonyaboronge natenene n’oboremu ase obosio bwa baria bare komochanda boigo na baria basiereretie emeremo yaye.

\VS{Ⅱ}Ekero baramorore nigo baratengechigwe na koondoka mono, mbakumie mono buna atorigwe barabwo batarochi.

\VS{Ⅲ}Barabwo mbaangame nagweitia ase emioyo yabo bagoteeba,

\VS{Ⅳ}“Oyo noria tware gochecheria, tokamorora koba bosa; ekeene intwe nigo twarenge abariri. Nigo twakagerete buna ere nebarimo, na ekero akwete titwamweete masikani.

\VS{Ⅴ}Inaki ekonyarekana bono ere are n’abana ba Nyasae na gotwara ribaga gati y’abachenu!

\VS{Ⅵ}Korende intwe twangete chinchera chia boronge! Titwamenyete ase oborabu bw’ekeene, gose borabu bwaye tibwatobarerete.

\VS{Ⅶ}Intwe nigo twaichire n’obobe n’obosareku; nigo tware goetenana ase erooro totabwateti nchera, gose titwamanyete enchera y’Omonene.

\VS{Ⅷ}Okweimokereria gwaito igoro ninki gwatokonyire? Ngeria ki twanyorire ase obonda togwetogeria?

\VS{Ⅸ}Ebio bionsi biaetire buna omorengari; buna egento okoigwa naende kweba.

\VS{Ⅹ}Buna emeri ekwamereria emerindo nyancha, korende ekero yaetire teri gotiga nchera, gose tokobwatia orore ase yaetera gati gati yemerindo.

\VS{Ⅺ}Gose buna enyoni ekoiruruka ase embeo etari gotiga kemanyererio kende gionsi ase egoetera; ero nigo egoaka aka embeo inke inke ase chimbaba chiaye, ero nigo egoeta ase embeo korende teri gotiga kemanyererio ase yaetire.

\VS{Ⅻ}Boigo nonya nensara ekero yarutirwe nigo egoeta ase embeo korende teri gotiga enchera ase embeo, gose monto onde tokomanya ase yaetera.

\VS{ⅩⅢ}Boigo naitwe magega kotwaiboirwe, nigo togosira na titori gotiga kemanyererio kende ki’obuya, korende nigo togosira ase obobe bwaito intwe abanyene.”

\VS{ⅩⅣ}Ogosemeria kw’omonyabibe nigo konga buna embeo; nigo konga buna riuro rikoirwa n’emerindo; nigo rigwatananwa buna erioki bosio bw’embeo, rigoeta nagotainyorwa buna omogeni bwe rituko erimo.

\VS{ⅩⅤ}Korende abanto abaya nigo bakomenya kare na kare nengeria yabo nigo ere ase Omonene; ee Nyasae Omonene nere okobaakana.

\VS{ⅩⅥ}Ase igo barabwo mbanyore engeria eng’ikeranu n’egutwa ekomekameka ase okoboko kw’Omonene, ekiagera ere nabatube ase okoboko kwaye gw’okorio na kobakengera okoboko kwaye gw’echinguru.

\VS{ⅩⅦ}Omonene naorokie obwanchani bwaye obonene buna ebirwanero bi’esegi erio aboyie abanto baye barwanie ababisa baye.

\VS{ⅩⅧ}Ekeene nkebe buna engoba y’egekuba, okogaambigwa gw’ekeene nkobe buna ekegogwa kia motwe.

\VS{ⅩⅨ}Obochenu mbobe buna enguba yaye.

\VS{ⅩⅩ}Natieri endamwamu yaye enene buna omoro, na ense yonsi nebwaterane nere korwania ababisa abwo batabwati semi.

\VS{ⅩⅪ}Enkoba neche rimo rioka igoro ase amare buna chinsara korwa ase obota.

\VS{ⅩⅫ}Embura y’amagena nebachere buna chinsara n’eritimo; amacha anyancha nache ase obororo ase engencho yabo, nechindoche nchibasiri chitari n’mabera.

\VS{ⅩⅩⅢ}Embeo entindi neche ase engencho yabo, nakobairurukia gochia are buna ekembugambugu. Obone mborete ogosira ense yonsi; ogokora okobe nkonyegeri abanene b’ense.




\par }\Chap{Ⅵ}{\PP \VerseOne{Ⅰ}Tegerera inwe abarwoti moigwe, inwe abagaambi be’ense yonsi maya aya.

\VS{Ⅱ}Integerere inwe aba mokogambera emeganda ya’banto n kwegokia ase chinse chionsi.

\VS{Ⅲ}Obonene more nabwo nigo mwaetwe n’Omonene; boigo n’okobua gwonsi nigo mwakonyorete ase Nyasae Omonene. Ere narenge emeremo yaino na koringoria emeroberio yaino.

\VS{Ⅳ}Ekiagera buna abakoreri ase oborwoti bwaye, tibwagambete buya, onye timokobwatia amachiiko, gose kobwatia emeroberio ya Nyasae;

\VS{Ⅴ}nabachere ng’ora na kobaa egesusuro egetindi, ekiagera egesusuro egetindi nigo kogochera baria bare nokobua.

\VS{Ⅵ}Abanto bande abake mbaaberwe ase engencho y’amaabera; korende baria bare n’okobua mbaegwe egesusuro egetindi.

\VS{Ⅶ}Ase engencho Omonene o bonsi tamoirogeti monto onde bwensi, obonene bw’omonto tibokogera anyore ogwanchereria; nere omonyene obatongente bonsi, abanene n’abake, na nigo akorigereria okogania kwa bonsi atari gwanchereria.

\VS{Ⅷ}Korende baria bare n’obonene mbaringorigwe mono.

\VS{Ⅸ}Bono inwe abarwoti igwa amang’ana ane, bono eegerie koba n’obong’aini timocha komocha.

\VS{Ⅹ}Baria batenererete amang’ana y’obochenu mbancherwe koba abachenu. Boigo na baria begerigwe ayio mbanyore enchera yokwerwanerera engaki y’ekina.

\VS{Ⅺ}Bono twara erango ase amorokerio ane; kabe n’okogania ase aro erio abaorokereri mobe n’amasikani.

\VS{Ⅻ}Obong’aini nigo bokoraba tibokorima. Baria banchete omong’aini nigo bakoborora bwango, boigo na baria bakoborigia nigo bakobonyora.

\VS{ⅩⅢ}Obong’aini nigo bogotanga kweorokia ase baria babotagete.

\VS{ⅩⅣ}Ekero okoboka mambia chuni korigia obong’aini aye togochandeka; nigo okobonyora bokoganyete gesieri kiaye.

\VS{ⅩⅤ}Gotegerera obong’aini buya n’okonyora chisemi chindonge. Koraborigie botuko na mobaso togochandeka.

\VS{ⅩⅥ}Obong’aini botambe nigo bokorigia baria baisaine; ekero bogocha nigo bokoerokia ase bare ase enchera y’obwanchani, nigo bokoba nabarabwo ase kera ebirengererio.

\VS{ⅩⅦ}Omochakano bw’obong’aini nogotwara erango kwegerigwa; gotwara erango ase okwegera n’ogwancha obong’aini.

\VS{ⅩⅧ}Ogwancha obong’aini n’okobwata amachiiko aye; okobwata amachiiko aye n’koenekerigwa komenya kare na kare.

\VS{ⅩⅨ}Okomenya obogima bwa kare na kare nigo gokorenta omonto ange na Nyasae.

\VS{ⅩⅩ}Ase igo erango y’okonyora obongaini nigo ekoraa omonto gochia ase oborwoti.

\VS{ⅩⅪ}Bono inwe abarai b’abaanto, onye mogokerete ebinto biaino bi’erigori n’ekemanyererio ki’obonene igoro ase abanto, sika obong’aini erio momenye kare na kare.

\VS{ⅩⅫ}Nimbateebie obongaini ninki na omochakano oye norori. Tinkobabisa kende gionsi, nimbateebie omogano oye bwonsi korwa omochakano oye, nakobateebia buya amang’ana aye ntari gotiga enkeene gionsi.

\VS{ⅩⅩⅢ}Endamwamu embe tekoba mogisangio one, ekiagera obongaini tibori kogenda amo n’endamwamu.

\VS{ⅩⅩⅣ}Obonge bw’abang’aini n’ogotoreka ase ense, omorwoti omong’aini nigo akoa abanto baye oborendi.

\VS{ⅩⅩⅤ}Ase igo bono mwegere korwa ase amang’ana ane nainwe monyore okonyora okuya.




\par }\Chap{Ⅶ}{\PP \VerseOne{Ⅰ}Inche Mwanyabaanto ogokwa buna abande, omoiborwa korwa ase omonto oria bw’eritang’ani oyio otongetwe korwa ase riroba. Nigo narosetigwe ’nkaba omobere ase enda ya mama ase engaki y’emetienyi kianda, magega yokoroisigwa goetera ase embego y’omonto na goetera ase omogooko bw’enywomo.

\VS{Ⅱ}Ase emetienyi ekobwatia kianda, magega konaroisigwe korwa ase embego y’omonto ase omogooko bw’enywomo.

\VS{Ⅲ}Ekero naiboretwe ngachaka koeyana embeo eyio ere oo nkagwa inse ase riroba erio rimbwekaine, egento kw’eritang’ani nakorete n’okorera buna abande.

\VS{Ⅳ}Inkaboigwa chianga chi’abana, ’nkarendwa ase enchera engiya.

\VS{Ⅴ}Morwoti onde taiyo ochagete komenya ase enchera ende engao;

\VS{Ⅵ}ekiagera bonsi nigo bagocha ase ense goetera ase enchera eyemo na barwa ase ense goetera enchera eyemo.

\VS{Ⅶ}Bono inche ngasaba nkaegwa obosemia; Ngasaba Nyasae ere akanga enkoro y’obong’aini.

\VS{Ⅷ}Nigo naganetie obongaini kobua ebirogo na obonene, nkarora obonda koba egento bosa ekero bokorenganigwa na obongaini.

\VS{Ⅸ}Tinabwekanetie obongaini gento kende gionsi ki’erigori rinene, ekiagera etaabu yonsi ere ase ense nigo enga buna amaroba, ne chifeta mbosa ase obongaini.

\VS{Ⅹ}Nigo nanchete chisemi kobua ekieni na okoba buya, nigo nanchete obongaini obo kobua oborabu bw’erisase, ase engencho oborabu bwaye tibori korima nonya ngake.

\VS{Ⅺ}Amaya onsi nigo angicherete nonya n’obongaini; ase obosio bwaye nigo nanyorete enibo etari kobareka.

\VS{Ⅻ}Nigo nagokerete aya onsi ekiagera andeterete obongaini; korende timanyeti buna obongaini nabwo obogima bwa ayio onsi.

\VS{ⅩⅢ}Nigo negerete ntari nabwoba boigo nkaegeria ntari kwemurungania; timbiseti banto obotenenku bwaye.

\VS{ⅩⅣ}Obong’aini n’eniibo etari koera ase abanto; baria bakwenyorera obongaini nigo bakoba abasani ba Nyasae; ere nigo akoenekia onsi aria bakwegera korwa ase are.

\VS{ⅩⅤ}Nigo ngosaba Nyasae ankonye inkwane korengana buna aganetie, nebirengererio biane bibwekane naria negeire. Nyasae omonyene nere omoteneneri bw’obong’aini; ere nigo akobamochia baria bare abang’aini.

\VS{ⅩⅥ}Intwe nigo tore ase amaboko aye amo namang’ana aito, chisemi chiaito boigo nonya noboroisia bwaito.

\VS{ⅩⅦ}Ere nere ongeire obongaini mono goetenia ebitongwa bionsi: Inee ense ninki na bionsi ebireo ninki biroseirie,

\VS{ⅩⅧ}Omochakano bwe chingaki, omoerio oye, na gati gati yaye, ogonchoreria gwechingaki n’ebiro,

\VS{ⅩⅨ}okobwatana kw’emiaka nechingenangeni.

\VS{ⅩⅩ}Onyegeirie igoro yebitongwa bire moyo biria, ching’iti chi’orosana, chinguru chi’omoika, okobua ne chinguru chia Mwanyabaanto, ebimeria ao ao boigo nemeri yebimeri n’eki egokorerwa.

\VS{ⅩⅪ}Negeire igoro y’amang’ana abisekanete boigo naria are maiso marore, ase engencho chisemi echio chire omworokia bw’ekeene chianyorokereirie.

\VS{ⅩⅫ}Ase obongaini nore oo omoika bwechisemi n’obochenu; omoika bwoka okweorokia ase chinchera chinyinge, omwororo mono oyio okomenya ase obuya; ebirengererio ebiya, ebiororo na bitagosareka; ebio bigwancha amaya, boigo bitari gosinywa gokora kende;

\VS{ⅩⅩⅢ}bire ebiororo na bianchete abanto; omoyo omoikeranu, oria okwegeneka na otari na bwoba bonde; ebio bibwate chinguru na okobua gwokorora onsi; oria ogweta ase kera oyobwate ebirengererio, bire ebikeranu na obongaini bwa igoro mono.

\VS{ⅩⅩⅣ}Obong’aini nigo bokogenda bwango kobua orogendo ronde rionsi; nigo bore obuya na nigo bogosoa ime ase kera egento.

\VS{ⅩⅩⅤ}Obong’aini n’Omoika bw’echinguru chia Nyasae, nokoenekia gwe chinguru na obonene bwa Nyasae bw’echinguru; ase igo kende gionsi getari gechenu tikegosoa nonya ngake.

\VS{ⅩⅩⅥ}Obong’aini n’oborabu bwa Nyasae bwa kare na kare, ekerore ekerabu ki’ogokora kwa Nyasae na omobwekano bw’obuya bwaye.

\VS{ⅩⅩⅦ}Nonya obongaini bore obomo nabo bogokora kende gionsi, tibori goonchoka nonya bogokora kera egento ase oboyia. Ase ebigori bionsi nigo bogosoa ase emioyo y’abachenu na kobakora abasani ba Nyasae na ababani.

\VS{ⅩⅩⅧ}Ase engencho Nyasae nigo anchete omonto ore n’obongaini.

\VS{ⅩⅩⅨ}Obong’aini nobuya goetenia omobaso na goetenia ebiombe biechingenangeni; nigo bore obuya goetenia oborabu bwa mobaso.

\VS{ⅩⅩⅩ}Ekiagera magega yomobaso obotuko nigo bogosoa, korende obobe tibogoetania obongaini.




\par }\Chap{Ⅷ}{\PP \VerseOne{Ⅰ}Chinguru chi’obong’aini nigo chigosoa kera ase ense eye na kobeka kera egento ase omoroberio omuya.

\VS{Ⅱ}Nigo nanchete obongaini nkaborigia korwa chingaki chi’obosae bwane; nigo nabwate okogania koira obongaini koba omwanchi one, nigo nangusegete mono n’obuya bwaye.

\VS{Ⅲ}Obong’aini nigo bokoira ogotogia kwaye kw’eritang’ani ase okomenya na Nyasae, n’Omonene o bionsi nigo anchete obongaini.

\VS{Ⅳ}Obong’aini nigo bomanyete amang’ana yogokumia a Nyasae na nigo bogokora emeroberio yaye.

\VS{Ⅴ}Onye enibo n’egento giokaganerigwa ase obogima obo, obotenenku ninki korenganigwa n’obongaini bokomenta amang’ana onsi?

\VS{Ⅵ}Onye obomanyi n’egento giokaganerigwa koba nakio, kende tikeri kiya goetania obongaini obwo bokoroisia bionsi.

\VS{Ⅶ}Inee, aye mbwanchete ekeene? Bono engeria y’emeremo yobongaini nokoba nembwa engiya, koba nobomanyi boke, ekeene noboremu. Ase obogima kende tikeri kiya goetania ebi.

\VS{Ⅷ}Inee, aye notagete koba nobomanyi obonge? Obong’aini nigo bomanyete amang’ana a kare na boigo naria agochia gocha; nigo bomanyete keria abanto barengereretie na boigo nigo bomanyete koganyana abanto ase emechando yabo. Nigo bomanyete ebikone bia Nyasae na buna emegano yense egendereretekoba.

\VS{Ⅸ}Bono inche nigo nachorete komenya n’obongaini, ’namanyete buna mbong’e obosemia obuya na kombeka chinguru chingaki chi’obororo n’emechando.

\VS{Ⅹ}Ase engencho y’obong’aini ninsikwe na abanto ekero bakuomerana, nonya n’abagaaka mbansike nonya kinde omosae.

\VS{Ⅺ}Nigo bararore buna okonacha kwane ase amang’ana nigo kore okwaboronge, nonya nabagaambi mbaansike.

\VS{Ⅻ}Ekero ndabe gikirete ntari gokwana, nigo baranganye goika nkwane, na ekero ndakwane nigo barantegerere. Ninsa gokwana ase chingaki chintambe, nigo barantegerere buya.

\VS{ⅩⅢ}Ase engencho y’obong’aini nigo ndaegwe ogotakwa, na baria barache magega yane mbanginyore botambe.

\VS{ⅩⅣ}Nigo ndame nokobua ase abanto b’ebisaku;

\VS{ⅩⅤ}baria bakoraa ase chinguru nigo baranyiroke ekero baraigwe igoro yane. Gati y’abanto baane nigo ndabe omobui na omonyanguru ase esegi.

\VS{ⅩⅥ}Ekero ngosoa nyomba nigo ngotimoka amo nobongaini, ekiagera bororo tibori ase okomenya naborobwo korende n’omogooko bwoka.

\VS{ⅩⅦ}Ekero nkorengereria amang’ana aya ase omoyo one ime na ase ebirengererio biane, buna ogotakwa nigo gokonyorekana ase obongaini,

\VS{ⅩⅧ}buna baria banchete obongaini nigo bakonyora omogooko botambe, na baria bagokora emeremo yaye nigo bakonyora enibo etari koera, na baria bagokwana naborobwo nigo bakoba abang’aini, na baria bakobwatia amang’ana aye nigo bakonyora amasikani; bono nigo natarire goeta nkorigia obongaini obo.

\VS{ⅩⅨ}Ekero narenge omwana nigo narenge n’ebiegwa biria biokoiboreranigwa, nigo nabete n’egesio koba n’enkoro engiya, gose ase enchera ende nigo narenge omuya, ngasoa ase omobere omuya.

\VS{ⅩⅩ}Korende nkamanya nga tikonyora obongaini onye tinkoegwa na Nyasae; na ekero namanya buna Nyasae nabo akong’a n’ekemanyererio kiobong’aini. Ase igo nigo nasabete Omonene n’omoyo one bwonsi nkamosorora ngoteeba:




\par }\Chap{Ⅸ}{\PP \VerseOne{Ⅰ}Aye Nyasae bw’echisokoro chiaito, Omonene omonyamaabera! Ase ring’ana riao nigo gwatongete ebinto bionsi.

\VS{Ⅱ}Ase obongaini bwao ogatonga omonto abitenenere bionsi biria gwatongete,

\VS{Ⅲ}amenye ense ase omoroberio na obongaini, na gokorera ekeene ase omonyo omuya.

\VS{Ⅳ}Nigo ngogosaba onge obongaini obwo bore ensemo yekerogo kiao ki’obonene; tobaisa konyanga inche gati y’abasomba bao.

\VS{Ⅴ}Inche n’omosomba oo, omwana bw’omosomba oo omosubati, omonto omoreu otari na kobua konde, tindi na nguru komanya igoro y’amachiiko ao gose okogambigwa.

\VS{Ⅵ}Neisa koba omonto ore omoikeranu, onye tabwati obongaini bokorwa ase ore, oyio nigo are bosa.

\VS{Ⅶ}Nigo gwanchorete koba obogambi bw’abaanto bao, oborwoti bw’abana bao abamura na abaiseke.

\VS{Ⅷ}Nigo gwanchigete inyagache Hekalu ase egetunwa egechenu kiao, boigo n’egesasiimero ase omochie oyio gwachorete koba obomenyo bwao, omobwekano bwe’eema eria kwaroisetie kare.

\VS{Ⅸ}Obong’aini nigo bore naye; na nigo bomanyete ogokora kwao; nigo bwarenge naye ekero gwatongete ense. Obong’aini nigo bomanyete aria agokogokia na aria are amaronge korengana n’amachiiko ao.

\VS{Ⅹ}Toma obongaini korwa agwo igoro ase achenu korwa ase ekerogo kiao ki’amaabera egechenu erio obongaini obwo bomenye amo nainche na gokora emeremo amo nainche erio inyare kwegera aria agokogokia.

\VS{Ⅺ}Ekiagera obongaini mbomanyete amang’ana onsi, borobwo mbondae buya ase ogokora kwane; na omochenu bwaye mbondende.

\VS{Ⅻ}Ogokora kwane ngwacheranwe, erio ningambie abanto bao ase ekeene na ninganie koba ase ekerogo ki’obonene gia tata one.

\VS{ⅩⅢ}“Ningo oramanye ebirengererio bia Nyasae? Gose ningo oramanye emeroberio yaye?

\VS{ⅩⅣ}Ebirengererio bia Mwanyabaanto tibisaini kende nonya nechisemi chiabo nigo chigosiria.

\VS{ⅩⅤ}Ase engencho emebere eye yaito egokwa nigo ekongaina emioyo yaito. Omobere oroisirie korwa ase amaroba nigo ere egurube ase ebirengererio ebiikeranu.

\VS{ⅩⅥ}Nigo togokagera bosa igo ase amang’ana y’ense; naria are ange naitwe titokoyanyora totagiramoreti. Ningo rende oranyare kwegera aria are igoro?

\VS{ⅩⅦ}Onde taiyo oranyare kwegera obosemia bwao aye Nyasae, onye aye tokomoa obongaini na gotoma Omoika Omochenu korwa agwo ase ore igoro.

\VS{ⅩⅧ}Nabo chinchera chi’abaanto ase ense chiabegetwe buya, bakabwata aria agokogokia erio bagatorigwa ase engencho y’obong’aini.”




\par }\Chap{Ⅹ}{\PP \VerseOne{Ⅰ}Obong’aini nigo bwarendete oria otongetwe bw’eritang’ani, tata bw’ense, oria otongetwe ere bweka magega y’abande bonsi. Obong’aini bokabotoria korwa ase okomocha kwaye;

\VS{Ⅱ}obongaini bokamoa chinguru chi’okogambera ebitongwa bionsi.

\VS{Ⅲ}Korende omonto oyomo omomochi agaeatanana korwa ase obongaini ase engencho y’obororo bwaye, ere agasira ase engencho aitete momura omwabo ase engencho y’endamwamu yaye.

\VS{Ⅳ}Ase engencho y’omonto oyio etoigo egacha ase ense, korende nainse ase engencho y’obong’aini agatoreka. Obong’aini bokaraa omonto oyomo omonyaboronge agetanga korwa ase etoigo.

\VS{Ⅴ}Ekero chinse chiaigwananete ase ogokora amabe, obongaini bogakonya omonto oyomo oyio omoirogete Nyasae n’moyo oye bwonsi. Ase obongaini omonto oyio akabwata amachiiko a Nyasae nonya ngoika komorwa omwana oye oyio anchete mono.

\VS{Ⅵ}Ekero abanyabibe bare gosirigwa, obongaini bogakonya omonto oyomo omonyaboronge ekero omorero oruete igoro na gosiria emechie etano korende ere agakonyeka.

\VS{Ⅶ}Nonya ngoika reero iga oboene bw’ogosaria kwabo nigo gokororekana: ense eyio nigo ere erooro na nigo ekorwa erioki; emete y’aroro nigo ekwama amatunda korende takoba rinde, rigena ri’omonyo nao riteneine gotoinyoria igoro y’omonto otegenete.

\VS{Ⅷ}Abanto b’emechie eyio nigo bangete obongaini, tibari goatanana amaya na amabe. Goetania igo bebire oboriri bwabo erio okobugwa kwabo tikwebwa rinde.

\VS{Ⅸ}Korende obongaini bogakonya baria baborigeti.

\VS{Ⅹ}Omonto oyomo ekero are gotama korwa ase endamwamu ya momura omwabo, obongaini nigo bwamoraete buya. Nigo bwamworogeti oborwoti bwa Nyasae na komworokereria amang’ana amachenu. Obongaini bokamobuera ase emeremo yaye; na bokamoiborera amatunda y’emeremo yaye.

\VS{Ⅺ}Ekero abachandi baye batagete koira enibo yaye ase obounereria, obongaini bokamokonya ere agatenenka.

\VS{Ⅻ}Obong’aini bokamorenda korwa ase ababisa baye na baria bamoboerete. Ase esegi yarenge endoro obongaini bokamoa obobui, erio akamanya nga obuya nigo bore n’echinguru kobua bionsi.

\VS{ⅩⅢ}Nainde ekero omonto oyomo omonyaboronge aonetigwe gochia ase obosomba, obongaini nigo bwamotangete korwa ase ebibe. Obong’aini nigo bwarenge nere ase echera,

\VS{ⅩⅣ}ekero arenge echera, obongaini bokamokonya erio akaegwa okobua igoro ase omorwoti erio akamokora koba omonene ase abanene baye. Baria bamosoerete bakarorekana koba abanyaborimo, nere akanyora amasikani a kare na kare.

\VS{ⅩⅤ}Obong’aini bogatoria abanto abachenu batarenge na komocha abwo bairetwe ase ense engeni eyio yabakorete koba abasomba.

\VS{ⅩⅥ}Obong’aini bogasoa ime y’omonto oyomo Omonene, na ase okobua akabarwania abarwoti abwo barenge kwobonyia.

\VS{ⅩⅦ}Obong’aini bokaa abanto ba Nyasae engeria y’emerebo yabo; obongaini bokabaraa ase enchera yogokumia bokoba ase bare egekengere ase omobaso na oborabu ase chingaki chia botuko.

\VS{ⅩⅧ}Obong’aini bokabatambokia enyancha embariri, bokabaraa gati gati y’amache amange,

\VS{ⅩⅨ}Korende bokabasiria ababisa babo ase amache bokarusia emebere yabo ase emerindo ya nyancha.

\VS{ⅩⅩ}Ase igo abanyaboronge bagachecheria abanyabibe bagatera na gotogia erieta riao richenu, ee aye Omonene bonsi bakagotogia ase engencho kwabarwanererete.

\VS{ⅩⅪ}Obong’aini bokaigora emenwa yechisokoro chiaito bagakwana, boigo na gokora chimeme chi’abana abake gokwana buya.




\par }\Chap{Ⅺ}{\PP \VerseOne{Ⅰ}Obongaini nigo bwabakonyete abanto abwo bare koraua n’omobani omochenu.

\VS{Ⅱ}Bagaeta ase erooro ase abanto batamenyete bakaagacha chiema chiabo ase monto onde konya ataraeta.

\VS{Ⅲ}Bakabua ababisa babo na kobabua baria barenge koamererania nabarabwo.

\VS{Ⅳ}Ekero erang’o yabariete nigo bakoreerete, aye okobaa amache korwa ase egetare bakanywa erango yabo egasira.

\VS{Ⅴ}Amaakwa aria kwaete ababisa babo agakonya abanto bao ase emechando.

\VS{Ⅵ}Ribaga ri’amache amaya agotirimboka buya amache agaonchoka akaba amanyinga.

\VS{Ⅶ}Ase engencho ababisa baria baruete ogochika buna abana b’abaanto bao baitwe, aye okaa abanto bao amache amange.

\VS{Ⅷ}Okaorokia goetera ase erango yabo chingaki chiria buna aye kwaete ababisa babo egesusuro.

\VS{Ⅸ}Ekero batemetwe nonya bare koegwa egesusuro ase amaabera, bakerorera buna abanyabibe bachandetwe ekero kwabagambetie n’endamwamu.

\VS{Ⅹ}Okabakuurera buna omoibori agokuurera abana baye. Korende akaenekia abanyabibe abwo buna omorwoti omotindi akogambia.

\VS{Ⅺ}Baria barenge are boigo nabarenge ange bonsi bagachandeka.

\VS{Ⅻ}Bakaiyeria amariga ara kabere ekero bainyorete aria abanyorete.

\VS{ⅩⅢ}Ekero baigwete buna egesusuro kiao nigo giakonyete abanto bao, bagateeba buna aye Omonene naye gwakorete ayio onsi.

\VS{ⅩⅣ}Nonya konya bachayire oyio agwo ritangani konya otugutirwe na gotigwa, magega yayio onsi nigo bamokumetie, ekero baigwete erango enene goetania abasaria.

\VS{ⅩⅤ}Ase engencho y’oboriri n’ebirengererio biabo ebibe ebio biabasiretie, bagasasiima ching’iti n’emegwekano yogosamimwa, aye okabaretera ebitongwa bitaisaini kende bibae egesusuro,

\VS{ⅩⅥ}mbamanye ng’a omonto nigo akoegwa egesusuro ase ebinto biria biria akorete nabio ebibe

\VS{ⅩⅦ}Ase okoboko kwao gwechinguru, ogatonga ense korwa ase kende getare, kwabeire botambe omonyanguru nabo kware kobaretera chingangau gose chindo chintindi,

\VS{ⅩⅧ}gose ching’iti chintindi mono echio chitanya kobao, gose ching’iti echio chikoeyana omoika bw’omorero, gose chiria chikoeyana erioki ririto chiria chigosaria, gose chikorusia amariga y’okoondokia.

\VS{ⅩⅨ}Ching’iti echi nigo chiare echi’okoondokia mono nonya tichiare goita omonto, nigo chiare kororekana chi’okondookia mono.

\VS{ⅩⅩ}Korende aya tarenge ay’engencho. Nabo kware kobarigia ase ekeene kiao nakobaita bakwe, korende aye gwachorire gokora kera egento ase ekerengo.

\VS{ⅩⅪ}Aye nabo okoorokia chinguru chiao buna oragani, na onde taiyo oratenene mamincha yao.

\VS{ⅩⅫ}Ase ore ense engima nigo enga buna enyeke eyemo ase eratiri; nigo enga buna entonyi yerimi ria mambia.

\VS{ⅩⅩⅢ}Korende aye n’omonyamaabera ase bonsi ekiagera aye n’omobui o bionsi; aye tori korigereria ebibe b’abaanto bao, nigo okobaa chingaki erio baangame.

\VS{ⅩⅩⅣ}Aye nigo bwanchete ebinto bionsi bire ase ense, gose tibwangeti kende ase ebio gwatongete. Anga tigwatongete kende onye ndiria okiangete.

\VS{ⅩⅩⅤ}Gento kerabe moyo onye aye togwancha? Ngaki keragenderere kobao onye tikwagetongete?

\VS{ⅩⅩⅥ}Gwancheire ebinto bionsi bibe oo aye Omonene.




\par }\Chap{Ⅻ}{\PP \VerseOne{Ⅰ}Omoika oo oyio otari gokwa nigo ore ase ebinto bionsi.

\VS{Ⅱ}Ase igo aye nigo okorongeyia baria bagokomochera ase enchera y’obwororo; nigo okobainyoria na kobakuurera igoro yaria bakomocheire, erio batige obobe bwabo na kogosemeria aye Omonene.

\VS{Ⅲ}Boigo nonya mbaria bamenyete ase ense yao enchenu, nigo kwabagechete ase engencho bare gokora amang’ana yokogechia mono: nigo bare gokora oborogi n’ogosasiima gotare koronge;

\VS{Ⅳ}aye nigo kwabagechete ase engencho bare gokora amang’ana y’okogechia mono:

\VS{Ⅴ}nigo bare konyenya abana batari na amaabera, bakaria chinyama na manyinga y’abanto buna ekengwanso; barabwo bagasoa ase ogosasiima okobe kwa bobisi,

\VS{Ⅵ}na goita abana abwo batare na nguru chi’ogwetanga korwa ase bare. Ase ogwancha kwao abanto abwo bagasirigwa n’abagaaka baito;

\VS{Ⅶ}erio ense eyio aye bwanchete goetania chionsi ebe obomenyo bw’abaanto abwo babwenerete koba abasomba bao.

\VS{Ⅷ}Korende nonya naba aye nigo kwabarorerete amaabera ase engencho barabwo n’abanto bao. Nigo gwatomete chinchoke chigatangana omoganda bw’abarwani esegi erio chibasirie ngora ngora.

\VS{Ⅸ}Anga nabo gwancherete abanyaboronge basirie abanyabibe ase esegi; gose anga nabo kwabasiretie ase ogwanchera ching’iti chintindi chibaboere, gose goetera ase ring’ana riao erimo ritindi.

\VS{Ⅹ}Korende aye okabagambia ng’ora ng’ora okabaa ribaga kwangama; nonya aye kwamanyete nga nigo bare gokora ebibe bobisi: nigo barenge ababurukanu korwa okoiborwa kwabo naende tibarenge goonchoreria embwa yabo.

\VS{Ⅺ}Barabwo nigo baragereirie korwa kare, gose tari ase engencho kwamoirogete monto onde bwensi erio tikwabaa egesusuro ase engencho y’ebibe biabo.

\VS{Ⅻ}Ningo oranyare gotenena na koamereria ay’ogokora, gose nongo oranyare gotanga okogambigwa? Ningo oragosoere buna gwasiririe chinse echio gwatongete? Ningo oratenene bosio bwao koegerera abanto abwo ababe?

\VS{ⅩⅢ}Nyasae ende taiyo otatiga aye oria okorigereria okogania kw’abaanto bonsi, nase ngo obwenerete koorokia buna kwagambire bobe;

\VS{ⅩⅣ}gose morwoti onde tari gose omogambi oranyare kogosoera ekero kwaeire monto onde bwensi egesusuro.

\VS{ⅩⅤ}Ase engencho aye n’omonyaboronge na nigo okogamba ebinto bionsi buya, tikwana kogambia monto onde bwensi ase chinguru.

\VS{ⅩⅥ}Okobua kwao n’ensoko y’oboronge bwao; nigo okororera abanto bonsi amaabera ekiagera aye Omonene o bonsi.

\VS{ⅩⅦ}Onye bwanyabaanto gakoba n’echitangutangu ase okobua kwao, bono aye nigo okoorokia chinguru chiao na kobaa egesusuro baria bamanyete okobua kwao korende tibagokora buna aye origeti.

\VS{ⅩⅧ}Nonya kobwate okobua okonene, aye nigo okogambia ase obwororo; na nigo ogotogambera ase oboremereria obonene ekiagera aye nore n’okobua gwokogambia ngaki ende yonsi origetie.

\VS{ⅩⅨ}Ase ogokora kwao kwaorokereirie abanto bao buna omonyaboronge naganeirie koba obwororo. Kwaeire abana bao ogosemeria okonene, ekiagera ekero abanto bamochire aye nigo okobaa okobua gw’okwangama.

\VS{ⅩⅩ}Aye nigo kwarendete na nigo kwarenge omoremereria ase okoa ababisa b’abaanto bao egesusuro nonya baganeirie gokwa; nigo kwabaete ribaga rinene gotiga obobe bwabo.

\VS{ⅩⅪ}Korende abanto bao aye omonyene okabaa egesusuro egetindi, nonya konya kwariereite chisokoro chiaito eira ase amang’ana amaya.

\VS{ⅩⅫ}Bono aye nigo ogotoa egesusuro, korende nigo ogosusura ababisa baito mara chiribu ikomi na goetania erio ekero toragambie toinyore obuya bwao na ekero tokogambigwa tosemerie kwaberwa.

\VS{ⅩⅩⅢ}Bono baria bamenyete chinchera chimbe, nigo kwabachandete korengana n’echinchera chiabo chi’okogechia.

\VS{ⅩⅩⅣ}Nigo basirerete are ase amamocho, bagasasiima ebingiti biria nonya n’ababisa babo bachayete; nigo bangainegete buna abana abariri.

\VS{ⅩⅩⅤ}Ase igo aye okabaa egesusuro ase engencho y’obobe bwabo, na egesusuro kiao gekabakora bakarorekana buna abanto abariri.

\VS{ⅩⅩⅥ}Nigo kiarenge egesusuro ekiororo, korende baria batari koigwa ogokuurerwa kwa Nyasae nigo baganeirie konyora egesusuro ki’endamwamu ya Nyasae.

\VS{ⅩⅩⅦ}Ekero baetwe egesusuro n’echingiti chiria barogete chinyasae bakainyora buna Nyasae nere Nyasae bw’ekeene nere oria oria bangire komanya. Ase igo bakaegwa egesusuro egetindi.




\par }\Chap{ⅩⅢ}{\PP \VerseOne{Ⅰ}Abanto bonsi baria batamanyeti Nyasae nigo bare abariri nonya korwa ime. Abanto abwo barorire ebinto ebiya bireo, korende basinyirwe komwancha Nyasae ore moyo. Ere nigo okorigereria ebitongwa biaye korende birobio tibimomanyeti ere oyio ore omoroisia obo.

\VS{Ⅱ}Barabwo nigo bakagete buna chinyasae echio chikogambera ense n’omorero, gose embeo, gose emerindo, gose ebitongwa bikoiruruka ase embeo.

\VS{Ⅲ}Abanto nigo bagogetigwe n’obuya bw’ebinto ebio, bakabikagera koba chinyasae, korende anga nabo bamanyete buna ebinto ebio mbiabwate omonyene, oyio obietanetie bionsi. Oyio nere omochakano bw’obuya na nere omontongi o bionsi.

\VS{Ⅳ}Bono ase engencho abanto bagokumeria chinguru chi’ebitongwa ebio, nebagwenerete kwegera korwa ase ebintongwa ebio buna oria obitongete nabwate chinguru mono.

\VS{Ⅴ}Buna obuya bw’ebitongwa bore obonene, bono Mwanyabaanto nagwenerete kweegeria igoro y’omotongi oye.

\VS{Ⅵ}Kero kende banto aba tibari nakomocha. Naro eranyarekane buna nigo bakagerete buna Nyasae bare korigia korende tibamonyora.

\VS{Ⅶ}Barobwo nigo baetananire n’ebitongwa bia Nyasae, bakabirigereria buya na omoerio oye bakabirora nga nigo bire ebiya na bakabiegena.

\VS{Ⅷ}Nonya nigo tibakonyara kwerwanerera buna tibari na komocha.

\VS{Ⅸ}Korende onye bare n’okobua gw’okomanya ayio onsi, nonya n’okoringoria ense, ngaki rende batamanyete oria ore Omonene bw’ebinto ebi bionsi.

\VS{Ⅹ}Korende baria bataisaini kende, mbaria bagosemeria ebinto bikwete, baria bakoroka ebinto biria birosirie n’amaboko a Mwanyabaanto chinyasae: ebinto biria bie chitaabu biria biroisirie buya, emegwekano y’echingiti gose amagena atari nangencho.

\VS{Ⅺ}Omogechi emete nigo akogecha emete eria ebwenerete, erio orusia amasabo aye, erio oroisia buya egento kebwenerete korwa ase omote oria.

\VS{Ⅻ}Erio oira ebingese biria biatigara oroiseria endagera oria oigota.

\VS{ⅩⅢ}Korende nabo akorusia ekengese ekemo keria getaisaini kende, ekio kebandegete naende kebochogete chingoro chinyinge, ere okeroisia buya chingaki atimogete goika kiabwenera buya kiaba omobwekano o Mwanyabaanto;

\VS{ⅩⅣ}gose omobwekano o ngiti ende yonsi. Nigo akogiaka erangi embariri na gotuba buya chingoro chiria chionsi.

\VS{ⅩⅤ}Erio akaroisia ase gete agiya ase enyasi erio osunga omobwekano oria aroro,

\VS{ⅩⅥ}nigo agokora aya onsi ase engencho ere amanyete buna oyio n’omobwekano bosa otanyare gwetenenera korende nigo oganeirie gokonywa.

\VS{ⅩⅦ}Korende ere tari koba n’obosoku ekero agochaka gosasiima omobwekano oyo otari na bomoyo ochaka koyoteebia igoro y’enywomo yaye boigo n’abana baye.

\VS{ⅩⅧ}Bono ere nigo agochaka gosaba igoro y’obogima obuya, obomoyo korwa ase omobwekano oyo otari moyo, nigo agosaba obokonyi korwa ase egento eke getabwati bomanyi, ogesaba orogendo oruya egento ekio getanyare kogenda nonya ngake!

\VS{ⅩⅨ}Ere nigo agosaba okonyora okuya korwa ase emeremo yaye, korwa ase egento ekio amaboko aye atabwati nguru chinde!




\par }\Chap{ⅩⅣ}{\PP \VerseOne{Ⅰ}Boigo nabo okonyora omonto otagete korina emeri ase emerindo emenge ogosaba obokonyi korwa ase egetugi ekio getari n’echinguru goetania emeri eria atagete korina!

\VS{Ⅱ}Omonto gete nigo aroisetie emeri eyio erio kwenyorera engeria, omoroisia akayeroisia ase obomanyi bwaye.

\VS{Ⅲ}Korende aye Omonene oborendi bwao nabwo bokoraa emeri ayio. Ekiagera nonya nyancha aye nigo okoroisia enchera, nonya nase emerindo abanto nigo bagoeta buya;

\VS{Ⅳ}koorokia buna aye nabo ogotooria korwa ase kera ase, nonya n’omonto otabwati obomanyi obwo nabo agotara ase amaache.

\VS{Ⅴ}Nigo kwarigetie ebinto ebio aye gwatongete bibwenere Mwanyabaanto; abanto nigo bakorora buna nigo bare buya nonya nase ekengese ki’omote, nigo bagotamboka nyancha buya ase ekengese ki’omote na baika ngumbu ende buya.

\VS{Ⅵ}Aya naro akorekanete agwo ritangani, ekero amamonto gete amangainereria arenge gosira, omonto oria orenge ogosemeria gw’ense atamete gochia ase obwato inse y’oborai bwao agatigera ense oroiboro ri’ekegori ekeyia.

\VS{Ⅶ}Ogosesenigwa kogacha ase obwato boria bwa Nuhu obwo bwaretete ogotoreka.

\VS{Ⅷ}Korende okoragererigwa kwabeire ase emegwekano eyio eroisirie n’amaboko a Mwanyabaanto; boigo nonya noria oreisirie emegwekano eyio oragererigwe, oyio nigo aragererigwe ase engencho ere aroisirie omobwekano oyio otari na bomoyo bonde naende oyoroka e nyasae.

\VS{Ⅸ}Nyasae nigo agechete abanyabibe boigo nigo agechete ogokora kwabo.

\VS{Ⅹ}Keria kiarosigwe boigo noria okeroisirie mbaegwe egesusuro.

\VS{Ⅺ}Emegwekano y’ogosasomwa eyio baria batamomanyeti Nyasae baroisirie neegwe egesusuro, nonya keroisirie korwa ase ebinto ebio Nyasae atongete, yabeire okogechia okonene, na yabeire egetango ase emioyo y’abanto, na yabeire omoeto ase amagoro y’ abanto abariri.

\VS{Ⅻ}Obonyaka nigo bwachagete ekero emegwekano y’ogosasimwa yachagete koroisigwa. Yaochoganirie ebirengererio bia Mwanyabaanto korwa eroisigwa.

\VS{ⅩⅢ}Mebwekano tiyarengeo korwa kare naende tekobao kare na kare.

\VS{ⅩⅣ}Nigo yaretetwe ense goetera ase obwenenu bwa Mwanyabaanto, nakio gekogera omoerio oye obwango mono oroisigwe.

\VS{ⅩⅤ}Omogaka oyomo agaichanigwa mono n’ogokwa kwa bwango mono kw’omwana oye, erio agwo akaroisia omobwekano bw’omwana oye oria okwete buna Mwanyabaanto onde bwensi agokwa akamoa amasikani buna Nyasae; erio akaa abanto abwo barenge inse yaye omoroberio bw’ogosasiima omobwekano oyio aroisetie.

\VS{ⅩⅥ}Magega yaye, ebirengererio ebio ebibe bi’ogosasiima emegwekano bikaba n’echinguru goika bikaba buna ogochika, na emegwekano y’ogosasimwa ekaroisigwa abanto bagachiikwa koyesasiima.

\VS{ⅩⅦ}Ekaba buna ekero abanto bamenyete are korwa ase omogambi obo oyio basigete mono, nigo bare korengereria buna ekieni kiaye kere erio baroisia omobwekano oye na koyosasiima nonya kare are nabarabwo goetera ase omobwekano nigo bakorengereria buna nao are ange nabarabwo.

\VS{ⅩⅧ}Abaroisia aba b’emegwekano nigo bare koroisia omobwekano omuya mono erio nonya mbaria batamomanyete bakogokigwa nere.

\VS{ⅩⅨ}Omoroisia kero kende nabo akogania kogokia abanene baye ase okoroisia omobwekano omuya mono goetania nonya n’omonene oye.

\VS{ⅩⅩ}Abanto nigo bakogokigwa n’obuya bw’emeremo eyio, erio barora emegwekano eyio koba egento kebwenerete gosasimwa oyio ase ekero egeke basigete buna Mwanyabaanto.

\VS{ⅩⅪ}Bono eke nigo gekoba omoeto ogotega abanto, ekiagera ekero abanto bare ase emechando gose ekero omogambi ekogamba n’echinguru ere, nigo akoira ebinto ebio biroisirie korwa ase amagena gose emete obiaa amasikani ayio Nyasae bweka aganeirie koegwa!

\VS{ⅩⅫ}Korende bono amang’ana akaba amabe mono. Bono tiyarenge bobe ase bare gotatwara obomanyi igoro ya Nyasae. Abanto nigo bamenyete ase obobe obonene n’echisegi ase oboriri goika bagakaga nga igo nario bare n’omorembe.

\VS{ⅩⅩⅢ}Bagaita abana baabo ase ebingwanso bia bobisi, bagakora ebinto bi’obobarimo n’amang’ana ande arenge mamincha y’obotongi.

\VS{ⅩⅩⅣ}Bakeba amagima abo nonya n’echinywomo chiabo tibachisigete. Omonto nigo arenge goita oyonde bosa igo gose omogechia mono ase okorara na mokaye.

\VS{ⅩⅩⅤ}Kera egento gekaba ekebe, abanto bagaitwa bosa igo, oboibi bogaichora, obongainereria, oborianania, obwegenwa bokabora, okoamererania, oborimo,

\VS{ⅩⅩⅥ}okorianania baria batabwati komocha, abanto bagatiga goaka mbuya mono, emeburukano ase chinywomo, obonyaka n’obotomani.

\VS{ⅩⅩⅦ}Gosasiima emegwekano eyio nonya n’amarieta abo atari gwatorwa, nakio omochakano, na engencho ya kera obobe.

\VS{ⅩⅩⅧ}Abanto bagosasiima emegwekano eyio nigo baborirwe obongaini, gose nigo bakobana oborimo, gose bamenya obogima obobe na gotiana oborimo batari korengereria.

\VS{ⅩⅩⅨ}Abanto nigo basemeretie emegwekano eyio etari moyo na gotiana ogotiana okobe barengereria buna tibagocha konyora egesusuro.

\VS{ⅩⅩⅩ}Korende goika banyore egesusuro ase chinchera echi ibere: Ritangani nigo bakorete okomocha ekero batigete Nyasae bagachaaka gosasiima emegwekano, eriakabere tibakumeretie obochenu, nigo bare gokwana amang’ana y’oborimo erio kongaina abanto.

\VS{ⅩⅩⅪ}Ekero abakori amabe bakomocha, nigo baranyore egesusuro tari korwa ase chinguru chi’ ebinto bagotiana, korende korwa ase egesusuro kebatungetie barabwo.




\par }\Chap{ⅩⅤ}{\PP \VerseOne{Ⅰ}Korende aye Nyasae oito, n’omoitongo na omonyakeene, aye n’omoremereria na nigo okogambera ebinto bionsi ase amaabera.

\VS{Ⅱ}Nonya togokora ebibe ntomanyete chinguru chiao, intwe n’abanto bao. Titogokora ebibe ekiagera tomanyete buna itwe n’abanto bao.

\VS{Ⅲ}Gokomanya aye n’obochenu oboikeranu, komanya chinguru chiao n’omochakano bw’okomenya kare na kare.

\VS{Ⅳ}Intwe titorasirigwa n’emeremo y’oboroisia ya Mwanyabaanto, gose ase gento kende gionsi egesinini ekio giakirwe chirangi ao ao n’omoroisia.

\VS{Ⅴ}Ekio gekororekana buya na kongusa abanto abariri batwara okogania ase omobwekano oyio otabwati obomoyo.

\VS{Ⅵ}Baria bakoroisia ebinto buna ebio, na baria bakorigia kobisasiima bonsi nigo bakoamererania gokora obobe.

\VS{Ⅶ}Omoroisia chinyongo nigo agotiringa esike buya erio oroisia ebinto biaye ase obongaini erio itwe twabikorera. Ebinto bionsi nigo akobiroisia korwa ase esike eria eria erio twarora mbiribi bibwenerete ase obokoreri na mbiribi bitabwenereti.

\VS{Ⅷ}Naende ase emeremo ya bosa omoroisia oyo oroisia enyasae korwa ase esike eria eria are koroiseria ebinto binde, omoroisia oria nigo okorire korwa ase riroba buna ebinto biria akoroisia, ere nigo abwate omobere ogokwa, na ekero engaki yaikire yokoirania omoyo oye nigo akoirana gochia ase riroba aria ase aruete.

\VS{Ⅸ}Korende ere tari gokumia buna amakweri amobereire ange, gose obogima bwaye n’obwenge; ere nigo akoamererania n’eriroba, n’etaabu ebinto ebio bikorwa ase riroba ere nigo akoroisia emebwekano y’okwegia.

\VS{Ⅹ}Enkoro yaye nigo ere ribu na ogosemeria kwaye nigo kore okoreu mono kobua ebuse. Obogima bwaye tibori bw’erigori kobua riroba;

\VS{Ⅺ}ekiagera ere tanya komanya Nyasae oria omotongete, Nyasae oria omoete obomoyo n’echinguru chi’ogokora ayio onsi.

\VS{Ⅻ}Omonto oyio nigo akorengereria obogima bwaito koba egento bosa igo, nigo bonga echiiro ase akonyora okonyora. Nigo agoteeba nga mbuya konyora chitaabu ase nchera ende yonsi neba neria etabwenereti.

\VS{ⅩⅢ}Omonto oyio oyio okoroisia emegwekano korwa ase riroba amo n’ebinto binde ebio bigwateka, nigo amanyete mono goetania abanto bande buna n’ebibe agokora.

\VS{ⅩⅣ}Korende abariri goetania bonsi na baria barachandeke goetania abana abake n’ababisa baria bachandete abanto bao.

\VS{ⅩⅤ}Barabwo nigo bakagete buna emegwekano y’abanto batamomanyeti Nyasae n’chinyasae, nonya ero tebwati maiso ekororera gose chimioro ekoeyanera, gose amato ekoigwera gose ebiara ekobwatera, n’amagoro abo takonyara gotara.

\VS{ⅩⅥ}Mwanyabaanto nere omoroisia obo, omonto oyio obwate obomoyo botari obwaye nere oroisetie emegwekano eyio. Onde taiyo oranyare koroisia enyasae ere engiya goetania Mwanyabaanto.

\VS{ⅩⅦ}Kera omonto goika akwe korende kende gionsi ere akoroisia nigo gekwete korwa omochakano. Ere nigo are buya kobua egento ekio agosasiima. Ere ekeene nigo are moyo, korende keria agosasiima tikeri moyo naende tigekoba moyo riinde.

\VS{ⅩⅧ}Abanto abwo nigo bagosasiima nonya n’echingiti chinde chi’ogokumia chindiri goetania ebitongwa binde.

\VS{ⅩⅨ}Ekero ogochirengania n’ebitongwa binde, chirochio tichiri kogokia nonya ngake. Chirochio tichianya konyora ogotogigwa korwa ase Nyasae.




\par }\Chap{ⅩⅥ}{\PP \VerseOne{Ⅰ}Ase igo, abanto abwo bakanyora egesusuro korwa ase ebitongwa ebio ebio buna yaganeirie; bagachandwa korwa ase ekeombe ki’ebitongwa ebio.

\VS{Ⅱ}Korende aye Omonene ribaga ri’okoa abanto abwo egesusuro okabarorera amaabera. Aye okabanchera bakaria endagera y’ense engeni yarenge enyansu erio goisanekia okogania kwabo.

\VS{Ⅲ}Nigo gwakorete igo erio abanto baria bare gosasiima emegwekano ekero baraigwe enchara basirie okogania gw’okoria endagera ase engencho y’ebitongwa biria bikogechia ebio baireretwe. Korende abanto bao nigo baigwete enchara ase ekero egeke erio magega yaye bakanyora endagera eria yare gwansa mono.

\VS{Ⅳ}Nigo yabwenerete abachandi baria b’abaanto bao bachandeke ase okoborwa ebinto biria baganeti ase obogima bwabo, korende abanto bao bakerorera buna ababisa babo bare gochandwa.

\VS{Ⅴ}Ekero ching’iti chiria chiare koondokia chiarenge n’esumo chiaborete abanto bao chibaite bakwe, aye tikwagendererete kogechigwa goika omoerio.

\VS{Ⅵ}Nigo bachandetwe ase ekero egeke erio kebe ekiorokererio ase bare. Erio aye okabaa ekemanyererio gi’okobagwenia, erio obainyorie okogania kw’amachiiko ao.

\VS{Ⅶ}Onde bwensi ore korigereria ekemanyererio ekio kwabaete nigo are kogwena, eki kwamogwenia tari ekemanyererio keria korende naye omotoria obonsi.

\VS{Ⅷ}Ase ogokora igo nigo kwaenekeretie ababisa baito buna aye naye ogotoria abanto korwa ase kebe kende gionsi.

\VS{Ⅸ}Ababisa baito nigo bakwete ase okoromwa n’echingige n’echingi, na nchera ende yonsi y’okobatoria tiyarenge oo, ase engencho mbagwenerete koegwa egesusuro n’ebitongwa ebio.

\VS{Ⅹ}Korende nonya n’echingiti chiria chiabwate esumo tichianyarete gosiria abanto bao, ekiagera aye nigo gwachete n’amaabera okabagwenia.

\VS{Ⅺ}Nigo barometwe n’echingiti erio bainyore amachiiko ao, korende bagatorigwa bwango erio tibakweba, na babe aboro ase okomanya obuya bwao.

\VS{Ⅻ}Riogo rinde tiriyo riabagwenetie, korende goetera ase ring’ana riao rioka, aye Omonene abanto bao bakagwena.

\VS{ⅩⅢ}Aye nobwate okobua igoro y’obogima n’ogokwa; aye nigo ogotirimbokia abanto goika ogokwa naende kwabairania.

\VS{ⅩⅣ}Omonto omobe nabo agoita oyonde, korende ere takoirania oria okwa abe moyo, gose takonyara gotoria enkoro esibire ase ogokwa.

\VS{ⅩⅤ}Monto onde taiyo oranyare gotama korwa ase ore.

\VS{ⅩⅥ}Abanyabibe baria nigo bangete gokomanya, okabasusura n’echinguru chi’okoboko kwao. Bakairwa n’emerindo emenene, n’embura y’amagena, n’echinkoba chitari gosira na gosirigwa n’omorero.

\VS{ⅩⅦ}Ogokumia nkoria nga amache ayio akageire korimia omorero, tanyarete korimia, omorero oyio nigo bwogete ase chinguru mono ekiagera chinguru chi’ebitongwa chionsi nigo chikorwana erio gotoria abachenu.

\VS{ⅩⅧ}Ase chingaki gete, omorero oria ogasiria chinguru chiaye erio tosiria ebitongwa ebio biaretetwe erio koa abanyabibe egesusuro erio abanto abwo barore na komanya nga endamwamu yao nigo yababwatetie.

\VS{ⅩⅨ}Korende naende ase chingaki gete omorero oria ogoka mono okoba omotindi goetania omorero bw’amache, ogasiria ense eria abanyabibe abwo bamenyete.

\VS{ⅩⅩ}Korende amaakwa aya onsi tanyorete banto bao, aye nigo kwabaete endagera y’amalaika; nigo kwabaiyereretie emegati korwa igoro, emogati eyio nigo yare goisanekia kera oyomo.

\VS{ⅩⅪ}Endagera yao nigo yaorogetie buna aye bwanchete abana bao. Endagera eyio nigo yaisanegetie enchara ya kera oyomo oyio oyeriete; endagera eyio nigo yaroisetigwe etaganetie onde ayeroisie naende.

\VS{ⅩⅫ}Endagera eyio nigo yanga buna amagena y’embura korende tiyare kobera esire; eke nigo kiagerete abanto bao komonya nga omorero oria na embura y’amagena ebio biasiretie ababisa babo ase chingaki echio;

\VS{ⅩⅩⅢ}nigo obisete chinguru chiaye erio abanto bao banyore endagera.

\VS{ⅩⅩⅣ}Ense nigo yatongetwe inse y’erichiiko riao, na ebitongwa bionsi nigo bikogenda ase chinguru chiao na koa abanyabibe egesusuro; korende biabisa chinguru chiabo erio kobaisanekia baria bagosemeretie.

\VS{ⅩⅩⅤ}Ase igo chingaki chiria ense nigo yaonchoreretie ase chingencho chinyinge erio kw’orokia buna ogoisanekia ase obwororo okogania kwa baria bonsi bakogosaba.

\VS{ⅩⅩⅥ}Aya nigo akoregete erio abana bao abwo bwanchete aye Omonene bamanye buna aye tori gokirigwa ase ebimeri biria togosimeka, korende ring’ana riao nario rikorenda baria bagosemeretie.

\VS{ⅩⅩⅦ}Endagera eria etare gosarigwa n’omorero nigo yare kobera ekero omobaso ochakire kobara mambia.

\VS{ⅩⅩⅧ}Ekio nigo kogotoegeria buna ntobwenerete koboka mambia na gokoiraneria mbuya mono boigo na kogotogia ekero risare rikorimera.

\VS{ⅩⅩⅨ}Ekiagera ogosemeria kw’omonto otari koiraneria mbuya mono nigo kogosira buna ritaturi, nigo kogosira buna amache atari n’engencho ende.




\par }\Chap{ⅩⅦ}{\PP \VerseOne{Ⅰ}Aye Omonene emeroberio yao nigo ere ayaboronge; nakio gekogera baria batatageti korongeigwa basirire

\VS{Ⅱ}Ekiagera ekero abanto ababe bakagete buna bairire ense yao ebe inse y’okobua kwabo, barabwo abanyene nigo basibetwe ase obotuko bware n’omosunte omonene, nigo batigarete ase chinyomba chiabo ase batare n’oborendi bwao bwa botambe.

\VS{Ⅲ}Nigo bakagete buna ebibe biabo nigo biare ebiabobisi bitakeire koorokigwa, nigo biatakeire kobiswa na gokunekwa n’egetambaa ekemwamu gi’okweba; korende bono barabwo bakanyorwa n’obwoba bw’okoondokia, bakoboa na gosebererekana ekero baroche riringori.

\VS{Ⅳ}Nonya n’echinyomba chiabo ase bamenyete tichiabatangete korwa ase obwoba. Nigo baetananetwe n’amariogi y’okondokia; ekababera chingaki chi’ogoichana na kogechigwa.

\VS{Ⅴ}Morero toiyo obwate chinguru chi’okobamorekera, gose engenangeni eria ekobara mono tiyare konyara komoreka omosunte oria bw’amakweri.

\VS{Ⅵ}Bakaorokerwa n’omorero bw’ogokumia oyio bwogetigwe na Mwanyabaanto okabamorekera, na ase obwoba bwabo bakegena buna ayio barorire nigo are ay’okondokia mono kobua aria konya barorire.

\VS{Ⅶ}Amang’ana aria konya bakorire ase oborogi bwabo akabugwa na obongaini bwabo bwonsi bogasokigwa.

\VS{Ⅷ}Ekiagera baria bakagerete buna mbaserie obwoba korwa ase omorwaire, barabwo abanyene bakarwara ase obwoba bw’ogosekereria.

\VS{Ⅸ}Nonya nekero gento gi’okondokia getarenge oo, barabwo nigo barenge n’obwoba ase eriogi ri’echingiti n’ebitongwa biria biare kwagura.

\VS{Ⅹ}Bagasirigwa ase ogotengechigwa kw’obwoba, bakanga nonya nkorigereria igoro ase batare konyara gwetanga.

\VS{Ⅺ}Omochakano bw’obwoba n’okoiroka, na nigo bogweonchora bwoka obonyene. Onde bwensi okorire okomocha nigo akorora mono aria amabe goetania amaya.

\VS{Ⅻ}Obwoba n’ogosiria ogosemeria okwo gokoretwa n’ebirengererio ebiya.

\VS{ⅩⅢ}Ekero omonto agosiria ogosemeria kw’omoyo, nigo agosogwa n’obwoba obwo bokoretwa n’oboriri.

\VS{ⅩⅣ}Obotuko bwonsi abanto abwo nigo bakorara batari gotimoka, nonya obotuko boria tibwabwate nguru chinde ase bare, ekiagera nigo bwaruete korwa ase ense y’abakuure agwo ase nguru chinde chitari.

\VS{ⅩⅤ}Kero kende nigo baseretigwe n’emerengari y’okwoboyia bagatigara batari na nguru chinde ekiagera obwoba obonene bwabasoete.

\VS{ⅩⅥ}Ase igo monto onde bwensi orenge oo nigo asoetwe n’obwoba, akaba gasibire ase chinyororo chi’obwoba bwabo abanyene.

\VS{ⅩⅦ}Abaremi, abarisia n’abakori emeremo abwo bare gokora emeremo ase ebitunwa bonsi nigo basoetwe n’emechando eyio eyio batare konyara gwetanga, ekiagera bonsi nigo basibetwe chinyororo chiria chi’omosunte.

\VS{ⅩⅧ}Kera ekero bare koigwa embeo ekogusa, gose eriogi ri’ororo ri’echinyoni chire ase chinsagia chi’emete, gose eriogi ri’amache agotirimboka bwango,

\VS{ⅩⅨ}gose eriogi ri’ebitunwa bikogwa, gose eriogi ri’ebitongwa bikoiruruka na kominyoka, gose eriogi ri’echingiti chikwana ase obotindi, gose eriogi korwa ase ebitunwa, barabwo nigo bare gwaka inse ase obwoba.

\VS{ⅩⅩ}Ense yonsi nigo yamoregetwe n’omobaso na abanto nigo bagendererete gokora emeremo yabo ya kera rituko batari na bwoba bonde.

\VS{ⅩⅪ}Mbarabwo boka batubetwe n’obotuko obwo bware obonene, omobwekano bw’mosunte oria bw’amakweri oria obaganyete; korende bakaba egurube endito ase barabwo abanyene goetania nonya n’omosunte oria.




\par }\Chap{ⅩⅧ}{\PP \VerseOne{Ⅰ}Korende oborabu obonene bokabarabera abanto bao abachenu. Ababisa babo bakaigwa eriogi riabo korende tibanyarete kobarora; bakarora buna abanto bao bare n’egesio ekiagera barabwo tibachandegete.

\VS{Ⅱ}Ababisa abwo bakarora buya mono ekiagera abanto abwo bachandete agwo magega tibaakanete gesiomba, ase igo bakabasorora bagende.

\VS{Ⅲ}Erio okaa abanto bao oborabu bware kobaraa ase oregendo ase enchera batamanyete, oborabu obwororo ase orogendo orochenu.

\VS{Ⅳ}Korende ababisa babo bakarinwa oborabu obwo, ekabagwenera gosibwa ase omosunte abwo konya basibire abanto bao, abwo goetera ase bare ense yonsi yarenge gocha koegwa oborabu bwa kare na kare bwa amachiiko ao.

\VS{Ⅴ}Ekero ababisa abwo baimogete goita abana abake b’abaanto bao, na omwana oria onde omoke otigetwe na gotorigwa, aye nigo kwabaete egesusuro ogoita abana babo abange, na okabasiria bonsi ase amache.

\VS{Ⅵ}Korende chisokoro chiaito konya chiamanyigwe igoro y’obotuko boria na ayare gocha gokoreka erio batware omoyo na kogokera chiira chiria baetwe.

\VS{Ⅶ}Abanto bao nigo bamanyete buna aye nigo kware gocha gotoria egesaku egechoore na gosiria ababisa babo.

\VS{Ⅷ}Ase egekorwa ekio ekio gi’okoa ababisa baito egesusuro agatoa amasikani amanene ase ogotorangeria gocha asore.

\VS{Ⅸ}Ase obobisi abanto abwo abaya b’egesaku ekio egechore bakarwa ekengwanso na ase omoyo bw’okwerwa bakabwatia amachiiko a Nyasae abanto abachenu bakabwatana nabwo: Ase ogosesenigwa gose obobe bakaba ang’e bagateera bagotogia chisokoro chiabo.

\VS{Ⅹ}Korende eriogi ri’ababisa babo rikaigwekana kera ase bakorera abana babo abwo bakwete.

\VS{Ⅺ}Abasomba nigo banyorete egesusuro keria keria abanene babo banyorete; boigo n’abanto bande bonsi bakanyora ogosaria koria abarwoti banyorete.

\VS{Ⅻ}Bonsi nigo bakwete ase enchera eria eria; emebere y’abakwete ekaba emenge mono na baria barenge moyo tibaisaine koyetindeka. Ase ogoakwa okomo abana baabo abwo banchente mono bagakwa.

\VS{ⅩⅢ}Abanto abwo tibaigwerete ogokuurerwa nigo begenete oborogi bwabo. Korende ekero abana babo abatangi basiretigwe, bakamanya nga ekeene abanto abwo na ba Nyasae.

\VS{ⅩⅣ}Kera egento nigo kiare buya mono na konya bwabeire botuko gati,

\VS{ⅩⅤ}ring’ana riao ri’echinguru chinene rigaika korwa igoro ase ekerogo kiao ki’amaabera, rire buna omonto omoremu bw’esegi, rigaikera ense eyio konya yanacheirwe ekiina gosirigwa,

\VS{ⅩⅥ}aimogeti omoro omwoge bwogoikerania ogochika kwao. Agatenena na amagoro aye nigo arenge inse na omontwe nigo oigete igoro ase amare, agaichoria ense yonsi n’ogokwa.

\VS{ⅩⅦ}Ase chingaki echio abanto abwo barenge ange n’ogokwa bagaichorwa n’echindoto chi’okoondokia.

\VS{ⅩⅧ}Bakarara inse kera aase barenge ang’e n’ogokwa na bakaorokia eki gekogera bakwe.

\VS{ⅩⅨ}Chindoto chiabo chi’okoondokia chikabaorokia engencho y’ogokwa kwabo erio tibakwa batamanyeti engencho y’ogokwa kwabo.

\VS{ⅩⅩ}Amakweri boigo agachera egesaku egechore, amarwaire amabe akabachera ekero barenge ase erooro, korende endamwamu yao ekaba eyegeka egeke.

\VS{ⅩⅪ}Omonto oyomo oyio otarenge na komocha akabasabera. Ere akaba buna Omokuani obo akabasabera na akarua ekengwanso ki’ogosambwa erio akababwatania naye na akabaorokeria buna ere n’omosomba oo.

\VS{ⅩⅫ}Ase enchera y’amasabo ere akabua obobe boria na kobainyoria chiira chiria kwarierete chisokoro chiaito.

\VS{ⅩⅩⅢ}Bono ekero emebere y’abakwete yaichorete inse, ere agasoa gati agakendia endamwamu yao erio tebanyora baria barenge moyo.

\VS{ⅩⅩⅣ}Nigo abegete eyanga entambe yachorire ekemanyererio gi’ense, na ase egekuba kiaye nigo abegete ekemanyererio gie’chisokoro chiaito ekio kiaroisirie n’amagena ane, na ase omotwe oye nigo abegete egobia eyio yarenge kw’orokia emiaka yabo.

\VS{ⅩⅩⅤ}Omosaria oria oirogete aya, agasiria ogosemeria. Nigo kwabaorogeti endamwamu yao ake igo korende ekabaisana.




\par }\Chap{ⅩⅨ}{\PP \VerseOne{Ⅰ}Endamwamu yao etari na moerio ekagenderera gochera abanyabibe goika omoerio. Aye nigo kwamanyete eki bare gochia gokora magega bataragekora.

\VS{Ⅱ}Nigo kwamanyete buna magega kwabancheire abanto bao bagende sobo, na nonya magega kwabayereirie ase orogendo rwabo, barabwo goika bare goonchoreria ebirengererio biabo bababwatie.

\VS{Ⅲ}Ekeene nonya konya tibaratiga korera ase engencho y’ogokwa kw’abaanto babo abwo bakwete, barabwo bagachora gokora ring’ana ri’oboriri mono; nigo babwatetie abwo konya babasoroire babatige bagende.

\VS{Ⅳ}Egesusuro keria baganeirie gekabaraa goikera agwo, goika bakeba ayio abanyorete; erio igoro ase emechando yabo bakamenta egesusuro ekio kiaborete.

\VS{Ⅴ}Ekero abanto bao bagendererete ase orogendo rwabo ri’ogokumia ababisa abwo nigo baboeretwe n’amakweri y’okondokia.

\VS{Ⅵ}Ebitongwa bionsi nigo biakoretwe oboyia, korengana n’amachiiko ao, erio abanto bao tibachaywa.

\VS{Ⅶ}Igoro nigo yabakengete n’ekiiriri, na amaache agakama korwa roche erio bagatara ense enyomo, y’obonyansi bokaama gati y’emerindo y’enyancha, bakanyora enchera ase bagoeta.

\VS{Ⅷ}Abanto bao bagatamboka bakoragwa n’okoboko kwao magega kobarorire ebikone ebio kwabakorerete.

\VS{Ⅸ}Bagaetaetanana buna chibarasi na gotuma tuma buna chimanwa ch’echingondi bakogotogia aye Omonene kwabatoretie.

\VS{Ⅹ}Chingaki echio bakainyora aria abanyorete ekoro barenge ase ense y’obosomba: ense eria egaichorwa n’echinda ribaga ri’echiombe, n’echindoche chigaichorwa n’ebioto ribaga ri’echinswe.

\VS{Ⅺ}Omoerio bakarora chinyoni chingeni.

\VS{Ⅻ}Ekero baganetie endagera egwansa mono, bakaegwa chikware korwa roche echio bariete buna endagera.

\VS{ⅩⅢ}Korende abanyabibe baria bakanyora egesusuro, magega ko bakuureretwe n’echinguru chi’echinkoba; nigo banyorete emechando eyio baganeirie ase engencho y’obobe bwabo. Nigo bangete abanto bao na bakabakorera bobe goetania ’nse ende yonsi.

\VS{ⅩⅣ}Abande nigo bangete kwarigania abageni ase chinka chiabo, korende abanto aba bagakora abageni aba koba abasomba babo; abageni abwo agwo magega barenge abaya ase bare.

\VS{ⅩⅤ}Ense ende yonsi etari kwarigania abageni nenyore egesususro,

\VS{ⅩⅥ}korende abamisiri aba barabwo nigo baariganetie abanto bao agwo ritangani ase omogooko na bakabakorera buya buna abanyene ense aria, na magega yaye bakabaonchokera bagachaaka kobachanda.

\VS{ⅩⅦ}Abanto aba nabarabwo bakanyora ogoakwa bakaba emeuko buna baria ba Sodomu ase egesieri ki’oria omochandi. Bagacherwa n’omosunte omonene, erio kera omonto agachaaka korigia enchera ase egesieri kiaye.

\VS{ⅩⅧ}Obokano nigo bobwate chiusi ao ao na kera eusi nigo ebwate eriogi riaye, na eriogi erimo nabo rikobekwa n’erinde erio eriogi rinde risoka. Igo nabo yabete engaki eria ekero ebitongwa biasoete ase omochogano rigereria buna biabete:

\VS{ⅩⅨ}ebitongwa bi’ense enyomo bigaochoka bikaba ebi’amache, na biria bi’amache bigata ase ense enyomo.

\VS{ⅩⅩ}Omorero okagenderera gwoka nonya nase amache, amache nigo ebete emeremo yaye y’okorimia omorero.

\VS{ⅩⅪ}Nonya nigo omorero oria tonyarete gosiria ching’iti chiria chigosira echio chiarenge gotara gati gati y’omorero, gose tonyarete gosaria endagera eria ya igoro eyio yabwekaine amagena embura.

\VS{ⅩⅫ}Aye Omonene nigo okorenda na gotogia abanto bao ase kera enchera, gose tigwatigete kobarenda as’engaki ende yonsi gose ande onsi.

\par }