\NormalFont\ShortTitle{ZAKARIA}

{\MTB EGETABU GIA

\par }{\MT ZAKARIA

\par }{\IMT Ogochaakera

\par }{\IP Egetabu eke gia Zakaria nigo gekorokwa egetabu ki’ogosemeria. Egetabu eke nigo kebwate chinsemo ibere. Ensemo y’eritangani (egesieri 1-8) nigo kebwate amarandio y’omobani ayio arandetigwe gati y’omwaka 520 na 518 nyuma Yeso ataraiborwa. Amarandio ayio y’obobani ase chinchera chinyinge nigo are gokoreka goetera ase enchera y’amaroro, nigo ara aange are kobeka chinguru buna okoagacha oboyia Hekalu na omochie o Yerusalemu nigo kerabe ekemanyererio gi’echingaki chingiya chi’okobwena. Chingaki echio nigo chirachakwe na Nyasae ase okomochora omoteneneri Serubabeli na Omokuani omonene Yoshua. Ogosemeria kw’Abaisraeli nigo gokooraua gochia ase okoganya ase ogosemeria okonene chingaki chiria Nyasae agocha kogambera ense yonsi.

\par }{\IP Ensemo yakabere y’egetabu eke egesieri (9-14) nigo kegokwanera igoro y’amang’ana abere: Ring’ana ri’eritang’ani nigoro y’embua n’omogima bw’omonto oyio Nyasae arakore emeremo nere erio gochaka okogamba kwa Nyasae. Oyio ogokwanerwa buna omorwoti omointongo na omobui; omorwoti oyio onga buna eng’ondi ekoirwa konyenywa. Ase okobwatana okoyia, abariki b’enchiri nigo bagotworokia omogwekano o Yeso kobua mono ogokwa kwaye (rigereria Mat 21:4-5; 26:31; Mariko 14:27 na Yohana 19:37).

\par }{\IOT Okobagwa kw’egetabu eke

\par }{\IO Amang’ana ogokuurerwa na ay’ogosemeria
{\IOR{1:1—8:23}}

\par }{\IO Abanto baetanaine Abaisraeli bakonacherwa ekiina
{\IOR{9:1-8}}

\par }{\IO Ogosesenigwa na omorembe bigochi gocha
{\IOR{9:9—14:21}}



\par }\ChapOne{Ⅰ}{\SH Omonene okorangeria abanto baye bairane asare
\par }
{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ezra 4:24—5:1; 6:14}}}Ase omotienyi o gatano na gatato, omwaka o kabere bw’okogamba kwa Dario ring’ana ri’Omonene rigacha ase omobani Zakaria, mosinto o Berekia o Ido, rikamoteebia,

\VS{Ⅱ}“Omonene nigo agechetigwe mono ne chisokoro chiaino.

\VS{Ⅲ}Ase ayio teebia abanto: Aya naro Omonene bw’Emeganda agoteeba: Ing’iranere inche Omonene bw’Emeganda, nainche nimbairanere. Nabo Omonene bw’Emeganda agoteeba.

\VS{Ⅳ}Timobaisa koba buna chisokoro chiaino, abwo ababani ba kare barerete ase bare, bakabateebia: Aya naro Omonene bw’Emeganda agoteeba: Onchoka, motige chinchera chiaino chimbe, na ogokora kwaino okobe. Korende chisokoro chiaino tichiategererete chinyigwere. Nabo Omonene agoteeba.

\VS{Ⅴ}Bono chisokoro chiaino ng’ai chire? Na ababani baino, ng’ai bare? Inee! Mbagendererete koba moyo botambe?

\VS{Ⅵ}Amang’ana aane na emeroberio yane echiikire, ayio naruete goetera ase abasomba baane ababani nigo yasoete ase chinkoro chie chisokoro chiaino. Barabwo nigo beitetie bagateeba: Bun’Omonene bw’Emeganda arengereretie gotokorera ase engencho ye chinchera chiaito na ogokora gwaito, naboigo atokoreire.”


\par }{\SH Okorora kw’omobani igoro ye chibarasi
\par }
{\PP \VS{Ⅶ}Ase rituko ri’emerongo ebere na kane, omotienyi o ikomi nomo, noro okorokwa Sebati, omwaka o kabere bw’okogamba kwa Dario, ring’ana ri’Omonene rigacha ase ’nde inche omobani Zakaria, mosinto o Berekia o Ido.

\VS{Ⅷ}\XREF{}{{\XO Ⅰ:Ⅷ }{\XO{1:8: a
}}{\XT{Okom 6:4;
}}{\XO{b
}}{\XT{Okom 6:2}}}Nkarora ase okorora kwa botuko omonto oriinete ebarasi embariri. Omonto oyio nigo ateneine ase egati y’emete ekorokwa emehadasi yarenge ase rigoko. Na magega yaye nchiarengeo chibarasi chinde chimbariri, na echire chincherati, ne chindabu.

\VS{Ⅸ}Erio nkabori’Omonene one, ninki engencho ye chibarasi echi?

\par }{\PP Omomalaika oria okwanete nainche, aganteebia. “Ninkworokie engencho ye chibarasi echi.”

\VS{Ⅹ}Ase ayio omonto oria oteneine ase egati y’emehadasi eria akang’iraneria, aganteebia, “Chibarasi echio nachio Omonene atomire chietanane ase ense yonsi.”


\par }{\PP \VS{Ⅺ}Chibarasi chigateebia omomalaika bw’Omonene, oria oteneine ase egati y’emehadasi eria, “Twaetananire ase ense yonsi, twarorire ng’a ense yonsi nigo etoererete ekirete‐kiri.”


\par }{\PP \VS{Ⅻ}Erio omomalaika oria bw’Omonene akaboria, “Aye Omonene bw’Emeganda, ngoika ririri orabe otari kororera Yerusalemu, na emechie y’Abayuda amaabera, eyio kwabeire kogechirie mono nero ase engaki y’emiaka emerongo etano na ebere (70)?”


\par }{\PP \VS{ⅩⅢ}Omonene akairaneria amang’ana amaya na ay’okoremia ase omomalaika oria okwanete nainche.

\VS{ⅩⅣ}Ase ayio omomalaika oria aganteebia, “Raria, otebe ng’a aya naro Omonene bw’Emeganda agoteeba: Nigo inde ne risemi rinene ase engencho ya Yerusalemu na Sayoni.

\VS{ⅩⅤ}Nigo ngechirie mono nabaanto b’ebisaku ebio batoererete, bakirete‐kiri, ekiagera ekero nagechetigwe ake nabarabwo, nigo bamentete korenta emechando.

\VS{ⅩⅥ}Ase ayio, aya naro Omonene bw’Emeganda agoteeba: Inche nairanire Yerusalemu na koyororera amaabera. Enyomba neagachwe imeo, na engori y’okorengera eramborwe igoro ya Yerusalemu. Nabo Omonene bw’Emeganda atebiire.


\par }{\PP \VS{ⅩⅦ}“Raria naende, otebe ng’a aya naro Omonene bw’Emeganda agoteeba: Emechie yane neichorigwe nogosesenigwa okonge, na inche Omonene nindemie Sayoni naende, na ninchore Yerusalemu obe oyone naende.”


\par }{\SH Okorora igoro ye ching’unchara
\par }
{\PP \VS{ⅩⅧ}Naende nkarigereria, nkarora ching’unchara inye.

\VS{ⅩⅨ}Erio nkaboria omomalaika oria konya okwanire nainche, “Ninki engencho ye ching’unchara echi?”

\par }{\PP Ere akairaneria, aganteebia, “Ching’unchara echi nachio chiasiarerete Abayuda, na Abaisraeli, na abanto ba Yerusalemu.”


\par }{\PP \VS{ⅩⅩ}Erio Omonene akanyorokia abaturi b’ebioma baane.

\VS{ⅩⅪ}Naende nkaboria, “Abanto aba, ninki bacha gokora aa?”

\par }{\PP Ere akairaneria, aganteebia, “Ching’unchara chiria chiasiarerete Abayuda gochia aaria na aaria, goika monto onde tanyarete koimokia omotwe oye igoro. Bono abanto aba bachire gochiondokia na kobutora ching’unchara chi’abaanto b’ebisaku, baria baimokereretie ching’unchara chiabo igoro y’ense y’Abayuda, chigasiarera abamenyeteo.”




\par }\Chap{Ⅱ}{\SH Okorora igoro y’engori y’okorengera
\par }
{\PP \VerseOne{Ⅰ}Naende nkarigereria, nkarora omonto obwate engori y’okorengera ase okoboko kwaye.

\VS{Ⅱ}Erio nkamoboria, “Ng’ai okogenda?”

\par }{\PP Ere akairaneria aganteebia, “Yerusalemu ngochia korenga, erinde imanye obogare bwaye, na obotambe bwaye.”


\par }{\PP \VS{Ⅲ}Erio nkarora omomalaika oria konya okwanire nainche ogocha, na omomalaika onde agacha koumerana nere,

\VS{Ⅳ}akamoteebia, “Minyooka, oteebie omomura oria obwate engori y’okorengera ng’a Yerusalemu nomenywe buna emechie etagiteiri chindwaki, ekiagera nobe nabaanto abange ne chitugo chinyinge.

\VS{Ⅴ}Omonene oteebire ng’a nere bweka omonyene orabe orwaki rw’omorero ase chinsemo chionsi chi’omochie oyio, ere neorokie imeo abe obonene bwaye.”


\par }{\SH Abanto bakorangerigwa bairane korwa ase obosomba
\par }
{\PP \VS{Ⅵ}Omonene nigo agoteeba iga: “Imoka! Imoka motame, morue ase ense ya sugusu, ekiagera ninche nabasiarerete buna ngosiarera chimbeo inye chia igoro.” Nab’Omonene agoteeba.


\par }{\PP \VS{Ⅶ}“Inwe abanto ba Sayoni, inwe abamomenyete amo nabaanto ba Babiloni, imoka motame, mwetoorie!”

\VS{Ⅷ}Aya naro Omonene bw’Emeganda agoteeba: “Ere oyontomire ase abanto b’ebisaku abwo baabasakorete ing’orokie obonene bwaye, ekiagera oyo orabakune inwe, oyio nabe okunire endorero y’eriso riaye.

\VS{Ⅸ}Rora, ninsamunse amaboko aane igoro yabo, barabwo mbabe abasomba b’abwo barenge kobakorera.”

\par }{\PP Erio nario moramanye ng’a Omonene bw’Emeganda ontomire.


\par }{\PP \VS{Ⅹ}“Inwe abanto ba Sayoni, goka na gochenga! Naama! Ngocha inde komenya ase egati yaino.” Nab’Omonene atebiire.


\par }{\PP \VS{Ⅺ}“Ase ekero ekio abanto b’ebisaku ebinge mbabwatane nainche Omonene; barabwo mbabe abanto baane. Ee, inche nimenye ase egati yaino.” Erio nario moramanye ng’a Omonene bw’Emeganda nere ontomire gocha ase more.

\VS{Ⅻ}Omonene naire Abayuda babe omwando oye ore ase ense eye enchenu, nachore Yerusalemu obe omochie oye naende.


\par }{\PP \VS{ⅩⅢ}Inwe abanto bonsi, tegerera mokire‐kiri ase obosio Omonene, ekiagera otenenire ngosoka are korwa ase Obomenyo bwaye Obochenu.




\par }\Chap{Ⅲ}{\SH Okorora kw’omobani igoro y’Omokuani Omonene
\par }
{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1: a
}}{\XT{Ezra 5:2;
}}{\XO{b
}}{\XT{Okom 12:10}}}Naende Omonene akanyorokia Yoshua, Omokuani omonene, oteneine ase obosio bw’omomalaika bw’Omonene, na Saitani oteneine ase ensemo ya borio ya Yoshua okomosoera.

\VS{Ⅱ}\XREF{}{{\XO Ⅲ:Ⅱ }{\XO{3:2:
}}{\XT{Yuda 1:9}}}Eri’Omonene agateebia Saitani, “Aye Saitani, inche Omonene ningotogonyere! Ee, inche Omonene nachorire Yerusalemu, ningotogonyere! Inee! Omonto oyo tari ekegenga giataboretigwe korwa ase omorero ime?”


\par }{\PP \VS{Ⅲ}Bono Yoshua nigo ateneine ase obosio bw’omomalaika, obegete chianga chire ne riko.

\VS{Ⅳ}Erio omomalaika oria agachiika abwo bateneineo ase okomokorera, akabateebia, “Morusie chianga echio chire ne riko.” Nyuma y’ayio omomalaika oria agateebia Yoshua, “Naama! Narusirie ebibe biao korwa asore, ninkobekere chianga chingiya chi’omoyega.”


\par }{\PP \VS{Ⅴ}Erio inche ngateba, “Bono mobekere egetambaa ekerabu motwe.” Ase igo bakamobekera egetambaa ekerabu motwe na bakamobekera ne chianga chiria chingiya, ekero omomalaika oria Omonene ateneineo.


\par }{\PP \VS{Ⅵ}Erio omomalaika oria Omonene akamoenekeria Yoshua, akamoteebia,

\VS{Ⅶ}Aya naro Omonene bw’Emeganda agoteeba: Korabwatie chinchera chiane, na obwate aya nagochikeire, rirorio nogambere enyomba yane, na orende chiraaro chiane. Ninkoe ribaga ogochera ase ’nde amo nabwo bagonkorera aiga.

\VS{Ⅷ}\XREF{}{{\XO Ⅲ:Ⅷ }{\XO{3:8:
}}{\XT{Yer 23:5; 33:15; Zak 6:12}}}Aye Yoshua, Omokuani omonene, tegerera oigwe amang’ana aya, aye amo nabagisangio bao, abwo baikaransete ase obosio bwao, ekiagera abwo nabaanto bare ekemanyererio ki’amang’ana agochi gocha: Naama! Inche nintome omosomba one okorokwa Omoseboko.

\VS{Ⅸ}Rigereria, ase obosio bwa Yoshua nabekire rigena erimo; nareo amaiso atano na abere arigereretie rigena erio. Inche Omonene bw’Emeganda nigo ngoteeba iga: Nimang’ere ase rigena erio ririiko ririgwenerete, na nindusie ebibe bi’ense eye ase rituko erimo.

\VS{Ⅹ}\XREF{}{{\XO Ⅲ:Ⅹ }{\XO{3:10:
}}{\XT{Mika 4:4}}}Ase rituko erio kera oyomo oino narangerie oyomwabo ache, baikaranse komo inse y’emesabibu na emeko yaye. “Nabo Omonene bw’Emeganda atebiire.”




\par }\Chap{Ⅳ}{\SH Okorora igoro y’ekebekerero gie chitaaya
\par }
{\PP \VerseOne{Ⅰ}Omomalaika oria okwanete nainche ritang’ani agacha naende, agantura buna omonto oraire agoturwa korwa ase chitoro.

\VS{Ⅱ}Ere akamboria, “Ninki orooche?”

\par }{\PP Nkairaneria, nkamoteebia, “Nigo ndoche ekebekerero gie chitaaya keroiseirie etaabu yoka, na igoro yaye egetaabo ki’amaguta ngeterekereireo, ne chitaaya isano na ibere nchireo, na emebirangwa etano na ebere ekorenta amaguta nigo esoete ase kera etaya ebekire igoro yaye.

\VS{Ⅲ}\XREF{}{{\XO Ⅳ:Ⅲ }{\XO{4:3:
}}{\XT{Okom 11:4}}}Mbarabare ase ekebekerero keria gie chitaaya nereo emezeituni ebere, oyomo ensemo y’okorio na oyonde ensemo y’okobee.”

\VS{Ⅳ}Erio nkaboria omomalaika oria okwanete nainche, “Omonene one, ninki engencho y’ebinto ebi?”


\par }{\PP \VS{Ⅴ}Erio akang’iraneria, akamboria, “Inee! Tomanyeti engencho y’ebinto ebi?”

\par }{\PP Nkamoiraneria, “Yaya, omonene one, timanyeti.”


\par }{\PP \VS{Ⅵ}Erio akairaneria, aganteebia, “Eri nario ring’ana ri’Omonene riachierete Serubabeli, rikamoteebia: Ayio tagokoreka ase chinguru, gose ase okobua kw’omonto, korende nase Omoika one. Nabo Omonene bw’Emeganda agoteeba.

\VS{Ⅶ}Aye egetunwa ekenene, ninki oisaine ase obosio bwa Serubabeli? Noiranigwe inse obe buna ense omweya. Serubabeli nabeeke rigena ri’ogokoorera, abanto kobaakire eriogi, bagoteeba: Obuya, obuya bobe igoro yaye!”


\par }{\PP \VS{Ⅷ}Naende ring’ana ri’Omonene rigacha ase ’nde, riganteebia,

\VS{Ⅸ}“Serubabeli obekire oboroso bw’enyomba eye namaboko aye, boigo nere orayekoore namaboko aye. Erio nario oramanye ng’a Omonene bw’Emeganda nere ontomete ase more.

\VS{Ⅹ}\XREF{}{{\XO Ⅳ:Ⅹ }{\XO{4:10:
}}{\XT{Ezra 5:2}}}\XREF{}{{\XO Ⅳ:Ⅹ }{\XO{4:10:
}}{\XT{Okom 5:6}}}Ning’o orachaye rituko ri’amang’ana amake kagochaka, ekero amaiso aria atano na abere ararore ekebiro ase okoboko gwa Serubabeli, nagoke?

\par }{\PP “Ayio atano na abere namaiso ’Omonene arigereretie chinsemo chionsi chi’ense.”


\par }{\PP \VS{Ⅺ}\XREF{}{{\XO Ⅳ:Ⅺ }{\XO{4:11:
}}{\XT{Okom 11:4}}}Naende nkaboria omomalaika oria, “Emezeituni eye ebere, oyomo ore ensemo y’okorio na oyonde ensemo y’okobee y’ekebekerero keria gie chitaaya, neya ki?”

\VS{Ⅻ}Nkamoboria okoboria gwa kabere, “Ninki engencho ye chinsagia echio ibere chi’emezeituni chire mbarabare ase emebirangwa eyio ebere eroiseirie etaabu, eyio amaguta agoetera?”


\par }{\PP \VS{ⅩⅢ}Akairaneria, akamboria, “Inee! Tomanyeti engencho y’ebinto ebi?”

\par }{\PP Nkamokania, “Yaya, omonene one, timanyeti.”


\par }{\PP \VS{ⅩⅣ}Erio aganteebia, “Aba nabwo abaakwa amaguta babere, abagotenena ase okomokorera Omonene bw’ense engima.”




\par }\Chap{Ⅴ}{\SH Okorora igoro y’egetabu okoiruruka
\par }
{\PP \VerseOne{Ⅰ}Nkaimokia amaiso aane naende, nkarora egetabu eringanirie ekoiruruka.

\VS{Ⅱ}Omomalaika oria akamboria, “Ninki orooche?” Nkairaneria, nkamoteebia, “Nigo ndoche egetabu eringanirie ekoiruruka; obotambe bwaye nobw’amaboko emerongo ebere, na obogare bwaye amaboko ikomi.”


\par }{\PP \VS{Ⅲ}Erio aganteebia, “Okwo nokoragererigwa gwachiereire ense yonsi. Kera oyokoiba narusigwe korwa aiga, buna koreng’ana ariikire ase egetabu eyio, na kera oyogotiana narusigwe boigo korwa aiga, buna koreng’ana ariikire ase egetabu eyio.

\VS{Ⅳ}Omonene bw’Emeganda nigo agoteeba iga: Nintome egetabu eyio ase enyomba y’omoibi, na ase enyomba y’oyo ogotiana kw’oborimo ase erieta riane; egetabu eyio nebeere ase chinyomba chi’abaanto abwo echisirie kegima, chibao chiabo amo namagena abo.”


\par }{\SH Okorora igoro y’omokuungu ore egetonga ime
\par }
{\PP \VS{Ⅴ}Omomalaika oria orenge gokwana nainche agacha naende, aganteebia, “Imokia amaiso ao, orore ngento ki keria kegocha.”


\par }{\PP \VS{Ⅵ}Nkamoboria, “Ngento ki keria?”

\par }{\PP Akang’iraneria aganteebia, “Keria negetonga gi’okorenga kegocha; kerokio nigo getenenerete obobe bw’abaanto b’ense yonsi.”


\par }{\PP \VS{Ⅶ}Nkarigereria, nkarora ekemumeko kiaroiseirie risasi gekomumoka, na omokungu oikaransete ase egetonga keria ime.


\par }{\PP \VS{Ⅷ}Omomalaika oria agateeba, “Obo nabwo Obobe.” Erio akaigatera omokungu oria ime ase egetonga keria, agakong’ontera ekemumeko igoro ase omonwa bw’egetonga keria.

\VS{Ⅸ}Erio nkaimokia amaiso aane, nkarora abakungu babere bakooroka. Embeo egasoa ase chimbaaba chiabo chiarenge buna echie riagonga. Abakungu abwo bakaimokia egetonga keria, bakairuruka nakerokio gochia gati‐gati y’ense na igoro.


\par }{\PP \VS{Ⅹ}Nkaboria omomalaika oria orenge gokwana nainche, “Ng’ai bakoira egetonga keria?”


\par }{\PP \VS{Ⅺ}Akairaneria, aganteebia, “Nigo bagokeira ase ense ya Sinari, na aroro agwo baagachere omokungu oria enyomba, erinde ekoera bamobekeo, abeere aase aye.”




\par }\Chap{Ⅵ}{\SH Okorora igoro ye chigari inye
\par }
{\PP \VerseOne{Ⅰ}Naende nkarigereria nkarora chigari inye chigosoka korwa ase egati y’ebitunwa bibere, na ebitunwa biria nigo biarenge ebi’etai.

\VS{Ⅱ}\XREF{}{{\XO Ⅵ:Ⅱ }{\XO{6:2: a
}}{\XT{Okom 6:4;
}}{\XO{b
}}{\XT{Okom 6:5}}}Egari ye ritang’ani nigo yarenge kong’uswa ne chibarasi chimbariri, na eya kabere ne chibarasi chimwamu,

\VS{Ⅲ}\XREF{}{{\XO Ⅵ:Ⅲ }{\XO{6:3:
}}{\XT{Okom 6:2}}}na eya gatato ne chibarasi chindabu, na eya kane ne chibarasi chire matonto, chionsi nigo chiarenge ne chinguru mono.

\VS{Ⅳ}Erio nkaboria omomalaika oria orenge gokwana nainche, “Omonene one, ninki engencho ye chibarasi echi?”


\par }{\PP \VS{Ⅴ}\XREF{}{{\XO Ⅵ:Ⅴ }{\XO{6:5:
}}{\XT{Okom 7:1}}}Ere akairaneria, aganteebia, “Echi nechimbeo inye chia igoro chikogenda korwa ase konya chiteneine agwo ase obosio Omonene bw’ense yonsi.


\par }{\PP \VS{Ⅵ}“Egari eria ekong’uswa ne chibarasi chimwamu nigo ekogenda ase ense ya bosongo, na eria ye chibarasi chindabu eyebwatie, na eria ye chibarasi chire matonto nigo ekogenda gochia ase ense ya Irianyi.”

\VS{Ⅶ}Ekero chibarasi chiria chiarenge ne chinguru mono chiasogete chikagania kogenda goetanana ase ense yonsi. Omomalaika oria agachiteebia, “Genda moetanane ase ense yonsi.” Nachirochio chigakora bo.

\VS{Ⅷ}Erio omomalaika oria agaaka eriogi, aganteebia, “Naama! Chibarasi echio chiagendete ase ense ya sugusu chiatoereirie omoika one ase ense eria.”


\par }{\SH Ogochika gw’okobekera Yoshua egutwa
\par }
{\PP \VS{Ⅸ}Ring’ana ri’Omonene rigacha ase ’nde, riganteebia:

\VS{Ⅹ}“Oegwe ebiegwa korwa ase Helidai na Tobia, na Yedaya, abanto abwo bairane korwa Babiloni ase barenge abasomba. Ase rituko erio erio ogende ase enyomba ya Yosia, mosinto o Sefania, ase basoete.

\VS{Ⅺ}Ekero kwaeirwe chifeta ne chitaabu oroisie egutwa korwa ase ebinto ebio, oyebeke ase omotwe o Yoshua Omokuani omonene, mosinto o Yehosadaki.

\VS{Ⅻ}\XREF{}{{\XO Ⅵ:Ⅻ }{\XO{6:12:
}}{\XT{Yer 23:5; 33:15; Zak 3:8}}}Okwane nere, omoteebie ng’a aya naro Omonene bw’Emeganda agoteeba: Naama! Oyomo nachiche okorokwa Omoseboka, ere naseboke korwa aase aye, aagache Hekalu y’Omonene

\VS{ⅩⅢ}Ee, ere naagache Hekalu y’Omonene, abe omorwoti osikire, aikaranse ase ekerogo kiaye ki’oborwoti. Naende nere orabe Omokuani ase ekerogo kiaye; na abwo babere mbaigwane babe bakogamba amang’ana ay’omorembe.

\VS{ⅩⅣ}Egutwa eyio negenderere kobeera ime ase Hekalu y’Omonene koba ekeinyorio kia Helidai, na Tobia, na Yedaya, na Heni, mosinto o Sefania.


\par }{\PP \VS{ⅩⅤ}“Abanto bamenyete aare mbachiche gokonya koagacha Hekalu y’Omonene. Erio nario moramanye ng’a Omonene bw’Emeganda nere ontomete ase more. Amang’ana ayio nigo araikerane koraigwe eriogi ri’Omonene, Nyasae oino.”




\par }\Chap{Ⅶ}{\SH Okweng’ata gotari ogw’ekeene gokogambigwa n’Omonene
\par }
{\PP \VerseOne{Ⅰ}Ase rituko ria kane, omotienyi o kianda noro Kisilevu, omwaka o kane bw’okogamba kw’omorwoti Dario, ring’ana ri’Omonene rigacha ase ’nde inche Zakaria.


\par }{\PP \VS{Ⅱ}Abanto ba Beteli konya batomire Sareseri, na Regemu‐Meleki, na abanto bande babo bagende gosaba Omonene, erinde banyore ogwancherwa korwa asare;

\VS{Ⅲ}boigo baborie abakuani b’enyomba y’Omonene bw’Emeganda na ababani. “Inee! Ntogenderere korera na kweng’ata ase omotienyi o gatano, buna twabeire togokora ase engaki y’emiaka emenge?”


\par }{\PP \VS{Ⅳ}Erio ring’ana ri’Omonene bw’Emeganda rigacha ase ’nde, riganteebia,

\VS{Ⅴ}“Kwana nabaanto bonsi b’ense eye, na abakuani, obaborie: Ekero mwarenge kweng’ata na korera ase kera omotienyi o gatano, na oyo o gatano na kabere, ase chingaki echi chionsi chi’emiaka emerongo etano na ebere, Inee, nigo mwarenge kweng’ata ase engencho yane?

\VS{Ⅵ}Na ekero mokoria na konywa, Inee, timori gokora ayio ase ogweisanekia inwe abanyene?


\par }{\PP \VS{Ⅶ}“Inee! Amang’ana ayio agwenerete mono tari aro Omonene arenge gokwana goetera ase ababani ba kare, ekero ekio Yerusalemu omenyire nabaanto, na igo orenge osesenirie ore nemechie yaye yayoetanaine, naende abanto bamenyete ase ense ya Irianyi na ase ense omweya?”


\par }{\SH Ogotaigwera gokagera abanto bakairwa ase obosomba
\par }
{\PP \VS{Ⅷ}Naende ring’ana ri’Omonene rigacha ase ’nde inche Zakaria, riganteebia,

\VS{Ⅸ}“Omonene bw’Emeganda nigo agoteeba iga: Monache ebiina bia boronge, na kera omonto abe nobwanchani na amaabera ase oyomwabo.

\VS{Ⅹ}Timokorera ababoraka bobe, gose chintakana, gose abamenyi bare ase egati yaino, gose abataka. Omonto tabaisa koroberia ase enkoro yaye akorere oyomwabo bobe.


\par }{\PP \VS{Ⅺ}“Korende abanto bakaba abamwenu, bakaanga koigwera, bagaticha amato abo ng’a tibaabaisa koigwa.

\VS{Ⅻ}Bagakong’ia chinkoro chiabo pa buna rigena rikorokwa elimasi ng’a tibaabaisa koigwera amachiiko na amang’ana ’Omonene bw’Emeganda atomete n’Omoika oye goetera ase ababani ba kare. Ase engencho eyio Omonene bw’Emeganda akaba nendamwamu enene.

\VS{ⅩⅢ}Omonene bw’Emeganda nigo agoteeba iga: Buna koreng’ana barabwo bataigwerete ekero nabarangeretie, bono nainche tinkoigwa ekero barandangerie.

\VS{ⅩⅣ}Ase ayio nigo ndarente ekembugu‐mbugu mbasiarere gochia ase abanto b’ebisaku, abwo batabamanyeti. Ense eye egatigwa ere bosa, na omonto onde tarenge goeta ase egati yaye, gose koiranao, ekiagera ense eyio engiya nigo egotigwa ere bosa.”




\par }\Chap{Ⅷ}{\SH Omonene okoria eira y’okoiraneria Yerusalemu obuya bwaye
\par }
{\PP \VerseOne{Ⅰ}Ring’ana ri’Omonene bw’Emeganda rigacha ase ’nde, riganteebia:

\VS{Ⅱ}“Aya naro Omonene bw’Emeganda agoteeba: Inche nigo inde ne risemi rinene mono ase engencho ya Sayoni; ee, risemi erio riagerire nabeire nendamwamu enene ase engencho yaye.

\VS{Ⅲ}Aya naro Omonene agoteeba: Ning’irane gocha ase Sayoni, imenye ase egati‐gati ya Yerusalemu, na Yerusalemu norokwe Omochie bw’Obwegenwa, na egetunwa ki’Omonene bw’Emeganda nakerokwe Egetunwa Egechenu.

\VS{Ⅳ}Aya naro Omonene bw’Emeganda agoteeba: Abagaaka na abang’ina nabanyorekane ase chinchera chia Yerusalemu naende, kera oyomo nabe nenyimbo yaye agwesiirera, ekiagera babeire abagotu mono.

\VS{Ⅴ}Naende ase chinchera chi’omochie oyio abana abange, abamura na abaiseke, inababe bakogosoreria aroro.


\par }{\PP \VS{Ⅵ}“Aya naro Omonene bw’Emeganda agoteeba: Onye amang’ana ayio are ay’ogokumia ase abatigari b’egesaku eke, Inee, nabe ay’ogokumia ase ’nde boigo inche Omonene bw’Emeganda?

\VS{Ⅶ}Aya naro Omonene bw’Emeganda agoteeba: Rora, nintoorie abanto baane, mbarente korwa ase chinse chia moocha na bosongo.

\VS{Ⅷ}Ekero nabarentire, nabamenye ase egati‐gati ya Yerusalemu babe abanto baane, na inche imbe Nyasae obo ase obwegenwa na oboronge.


\par }{\PP \VS{Ⅸ}“Aya naro Omonene bw’Emeganda agoteeba: Mobe abaremu! Inwe bono mwabeire mokoigwa amang’ana ayio ababani barenge gokwana, ekero oboroso bw’enyomba y’Omonene bw’Emeganda bware kobekwa, ng’a Hekalu neagachwe naende.

\VS{Ⅹ}Agwo ritang’ani ase amatuko ayio, monto onde bwensi tarenge konyora eng’eria ende ase emeremo arenge gokora, gose ng’iti ende yonsi yarenge gokora emeremo tiyarenge goakanerwa. Ase engencho y’obobisa onde tarenge na morembe kagosoka gose gakoirana, ekiagera nigo naseegetete kera omonto kwomana noyomwabo.

\VS{Ⅺ}Korende bono tingokorera abatigari b’abaanto aba buna nakorerete ab’amatuko aria a kare. Nabo Omonene bw’Emeganda atebiire.

\VS{Ⅻ}Bono mbasimeke chimbusuro chiabo bare nomorembe; emesabibu inayame amasabibu, ne riroba narirente okwama kwaye, boigo na igoro nachirente riime. Nimbae abanto aba abatigari ebinto bionsi bibe ebiabo.

\VS{ⅩⅢ}Inwe Abayuda na Abaisraeli, buna koreng’ana abanto b’ebisaku barenge koragereria ase erieta riaino, bono ekero ndabatoorie, abanto mbabe bagosesenia ase erieta riaino, Timoiroka, korende mobe abaremu!


\par }{\PP \VS{ⅩⅣ}“Aya naro Omonene bw’Emeganda agoteeba: Buna koreng’ana naroberetie kobarentera amabe, ekero chisokoro chiaino chiakorete ebibe chikagera nkaba nendamwamu, gose tinaonchorete omooroberio oyio,

\VS{ⅩⅤ}boigo ase amatuko aya narobeirie gokora amaya ase abanto ba Yerusalemu na ase Abayuda. Ase ayio timoiroka!

\VS{ⅩⅥ}\XREF{}{{\XO Ⅷ:ⅩⅥ }{\XO{8:16:
}}{\XT{Abaef 4:25}}}Amang’ana aya naro morakore: Kera omonto akwane ekeene noyomwabo; monache ebiina bia boronge na ebi’omorembe agwo ase ebiita biaino.

\VS{ⅩⅦ}Timobaisa gokora emeroberio emebe ase chinkoro chiaino ase ogokorerana bobe inwe ase inwe, gose timobaisa gwancha gotiana ogotiana kw’oborimo, ekiagera amang’ana ayio onsi nigo inyagechete. Nabo Omonene atebiire.”


\par }{\PP \VS{ⅩⅧ}Naende ring’ana ri’Omonene bw’Emeganda rigacha ase ’nde, riganteebia:

\VS{ⅩⅨ}“Aya naro Omonene bw’Emeganda agoteeba: Chingaki chi’okweng’ata ase omotienyi o kane, na oyo o gatano, na oyo o gatano na kabere, na oyo o ikomi, nachibe ase Abayuda chingaki chi’omogooko na omochengo, na Amatuko Amanene ay’okwegokia. Ase ayio mwanche ekeene na omorembe.


\par }{\PP \VS{ⅩⅩ}“Aya naro Omonene bw’Emeganda agoteeba: Engaki ngocha ere, ekero abanto abange bararue ase emechie emenge, bache aa.

\VS{ⅩⅪ}Abanto b’omochie oyomo mbagende bateebie ab’omochie onde: Inchuo togende bwango, torigie ogwancherwa ase obosio Omonene, ee, inchwo torigie Omonene bw’Emeganda! Nainche nkogenda inde.

\VS{ⅩⅫ}Abanto abange, na abanto b’ebisaku ebinge bire ne chinguru, mbachiche Yerusalemu korigia Omonene bw’Emeganda, na korigia ogwancherwa ase obosio bwaye.

\VS{ⅩⅩⅢ}Aya naro Omonene bw’Emeganda agoteeba: Ase amatuko ayio abanto ikomi ba kera egesaku bagokwana emenwa ao ao mbache babwate omokoba bw’omwambaro bw’Omoyahudi, bateebe: Intwe ntorigetie kogenda amo nainwe, ekiagera twaigure ng’a Nyasae nigo are amo nainwe.”




\par }\Chap{Ⅸ}{\SH Abanto b’ebisaku basinyaine n’Abaisraeli bakonacherwa ekiina
\par }
{\PP \VerseOne{Ⅰ}\XREF{}{{\XO Ⅸ:Ⅰ }{\XO{9:1:
}}{\XT{Isaya 17:1-3; Yer 49:23-27; Amos 1:3-5}}}\XREF{}{{\XO Ⅸ:Ⅰ }{\XO{9:1:
}}{\XT{Isaya 23:1-18; Ezek 26:1—28:26; Yoel 3:4-8; Amos 1:9,10; Mat 11:21,22; Luk 10:13,14}}}Eri nering’ana rikong’u riakwanetwe n’Omonene igoro y’ense ya Hadaraki, riikere nonya nomochie o Damesiki. Amaiso ’abaanto b’ebisaku amo nay’Abaisraeli nigo arigereretie Omonene.

\VS{Ⅱ}Boigo ring’ana erio riikere ense ya Hamati esinyaine na Damesiki, riikere na Turo na Sidoni, nonya abanto b’aroro bare abang’aini mono.

\VS{Ⅲ}Turo bweagacheire chiburi chinkong’u, naende osangereirie chindwenyi chi’echifeta chinyinge buna orotu, ne chitaabu chinyinge buna eubi ere ase chinchera.

\VS{Ⅳ}Korende rora, Omonene nayoure chinibo chiaye, na atugute okobua kwaye ase enyancha, na omochie oyio omonyene nosambwe nomorero.


\par }{\PP \VS{Ⅴ}\XREF{}{{\XO Ⅸ:Ⅴ }{\XO{9:5:
}}{\XT{Isaya 14:29-31; Yer 47:1-7; Ezek 25:15-17; Yoel 3:4-8; Amos 1:6-8; Sef 2:4-7}}}Ekero Asikeloni orarore ayio, noiroke mono; Gasa boigo noro noiroke na goichana; naboigo n’Ekironi, ekiagera ogosemeria kwaye gwasirigwe. Omorwoti o Gasa nasirigwe, na abanto tibakomenya Asikeloni.

\VS{Ⅵ}Asidodi nomenywe nabaanto batarochi inchera, na inche Omonene ninsirie kegima oboenenu bw’Abafilisti.

\VS{Ⅶ}Nindusie amanyinga ’ebing’wanso korwa ase emenwa yabo, na okogechia koria korwa ase amaino abo; na barabwo nababe abatigari ba Nyasae oito, nababe buna abagaambi b’egesaku ki’Abayuda, abanto b’Ekironi nababe abatigari ba Nyasae oito, nababe buna abagaambi b’egesaku ki’Abayuda, abanto b’Ekironi nababe buna Abayebusi.

\VS{Ⅷ}Erio inche Omonene nindende enyomba yane, erinde abarwani b’esegi tibaabaisa goeterao gose koiranerao; na abachandi b’abaanto baane tibaabaisa gochao, ekiagera bono inche ninyerigererie namaiso aane.


\par }{\SH Omorwoti bw’omorembe ogochi‐gocha
\par }
{\Q \VS{Ⅸ}\XREF{}{{\XO Ⅸ:Ⅸ }{\XO{9:9:
}}{\XT{Mat 21:5; Yoh 12:15}}}Inwe abanto ba Sayoni goka mono!

\par }{\Q Ee, inwe abanto ba Yerusalemu, aka eriogi ri’omochengo!

\par }{\Q Rora, omorwoti oino nkobacheera are;

\par }{\Q ere nomonyene oboronge na Omobui.

\par }{\Q Nigo are omokanyeku oriinete etigere,

\par }{\Q ee, oriinete emori y’etigere, akamori g’etigere.


\par }{\BB \par }
{\Q \VS{Ⅹ}\XREF{}{{\XO Ⅸ:Ⅹ }{\XO{9:10:
}}{\XT{Zab 72:8}}}Ninsirie chigari chi’esegi korwa ase abanto ba Efraimu,

\par }{\Q ne chibarasi chi’esegi korwa Yerusalemu.

\par }{\Q Ninsirie na amata ’esegi.

\par }{\Q Omorwoti oyio naraarerie abanto b’ebisaku omorembe.

\par }{\Q Obogambi bwaye nabobe korwa enyancha eyemo goika eyende,

\par }{\Q na korwa ase Orooche rwa Eufarati goika ase chinsinyo chi’ense.


\par }{\SH Nyasae okoiraneria abanto baye amaya abo
\par }
{\Q \VS{Ⅺ}\XREF{}{{\XO Ⅸ:Ⅺ }{\XO{9:11:
}}{\XT{Okong’ 24:8}}}“Ase engencho y’amanyinga ’okobwatana okwo nakorire naye

\par }{\Q ninsibore abasibwa bao,

\par }{\Q mbarusie ase engoro etari namaache.


\par }{\Q \VS{Ⅻ}Inwe abasibwa more nogosemeria,

\par }{\Q irana ase eburi yaino.

\par }{\Q Ase rituko ria reero nigo nkobaraareria inwe ng’a nimbae amaya ara kabere.


\par }{\Q \VS{ⅩⅢ}Nakumbire Abayuda buna nkumbete obota bwane,

\par }{\Q naagirie Abaefraimu buna ensara ng’agetie ase obota bwane.

\par }{\Q Aye Sayoni, ninkore abana bao abamura babe buna amatimo,

\par }{\Q barwanerie abamura b’Abagiriki;

\par }{\Q ningokore obe buna omoro bw’omorwani esegi etuoni.”


\par }{\BB \par }
{\Q \VS{ⅩⅣ}Omonene naoroke igoro y’abanto baye,

\par }{\Q ne chinsara chiaye chisoke buna okomesa gw’enkoba.

\par }{\Q Omonene nabugie egetureeri,

\par }{\Q achiche nekembugu‐mbugu gekorwa Irianyi.


\par }{\Q \VS{ⅩⅤ}Omonene bw’Emeganda nakengere abanto baye,

\par }{\Q barabwo mbasirie ababisa babo, batiringe amagena e chinduruche chiabo.

\par }{\BB \par }
{\Q Mbanywe batinde, baake amariogi,

\par }{\Q babe buna abanto batindire edivai.

\par }{\Q Mbaichorigwe buna ebitaabo bi’amanyinga ’ebing’wanso,

\par }{\Q na babe buna chikoona chi’egesasiimero chiichire amanyinga.


\par }{\BB \par }
{\Q \VS{ⅩⅥ}Ase rituko riri’Omonene, Nyasae obo, nabatoorie,

\par }{\Q ekiagera nigo bare abanto be riicho riaye.

\par }{\Q Barabwo nigo bare buna amagena e rigori rinene abekire ase egutwa,

\par }{\Q akomeka‐meka na komoreka ase ense yaye.


\par }{\Q \VS{ⅩⅦ}Ee, naki obuya bwaye na obosiani bwaye bore bw’ogokumia!

\par }{\Q Endagera yaye nenorie abamura baye bagirigente,

\par }{\Q na edivai yaye enyia nenorie abaiseke baye bagirigente.




\par }\Chap{Ⅹ}{\SH Omonene okoria eira y’ogosibora abanto baye
\par }
{\PP \VerseOne{Ⅰ}Inwe saba Omonene abatwerie embura y’okwamia endagera ase engaki yaye. Omonene natonge amare akomesa, na atwerie abanto embura na koa kera oyomo endagera korwa mogondo.

\VS{Ⅱ}\XREF{}{{\XO Ⅹ:Ⅱ }{\XO{10:2:
}}{\XT{Mat 9:36; Mar 6:34}}}Ebinyasae bire ase chinyomba nigo bigokwana amang’ana are bosa, na amaroro ’abaringoria nay’oborimo. Abaroti chindoto nigo bagokwana chindoto chi’obong’ainereria, na baremia abande ase okoremia kwa bosa. Ase engencho eyio abanto nigo bagotayaya buna riicho rie ching’ondi, bachandegete, ekiagera tibabwati omorisia.


\par }{\PP \VS{Ⅲ}“Endamwamu yane nigo egwoka igoro y’abarisia, ning’ee chigoree chiria egesusuro, ekiagera inche Omonene bw’Emeganda nigo ndendete riicho riane nabwo abanto b’enyomba ya Yuda; nindikore ribe ebarasi yane engiya y’esegi.

\VS{Ⅳ}Rigena ri’ekoona narinyorekane korwa ase abanto abwo. Boigo korwa ase bare ekeroochi ki’eema na obota bw’esegi mbinyorekane, naende kera omogambi nanyorekane korwa ase bare.

\VS{Ⅴ}Barabwo mbabe buna chituoni chi’esegi, batiringere ababisa babo inse buna eubi ere ase chinchera. Mbarwane, ekiagera inche Omonene nigo inde amo nabarabwo, basookie abariini be chibarasi.


\par }{\Q \VS{Ⅵ}“Ning’ee Abayuda chinguru,

\par }{\Q ee, nintoorie abanto b’egesaku kia Yusufu.

\par }{\Q Nimbairanie bamenye inka,

\par }{\Q ekiagera nabaroreire amaabera;

\par }{\Q barabwo mbarorekane buna inche konya timbaangeti,

\par }{\Q ekiagera inche ninche Omonene, Nyasae obo,

\par }{\Q ninyigwe ogosaba kwabo.


\par }{\Q \VS{Ⅶ}Abanto ba Efraimu mbabe buna chituoni chi’esegi,

\par }{\Q bagoke ase chinkoro chiabo buna abanyure edivai.

\par }{\Q Abana babo mbarore ayio, bagoke,

\par }{\Q mbagokere Omonene ase chinkoro chiabo ime.


\par }{\BB \par }
{\Q \VS{Ⅷ}“Nimbasime, mbasangererie amo,

\par }{\Q ekiagera nababooririe,

\par }{\Q na barabwo mbamentekane babe abange buna barenge kare.


\par }{\Q \VS{Ⅸ}Nonya nabasiarerete gochia ase egati y’abanto b’ebisaku,

\par }{\Q mbabe bakong’inyora ase chinse chiria chi’aare.

\par }{\Q Barabwo mbabe moyo amo nabana babo, naende bairane inka.


\par }{\Q \VS{Ⅹ}Nimbairanie inka korwa ase ense ya Misiri,

\par }{\Q nimbasangererie korwa ase ense y’Asuri;

\par }{\Q mbabeeke ase ense ya Gileadi na ase Lebanoni,

\par }{\Q mbaichore aroro goika baborwe aase bakomenya.


\par }{\Q \VS{Ⅺ}Ekero baraete ase egati y’enyancha y’emechando,

\par }{\Q inche Omonene ning’ake emerindo yaye,

\par }{\Q ne chindiba chionsi chi’orooche rwa Naeli nchikame;

\par }{\Q na igo oboenenu bw’Abaasuri mbotiringerwe inse,

\par }{\Q na enyimbo y’obogambi ya Misiri nesirigwe.


\par }{\Q \VS{Ⅻ}Inche nimbeke abanto baane chinguru ime yane inche Omonene,

\par }{\Q barabwo mbabe bagotaara ase erieta riane.”

\par }{\Q Omonene okwanire ayio.




\par }\Chap{Ⅺ}{\SH Okoiyerigwa kw’emete ere nobonene
\par }
{\Q \VerseOne{Ⅰ}Aye Lebanoni, igora ebisieri biao,

\par }{\Q erinde omorero osambe emecharake yao.


\par }{\Q \VS{Ⅱ}Aye omotarakwa, rera, ekiagera omocharake oiyerigwe inse.

\par }{\Q Emete ere nobonene yasirigwe.

\par }{\Q Inwe emete enga Emealuni ere Basani, rera,

\par }{\Q ekiagera rinani rinoru riaiyerigwe inse.


\par }{\Q \VS{Ⅲ}Tegerera moigwe buna abarisia bakorera

\par }{\Q bono ekero obonene na obuya bwabo bwasirigwe!

\par }{\Q Tegerera moigwe buna chindo chinsae chikoruma

\par }{\Q bono ekero rinani rinoru ria Yorodani riasirigwe!


\par }{\SH Abarisia babere
\par }
{\PP \VS{Ⅳ}Aya naro Omonene, Nyasae one, agoteeba: “Risia riicho rie ching’ondi echio chiachikeirwe konyenywa.

\VS{Ⅴ}Abanto bagochigora nigo bagochinyenya, tibari korora ng’a mbare nokomocha, na abwo bagochioonia nigo bagoteeba: Omonene atogigwe, ekiagera twenyoreire obonda obonge. Nonya nabarisia babo abanyene tibari gochirorera amaabera.


\par }{\PP \VS{Ⅵ}“Bono tinkogenderera kororera abanto b’ense eye amaabera. Naama! Nindue kera oyomo agwe ase okoboko kw’oyomwabo, na ase okoboko kw’omorwoti oye; abarwoti babo mbasarie ense, na inche tingotooria nonya nomonto oyomo korwa ase amaboko abo.” Nabo Omonene agoteeba.


\par }{\PP \VS{Ⅶ}Ase ayio nkaba nkorisia riicho rie ching’ondi chiria chiarenge gochia konyenywa, ee, ching’ondi chiria chiachandegete. Nkaimokia chinyimbo ibere, eyemo nkayeroka “Ogwancherwa” na eyende “Obomo”. Erio nkaba nkorisia ching’ondi chiria.

\VS{Ⅷ}Ngasiria abarisia batato ase omotienyi oyomo. Erio nkagechigwa ne ching’ondi chiane, nachirochio chikangecha.

\VS{Ⅸ}Erio ngateba: “Inche tinkobarisia inwe rinde. Oyo ogokwa, tiga akwe, na oyo ogosirigwa, tiga asirigwe, na abatigari babe bakorianana.”

\VS{Ⅹ}Erio nkaimokia enyimbo eria yane yarenge korokwa “Ogwancherwa”, nkayebuna, na igo ngasaria okobwatana kwane kw’ogotianania okwo konya nakorire nabaanto bonsi.

\VS{Ⅺ}Ase ayio okobwatana koria kogasarigwa ase rituko riria, ne ching’ondi chiria chiachandegete, chiria chiansemeretie chikamanya ng’a ring’ana riria riakoretwe nigo riarwete ase Omonene.

\VS{Ⅻ}\XREF{}{{\XO Ⅺ:Ⅻ }{\XO{11:12:
}}{\XT{Mat 27:9,10}}}\XREF{}{{\XO Ⅺ:Ⅻ }{\XO{11:12:
}}{\XT{Mat 26:15}}}Erio ngateebia abanto baria: “Onye morooche ng’a mbuya, ing’a eng’eria yane; onye taibo, yegache.” Barabwo bakarenga chitaabu chi’echifeta emerongo etato chikaba eng’eria yane.


\par }{\PP \VS{ⅩⅢ}Omonene aganteebia “Chirute ase omokori chinyongo.” (Rigori eri rinene nakoreretwe nabaanto baria.) Erio nkaimokia chitaabu chiria chi’echifeta emerongo etato, ngachiruta ase enyomba y’Omonene, ase omokori chinyongo oria.

\VS{ⅩⅣ}Nyuma y’ayio nkabuna enyimbo eria ya kabere yarenge korokwa “Obomo,” na igo ngasaria okoigwana kwarenge ase egati y’Abayuda na Abaisraeli.


\par }{\PP \VS{ⅩⅤ}Erio Omonene aganteebia, “Bono imokia ebikorero bi’omorisia oyio otagwenereti kende.

\VS{ⅩⅥ}Rora, nkorenta nde omorisia ase ense eye oyio otari gwechandera ching’ondi echio chigochia gokwa, gose korigia chinsiru, gose korwaria echiabunekire, gose korageria echire buya, korende nigo ararie chinyama chi’echire chinoru na achimiora‐miorie nonya nebitaago biabo.

\VS{ⅩⅦ}Obobe nobwaye omorisia oyio otagwenereti, oyio ogotiga riicho rie ching’ondi! Tiga omoro oake okoboko kwaye na eriso riaye ria borio. Tiga okoboko kwaye kwome pa, na eriso riaye ria borio riukore kegima!”




\par }\Chap{Ⅻ}{\SH Ogotoorigwa kwa Yerusalemu kogochi‐gocha
\par }
{\PP \VerseOne{Ⅰ}Eri n’ering’ana rikong’u ri’Omonene igoro y’Abaisraeli: Aya naro Omonene agoteeba, oyio oramborete igoro chionsi na akabeeka oboroso bw’ense, oyio otongete omoika ime ase omonto:

\VS{Ⅱ}“Rora, inche nigo inde ang’e gokora Yerusalemu obe buna egekombe kere nekenyugwa kegotindia ase abanto bonsi bamenyete ase chinsemo chiaye chionsi, boigo nkebanyore Abayuda ekero Yerusalemu orache koboerwa.

\VS{Ⅲ}Ekero engaki eyio eraike, ninkore Yerusalemu obe buna rigena ririto ase abanto bonsi; bonsi abarateeme korietweka mbateke chingoma abanyene. Abanto b’ebisaku bionsi bi’ense nabasangererekane amo bayoumokere.

\VS{Ⅳ}Ase engaki eyio nindutere kera ebarasi omoondoko, na omonto oyeriinete abe ebarimo. Korende nimbe ndigereretie na korenda Abayuda, ekero ndaukorie chibarasi chi’abaanto b’ebisaku.” Nabo Omonene atebiire.

\VS{Ⅴ}Erio abagaambi b’egesaku ki’Abayuda mbetebie ase chinkoro chiabo ime: “Abanto bamenyete Yerusalemu nigo babwate chinguru goetera ase Omonene bw’Emeganda, Nyasae obo.


\par }{\PP \VS{Ⅵ}“Ase engaki eria ninkore abagaambi b’egesaku ki’Abayuda babe buna orogio rore nomorero ogosamba chinko, naende buna ekieri ki’omorero ogosamba emesaima y’amasakwe. Barabwo mbasambe abanto bonsi bamenyete ase chinsemo chiabo chionsi, basirie aande onsi, ensemo ya borio na eya bomosi, korende Yerusalemu nogenderere kobeera ase ore bono.


\par }{\PP \VS{Ⅶ}“Inche Omonene nintoorie obomenyo bw’Abayuda ritang’ani, erinde abanto b’enyomba ya Daudi, na aba Yerusalemu, tibaabaisa gwetogia ng’a mbare nobonene igoro y’Abayuda.

\VS{Ⅷ}Ase engaki eyio Omonene nakengere abanto bamenyete Yerusalemu, erinde oyore omworo mono ase egati yabo abe buna Daudi, na abanto b’enyomba ya Daudi babe buna Nyasae, ee, buna omomalaika bw’Omonene oyo obatang’aine.

\VS{Ⅸ}Ase engaki eyio ninganie gosiria abanto b’ebisaku bionsi barache korwania Yerusalemu.


\par }{\PP \VS{Ⅹ}\XREF{}{{\XO Ⅻ:Ⅹ }{\XO{12:10:
}}{\XT{Yoh 19:37; Okom 1:7}}}\XREF{}{{\XO Ⅻ:Ⅹ }{\XO{12:10:
}}{\XT{Mat 24:20; Okom 1:7}}}“Ning’umorere abanto b’enyomba ya Daudi, na aba Yerusalemu, omoika bw’amaabera na ogosaba. Ekero barandigererie mbarore oyo babetete babe bakondeera, buna omonto okoreera omwana oye omomoima; mbandeere bare nobororo buna obw’omonto okoreera omwana oye omotangi.

\VS{Ⅺ}Ase engaki eyio, ebirero ebirabe ime ya Yerusalemu mbibe ebinene buna ebio biabeete igoro ya Hadadi‐Rimoni agwo ase ense omweya ya Megido.

\VS{Ⅻ}Abanto b’ense eye mbeumie, kera eamate ase ensemo yaye; eamate y’enyomba ya Daudi ensemo yaye, na abakungu babo ensemo yabo; eamate y’enyomba ya Nathani ensemo yaye, na abakungu babo ensemo yabo;

\VS{ⅩⅢ}eamate y’enyomba ya Lawi ensemo yaye, na abakungu babo ensemo yabo; eamate ya Simei ensemo yaye, na abakungu babo ensemo yabo;

\VS{ⅩⅣ}chiamate chionsi chiatigaire chieumie, kera eyemo ensemo yaye, na abakungu babo ensemo yabo.




\par }\Chap{ⅩⅢ}{\PP \VerseOne{Ⅰ}“Ekero engaki eyio eraike, ensoko netuboke ase abanto b’enyomba ya Daudi, na ase abanto ba Yerusalemu, erinde basibigwe korwa ase ebibe biabo, na ogotacheneka kwabo.

\VS{Ⅱ}Ase engaki eyio ninsirie amarieta ’emegwekano egosasimwa ase ense eye, tagwatorwa naende nonya ng’ake. Boigo nindusie ababani amo n’Omoika bw’ogotacheneka korwa aiga.” Nabo Omonene bw’Emeganda agoteeba.

\VS{Ⅲ}Nigo erabe ng’a omonto aise kooroka kobana, ng’ina na ise abwo bamoiborete bamoteebie, “Aye tokonyara koba moyo, ekiagera nigo okobana oborimo ase erieta ri’Omonene.” Ekero omonto oyio agendererete kobana, abaibori abwo baye mbamobete ritimo.

\VS{Ⅳ}Ase engaki eyio kera omobani nabe nobosooku ase amaroro aye ekero akobana; gose onde takobeeka eganchwa eroiseirie amarionya ase okong’aina abanto.

\VS{Ⅴ}Kera oyomo obo nigo arakane atebe: Inche tindi omobani, korende nigo inde omoremi, ekiagera korwa obwana bwane nigo nagoretwe ngakorwa omosomba.

\VS{Ⅵ}Omonto karamoborie, “Ng’ai kwanyorete ebimanyererio ebi bie chingoma bire ase amaboko ao?” Ere nairanerie, “Ebi nigo nabinyorete korwa ase enyomba y’abwo inyanchete.”


\par }{\SH Ogochika kw’ogoita omorisia o Nyasae
\par }
{\PP \VS{Ⅶ}\XREF{}{{\XO ⅩⅢ:Ⅶ }{\XO{13:7:
}}{\XT{Mat 26:31; Mar 14:27}}}Omonene bw’Emeganda nigo agoteeba iga: “Aye omoro, imoka orwanie omorisia one, oyio ore oyomo nainche. Aka omorisia oyio, erinde ching’ondi chiserebekane; erio inche ing’onchore okoboko kwane igoro ya chiria chire chindeu.”

\VS{Ⅷ}Ee, inche Omonene nigo ngoteeba iga: “Nigo erabe ng’a chinsemo ibere ase isato chi’abwo bamenyete ase ense eria mbaitwe basirigwe, korende ensemo eyemo y’abwo netigare ere moyo.

\VS{Ⅸ}Abanto b’ensemo eyio eyemo ya isato nimbaetie ase omorero ime, mbasibie buna efeta egosibigwa, na mbateeme buna etaabu egoteemwa. Barabwo mbarangerie erieta riane ng’a batoorigwe, na inche nimbaigwe. Inche nintebe: Abanto abwo nabaane. Barabwo mbairanerie: Omonene nere Nyasae oito.”




\par }\Chap{ⅩⅣ}{\SH Yerusalemu na abanto b’ebisaku
\par }
{\PP \VerseOne{Ⅰ}Rora, rituko ri’Omonene ngocha rire, ekero ebinto biaino birasakorwe biatananerwe agwo ase egati yaino.

\VS{Ⅱ}Inche Omonene ninsangererie abanto b’ebisaku bionsi bache korwania Yerusalemu. Omochie oyio nobugwe, ne chinyomba chisakorwe, na abakungu bakorerwe ay’obosooku. Ekeng’ese ki’abaanto b’omochie oyio mbairwe ase obosomba, korende abaratigare tibagosirigwa korwa ase omochie oyio.

\VS{Ⅲ}Erio Omonene nasoke arwanie ebisaku ebio, buna arwanete kare ase rituko ri’esegi.

\VS{Ⅳ}Ase rituko erio Omonene natenene ase Egetunwa ki’Emezeituni kerochie Yerusalemu ensemo ya moocha. Egetunwa ekio ngetandoke ase chinsemo ibere korwa moocha goika bosongo, ne rikura rigare naribe ase egati‐gati; agwo ekeng’ese ekemo ki’egetunwa ekio ngesuke gochia sugusu, na ekende gochia Irianyi.

\VS{Ⅴ}Inwe imotame moetere ase rikura riria rire ase egati y’ebitunwa biane, ekiagera nigo riraikere Aseli, ee, nabo moratame buna mwatamete ekero omotengecho bw’ense obete ekero Uzia arenge omorwoti bw’Abayuda. Ase engaki eyio Omonene, Nyasae one, nachiche amo nabachenu bonsi.


\par }{\PP \VS{Ⅵ}Ase rituko erio omobaso tokobara, obokendu mbobeo.

\VS{Ⅶ}Naribe rituko ritari buna amatuko ande, rimanyekanete n’Omonene, tirikoba omobaso gose obotuko. Ase rituko erio oborabu nabobe ekero kia mogoroba.


\par }{\PP \VS{Ⅷ}\XREF{}{{\XO ⅩⅣ:Ⅷ }{\XO{14:8:
}}{\XT{Ezek 47:1; Yoh 7:38; Okom 22:1}}}Ase rituko erio amaache are moyo nasoke korwa Yerusalemu. Ekeng’ese ki’amaache ayio agende gochia ase Enyancha ya Moocha, na ekeng’ese kende gochia ase Enyancha ya Bosongo. Nagenderere goeta ase chingaki chie riberera na echi’obokendu.

\VS{Ⅸ}Omonene nabe omorwoti bw’ense engima. Ase engaki eyio Omonene nere orabe ere bweka, na erieta riaye ribe rirorio rioka.


\par }{\PP \VS{Ⅹ}Ekero ekio ense eye yonsi neonchorwe ebe ense omweya korwa Geba goika Rimoni, Irianyi ya Yerusalemu. Korende Yerusalemu oro nogenderere kobeera igoro agwo aase aye, korwa ase Egeita kia Benjamini goika ase Egeita kie Ritang’ani, na goika ase Egeita gi’Ekoona, na korwa ase Omorobiri bwa Hananeli goika ase ebimitero bi’edivai bi’omorwoti.

\VS{Ⅺ}\XREF{}{{\XO ⅩⅣ:Ⅺ }{\XO{14:11:
}}{\XT{Okom 22:3}}}Abanto mbamenye Yerusalemu, okoragererigwa tigokobao, ekiagera omochie oyio nigo orabe n’obotoereru.


\par }{\PP \VS{Ⅻ}Amaakwa aya naro Omonene ararue ase abanto abwo bonsi barache korwania abanto ba Yerusalemu: Chinyama chi’emebere yabo nchigunde ekero bagendererete gotenena namagoro abo, na amaiso abo nagunde ekero are ase chinyongo chiabo ime, ne chimeme chiabo inachigunde ase emenwa yabo ime.


\par }{\PP \VS{ⅩⅢ}Ase engaki eyi’Omonene nabarentere obotantanu, abanto mbaonchokerane, baitane kera oyomo noyomwabo.

\VS{ⅩⅣ}Nonya n’Abayuda mbarwanie abanto ba Yerusalemu. Obotenenku obonge bwe chitaabu, ne chifeta, ne chianga, mbosangererigwe korwa ase abanto b’ebisaku bionsi bamenyete ase chinsemo chionsi.


\par }{\PP \VS{ⅩⅤ}Amaakwa amabe buna ayio nache boigo ase chibarasi, ne chibarasi, ne chingamia, ne chitigere, ne ching’iti chinde chionsi chire ase ebitwori biabo.


\par }{\PP \VS{ⅩⅥ}\XREF{}{{\XO ⅩⅣ:ⅩⅥ }{\XO{14:16:
}}{\XT{Abal 23:39-43}}}Erio omonto onde bwensi oratigare ore moyo korwa ase abanto b’ebisaku abwo bachete korwania abanto ba Yerusalemu nabe ogotiira omwaka ase omwaka gochia gosasiima Omorwoti, nere Omonene bw’Emeganda, naende narende Amatuko Amanene ay’Ebigutu.

\VS{ⅩⅦ}Onye abanto b’egesaku kende gionsi kere ase ense bakwanga kogenda Yerusalemu gosasiima Omorwoti, nere Omonene bw’Emeganda, rirorio embura tegotwa ase ense yabo.

\VS{ⅩⅧ}Onye abanto ba Misiri tibagotiira gochia aroro gosasiima, nabarabwo nababorwe embura. Ayio naro amaakwa Omonene arae abanto bonsi abatari gotiira gochia korenda Amatuko Amanene ay’Ebigutu.

\VS{ⅩⅨ}Ekio nakio kerabe egesusuro ase Abamisiri na ase abanto b’ebisaku bionsi, abwo baraange gotiira gochia korenda Amatuko Amanene ay’Ebigutu.


\par }{\PP \VS{ⅩⅩ}Ase engaki eyio chindege chisungeire chibarasi nchirikwe amang’ana aya: “Chinchenu, chiatananirwe ase Omonene,” ne chinyongo chire ase enyomba y’Omonene nchibe chinchenu buna ebitaabo bire ase egesasiimero.

\VS{ⅩⅪ}Kera enyongo ere Yerusalemu, na ase ense y’Abayuda, nebe enchenu ase Omonene bw’Emeganda, erinde kera oyomo okorua ekeng’wanso achiche gochioyia aiyekere chinyama chi’ekeng’wanso. Ase engaki eyio omoonchoreria\FTNT{*}{{\FR ⅩⅣ:ⅩⅪ }{\FR{14:21
}}{\FK{Omoonchoreria:
}}{\FT{Omokanani}}} takogenderera koba ase enyomba y’Omonene bw’Emeganda.

\par }