\NormalFont\ShortTitle{MALAKI}

{\MTB EGETABU KIA

\par }{\MT MALAKI

\par }{\IMT Ogochaakera

\par }{\IP Egetabu eke kia Malaki nigo gekageire korikwa ase omwaka ogatano nyuma Hekalu ya Yerusalemu yaagachirwe oboyia.

\par }{\IOT Okobagwa kw’egetabu eke

\par }{\IO Ebibe bi’Abaisraeli
{\IOR{1:1—2:16}}

\par }{\IO Ekiina kia Nyasae na amaabera aye
{\IOR{2:17—4:6}}



\par }\ChapOne{Ⅰ}{\PP \VerseOne{Ⅰ}Aya naro amang’an’Omonene atomerete Abaisraeli goetera ase Malaki.


\par }{\SH Obwanchani bw’Omonene ase Abaisraeli
\par }
{\PP \VS{Ⅱ}\XREF{}{{\XO Ⅰ:Ⅱ }{\XO{1:2:
}}{\XT{Abar 9:13}}}\XREF{}{{\XO Ⅰ:Ⅱ }{\XO{1:2:
}}{\XT{Isaya 34:5-17; 63:1-6; Yer 49:7-22; Ezek 25:12-14; 35:1-15; Amos 1:11,12; Obad 1:1-14}}}Omonene nigo agoteeba iga: “Inche nimbanchete inwe.”

\par }{\PP Korende inwe nigo mokoboria: “Inaki otwanchete?”

\par }{\PP Omonene nigo akoiraneria, “Inee! Esau tarenge oyomwabo Yakobo? Inche nigo namwanchete Yakobo,

\VS{Ⅲ}na nkaba ’ngechete Esau na ’ngasaria ense yaye y’ebitunwa ekaba erooro, na omwando oye ’nkaa chisese chi’orosana chikamenyao.”


\par }{\PP \VS{Ⅳ}Abaedomu kobarateebe: “Nonya twaakirwe, ngochia tore koagaacha naende aase aria asaretigwe agatigara bosa.” Korende Omonene bw’Emeganda nigo agoteeba iga: “Nabo baranyare koagaacha naende, korende inche goika ’ntagore amaagacho ayio, erinde ense eyio erokwe ey’abakori amabe, abwo inche Omonene inde nendamwamu ase bare kogenderera botambe.”


\par }{\PP \VS{Ⅴ}Namwerorere amang’ana ayio namaiso aino; erio moteebe: “Omonene nigo are omonene nonya nisiko y’ense y’Abaisraeli.”


\par }{\SH Omonene ogotogonyera abakuani
\par }
{\PP \VS{Ⅵ}Omonene Nyasae bw’Emeganda nigo agoteeba iga: “Omwana nigo asigete ise, na omosomba nairogete omonene oye. Onye inche inde iso oino, amasikani aino ase ’nde, ng’ai are? Na onye inde omonene, okonyiroka kwaino, ng’ai kore? Inwe abakuani nigo mochaayete erieta riane, naende nigo mokoboria: Nase enchera ki tochaayete erieta riao?

\VS{Ⅶ}Nimbatebie: Nigo mokorenta ase egesasiimero kiane okoruegwa kw’endagera gotari ogochenu. Erio mwaboria: Nase inchera ki twagokorire oyotachenegeti. Nimbairanerie: Nase okorengereria ng’a emesa y’ane inche Omonene ney’ogochaaywa.

\VS{Ⅷ}\XREF{}{{\XO Ⅰ:Ⅷ }{\XO{1:8:
}}{\XT{Okoir 15:21}}}Inee! Ekero mokorua eng’iti eukorete koba ekeng’wanso, ayio tari bobe? Gose ekero mokorua eye eremarete, gose endwaire, ayio tari bobe? Moraisa korua eng’iti buna eyio ase omogabana oino, Inee, nagokigwe nainwe, gose abanchererie?” Nabo Omonene bw’Emeganda akoboria.


\par }{\PP \VS{Ⅸ}“Inwe abakuani, sorora Nyasae, erinde atororere amaabera. Inee! Naroreire onde bwensi oino amaabera, ekero mokorua okoruegwa konga buna okwo korwa ase amaboko aino?” Nabo Omonene bw’Emeganda akoboria.

\VS{Ⅹ}Naende Omonene bw’Emeganda nigo agoteeba iga: Onye ndiria arenge gotoka omonto nonya noyomo korwa ase more asieke ebisieri bie Hekalu, erinde timobaisa kogenderera gouta omorero ase egesasiimero kiane bosa, ekiagera tingokiri nainwe, gose tingwancha ebing’wanso korwa ase amaboko aino.

\VS{Ⅺ}Korwa ekero erioba rigosoka goika ekero rikorimera, erieta riane nigo rigendererete koba rinene ase egati y’ abanto b’ebisaku, na ase kera aase ubani egosambwa ase erieta riane, na okoruegwa gochenegete gokorentwa. Ee, erieta riane nigo rigendererete koba rinene ase egati y’ abanto b’ebisaku. Nabo Omonene bw’Emeganda agoteeba.

\VS{Ⅻ}“Korende inwe nigo mokorikora ribe eritachenegeti ekero mogoteeba ng’a emesa y’ane yakorirwe koba eyetachenegeti na gochaaya okoruegwa gokorentwa aroro.

\VS{ⅩⅢ}Inwe nigo mogoteeba: Amang’ana aya atorosirie, naende mwagenderera gonchaaya inche Omonene bw’Emeganda. Nigo mokondetera eng’iti eurereirie, gose eye eremarete, gose erwarete, ebe ekeng’wanso. Inee! Ninyare gwanchera ebinto buna ebio korwa ase amaboko aino?” Nabo Omonene akoboria.

\VS{ⅩⅣ}“Oragereriigwe omonto oria omong’ainereria obwate emingichi ase riicho riaye, eyio ariete eira ng’a ayerue, korende orenta ase ’nde inche Omonene eng’iti eng’ao ere n’ekemocho ase omobere oye. Inche nigo inde omorwoti omonene, na erieta riane nigo rire eri’okoirokwa ase egati y’ abanto b’ebisaku.” Nabo Omonene bw’Emeganda agoteeba.




\par }\Chap{Ⅱ}{\PP \VerseOne{Ⅰ}“Bono inwe abakuani, amang’ana aya nigo achiikirwe ase more.

\VS{Ⅱ}Omonene bw’Emeganda nigo agoteeba iga: Onye timogotegerera amang’ana ayio na koyabeka ase chinkoro chiaino ime, erinde mosike erieta riane, rirorio nindete okoragererigwa ase more, ndagererie ogosesenigwa kwaino. Ee, naikire koragereria ogosesenigwa okwo, ekiagera timori kobeeka amang’ana ayio ase chinkoro chiaino.

\VS{Ⅲ}Nintogonyere ororeria rwaino, nintube amaiso aino n’esike ye ching’iti echio mokorua chibe ebing’wanso. Abanto mbaabarente baababeeke ase esike eyio.

\VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{Omob 3:11-13}}}Erio nario moramanye ng’a inche nabachiikerete amang’ana ayio, erinde okobwatana kwane kw’ogotianania nakorete na Lawi kogenderere kobao botambe. Nabo Omonene bw’Emeganda agoteeba.


\par }{\PP \VS{Ⅴ}\XREF{}{{\XO Ⅱ:Ⅴ }{\XO{2:5:
}}{\XT{Omob 25:12}}}“Okobwatana kw’ogotianania nakorete nere nokw’obogima na omorembe. Okwo nigo namoete, erinde anyiroke. Ere akanyiroka, akaba okoiguswa ase engencho y’erieta riane.

\VS{Ⅵ}Amorokererio amaronge nigo arenge ase omonwa oye, na obobe tibwanyorekanete ase ebikoba biaye. Nigo abeete ogotaara nainche ase omorembe na oboronge, na akaonchora abanto abange korwa ase ebibe.

\VS{Ⅶ}Ebikoba bi’Omokuani goika birende chisemi, na abanto barigie okworokererigwa korwa ase omonwa oye, ekiagera nigo are omotomwa one inche Omonene bw’Emeganda.


\par }{\PP \VS{Ⅷ}“Korende inwe mwagobeire korwa ase enchera, mwagerire abanto abange bagochirwe ase engencho y’amorokererio aino; ase igo mwasaririe okobwatana kw’ogotianania okwo nakorete na Lawi. Nabo Omonene bw’Emeganda agoteeba.

\VS{Ⅸ}Inwe mwangire kobwatia chinchera chiane; nigo mogwanchereria abanto ekero mokworokereria amachiiko. Ase ayio nimbatige mochaaywe na gokeeigwa ase amasio y’ abanto bonsi.”


\par }{\SH Abanto batari abegenwa ase Nyasae
\par }
{\PP \VS{Ⅹ}Inee! Intwe twensi titobwati Tata oyomo? Tari ere Nyasae oyomo ototongete? Nase ki rende totari abegenwa intwe ase intwe? Nase ki togosaria okobwatana kw’ogotianania okwo Nyasae akorete ne chisokoro chiaito?

\VS{Ⅺ}Abayuda bakorire aya atari ay’obwegenwa, na ay’okogechia akorirwe ase egati y’Abaisraeli, na ase Yerusalemu, ekiagera Abayuda baturutumbire\FTNT{*}{{\FR Ⅱ:Ⅺ }{\FR{2:11
}}{\FK{Baturutumbire:
}}{\FT{engencho yaye basaririe esiko}}} Obomenyo Obochenu bw’Omonene, banyuomire abaiseke b’ abanto bagosasiima enyasae engeni.

\VS{Ⅻ}Omonene nasirie korwa ase chinyomba chia Yakobo onde bwensi ogokora amang’ana ayio karabe Omwarimu gose omworokigwa, nonya noyokorenta ekeng’wanso ase Omonene bw’Emeganda.


\par }{\PP \VS{ⅩⅢ}Amang’ana ande mogokora naya: Nigo mogotuba egesasiimero kia Omonene n’amariga aino, mwaba mokorera na kweumia, na ase ayio Omonene tagwanchera ebing’wanso bikorwa ase amaboko aino nonya ng’ake, gose takogokigwa nabirobio.

\VS{ⅩⅣ}Inwe nigo mokoboria: “Nase ki atari kobianchera?” Nekiagera Omonene arenge kirori ase egati yao na omokungu bw’obosae bwao, oyio aye otari omwegenwa ase are, nonya ore omokiare oo, na omokungu oo ase okobwatana kw’ogotianania.

\VS{ⅩⅤ}Omonto oyomo takorete bo, oria omoika ogendererete gotigara ime yaye. Ninki oria oyomo aganetie? Nigo aganetie ororeria rwatananwe robe orwa Nyasae. Ase engencho eyio, mwerende mono, erinde onde tabaisa koba oyo otari omwegenwa ase omokungu bw’obosae bwaye.

\VS{ⅩⅥ}Omonene, Nyasae bw’Abaisraeli, nigo agoteeba iga: “Inche nigo ngechete ogotigana, naende nigo ngechete ng’a omonto nigo agwetuba obotindi buna agwetuba eyanga.” Nabo Omonene bw’Emeganda agoteeba.

\par }{\PP Ase engencho eyio mwerende timobasa koba abatari abegenwa.


\par }{\SH Rituko ri’ekiina nigo rire ang’e
\par }
{\PP \VS{ⅩⅦ}Inwe mwarosirie Omonene n’amang’ana aino. Nigo mokoboria: “Inaki twamorosirie?” Nekiagera mogoteeba ng’a kera omonto ogokora ebibe nigo are omuya ase obosio bw’Omonene, naende ng’a Omonene nigo akogokigwa nere. Naende mwaboria; “Ng’ai Nyasae oyio okonacha ebiina are?”




\par }\Chap{Ⅲ}{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Mat 11:10; Mar 1:2; Luk 1:76; 7:27}}}Omonene bw’Emeganda nigo agoteeba iga: “Rora, nintome omotomwa one andoiserie enchera, n’Omonene oyio mokorigia nache mobosokano ase Hekalu yaye; nere omotomwa bw’okobwatana kw’ogotianania oyio moganetie. Ee, ngocha are.”


\par }{\PP \VS{Ⅱ}\XREF{}{{\XO Ⅲ:Ⅱ }{\XO{3:2:
}}{\XT{Yoel 2:11; Okom 6:17}}}Korende ning’o oranyare gotenena koremereria rituko ri’Omonene, na ning’o oranyare gotenena ase ogwekengera ekero akooroka? Ere nigo anga buna omorero bw’omoturi ebioma, na buna esabuni y’omosibia chianga.

\VS{Ⅲ}Ere naikaranse buna oyo ogosamba na gosibia chifeta. Ere nachene Abalawi, abasibie buna chitaabu ne chifeta chigosibigwa, erinde banyare korua ebing’wanso bi’oboronge ase Omonene.

\VS{Ⅳ}Erio ebing’wanso bi’Abayuda, na ebi’ abanto ba Yerusalemu, bigokie Omonene, buna ase amatuko aria a kare, na ase emiaka ya kare.


\par }{\PP \VS{Ⅴ}Omonene bw’Emeganda nigo agoteeba iga: “Nimbaike ang’e ase okonacha ekiina. Nimbe kirori omwango igoro y’abarogi na abatomani, na abagotiana oborimo, na abagokorera abarikwa emeremo bobe ase okobarina ching’eria chiabo, na abagokorera ababoraka ne chintakana bobe, na abakoonchorana oboronge bw’abamenyi, korende tibanyirogeti.


\par }{\SH Ogoakana ensemo ya ikomi
\par }
{\PP \VS{Ⅵ}“Inche Omonene tindi koonchoka, na ase engencho eyio, inwe ab’ororeria rwa Yakobo timwasiretigwe.

\VS{Ⅶ}Korwa ase amatuko e chisokoro chiaino inwe mwagoberete mogatiga emeroberio y’ane echiikire, timwayebwatete. Bono inche Omonene bw’Emeganda nigo ngoteeba iga: Ing’iranera, nainche nimbairanere. Korende inwe nigo mokoboria: Tokoiranere ase inchera ki?

\VS{Ⅷ}Inee! Omonto nanyare konyibera inche Nyasae ebiane? Korende inwe mwanyibeire ebiane. Inwe nigo mokoboria: Ninki twakoibeire? Mwanyibeire ensemo ya ikomi na okoruegwa konde.

\VS{Ⅸ}Mwaragererigwe nokoragererigwa, ekiagera inwe egesaku eke gionsi mwanyibeire ebiane.

\VS{Ⅹ}\XREF{}{{\XO Ⅲ:Ⅹ }{\XO{3:10:
}}{\XT{Abal 27:30; Omob 18:21-24; Okoir 12:6; 14:22-29; Neh 13:12}}}Inwe renta ensemo ya ikomi eng’ikeranu ase ekungo y’enyomba y’ane, erinde endagera ebe ase enyomba y’ane. Ase enchera eyio inwe monteeme gose tinkobaigorera ebibao bia igoro mbaumorere ogosesenigwa okonge mono gotari korengeka. Nabo inche Omonene bw’Emeganda ngoteeba.

\VS{Ⅺ}Nintogonyere ebigosaria okwama kwe riroba riaino, tibigosaria, gose amasabibu aino takoaroroka kaare amarere. Nabo inche Omonene bw’Emeganda ngoteeba.

\VS{Ⅻ}Erio abanto b’ebisaku bionsi inabaabaroke abasesenirie, ekiagera ense yaino n’ebe y’okogokia. Nabo inche Omonene bw’Emeganda ngoteeba.”


\par }{\SH Eira ya Nyasae y’amaabera
\par }
{\PP \VS{ⅩⅢ}Omonene nigo agoteeba iga: “Inwe mwakwanire amang’ana amakong’u igoro y’ane. Korende nigo mokoboria: Mang’ana ki amakong’u twakwanire igoro yao?

\VS{ⅩⅣ}Inwe mwateebire: Okomokorera Nyasae, ayio namang’ana abosa. Mbuya ki twanyorire ase okobwata amachiiko aye, gose ase ogotaara ase obosio bw’Omonene bw’Emeganda tore nomoichano?

\VS{ⅩⅤ}Bono nigo tokoroka abwo bare abaenenu ng’a mbasesenirie. Abakori amabe nabwo bagendererete konyora amaya; tari ayio oka, korende nonya nekero bagoteema Nyasae nigo bagokonywa.”


\par }{\PP \VS{ⅩⅥ}Erio abanto abwo bamoirogete Omonene bakaba bagokwana barabwo ase barabwo; Omonene agategerera, akaigwa amang’ana abo, na egetabu y’ekeinyorio ekarikwa ase obosio bwaye ase okoinyora abwo bamoirogete na barengereretie igoro y’erieta riaye.

\VS{ⅩⅦ}Omonene bw’Emeganda nigo agoteeba iga: “Abanto aba mbabe abanto bane bori ase rituko erio ndakore ring’ana, nimbarorere amaabera buna omonto akorora amaabera ase omwana oye okomokorera.

\VS{ⅩⅧ}Erio imorore ogwatananeka ase egati y’omonyaboronge na omokori amabe, na ase egati y’oyogonkorera inche Nyasae na oria otari gonkorera.”




\par }\Chap{Ⅳ}{\SH Rituko ri’Omonene ngocha rire
\par }
{\PP \VerseOne{Ⅰ}Omonene bw’Emeganda nigo agoteeba iga: “Rora, rituko ngocha rire rigosamba buna omorero o riko. Erio abanto abaenenu bonsi, na abakori amabe bonsi, ’mbabe buna obonyansi obwomo, n’erituko erio rigocha nigo rirabasambe kegima, tirigotiga omori gose orosagia.

\VS{Ⅱ}Korende ase more inwe abamoirogete erieta riane, erioba ri’oboronge ’ndioroke rire nokogwenia inse ye chimbaaba chiaye. Inwe inamosoke mobe mogotiratiria buna chimori ekero chigosokigwa korwa ase obweri.

\VS{Ⅲ}Ase rituko erio ’ndakore ring’ana erio, inwe imotiringe abakori amabe n’amagoro aino, na barabwo ’mbabe buna ribu.” Nabo Omonene bw’Emeganda agoteeba.


\par }{\PP \VS{Ⅳ}“Inwe inyora amachiiko a Musa, omosomba one, na emeroberio yonsi namochiigete agwo ase egetunwa kia Horebu, oborokererie Abaisraeli bonsi.


\par }{\PP \VS{Ⅴ}\XREF{}{{\XO Ⅳ:Ⅴ }{\XO{4:5:
}}{\XT{Mat 11:14; 17:10-13; Mar 9:11-13; Luk 1:17; Yoh 1:21}}}“Rora, nimbatomere Elija omobani atang’anere rituko riria rinene ri’Omonene ri’okoondokia ritaracha.

\VS{Ⅵ}Ere nairanie chinkoro chi’abaise gochia ase abana babo, na echi’abana gochia ase abaise, erinde ekero ’ndache timbaisa goaka ense eye nokoragererigwa.”

\par }