\NormalFont\ShortTitle{ESITERI}

{\MTB EGETABU GIA

\par }{\MT ESITERI

\par }{\IP Omogano omweng’e oyio okoereswa buya erio koorokia obobui bwa Nyasae na oborendi bwaye ase abanto baye, boigo n’egesusuro ase ababisa babo. Nigo gekoorokia ense y’Abayahudi n’okomanyekana kwaye ase ebisaku binde. Nigo tokoorokigwa buya mono igoro buna egesusuro ekio kiarenge ekiabo giaonchogete gekaba ekiabaria bare koroberia bobe igoro yabo. Oyo kobua mono ogokwanerwa koba ekerenga ekenene Ahuswero oyio omanyekanete nainde buna Xerxes.

\par }{\IP Egetabu eke nigo kegosomwa ase omoyega o Purimu, korende amang’ana aye tari kobwatekana n’omoyega oyio. Nigo kiarigetwe nyuma y’omwaka 160 BC. Amang’ana ariikire ase Egeitariki nigo akonyorekana ase Ekeyunani korende taiyo ase Ekeiberania.

\par }{\IOT Okobagwa kw’egetabu eke

\par }{\IO Esiteri okoba eting’ana
{\IOR{1:1—2:23}}

\par }{\IO Emeroberio ya Hamani y’ogoita Abayahudi
{\IOR{3:1—5:14}}

\par }{\IO Hamani ogoitwa
{\IOR{6:1—7:10}}

\par }{\IO Abayahudi bakobua ababisa babo
{\IOR{8:1—10:3}}



\par }{\MS ESITERI

\par }\ChapOne{Ⅰ}{\SH OKOIGORERA
\par }
{\PP \VerseOne{Ⅰa}{\IT{Ase omwaka o kabere bwokogamba kw’omorwoti bwogokumia Ausero, rituko ri’eritang’ani ria Nisani, endoto egachera Modekai mosito o Fairi, mosinto o Shimei, mosinto o Kish, bw’egesaku gia Benjamini.}}

\VS{Ⅰb}{\IT{Omoyahudi omonyete ariaa Susa na orenge oyomo bwabanene ase omorwoti.}}

\VS{Ⅰc}{\IT{Nigo arenge oyomo bwa abaoswa abwo omorwoti Nebukadinesaro o Babeli aretete korwa Yerusalemu amo na Jekonia omorwoti o Juda.}}


\par }{\PP \VS{Ⅰd}{\IT{Eye nero endoto yaye. Okorera namariogi boigo nechinkoba, nemetengecho amo nomoochogano gokaigwekana se ense yonsi.
}}

\VS{Ⅰe}{\IT{Chinchoka ibere chikaoroka kera eyemo ere ang’e gokora esegi erio chirochio chigaaka eriogi rinene.}}

\VS{Ⅰf}{\IT{Ase eriogi erio rie chinchoka chiria, kera ense ekebeka ang’e gokora esegi n’ense enchenu.}}

\VS{Ⅰg}{\IT{Rituko riomosunte nokweumia, rituko riobororo nemechando, rituko riomoondoko nogochandeka ase ense!}}

\VS{Ⅰh}{\IT{Ense eria enchenu yonsi nigo yasoetwe nobwoba obonene ase obobe bwayeganyete na kwearigania ase ogokwa, bakarera Nyasae.}}

\VS{Ⅰi}{\IT{Korwa ase okorera kwaye, buna okobuga kwa mache y’ensoko oroche oronene noo rokorwa orio rokoreta amache amange.}}

\VS{Ⅰk}{\IT{Oborabu bogacha buna risase, na baria abaitongo bakaimokererigwa igoro bakabua abanyanguru.}}


\par }{\PP \VS{Ⅰl}{\IT{Ekero abogete korwa ase endoto eye n’amaroro y’emeroberio ya Nyasae, Moredekai akarengereria mono igoro ya amang’ana aya, erio agachaaka korigia mono na komanya engencho y’amang’ana aya.}}


\par }{\SH Okoroberia mamincha y’omorwoti
\par }
{\PP \VS{Ⅰm}{\IT{Modekai nigo amenyete ase enyomba y’oborwoti amo na Bigitana na Teresi abwo barenge abakoreri ase enyomba yoborwoti.}}

\VS{Ⅰn}{\IT{Ekero Modekai anyorete obobisi ng’a aba babere nigo baroberetie goita omorwoti Ausero, ere akamotebia erende nabarobwo.}}

\VS{Ⅰo}{\IT{Omorwoti akarwa ogochika abwo babere bakabwatwa nagochandwa goika bagaitaba ng’a mbaroberetie egokoro ekio, erio barobwo bakang’etwa.}}

\VS{Ⅰp}{\IT{Erio omorwoti akarika amang’ana aya ase egetabu gi’okoinyora, nabo igo na Modekai nere akarika amang’ana ayio.}}

\VS{Ⅰq}{\IT{Erio omorwoti akabeka Modekai koba omoteneneri ase enyomba yoborwoti boigo akamoa ebiegwa ebinge.}}

\VS{Ⅰr}{\IT{Korende Hamani mosinto o Ahamata omoagagi oyio orenge kwegokia okoegerera korwa ase omorwoti akaroberia gokorera Modekai bobe ase ogoakana keria Modekai akorerete baria babere.}}


\par }{\MS I. AUSERO NA VASTI

\par }{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ezra 4:6}}}Amang’ana aya naro akoregete ase amatuko ’Ahaswero, oyio ogamberete chingongo rigana erimo, na emerongo ebere, na isano na ibere (127), gochaakera India goikera Ethiopia.

\VS{Ⅱ}Ase amatuko aria, ekero Ahaswero omorwoti arenge goikaransa ase ekerogo kiaye ki’oborwoti aaria ase eburi ya Susa, amang’ana aya naro arenge gokoreka.


\par }{\PP \VS{Ⅲ}Ase omwaka o gatato bw’okogamba kwaye, agakora omoyega omonene ase abanene bonsi amo nabatang’ani abarenge ase obogambi bwaye. Akarangeria abatang’ani b’abasikari b’Abaayemi, na ab’Abamedia, na abanene amo nabagaambi be chingongo chiaye.

\VS{Ⅳ}Ase engaki entambe y’amatuko rigana erimo na merongo etano n’etato, omorwoti akaba okworokia abanto abwo obonda na obonene bw’oborwoti bwaye, obwo bw’ogosika okonene.


\par }{\PP \VS{Ⅴ}Amatuko ayio kaerire, akaroisia omoyega omonene ase abanto bonsi, abanene na abake, abarenge agwo Susa, omochie omonene. Omoyega oyio okabeera ase eraaro y’egeticha yagiteire, yarenge ase enyomba y’omorwoti, na okagenderera ase amatuko atano na abere.

\VS{Ⅵ}Aase agwo nigo achabeire n’obwari obonge: ebitambaa ebirabu n’ebiare monyinga, bionsi biaroisirie korwa ase egatani. Ebitambaa ebio nigo biasungeire ne chingori chindabu ne chimonyinga, chiaroisirie korwa ase egatani engiya. Chingori echio nigo chiasoirie ase chibonyi chie chifeta chiarenge ase chisiiro chi’amagena amarabu akomeka‐meka ye rigori rinene. Ebiikaransero biaroisirie korwa ase chitaabu ne chifeta nigo biabekire inse aase atichire namagena akomeka‐meka ye rigori rinene, amarabu na amabariri, na ayare buna obonyansi na amamwamu.

\VS{Ⅶ}Ebinyugwa bikabeekwa ase ebikoombe biaroisirie korwa ase chitaabu; kera egekoombe nigo kiaroisetigwe k’obwaye getagwekaini ekende. Edivai ekonyugwa ase enyomba y’omorwoti ekarentwa ase obonge.

\VS{Ⅷ}Omoroberio okabekwa buna ebinyugwa ebio biarenge konyugwa; monto onde tarenge kobetererigwa, ekiagera omorwoti nigo achigete abasoomba baye, abatenenerete enyomba yaye, ng’a batige kera omonto anywe ebinyugwa buna aganetie.


\par }{\SH Ogochaaya gw’enting’ana Vasti
\par }
{\PP \VS{Ⅸ}Ase engaki eyio eyio, Vasti enting’ana, moka omorwoti, nere agakorera abakungu omoyega agwo ase enyomba y’omorwoti Ahaswero.

\VS{Ⅹ}Ase rituko ria gatano na kabere ri’omoyega oyio, omorwoti kanyure edivai akaba n’omosasoko ase enkoro yaye. Ase ayio akarangeria Mehumani na Bisita, Haribona na Bigita, Abagita na Setari, na Karikasi, abasoomba baye batano na babere abagombaetigwe, abwo barenge komokorera ere ase enyomba yaye,

\VS{Ⅺ}akabachiika barente Vasti enting’ana achiche ase obosio bwaye obegete egutwa y’oborwoti. Vasti nigo arenge omokungu omonyakieni mono; ase igo omorwoti akagania amoorokie ase abanto bonsi na ase abanene barenge agwo, erinde bamorore.

\VS{Ⅻ}Abasomba baria b’omorwoti bakairera Vasti amang’ana ayio, korende ere akaanga koigwera ogochika kw’omorwoti. Ayio akagera omorwoti akaba n’endamwamu enene mono, yarenge gwoka ime yaye buna omorero.


\par }{\PP \VS{ⅩⅢ}Nigo yarenge engencho y’omorwoti arigie ogosemigwa korwa ase abanto abang’aini bamanyete amachiiko, naende bamanyete kogamba ebiina. Ase ayio akarangeria abanto abaseemia, baria bamanyete ebimanyererio bie chingaki.

\VS{ⅩⅣ}Abanto anarete koboria botambe nabwo aba: Karisena na Setari, Adimata na Tarisisi, Meresi na Marisena, na Memukani. Aba batano na babere nigo barenge abagaambi korwa ase ense y’Ayemi, na eya Media, naende nabwo barenge nebirogo ebinene ase obogambi bwaye.

\VS{ⅩⅤ}Omorwoti agateebia abanto baria iga: “Inche omorwoti Ahaswero natoma abasoomba abwo baane, nabachiika barente Vasti enting’ana ase’nde, korende ere bwanga koigwera ogochika okwo korwa ase oyio okoretwe omogomba. Inee! Ngento ki agwenerete akorerwe kobwatekana nogochika?”


\par }{\PP \VS{ⅩⅥ}Erio Memukani agateebia omorwoti na abanene bonsi, “Vasti enting’ana tari ng’a n’omorwoti bweka amocheire, korende omocheire abanene bonsi, na abanto bonsi bare ase chingongo chionsi echio aye omorwoti Ahaswero okogambera.

\VS{ⅩⅦ}Ogokora oko enting’ana yakorire goise komanyekana ase abakungu bonsi, nigo koragere abakungu bande bachaye abasacha babo, bateebe: Omorwoti Ahaswero nachiika abasoomba baye barente Vasti enting’ana asare, korende Vasti akaanga, tacha ase omorwoti.

\VS{ⅩⅧ}Rituko ria reero ritaraera, abakungu b’abanene bonsi b’Abaayemi na ab’Abamedia mbabe bakoigwa aya enting’ana yakorire, na igo bagochia koyateebia abanene bonsi ase obogambi, na ogochaayana okonene nigo kogochia koba amo nokoengererania okonene.

\VS{ⅩⅨ}Aye omorwoti koranche orue ogochika kw’oborwoti ng’a Vasti tabaisa kororekana ogocha ase obosio bwao nonya ndinde rionsi, aye omorwoti Ahaswero. Oriike ogochika okwo ase amachiiko y’Abaayemi na ay’Abamedia ariikire, erinde ayio tanyara koonchorwa. Aye omorwoti ochore omokungu omoao obwenerete kobua Vasti, omoe obonene obwo bw’oborwoti.

\VS{ⅩⅩ}Ekero amang’ana y’ogochika okwo kw’omorwoti arararigwe ase oborwoti obo obonene, abakungu bonsi, abanene na abake, mbabe bagosika abasacha babo.”


\par }{\PP \VS{ⅩⅪ}Ogosemia okwo kwa Memukani gokagokia omorwoti amo nabanene bonsi, na omorwoti agakora buna Memukani ateebete.

\VS{ⅩⅫ}Erio agatoma amarube gochia ase chingongo chionsi chi’obogambi bwaye. Amarube ayio akarikwa ase kera orogongo ase okoriikwa kw’engencho y’amariko abo, ase kera egesaku ase omonwa obo, goteeba ng’a kera omosacha abe okogamba ase enka yaye, naende abe ogokwana nabaanto baye ase omonwa bw’egesaku kiaye.


\par }{\MS II: MORDEKAI NA ESITERI

\par }{\SH Esiteri okoba enting’ana
\par }


\Chap{Ⅱ}{\PP \VerseOne{Ⅰ}Nyuma y’amang’ana ayio, ekero endamwamu y’omorwoti Ahaswero yakanyekire, akaba okoinyora igoro ya Vasti, buna akorete, naende buna ogochika kwaruetwe igoro yaye.

\VS{Ⅱ}Erio abasoomba abarenge gokorera omorwoti bakamoteebia: “Tiga abaiseke abekungi abanyakieni barigigwe barentwe asore, aye omorwoti.

\VS{Ⅲ}Aye omorwoti, chora abateneneri ase chingongo chionsi chi’obogambi bwao obachiike basangererie abaiseke abekungi abare abanyakieni, babarente ase enyomba y’abakuungu ere agwo ase eburi ya Susa. Barabwo babekwe inse y’oborendi bwa Hegai, omokoreri oria ogombaetigwe, oyio otenenerete abakungu bamenyete ase enyomba yao. Abaiseke abwo baegwe amaguta abo bakweaka.

\VS{Ⅳ}Omoiseke oria orakogokie aye omorwoti, otige abe enting’ana ribaga ria Vasti.”

\par }{\PP Ogosemia okwo gokagwenera omorwoti, ere agakora buna asemetigwe.


\par }{\PP \VS{Ⅴ}Agwo ase eburi ya Susa, narengeo Omoyahudi oyomo ore korokwa Modekai, mosinto o Yairi, o Simei, o Kisi, bw’ororeria rwa Benjamini.

\VS{Ⅵ}\XREF{}{{\XO Ⅱ:Ⅵ }{\XO{2:6:
}}{\XT{2 Abar 24:10-16; 2 Amg 36:10}}}Modekai oyo nigo arenge oyomo bwa baria bairetwe ase obosomba chingaki chiria omorwoti Yekonia, omorwoti bw’Abayuda, abwo Nebukadinesaro, omorwoti o Babiloni airete ase obosomba amo nabaanto bande.

\VS{Ⅶ}Modekai narerete omoiseke oyomo, omwana o isemoke. Omoiseke oyio nigo arenge korokwa Adasa, na erieta rinde n’Esiteri. Nigo abwate omobere omuya, naende nigo arenge omonyakieni mono. Ekero abaibori baye bonsi bakwete ere agatigara bweka, Modekai akaba akamorera buna omwana oye.


\par }{\PP \VS{Ⅷ}Ekero ogochika koria okoyia kw’omorwoti kwararetigwe, na abaiseke basangereretigwe agwo ase eburi ya Susa, bakabeekwa inse y’oborendi bwa Hegai, oyorenge omorendi bw’abakuungu ase enyomba y’omorwoti; Esiteri nigo arenge oyomo obo.

\VS{Ⅸ}Omoiseke oria akagokia Hegai mono, akanyora ogwancherwa nere. Ase obwango obwo Hegai akamoa amaguta akweaka erinde arorekane ore omonyakieni, na akamoa endagera yamogwenerete. Boigo akaa Esiteri abaiseke batano na babere abachoretwe asare korwa ase enyomba y’omorwoti bakaba bakomokorera. Hegai akaira Esiteri amo nabakoreri baria baye bamenye aase aagiya mono ase enyomba eria y’abakuungu.

\VS{Ⅹ}Bono Esiteri konya taremanyekania ekiagera konya Modekai omosemirie, omokanirie ng’a tabaisa kwemanyekania ase abanto b’ense eria amenyete ng’a ngesaku ki are, gose noyo bw’enyomba ki.

\VS{Ⅺ}Kera rituko Modekai nigo abeete okona‐gotaara ase eraaro, bosio bw’enyomba y’abakuungu baria, erinde amanye buna Esiteri agendererete komenya agwo, na igoro y’obogima bwaye.


\par }{\PP \VS{Ⅻ}Kera oyomo ase abaiseke abwo nigo abeete okweroisia omobere oye ase engaki y’emetienyi ikomi n’ebere. Ase engaki y’emetienyi etano nomo emetang’ani nigo baare koba bakweaka amaguta a manemane, na emetienyi etano nomo ende babe bakweaka amaguta ande agotioka buya ase okweroisia emebere yabo. Erio ekero engaki yaigete; kera omoiseke, oyomo oyomo, akaba okorentwa ase omorwoti Ahaswero.

\VS{ⅩⅢ}Ekero kera omoiseke arenge gochia ase obosio bw’omorwoti, nigo arenge koegwa korwa ase enyomba y’abaiseke baria egento kende gionsi arenge kogania koira.

\VS{ⅩⅣ}Kera omoiseke nigo arenge kogenda ase omorwoti chingaki chia mogoroba, erio ase rituko rikobwatia ekero bwakiire oirana gochia ase enyomba ende y’abakuungu inse y’oborendi bwa Saasigasi, oyorenge omoteneneri bw’abakuungu ba sere‐sere b’omorwoti. Tarenge koirana gochia ase omorwoti eria kabere, otatiga onye omorwoti ogogetigwe nere, naende amorangerie ase ogwatora erieta riaye.


\par }{\PP \VS{ⅩⅤ}Korende ekero engaki y’okogenda ase omorwoti yaigete ase Esiteri, oyio orenge omoiseke bw’Abihaili, ise moke Modekai, oyio omorerete buna omwana oye, taboretie gento kende akoira otatiga ebi Hegai, omosomba bw’omorwoti, oria otenererete abaiseke baria, amosemetie. Bono Esiteri nigo agogetie abanto bonsi baare komoorora.

\VS{ⅩⅥ}Ase ayio, omwaka o gatano na kabere bw’okogamba kw’omorwoti Ahaswero, omotienyi o ikomi okorokwa Tebeti, Esiteri akarentwa ase omorwoti, agwo ase enyomba yaye y’oborwoti.

\VS{ⅩⅦ}Omorwoti akaba ogwancha Esiteri kobua abakungu bande bonsi. Esiteri akamogwenera akanyora obuya n’ogwancherwa ase omorwoti kobua abaiseke bande bonsi abekungi. Omorwoti akamobeekera egutwa y’oborwoti ase omotwe oye, akamobeka akaba enting’ana ribaga ria Vasti.


\par }{\PP \VS{ⅩⅧ}Omorwoti agakora omoyega omonene bw’amasikani ase Esiteri, akarangeria abanene bonsi b’obogambi na abasoomba baye aroro. Boigo akaraareria abanto bakeanerigwe ebango ase ense yaye, naende akarua ebiegwa ebinge buna omorwoti agwenerete akore.


\par }{\SH Modekai na Hamani
\par }
{\PP \VS{ⅩⅨ}Ekero Esiteri, buna abaiseke bande bonsi abekungi, asangererekanete ase engaki ya kabere, Modekai akaba ogoikaransa ase egeita ki’omorwoti.

\VS{ⅩⅩ}Esiteri konya taramanyia abanto b’ense eria ng’a ngesaku ki are, gose noyo bw’enyomba ki. Modekai nigo amosemetie igo, na Esiteri akamoigwera buna konya abeire okomoigwera ekero akinetigwe nere.

\VS{ⅩⅪ}Ase engaki eyio Modekai arenge kobeera agwo ase egeita ki’enyomba y’oborwoti, abasoomba babere b’omorwoti abwo bagombaetigwe, Bigitana, na Teresi, abwo barenge korenda ase egesieri ki’enyomba, bakaba n’endamwamu ase omorwoti, bakarigia enchera y’okomoita.

\VS{ⅩⅫ}Modekai akamanya ayio, akayateebia Esiteri enting’ana, nere akayateebia omorwoti ribaga ria Modekai.

\VS{ⅩⅩⅢ}Obotuki bogakorwa, na amang’ana akanyorekana ng’a n’amaene arenge; abanto baria babere bakabwatwa, bagatongwa ase chimbambo igoro. Amang’ana ayio akarikwa ase obosio bw’omorwoti ase Egetabu ki’amang’ana arenge gokoreka.




\par }\Chap{Ⅲ}{\PP \VerseOne{Ⅰ}Ase engaki enkeigo, amang’ana ayio, omorwoti Ahaswero agakiinia Hamani, mosinto bwa Hamedata Omoagagi\FTNT{*}{{\FR Ⅲ:Ⅰ }{\FR{3:1
}}{\FT{Agagi omorwoti bw’abamerekaiti abanto baye nigo barenge ababisa b’Abaisraeli obobisa bw’amatuko amange}}}, akamoa obonene kobua abanene bande bonsi abarenge amo nere.

\VS{Ⅱ}Omorwoti akarua ogochika ng’a abasoomba baye bonsi barenge kobeera ase egeita kiaye batung’ame bosio bwa Hamani ase okomosasiima. Bonsi bagakora bo, korende Modekai ere akanga gokora bo.

\VS{Ⅲ}Erio abasoomba bande b’omorwoti abarenge kobeera agwo ase egeita bakabooria Modekai, Inee! “Nase ki kwangire koigwera ogochika kw’omorwoti?”

\VS{Ⅳ}Bakaba bagokwana nere rituko ase rituko ng’a aigwere ogochika koria, korende tabeete ogotegerera amang’ana abo. Ere abateebia “inche n’Omoyahudi naende tingotung’amera Hamani”. Ase ayio abasoomba baria bagateebia Hamani, erinde barore gose amang’ana a Modekai nancherwe.

\VS{Ⅴ}Hamani akaba nendamwamu enene mono ekero aroche ng’a Modekai tarenge gotung’ama ase okomosasiima,

\VS{Ⅵ}na ekero amanyete ng’a Modekai n’Omoyahudi orenge, akarora ng’a tari Modekai bweka arae egesusuro, korende ere akaria eira goita Abayahudi bonsi abarenge ase oborwoti bw’Ahaswero.


\par }{\MS III: ABAYAHUDI BAGOSOA ASE EMECHANDO

\par }{\SH Ogochika gokorwegwa ase ogoita na gosiria Abayahudi
\par }
{\PP \VS{Ⅶ}Ase omwaka o ikomi na kabere bw’okogamba kw’omorwoti Ahaswero, omotienyi bw’eritang’ani okorokwa Nisani, Hamani akarwa ogochika obomera bogaakwa obwo bware korokwa Puri, erio banyore rituko na omotienyi arenge gocha goikerania ebirengererio biaye biogoita Abayahudi, erio bagaikera rituko ria ikomi na gatato r’omotienyi o ikomi na kabere okorokwa Adari.


\par }{\PP \VS{Ⅷ}Erio Hamani agateebia omorwoti Ahaswero, “Mbare aa abanto b’egesaku gete besiarerete, bamenyete ase egati y’abanto be chingongo chionsi chi’oborwoti bwao. Amachiiko y’abanto abwo nigo are n’ogwatananeka korwa ase amachiiko y’abanto bande. Barabwo tibari korenda amachiiko ao, aye omorwoti. Ase ayio, aye omorwoti, okoremereria koba n’abanto aba tigokorenta bitoki binde ebiya asore.

\VS{Ⅸ}Aye omorwoti, amang’ana aya karakogwenere, karue ogochika ng’a abanto aba baitwe basirigwe kegima. Kerakogookie aye gokora ogochika okwo, inche nindete chifeta chitalanta chilifu ikomi (10,000) ne chifeta echio nigo chirabeekwe ase ekungo yao, aye omorwoti.”


\par }{\PP \VS{Ⅹ}Erio omorwoti akarusia ebonyi yarenge ase ekiara kiaye gi’okoboko, yabwate ekemanyererio kiaye, akayea omobisa oria bw’Abayahudi, Hamani, mosinto bwa Hamedata, Omoagagi,

\VS{Ⅺ}Omorwoti agateebia Hamani, “Chibesa echio gwachieirwe, na abanto kwabaeirwe, okore ande onsi orarore akogwenerete.”


\par }{\PP \VS{Ⅻ}Ase ayio, ase rituko ria ikomi na gatato, ri’omotienyi bw’eritang’ani, Hamani akarangeria abariiki b’omorwoti erio akabateebia, bariike amang’ana y’ogochika koria omorwoti aruete bayaonchore ase kera omonwa na kera engencho yokoriika ase oborwoti bwonsi erio bayatome gochia ase abagaambi abanene b’oborwoti, na ase abagabana, na ase abanene b’abaanto be chingongo chionsi ase oborwoti bwaye. Amang’ana ayio nigo arigetwe akabeekwa erieta ri’omorwoti Ahaswero amo nekemanyererio ki’ebonyi eria yaye.

\VS{ⅩⅢ}Amarube aria akaegwa abanto abaango bakayaminyokia gochia ase chingongo chionsi chiare ase oborwoti boria. Nigo arenge goteeba ng’a ase rituko erimo rioka, rituko ria ikomi na gatato ri’omotienyi o ikomi na kabere, noro Adari, Abayahudi bonsi, abanto abake na abagotu, abakungu na abana, baitwe tibarorerwa mabeera basirigwe kegima, na ebinto biabo bisakorwe.


\par }{\QD \VS{ⅩⅢa}Amang’ana y’amaruube ayio achikirwe nigo abegetwe maiso marore buna ekobwatia: Korwa ase omorwoti Ahaswero gochia abagabana be chingongo 127 gochakera India goika Ethiopia, na gochia ase abakonyi babo abarai b’emechie:

\VS{ⅩⅢb}Ase engencho inde n’okobua gw’okogambera ense yonsi, nanachire buna inche tinkogamba ase chinguru, korende ningambe n’obotoereru na koa abanto bane obosibore na obogima obwororo na korenta omorembe oyio abanto bonsi baganetie.

\VS{ⅩⅢc}Goetera ase ogosemania amo n’abasemia baito buna toranyare goikerania aya onsi, twamanyigwe n’oyomo ase erieta Hamani oyio ore oyobwamasikani na bweruete gokora emeremo ase omokia na ase obwegenwa,

\VS{ⅩⅢd}ng’a omoochogano nore bw’abanto ase ense yonsi abwo babwate ebirengererio bitari biya abwo bakoamereria kende gionsi na batari koigwera amachiiko ayio are oo ase engencho yaito ntwensi.

\VS{ⅩⅢe}Ase engencho abanto aba bare mamincha ya kera egento na nigo babwate emeroberio yabo y’ogoochogania omorembe:

\VS{ⅩⅢf}Nigo tokogochika ng’a abanto abwo bonsi bakwanirwe ase riruube eri erio riarigetwe na Hamani oyio ochorotwe erio korenda amaganio aito ayio naende ore tata oito okabere baitwe bonsi basirigwe nonya n’abakuungu n’abana baitwe n’omoro bw’ababisa babo batari kororerwa mabera ase rituko ria ikomi na kane ase omotienyi oikomi na kabere Adar ase omwaka oyio,

\VS{ⅩⅢg}ekero abanto aba bonsi basirigwe erio nario toranyare gotwara omorembe n’oboitongo ase ense yaito.

\par }
{\MM \VS{ⅩⅣ}Amarube aya airwe n’embeo ase okogamba kwane ase chingongo chionsi ase obogambi boria koraareria abanto bonsi bebeeke ang’e goika rituko riria riike.

\VS{ⅩⅤ}Ase Ogochika koria kw’omorwoti amang’ana ayio akabeekwa maiso marore ase eburi ya Susa, gokabetereria abanto baria abaango bakaminyoka gochia ase chingongo chionsi. Erio omorwoti na Hamani bagaikaransa konywa, korende omochie o Susa okaba nogoichana.




\par }\Chap{Ⅳ}{\SH Modekai okoboria obokonyi korwa ase Esiteri
\par }
{\PP \VerseOne{Ⅰ}Ekero Modekai atebeetigwe amang’ana onsi akorirwe, agatandora chianga chiaye, akeboyia chigunia na kweaka ribu, akagenda ase egati y’omochie okorera neriogi rinene, ore nobororo obonge,

\VS{Ⅱ}agaika ase egeita ki’omorwoti. Tasoete, ekiagera monto onde tarenge gwancherwa asoe ase egeita ekio obegete chigunia.

\VS{Ⅲ}Ase ande onsi ase amang’ana y’ogochika koria kw’omorwoti konya ararigwe, Abayahudi bakaba nekerero ekenene mono; bakaba bakweng’ata, bakorera na kobokia amagombo. Abange babo bakaba beboyetie chigunia na beagete ribu.


\par }{\PP \VS{Ⅳ}Ekero abaiseke abasoomba b’Esiteri na abakoreri b’enyomba yaye bamotebeetie amang’ana igoro ya Modekai, eke agendererete gokora, Esiteri agaichana akaba n’obororo obonge; agatomera Modekai chianga ng’a arusie chigunia abeeke chianga chiria, korende ere agachianga.

\VS{Ⅴ}Erio Esiteri akarangeria Hataki, oyo omorwoti achorete koba omokoreri bw’Esiteri, akamotoma agende ase Modekai amoborerie engencho y’amang’ana ayio, naende ninki kiagerire achandegete igo.

\VS{Ⅵ}Hataki akagenda ase Modekai agwo ase eraaro y’omochie, bosio bw’egeita ki’enyomba y’omorwoti.

\VS{Ⅶ}Modekai akamoteebia amang’ana onsi amonyorete; boigo akamoteebia omobaro bwe chitaabu Hamani arire eira kobeeka ase ekungo y’omorwoti, ng’a Abayahudi bonsi baitwe basirigwe kegima.

\VS{Ⅷ}Boigo Modekai akaa Hataki riruube ririikire amang’ana ’ogochika koria kwaruetwe Susa igoro y’ogosirigwa kw’Abayahudi, erinde orokie Esiteri na amoteebie amang’ana onsi, boigo amoteebie ng’a agende ase omorwoti komosorora na komosaba amaabera ase abanto baye.

\VS{Ⅷa}{\IT{Inyora ase kwaruete, ere akamoteebia ekero kware koragera korwa ase okoboko kwane. Ase engencho Hamani oyio ore oyokabere ase okogamba orobeirie goetera ase omogambi erio tobekwe ase ogokwa,}}

\VS{Ⅷb}{\IT{Saba Omonene erio okwane n’omorwoti ase engencho yaito na ototorie korwa ase amakweri!}}


\par }{\PP \VS{Ⅸ}Hataki akagenda, agateebia Esiteri amang’ana onsi Modekai atebeete.

\VS{Ⅹ}Esiteri agakwana na Hataki, akamoteebia airane ase Modekai, amoteebie,

\VS{Ⅺ}“Omonto onde bwensi, abe omosacha gose omokungu, oragende ase omorwoti ase egoora ime atarangeiri, goika aitwe akwe. Okwo n’ogochika. Abasomba bonsi b’omorwoti na abanto bonsi be chingongo chi’oborwoti mbamanyete amang’ana ayio. Enchera n’eyemo yoka y’ogotooreka: eraarente omorwoti abe okomoragera\FTNT{*}{{\FR Ⅳ:Ⅺ }{\FR{4:11
}}{\FT{komworotera enchengo yaye okomoragera}}} n’enyimbo yaye y’oborwoti eroisirie korwa ase etaabu, ebe ekemanyererio ng’a rirorio natigwe abe moyo. Korende bono tindarangerigwa kogenda ase omorwoti ase engaki y’omotienyi oyomo.”


\par }{\PP \VS{Ⅻ}Ekero Modekai atebetigwe amang’ana y’Esiteri,

\VS{ⅩⅢ}akamotomera abanto nokoiraneria oko: “Tokaga ng’a ekiagera ore ase enyomba y’omorwoti aye notooreke kobua Abayahudi bande.

\VS{ⅩⅣ}Naki onye aye kogokira‐kiri kegima ase engaki eye, ogokonywa na ogotooreka nigo korache ase Abayahudi korwa ensemo ende, korende aye na abanto b’enyomba ya iso mosirigwe. Ande, ning’o omanyete gose nase engencho y’engaki buna eye kwabeire enting’ana y’omorwoti?”


\par }{\PP \VS{ⅩⅤ}Naende Esiteri agatoma okoiraneria oko gochia ase Modekai ogoteeba:

\VS{ⅩⅥ}“Genda osangererie Abayahudi bonsi bare aa Susa, erio mweng’ate ase engencho yane. Timoria gose konywa ase amatuko atato, omobaso na obotuko. Inche amo nabasoomba baane abaiseke ntweng’ate boigo. Nyuma y’ayio ningende ase omorwoti mamincha y’amachiiko; onye ngochia gosirigwa, insirigwe.”

\VS{ⅩⅦ}Erio Modakai akagenda agakora buna Esiteri amochigete.


\par }{\SH Ogosaba kwa Modekai
\par }
{\QD \VS{ⅩⅦa}Erio Modekai akagenda na goikerania ogochika gw’Esiteri.

\par }
{\QD Ase okweinyoria emeremo emenene omomene akorete ere akagenda, agakora onsi buna Esiteri amochiigete.
\par }
{\QD \VS{ⅩⅦb}Omenene, Omonene, Omonguru Omworoti

\par }
{\QD kera ring’ana nigo rire inse y’okobua kwao,
\par }
{\QD naende onde taiyo oranyare gotenena ase obosio bwao
\par }
{\QD ase okwerwa kwao ase ogotooria Israeli.
\par }
{\BB \par }
{\QD \VS{ⅩⅦc}Naye gwakorire igoro na ense

\par }
{\QD na ebikone bionsi bire inse y’erioba
\par }
{\QD naye omonene bw’ense,
\par }
{\QD na onde tari orakoamererie, aye omonene
\par }
{\QD \VS{ⅩⅦd}nigo omanyete amang’ana onsi

\par }
{\QD nomanyete, aye omonyene
\par }
{\QD nonya n’obwerori, ogwesika gose ogwetakooria,
\par }
{\QD gokambetereria gokora onsi ayio nakorete
\par }
{\QD nkanga korambereria inse ase ogosasiima
\par }
{\QD ase obosio bw’omerori Hamani
\par }
{\QD nabo narenge konyara konyunyunta ebisanyi biamagoro aye n’omogooko
\par }
{\QD ekero narenge koba nobomaene ase oborendi bw’Abaisraeli.
\par }
{\BB \par }
{\QD \VS{ⅩⅦe}Korende keria inche nakorire, nagekorire

\par }
{\QD kobua kobeka obonene bwa mwanyabaanto
\par }
{\QD bosio bw’obonene bwa Nyasae Omobui;
\par }
{\QD tingomotung’amera onde bwensi
\par }
{\QD otatiga asore aye bweka omonene
\par }
{\QD ase ogokora boigo, tinkonyara gokora obwerori.
\par }
{\BB \par }
{\QD \VS{ⅩⅦf}Ase igo, aye Nyasae Omonene, Omobui

\par }
{\QD omorwoti, Omonene o Aburaamu
\par }
{\QD abera abanto bao!
\par }
{\QD Ogotagorwa gwaito ’nkoroberiigwa kore,
\par }
{\QD yabekirwe emeroberio y’ogosaria oboererania bwa amang’ana ao y’echisokoro,
\par }
{\QD \VS{ⅩⅦg}tobaisa koombia omwana oo

\par }
{\QD oyio gwatooretie korwa Misiri erinde obe oyoo,
\par }
{\QD \VS{ⅩⅦh}igwa okogombereria kwane

\par }
{\QD bwabere oboererania bwa amang’ana ao
\par }
{\QD oonchore okweumia gwaito kobe omochengo,
\par }
{\QD erio tomenye, Nyasae Omobui, toterere erieta riao
\par }
{\QD tokiria ebikoba biaito,
\par }
{\QD erio biria bia abakogotogia basire.
\par }
{\QD \VS{ⅩⅦi}Naende Abaisraeli bakarera n’ehinguru chiabo chionsi, ekiagera amakweri abatogoreretie amaiso.

\par }
{\SH Ogosaba kwa Esiteri
\par }
{\QD \VS{ⅩⅦk}Enting’ana Esiteri naende akebisa ase Omonene korwa ase obwoba bw’ogokwa okobe okwo kwamotang’aneire. Erio enting’ana Esiteri akeaboria emiambaro eria y’ogokumia, na kobeka emiambaro y’amagombo. Riika riokweyaka amanukato agotiokera igoro, agatuba omotwe oye n’eriibu n’esike y’eng’ombe. Akaonchora mobere oye ase ogwesusura, akaonchora ogwesoka kwaye kwa botaambe kw’omogooko n’ekieni bono gokaba n’eubi eyio yamorenterete ogwechanda gwasansorete etukia yaye. Enting’ana ekarera ase Omenene Nyasae bw’Abaisraeli ase amang’ana aya akobwatia:

\par }
{\QD \VS{ⅩⅦl}Aye Nyasae Omonene one, omorwoti oito, aye omomoima

\par }
{\QD inchwo onkoonye, ekiagera inde inche bweka,
\par }
{\QD naende inche tindi na mokonyi onde goetania aye,
\par }
{\QD naende nigo inde ang’e gweita inche omonyene.
\par }
{\BB \par }
{\QD \VS{ⅩⅦm}Inche nigo norokereretigwe korwa obwana bwane,

\par }
{\QD ase egekuba kienyomba yaito
\par }
{\QD eyio aye Nyasae Omobui gwachorete
\par }
{\QD Israeli korwa ase ebisaku bionsi
\par }
{\QD naboigo chisokoro chiaito korwa ase egati ya bonsi,
\par }
{\QD babe omwando oo kare na kare
\par }
{\QD naende kwabakoreire buna kwabarierete chiira.
\par }
{\BB \par }
{\QD \VS{ⅩⅦn}Korende intwe twakorire ebibe mamincha yao,

\par }
{\QD naboigo gwatoereirie gochia ase ababisa baito
\par }
{\QD erio korwa esiko gochia ase chinyasae chiabo,
\par }
{\QD Nyasae Omobui, aye n’omoronge ore.
\par }
{\BB \par }
{\QD \VS{ⅩⅦo}Korende barabwo tibaisanegeti

\par }
{\QD ase obororo bw’obosomba bwaito;
\par }
{\QD batianire gochia ase emegwekano yaabo
\par }
{\QD gosiria ogochika koria ebikoba biao aye omonyene biatorete
\par }
{\QD batiinyie amorokererio ao
\par }
{\QD bakirie emenwa ya baria bakogotogia
\par }
{\QD barimie egesasiimero kiao n’obonene bw’enyomba yao
\par }
{\QD \VS{ⅩⅦp}ase ribaga riaye baigore emenwa y’abanto bense

\par }
{\QD baterere ogotogigwa ase emegwekano etaisaini gento
\par }
{\QD naboigo batung’amere omorwoti obwate omobere bwechinyama.
\par }
{\BB \par }
{\QD \VS{ⅩⅦq}Omonene, tobaisa gotiga enyimbo yao

\par }
{\QD ase amang’ana ataiyo
\par }
{\QD Totiga ogosarigwa kobe ogosekerererwa
\par }
{\QD Onchora emeroberio ebe mamincha ya baria bayeroberetie
\par }
{\QD na bakore barabwo babe ekemanyererio
\par }
{\QD ase omonto oria okoroberia amabe igoro yaito
\par }
{\QD \VS{ⅩⅦr}inyora, aye Nyasae Omobui, eorokie

\par }
{\QD ase engaki y’emechando yaito.
\par }
{\BB \par }
{\QD Korende inche, ong’e oboremu
\par }
{\QD Omorwoti bw’echinyasae na Omonene bw’obobui bwonsi!
\par }
{\QD \VS{ⅩⅦs}Mbekere amang’ana y’okoebereria ime ase ebikoba biane

\par }
{\QD ekero nkorigererania n’endo;
\par }
{\QD oonchore ekeririanda kiaye gochia ase omobisa oito
\par }
{\QD erio aikere ogosirigwa kwaye
\par }
{\QD naboigo bonsi banga ere!
\par }
{\BB \par }
{\QD \VS{ⅩⅦt}Korende ase tore intwe, ototoorie n’okoboko kwao

\par }
{\QD boigo onkoonye, ekiagera inde inche bweka
\par }
{\QD naende tindi nonde otatiga aye bweka, Nyasae Omobui.
\par }
{\QD \VS{ⅩⅦu}Aye nore nobomanyi ase ebinto bionsi,

\par }
{\QD boigo nomanyete inche nigo ngechete esiko korwa ase abanto bategeneti Nyasae,
\par }
{\QD naende nigo ’nchaayete oborere bwa abanto bataarogeti,
\par }
{\QD bw’omorwa isiko onde bwensi.
\par }
{\QD \VS{ⅩⅦw}Aye nomanyete ng’a nigo nde n’ebitango ebinge,

\par }
{\QD naende nigo nchaayete ebimanyererio bi’obonene bwane,
\par }
{\QD na tindi gokieboyia buna ebietubo bi’ebioge biane ekero nkoorokera omosangererekano,
\par }
{\QD nigo ngechaayete buna richanchabe rigotioka,
\par }
{\QD naende tindi koyieboyia ase amatuko ane y’ogotimoka.
\par }
{\QD \VS{ⅩⅦx}Omosomba oo tana koragera ase emesa eyemo na Hamani,

\par }
{\QD gose kogokera emeyega y’abanene
\par }
{\QD gose konywa chidivai chiogotwera inse.
\par }
{\QD \VS{ⅩⅦy}Gose omosomba oo tana kwegokia

\par }
{\QD korwa rituko riria aetwe obonene goika rero,
\par }
{\QD otatiga ase ore, aye Nyasae Omobui, Nyasae o Aburaamu.
\par }
{\QD \VS{ⅩⅦz}Aye Nyasae, oria obwate chinguru chibuete bonsi,

\par }
{\QD tegerera eriogi ria abatari na nguru,
\par }
{\QD totoorie korwa ase amaboko y’abakori amabe,
\par }
{\QD ’nsibore korwa ase obwoba bwane!
\par }


\Chap{Ⅴ}{\SH Esiteri okoarigania omorwoti na Hamani ase omoyega
\par }
{\PP \VerseOne{Ⅰa}{\IT{Ase rituko ria gatato Esiteri gakoorire gosaba, akabeeka chianga chiaye chi’obokanyeku, erio akaboyia chianga chioboting’ana. Buna akomekameka igo akarorekana, akarangeria Nyansae, oyio orendete abanto baye na okobatooria. Akaira abaiseke abarendi baye bagachia koganya amo n’ere. Esiteri ore n’etukia enterere mono, akeegemera oyomo obo, n’oria onde akamobwatesia kobogoria engoba yaye.}}

\VS{Ⅰb}{\IT{Oichire n’okomekameka n’obuya bw’ekieni kiaye, obosio bwaye bokamesia omogoko amo n’obwanchani. Korende enkoro yaye ekagongera n’obwoba.}}

\VS{Ⅰc}{\IT{Ekero konya aetire korwa kera egesieri gochia ekende, akenyora oteneine bosio bw’Omorwoti. Omorwoti oyio nigo aikakansete bweboyetie n’echiaanga chiaye chi’obonene, okomekameka buna amagena ya amaabera amo n’amagana aande y’engencho - akarorekana ore oyobwogokumia keegima.}}

\VS{Ⅰd}{\IT{Akarigereria igoro, agaichorwa n’echinguru chi’omorero, ore n’endamwamu egwoka. Enting’ana eria ekagwa k’egiregete inse, erangi y’ekieni keria egasira korwa obosio bwaye, n’omotwe oye okagwera omoiseke oria onde orenge ensemo oganyererete.}}

\VS{Ⅰe}{\IT{Korende Nyasae agaonchora enkoro y’omorwoti oria ekaba n’oboitongo gochia ase are. Erio omorwoti akaimoka korwa ase ekerogo kiaye kiobogambi ogoaka eriogi, erinde akamobogoria ase amaboko aye okona komweebereria n’amang’ana amororo igo goika akaba buya.}}

\VS{Ⅰf}{\IT{Akamoboria: “Esiteri ninki ekebe?” Inche n’oyomino, rema. Tori gokwa, ogochika gwaito nigo kore ase abanto baande abake - abbake niinchuo asende.}}

\VS{Ⅱa}{\IT{Akaimokia enyimbo yaye y’obogambi eyio yaroisirie n’amagena ya maabera agatorera Esiteri ase ebigoti biaye, akamoagata okomoteebia: kwana naiche, Esiteri akamoteebia “Inyiborie!” nigo okororekana buna oyomo bw’Abamalaika ba Nyasae. Enkoro yane nigo yaichorwa, n’omoichano bw’echinguru chiao. Nigo ore oyo bw’okororekana kw’ogokumia. Nyasae one Omobui, enkoro yao nigo eichire n’obuya.}}

\VS{Ⅱb}{\IT{Korende ekero Esiteri agendererete gokwana amang’ana aya, akagwa inse akagireka. Omorwoti akabwatwa n’amaabera nakogania komotooria. Ekero omorwoti aroche Esiteri enting’ana oteneine ase egoora, Esiteri akanyora ogwancherwa asare. Omorwoti akamworotera enyimbo yaye y’oborwoti eroisirie korwa ase etaabu, arenge nero koboko. Erio Esiteri akagenda gochia ang’e, agakuna mesia y’enyimbo eria.
}}

\VS{Ⅲ}Na omorwoti akamobooria: “Eting’ana Esiteri, ninki origetie? Inteebia eki oganetie; aye n’okeegwe, nakeba nonya nekeng’ese ki’oborwoti bwane.”

\VS{Ⅳ}Esiteri akairaneria, “Koranche omorwoti, ochiche mwane reero, aye amo na Hamani, ase endagera nakoroiseirie aye omorwoti.”

\VS{Ⅴ}Omorwoti akarwa ogochika Hamani aretwe ase obwango, erinde banyare gokora aya Esiteri aganetie. Agwo omorwoti na Hamani bakagenda ase endagera eria Esiteri aroisetie.


\par }{\PP \VS{Ⅵ}Ekero baare konywa edivai, omorwoti akaboria Esiteri, “Ninki origetie? Ekio nokeegwe. Ninki oganetie? Nakeba nonya nekeng’ese ki’oborwoti bwane, nokeegwe.”

\VS{Ⅶ}Esiteri akairaneria, “Ogosaba kwane na okogania kwane noko:

\VS{Ⅷ}Onye nanyorire ogwancherwa ase obosio bwao, aye omorwoti, koranche aye amo na Hamani, ankio naende moche mobe abageni baane ase endagera ndache mbaroiserie. Ase ekero ekio nario ndache ngoteebie eki nganetie.”


\par }{\PP \VS{Ⅸ}Ase rituko riria Hamani akarua ase endagera eria, ore nomogooko na omosasoko. Korende ekero aroche Modekai ase egeita ki’enyomba y’omorwoti, na Modekai taimogete atenene amworokie amasikani, agaichorwa nekeririanda asare.

\VS{Ⅹ}Korende agetanga ase okoremereria, akagenda inka bwoye. Erio akarangeria abasani baye, na Seresi mokaye, bache mwaye.

\VS{Ⅺ}Hamani agetogia ase bare, agakwana igoro y’obonge bw’obotenenku bwaye, na igoro y’abana baye abange, naende igoro y’obonene bwonsi omorwoti konya amoeire, na buna amokinetie kobua abagaambi bonsi, na abasoomba bonsi b’omorwoti.

\VS{Ⅻ}Naende Hamani akabora, “Esiteri enting’ana, moka omorwoti, naroisia endagera, tarangeretie onde otatiga inche bweka amo nomorwoti. Nonya ng’ankio nagatorangeretie, inche amo nomorwoti.

\VS{ⅩⅢ}Korende amang’ana ayio onsi tabwati engencho ase inde ekero nkorora Modekai, Omoyahudi oria, oikaransete ase egeita ki’omorwoti.”


\par }{\PP \VS{ⅩⅣ}Erio Seresi mokaye, na abasani baye bonsi bakamosemia iga, “Tiga orobambo rore nobotambe bw’amaboko emerongo etano rosimisigwe, erio ankio mambia oborie omorwoti ng’a Modekai atongwe igoro ase orobambo orwo, erinde ogende ase omoyega kore nomogooko.”

\par }{\PP Ring’ana erio rikagokia Hamani; ere agasimisia orobambo orwo.




\par }{\MS IV: OMORWOTI OKOA MODEKAI OGOSIKA

\par }\Chap{Ⅵ}{\SH Ogotaisaneka kwa Hamani
\par }
{\PP \VerseOne{Ⅰ}Ase obotuko boria omorwoti taraarete chitoro; agachiika arenterwe egetabu kerikire amang’ana y’ebiro ayio arenge gokoreka agwenerete koinyorwa, n’amang’ana ayio agasomwa asare.

\VS{Ⅱ}Amang’ana akarorekana ariikire ng’a Modekai natebeete igoro ya Bigitana na Teresi, abasoomba babere b’omorwoti, abwo barenge amateba na bare korenda egesieri ki’omorwoti, ng’a mbarigetie goita omorwoti Ahaswero.

\VS{Ⅲ}Omorwoti akaboria, “Inee! Ngosika ki, gose masikani ki Modekai akoreirwe ase engencho y’ayio?”

\par }{\PP Abanto b’omorwoti abarenge komokorera, bakamoiraneria, “Tana gokorerwa kende.”


\par }{\PP \VS{Ⅳ}Omorwoti akaboria, “Ning’o oyio ore ase egoora?”

\par }{\PP Ekaba ng’a Hamani nere orenge gosoa ase egoora isiko y’enyomba y’omorwoti, akwane n’omorwoti, erinde achie gotonga Modekai ase orobambo roria amosimiseretie.

\VS{Ⅴ}Ase ayio abasoomba bagateebia omorwoti, “Hamani oteneine ase egoora.”

\par }{\PP Omorwoti akabateebia, “Moteebie asoe.”


\par }{\PP \VS{Ⅵ}Ase igo Hamani agasoa ime, na omorwoti akamobooria, “Ninki agwenerete akorerwe omonto oria inche omorwoti nanchire gosika?”

\par }{\PP Hamani akarengereria ase omoyo oye ime, “Ning’o omorwoti anchete gosika kobua inche?”


\par }{\PP \VS{Ⅶ}Hamani akairaneria omorwoti, “Oria omorwoti anchete gosika

\VS{Ⅷ}goika arenterwe eanga y’oborwoti, eyio omorwoti abeekire, na ebarasi eyio omorwoti anarete koriina ebekeire egutwa y’oborwoti ase omotwe oye.

\VS{Ⅸ}Omotang’ani oyomo omonene, na oyo bw’amasikani oyio ogokorera omorwoti, aegwe eanga eyio na ebarasi eyio. Erio abeekere omonto oyio omorwoti anchete gosika eanga eyio, na amoriinie ase ebarasi eyio, amoetananie ase ekerario ki’omochie, okoraria bosio bwaye amang’ana ayio: iga nabo Omonto oyio omorwoti anchire gosika agokorerwa.”


\par }{\PP \VS{Ⅹ}Erio omorwoti agateebia Hamani, “Genda bono bwango, oire chianga chiria na ebarasi eria, okorere Modekai, Omoyahudi oyio ore ase egeita kiane, inche omorwoti, buna gwateba. Tobaisa kweba nonya ne ring’ana erimo ase aria gwateeba.”


\par }{\PP \VS{Ⅺ}Ase igo Hamani akaimokia eanga eria akayebekera Modekai, na akamoriinia ebarasi igoro, akamoetanania ase ekerario ki’omochie, akaba okoraria bosio bwaye, “iga nabo Omonto oyio omorwoti anchire gosika agokorerwa.”


\par }{\PP \VS{Ⅻ}Modekai akairana geita ki’omorwoti, korende Hamani akaayerera gochia bwoye, oichanete na korera, bwetubete omotwe oye.

\VS{ⅩⅢ}Hamani agateebia Seresi mokaye, na abasani baye bonsi, kera egento eke kiamonyorete. Erio abanto baye abanyasemi, na Seresi mokaye, bakamoteebia, “Onye Modekai, oyio aye gwachakire koba inse yaye n’Omoyahudi are tokomonyara; amaene nere orakobue.”


\par }{\SH Hamani ore ase omoyeya o’Esiteri
\par }
{\PP \VS{ⅩⅣ}Ekero bagendererete gokwana nere, abakoreri b’enyomba y’omorwoti bagacha kwoyia Hamani bakamoira bwango ase endagera eria Esiteri aroisetie.




\par }\Chap{Ⅶ}{\PP \VerseOne{Ⅰ}Ase igo, omorwoti na Hamani bakagenda koria endagera amo n’Esiteri enting’ana.

\VS{Ⅱ}Ekero barenge konywa edivai ase rituko erio ria kabere, omorwoti akaboria Esiteri naende, “Eting’ana Esiteri, ninki origetie? Ekio nokeegwe. Ninki oganetie? Gokerabe nonya nekeng’ese ki’oborwoti bwane, nokeegwe.”


\par }{\PP \VS{Ⅲ}Eting’ana Esiteri akairaneria, akabora: “Aye omorwoti, onye nanyorire ogwancherwa ase obosio bwao, naende amang’ana aya karakogokie, ntige ngenderere koba moyo, na abanto baane boigo; oko nakwo okogania kwane.

\VS{Ⅳ}Inche na abanto baane twaoonigwe, tosirigwe kegima ase ogoitwa. Onye nigo twaoonigwa tochie koba abasoomba, abasacha na abakungu, nanga nigo nakira tinkwana, ekiagera amang’ana ayio tare goisana gochanda omorwoti.”


\par }{\PP \VS{Ⅴ}Erio omorwoti Ahaswero akabooria enting’ana Esiteri, “Ning’o ore noboremu gokora ayare buna ayio? Ng’ai omonto buna oyio are?”


\par }{\PP \VS{Ⅵ}Esiteri akairaneria, akamoteebia “Omochandi na omobisa oito omonene, nere oyo Hamani, omonto omobe kegima.”

\par }{\PP Erio Hamani agasogwa n’omoondoko ase obosio bw’omorwoti na obw’enting’ana.

\VS{Ⅶ}Omorwoti akaimoka korwa ase omoyega oyio ore n’endamwamu, akagenda isiko ase egeticha kiare, agwo ase enyomba yaye. Hamani agatenena gosorora Esiteri enting’ana ng’a amotige abe moyo, ekiagera aroche ng’a omorwoti nigo arengereretie komosiria.

\VS{Ⅷ}Ekero omorwoti airanete korwa ase egeticha aria isiko gochia ase enyomba eria ase barenge konywera edivai, Hamani nigo araire inse oumaime ase egeikaransero gi’Esiteri. Omorwoti akaboria, “Inee! Nigo aganetie gokorera enting’ana obonyaka ase obosio bwane aa nyomba mwane ime?”

\par }{\PP Na ekero ring’ana riasogete korwa ase omonwa bw’omorwoti, abasoomba bagatuba Hamani obosio.

\VS{Ⅸ}Haribona, oyomo bw’abasoomba abaare gokorera omorwoti, akabora, “Rora orobambo rore rw’obotambe bw’amaboko emerongo etano, roria Hamani asimiseretie Modekai, oyo ogotooretie aye omorwoti, nao rore ang’e nenyomba ya Hamani.”

\par }{\PP Agwo omorwoti agachiika, “Gachie motonge Hamani ase orobambo roria igoro.”


\par }{\PP \VS{Ⅹ}Ase igo Hamani agatongwa ase orobambo roria asimiseretie Modekai. Erio endamwamu y’omorwoti egakenda.




\par }\Chap{Ⅷ}{\SH Ogwancherwa kw’omorwoti gokobairanera Abayahudi
\par }
{\PP \VerseOne{Ⅰ}Ase rituko riria omorwoti Ahaswero akaa Esiteri enting’ana enyomba ya Hamani, omochandi bw’Abayahudi. Modekai akanyora ribaga gosoa ase omorwoti, ekiagera Esiteri konya oteebirie omorwoti igoro y’oboiri bwaye na Modekai.

\VS{Ⅱ}Bono omorwoti akarusia ebonyi eria amoete Hamani, akayea Modekai, na Esiteri akabeeka Modekai atenenere enyomba eria yarenge ya Hamani.


\par }{\PP \VS{Ⅲ}Erio Esiteri agakwana naende n’omorwoti, agatung’ama inse ase amagoro aye, akamosorora mono ase ogoitera amariga ng’a asarie omoroberio bw’ogosiria Abayahudi, oria Hamani Omoagagi aruete.

\VS{Ⅳ}Omorwoti akaimokia enyimbo eria y’etaabu, akamosiema. Esiteri akaimoka, agatenena ase obosio bw’omorwoti akamorigereria.

\VS{Ⅴ}Erio ere akabora, “Aye omorwoti, onye kwarorire ng’a mbuya, na onye inche nanyorire ogwancherwa asore, ne ring’ana eri korirarorekane asore ng’a nerironge, naende erio ndinkogokie, aye omorwoti, koranche karwe ogochika gotanga amang’ana aria Hamani, mosinto bwa Hamedata Omoagagi, konya achiikire ng’a Abayahudi bonsi bare ase chingongo chionsi chi’obogambi bwao basirigwe.

\VS{Ⅵ}Naki ndakore ndemererie ndore amabe ayio akobacheera abaminto? Gose naki ndakore ndemererie ndore abanto b’egesaku kiane bagosirigwa?”


\par }{\PP \VS{Ⅶ}Omorwoti Ahaswero agateebia Esiteri enting’ana na Modekai Omoyahudi, “Rora, naeire Esiteri enyomba ya Hamani, na Hamani otongirwe igoro ase orobambo roria, ekiagera arigetie goita Abayahudi.

\VS{Ⅷ}Gaki inwe riika riruube ase Abayahudi, moribeeke erieta riane, inche omorwoti, moriike buna morarore, moribeeke ekemanyererio ki’ebonyi yane, ekiagera riruube rinde rionsi ririikire na kobeekwa erieta ri’omorwoti amo nekemanyererio ki’ebonyi yaye, onde tari orarionchore.”


\par }{\PP \VS{Ⅸ}Abariiki b’omorwoti bakarangerigwa agwo ase omotienyi o gatato, noro omotienyi o Siwani, rituko ri’emerongo ebere na gatato, na buna Modekai achiigete, amarube akarikwa gochia ase Abayahudi, na gochia ase abagaambi abanene b’oborwoti na abagabana, na abanene bonsi be chingongo chionsi korwa India goika Ethiopia, chingongo rigana erimo, na emerongo ebere, na isano na ibere (127). Amarube ayio akarikwa ase kera orogongo ase okoriikwa kw’engencho y’amariiko abo, na ase kera egesaku ase omonwa obo na ase Abayahudi ase enchera yabo y’okoriika ase omonwa obo.

\VS{Ⅹ}Amang’ana ayio nigo arigetwe na kobekwa erieta ri’omorwoti Ahaswero, na akabekwa ekemanyererio ki’ebonyi yaye. Erio amarube ayio akairwa nabariini be chibarasi chi’omorwoti echio chiare kominyoka bwango.


\par }{\PP \VS{Ⅺ}Amarube ayio nigo arenge goteeba ng’a omorwoti orure ribaga ase Abayahudi ba kera omochie bache amo, erinde beegerere abanyene. Baegwe ribaga boigo goita abarwani bande bonsi ba kera egesaku baare gocha kobarwania, baite n’abana babo na abakungu babo; boigo basakore chinibo chiabo.


\par }{\SH Ogochika gw’okogorora
\par }
{\PP \VS{Ⅻa}{\IT{Ayio akorete ase rituko erimo naro aya akobwatia:}}


\par }{\PP \VS{Ⅻb}{\IT{Omorwoti omonene Ahaswero, ne rituko erio nigo rirabe eria ikomi na gatato ri’omotienyi o ikomi na kabere okorokwa Adari.}}

\VS{Ⅻc}{\IT{Abanto abange abwo baetwe amasikani goetera ase baria babatang’anerete nigo bakoba abaenenu. Teisaini ase bare korigia korwa ase abanto baito chingoma, korende tibakonyara gosira oborito bw’amamocho abo barobwo abanyene erio baonchoka bachaka koroberia mamincha ya baria bare igoro yabo.}}

\VS{Ⅻd}{\IT{Tibaisanegeti n’egesururo korwa ase enkoro ya mwanyabaanto, korende nigo bakogokigwa n’abanto abwo bagwakanwa ase amaya, batamanyeti ng’a onsi nigo are ase amaiso a Nyasae, nigo bakagerete ng’a mbetange korwa ase endamwamu yaye y’ogokumia gochia ase abanyabibe.}}

\VS{Ⅻe}{\IT{Yabeire bo ase baria bare n’okobua, nigo bakwegena abasani babo nagwancha kobwatia omonguso obo, nigo benyorire bagosanga nabarobwo ase egesusuro egetindi,}}

\VS{Ⅻf}okorengereria okoronge kw’abarai kwamerirwe n’okorengeria okobe.

\VS{Ⅻg}{\IT{Aya nabo akororekana nonya nase ogotarigereria amang’ana a kare ayio twabarageire; nigo oganeirie korigereria aria are bosio bwao, obosaria obwo bogokorwa na barai abwo bataisaini.}}

\VS{Ⅻh}{\IT{Ase amatuko a bosio ntobeeke omokia korora ng’a omorembe n’obointongo mbire ase bonsi,}}

\VS{Ⅻi}{\IT{ase okobera emeroberio emiya na konacha kera ekiina kegocha ase tore ase omoika bw’obwororo.}}


\par }{\PP \VS{Ⅻk}{\IT{Erio Hamani mosinto o Hamedata korwa Makedonia oyio otabwati manyinga ya. Abapasia akaba gakwegokia n’obuya bwaito,}}

\VS{Ⅻl}{\IT{tokagenderera komokorera buya buna togokorera abande korwa ase kera ense, goikera ekerengo ere akarokwa ‘tata oito’ nakoegwa amasikani amanene goika akaba oyokabere ase oborwoti.}}

\VS{Ⅻm}{\IT{Korende ere tanyara korenda ekerogo kiaye ekio aetwe, agachaaka koroberia gotoura intwe keria giatogwenerete nonya n’obogima bwaito.}}

\VS{Ⅻn}{\IT{Goetania igo ere agacha n’okoamereria okobe, goika intwe tokamachia goita Modekai omoboria oito na oyore okonyora gwaito, amo na Esiteri oyio otabwati komocha konde na omobwatania bw’omorwoti oito amo n’ense yabo.}}

\VS{Ⅻo}{\IT{Nigo arengereretie ng’a goika iga nigo aratotige intwe totabwati gokonya erio anganyie oborwoti bwa Pasia gochia Makedonia.}}

\VS{Ⅻp}{\IT{Korende intwe nigo twanyorire ng’a Abayahudi abwo babekire ensemo ase ogoitwa tibarenge buna bakageire, barobwo n’abanto bakogamberwa n’amachiiko.}}

\VS{Ⅻq}{\IT{Nigo bare abana ba Nyasae o igoro mono oyio ore moyo oyio intwe amo n’echisokoro chiaito toranyore okogenderera ime yaye.}}

\VS{Ⅻr}{\IT{Nigo orakore buya ase ogotakorera amang’ana ariikire ase riruube erio riatometwe na Hamani mosinto O Hamedata, ekiagera omoriki obo nigo asungire aria Susa amo n’abanto b’enyomba yaye bonsi: egesusuro ekio Nyasae Omonene bwense abaeire.}}

\VS{Ⅻs}{\IT{Beka amarube aya kera ase, anchera Abayahudi goikerania emeyega yabo ya botambe batari na bwoba, na obakonya korwa ase onde bwensi orababoere ase rituko riria riachoretwe ase ogoitwa kwabo, rituko ria ikomi na gatato omotienyi o ikomi na kabere oyio okorokwa Adar.}}

\VS{Ⅻt}{\IT{Ekiagera Nyasae bw’echinguru okorire rituko erio koba rituko ri’omogoko korende tari eri’obororo ase abachore.}}

\VS{Ⅻu}{\IT{Korende aye ase ensemo yao, gati y’emeyega gokera rituko eri buna rituko rinene ase ogochenga na kogoka, erio korwa bono nonya ngoika kare, ase aye amo na Abapasia abwo bare ab’omoyo omuya, nigo rirabe rituko ri’okoinyora ogotorigwa kwaino, na ase ababisa bao nditenene buna ekeinyorio ase ogosirigwa kwabo.}}


\par }{\PP \VS{Ⅻv}{\IT{Kera omochie na kobua mono kenya ense, eyio etari kobwatia amachiiko aya nigo erasarigwe n’omorero n’omoro etari kororerwa mabera, erio ekorwe etari gosogwa nonde goika nonya n’eching’iti chi’orosana nonya n’echinyoti chiyiange.}}


\par }{\PP \VS{ⅩⅢ}Nigo ariikire ng’a ase kera orogongo ogochika okwo kw’omorwoti korarigwe maiso marore ase abanto bonsi ng’a, Abayahudi bebeeke ang’e ase rituko erio erio korusia egesiomba ase ababisa babo.

\VS{ⅩⅣ}Ase ogochika okwo kw’omorwoti abatomwa bakariina chibarasi chi’omorwoti chiare kominyoka bwango. Ogochika koria gokararigwa boigo agwo Susa, omochie oria omonene bw’eburi.


\par }{\PP \VS{ⅩⅤ}Modekai akarua ase omorwoti, obegete chianga chi’oborwoti chire nekieni kere buru na ekerabu, obegete egutwa enene y’etaabu na egetambaa gi’okwambara ki’egatani engiya kere monyinga, na abanto b’omochie o Susa bagaaka eriogi, bagochenga.

\VS{ⅩⅥ}Abayahudi bakaba noborabu na omogooko, amo nomochengo na ogosikwa.

\VS{ⅩⅦ}Ase kera orogongo na omochie, aande onsi ogochika kw’omorwoti kwararetigwe, Abayahudi bakaba nomogooko na omochengo, bagakora omoyega na bakaba ne Rituko Rinene. Abanto abange b’ebisaku binde bagekora koba Abayahudi ase okwoboa Abayahudi.




\par }\Chap{Ⅸ}{\SH Abayahudi bagosiria ababisa babo
\par }
{\PP \VerseOne{Ⅰ}Rituko ria ikomi na gatato ri’omotienyi o ikomi na kabere, noro omotienyi bw’Adari, rigaika. Ase rituko ria ikomi na gatato ekero ogochika kw’omorwoti kware gocha goikeranigwa, ababisa b’Abayahudi nigo basemeretie ng’a mbaababue, korende amang’ana konya aonchokire ng’a Abayahudi mbabue ababisa babo.

\VS{Ⅱ}Bono Abayahudi bagasangererekana amo ase emechie yabo yonsi, na ase chingongo chionsi chi’obogambi bw’omorwoti Ahaswero, erinde baite abanto baria barigetie kobasiria. Monto onde tarenge onyarete kobatanga, ekiagera obwoba ase engencho y’abwo konya bwasoire ase abanto bonsi.

\VS{Ⅲ}Ase igo abanene bonsi be chingongo chiria, na abagabana, na abagaambi abanene bonsi b’oborwoti, baria baare gokora emeremo y’omorwoti, bagakonya Abayahudi, ekiagera boboete Modekai.

\VS{Ⅳ}Modekai nigo arenge omonene ase enyomba y’omorwoti, na akamenta koba n’okobua, na igo chinkuma chiaye chigasarera ase chingongo chionsi chi’oborwoti boria.

\VS{Ⅴ}Ase igo Abayahudi bakabua ababisa babo bonsi, bakabakenya na kobasiria; bagakora buna banchete ase abwo baabagechete.


\par }{\PP \VS{Ⅵ}Agwo ase eburi ya Susa, Abayahudi bagaita abanto amagana atano, bakabasiria.

\VS{Ⅶ}Bagaita Parisanidata, na Dalifoni, na Asipata;

\VS{Ⅷ}Porata na Adalia, na Aridata;

\VS{Ⅸ}Parimasita, na Arisai, na Aridai, na Waisata,

\VS{Ⅹ}abamura ikomi b’omobisa oria bw’Abayahudi, Hamani, mosinto bwa Hamedata. Korende tibakunete ebinto biabo kobisakora.


\par }{\PP \VS{Ⅺ}Ase rituko erio erio omorwoti akarenterwa omobaro bw’abaitetwe aria Susa, omochie omonene,

\VS{Ⅻ}na omorwoti agateebia Esiteri enting’ana: “Agwo ase eburi ya Susa, Abayahudi baitire abanto amagana atano, baabasiririe, boigo baitire abamura ikomi ba Hamani. Onye ere igo, Inee, ngento ki bakorire ase chinsemo chinde ase chingongo chi’oborwoti bwane? Bono ninki naende oganetie? Nokeegwe. Nteebia ngento ki naende otarakorerwa. Nakerokio nokorerwe.”


\par }{\PP \VS{ⅩⅢ}Esiteri akamoiraneria: “Omorwoti korarore mbuya, Abayahudi aba bare agwo Susa baegwe ribaga ankio boigo bakore koreng’ana nogochika kwa reero; tiga abamura ba Hamani ikomi batongwe ase chimbambo igoro.”

\VS{ⅩⅣ}Omorwoti agachiika ayio akorwe; ogochika okwo gokararigwa agwo Susa, na abamura baria ikomi ba Hamani bagatongwa ase chimbambo igoro.

\VS{ⅩⅤ}Abayahudi abarenge Susa bagasangerereka amo naende, ase rituko ria ikomi na kane, omotienyi bw’Adari, bagaita abanto amagana atato aroro, korende tibakunete ebinto biabo kobisakora.


\par }{\PP \VS{ⅩⅥ}Abayahudi bande abarenge ase chingongo chinde chi’obogambi obwo bagasangerereka amo ase okoegera obogima bwabo, ase okwenyorera obotoereru na gwetooria korwa ase ababisa babo.

\VS{ⅩⅦ}Bagaita abanto chilifu emerongo etano na ebere na isano (75,000), korende tibakuneti ebinto biabo kobisakora,

\VS{ⅩⅧ}korende ase Abayahudi ba Susa, abwo basangerekanete ase rituko ria ikomi na gatato na ikomi na kane, rituko ria ikomi na gatani n’erituko batimogete, bakarikora rikaba rituko ri’ogochenga na kogoka.

\VS{ⅩⅨ}Eke nakio gekogera Abayahudi abwo bamenyete ase emechie n’ebinyoro, abwo bamenyete ase atagitiri, bakorenda rituko ria ikomi na kane ase omotienyi bwa Adar buna rituko ri’omochengo na koragera barobwo ase barobwo,

\VS{ⅩⅨa}{\IT{Ase igo, Abayahudi abamenyete ase emechie emeke etagiteire, nigo barenge korenda rituko ria ikomi na kane ri’omotienyi bw’Adari koba rituko ri’omogooko na eri’omoyega, Rituko Rinene, bagatomerana ebiegwa bi’endagera engiya baroisetie.
}}


\par }{\MS V. OMOYEGA O PURIMU

\par }{\SH Baria babwatekaine ase omoyega o Purimu
\par }
{\PP \VS{ⅩⅩ}Modekai akariika amang’ana ayio, na agatoma amarube ase Abayahudi bonsi abarenge ang’e na aare ase chingongo chionsi chi’oborwoti bw’Ahaswero,

\VS{ⅩⅪ}akabateebia ng’a barende rituko ria ikomi na kane, na eria ikomi na gatano, ase omotienyi bw’Adari, omwaka ase omwaka, abe Amatuko Amanene.

\VS{ⅩⅫ}Amatuko ayio naro Abayahudi barabe bakoinyora buna banyorete obotoereru na ogotooreka korwa ase ababisa babo, na buna ase omotienyi oyio emechando yabo yaonchoretwe ekaba omogooko, na omoichano obo okaba omochengo. Ase ayio babe bagokora amatuko ayio abe ay’omoyega na ay’omogooko, amatuko ay’ogotomerana ebiegwa bi’endagera babe bakoroisia naende bae abataka ebiegwa.

\VS{ⅩⅩⅢ}Ase igo Abayahudi bagancha kwenaria gokora buna bachaagete, na buna Modekai abariikerete bakore.


\par }{\PP \VS{ⅩⅩⅣ}Hamani Omoagagi mosinto bwa Hamedata, omobisa bw’Abayahudi bonsi, konya orobeirie igoro y’Abayahudi ng’a abasirie, na konya oakire obomera bokorokwa Puri ase okoumokera Abayahudi mobosokano na kobasiria.

\VS{ⅩⅩⅤ}Korende ekero Esiteri achete ase omorwoti na komoteebia amang’ana ayio, Omorwoti akarua ogochika ase amarube ng’a omoroberio oria Hamani akorete mamincha y’Abayahudi omoiraneire ere omonyene, na ere na abamura baye bagatongwa ase chimbambo igoro.

\VS{ⅩⅩⅥ}Amang’ana ayio akagera Amatuko ayio Amanene arendwe, ayio akorokwa Purimu kobwatekana nerieta ri’obomera boria bokorokwa Puri. Ase engencho y’amang’ana onsi ay’amaruube ayio, na ase aria baroche abanyene, na ayio onsi abanyorete.

\VS{ⅩⅩⅦ}Abayahudi bagachiika ase barabwo abanyene, na ase chinderia chiabo, na ase abande bonsi babwatanete nabarabwo ng’a babe bakorenda amatuko ayio abere kera omwaka, naende bayabwate koreng’ana buna bachiikire, ne chingaki chichiikire.

\VS{ⅩⅩⅧ}Amatuko ayio abe akoinyorwa na kobwatwa ebiaare ase ebiaare, ase kera eamate na ase kera orogongo, na kera omochie. Amatuko ayio a Purimu tabaisa gotigwa korendwa ase egati y’Abayahudi, gose ekeinyorio ki’amatuko ayio tikemocha koba ase chinderia chiabo.


\par }{\PP \VS{ⅩⅩⅨ}Erio enting’ana Esiteri, omosubati bw’Abihaili, na Modekai, Omoyahudi oria, bakariika riruube ri’ogokong’ia amang’ana ye riruube riria ria kabere igoro y’okorenda Purimu.

\VS{ⅩⅩⅩ}Amarube arenge namang’ana y’omorembe, boigo noboredi, agatomwa ase Abayahudi bonsi barenge ase chingongo chionsi rigana erimo, na emerongo ebere, na isano na ibere 127, ase oborwoti bw’Ahaswero.

\VS{ⅩⅩⅪ}Amarube ayio akababetereria ng’a amatuko a Purimu arendwe ase engaki eria echiikire, buna Modekai Omoyahudi oria, na Esiteri enting’ana, bachigete Abayahudi. Boigo arendwe buna barabwo abanyene bachigete na bagachikera abanto be chinderia chiabo ase amang’ana ’okweng’ata na okorua.

\VS{ⅩⅩⅫ}Ogochika okwo gw’Esiteri enting’ana kogakong’ia amang’ana a Purimu, na ayio akarikwa ase egetabu.




\par }\Chap{Ⅹ}{\SH Obonene bwa Modekai
\par }
{\PP \VerseOne{Ⅰ}Omorwoti Ahaswero akarusia ebango ase abanto b’ense yaye, na ase ebisinka bie chinyancha.

\VS{Ⅱ}Bono amang’ana onsi igoro y’ogokora kwaye gwonsi, na okobua kwaye, amo n’amang’ana onsi buna aimokereretie Modekai igoro, nigo ariikire ase Egetabu ki’ogokora kw’abarwoti b’Abamedia na ab’Abaayemi.

\VS{Ⅲ}Modekai, Omoyahudi oria, nere orenge oyo o kabere ase omorwoti Ahaswero. Nigo arenge omonene ase Abayahudi, osikire nabamwabo bonsi, ekiagera nigo arenge korigia amaya ase abanto baye, na akerua ase okobarentera omorembe.


\par }{\PP \VS{Ⅲa}{\IT{Ase igo, kera omwaka, “Ase chingaki chigochia goocha chionsi,}}

\VS{Ⅲb}{\IT{abanto ba Omonene inabasangererekane ase obosio bwaye ase rituko ria gikomi na kane na ikomi na gatano ase omotienyi bw’Adari na koyachengera ekiare ekemo goika ekiare kende.”
}}

\VS{Ⅲc}{\IT{Ase omwaka o kane bw’oborwoti bwa Tolemani na mokaye Kileopatura,}}

\VS{Ⅲd}{\IT{omonto gete orenge korokwa Dositheo naende okweroka Omokuani Omolawi,}}

\VS{Ⅲe}{\IT{akarenta riruube rigokwanera rituko rinene rie Chipuri.}}

\VS{Ⅲf}{\IT{Ere nigo arenge gotunyanwa nomwana oye omoisia orenge korokwa Tolemai na barabwo bakararia buna riruube erio n’eriekeene na buna nigo riaonchoretwe na Lisimako omwana omomura o Tolemai oyomo bwa abamenyi b’omochie o Yerusalemu.}}


\par }{\PP \VS{Ⅲg}{\IT{Agachora abanto babere abwo barenge koba omoerio bwabanto oyomo ase abanto baye, noyonde ase chinse chionsi.}}

\VS{Ⅲh}{\IT{Nabwo nigo bare gokora emeremo ase chingaki nebiro abio Nyasae achorete ase chinse chionsi.}}

\VS{Ⅲi}{\IT{Ase enchera eyio Nyasae oinyore abanto baye na obomenyo bwaye boigo;}}

\VS{Ⅲk}{\IT{na ase bare amatuko aya, rituko ria ikomi na kane n’eria ikomi na gatano ase omotienyi bwa Adari, nigo are amatuko y’omosangerekano, y’omogoko n’omochengo ase Nyasae, goetera ase ebisaku bionsi na goika kare na kare ase abanto baye Israeli.}}


\par }{\MS Amang’ana gochia ase ogoochora gw’ekeyunani

\par }{\PP \VS{Ⅲl}{\IT{Ase omwaka o kane bw’okogamba gwa Ptomemi na kiropata, Dosites oyio bwancheranere buna nigo arenge Omokuani na Omolawi, na Putolemi omwana oye akareta riruube igoro ya Purimu. Bakaebereria erio amang’ana ayio ancherwe, ogonchora nigo gwakoretwe na Lisimako mosinto o Putolemi, oyio orenge oyomo ase ekeombe ki’Abayahudi.
}}

\par }