\NormalFont\ShortTitle{ABAGALATIA}

{\MTB RIRUUBE RIA PAULO OMOTOMWA ASE

\par }{\MT ABAGALATIA

\par }{\IMT Ogochaakera

\par }{\IP Riruube ri’motomwa Paulo gochia ase abakristo ba Galatia nigo rikageire koriikwa ase omwaka 48 magega Yeso gachire ense, ekero Paulo arenge Antiokia magega yogotara kwaye kw’eritang’ani. Paulo nigo achaagete ekanisa ya Galatia aria ase omochie bw’Antiokia oyio orenge inse y’oborwoti bwa Abaruri.

\par }{\IP Paulo nigo ariigete riruube eri erio koiraneria amaborio amange ayio aruete ase omosangerekano bw’abarokigwa aria Yerusalemu ase omwaka 48 magega Yeso gachire ense (Ogok 15). Ekero Paulo atarete Galatia, nigo anyorete ebitango ebinge kobua mono korwa ase abanto abwo baruete Boyahudi. Abanto abwo nigo bare kwegeria buna abanto batari Abayahudi abwo barigetie koba abakristo, goika ritangani babe Abayahudi goetera ase enchera yokwaroka erio bancherwe koba abakristo.

\par }{\IP Paulo nigo ariigete riruube eri gochia ase Abagalatia erio kobaerera buya buna omonto akonyora ogwancherwa ase Nyasae. Omonto nigo akobarerwa oboronge ase okwegena korende tari ase okorenda amachiiko. Omonto ekero egenire ase Yeso nigo ogochaka kwama amatunda y’omoika omochenu. Ase riruube eri Paulo nigo akoboria abanto abwo konya bairanire magega ase engencho yamegerio amabe bairane ase okwegena gwekeene.

\par }{\IP Paulo nigo agokoora riruube riaye ase okweera buya mono emeremo yaye, nigo agoteeba buna okorangerigwa kwaye koba omotomwa tikorueti ase Mwanyabaanto korende nigo koruete ase Nyasae, naende buna ere nigo atometwe korandia ase abanto b’ebisaku.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-10}}

\par }{\IO Okobua gwa Paulo gw’okoba omotomwa
{\IOR{1:11—2:21}}

\par }{\IO Enchiri y’obuya bwa Nyasae
{\IOR{3:1—4:31}}

\par }{\IO Obosibore bw’Abakristo na buna bagwenerete gokora
{\IOR{5:1—6:10}}

\par }{\IO Ogokoorera
{\IOR{6:11-18}}



\par }\ChapOne{Ⅰ}{\SH Ogokwania
\par }
{\PP \VerseOne{Ⅰ}Inche Paulo, ere oyio okorangerigwa koba omotomwa tikwarenge korwa ase Mwanyabaanto gose goetera ase omonto, korende goetera ase Yeso Kristo, na Nyasae Tata oyomobogetie korwa ase abakuure.

\VS{Ⅱ}Abaminto bonsi abare amo nainche aiga, twabakwanirie inwe abanto be chikanisa chia Galatia:


\par }{\PP \VS{Ⅲ}Obuya bobe ase more na omorembe bikorwa ase Nyasae Tata oito, na ase Omonene Yeso Kristo,

\VS{Ⅳ}Akerua ere omonyene ase engencho y’ebibe biaito, erinde atotoorie korwa ase ekegori eke ekebe kia bono, koreng’ana nogwancha kwa Nyasae Tata oito.

\VS{Ⅴ}Obonene bobe ase Nyasae kare na kare. Amina.


\par }{\SH Enchiri ende eng’ao teri
\par }
{\PP \VS{Ⅵ}Nakumirie ase more inwe! Ekiagera mokomotiga iga bwango ere oyobarangeretie ase obuya bwa Kristo, na koonchokera enchiri ende eng’ao.

\VS{Ⅶ}Ase ekeene “enchiri ende eng’ao” teiyo, korende nigo nkoyakwana aya ase engencho mbareo abanto bande bakobaotorana na korigia koonchorana enchiri ya Kristo.

\VS{Ⅷ}Korende neisa koba nintwe, gose omomalaika korwa igoro, okobaranderia enchiri ende eng’ao, otatiga eria twabaranderetie, tiga omonto oyio aragererigwe goika obosiru!

\VS{Ⅸ}Buna konya twakwanire ritang’ani, bono ninkwane naende: Onye omonto okobaranderia enchiri ende eng’ao, otatiga eria mwaitaberete, oyio tiga aragererigwe goika obosiru!


\par }{\PP \VS{Ⅹ}Bono inee! Nigo eraise koigwekana gose buna inche nigo nkorigia ogwancherwa korwa ase Mwanyabaanto? Tari boigo! Keria indigetie inche nokogwenera korwa ase Nyasae! Gose, inche nigo nkorigia ogwancherwa korwa ase Mwanyabaanto? Onye nabeete nkogwenera Mwanyabaanto goika bono, anga inche tinabeete omosomba o Kristo.


\par }{\SH Buna Paulo abeete omotomwa
\par }
{\PP \VS{Ⅺ}Naki nimbamanyie inwe abaminto, ng’a enchiri eye nabaranderetie tiyarwete ase Mwanyabaanto.

\VS{Ⅻ}Naki tinayenyorete korwa ase Mwanyabaanto onde, gose tinorokereretigwe na monto onde bwensi, korende ere Yeso Kristo bweka, ere omonyene akang’a inche okomaanorerwa korwa asaare ere.

\VS{ⅩⅢ}\XREF{}{{\XO Ⅰ:ⅩⅢ }{\XO{1:13:
}}{\XT{Ogok 8:3; 22:4,5; 26:9-11}}}Naki mwatebetigwe amang’ana y’orogendo rwane ase amatuko aetire ase edini y’Abayahudi buna inche nachandete ekanisa ya Nyasae goetania ekerengo, na buna nateemete koyesaria.

\VS{ⅩⅣ}\XREF{}{{\XO Ⅰ:ⅩⅣ }{\XO{1:14:
}}{\XT{Ogok 22:3}}}Na inche kobua abange abarenge b’ekiare kiane ase egesaku kiane natang’anete ase edini y’Abayahudi, ngakora omokia mono ase okobwata chingencho chie chisokoro chiane.

\VS{ⅩⅤ}\XREF{}{{\XO Ⅰ:ⅩⅤ }{\XO{1:15:
}}{\XT{Ogok 9:3-6; 22:6-10; 26:13-18}}}Korende Nyasae ase obuya bwaye aganchora inche ekero konya intaraiborwa korwa ase enda ya baba na akandangeria erio imokorere. Naende ekero aetetie ayio,

\VS{ⅩⅥ}agancha koorokia Omwana oye ime ase ’nde erinde, indandie Amang’ana Amaya ase egati y’abanto b’Ebisaku. Erio tinarigia konyota obosemia korwa ase Mwanyabaanto onde bwensi;

\VS{ⅩⅦ}gose tinatiirete kogenda Yerusalemu ase abwo barenge abatomwa b’eritang’ani ase ’nde. Korende erio kegima nkagenda Arabia, naende nkairana goika Damesiki.


\par }{\PP \VS{ⅩⅧ}\XREF{}{{\XO Ⅰ:ⅩⅧ }{\XO{1:18:
}}{\XT{Ogok 9:26-30}}}Erio magega y’emiaka etato koyaetire, ngatiira kogenda Yerusalemu gokwania Petero, nkamenya amo nere ase chichuma ibere.

\VS{ⅩⅨ}Korende tinaroche motomwa onde otatiga Yakobo, momura omwabo Omonene.

\VS{ⅩⅩ}Ayio nkobariikera, nekeene. Nyasae namanyete buna tindi kongainereria!

\VS{ⅩⅪ}Erio magega nkagenda chinsemo chia Siiria na Kilikia.

\VS{ⅩⅫ}Ase chingaki echio, inche omonyene tinamanyekanete nonde ase ababwatani be chikanisa chiare Boyahudi.

\VS{ⅩⅩⅢ}Korende barabwo nigo bamanyete okaoka aria bare koigwa korwa ase abande ng’a, “Ere oyotochandete ritang’ani, bono nkorandia are okwegena koria aare gosaria agwo ritang’ani.”

\VS{ⅩⅩⅣ}Bagatogia Nyasae ase engencho yane.




\par }\Chap{Ⅱ}{\SH Paulo nabatomwa bande
\par }
{\PP \VerseOne{Ⅰ}\XREF{}{{\XO Ⅱ:Ⅰ }{\XO{2:1:
}}{\XT{Ogok 11:30; 15:2}}}Magega y’emiaka ikomi na ene ngatiira naende kogenda Yerusalemu amo na Barnaba, nkairana Tito agende amo nainche.

\VS{Ⅱ}Na inche ngatiira ekiagera namaanoreretwe na Nyasae buna ngende; ase obobisi nkabateebia abarai enchiri eria nkorandia ase abanto b’Ebisaku. Inche tinarigetie emeremo yane emekoro gose emeyia ebe bosa.

\VS{Ⅲ}Korende Tito oyorenge amo nainche, nonya orenge Omogiriki, tabetereretigwe kwarokigwa.

\VS{Ⅳ}Aya nigo aganetigwe nabaminto buna akoreke. Abaminto b’oborimo, abasoetigwe bobisi, banyare kounenkia obosibore bwaito tore nabwo ime ase Kristo Yeso, erinde batobeke ase obosibwa.

\VS{Ⅴ}Korende erinde ekeene gi’enchiri kegenderere amo nainwe titwebegete inse ase bare nonya nensa eyemo.

\VS{Ⅵ}\XREF{}{{\XO Ⅱ:Ⅵ }{\XO{2:6:
}}{\XT{Okoir 10:17}}}Korende abwo baabarire ng’a nabanene bare (tari gento ase ’nde nonya barenge nobonene bore naki; Nyasae tari nogwanchereria ase Mwanyabaanto), nakwanire ng’a abwo baabarire ng’a nabanene bare tibamentereti gento ase ’nde.

\VS{Ⅶ}Korende bakarora ekeene, ng’a inche negenirwe koranderia abatarogeti enchiri, buna Petero egenetwe koyeranderia baria baarogete.

\VS{Ⅷ}(Naki ere oyoete Petero chinguru koba omotomwa bw’abaarogete, nere ong’ete inche chinguru koba omotomwa bw’abaanto b’Ebisaku.)

\VS{Ⅸ}Naende ekero bachia komanya obuya boria naeirwe, Yakobo na Kefa, na Yohana, abasikire bare buna chisiiro, bagatoa inche na Barnaba okoboko gw’okorio gw’okobwatana, erinde intwe togende ase abanto b’Ebisaku, na barabwo bagende ase abanto b’okwaroka.

\VS{Ⅹ}Ring’ana erimo barigetie tokore nario eri, ng’a toinyore abataka, ne ring’ana erio nigo narenge nomokia korikora.


\par }{\SH Paulo ogotogonyera Petero ase Antiokia
\par }
{\PP \VS{Ⅺ}Korende ekero Kefa achete Antiokia, nkaamererania nere obosio ase obosio, ekiagera konya oikire kogambigwa.

\VS{Ⅻ}Naki konya bataracha abanto baria barwete ase Yakobo, nigo arenge koragera amo nabaanto b’Ebisaku; korende ekero bachete akairana magega, ageatanana, akairoka abaarogete.

\VS{ⅩⅢ}Agwo amo nere Abayahudi bande bagakora obong’ainereria boria, erinde nonya Barnaba agasirigwa nobong’ainereria bwabo.

\VS{ⅩⅣ}Korende ekero nachia korora ng’a ogokora kwabo tikware okwaboronge ase ekeene gi’enchiri, ngateebia Kefa ase amasio y’abaanto bonsi, “Onye aye, oyore Omoyahudi, gokobwatia chingencho chi’abaanto b’Ebisaku, gose tari echi’Abayahudi, naki rende oranyare kobetereria abanto b’Ebisaku babwatie chingencho chi’Abayahudi?”


\par }{\SH Abayahudi n’Abanto b’ebisaku nigo bagotorigwa ase okwegena
\par }
{\PP \VS{ⅩⅤ}Intwe n’Abayahudi ase okoiborwa gwaito, gose tari abanyene ebibe b’Ebisaku,

\VS{ⅩⅥ}\XREF{}{{\XO Ⅱ:ⅩⅥ }{\XO{2:16: a
}}{\XT{Zab 143:2; Abar 3:20;
}}{\XO{b
}}{\XT{Abar 3:22}}}korende ntomanyete ng’a omonto takonyora oboronge ase ogokora kw’amachiiko, korende ase okomwegena Kristo Yeso. Nonya nintwe twamwegenire Kristo Yeso, erinde tonyore oboronge ase okomwegena Kristo, tari ase ogokora kw’amachiiko, ekiagera ase ogokora kw’amachiiko onde tari ase Mwanyabaanto oranyare konyora oboronge.

\VS{ⅩⅦ}Korende onye intwe abanyene nigo twarenge korigia konyora oboronge ase Kristo, naende twanyoretwe tore abanyene ebibe, Inee, Kristo nabeire omosomba bw’ebibe? Yaya, taibo!

\VS{ⅩⅧ}Korende kondaagache naende aria natagorete, neorokirie inche omonyene ng’a nomomochi inde.

\VS{ⅩⅨ}Naki inche goetera ase amachiiko nakwereire amachiiko, erinde imbe moyo ase Nyasae. Nabambirwe na Kristo ase omosalaba,

\VS{ⅩⅩ}gose bono tari inche inde moyo, korende Kristo nigo are moyo ime ase ’nde; na obogima inde naborobwo bono ase omobere, nigo inde naborobwo ase okomwegena Omwana o Nyasae, oyonyanchete, naende bweruete omonyene ase engencho yane.

\VS{ⅩⅪ}Tinkwanga obuya bwa Nyasae, ekiagera onye oboronge bokonyorekana ase amachiiko, rirorio Kristo nigo akwete bosa.




\par }\Chap{Ⅲ}{\SH Amachiiko gose okwegena
\par }
{\PP \VerseOne{Ⅰ}Inwe Abagalatia abariri! Ning’o obaarogete inwe? Amang’ana igoro y’okobambwa kwa Yeso Kristo nigo aorogetigwe ase more maiso marore.

\VS{Ⅱ}Tiga mbaborie ring’ana eri rioka: Igo mwanyorete Omoika ase ogokora kw’amachiiko, gose ase okwegena goetera ase okoigwa?

\VS{Ⅲ}Nabo more abariri buna iga? Mogachaaka ase Omoika, na bono morigetie goikeranigwa ase chingencho chiaino abanyene?

\VS{Ⅳ}Inee! Igo mwanarete emechando emenge enga buna eye bosa? Aande gose tiyarenge bosa.

\VS{Ⅴ}Ere oyokobaa inwe Omoika na gokora ebikone bie chinguru egati yaino, Inee, igo agokora ayio ase ogokora kw’amachiiko gose ase okwegena goetera ase okoigwa?


\par }{\PP \VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Omoch 15:6; Abar 4:3}}}Nabo “Aburaamu nigo amwegenete Nyasae, na ase engencho eyio akabarwa koba omonyene oboronge.”

\VS{Ⅶ}\XREF{}{{\XO Ⅲ:Ⅶ }{\XO{3:7:
}}{\XT{Abar 4:16}}}Gaki manya iga, ng’a baria bare nokwegena, abwo nabwo bare abana ba Aburaamu.

\VS{Ⅷ}\XREF{}{{\XO Ⅲ:Ⅷ }{\XO{3:8:
}}{\XT{Omoch 12:3}}}Korende ayio amariiko aroche korwa kare, ng’a Nyasae nae abanto b’Ebisaku oboronge ase okwegena. Ase ayio akaranderia Aburaamu enchiri kare, akabora, “Asore aye abanto b’ebisaku bionsi nabasesenigwe.”

\VS{Ⅸ}Naboigo abwo bare nokwegena mbasesenirie amo na Aburaamu oyorenge omwegeni.


\par }{\PP \VS{Ⅹ}\XREF{}{{\XO Ⅲ:Ⅹ }{\XO{3:10:
}}{\XT{Okoir 27:26}}}Naki baria bonsi basemeretie ogokora kw’amachiiko, nigo bare inse y’okoragererigwa, ekiagera neriikire, “Kera omonto oyotari kobwata onsi ayarikire ase egetabu y’amachiiko na koyakora oragererigwe.”

\VS{Ⅺ}\XREF{}{{\XO Ⅲ:Ⅺ }{\XO{3:11:
}}{\XT{Habk 2:4}}}Bono nigo are maiso marore, ng’a onde tari oranyore oboronge ase obosio bwa Nyasae ase amachiiko; ekiagera nigo ariikire, “Omonyene oboronge nabe moyo ase okwegena.”

\VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Abal 18:5}}}Amachiiko nigo are ao ase okwegena, ekiagera nigo ariikire, “Omonto oyorakore ayio nabe moyo ase aro.”

\VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{Okoir 21:23}}}Kristo natobooretie korwa ase okoragererigwa kw’amachiiko, ekero akoretwe koba okoragererigwa ase engencho yaito, ekiagera neriikire, “Kera omonto oyobambirwe igoro ase omote nigo are inse y’okoragererigwa kwa Nyasae.”

\VS{ⅩⅣ}Igo ogosesenigwa okwo Aburaamu anyorete goikera abanto b’Ebisaku goetera ase Kristo Yeso, erinde tonyare konyora Omoika ase enchera y’okwegena, buna twarieretwe eira.


\par }{\SH Ogochika n’echiira
\par }
{\PP \VS{ⅩⅤ}Abaminto, ngokwana ’nde ase omobwekano bw’amang’ana a kera rituko. Ekero okoriera kw’omwando bw’omonto kogoikerana, onde tari oranyaare gokoonchora gose komenta ring’ana.

\VS{ⅩⅥ}Chiira chiria chiarieretwe Aburaamu na omoiborwa oye. Biblia teri gokwana amang’ana aya, “Ase oroiboro” buna nase abange; korende eira iga erengete ase oyomo, “Ase omoiborwa oo”, nere Kristo.

\VS{ⅩⅦ}\XREF{}{{\XO Ⅲ:ⅩⅦ }{\XO{3:17:
}}{\XT{Okong’ 12:40}}}Aya ngokwana naya: Okobwatana koria gwakoretwe ritang’ani na Nyasae; na amachiiko aria akarentwa magega y’emiaka amagana ane, na emerongo etato, tagosaria okobwatana koria, erinde eira eria ebe eya bosa.

\VS{ⅩⅧ}\XREF{}{{\XO Ⅲ:ⅩⅧ }{\XO{3:18:
}}{\XT{Abar 4:14}}}Naki omwando korabe ase amachiiko, tokoba naende ase eira; korende Nyasae akayoa Aburaamu ase eira.


\par }{\PP \VS{ⅩⅨ}Amachiiko rende, inki agwenerete? Akamentwa ase engencho y’amamocho, goika omoiborwa oria orieretwe eira anyare gocha. Amachiiko aria nigo aruetwe goetera ase abamalaika ase okoboko kw’omobwatania.

\VS{ⅩⅩ}Oyore omobwatania tari omobwatania ase oyomo, korende Nyasae noyomo.


\par }{\SH Engencho y’amachiiko
\par }
{\PP \VS{ⅩⅪ}Inee! Amachiiko nigo are mamincha yechiira chia Nyasae? Yaya, taibo! Naki onye amachiiko aruetwe ayaranyare koa abanto obogima, anga oboronge nigo bwanyorekanete ase amachiiko.

\VS{ⅩⅫ}Korende amariiko asiekeire bonsi inse y’okobua kw’ebibe, erinde abegenire baegwe ayio ariereretwe eira ase enchera y’okomwegena Yeso o Kristo.


\par }{\PP \VS{ⅩⅩⅢ}Korende ekero okwegena gotaracha, nigo twabwatire inse y’amachiiko, twasibire goika okwegena goche koorokigwa.

\VS{ⅩⅩⅣ}Naboigo amachiiko abeire omotebereria oito agotoira goika ase Kristo, erinde tonyore oboronge ase okwegena.


\par }{\PP \VS{ⅩⅩⅤ}Korende bono okwegena kogwachire, titori naende inse y’omotebereria.

\VS{ⅩⅩⅥ}Naki ime ase Kristo Yeso inwe mwensi mwabeire abana ba Nyasae ase enchera y’okwegena.

\VS{ⅩⅩⅦ}Ekiagera inwe mwensi, abamwabatisetwe ase Kristo, mwamweboire Kristo.

\VS{ⅩⅩⅧ}Aiga tari Omoyahudi gose Omogiriki, tari omosomba gose omosibore, tari omosacha gose omokungu, ekiagera inwe mwensi nigo more oyomo ime ase Kristo Yeso.

\VS{ⅩⅩⅨ}\XREF{}{{\XO Ⅲ:ⅩⅩⅨ }{\XO{3:29:
}}{\XT{Abar 4:13}}}Naki onye inwe naba Kristo, rirorio mwabeire oroiboro rwa Aburaamu, na abanyamwando ase eira.




\par }\Chap{Ⅳ}{\SH Okoba abana ba Nyasae ase okomwegena Kristo
\par }
{\PP \VerseOne{Ⅰ}Korende nigo ngokwana ng’a omonyamwando, ekero are omwana, tari nogwatananeka nomosomba, nonya ore omonyene enibo yonsi.

\VS{Ⅱ}Ere nigo are inse y’abareri na abarendi goika engaki eria yachigetwe na ise eike.

\VS{Ⅲ}Nabo naintwe, ekero twarenge abana, nigo twarenge abasomba inse y’amorokererio aye ritang’ani y’ense.

\VS{Ⅳ}Korende ekero engaki yaigete, Nyasae agatoma Omwana oye; ere akaiborwa nomokuungu, akaiborerwa inse y’amachiiko,

\VS{Ⅴ}\XREF{}{{\XO Ⅳ:Ⅴ }{\XO{4:5:
}}{\XT{Abar 8:15-17}}}erinde ababoorie baria barenge inse y’amachiiko, erinde tonyare gokorwa koba abana baye.

\VS{Ⅵ}Ekiagera inwe more abana baye, Nyasae agatoma Omoika bw’Omwana oye ase chinkoro chiaito, okorera, “Abba!” Engencho yaye “Tata!”

\VS{Ⅶ}Ase igo, aye tori omosomba naende, korende Nyasae ogokorire koba omwana oye; na onye kwabeire omwana, naboigo kwabeire omonyamwando.


\par }{\SH Paulo ogosorora baria baonchogete tibairana magega
\par }
{\PP \VS{Ⅷ}Agwo ritang’ani, ekero motamomanyete Nyasae, inwe nigo mwarenge abasomba ase chinyasae chitare chinyasae bori.

\VS{Ⅸ}Korende bono, komwaikire komomanya Nyasae, gose kobua, mwamanyekanire na Nyasae, nase ki rende mokoiranera amorokererio aye ritang’ani, ayare amoro na amataka? Nase ki morigetie koyakorera naende?

\VS{Ⅹ}Nigo mokorenda mono amatuko, na emetienyi, na ebiro, na emiaka.

\VS{Ⅺ}Noboire ng’a nigo nerosirie bosa ase engencho yaino.


\par }{\PP \VS{Ⅻ}Abaminto, nabasoroire, mobe buna inche inde, ekiagera inche nigo nabeire buna inwe. Timwankorerete bobe bonde.

\VS{ⅩⅢ}Inwe mwamanyire ng’a inabaranderetie enchiri ritang’ani ase engencho y’oboreu bw’omobere one.

\VS{ⅩⅣ}Nonya oboreu boria bwarenge ogoteemwa ase more timwanchayete gose timwanyangete, korende mokandoisia buna omomalaika o Nyasae ee, buna Kristo Yeso omonyene.

\VS{ⅩⅤ}Ng’ai rende omogooko oino ore? Naki nababereire kirori, ng’a onye yanyarekana, anga mwanduseria amaiso aino mong’e.

\VS{ⅩⅥ}Inee! Nabeire omobisa oino, ekiagera nabateebirie ayare ay’ekeene?

\VS{ⅩⅦ}Baria bande mbare nomokia ase more, korende tari ase enchera ere engiya; mbarigetie kobasiekera isiko, erinde monyare gokora omokia kobakorera.

\VS{ⅩⅧ}Korende mbuya botambe korigia omokia ase ring’ana rire rigiya, na tari ekero inde amo nainwe rioka.

\VS{ⅩⅨ}Abana baane abake, ninde nokoromwa gw’okobina gw’okobaibora naende, goika Kristo arorekane ime yaino.

\VS{ⅩⅩ}Ee, anga nancha koba amo nainwe bono, na koonchora eriogi riane, ekiagera timanyeti inki ngokora ase more.


\par }{\SH Abana babere abamura
\par }
{\PP \VS{ⅩⅪ}Nteebie, inwe abamorigetie koba inse y’amachiiko, Inee, timori koigwera amachiiko?

\VS{ⅩⅫ}\XREF{}{{\XO Ⅳ:ⅩⅫ }{\XO{4:22: a
}}{\XT{Omoch 16:15;
}}{\XO{b
}}{\XT{Omoch 21:2}}}Naki neriikire, ng’a Aburaamu nigo arenge nabana babere abamura, oyomo bw’omokuungu omosomba, na oyomo bw’omokuungu omonyuome, oyotarenge omosomba.

\VS{ⅩⅩⅢ}Korende omwana oria bw’omokuungu omosomba akaiborwa buna monto onde bwensi; na oria bw’omokuungu omonyuome, oyotarenge omosomba, akaiborwa ase eira.

\VS{ⅩⅩⅣ}Amang’ana ayio nigo agokwanwa buna omoreng’anio. Abakungu aba nabwo amabwatano abere. Okomo nigo gokorwa egetunwa Sinai, gokoibora abana ase obosomba; nere Hagari.

\VS{ⅩⅩⅤ}Naki Hagari, engencho yaye egetunwa Sinai ekere Arabia, kegwekanirie na Yerusalemu ya bono, ekiagera nigo are ase obosomba amo nabana baye.

\VS{ⅩⅩⅥ}Korende Yerusalemu ya igoro nomochie omosibore, noro baba oito.

\VS{ⅩⅩⅦ}\XREF{}{{\XO Ⅳ:ⅩⅩⅦ }{\XO{4:27:
}}{\XT{Isaya 54:1}}}Naki neriikire,

\par }{\Q “Aye ore omogomba, otari koibora, goka!

\par }{\Q Aye otari nokobina ase okoibora,

\par }{\Q aka eriogi, orere nomogooko,

\par }{\Q ekiagera abana baye oria otigetwe

\par }{\Q nigo bare abange kobua abaye oyore nomosaacha.”


\par }{\MM \VS{ⅩⅩⅧ}Gaki baminto, inwe nigo more abana b’eira buna Isaka.

\VS{ⅩⅩⅨ}\XREF{}{{\XO Ⅳ:ⅩⅩⅨ }{\XO{4:29:
}}{\XT{Omoch 21:9}}}Korende buna ase ekero keria oria oiboretwe koreng’ana buna onde bwensi nigo amochandete oria oiboretwe ase engencho y’Omoika, naboigo nonya ngoika bono.

\VS{ⅩⅩⅩ}\XREF{}{{\XO Ⅳ:ⅩⅩⅩ }{\XO{4:30:
}}{\XT{Omoch 21:10}}}Korende amariiko naki agoteeba? Igo agoteeba, “Seria omosomba oria amo nomwana oye, ekiagera omwana bw’omokuungu omosomba takonyora omwando nonya ng’ake amo nomwana bw’omokuungu omonyuome, oyotarenge omosomba.”

\VS{ⅩⅩⅪ}Naboigo baminto, intwe titori abana b’omokuungu omosomba, korende nabana b’omokuungu omonyuome, oyotarenge omosomba.




\par }\Chap{Ⅴ}{\SH Chora Kristo gose amachiiko
\par }
{\PP \VerseOne{Ⅰ}Kristo agatosibora, erinde tomenye ase obosibore; gaki tenena bokong’u, timobwatwa naende ase obosibwa bw’obosomba.


\par }{\PP \VS{Ⅱ}Igwa, inche Paulo nkobateebia nde inwe, ng’a moise kwarokigwa, rirorio Kristo takoba nengencho ende ase more.

\VS{Ⅲ}Naende ngoteebia nde kera omonto oyokwarokigwa, ng’a rirorio osibirwe ase ogoikerania amachiiko onsi.

\VS{Ⅳ}Mwatananirwe korwa ase Kristo, inwe abamorigetie konyora oboronge korwa ase amachiiko, mwagure korwa ase obuya.

\VS{Ⅴ}Naki intwe ase Omoika ntoganyete oboronge boria tosemeretie ase enchera y’okwegena.

\VS{Ⅵ}Naki ase Kristo Yeso okwaroka tikogokonyorera kende, gose ogotaroka, korende okwegena okwo nakwo kogokora emeremo ase obwanchani.

\VS{Ⅶ}Nigo mwarenge kominyoka buya; ning’o obatangete timoigwera ekeene?

\VS{Ⅷ}Okoebereria okwo tikwarwete asare ere oyobarangeretie inwe.

\VS{Ⅸ}\XREF{}{{\XO Ⅴ:Ⅸ }{\XO{5:9:
}}{\XT{1 Abakr 5:6}}}Ememera emeke nigo ekobotia ribomba rigima.

\VS{Ⅹ}Ase Omonene ninde nogosemeria ase more ng’a timokoba nebirengererio binde ebiao, korende ere oyokobachanda nabogorie okogambigwa kwaye, naba onde bwensi.

\VS{Ⅺ}Korende baminto, onye inche ngendererete nonya mbono koraria amang’ana y’okwaroka, nase ki rende nkona‐gochandwa? Igo ekegocha ki’omosalaba kiarusigwe.

\VS{Ⅻ}Anga nancha ng’a abwo bakobachanda begombayie abanyene.


\par }{\SH Obosibore goika bogamberwe nobwanchani
\par }
{\PP \VS{ⅩⅢ}Inwe abaminto, nigo mwarangeretigwe monyore obosibore; korende ogosiborwa kwaino tikoba ogw’okobwatia chingencho chiaino chi’ebibe, mbuya mokorerane inwe ase inwe ase obwanchani.

\VS{ⅩⅣ}\XREF{}{{\XO Ⅴ:ⅩⅣ }{\XO{5:14:
}}{\XT{Abal 19:18}}}Naki amachiiko onsi aikeranigwe ase ring’ana erimo, na rirorio nario eri, “Mwanche omogisangio oo buna bweanchete.”

\VS{ⅩⅤ}Korende kerabe mokoromana na koriana, rigereria timocha gosirania inwe ase inwe.


\par }{\SH Okwama kw’Omoika na ogokora gwe chingencho chi’ebibe
\par }
{\PP \VS{ⅩⅥ}Gaki nigo nkobateebia, mogenderere ase Omoika na timogoikerania okogania gwe chingencho chiaino chi’ebibe.

\VS{ⅩⅦ}\XREF{}{{\XO Ⅴ:ⅩⅦ }{\XO{5:17:
}}{\XT{Abar 7:15-23}}}Naki okogania gwe chingencho chi’ebibe nigo gokoamererania n’Omoika na okogania kw’Omoika nigo gokoamererania ne chingencho chi’ebibe; naki ebi iga bikorwana goika timokonyara gokora ayamorigetie gokora.

\VS{ⅩⅧ}Korende komokoraagwa n’Omoika, rirorio timori inse y’amachiiko.

\VS{ⅩⅨ}Ogokora gwe chingencho chi’ebibe nigo kore maiso marore na korokwo nobotomani, eubi, obonyaka,

\VS{ⅩⅩ}ogosasiima emegwekano, oborogi, obobisa, eriomana, ribero, endamwamu, obong’iti, okwerusanania, ogweatanana,

\VS{ⅩⅪ}emoko, oboiti, ogotinda, chigosori chimbe, na amang’ana ande buna ayio. Nabakuureire buna narenge kobakuurera ritang’ani, ng’a abwo bagokora amang’ana anga buna ayio, tibakonyora omwando bw’oborwoti bwa Nyasae.

\VS{ⅩⅫ}Korende okwama kw’Omoika nobwanchani, omogooko, omorembe, oboremereria, obwororo, obuya, obwegenwa,

\VS{ⅩⅩⅢ}oboitongo, okwerita ase onsi; machiko ande tari arange amang’ana buna ayio.

\VS{ⅩⅩⅣ}Abwo bare abakristo Yeso baabambire chingencho chiabo chi’ebibe amo nokogania okobe na okorengereria kwabo.


\par }{\PP \VS{ⅩⅩⅤ}Onye intwe twabeire moyo ase Omoika, togenderere boigo ase Omoika.

\VS{ⅩⅩⅥ}Titoba nokogania kw’ogwetogia abanyene, titochegania, gose koba nemoko intwe ase intwe.




\par }\Chap{Ⅵ}{\SH Bogorerania chigurube inwe ase inwe
\par }
{\PP \VerseOne{Ⅰ}Abaminto, onye omonto obuirwe nokomocha konde, inwe abamore ab’Omoika nebagwenerete koirania omonto oyio ase omoika bw’obwororo. Erigererie aye omonyene, tobaisa goteemwa.

\VS{Ⅱ}Bogorerania chigurube inwe ase inwe, nario moraikeranie amachiiko a Kristo.

\VS{Ⅲ}Naki omonto karekage ng’a ere naisaine, ere taisaini kende; igo akweng’aina ere omonyene.

\VS{Ⅳ}Korende kera omonto arenge emeremo yaye omonyene. Onye ore nengencho y’ogwetogia, tiga ayietogerie bweka omonyene, na tereng’ania nomogisangio oye.

\VS{Ⅴ}Naki kera omonto nebogorererie egurube yaye omonyene.


\par }{\PP \VS{Ⅵ}Korende ere oyokworokererigwa ring’ana, abwatane nere oyokomworokereria ase ebinto ebiya bionsi.


\par }{\PP \VS{Ⅶ}Timong’aineka; Nyasae tagokorerwa echeche. Naki kende gionsi omonto agosimeka, nakio arache kogesa.

\VS{Ⅷ}Naki ere oyogosimeka ase chingencho chiaye chi’ebibe nache kogesa ogosareka korwa ase chingencho chiaye chi’ebibe, korende ere oyogosimeka ase Omoika nache kogesa obogima bwa kare na kare korwa ase Omoika.

\VS{Ⅸ}Titorosa gokora amaya, ekiagera natogese ekero engaki eraike, totakweti emioyo.

\VS{Ⅹ}Nabo gatorabe ne ribaga tokorere abanto bonsi amaya, korende kobua mono abwo bare ab’okwegena.


\par }{\SH Ogokuurera na ogosesenigwa
\par }
{\PP \VS{Ⅺ}Rigereria, buna chinuguta chire chinene echi nabariikeire nokoboko kwane omonyene.

\VS{Ⅻ}Bonsi abwo barigetie kororekana buya ase emebere yabo, abwo nabwo bakobabetereria ng’a mwarokigwe, erinde tibachandwa ase engencho y’omosalaba o Kristo.

\VS{ⅩⅢ}Naki nonya mbarabwo abanyene abaarogete tibabwateti amachiiko, korende mbarigetie inwe mwarokigwe, erinde banyare gwetogeria emebere yaino.

\VS{ⅩⅣ}Ogwetogia kobe are nainche, otatiga inyetogerie omosalaba Omonene oito Yeso Kristo, ase oro ense yabambirwe ase ’nde, na inche ase ense.

\VS{ⅩⅤ}Naki okwaroka tai gento, gose ogotaroka tai gento, korende negento koba egetongwa ekeyia.

\VS{ⅩⅥ}Omorembe na amaabera bibe amo na bonsi abaragenderere ase ogochika oko, na amo n’Abaisraeli ba Nyasae.


\par }{\PP \VS{ⅩⅦ}Korwa bono monto onde tanchanda; naki nabogoirie ekemanyererio kia Yeso ase omobere one.


\par }{\PP \VS{ⅩⅧ}Abaminto, obuya bw’omonene oito Yeso Kristo bobe amo nemioyo yaino. Amina.

\par }